Istoria Orientului Antic Ligia Barzu Rodica Ursu Naniu 1 CUPRINS INTRODUCERE. Condiţiile generale ale apariţiei statului în Orient. Tipologia stateior orientale. Natura puterii regale (Ligia Bârzu)............. |. EGIPTUL (Ligia Bârzu) ............................................................................... 1. Ţara şi populaţia .................................................................................. y 2. Izvoare ................................................................................................... 3. Originea şi evoluţia statului egiptean................................................... 4. Stat şi administraţie. Natura regalităţii .............................................. \ 5. Economie şi societate ......................................................................... 6. Politica externă .................................................................................... 7. Cultura ................................................................................................... întrebări recapitulative ............................................................................. Teme de referate....................................................................................... Bibliografie selectivă................................................................................. II. MESOPOTAMIA (Ligia Bârzu) .................................................................. 1. Ţara şi populaţia ................................................................................... 2. Izvoare .................................................................................................... 3. Probleme de cronologie relativă şi absolută....................................... 4. Apariţia statului şi succesiunea structurilor politice.......................... 5. Stat şi administraţie. Regalitatea ........................................................ 6. Economie şi societate .......................................................................... 7. Civilizaţia mesopotamiană ................................................................... întrebări recapitulative.............................................................................. Teme de referate....................................................................................... Bibliografie selectivă ................................................................................ III. CANAAN (Ligia Bârzu) .............................................................................. 1. Ţara şi populaţia.................................................................................... 2. Izvoare ..................................................................................................... 3. Originea statelor canaanite. Evoluţia internă...................................... 4. Vechii evrei şi formarea statului evreiesc............................................ 5. Legături politice, economice şi culturale............................................. 6. Cultura ....................................'................................................................ întrebări recapitulative ............................................................................. Teme de referate ...................................................................................... Bibliografie selectivă ................................................................................ IV. HATTI Şl MITANNI (Ligia Bârzu) 1. Ţara şi populaţia ................................................................................... 2. Jzvoare ............'........................................................................................ 3. începuturile şi evoluţia regatului hittit ................................................ 4. Regalitatea hittită. Administraţie şi stat............................................... 5. Economie şi societate .......................................................................... 6. Legături politice, economice, culturale ............................................... 7. Cultura hittită ......................................................................................... întrebări recapitulative .............................................................................. Teme de referate ....................................................................................... Bibliografie selectivă ................................................................................ 7 19 19 20 22 24 31 32 37 42 42 42 43 43 45 48 49 58 61 66 71 71 71 72 72 76 78 90 96 99 103 104 104 105 110 111 115 119 123 125 127 127 127 2 V. INDIA (Ligia Bârzu) ........................................................................ 128 1. Ţara şi populaţia ....................................................................... 128 2. Izvoare ....................................................................................... 131 3. Istoria politică ........................................................................... 133 4. India ariană ............................................................................... 138 întrebări recapitulative................................................................... 156 Teme de referate .......................................................................... 156 Bibliografie selectivă ..................................................................... 157 VI. CHINA (Ligia Bârzu) ....................................................................... 158 1. Ţara şi populaţia ....................................................................... 158 2. Izvoare ....................................................................................... 161 3. Formarea statului chinez şi evoluţia sa ...................................... 163 4. Regalitatea.................................................................................. 173 5. Economie şi societate. Legislaţie şi fiscalitate ............................ 175 6. Civilizaţia şi cultura ................................................................... 181 întrebări recapitulative................................................................... 187 Teme de referate ........................................................................... 187 Bibliografie selectivă ..................................................................... 187 VII. IRANUL (Ligia Bârzu)...................................................................... 188 1. Ţara şi populaţia ........................................................................ 188 2. Izvoare......................................................................................... 190 3. începuturile statului. Evoluţia structurilor politice......................... 191 4. Stat, administraţie, regalitate....................................................... 197 5. Economie şi societate ................................................................. 201 6. Cultura .....'.................................................................................. 203 întrebări recapitulative.................................................................... 207 Teme de referate ........................................................................... 207 Bibliografie selectivă ...................................................................... 207 VIII. STATE ORIENTALE PERIFERICE (Rodica Ursu Naniu) ....................... 208 A. Regatul Urartu (Van) .................................................................. 208 1. Condiţii geografice şi populaţia................................................ 208 2. Izvoare ...................'..............'.................................................. 208 3. Apariţia statului Urarţu ............................................................ 209 4. Consolidarea şi înflorirea Regatului Urartu .............................. 210 5. Baza economică şi structura statului ....................................... 212 6. Civilizaţia urartiană ................................................................ 214 B. Imperiul Kushan ......................................................................... 215 1. Izvoare ..................................................................................... 216 2. Formarea statului Kushan......................................................... 216 3. Dezvoltarea social-economică. înflorirea oraşelor...................... 219 4. Dezvoltarea comerţului............................................................. 220 5. Structura socială...................................................................... 222 6. Cultura perioadei Kushan ........................................................ 222 întrebări recapitulative ............................................................... 223 Bibliografie generală ............................................................................. 224 3 INTRODUCERE Condiţiile generale ale apariţiei statului în Orient. Tipologia statelor orientale. Natura puterii regale Statele vechiului Orient s-au constituit pe un imens teritoriu, extins mult dincolo de ariile de formare originare prin colonizare. în spaţiul originar intră Africa nordestică, Semiluna fertilă, platourile Asiei Mici şi Iranul, Asia Centrală, zona indogangetică şi Câmpia Chinei Centrale. Din această simplă enumerare rezultă constatarea că nu se poate vorbi de o identitate de caractere fizico-geografice. Dimpotrivă, statele orientale apar in condiţii de mediu şi regim climatic extrem de diverse - de la câmpii aluvionare (Egipt, Mesopotamia Centrală şi de Sud, delta Hilmandului, India, China) la platouri aride, semideşerturi, oaze şi câmpii costale (Iran, Siria, Fenicia, Palestina, Urartu, Anatolia Centrala). în aceste împrejurări nu are temei încercarea de a stabili un raport de interdependenţă absolută între anumite zone geografice, momentul apariţiei şi natura statului în Orient. Ideea de mai sus nu impune, în mod automat, concluzia că factorii geografico-climatici nu ar fi jucat vreun rol în istoria lumii orientale vechi, ci permite doar precizarea că aceştia nu au fost determinanţi pentru evoluţia socio-economică şi politică a spaţiului luat în considerare. Această concluzie obligă la luarea în discuţie a funcţiei agriculturii irigate în apariţia statelor de tip oriental şi, în ultimă instanţă, a conceptului de societate hidraulică propus de Wittfogel. Nu se poate contesta faptul că cele mai timpurii formaţiuni statale orientale care evoluează în forme mai mult sau mai puţin clasice se asociază cu agricultura irigată (Egipt, Sumer, Harappa, China în Shang). Dar, urbanizare şi stat se întâlnesc şi în zone în care irigaţia este de mai mică însemnătate sau lipseşte cu totul. Pornind de la asemenea constatări şi fapte, V.M.Masson şi Southall au pus în circulaţie o serie de concepte noi precum acelea de culturi urbane centrale şi periferice sau de state unitare şi state segmentare. în primul grup, V.M.Masson aşează ţările cu economie centralizată, concentrată în mari bazine hidrografice, caracterizate prin rata de creştere şi productivitate ridicate, spor demografic important şi inventarea unui sistem de scriere. In cel de-al doilea grup ar intra ţările din zonele de podiş şi stepă care s-ar caracteriza prin trăsături opuse acelora dintâi. Ideea lui Southall este mai articulată şi mai fină întrucât pune în relaţie modul de formare şi natura guvernării, independent de caracterul hidraulic sau nonhidraulic al economiei. Prin state unitare, Southall înţelege formaţiuni cu o structură ierarhică administrativă complexă, bine definită, gravitând în jurul unor centre negemonice, cu centralizare specializată, într-un teritoriu clar delimitat. r Trebuie să intr e în această categorie, ţări rezultate din evoluţii de sine stătătoare ca Egiptul, oraşele - state sumeriene, unele din orasele-state canaanite 4 cum sunt Ebla sau Ugarit. în cazul statelor segmentare apărute, de foarte multe ori, datorită unui stimul exterior (colonizare sau influenţă) se constată un nivel inferior de integrare al diferitelor structuri administrativo-politice, tendinţa zonelor periferice de a se sustrage autorităţii centrale şi, în consecinţă, existenţa unui grad mai înalt de autonomie locală. In mod concret această trăsătură se reflectă în lipsa de abilitate a autorităţii centrale de a colecta surplusul rural prin tribut sau taxe, slăbiciunea legăturilor politice şi economice, tendinţa de a se reduce subordonarea faţă de putere la o formă strict ritualică (prestarea de omagii). Acesta pare să fie cazul aşezărilor databile la mijlocul şi sfârşitul mileniului al III-lea din zona Karababa. Este de remarcat aici insuficienta forţa de rezistenţă a unor asemenea structuri. Apariţia lor este legată de un transfer de civilizaţie care a dus la destrămarea relaţiilor gentilice şi la apariţia unor structuri socio-politice noi. Numai că aceste structuri se prăbuşesc o dată cu centrele din sud, zona revenind la formele ancestrale de pastoralism nomad. O altă cale este aceea care a dus la formarea aşa numitei civilizaţii Habur (cca.2600 i.H.) şi a unor state segmentare datorită apariţiei în zonă a unor grupe mici de „agenţi" sudici cu misiunea de a stabili relaţii de schimb cu şefii locali. Ca urmare a acestor contacte, comunităţile indigene adoptă forme administrative mesopotamiene, inclusiv practica organizării de depozite centralizate, sigilate cu sigilii cilindrice după moda sumeriană. Inovaţia a favorizat sau a grăbit o anumita evoluţie socio-economică, care a dus la treptata transformare a economiei, la apariţia stratificării, a centrelor rezidenţiale şi a controlului specializat. Descoperirile din nivelul III de la Leilan confirmă această interpretare. Ca şi în cazul zonei Karababa însă, asemenea structuri s-au dovedit a fi extrem de fragile, ele dispărând în perioada akkadiană fără să se poată preciza exact împrejurările în care fenomenul s-a produs. Dacă se ia în considerare gradul de autonomizare sau marginalizare economico-politică sau de periferizare a unor provincii, atunci se poate afirma că regatele hittit, assirian şi chiar persan şi chinez în perioada Zhou se înscriu în categoria statelor segmentare întrucât o parte din teritoriile subordonate lor se sustrag sau au tendinţa de a se sustrage puterii centrale. Se pot cita în sprijinul acestei afirmaţii existenţa provinciilor de margine guvernate de viceregi cu drept de transmisie ereditară a tronului (v.Karkemish) sau de relaţiile „vasalice" stabilite cu ţara Wiluissa sau Arzawa în cazul regatului hittit, statutul satrapiilor extrem orientale (Bactria, Sogdiana, de exemplu) în imperiul persan şi tendinţa de atomizare şi de autonomizare a statelor intrate în componenţa regatului Zhou. Aceste câteva exemple impun menţionarea altor două aspecte extrem de importante. Primul priveşte condiţiile şi căile apariţiei statului în Orientul Antic, care se dovedesc departe de a fi unitare şi uniforme. în realitate, fiecare evoluţie constituie un caz particular şi devine extrem de dificilă încercarea de a stabili o cale clasică sau tipică aşa cum s-a mai încercat să se demonstreze. Fără îndoială că unele tendinţe comune pot fi înregistrate, dar forma lor concretă de manifestare este variabilă în funcţie de o multitudine de factori dintre care tradiţiile culturale, particulare nu pot lipsi. Cel de-al doilea aspect derivă din precedentul şi priveşte marea variabilitate a structurilor, variabilitate prezentă chiar şi în cazul unor formaţiuni dezvoltate într-o arie geografică restrânsă, deşi pornesc de la premise mai mult sau mai puţin unitare. 5 î sprijinul acestei informaţii se pot cita diferenţele dintre Umma şi Lagash, de ldă primul stat conservând formula rege-preot, în vreme ce în Lagash se 'reeistrează tendinţa de laicizare a puterii regale şi, în consecinţă, de separare a fnnctiilor religioase de cele politico-militare. ' Stabilirea factorilor principali care au determinat sau au grăbit trecerea la t nu cos < tituie o sarcină uşoară mai ales în condiţiile în care nu există un consens între specialişti. De la început, trebuie precizat că s-a încercat elaborarea unei alternative cronotipologice în care să se proiecteze evoluţia vieţii urbane. Numai că orice taxonomie socială, ca şi schemele interpretative realizate pe baza ei sunt anulate de extrem de marea variabilitate a mecanismelor socio-economice. De altfel, orice studiu istoric concret atestă o diversitate de situaţii care se înscriu sau nu într-o schemă prestabilită. în legătură cu acest aspect s-a atras atenţia asupra cazului Catal Huyuk, calificat .drept fenomen aberant, prematur şi care, în consecinţă, s-a înfundat (Kohl şi Wright), adică s-a dovedit neviabil. Cât priveşte acea grilă vizând testarea şi încadrarea unei societăţi pe o anumită treaptă de dezvoltare, ea se constituie dintr-o serie de criterii formulate în 1950 de V.Gordon Childe, amendate ulterior de C.Renfrew (1972), RAdams şi Tosi (1973), şi anume: 1) creşterea demografică; 2) centralizarea populaţiei; 3) specializarea economică a aşezărilor sau a cartierelor; 4) restructurarea teritoriului în sensul ierarhizării structurilor teritoriale; 5) diviziunea muncii inter- şi intracomunitare; 6) apariţia arhitecturii monumentale şi a altor lucrări colective; 7) stratificarea socială, adică apariţia elitelor sociale ereditare cu drept de control asupra producţiei; 8) organizarea comerţului la mare distanţă şi transformarea acestuia într-un catalizator al civilizaţiei zonale. Se pune un accent atât de mare pe ultimul criteriu întrucât este considerat a reprezenta mijlocul unic de integrare a centrului cu periferia, mai exact, de instituţionalizare a schimbului interregional de valori ale cărei consecinţe esenţiale au fost formarea unui sistem mondial mai larg şi mai important decât orice unitate politică a vremii; un sistem „transnaţional" sau „transregional", principiul unic în jurul căruia acest sistem funcţiona fiind cel economic deşi existenţa lui în afara legăturilor politice şi culturale (Kohl) era imposibilă. Un model de astfel de relaţie este cel propus de Tosi pentru spaţiul mesopotamo-irano-indian. La rândul lui, Alden prezintă o alternativă pentru perioada protoelamită. Pe baza unor astfel de modele au fost elaborate şi conceptele de tectonica plăcilor culturale sau a zonelor de interferenţă a curentelor culturale, de exemplu Bactriana, marea placă elamită, placa indiană, Oxus etc. Chiar dacă conceptul de sistem mondial pare prea modern nu se poate nega faptul că schimbul răcea parte dintr-o reţea mai vastă de relaţii şi că a jucat un rol esenţial în procesul de aculturaţie sau de colonizare şi că a avut drept rezultat fie accelerarea proceselor interne de urbanizare (v. Mari şi Leilan), fie implantarea, într-un teritoriu străin, a unor structuri noi {v.Shortughai, TellBrak). Aceste constatări nu trebuie să conducă ia absolutizarea acestui criteriu cum înclină Tosi, Lamberg-Karlovsky sau Ratnagar, dar nici nu poate fi minimalizat aşa cum se procedează de către adepţii conceptului modului de producţie asiatic. înţelegerea importanţei contactelor comerciale pentru lumea orientală a eterminat elaborarea unor formule menite să exprime mai bine şi mai nuanţat mele şi efectele asupra comunităţilor umane legate prin asemenea reţele stabile cnimb. Astfel, se vorbeşte despre obiect supracultural sau stil intercultural 6 pentru a desemna obiecte cu forme şi funcţii identice în mai multe culturi, dar şi despre stil şi semantică supraculturală, şi se încearcă a se distinge întn tipuri de mesaje interculturale (structurale, nestructurale şi tehnice). Cu alte cuvinte se atrage atenţia asupra nevoii de a se inventa sisteme de comunicaţii şi echivalente prin limbă, sisteme unice de greutăţi şi măsuri, ca şi elaborare;: unor forme specifice de relaţii politice şi economice. Dovezile acceptării unui limbaj intercultural sau supracultural comun sunt folosirea limbii akkadiene ca limbă diplomatică şi a tranzacţiilor comerciale chiar şi în perioadele de timp în care aceasta a devenit o limbă moartă, circulaţia manualelor scribale în arii culturale diferite (v.circulaţia manualelor sumeriene), circulaţia monedelor sigilare şi a greutăţilor şi măsurilor, apariţia vocabularelor sau a dicţionarelor. în sfârşit, este necesar să se atragă atenţia şi asupra faptului că prin intermediul relaţiilor de schimb se reduce distanţa efectivă dintre centru (focar) şi periferie (zonă marginală), operaţie care a mers până la constituirea unui Koine cultural, de ex.Koine-ul elamobactrian sau mesopotamian. Toate aceste fenomene au avut ca efect ultim dispariţia multora dintre trăsăturile particulaiizatoare, cel puţin, la nivelul elitelor, ceea ce a contribuit la formarea impresiei că există o anumită similaritate, dacă nu chiar identitate de evoluţie. Numai în măsura în care nu se pierd din vedere detaliul şi nuanţa este posibil să se ajungă la precizarea caracteristicilor deosebitoare între structuri. în acelaşi timp, observaţiile înregistrate până acum sunt suficient de numeroase şi semnificative pentru a face să dispară din gândirea istoricilor ideea unor evoluţii paralele, în vase închise, fără sau cu foarte slabe contacte. Indiferent de ponderea care se acordă acestor contacte apare limpede acum că ele au fost numeroase şi că au precedat, la mare distanţă în timp, momentul apariţiei statelor orientale. Nu are importanţă în acest context mobilul schimburilor. Semnificativ rămâne doar faptul că, indiferent de natura mărfurilor schimbate, materii prime sau obiecte necesare vieţii ceremoniale sau bunuri destinate consumului obişnuit, ele răspundeau unei nevoi colective. Problema este dacă schimbul a jucat rolul de stimul şau a avut o importanţă cauzală în apariţia şi dezvoltarea centrelor urbane. Fără îndoială că, nu se poate vorbi de un aport exclusiv la această evoluţie. Dar nu se poate nega faptul că întrucât obiectul schimbului era impus de o necesitate economică, socială sau culturală, tranzacţiile au pretins existenţa unei autorităţi şi, prin aceasta, constituirea elitelor, care şi-au putut extinde ulterior controlul din sfera comerţului în sfera altor sectoare ale economiei şi, în cele din urmă, în sfera politicului, ca şi în sfera religioasă. Creşterea importanţei schimbului cu toate transformările care decurg din aceasta nu este de conceput în afara dezvoltării tehnologiei, la rândul ei un răspuns la o cerere socială. Evident, rolul tehnologiei nu trebuie să fie absolutizat. Mai exact, nu trebuie să fie apreciat în abstract şi mecanic, în sensul că oricărui progres tehnologic trebuie să-i corespundă, în mod necesar, o creştere a producţiei şi transformări socioeconomice notabile. Pe de altă parte, saltul pe o treaptă superioară a societăţii nu presupune neapărat un cumul de invenţii şi progrese tehnologice. De pildă, efortul lui C.Renfrew de a face plauzibilă trecerea la o societate proto-urbană în Egeea mileniului III î.H. datorită progreselor înregistrate concomitent în trei sectoare economice (cerealicultură, viticultură, horticultura, 10 7 . parte, metalurgia şi navigaţia, pe de altă parte) s-a dovedit lipsit de consistenţă. -studii mai recente au demonstrat că nici viticultura, nici horticultura (creşterea C l f y Hor) nu au avut vreo importanţă economică deosebită în Egeea până în mileniul ir H In schimb, dezvoltarea navigaţiei cu corăbii lungi a putut să provoace spargerea Lecturilor comunitare şi apariţia societăţilor pe ranguri. observaţia este cu atât mai valabilă în cazul unor state orientale. Astfel, în F t sl india harappiană, metalurgia nu joacă un rol excepţional în perioadele pre nrotodinastice. In schimb, în agricultură se inventează noi tehnici (se extinde agricultura umedă) şi se fac progrese în domeniul transporturilor (numai pe apă în Egipt pe apă şi pe uscat în India). Aceste progrese se asociază cu un spor demografic semnificativ care a avut drept efect apariţia posibilităţii de a mobiliza o mână de lucru importantă, în acest fel a fost posibil să se obţină creşterea producţiei şi mărirea productivităţii muncii. La un pol opus se află Àntolia Centrală, unde metalurgia bronzului şi fierului cunoaşte un avânt extraordinar, unde apar şi alte progrese (transport pe uscat, creşterea animalelor, viticultură, pomicultură, schimbul la mare distanţă) şi totuşi statul format aici nu evoluează în mod clasic. Explicaţia este de căutat aici în rolul economic nesemnificativ jucat de metalurgia fierului. în acelaşi timp, nu trebuie să se piardă din vedere că în această zonă negustorii assirieni organizaţi în aşezări - coloniile comerciale - au jucat rolul de factori stimulatori în raport cu populaţia locală şi că apariţia statului nu s-a datorat unei dezvoltări exclusiv autonome. Aşa cum s-a amintit mai sus, între factorii favorizatori se numără şi sporul demografic. Este drept că, în condiţiile antichităţii orientale, creşterea numărului populaţiei a avut două consecinţe. Pe de o parte, asigură mâna de lucru necesară obţinerii unui spor de produse agricole sau pentru marile lucrări de construcţie. Pe de altă parte, în condiţiile unor tehnologii primitive nici o arie geografică nu poate să asigure, pe o durată de timp nelimitată, resursele necesare întreţinerii unei populaţii excedentare. Mai ales, când aceasta este concentrată în mari oraşe şi este antrenată în alte tipuri de activităţi decât acelea de subzistenţă. în momentul în care echilibrul dintre aria geografică, resurse vegetale, animale şi minerale, populaţie umană, era distrus, în faţa comunităţilor umane trăitoare în acea zonă nu existau decât trei alternative posibile: 1) noi soluţii tehnologice şi optimizarea exploatării resurselor; 2) o mai bună diviziune a muncii; 3) migrarea unei părţi din populaţie spre periferie. Este ceea ce se întâmplă în perioada Uruk târzie, când sunt populate cu locuitori veniţi din sudul Mesopotamiei, Susiana, regiunea râului Djala, nordul Mesopotamiei şi din nordul Siriei cu rezultatul deja amintit, adică de uniformizare culturală. Este necesar să se menţioneze că această ultima alternativă reprezintă ruperea lanţului cauzal propus de Cowgill, şi anume stress, răspuns, schimbare, forma cea mai firească de reacţie la presiunea demografică. Irebuie făcută şi precizarea că pentru a putea vorbi de o structură nouă sunt are concentrarea şi centralizarea populaţiei în centre urbane mari. Fenomenul ace mai b'ne observat Prin studii în teren în zona oraşelor Uruk şi Ur. în baza S d observat cum la centr' ' mij'ocul mileniului IVî'.H., Uruk-ul era deja un U I lportant avand un n ca element central un Ziggurat, iar în jurul oraşului gravita în mămar -mare de aşezari rurale (cea. 146). Către sfârşitul aceluiaşi mileniu însă, ura in care suprafaţa oraşului se extinde, asistăm la diminuarea numărului 1] 8 aşezărilor din teritoriul rural. Mai întâi rămân 76, apoi 24. 0 situaţie asemănătoare a fost constatată la Ur. Tendinţa generală este de concentrare a populaţiei urbane. 0 asemenea transformare determinată fie din motive de ordin militar, fie din tendinţa firească de deplasare a locuitorilor satelor către oraş pretindea, pe de o parte, o perfectă organizare şi un control eficient şi, pe de altă parte, asigurarea condiţiilor socotite de Barker absolut obligatorii pentru a face posibilă existenţa a ceea ce el numeşte „megalopolis". Aceste condiţii rezultă din natura simbiotică a raporturilor dintre rural şi urban şi dintre diversele sectoare ale economiei şi se reduc la: 1) realizarea unui surplus în sectorul resurselor (agricole, materii prime de bază); 2) asigurarea lemnului necesar pentru prepararea hranei, desfăşurarea unor meşteşuguri şi a construcţiilor; 3) asigurarea transporturilor pe apă şi pe uscat întrucât, indiferent de importanţa resurselor, acestea nu au nici o valoare dacă lipsesc mijloacele de transport; 4) spor demografic continuu pentru a contracara efectele mortalităţii sporite în condiţiile mediului urban, în primul rând, prin absorbţia populaţiei din zonele rurale. Pentru atingerea acestor condiţii era necesară intervenţia de mare anvergură a statului în calitate de constructor şi organizator. în cazul statelor „hidraulice" acest rol se materializează în apariţia lucrărilor de irigaţie şi extinderea lor la scară mare, distribuţia controlată a apei, coordonarea şi planificarea muncii, dezvoltarea altor sectoare care pretind o acţiune de planificare cum sunt construcţiile, totul vizând o productivitate stabilă şi sporirea bogăţiei. De aici, necesitatea structurării administraţiei ierarhizate, constituirea arhivelor şi elaborarea unui calendar. Schema nu are valabilitate generală în sensul că nu pentru toate statele distribuţia apei şi lucrările hidraulice aveau importanţă. Ceea ce rămâne ca trăsătură general valabilă este intervenţia puterii centrale în sectoarele economice-cheie, aducătoare de profit. De exemplu, se sugerează că săparea, la cca.3000 î.H., a două canale concomitent cu fundarea oraşului Mari nu a fost determinată decât de nevoia de a realiza navigaţia între Habur şi Eufrat, şi nu tipul de agricultură practicat. în plus, pare mult mai probabilă ipoteza că acest oraş faimos, situat pe Eufratul mijlociu, este rezultatul complementarităţii economiilor bazinului mediteranean, piemontului Taurus şi a coastei de vest a Siriei. Este interesant că în jurul oraşului Mari gravitau o serie întreagă de centre mai mici, situate în valea mijlocie a Haburului şi în nordul Siriei cum sunt acelea de la Teli-al-Ragai, Leilan şi Brak, care oferă un alt model de integrare centre urbane/hinterland rural. în acest caz, aşezări mici, specializate din punct de vedere economic, erau încorporate într-un sistem administrativ mai larg, dispunând de un control institutionalizat asupra surplusului. Dovada acestei stări de lucruri o constituie descoperirea sigiliilor, bullae-lor din lut şi a tăbliţelor economice în relaţie cu structuri arhitectonice asociabile cu o activitate administrativă şi fiscală (mari silozuri de stat), precum şi cu construcţii destinate activităţilor religioase (temple, capele sau altare). în acelaşi tip de structuri textele confirmă existenţa pământului proprietate de stat sau a templelor, ca şi folosirea mâinii de lucru dependente, concomitent cu menţinerea proprietăţii private asupra unei părţi din pământ supus controlului comunităţii şi obligaţiilor fiscale. O situaţie particulară este reprezentată de Assur, a cărui transformare dintr-un mic sat într-un oraş-stat s-a petrecut în perioada akkadiană, datorita rolului de punct de control pe care î-a jucat în cadrul schimburilor la mare distanţa pe traseul dintre Akkad si zona muntoasă din nord. 9 Există şi cazuri clare din care rezultă că urbanizarea este rezultatul unui act politic. Exemple rămân aşezările assiriene de la Tell al Rimah şi, pentru o dată mai timpurie, a oraşului Puzris Dagan (Drehem). 0 situaţie aparte o constituie Egiptul, considerat a reprezenta modelul unei civilizaţii fără oraşe, opus adică aceluia tipic mesopotamian de oraş-stat. Ideea este dezvoltată de Frank Kolb, care admite, pentru Egipt, existenţa doar a unor capitale de nome constând din fortăreaţă, templu şi eventual un centru comercial. Lista completă a acestora apare în mormântul lui Reckmire, care ne prezintă centrele conduse de funcţionari locali şi în care se colectau taxele anuale. Papirusul Wilbour atestă totuşi că unele din capitalele nomelor erau şi centre administrative care controlau pământul, templele, funcţionarii. De altfel, în perioada Regatului Mijlociu, exista în Egiptul de Sus o reţea de oraşe majore, echidistante în raport cu Nilul, a căror funcţie era exploatarea resurselor umane şi agricole, ca şi supravegherea navigaţiei pe fluviu. Din păcate, nu rezultă din izvoare în ce măsură oraşele respective dispuneau şi de un teritoriu rural propriu, de o populaţie urbană semnificativă din punct de vedere numeric şi în ce măsură îndeplineau funcţii economice şi sociale proprii. Imaginea negativă este îngroşată de cele trei capitale Memphis, Theba, Akhetaton, care, judecând după stadiul actual al informaţiei, apar mai curând drept palate-oraşe, adică reşedinţe ale faraonilor, centre administrative, religioase, loc de rezidenţă a funcţionarilor şi lucrătorilor regali decât centre legate de o activitate meşteşugărească şi comercială proprie. Din această constatare nu pot fi trase concluzii atât de categorice de genul aceleia propuse de Kolb, după care civilizaţia egipteană ar fi una nu cu oraşe, ci una cu palate, temple şi morminte. De altfel, se ştie deja că unele capitale de nome (Hinsu si Hardan) aveau şi unele funcţii economice, nu numai administrative. Pe de altă parte, o serie de centre religioase (Abydos, Enkhob şi Nekheb) concentrau un număr foarte mare de locuitori care nu se recrutau dintre preoţi şi slujitorii templelor, ci şi din alte categorii. în sfârşit, oraşe ca Gebtyn şi Syawti deţineau chiar, pe lângă rolul strategic important şi un rol economic. în ciuda acestor corective rămâne neîndoielnic faptul că în Egipt nu funcţionează legea absorbţiei de către oraş a populaţiei rurale, că nu se înregistrează fenomenul diviziunii muncii intraurbane, aşa cum se constată în Sumer în timpul dinastiei a IlI-a din Ur şi că rolul comercial si meşteşugăresc al oraşelor este nesemnificativ. Pentru definirea structurilor orientale este necesară luarea în considerare a dificultăţilor care rezultă din acceptarea fără spirit critic a postulatului formulat de Marx şi succesori privind existenţa unui mod de producţie asiatic. Căci, o analiză atentă a realităţilor istorice concrete demonstrează că trăsăturile presupuse a-1 caracteriza, şi anume, dreptul regal de proprietate asupra întregului pământ, starea de dependenţă generalizată a locuitorilor, absolutismul regal, chiar despotismul, nu se întâlnesc, în stare pură, în aproape nici un stat oriental. Nici măcar în cele a căror origine şi evoluţie se înscrie într-o cale care poate fi considerată clasică. Variabilele sunt extrem de numeroase. Dincolo însă de trăsăturile deosebitoare există o serie de elemente care pot fi considerate drept tipice pentru majoritatea cazurilor. Prima dintre ele rămâne centralizarea economiei sau etatizarea ei; se poate spune, chiar, în ciuda modernităţii 10 termenului, dirijarea economiei. Una din expresiile acestui etatism o constituie dimensiunea domeniilor regale. Evident, situaţiile nu sunt absolut identice. De exemplu, în Egipt, întreaga ţară aparţinea, în teorie, faraonului ca dar zeiesc. Instituţiile, templele sau indivizii (arendaşi, mercenari) care deţin pământ o fac în virtutea unor danii regale reînnoite la începutul fiecărei domnii. Chiar dacă proporţiile acestor danii nu sunt spectaculoase, ele rămân, în concepţia lui B.I.Kemp, semnificative. Cel puţin în cazul templelor care deţin forme durabile de bogăţie - pământ arabil, fie şi diseminat de-a lungul fluviului (v. papirusul Wilbour; p.Amiens), turme de animale, locuri pentru pescuit şi vânat, acces la resurse minerale. Asemenea danii au fost făcute şi în favoarea unor indivizi (funcţionari, soldaţi) drept plată sau răsplată pentru servicii aduse regelui. Este interesant că, începând cu perioada Regatului Nou theban, există dovezi (p.Valencay I) că astfel de danii s-au transformat în proprietăţi depline, ereditare (v. inscripţia lui Mes). Important, în toate aceste situaţii, indiferent de uzufructuar sau proprietar, este faptul că dreptul absolut de proprietate regală este recunoscut pentru plata taxelor. Inclusiv, templul vărsa în magaziile regale 10% din recoltă pentru pământul cultivat cu grâne şi avea răspunderea pentru administrarea unei părţi din pământul regal (Khato). Ipoteza este întărită de constatarea că în Egipt există o lipsă de precizie în materie de administrare a patrimoniului statului. De pildă, vizirul avea în sarcină nu numai domeniul regal sau de stat, ci şi pe acela al templelor, de unde concluzia firească că daniile erau supuse, necondiţionat, controlului autorităţii centrale. în alte state, regele nu este proprietarul întregului pământ arabil. De exemplu, în India ariană, el stăpânea doar pârloagele. în Ugarit, regele dispunea numai de o parte din terenul arabil, chiar dacă acesta putea fi extins prin cumpărare. în schimb, regele din Ugarit, ca şi cel din Mari, era proprietarul absolut al păşunilor şi percepea taxe speciale din arendarea acestora. Situaţia se explică prin condiţiile naturale şi socio-economice ale acestor state. Şi anume este vorba de o zonă de stepă în care un rol important îl joacă păstoritul nomad sau transhumant. De altfel, numai importanţa acestui sector poate explica existenţa unui funcţionar la Mari - rabi Amurrim - în atribuţiile căruia intrau şi arendarea păşunilor şi perceperea taxelor de păşunat. Indiferent de tipul de proprietate sau de administraţie, controlul regal sau de stat se exercita prin perceperea de taxe, variabile ca valoare şi natură. Condiţiile de | achitare a taxelor sunt mai mult sau mai puţin uniforme. în mod normal, plata se făcea în natură, în funcţie de cultură, cuantumul fiind stabilit individual (familial), f dar plata, ca şi răspunderea erau colective (comunitară sau de obşte). Controlul producţiei meşteşugăreşti reprezintă cea de-a doua pârghie prin intermediul căreia se realizează etatismul economiei. Informaţii numeroase confirmă existenţa unor ateliere regale, cu ţinerea unei evidenţe stricte privind intrarea materiilor prime, realizarea producţiei, destinaţia acesteia, volumul, | disciplina forţei de muncă, valoarea raţiilor etc. Cea mai importantă sursă privind problematica aceasta o constituie arhivele din perioada dinastiei a IH-a de la Ur (Ur şi Drehem). Ele surit precedate de texte datând DTIII (cca.2550-2340 Î.H.) şi provenind de la Gfsuuj£i\àr" 1$T\Toate aceste loturi de tăbliţe atestau existenta unor „case ale meşteş t, (a ia ur, de între oraşe. De pilda, m Ur, trau concentrate 11 ateliere de textile, de obiecte de uz comun şi de lux iar oraşul deţinea, totodată, monopolul comerţului cu Golful Persic. Raţiile zilnice distribuite dovedesc că numai în atelierele regale de la Ur, lucrau 12000-13000 de ţesătoare. Oraşul Drehem (PuzrisDagan) avea, în schimb, controlul comerţului cu carne, lână şi animale vii (oaie). Caracterul activităţii desfăşurate rezultă din faptul că supraveghetorii atelierelor erau asimilaţi funcţionarilor de stat. O situaţie asemănătoare a putut fi înregistrată în Assiria (medie şi târzie). Fenomenul nu este absolut identic în toate statele orientale. în cea mai mare parte a cazurilor, regele îşi arogă dreptul de monopol asupra unor activităţi, de exemplu extragerea aurului şi aramei în Egipt şi India, metalurgia fierului în Hatti si China, atelierele de corăbii în Byblos sau Ugarit etc. După caz, regele deţine rolul de principal agent în operaţii imobiliare şi de credit. Astfel, Zimri-lim din Mari, ca şi regele din Alalakh erau principalii bancheri, oferind împrumuturi în grâne sau în argint cu titlu individual sau colectiv contra unor dobânzi excesiv de mari (între 30-50%) şi având drept garanţii imobile (mazzazanum) sau persoane (qatatum). Formula nu este circumscrisă numai la oraşele menţionate. Ea apare şi în legislaţia babiloniană, ca şi în tranzacţiile paleoassiriene de la Kanesh şi în Imperiul Persan. în sfârşit, regele deţine controlul schimbului la mare distanţă nu numai pentru că este principalul proprietar al mărfurilor şi deci singurul în măsură să ofere condiţiile materiale şi organizatorice în vederea desfăşurării tranzacţiilor, ci, în primul rând, pentru că este unicul garant al acestora. Un atare statut rezultă din faptul că desfăşurarea schimbului la mare distanţă nu era posibilă în afara relaţiilor politice. Arhivele de la Mari, Ugarit, Tell el Amarna o confirmă. Această imixtiune a politicului în sfera comerţului internaţional se explică, pe de o parte, prin nevoia de a asigura securitatea mărfurilor şi călătorilor şi, pe de altă parte, prin dreptul de preemţiune de care dispune regele asupra fondului de marfă. De altfel, statutul negustorilor face obiectul dreptului internaţional oriental şi este precizat în tratatele dintre statele egale (v. tratatul dintre Ramses II şi Hattusil III), în tratatele de vasalitate (v. tratatele dintre regii din Ugarit şi regele din Hatti). Iar clauze speciale sunt prevăzute în legislaţia internă (v. codul de legi al lui Hammurabi şi codurile de legi hittite) pentru a le asigura integritatea persoanei şi a patrimoniului de care dispuneau. Trebuie să se adauge şi amănuntul că, după caz, unii tamkari regali puteau primi dreptul de a percepe impozite, inclusiv încasarea tributului datorat ţărilor suzerane (v.Ugarit). In fine, în sarcina regelui intrau organizarea şi controlul depozitelor publice sau centrale. Cea de a doua trăsătură definitorie rezultă din existenţa mai multor forme de proprietate asupra pământului. Aşa cum s-a arătat mai sus, cea mai mare parte a pământului este proprietate de stat sau regală. Una din problemele care se pun este aceea a precizării raportului dintre proprietatea regală aflată în administraţie directă Şi proprietatea templelor. Or, atât în cazul Egiptului, cât şi al unor oraşe-state sumeriene (de ex.Lagash), ca şi în Canaan, textele dovedesc că templul nu stăpâneşte o suprafaţă mai mare de 10% din pământul arabil (Diakonoff, Deimel, Gelb). De altfel, şi acest pământ este rezultatul unei alienări prin donaţie oricând revocabilă. £a'.c!' nevoia reconfirmării periodice a daniei. Intr-o situaţie asemănătoare se află şi indivizi care au beneficiat de bunăvoinţă regală. Cei mai mulţi dintre specialişti admit, alături de această formă de proprietate, în funcţie de diferite condiţii istorice concrete, existenţa pământului în proprietate privată, deci care nu aparţine nici templului, nici palatului. Diakonoff împarte aceste 12 proprietăţi în două categorii: prima- pământul aflat în proprietatea comunităţilor săteşti. El îl numeşte comunal - privat, în sensul că obştea căreia îi aparţine are drept de decizie asupra modului de utilizare sau înstrăinare. Tipice în această privinţă sunt prevederile codului de legi assirian, care stabileşte dreptul de preemţiune în caz de vânzare-cumpărare pentru membrii comunităţii. O situaţie şi mai complicată este cunoscută în Arrapha (Nuzi), unde nu există decât vânzare mascată prin formula adopţiunii fictive. Tăbliţele recuperate la Arrapha atestă însă că, şi în această formă ocolită, un singur individ putea să acapareze cea mai mare parte a pământului comunitar, în schimbul preluării unora dintre sarcinile rituale ale posesorilor iniţiali. A doua categorie - proprietatea privată individuală, care poate fi înstrăinată, zălogită, testată în condiţiile legislaţiei în vigoare. Singura limitare vine din faptul că dreptul de proprietate este garantat de obşte. Vânzări şi cumpărări de loturi sunt atestate în întreg spaţiul oriental, cu excepţia Egiptului, unde pare să predomine cazurile din care o tenură veche s-a putut transforma într-o proprietate transmisă ereditar, dar nu prin drept, ci prin obicei sau prin tradiţie. în orice caz, nu se mai poate opera acum cu noţiunea de proprietate regală asupra întregului pământ ca expresie a unei ficţiuni. Se ştie acum că proprietăţile regale puteau fi mărite prin cumpărare (Akkad, Ugarit) sau prin confiscare (Mari). Oricum, Diakonoff atrage atenţia că această optică deformată se datoreşte folosirii unilaterale a arhivelor. Un alt aspect caracteristic îl reprezintă caracterul binar al clasei dependente. Diakonoff foloseşte termenii de şerbi şi sclavi pentru a-i delimita. Mai corect ar fi să se facă deosebirea în funcţie de statutul lor juridic, şi anume, între persoane libere şi persoane nelibere din punct de vedere juridic, dar, în ambele situaţii, dependente din punct de vedere economic, şi care sunt menţinute în această stare prin metode extraeconomice. Gelb şi Diakonoff au procedat la o analiză foarte fină a realităţilor întâlnite în diverse structuri orientale, propunând 20 (Gelb) sau 18 (Diakonoff) criterii în baza cărora aceste două mari categorii pot fi diferenţiate. Diferenţa esenţială este dată de faptul că sclavii erau folosiţi în cele mai simple ramuri de producţie, erau concentraţi în casă, nu dispuneau, cu rare excepţii (v. regatul hittit), de nici o avere sau libertate personală (excepţii în Hatti), iar tipu! de supraveghere era mai simplu. Gelb socoate că principala sursă a sclavilor erau cei născuţi în casă (v. Codul lui Lipit Ishtar, Hammurabi). Războiul nu devenise încă o sursă importantă pentru obţinerea de sclavi. Opinia este confirmată de absenţa pieţelor de sclavi şi de efortul regilor de a răscumpăra pe concetăţenii capturaţi şi deportaţi (v.Entemena, edictul din 2430 î.H.). Cea de-a doua categorie (liberi din punct de vedere juridic, dar dependenţi economic) reprezintă, de fapt, principala forţă de muncă în agricultură şi în meşteşugurile mai complicate. Foarte important este că asemenea grupe de persoane, desemnate în texte sumeriene cu termenii de gurus (geme) sau muskenum, reprezintă principala forţă de muncă din sectorul de stat, regal sau al templelor. Din punct de vedere al libertăţii de mişcare, aceasta rămâne o imposibilitate indiferent dacă este vorba de persoane străine (prizonieri, deportaţi) sau de localnici. Condiţiile de lucru rămân aceleaşi: efort organizat, controlat, raţii zilnice, posibilităţi de emancipare excepţionale. Trebuie să se noteze că un statut foarte aproape de acela servil este propriu pentru dinastia a IlI-a din Ur, Egipt şi regatul 13 sirian. în vreme ce în Hatti, Ugarit, Urartu sau China în Zhou "oamenii regelui" u obligaţi să dea o redevenţă (cereale, animale, produse meşteşugăreşti), să testeze corvezi (tăiat de arbori, lucru pentru templu sau palat), uneori să plătească si taxe dar nu erau grupaţi în conformitate cu un sistem cvasimilitar. Este drept că, în unele cazuri (Ugarit), statutul de dependent (nayyalu) era rezultatul incapacităţii fiscale al unui individ altădată membru cu drepturi depline într-o comunitate. Este interesant că preluarea pământului de către un alt proprietar presupune şi preluarea datoriei precedentului. Trebuie precizat că pentru spaţiul vest semitic alternativele la decăderea în starea de dependenţă erau fie fuga şi constituirea de bande cunoscute în corespondenţa diplomatică sub numele de hapiru, fie accentuarea tendinţei spre nomadism. Natura regalităţii, caracterul statului şi elaborarea unei teologii politice se adaugă la trăsăturile particulare, definitorii ale structurilor orientale. Numeroase mituri, reprezentările iconografice, selecţia obiectelor care compun „regalia", monumente de artă şi de arhitectură atestă, ca fenomen general, proiecţia mitică a instituţiei şi persoanei regale. Cel mai adesea este vorba de integrarea regalităţii în mituri cosmogonice sau ale creaţiei şi de ideea de ordine cosmică şi morală, de ideea menţinerii unui echilibru desăvârşit atât în cer, cât şi pe pământ. O asemenea concluzie se bazează, între altele, pe studiul iconografiei sigiliilor cilindrice mesopotamiene realizat de D.Hansen. O analiză atentă confirmă predilecţia pentru alegerea de teme mitologice în strânsă relaţie cu concepţiile contemporanilor privitoare la raportul regelui cu zeii, dar şi din nevoia de a oferi un model de comportare morală. Interpretări similare sunt sugerate de o serie de obiecte de artă minoră (ţesături, mânere de cuţit decorate), precum şi de tematica unor picturi cu destinaţie funerară, de ex.M 100 de la Hierakonpolis, de modelul iconografic propus de arta Kushană (statuaria şi monete). Locul pe care-1 ocupă în tematica predinastică sau dinastică timpurie din Egipt dansul Heb-Sed, asocierea rege/barca sacră de formă semilunară, în aceeaşi arie culturală, funcţia simbolică a măciucii în arta iraniano-kushană, simbolismul jadului verde în tradiţia dinastică chineză sunt doar câteva elemente care dau substanţă ideii de mai sus. Se poate vorbi chiar de o veritabilă mitologie a unor gesturi ritualice: dans ritual exclusiv, fundarea de construcţii, victoria asupra duşmanului (sinonim cu răul şi haosul), aducerea de sacrificii de tip special (sacrificii umane), succes în vânătoare (ca test al charismatismului persoanei regale) sau ca o altă formă de reprezentare a triumfului asupra răului sau haosului. Părţii din epopeea lui Gilgames sau din alte opere literare asimilabile cu o epocă eroică în Mesopotamia, actele de hierogamie din regatul babylonian sau nou theban, luarea în posesie a celor patru orizonturi de către regele chinez, forma descrisă de călătoria cuplului regal cu prilejul celor două sărbători anuale (de toamnă şi de primăvară) în ţara Hatti sunt asociabile mitologiei regale. Din raportul particular rege/divinitate rezultă şi titulatura regală în care se exprimă fie statutul de zeu încarnat (Akkad, Egipt)) fie cel de reprezentant sau delegat al zeului pe pământ (Hatti, Assiria, Babylon, Persia), fie cel de descendent al unui strămoş divinizat (China). Din nevoia de justificare a ideologiei regale au fost create o serie de scenarii cum sunt ceremoniile de celebrare a Anului Nou, asociate fie cu acte de hierogamie, »e cu consumul unei băuturi halocinogene (haoma) în India şi în Persia, fie cu consumul de vin sau opiu dizolvat în miere în Egipt. în relaţie cu ideea de renaştere aS 14 sau revigorare a substanţei divine din persoana regală pot fi amintite sărbătorile Heb-sed şi Opet în Egipt şi ceremonialul special destinat regilor hittiţi. Fără nici o îndoială că o serie de fapte cum erau dreptul exclusiv de a proceda la fundarea de sanctuare, ca şi înălţarea acestora, precum şi realizarea altor lucrări de prestigiu (linii de fortificaţii, palate, construcţii funerare, lucrări hidraulice) se integrează în această ideologie regală. în sfârşit, destul de timpuriu a fost elaborată o formulă literară, sau un topos, menită să dezvolte natura paternalistă a statului şi a regalităţii. Această natură este subliniată de conţinutul unor edicte regale începând cu cel mai vechi cunoscut (Edictul lui Entemena din 2430 î.H.) şi cu prologul textelor legislative, acolo unde s-a păstrat (Codul lui Urnammu, Codul lui Lipit Ishtar, Codul lui Hammurabi), chiar texte literare (vezi Povestea ţăranului bun de gură). Scopul acestor texte este de a pune în valoare funcţia de menţinere a stării de armonie pe pământ şi între cer şi pământ. Imaginea regelui justiţiar, bun, drept, apărător al celor umili şi slabi rezultă din analiza acestor texte. Această funcţie specială vine şi din natura de garant al armoniei universale care incumbă regelui în calitatea lui foarte specială fie de zeu, fie de intercesor (mediator) între lumea pământeană şi lumea cerească. 15 I. EGIPTUL 1. Ţara şi populaţia Egiptul este situat în colţul nord-estic al Africii, de-a lungul cursului mijlociu si inferior al Nilului. Componenta sa principală rămâne coloana vertebrală inundabilă şi fertilă ce se lărgeşte spre vărsarea fluviului, cuprinsă între două zone desertice - deşertul arabic la răsărit şi deşertul libian spre apus. Fără îndoială că fizionomia zonei s-a schimbat substanţial de-a lungul perioadei pliopleistocene. Schimbările au fost defavorabile existenţei umane. Dovada cea mai sigură o constituie faptul că o lungă perioadă de timp (cea. 10.000-4.500 î.H.) lipsesc urmele unei locuiri în spaţiul în care se va constitui statul egiptean. Mai mult, există date care atestă că primele comunităţi neolitice s-au instalat departe, la cea. 100 km de Nil, şi sunt legate de ceea ce G.Camps numeşte neoliticul saharo-sudanez, particularizat prin creşterea bovideelor. Cea mai timpurie cultură neolitică în Egiptul propriu-zis datează de pe la 4.500 î.H. şi este cunoscută drept cultura Fayum A. Regimul acvatic (dependenţa de revărsările Nilului), natura deltei şi climatul (anul are doar două anotimpuri) au influenţat soarta comunităţilor umane şi au impus trecerea, într-o durată de timp comprimată, aproximativ 1.000 ani, de la modul de viaţă neolitic la structuri de tip protostatal şi statal. Zona, cu avantajele şi dezavantajele ei, favoriza în antichitate agricultura şi creşterea animalelor ca ramuri de subsistenţă şi apariţia unui număr mic de meşteşuguri, dată fiind sărăcia de materii prime. Minereurile metalifere sunt absente sau extrem de rare; piatra, de asemenea, este departe de Nil, greu de extras şi mai greu de transportat în absenţa unei coordonări superioare. Trebuie să se adauge relativa izolare a zonei locuibile în raport cu marile drumuri comerciale. Atingerea litoralului Mării Roşii - o cale foarte frecventată în vechime - presupune folosirea uadi-urilor şi amenajarea unor porturi. Deşi se speculează în legătură cu folosirea acestei căi încă din perioada Djemdet Nasr, dovezi ale existenţei unui port la Marea Roşie nu sunt anterioare Regatului Mijlociu. Cât priveşte căile terestre, există dovezi numeroase pentru a demonstra că, la nivelul culturii Maadi şi a bronzului timpuriu canaanit, oameni şi bunuri circulau intre valea Nilului, Peninsula Sinai şi Palestina. De asemenea, cursul Nilului la sud de cataracta I şi a II- a era explorat. Aceasta înseamnă că Egiptul era departe de a fi o zonă absolut izolată. Cât priveşte populaţia trebuie să se reţină tradiţia biblică, care vedea în vechii egipteni coborâtorii seminţiei lui Ham. Descifrarea scrierii hieroglifice şi perpetuarea vechii limbi egiptene în biserica coptă permit clasificarea acesteia. Vechea clasificare 16 aşeza egipteana împreună cu alte grupe est-africane (de ex.etiopiana) ţn familia de limbi semito-hamite. M.Sala preferă o altă clasificare, şi anume aceea de limbi afroasiatice. Tentativa lui Sala este uşor derutantă întrucât există o mai mare apropiere de structură gramaticală între limba egipteană (o limbă flexionară) şi limbile semitice decât între ea şi limbile continentului african (ca limbi vechi, originare, nu legate de un fenomen de migraţie recent), care sunt de tipul aglutinant. Este necesar să se adauge că noi cunoaştem toate fazele de evoluţie a limbii egiptene, inclusiv limba clasică, care este limba textelor din Regatul Mijlociu. 2. Izvoare Spre deosebire de alte spaţii ale Orientului Antic uitate şi redescoperite în epoca modernă, Egiptul rămâne un punct de atracţie permanent. Aceasta explică spaţiul mare care îi este dedicat în surse externe, unele orientale, cum sunt Biblia (Facerea, Exodul), altele greceşti sau latine. Acest interes se explică fie prin implicarea spaţiului egiptean în istoria unor popoare (v.evreii), fie prin fascinaţia pe care a exercitat-o civilizaţia egipteană, marcată de un anume ermetism, asupra lumii egeeo-mediteraneene în general. Aceasta explică faptul că Egiptului îi sunt dedicate capitole speciale în operele lui Hecataios (Genealogii şi Descrierea Libiei). Herodot (Istorii, II), Hecataios din Abdera (Aegvptiaca. o operă pierdută, dar folosită de Diodor din Sicilia), Diodor (Biblioteca Istorica). Strabon (Geografia), Plutarch (Despre Isis şi Osiris). Apuleius (Metamorfozele). Din prezentarea autorilor şi a operelor lor rezultă că interesul sa concentrat fie asupra Egiptului ca entitate culturală şi istorică specifică, fie asupra unui tip particular al civilizaţiei sale. Opere târzii, locale, dar scrise în limba greacă pot fi enumerate în acelaşi subcapitol. Cea mai importantă rămâne Aegvptiaca lui Manethon, transmisă fragmentar prin Iosphus Flavius (Contra Apionem) . Sextus Iulius Africanus (Cronologia) . Eusebios din Caesarea (Chronicon) şi Georgios Synkellos (Chronografia). Se poate adăuga numele lui Eratosthene, care dă o listă conţinând numele a 38 regi. Descifrarea timpurie (182l-1822) a scrierii hieroglifice a permis folosirea documentelor interne, care sunt de o bogăţie şi de o valoare excepţională, deoarece acoperă toate aspectele istoriei ţării. Nu este posibil să fie menţionate în amănunţime toate aceste surse. Este important de reţinut două loturi masive de documente. Primul grup îl constituie cele de natură juridică şi contabilă, recensămintele, operaţiuni de cadastru, testamente, dar şi scrisori, opere literare, tratate de medicină provenind de la Kahun şi datat în dinastiile a XII-a şi a XIII-a. Cel de al doilea grup este format de arhiva de la Tell el Amarna, de un interes deosebit pentru reconstruirea relaţiilor internaţionale din perioada ultimilor regi din dinastia a XVII-a. Nu se poate intra în amănunte în ceea ce priveşte aceste surse. Este necesar să se menţioneze însă în acest capitol câteva izvoare care prezintă interes pentru precizarea cronologiei relative a istoriei Egiptului: Piatra de la Palermo (completată cu fragmente găsite în muzeul din Cairo), care împreună cu Papirusul Weşţcar ne oferă o cronică a dinastiilor din perioada protodinastică, dinastică timpurie si veche a ţării; li se adaugă cele patru liste regale întocmite în Regatul Nou, şi anume 17 JaJiarnâk, Jabla de la Abvdos. Tabla de la Saqqara şi P g j i ş regal de ia Torino Trebuie să le alăturăm alte texte importante pentru reconstruirea unor momente deosebite din istoria Egiptului: învăţăturile lui T i Analele lui Thutmes III şi ale lui Ramses II. Stela lui Israel. Tratatul si R amses H. Papirus Harris 75. Papirusul Sallier I. jç_na ejliri!l£ Ţ litajin_C..-irnarvon şi Inscripţia de la El Kab. Trebuie să se facă o subliniere aparte în legătură cu trei texte care prezintă interes privind găsirea unor puncte de reper pentru stabilirea unei cronologii absolute, înainte de aceasta este obligatoriu să se menţioneze că egiptenii au avut un calendar solar care are ca reper ridicarea concomitentă la orizont a soarelui şi a stelei Sirius (Sothis). Acest fenomen astronomic este calculabil, ca şi decalajele apărute între aceste două fenomene şi care au fost observate şi menţionate în unele texte. Există trei asemenea menţiuni. Un calendar religios gravat în Elephantina sub Thutmes III şi care notează că sărbătoarea ridicării heliace a lui Sothis a căzut în ziua de 28 a lunii Epiphi în loc de ziua 1 a lunii Thot. Un calcul astronomic oferă ca date posibile anii 1471 şi 1474 î.H. Deci, domnia lui Thutmes III trebuie să includă aceşti ani. Papirusul medical Ebers notează că în anul 9 al domniei lui Amenhotep I ridicarea heliacă a stelei Sothis a avut loc la 9 Epiphi. Acest amănunt ne aduce în anii 1550-1547 î.H. Pornind de la acest detaliu, începutul domniei lui Amenhotep I se plasează între 1558-1555 î.H. Pe baza acestei asocieri începutul dinastiei a XVIII-a, deci a erei imperiale sau a Noului Regat theban, este plasat către 1580 î.H., dată general acceptată. în sfârşit, un papirus de la Kahun. redactat în vremea lui Senusret III, precizează că în anul 7 al acestui rege sărbătoarea ridicării lui Sothis a avut loc la 16 Pharmuti în loc de 1 Thot. Decalajul menţionat a putut avea loc între 1882-1879 î.H. De aici concluzia că începutul dinastiei XII trebuie plasat în jurul datei de 2000 Î.H. Pentru înţelegerea acestor detalii şi a valorii lor cronologice mai sunt necesare câteva amănunte. Steaua Sirius (Sothis) efectuează aceeaşi mişcare de revoluţie ca şi Soarele (365 zile şi 1/4). De la an la an se producea un decalaj între ridicarea soarelui şi a lui Sirius. Numai o dată la 1461 ani cele două fenomene coincideau. Datele duble oferite de aceste texte au permis astronomilor moderni să calculeze curba stelei Sothis până astăzi şi să sugereze data posibilă când egiptenii au adoptat calendarul, mai precis într-un moment în care s-a observat coincidenţa între cele două fenomene, şi anume 1 Thot - cea. 4245-4242 î.H. Această dată a părut prea timpurie unor istorici, care au optat pentru un moment mai recent ca dată pentru instituirea calendarului. Ceea ce se ştie astăzi despre istoria Egiptului obligă la acceptarea unei date mai vechi pentru începuturile structurării statale, chiar dacă aceste începuturi nu coincid cu elaborarea calendarului religios oficial cunoscut mai târziu. Sursele scrise sunt completate cu cele arheologice, care au atras interesul călătorilor şi istoricilor încă din anul 1565. Campania lui Napoleon în Egipt şi organizarea acelei călătorii de explorare a lui Denon au făcut cunoscută această urne. Descifrarea scrierii hieroglifice şi descoperirile arheologice faimoase ale lui Lepsius, Mariette, Masper, Flinders Pétrie, Brugsch, apoi explorările din Valea regilor, încununate de descoperirea mormântului lui Thutankamon, au trezit un interes aparte, dar, mai ales, au adus o bogăţie de informaţie extraordinară. Foarte importante rămân corectările mai recente, care au împins mult în trecut Procesul de cristalizare a statului egiptean. Avem în vedere pe H.Kantor, care a introdus conceptul de dinastie 0, lucrările lui Schild, Wendorf, Emery, Logan, Spencer etc 18 care au confirmat marea vechime a începuturilor regalităţii, structurarea timpurie a unei teologii politice, elaborarea unei iconografii şi a unui set de regalia, toate acestea confirmând cronologia lungă. r 3. Originea şi evoluţia statului egiptean înainte de a analiza acest aspect este bine să se reţină că, în principiu, Egiptul reprezintă modelul de stat teritorial, „naţional", centralizat excesiv. Această caracteristică este valabilă numai pentru anumite perioade din istoria lui. Se poate susţine că se înregistrează o anumită periodicitate în dezintegrarea structurilor unitare şi reactivarea vechilor componente originare. în cadrul acestui proces zona cea mai viabilă s-a dovedit a fi Egiptul de Sus, iar modalitatea de restaurarea a statului rămâne cucerirea. Cu această scurtă introducere se ajunge la o serie de probleme majore cum ar fi: existenţa cel puţin a două state - unul în Sud cu capitala la Thinis, altul în deltă cu capitala la Bouto; momentul unificării şi modalitatea în care s-a produs; natura evoluţiilor socio-politice a Egiptului, măsura în care a existat o preeminenţă a uneia din cele două arii principale asupra celeilalte. Aceste fenomene nu pot fi discutate în afara unor observaţii majore. Prima se referă la împrejurarea că albia Nilului era nelocuibilă până la introducerea unui sistem de irigaţie. Faptul că zona aluvionară începe să fie dens locuită, că apar aşezări de tip protourban (Naqada, Gebelein, Kom-el Ahmar, Hierakonpolis etc.) abia din ceea ce s-a numit perioadă predinastică (cultura Naqada I—III) sugerează că acum s-a realizat sistemul de irigaţie numit selukka. Această concentrare a populaţiei în bazinul Nilului coincide cu o rapidă ierarhizare socială, apariţia elitelor ereditare, polarizarea bogăţiei şi asumarea de către această elită a sarcinii trecerii irigaţiei de la sistemul selukka la sistemul cu canale şi bazine artificiale şi a monopolizării schimbului la mare distanţă, în principal, cu sudul Canaan-ului via Gaza. Aceste evoluţii sunt legate de Egiptul de Sud, a cărui preeminenţă pare să fie atestată de cele mai recente observaţii arheologice. Astfel, cercetările de la Kom-el-Hisn (delta de Vest) atestă natura sălbatică a zonei. Texte şi reprezentări din Regatul Vechi confirmă importanţa deltei pentru creşterea animalelor (patru nome au nume de animale). Analizele polinice au atestat predominanţa speciilor sălbatice şi a nutreţurilor. Comparaţia cu Naqada este frapantă, cerealele fiind aici într-un procent de 90%. Rolul important al zonei în creşterea bovideelor este asociat de M.EMoens şi W.Wetterstrom cu adorarea cultului zeiţei Hathor. Vechimea acestui cult în zona Egiptului de Jos (a 3-a nomă) pare să fie confirmată de un sigiliu cu inscripţie descoperit în mormântul reginei Merneith de la Abydos (cca.3000 î.H.), de impresiunile de pe un capac din timpul domniei lui Den (cca.2950 î.H.) găsit în M.6 de la Abu Roach. La aceasta trebuie să se adauge natura mlăştinoasă, nefavorabilă locuirii umane de durată, a ariei de la nord de Memphis. Este necesar să se reamintească faptul că cimitirele şi aşezările badariene sunt situate de-a lungul deşertului. Abia din Naqada II, la 50 km. Nord de Luxor se constată o explozie demografică în valea inundabilă a Nilului şi existenţa unei elite ereditare. Dupa cei mai mulţi dintre cercetători (H.Kantor, Spencer, B.Andelkoyic) ™wn«)incide cu ceea ce s-a numit dinastia 0. Deja pentru Naqada I se P * * , „rf*°.0( -H- Ca arie ~~ inala (Naqada ui), datata pe la Cca. 19 3300Î.H. B.C. Naqada atinge Delta şi Bouto. Se poate presupune că unificarea culturală este expresia materială a unificării politice. Apariţia elitelor şi confiscarea puterii politice, corelativ cu elaborarea unei teologii politice având ca nucleu pe Hathor şi Horus, sunt confirmate de o serie de descoperiri spectaculoase cum sunt: un mormânt de la Abydos (datat pe la cea. 3250 î.H.), mormintele din cimitirul de la Umm-el-Raab, mormintele mai timpurii din cimitirul de la Saqqarah. Cel mai spectaculos monument rămâne M.100 de la Hierakonpolis, care sintetizează o mistică regală ce se compune dintr-o procesiune în barcă semilunară, o victorie, o vânătoare, un sacrificiu uman, toate structurate în jurul motivului principal care-1 înfăţişează pe rege executând dansul acrobatic Heb Sed. Trebuie să adăugăm că elemente disparate ale acestei simbolistici au apărut pe opaiţe descoperite la Qustul, pe un fragment de stofă de la Gebelein, pe mânere de cuţit. Dacă se însumează la aceste amănunte şi dovezile care atestă o prezenţă activă în Canaan - vase egiptene pe care figurează serekh-urile unor faraoni anteriori lui Narmer (Regele Scorpion, Iry-Har şi Ka), ca şi numeroasele importuri de origine levantină descoperite în Egipt (cupru sau obiecte de cupru, vase de piatră cu toartă de aur, sigilii mesopotamiene, bijuterii de aur, argint şi fier meteoritic, turcuoasele, malachitul şi granatele), alte vase de provenienţă canaanită, de pildă, din M.1019 şi 4Ia2 de la Abusir-el Meleq, - toate atestă că această elită controla şi confisca, în profit propriu, comerţul la mare distanţă. Mai există un aspect interesant care obligă la modificarea sau ajustarea opticii noastre privind raportul cronologic şi de putere dintre Nord şi Sud. Scena victoriei din M.100 de la Hierakonpolis, tema principală de pe măciuca ceremonială a regelui Scorpion, care a înfrânt poporul Rekhyt, figurat prin animale moarte (Delta ?), paleta vânătorilor (cca.3100 î.H.), paleta bătăliei, de pe mânerul de la Gebel Arak sugerează o primă victorie a regilor din Sud asupra acelora din Nord. Sunt regi al căror nume s-a pierdut, deşi mormintele unora dintre ei au fost descoperite, şi care nu figurează ca atare pe Piatra de la Palermo. Nu este exclus ca răsturnarea de forţe între Nord şi Sud să fi fost provocată de rebeliunea lui Narmer, care a rămas, în tradiţie, ca primul unificator al ţării. Nu este singura ipoteză. Sethe, de pildă, consideră că primul rege real care a domnit peste Egiptul unificat a fost Osiris. Argumentele rămân numele metaforic al lui Osiris („bucuria ochilor"), reprezentarea cu regalia. Argumentele lui Sethe cad în faţa datelor deja semnalate. Prezenţa unui vechi regat cu capitala la Bouto, strămutarea, prin voinţa lui Osiris, a capitalei la Heliopolis nu au fost confirmate. In schimb, este evident că din Naqada I încep să apară elementele componente ale însemnelor regale. Astfel, pe un fragment de vas găsit în M.1610 de la Naqada este figurată, în relief, coroana roşie, emblema Egiptului de Jos. Din Naqada II se adaugă celelalte componente: penele de struţ, măciuca, sceptrul, coroana albă. în Plus, sunt elaborate un ceremonial special (Heb Sed) şi o ideologie regală. Ceva mai târziu, în ceea ce s-a numit dinastia I prethinită, apar şi primele serekh-uri (Scorpion, Ka). în fine, spre sfârşitul perioadei Naqada III (v.mormintele lui JNeithhotep, Semerkhat şi Hemaka), întâlnim cele mai timpurii inscripţii, existenţa unor funcţionari purtători de sigiliu (M.3035 de la Saqqarah al lui Hemaka) şi formula nesut-bit - „cele două Doamne", care sugerează începuturile elaborării titulaturii regale. Datele cu care operează Spencer oscilează între 4000 î.H. (Naqada I) şi 3300-3100 î.H. (Naqada III). Aceste date, ca şi faptele arătate împing mult în trecut începuturile şi unificarea statului egiptean. Cronologia relativă şi absolută a Egiptului antic Cum s-a arătat la început, pentru stabilirea cronologiei absolute există unele repere sigure. Este vorba de acele date duble care au permis fixarea, cu relativă exactitate, a începutului dinastiei a Xl-a - la cca.2065 î.H. şi a dinastiei a XVIII-a la 1580 Î.Hr. Alte date sunt bazate pe sincronismul dintre diferite evoluţii înregistrate în Egipt şi evenimente cu rezonanţă mai largă în Orientul Mijlociu şi Apropiat cum sunt invazia amorrită, pătrunderea hicsoşilor şi crearea regatului hicsos de la Avaris, cucerirea assiriană sau persană. în sfârşit, prin metoda C14 s-a încercat datarea etapelor mai timpurii din istoria Egiptului, respectiv unificarea Regatului timpuriu şi vechi. Problema rămâne de o dificultate majoră chiar dacă acum există, în ceea ce priveşte coborârea sensibilă a datelor, un acord unanim. Primele dinastii (0 şi I prethinită) pot fi împinse până în jur de 4000-3500 î.H., iar începuturile dinastiei I (Manethon) sunt şi ele plasate între cca.3000 î.H. (Sencourt) şi 3400 î.H. (J.Mellaart). Datele menţionate pot fi socotite puţin prea înalte, dar nu există nici un dubiu că epoca thinită începe înainte de 3000 î.H. Există determinări mai timpurii şi pentru dinastia a III-a (cca.2900 î.H. pentru Zoser) şi a IV -a (cca.2845 î.H. pentru Snefru). Descoperirile egiptene din contexte ghassuliene şi ale bronzului timpuriu canaanit ( I A şi I B), datate între 3500-3100 î.H., confirmă această evoluţie timpurie. Câteva situaţii pot fi citate prin spectaculozitatea lor. Este vorba de descoperirea serekh-ului lui Narmer la Tel Erani într-o aşezare EB I. Se adaugă serekh-ul lui Den şi alte piese de tip Naqada provenind din acelaşi strat. La Tel Maahaz au apărut, pe lângă o măciucă de piatră, şi un fragment cu serekh-ul Regelui Scorpion sau cu al lui Narmer. Alte piese similare se cunosc de la Tell Malhata (serekh-urile lui Narmer, Hr, Aha). Foarte importantă este cariera de la Palmahim, unde s-a descoperit un ciob cu serekh-ul unui rege din dinastia 0. Şi exemplele ar putea continua. Cronologia relativă urmează gruparea pe dinastii şi regate, urmându-se, în linii mari, lista lui Manethon:Regatul timpuriu (din.I-II); Regatul Vechi (din.III-VI); Prima perioadă intermediară (din.VII-X); Regatul Mijlociu sau Vechi Theban (din.XI-XIII); a doua perioadă intermediară (dinastia XIV-XVII; Regatul Nou; din.XVIII-XX); a treia perioadă intermediară (din.XXI-XXV); Regatul târziu sau sait (din.XXVI). Anul 525 î.H. reprezintă înfrângerea Egiptului şi transformarea lui în satrapie persană. Luând în considerare datele amintite mai sus, devine obligatorie introducerea unei prime secvenţe, care poate fi numită protodinastică şi care corespunde dinastiilor 0 şi I prethinită. 4. Stat şi administraţie. Natura regalităţii Egiptul rămâne o structură model pentru ceea ce se consideră a fi statul de tip oriental. Caracteristicile principale sunt: centralizarea administrativă cu funcţionari de carieră şi urmând o scară ierarhică, cu birouri şi arhive centrale; tipul de economie şi forma de proprietate sunt predominant de stat, cu concentrarea tuturor puterilor în mâna regelui care guvernează absolut; natura zeiască (fiu sau zeu încarnat sau epifanie a zeului) a regelui; elaborarea unei teologu politice justificatoare; organizare teritorială în concordanţă cu principiul centralizam statului. Nu sunt uşor de identificat etapele acestui proces şi nici factorii unificatori. Sigure sunt două lucruri. în primul rând, faptul că nu se justifică ideea lui Hayes că în Egiptul de Nord au apărut structuri de tipul oraşului-stat. Ceea ce s-a spus mai sus despre natura habitatului din zona deltei exclude automat această ipoteză. Elementul cel mai important pare să fie cucerirea, iar datele, atâtea câte sunt, par să încline balanţa spre această interpretare. Trebuie să se adauge, în al doilea rând, că embrionul unor structuri administrative, ca şi mitologia persoanei şi puterii regale au fost elaborate în protodinastic. Chiar din perioada Nagade I, apar, pe vase, o serie de embleme (cca.288) dintre care unele, cu siguranţă, reprezintă însemnele unor nome. Din aceeaşi vreme începe elaborarea setului de regalia (v.M.1610 care a dat un vas decorat cu coroana roşie a Egiptului de Jos). Din Nagade II, în jurul Centrului de la Hierakonpolis, se elaborează simbolistica regilor din sud asociaţi cu Horus. Sigur, în aceeaşi perioadă, se formează câteva centre religioase importante - Abydos, Hierakonpolis, Nubet. Fără îndoială că, în aceeaşi vreme, a început fenomenul marginalizării unor divinităţi mai vechi (de ex.Min) în favoarea unor divinităţi importante pentru legitimarea puterii regale - Hathor, Osiris, Horus, Atoum. Aceste observaţii dovedesc că elaborarea titulaturii regale, a ceremonialului de învestitură, ca şi germenii administraţiei centrale nu sunt legate de Regatul Timpuriu, ci reprezintă moşteniri ale epocii protodinastice. Mormântul 100 de la Hierakonpolis, serekh-ul lui Ka şi al regelui Scorpion (predecesorii lui Narmer), găsite în contexte databile în bronzul timpuriu din Canaan, prezenţa în titulatura lui Den (rege al cărui nume a fost uitat pe Piatra de la Palermo) şi a lui Semerkehet (M X de la Abydos) a formulei „nesut-bit", inclusiv a formulei „celei două Doamne", adoptarea dublei coroane între regalia, ca şi descoperirea unor morminte de funcţionari, purtători de sigilii (v.mormântul 3035 al lui Hamaka, funcţionar al lui Den, mormânt descoperit în cimitirul U de la Saqqarah) sunt mărturii evidente ale acestei evoluţii timpurii. Numeroasele dovezi care atestă un comerţ activ cu zona levantină, chiar întemeierea de posibile colonii -aşezări, rămân şi ele expresia unei dezvoltări spectaculoase a Egiptului în epoca aceasta. Fără îndoială că nu este vorba încă de structuri perfect articulate şi de apariţia unui corp de funcţionari profesionişti. Se pare însă că se poate vorbi de detaşarea „şefului sigiliului tuturor lucrurilor scrise", precum şi a persoanelor însărcinate cu fixarea şi perceperea taxelor, impunerea cuantumului corvezilor, ca şi a agenţilor însărcinaţi cu realizarea, întreţinerea şi folosirea reţelei de irigaţie. Se poate specula şi asupra existenţei unor funcţionari însărcinaţi cu supravegherea schimbului la mare distanţă. J.Pirenne crede că în timpul dinastiei a II a, sub Khashekhemui, s-a încheiat procesul de unificare administrativă a întregului Egipt. Sigur este că administraţia centrală şi cea provincială s-au definitivat în Regatul Vechi (din.III-V) paralel cu evoluţia spre absolutism a puterii regale şi cu proclamarea naturii ei universale. Această tendinţă explică transferarea centrului vieţii administrative, politice, economice şi religioase la palat, organizarea cultului regal în relaţie nemijlocită cu mormântul regelui, centralizarea excesivă şi concentrarea tuturor puterilor în mâna suveranului. Procesul începe cu Zoser, care instituie, după toate probabilităţile, funcţia de vizir şi birourile centrale. ' Momentul de vârf al acestei evoluţii îl reprezintă dinastia V, poate originară din Sakheban, când se ajunge la o ierarhie administrativă foarte strictă, pornindu-se de la statutul de simplu scrib. Aceşti funcţionari organizaţi pe grade ierarhice în funcţie de competenţă şi vechime constituie birourile centrale sau departamentele sau „casele". Deasupra acestor birouri şi deasupra administraţiei provinciale se situează vizirul, în calitate de agent direct al puterii regale şi de purtător de sigiliu regal. Nu este vorba de un personaj oarecare, ci este vorba de cineva de origine nobilă, poate chiar prinţ regal (haţia). Nu cunoaştem foarte bine natura administraţiei provinciale. Cum s-a amintit deja, unele rudimente ale structurilor locale sunt perceptibile încă din protodinastic: apariţia unor centre religioase, poate şi politice, elaborarea unor însemne particulare. Se presupune că aceste nuclee iniţiale au fost reorganizate în perioada dinastiilor III—V, când au fost definite ierarhiile regionale, începând de la o comunitate elementară, şi au fost precizate ierarhiile funcţionăreşti locale, de la "purtătorul de trestie" la regentul regal (heka) sau guvernator (heka heţ). Din păcate nu se cunoaşte numărul provinciilor. Cea mai timpurie atestare datează din I perioadă intermediară, respectiv din din.VIII. Este vorba de un decret care enumera nomele din Egiptul de Sus. Ca atare, operarea cu o cifră oarecare reprezintă o tentativă hazardată. Trebuie adăugat că în afara structurilor administrative obişnuite există câteva zone cu un statut special şi care ies din ierarhia provincială obişnuită: Heliopolis, guvernată de Marele Preot a lui Ra, Nekhen, care are în frunte un vicerege, şi Busiris, condus de un hatia. Sistemul de recrutare a marilor funcţionari din aparatul central şi din provincie, dublat de donaţii regale excesive şi de tendinţa de transformare a funcţiilor în sinecuri viagere şi, în cele din urmă, ereditare, a dus la slăbirea puterii economice a regelui şi la declanşarea unor tendinţe descentralizatoare. Deja în vremea lui Pepi I, Egiptul de Sud este transformat în nome ereditare. în timpul lungii domnii a lui Pepi II, fenomenul ajunge la apogeu. Puterea politică se prăbuşeşte datorită unei duble presiuni - independenţa absolută a nomarhilor şi o invazie sau efectele unor invazii asiatice. Egiptul se redesface în componentele lui iniţiale şi începe ceea ce s-a numit I perioadă intermediară. Trebuie adăugat că beneficiarii stării de prăbuşire a puterii regale sunt o serie de nomarhi puternici, avantajaţi în poziţia lor şi de faptul că în provincia guvernată de ei se aflau sanctuare dedicate unor divinităţi majore, obiectul unor pelerinaje anuale. între aceştia se numără Shemai, care instituie o dinastie ( a VIH-a) cu capitala la Koptos (centrul cultului zeului Min) sau la Abydos (centrul cultului lui Osiris). Asumându-şi o serie de puteri şi atribuţii (vizir, preot al cultului regal, instituirea cultului propriu şi al soţiei sale), el ajunge să controleze 22 de nome, dar puterea efectivă, absolută o exercită în doar 7 nome. Un decret în favoarea fiului lui, Idi, îi conferă acestuia puterea asupra a 7 nome din sud. De asemenea, Idi deţine funcţia de mare preot şi beneficiază de un cult propriu. O evoluţie distinctă se constată în dinastia IX cu centrul la Heracleopolis. Aici se observă o oarecare desacralizare a persoanei regale în viaţă. Doar după moarte aceasta era divinizată. Evoluţia marchează o predominanţă a puterii spirituale, deţinută de marele preot, asupra puterii temporale, deţinută de rege, şi o oarecare degenerare a conceptului de monarhie ereditară. Kethi I şi succesorii săi din dinastia IX controlează doar părţi din Egiptul de Jos. In sfârşit, al treilea centru de putere se dezvoltă în noma thebană în concurenţă cu nomele de la Hierakonpolis, Edfu, Koptos şi Heracleopolis. O serie de factori favorabili au permis nomarhilor thebani să inaugureze, prin persoana lui Sehertaoui Antef I, dinastia XI (poate pe la 2130 î.H.). Cucerirea Egiptului de Jos şi restabilirea unităţii ţării sunt o operă de generaţii. Abia Mentuhotep III reuşeşte să stăpânească definitiv Delta, dar Theba va rămâne principalul centru administrativ şi religios al ţării. Este adevărat că predecesorul lui, Mentuhotep II, a adoptat protocolul regal memphit şi a celebrat ceremonialul Heb Sed, dar titulatura nu corespundea, la acea dată, nici realităţii politice şi nici sistemului religios oficial. înainte de a face câteva referiri la noua formulă administrativă din Regatul mijlociu mai trebuie făcute câteva precizări. S-a amintit mai înainte că spre sfârşitul dinastiei a V -a şi în timpul dinastiei a Vi-a se înregistrează o serie de fenomene centrifugale şi s-au menţionat o serie de cauze posibile. între acestea se numără favorurile acordate unor administratori locali, între care transformarea funcţiilor în atribuţii viagere sau/şi ereditare şi acordarea de titluri. Problema este dacă acestor titluri umflate le corespund avantaje economice şi putere sau dacă ele reprezintă doar o formulă compensatorie pentru lipsa de resurse materiale a regelui. Sigur, nu se exclude existenţa unor nomarhi puternici şi bogaţi. Problema este dacă bogăţia acumulată constituie rezultatul privilegiilor conferite de titluri sau are altă sursă. H.Kanawati crede că persoanele cele mai avantajate au fost nomarhii ereditari (dinastii de nomarhi controlând o zonă a Egiptului în perioada care se întinde între Menenre şi Pepi II) şi cei care au obţinut beneficii în calitate de „şefi de caravane". Expresia materială a acumulării de bogăţie şi a distanţării faţă de palat o constituie abandonarea poziţiei funerare privilegiate (îngroparea în apropierea mormântului regal) şi amenajarea de morminte în nomele respective. Cele mai spectaculoase morminte provinciale rămân cele din zona El Kab, Tehna, Assuan, mai ales ca dimensiuni, care rivalizează cu mormintele vizirilor din aceeaşi perioadă. O teologie politică nouă, structurată în jurul unui cult sincretic (Amon şi Ra), a cultului lui Osiris (cu sanctuarul de la Abydos transformat în sanctuar „naţional") şi a lui Thot (cu centrul la Hermopolis) şi Ptah (Memphis), este elaborată acum. Regii din dinastia a X-a, în ciuda unor gesturi spectaculoase, nu reuşesc să restabilească structurile centrale moştenite. Abia dinastia a XII-a inaugurată de Amenemhet I, constituită în opoziţie cu aristocraţia provincială, reia şi dezvoltă modelul memphit de guvernare. Se introduc acum o serie de măsuri menite să contracareze tendinţele descentralizatoare şi formule noi de desemnare a funcţionarilor din birourile centrale. Respectiv, se renunţă la ideea de desemnare în funcţiile cheie (centrale sau din provincie) după criteriul obârşiei. Cele două criterii luate în considerare rămân competenţa şi loialitatea faţă de rege. Creşterea absolutismului regal se exprimă în dezvoltarea importanţei „caselor" regale, restabilirea viziratului, rigorii deosebite în ţinerea unor evidenţe contabile (recenseminte, cadastru), în imixtiunea permanentă a regelui în administraţia provincială şi în preferinţa pentru angajarea de trupe mercenare (în principal a unei gărzi de mercenari). Acest efort este dublat de o politică de prestigiu marcată de o lucrare hidraulică de mare amploare (amenajarea oazei Fayum), o politică de colonizare pentru a se pune în valoare noua suprafaţă agricolă sau pământurile rămase necultivate şi întemeierea mai multor oraşe - capitală (fiecare rege întemeiază propria capitală), apărând tendinţa de a abandona Theba ca centru poli- tic şi administrativ. Nu se exclude revizuirea sistemului administraţiei provinciale, prin introducerea deasupra nomelor a unor structuri intermediare, poate trei asemenea regiuni corespunzând celor trei zone naturale ale Egiptului. în ciuda acestei politici viguroase şi a unei politici prestigioase în exterior (subiectul va fi tratat într-un un alt subcapitol), regatul mijlociu (cu ultima dinastie a XIII-a) se prăbuşeşte. De data aceasta este vorba de efectul unei invazii căreia regii egipteni nu i-au putut opune rezistenţă. Este vorba de hycsosi, o populaţie asiatică a cărei origine nu a fost stabilită cu precizie. Iosephus Flavius (Contra Apionem, 1.4.91) îi consideră „strămoşii noştri". Numele de persoană de pe sigilii, din texte votive sunt, în mod sigur, nume vestsemitice. Fără îndoială că au dispus de avantaje militare (car, cal) şi demografice (poate au pătruns mai de timpuriu în zona Deltei). Dar nu au fost suficient de puternici pentru a ocupa întregul Egipt în ciuda unei liste de regi destul de întinse (32 de nume regale) şi a duratei lungi în care şi-au exercitat dominaţia (cca.1730-1580 î.H.). Prezenţa lor efectivă este evidentă în Deltă, unde şi-au fixat capitala la Avaris şi de unde provin o serie de monumente spectaculoase (temple şi morminte regale). Tipul lor de cultură, tradiţiile funerare şi religioase sunt legate de spaţiul canaanit şi vădesc refuzul egiptenizării. Trei documente (Papirusul Sallier I, Tăbliţa Carnarvon, Inscripţia funerară a lui Ahmes I de la El Kab) înregistrează evoluţia raporturilor dintre Egiptul autonom structurat în jurul Thebei şi regatul hicsosilor până la expulzarea acestora din Egipt şi instaurarea dinastiei a XVIII-a. Din punct de vedere al structurii administrative, regatul Nou înregistrează apogeul centralizării statale şi absolutismului regal. Un set de reforme iniţiate de Thutmes III au dat o forţă particulară regelui. Componenta principală a acestor reforme rămâne aceea că regele este şeful administraţiei şi conduce efectiv. Aceasta înseamnă că primeşte rapoarte zilnice de la vizir, de la şefii „caselor" regale, primeşte plângeri şi împarte dreptatea, supraveghează lucrările publice şi de apărare, are controlul stării trudelor, uneori chiar conduce războiul şi are iniţiativă în materie de politică externă. în sfârşit, deţine controlul vieţii religioase în virtutea dreptului de a desemna pe marii preoţi ai cultelor principale, în special, al lui Amon-Ra, care ocupă o poziţie specială în consiliul regal. Alte iniţiative administrative privesc dublarea viziratului şi instituirea funcţiei de vicerege al ţării Kush. Această măsură a rezultat, fără nici o îndoială, din extinderea frontierelor regatului ca urmare a politicii expansioniste promovate de Amenhotep I şi II, Thutmes I şi III. Este necesar să se adauge fragmentarea nomelor, divizarea lor în provincii şi suprimarea funcţiilor ereditare. Respectarea riguroasă a filierii administrative, acordarea de titluri nobiliare (fără privilegii) funcţionarilor zeloşi care ajung pe treptele ierarhice cele mai înalte au constituit modalităţi importante de diminuare a prestigiului aristocraţiei de sânge. Principalul instrument al puterii regale rămâne, alături de religie, armata, formată din profesionişti plătiţi pentru serviciile lor prin acordarea de mici proprietăţi. Prin dezvoltarea mercenariatului, armata devine un corp permanent. Fără îndoială că regele poate delega o parte din atribuţiile sale vizirilor. Monumente funerare şi grafitti (de ex.din zona I-ei Cataracte a Nilului), ale unor viziri ca Rekhmire, o serie de formule din texte (v.Papirus Berlin 3040, XIX, 5), texte hieratice, corespondenţa (v. cea dintre vizirul Huy şi regele Rib-addi din Byblos) confirmă această practică. De fiecare dată este vorba însă de atribuţii delegate. In ciuda precarităţii unor domnii sau a politicii speciale a unor regi (v.Amenhotep IV), această structură nu cunoaşte modificări majore. După ,Conspiraţia haremului" şi moartea lui Ramses III se asistă la un proces rapid de pierdere a prestigiului, descentralizare, chiar la instaurarea unor dinastii de origină străină (libiana, nubiană, extinderea regatului din Napata) şi fragmentare politică. Se pare că, pentru o scurtă perioadă de renaştere (cca.1080 î.H.), Egiptul cunoaşte un reviriment în timpul domniei ultimului ramessid - Ramses XI. După acest moment, fragmentarea politică, existenţa unor dinastii paralele (ex.dinastiile XXII şi XXIII), foarte scurtele perioade de centralizare: Shoshenq I ( 945-924 î.H); Piankhy, cca.728 î.H., devin caracteristica ţării. Abia în dinastia XXVI (664-525 î.H.) se restaurează vechiul sistem administrativ, mergându-se până la imitarea servilă a formulelor din vechiul regat memphit. Trebuie adăugat că titulatura regală reprodusă de regi din cea de a III P.I., după modelul ramessid, nu reflectă o realitate istorică. Cât priveşte regalitatea egipteană sunt de adăugat câteva observaţii. Este vorba de evoluţia extrem de rapidă de la regalitatea charismatică la cea magico-religioasă şi divină cu caracteristicile cele mai importante: drept de căsătorie incestuoasă, acces la treapta cea mai înaltă de iniţiere, care conferă luarea în posesie a puterilor magice, sacralitatea persoanei şi a puterii regale şi valoarea ei universală. Este limpede acum că procesul de elaborare a unei teologii politice era foarte avansat la nivelul fazei Naqada II. Dovezi importante rămân structurarea unor centre de putere în asociere cu locuri sfinte (Abydos, Hierakonpolis, Saqqarah), dintre care unele legate de triada Osiris- Isis- Horus, cum sunt Abydos şi Hierakonpolis. Mormântul 100 de la Hierakonpolis sugerează şi legătura dintre Hathor (prezentă prin tipul de barcă semilunară, dansul Heb Sed), Atoum (purtat în pântec de Hathor) şi rege. Aceste cinci scene pictate în mormântul 100 sugerează o dublă justificare religioasă - una prin Horus (ca fiu şi Osiris reîncarnat), alta prin Hathor, care va rămâne protectoarea familiei regale şi a cărei importanţă este subliniată de funcţia legitimatoare a femeilor regale. Este importantă prezenţa celor două scene asociabile cu ideea regalităţii charismatice - vânătoarea şi victoria. Problema este dacă imaginile reproduc evenimente reale sau funcţia lor este pur simbolică. Mai ales victoria, cu precădere asupra unor duşmani trăitori în apus, care figurează şi pe monumente târzii, nu înfăţişează fapte petrecute în realitate, ci au o valoare simbolică foarte importantă - triumful suveranului asupra răului. Pentru această perioadă, ca şi în cazul paletei lui Narmer, trebuie să legăm tema victoriei de efortul efectiv de unificare a ţării prin cucerire. Deja din această perioadă se prefigurează proiecţia instituţiei regale şi a Persoanei care o încarnează pe o serie de mituri cosmogonice, cum este naşterea 'ui Atoum. Aceste elemente se asociază cu realizarea înscrierii numelor îrîtr-un serekh, practică atestată la Ka şi regele Scorpion. Cu regatul memphit, mai ales, în dinastia a V -a, se conturează o nouă teologie Politică având ca scop final justificarea naturii universale a puterii suveranului. h ara nici o îndoială că această evoluţie a fost marcată de adoptarea unui tip de mormânt particular pentru rege (piramida, poate raza de soare pietrificată care Permite akh-ului regal să urce la cer) şi amplificarea cultului funerar regal prin a socierea dintre mormânt, o serie de temple cu funcţie funerară situate în 'mediata vecinătate a piramidei şi crearea unui corp de preoţi având ca unică funcţie întreţinerea cultului regal. : începând cu dinastia a V-a dispunem şi de texte (TVyjglg piramidelor ), care, în ciuda naturii lor, sugerează asocierea între două mituri, un mit solar dezvoltat în jurul lui Ra şi vechea dramă a lui Osiris. Primul mit face din rege, prin asimilarea lui cu Ra, stăpânul universului. Pe de altă parte, puterea de autoregenerare, continuă devenire, calitatea de stăpân al ambelor lumi sunt conferite de mitul lui Osiris. Noua doctrină a puterii pare să se fi dezvoltat într-un nou centru teologic structurat în jurul templului lui Ra de la Heliopolis. Sigur este că primele temple solare sunt cunoscute din timpul dinastiei a V-a (exemplu, Abusir). Problema este dacă, deja din această perioadă, persoana regală este privită ca epifanie a zeului sau numai ca fiu al zeului. Această problemă nu poate fi lămurită fără luarea în considerare a titulaturii regale şi a reginelor. Trebuie menţionat că nu se cunosc cele cinci nume regale reunite pe acelaşi monument decât din vremea lui Pepi II. în afară de aceasta, elementele componente ale numelui nu urmează o ordine fixă. Sigur fac parte din titulatură „cele două stăpâne", formulă care apare deja în mormântul lui Semerkhet de la Abydos (M.X D), nbtysău nesut.bitîn acelaşi mormânt, ca şi în mormântul lui Den de la Saqqarah. Titlul de Horus îl găsim în titulatura lui Den. Abia la Zoser găsim formula „Horus de aur". Trebuie să se sublinieze că abia la Senusret I apare titulatura regală sub formă canonică = cele cinci componente şi ordinea de succesiune. Un protocol mai complet găsim la Mentuhotep II, dar fără „Horus de aur". De notat că titulatura ordonată apare pentru prima oară într-un text de încoronare din Regatul Nou. Titulatura completă constă din cinci titluri care completează cinci supranume: adică, marele nume (după care este strigat în cer), nume prescris (nhb), consacrat (sdsr), ferm şi durabil (mnwşh) şi care se conferă în ziua întronării. Patru din aceste nume însumând titulatura regală apar o dată cu Thutmes I şi sunt atestate la Hatsepsut, Thutmes III şi Horemheb. Ele sunt reluate în epoca ramesidă (Sethi I, Ramses II, III, IV, VI, IX). Marele nume conţine nume specifice (Hr R + numele lui Horus + m m f wr; m + numele de Nebty; n + numele de încoronare; m wr + Hr + numele lui Horus + Nbty + numele lui Nebty + Hr nbw + Horus de Aur + n + n-sw-bit -(numele de încoronare). în perioada ramesidă se adaugă şi alte epitete cum sunt „Taurul puternic" şi „Susţinătorul celor două ţări". Acest protocol presupune canonizarea marelui nume o dată cu creşterea puterii faraonului. Funcţia principală a numelui este de a afirma continuitatea şi de a-I situa pe rege în afara atingerii umane. între aceste componente, foarte importantă rămâne ra, care este echivalentul Ka-ului regal divin. Ultima atestare a formulei apare în legătură cu Cambyse. înscrierea numelui în cartuş şi pronunţarea numelui presupun asocierea persoanei regale cu alte divinităţi - Thot, Ptah şi Khonsou. Evoluţia titulaturii şi canonizarea ei coincid cu divinizarea regelui în viaţă şi considerarea apariţiei lui în public, cu ocazia ceremoniei Opet, o epifanie. Procesiunea care-1 precede (cortegiu de preoţi purtând măştile divinităţilor), tipul de ofrande oferite (arderea de aromate, flori, libaţii) se înscriu în natura gesturilor sacre. Pornind de la această realitate, o serie de cercetători consideră că statuile regale colosale (v.Thutmes III) reprezentau imaginea Ka-ului regal divin şi, în consecinţă, constituiau obiect de cult, încă din timpul vieţii iar sanctuarele de la Luxor si karnak, unde regele apare ca Amon Ra, erau dedicate, realitate, regelui în viaţă. Titulatura reginelor şi prinţeselor exprimă o anumită concepţie cu privirea la puterea femeilor de obârşie regală în Egipt. Titulatura complexă cunoscută bine din Regatul Mijlociu, iconografia particulară (coroana cu pene, coafura hotharică, asocierea cu sistra şi menât, tema theogamiei, ca şi alte detalii) au facut-o pe Lâna Troy să dezvolte tema dublei legitimităţi a regelui - după tată ca Horus (în egală măsură, fiu şi Osiris renăscut) şi după mamă prin asocierea cu Hathor şi prin funcţia ei de zeiţă, soţie a zeului şi de purtătoare şi transmiţătoare a sacralităţii regelui. Dovada statutului foarte înalt al femeilor regale o constituie ascensiunea la tron a unor regine (ca Hatşepsut şi Meritaten - fiica cea mare a lui Amenhotep IV) al căror nume de întronare este cunoscut ( nh-phr-wr = Semenkhare) prin date de la Amarna, Gurob şi Analele lui Suppiluliuma. Reamintim că evoluţia şi complicarea titulaturii coincid cu adâncirea absolutismului regal. 5. Economie si societate Spre deosebire de alte state orientale, în Egipt nu există texte legislative de amploare cu excepţia a celuia din a IlI-a perioadă intermediară. Această lipsă este suplinită de o serie de documente de cancelarie cum sunt cele de la Kahun (databile în dinastiile XII şi XIII) şi de la Tell el Amarna, stele funerare sau stele de donaţie, acte private. Fără îndoială că în Egipt voinţa regelui se exprima prin edicte şi decrete. Există şi surse externe, cum sunt referirile din Geneza, 47,20-24,26, care menţionează natura raporturilor dintre rege şi lucrătorii de pe pământurile sale. în ceea ce priveşte tipul de proprietate nu există nici un dubiu că, în teorie, întreaga ţară a Egiptului era proprietatea faraonului, ca moştenire a zeilor. Din această situaţie specială rezultă că pământurile aflate în posesie sau în proprietate privată au fost la origine danii sau forme de recunoaştere a unor servicii aduse statului sau zeilor. Inscripţia lui Mes aminteşte un asemenea caz special. Dreptul de proprietate regal se exprimă prin faptul că oricine deţine pământ - particular sau templu - este supus taxelor şi corvezilor. Indiferent de sistemul atribuirii de terenuri unor particulari sau templelor, cea mai mare aparte a terenurilor cultivabile, păşunile şi minele erau proprietate de stat, chiar cu statutul de monopol. Cât priveşte modalitatea de exploatare a pământurilor regale, ea este foarte bine ilustrată de situaţia creată în oaza Fayum. Aici principala mână de lucru este formată din ţărani legaţi de pământ (egipteni sau prizonieri de război), înregistraţi cu numele propriu, al tatălui, locul de origine şi sexul. Echipele de lucru erau constituite din cinci persoane supravegheate de un şef şi instalate, în mici comunităţi săteşti, solidare pentru plata impozitelor. Munca pe pământul regal era răsplătită cu dreptul de folosinţă a unui lot (de cea. 1500 mp) şi al unei locuinţe, sternul a continuat şi în Regatul Nou, când se cunosc şi „sate ale ostaşilor". După domeniul regal, cele mai întinse proprietăţi sunt cele ale templelor. Trebuie menţionat că nici în acest caz nu este vorba de o proprietate deplină, ci de o danie revocabilă oricând. De aici practica reînnoirii sau reconfirmării daniei. Aceste danii regale către temple sunt mai complexe. O serie de surse (Papirus Wilbour, Papirus Amiens, Papirus Valençay I, documente din dinastia XX) atestă că este vorba de donaţii complexe care oferă templului forme durabile de bogăţie, surse permanente de venit, şi anume: terenuri cultivabile (indiferent de amplasarea lor în raport cu templul), forţă de muncă (prizonieri, de regulă), turme şi locuri de păşunat, locuri de pescuit şi de vânat, vii, acces la resurse naturale - aur, galena, pietre preţioase, aşezări de mineri-, câmpuri cu in, stupi. Dreptul regal de preemţiune era subliniat de obligaţia templelor de a vărsa un impozit către rege, care consta din 10% din producţia loturilor cultivate cu cereale şi din controlul exercitat de vizir asupra modului de administrare al donaţiei. Un drept adăugat în dinastia XIX (v.Sethi I) priveşte posedarea unei corăbii care face comerţ maritim cu bunuri realizate în atelierele templelor (piese de metal, ţesături de in etc.) prin intermediul unor negustori sau împuterniciţi. Sistemul completării daniei cu alte daruri pioase, dezvoltarea atelierelor templelor şi preluarea dreptului de administrare de către marele preot au făcut să sporească nu numai bogăţia, ci şi gradul de autonomie faţă de stat. Dreptul de proprietate regal se exprimă şi în faptul că întemeierea oraşelor rămâne un atribut al suveranului. Acesta explică şi de ce oraşele egiptene (Kahun, Tell el Amarna, Pi-Ramses, de exemplu) sunt în realitate palate - oraşe, mai importante din punct de vedere politic, religios şi administrativ decât din punct de vedere economic. Atelierele, cărora le sunt rezervate cartiere prescrise, sunt proprietate regală. Ajungem astfel la cele două sectoare care sporesc bogăţia regelui - producţia meşteşugărească şi schimbul la mare distanţă. Ultimul aspect este o componentă a politicii externe a Egiptului, în consecinţă se va trata în capitolul respectiv. Nu sunt uşor de definit categoriile sociale. Cu atât mai mult, cu cât toţi locuitorii ţării sunt supuşii regelui. Aceasta nu înseamnă că nu se pot face diferenţe între o aristocraţie de sânge (din care se detaşează persoanele de sânge regal) şi persoanele de rang care beneficiază de gesturi de bunăvoinţă fără a fi rude, dar fac servicii şi constituie ceea ce s-a numit o aristocraţie de robă. Ultima s-a format natural în cadrul sistemului de accedere la trepte funcţionăreşti mai înalte. Dar, în Regatul Mijlociu şi Nou, la acest fenomen natural s-a adăugat acordarea de titluri onorifice din iniţiativa regală. De un statut privilegiat se bucură vizirii şi viceregele ■ pentru ţara Kush, ca şi membrii aristocraţiei sacerdotale. Marea masă a populaţiei din Egipt o reprezintă categoriile dependente din punct de vedere economic - lucrătorii din atelierele regale sau ale templelor, cultivatorii, păstorii, lucrătorii din mine şi cariere, chiar şi soldaţii. Abd El Bakir aduce suficiente dovezi care atestă şi existenţa sclavilor (deci, persoane dependente şi din punct de vedere juridic), şi anume, în mod sigur, din Regatul Mijlociu, când încep să fie dăruite (v.Papirus Cairo, 65739; Papirus Anastasi V, XXI, 3). Cât priveşte proprietarul, acesta este fie regele, fie un templu cărora sclavii le aparţin, nu ca indivizi, ci ca un corp colectiv. 6. Politica externă Două categorii de surse oferă informaţii sigure în ceea ce priveşte gradul de agresivitate şi interesul particular manifestat faţă de zone bogate în materii prime foarte importante pentru desfăşurarea vieţii ceremoniale sau care permit accesul la trasee comerciale de interes deosebit. Ùna din aceste surse rămâne arta. Este vorba de predilecţia pentru tema victoriei prezentă pe monumente Naqada II-III. în Regatul Vechi apar indicii în ceea ce priveşte contactul cu străinii. Sunt reţinute detalii de port şi de costum care-i diferenţiază de străini. Impactul produs de contactul u diferite populaţii se traduce şi în denumirile metaforice găsite în texte (după costum i mai cu seamă, după gradul de ostilitate faţă de Egipt). Mai rar apar indicii geografice, câ si variantele „cei din nord" sau „cei de dincolo de nisipuri". Cea de-a doua sursă rămâne cercetarea arheologică, care a pus în evidenţă vechimea şi continuitatea legăturilor dintre Egipt, Peninsula Sinai şi Canaan. Trebuie adăugată altă informaţie, si anume sporirea nivelului schimburilor în perioadele care corespund bronzului timpuriu I A şi I B din Canaan. Se poate presupune că deja, în aceste perioade, s-au stabilit trasee permanente care urmau coridorul de nord al Peninsulei Sinai şi că au fost întemeiate puncte intermediare, unele adevărate „colonii" egiptene în teritoriu străin cum sunt cele de la Tel Erani şi Tel Halif. Nu este exclusă existenţa unor intermediari cum sunt grupele seminomade sau nomade din Sinai. Canaanul prezintă interes pentru vin (sute de vase descoperite într-un singur mormânt regal = o cameră plină cu vase), ulei de măsline, aromate, miere, răşini, bitum, aramă, pietre semipreţioase. La acestea se adaugă bunurile „invizibile", adică perisabile, care nu lasă deci urme arheologice. Egiptul oferea obiecte de lux (bijuterii), vase de piatră sau ceramică, cuţite ceremoniale din silex, poate şi unele alimente. Aceste contacte mutuale îşi au antecedente în badarian, în care au apărut piese de armă, turcoise, piese lucrate din lemn de conifere. Măciucile din granit roşu descoperite la Kabri (Palestina) reprezintă contrapartida egipteană în aceste contacte. Din Naqada I apar în morminte, pe lângă materialele menţionate mai sus, şi fructe de ienupăr. în cultura Maadi (Delta), 3% din ceramică este tipic palestiniană. I se adaugă răşini, asfalt, minereuri de aramă, fusaiole şi vase din bazalt etc. Importurile egiptene în Canaan sunt şi ele spectaculoase: mărgele din faianţă (Nahal Mishmar), ceramică de diferite categorii, inclusiv „tăvi" de copt pâine, vase de alabastru (En Gadi), vas de fildeş (Tel Aviv), capete de măciucă din hematită (Nahal Mishmar), scoici de Nil (Aspatharia la Ben Shemen, Teleilat Ghassul etc.), paletă (Natkal Besor, A), lingouri inelare de aur (Nahal Qanah). Pentru dinastia 0 şi I prethinită, dovezile cele mai spectaculoase rămân descoperirile din necropola regală de la Abydos, mai cu seamă, mormântul Uj (presupus a aparţine regelui Scorpion) cu 12 camere, una dintre acestea conţinând 400 vase canaanite (oale cu o toartă) umplute, probabil, cu vin (pe baza analizelor chimice care au dovedit prezenţa acidului tartric existent în natură numai în vin şi struguri, unele vase au dat sâmburi de struguri). Se poate presupune că prin aceste contacte au circulat nu numai bunuri, ci şi idei şi că o parte din ideile religioase canaanite (mitul lui Osiris, al lui Kothar, teme legate de mitul lui Baal), teme literare sau genuri au fost încorporate în cultura egipteană. Cu dinastia I thinită, mai exact, cu domnia lui Semerkhet şi a lui Udimu începe o formulă nouă de procurare a unor materii prime - aramă şi turcoise, şi anume organizarea unor veritabile expediţii conduse de regi; graffiti descoperite m Uadi Maghara (Sinai) atestă această prezenţă. Politica dobândeşte o turnură noua în Răsărit, măcar sub forma demonstraţiilor de forţă. Inscripţii funerare ale unor funcţionari, Textele Piramidelor f J-iâtra de la Palermo, fac aluzii la expediţii, campanii sau produse provenind din Levant (ulei de pin, lemn de cedru şi de pin). Una din aceste expediţii este legată de numele lui Snefru, care a adus în ţară 40 de corăbii cu lemn de pin. Fără nici o îndoială că deja în această perioadă se situează relaţiile privilegiate dintre Egipt şi %blos. Argumentul principal rămâne apariţia numelui egiptean al Byblosului s (Keben) în texte hieroglifice. Aceste relaţii privilegiate au continuat în dinastiile a V-a şi a Vi-a. Inscripţiile egiptene şi obiectele de aceeaşi provenienţă cu serekhuri regale descoperite în templul zeiţei Baalit conferă o semnificaţie aparte acestor legături. Nu se exclude prezenţa unei comunităţi egiptene rezidente la Byblos, cel mai important port comercial pentru Egipt. A doua direcţie importantă de expansiune este Nubia. Activităţi, mai curând militare în zonă, sunt legate de Aha (dinastia I) şi Khashekhemui (dinastia a Ii-a). Probabil că Zoser (dinastia a IlI-a) a anexat Nubia inferioară. Pătrunderea la sud de cataracta a Ii-a şi instalarea administraţiei egiptene într-o zonă de un interes economic deosebit (mine de aur şi de aramă, accesul la fildeş şi lemn preţios) ţin de performanţele a ceea ce s-a numit epoca imperială sau Regatul Nou. S-a crezut multă vreme că după I-a perioadă intermediară legăturile cu zona levantină şi-au diminuat proporţiile şi că „Povestirea lui Simuhet" trădează o tentativă de explorare a unui spaţiu atât de important pentru Egipt, dar care ar fi rămas în afara intereselor regilor din Regatul Mijlociu. Realitatea este complet diferită de această viziune. Chiar dacă regii din această perioadă şi-au lărgit orizontul economico-geo-grafic, Levantul a continuat să reprezinte zona principală de atracţie. Trebuie subliniat că acum se adaugă, la vechile legături privilegiate cu Byblos-ul, relaţii politice cu Ugarit-ul (poate din vremea lui Amenemhet I) şi cu Ebla (sigur în vremea dinastiei a XIII-a). Dar în acest ultim oraş au fost descoperite trei fragmente de vase din piatră cu inscripţii hieroglifice (două cu cartuşul lui Chefren şi unul cu cartuşul lui Pepi I), care împing începuturile acestor relaţii în dinastia a IV -a. Faptul că cele trei fragmente provin din palatul G, ars pe la 2250 î.H., obligă chiar la acceptarea ideii că regii din dinastia a XIII-a au moştenit o relaţie foarte veche şi foarte importantă, explicabilă întrucât Ebla deţinea o poziţie strategică între Mesopotamia şi Anatolia şi avea controlul comercial, în special, pentru lemn şi metal. Este posibil ca Ugarit-ul să fi reprezentat punctul de contact cu lumea extraasiatică, şi anume cea egeeană. Texte de şcolari, liste geografice, descoperirea de vase de stil Kamares în Egipt, iconografia ambasadorilor figuraţi în mormintele unor viziri (v.Aametu), piesele egiptene descoperite în Creta (Katsabas, Knossos) atestă legături cu acest spaţiu. Chiar dacă aceste legături nu au amploare şi sunt întâmplătoarele nu sunt de neglijat, mai ales pentru că se înscriu într-un proces care va căpăta o importanţă deosebită în perioada următoare. A treia zonă de interes o constituie Marea Roşie şi Ţara Punt. Stela lui Antekofer, vizirul lui Senusret I, dovedeşte că încă de la începutul dinastiei a XII -a a fost amenajat un port la Marea Roşie, şi anume la Mersa Gawasis. Un altar construit din ancore de piatră, cu stela lui Ankhow, se adaugă la această informaţie. Există ştiri că la Koptos şi în apropiere de Memphis existau ateliere în care se construiau corăbii „gublaite". In sfârşit, imagini iconografice confirmă adaptarea egiptenilor la rigorile navigaţiei maritime şi organizarea unei expediţii în Ţara Punt (poate zona Port Sudan şi Sawakin). Nici politica nubiană nu este abandonată. Acum sunt construite o serie de fortificaţii (Buhen, Mirguissa, Kumeh, Semneh) şi începe exploatarea minelor de aur de la Uadi-Alaqi. Este un tratament vizibil diferit. Regiunea nubiană este ocupată efectiv. Politica asiatică a regilor din dinastiile XVIII-XX înregistrează o schimbare esenţială. Fără nici o îndoială, preocuparea pentru accesul la trasee comerciale şi resurse naturale sau produse meşteşugăreşti rămâne o constantă a acestei politici. Interesele militare şi politice prevalează însă asupra celor economice. Nu pentru ar fi dispărut nevoia pentru aceste bunuri fără de care viaţa normală în Egipt nu ar fi putut funcţiona. Ci pentru că acum aceste bunuri, atât de dezirabile, puteau veni pe alte căi, în principal, prin plata tributului şi ocuparea efectivă a unor teritorii. Acţiunile de forţă, campaniile militare de amploare au fost determinate nu numai de aceste interese. în primul rând, politica de forţă a fost determinată de apariţia în zonă a unor oraşe - state capabile să organizeze o rezistenţă (Qadesh, Amurru). I se adaugă tendinţele expansioniste ale unor mari puteri interesate în a controla zona (Mitanni, regatul hittit, ceva mai târziu Assiria), puteri care stimulează acţiunile antiegiptene şi îşi extind zona de influenţa prin instituirea de relaţii de tip vasalic sau impunerea de dinastii (Qatna). Seria campaniilor levantine este deschisă de Ahmes I, dar eforturile lui militare se înscriu în continuarea operaţiilor de expulzare a hicsosilor şi reinstaurarea controlului asupra sudului Palestinei. Acţiuni de amploare soldate cu parcurgerea întregii zone, cucerirea unor oraşe, instalarea de garnizoane şi funcţionari sunt legate de Thutmes I (care trece Eufratul), Thutmes II (care ajunge până la Niy în Naharin). Apogeul politicii de cucerire este atins în timpul lui Thutmes III. Nu mai puţin de 17 campanii sunt relatate pe pereţii Adytonului de la Karnak. Dintre acestea, cinci (1485-1474 î.H.) sunt extrem de importante. Succesul nu a fost totuşi de durată. Cu Thutmes IV, Amenhotep III şi Amenhotep IV se asistă la treptata abandonare a unor poziţii cheie. Este rezultatul imperialismului hittit inaugurat de Suppiluliuma, de crearea unei sfere de influenţă hittită în zonă, după modelul hurrit, dar şi de ridicarea unor dinastii care duc o politică duplicitară faţă de Egipt (v.Aziru), completată cu expulzarea unor garnizoane egiptene (din Amurru). In aceste condiţii noi, politica externă egipteană este regândită. Se renunţă la acţiunile militare în favoarea unei diplomaţii abile în care rolul principal îl deţine încheierea de căsătorii diplomatice. Se ajunge astfel la o anume stabilitate, la structurarea zonelor de influenţă, la controlul efectiv exercitat de Egipt doar asupra sudului Canaan-ului, cu puncte principale la Beth Shan, Megiddo, Sichem, Tell Lachish şi cu menţinerea alianţei speciale cu Byblos-ul. Aceasta înseamnă renunţarea la statutul de arbitru al zonei şi la garanţia a ceea ce s-a numit „pax aegyptiaca". Poziţia aceasta specială presupunea, pe lângă capturile legate strict de campaniile militare, perceperea unor taxe în argint, lapis lazuli, aramă, staniu, fier, lemn, vite, cereale (mai ales pentru rezidenţi), vin, obiecte de lux din metal preţios, ca şi transportul, în siguranţă, al unor mărfuri tranzitate (plante medicinale din Creta, opium din Cipru). . .. R enun ţarea, parţială, la dimensiunile imperiale ale puterii, complicarea vieţii interne în Egipt, datorită reformei lui Ehnaton şi evenimentelor legate de sfârşitul dinastiei a XVIII-a şi instaurarea dinastiei a XIX -a au dus la adâncirea crizei. Aceasta explică de ce chiar atunci când în fruntea Egiptului se află regi marţiali (Sethi I, Ramses II, Merneptah, Ramses III) nu a mai fost cu putinţă să se revină la starea de fapt anterioară. Chiar dacă o serie de texte (Stela de la Ismailia, Stela de la Tanis, Analele lui Kamses II, Lista ţărilor miniere de la Luxor, Stela lui Israel, decoraţia templului funerar al lui Ramses III de la Medinet Habu, Papirus-ul Harris) încearcă să creeze unpresia că s-a realizat restabilirea prestigiului şi a puterii de altă dată, în realitate, evenimente noi au modificat întreaga zonă. Invazia „popoarelor mării", ridicarea Assiriei, dispariţia unor centre canaanite importante (Alalakh, Karkemish, Ugarit, Qadesh,'Qatna) au schimbat fizionomia politică şi etnică a Levantului. Tratatul dintre Ramses II şi Hattusil III (o măsură de prevedere faţă de ameninţări foarte grave) nu a fost decât un paleativ cu efecte strict temporare. La fel, victoriile lui Sethi I, Merneptah şi Ramses III asupra „popoarelor mării" nu au adus decât o scurtă amânare în producerea unor evenimente catastrofale în Egipt. Nu este vorba numai de restrângerea dominaţiei egiptene în Canaan. Criza provocată de asasinarea lui Ramses III, slăbiciunea succesorilor săi, fragmentarea politică a ţării după 1070 î.H., ascensiunea paralelă a mai multor dinastii de origină străină (libiana, XXII cu capitala la Tanis, nubiană, XXV, sau egipteană XXI), ruperea Egiptului de Sus, instaurarea unei dinastii a marilor preoţi ai lui Amon-Ra au condus, automat, la abandonarea politicii de mare putere în Levant. Sunt de amintit doar unele campanii demonstrative în Philistia (Siamun, 967 î.H.), încheierea de căsătorii diplomatice (fiica lui Siamun devine soţia lui Solomon), amestecul în conflictele dinastice din statul evreu (Shoshenq I, II), de după moartea lui Solomon. Egiptul este obligat să renunţe la politica sa tradiţională. Aşa cum s-a amintit, Levantul era important nu numai pentru avantajele pe ce le oferea, ci şi prin poziţia pe care o deţinea în controlul a două trasee maritime de interes ce legau spaţiul egeean cu Byblos-ul şi Ugarit-ul. Aceste trasee sunt marcate de lingourile recuperate în rada portului Haiffa şi seria de corăbii de la Kas, Capul Gelidoniya şi Ulu Burum. S-a amintit mai sus care sunt informaţiile noastre cu privire la legăturile cu aceste zone - surse scrise începând cu Regatul Mijlociu. Trebuie să se menţioneze păstrarea numelui Keftiou în lista ţărilor miniere (dinastia a XIX -a), corespondenţa dintre regele Alasiyei şi faraoni din dinastia XVIII-a găsită în arhiva de la Tell el Amarna, imaginile purtătorilor de daruri în morminte de viziri. Foarte lămuritoare sunt descoperirile de ceramică cretană sau cipriotă. Prezenţa masivă a ulcioarelor cipriote este considerată de Merrilles ca o dovadă sigură în ceea ce priveşte rolul Ciprului ca furnizor de opium. Scrisorile de la Tell el Amarna dovedesc că un interes major îl reprezintă obţinerea aramei. Nu există dubii că, începând cu cea. 1400 î.H., legăturile egeene s-au extins la lumea miceniană continentală. Unele teme decorative (motivul păsării în zbor, scenele de vânătoare cu lei, unele procedee de mumificare constatate la Dendra, peisajul nilotic din „Casa amiralului" de la Santorin) pledează pentru admiterea unor asemenea legături. Ni se pare însă că, spre deosebire de Creta şi Cipru, restul lumii egeene rămâne undeva la periferia ariei de iradiere a civilizaţiei egiptene. Cucerirea şi instituirea administraţiei egiptene în sud reprezintă o altă componentă a erei imperiale. Campanii succesive întreprinse de Ahmes, Amenhotep I, Thutmes I şi III, Amenhotep II au împins limita sudaneză a Egiptului până la cataracta a 4-a. începând cu reforma lui Thutmes III, administrarea regiunii este încredinţată unui funcţionar special, guvenator al ţărilor din sud, cu titlu de „fiu regal". Prezenţa masivă, colonizarea zonei (fortificaţii, exploatări miniere, administraţie), ilustrată, între altele, de aşezarea şi necropola de la Kerma, explică egiptenizarea ei încă din perioada dinastiei a XVIII-a. în ciuda decăderii puterii regale, minele de aur din „ţara Kush" continuă să furnizeze metalul preţios chiar şi în timpul domniei lui Ramses IX. Declinul autorităţii egiptene şi organizarea revanşei sunt legate de ridicarea regatului din Napata (sec. 10 şi 9 î.H.) care va controla zona cuprinsă între Theba şi cataracta a 4-a. Expansiunea spre nord este corelată cu adoptarea titulaturii regale egiptene şi a religiei egiptene. O victorie însemnată este înregistrată de Piankhy în 727 î.H., care realizează reunificarea ţării. Dar, după 716 î.H., când moare Piankhy, se instalează o dinastie nubiană care controlează întregul Egipt până la frontiera asiatică. Ascensiunea assiriană, cele două invazii assiriene în Egipt (674 şi 671 î.H.) au dus la pierderea autonomiei ţării şi la impunerea de condiţii vasalice. Anul 663 î.H. aduce sfârşitul dinastiei nubiene şi ridicarea dinastiei naţionale - a XXVI-a saită. începând cu această epocă şi până la instaurarea dinastiei lagide, Egiptul este obligat să se concentreze asupra lui însuşi şi să renunţe la politica de mare putere. 7. Cultura Cum se menţiona la începutul acestui capitol, Egiptul a fascinat întreaga antichitate prin valorile lui culturale, fascinaţie sporită şi de natura ermetică a unora din aspectele acestei culturi. Trebuie adăugat şi faptul că, deşi a asimilat unele împrumuturi şi a favorizat unele fenomene sincretice, civilizaţia egipteană se singularizează printr-o serie de trăsături particulare. Religia, credinţe şi practici funerare, sisteme de scriere, cunoştinţe astronomice şi tipul de calendar reprezintă numai o parte din acest bagaj original. Nu trebuie uitat nici amănuntul că elemente de civilizaţie egipteană s-au difuzat disparat şi rar în afara ţării. Descoperirea de nivele compacte de tip egiptean în contexte palestiniene, cum ar fi templele de tip migdal, arhitectura laică de tip Amarna, templul hathoric restaurat de Sethi I la Timna şi copleşit cu danii regale până la Ramses IV, ca şi folosirea scrierii hieroglifice la Byblos, nu sunt efectele iradierii civilizaţiei nilotice, ci sunt rezultatul implantării de rezidenţi, funcţionari şi militari în teritorii cucerite sau aliate. De un interes deosebit rămâne fenomenul adoptării sau sincretizării unor divinităţi din panteonul canaanit. Astfel, se observă asocierea, din Regatul Mijlociu, între Hathor şi Baalat. Textele Piramidelor menţionează un zeu Khai-tau (poate zeul ţărilor împădurite cu pin), în calitate de zeu ghid, care-1 conduce pe rege pe treptele spre lumea cerească, ajutându-1 să treacă o serie de porţi de lemn (de pin ?). De asemenea, în Cartea Morţilor, urmând o tradiţie a Regatului Vechi (dinastiile V-VI), Wenet şi Ida (ţinuturi orientale) apar ca al 9-lea şi al 10-lea loc din lumea cealaltă. Poate că prezenţa numelor acestor regiuni într-un text funerar egiptean este legată de un alt transfer străin în sfera religioasă. Sistemul de scriere reprezintă unul din cele mai importante aspecte ale acestei civilizaţii. Primele rudimente de scriere pictografică sunt asociabile cu Naqada I. Din fazele următoare (Naqada II, III) se trece la scrierea ideografică. Pentru simplificare, acest sistem de scriere este numit hieroglific. în realitate, în funcţie de grafie, material de scris şi destinaţie, se face deosebirea între scrierea hieroglifică propriu-zisă, rezervată documentelor oficiale la gravarea monumentelor şi statuilor, sculptată sau pictată pe piatră, lemn, metal sau altă materie dură, şi scrierea hieratică, în care semnele sunt uşor simplificate. Scrierea hieratică se realiza numai de la dreapta la stânga cu culoare roşie sau neagră, pe papirus, pe lemn şi piele. Este scrierea uzitată de scribi şi a servit, începând cu perioada memphită, la redactarea documentelor administrative, texte literare, religioase, funerare, corespondenţă. Către sfârşitul imperiului nou theban se adoptă o formă cursivă, rezultată din prescurtarea extremă a hieraticii, numită demotică. Scrierea hieroglifică operează cu ideograme, fonograme sau complemente fonetice si determinative. în ceea ce priveşte limba, trebuie reamintit că varianta folosită de texte din Regatul Mijlociu este considerată clasică. Scribii din Regatul Nou au făcut loc, în texte, limbii vorbite. Dar, în perioada saită, se constată o reîntoarcere la valorile tradiţionale atât în limbă, cât şi în religie. în ceea ce priveşte religia, trebuie să se admită existenţa unui strat foarte vechi (pre şi protodinastic), în care divinităţile cele mai importante din panteon sunt Min, Neith, Horus, Hathor, Atoum, poate şi Osiris. De asemenea, magia reprezintă o latură deosebită a comportamentului religios. Locul jucat de unele centre - Nedit, Gehedy, Abydos şi Hierakonpolis - în odiseea lui Osiris explică structurarea, în relaţie cu ele, a necropolelor, mai ales, a necropolelor regale. Parcurgerea reală sau prin formule magice de către corpul regelui defunct a traseului urmat de Osiris, vechimea necropolei de la Abydos (cu morminte reale sau de tip cenotaf) presupun elaborarea cultului funerar, în general, şi a cultului funerar regal, în special, în legătură cu destinul lui Osiris. Legătura dintre regalitate şi modelele naşterii sau renaşterii cosmice este dovedită de importanţa cultului lui Hathor şi al lui Nouţ, a unor elemente solare ca Atoum şi Ra. Această relaţie specială explică funcţia de preoteasă a lui Hathor, îndeplinită de regină, şi importanţa ceremonialului Heb Sed. Atribuţiile publice ale regelui sunt asociate cu alte divinităţi (Thot- legea, Maat- justiţia, Sheshat- scrierea şi dictarea calendarului). Este necesar să se adauge că motive de natură politică au favorizat adoptarea unui cult de stat sau al familiei regale - Ra, Amon-Ra sau Aton, au uşurat fenomenele de sincretism observate începând cu Regatul Mijlociu, acordarea unui interes deosebit unei divinităţi locale, dar aflată în situaţia de a fi protectoarea unei reşedinţe capitală sau promovată de un sistem cosmologic în cadrul unei şcoli teologice: Ra la Heliopolis, Thot la Hermopolis, Ptah la Memphis, Amon („solarizat") la Theba, Aton la Akhetaton. Reforma atoniană a lui Amenhotep IV (cca.1376 î.H.) nu a anulat acest panteon, care continuă să fie adorat şi în care se menţin formele duble de manifestare a zeilor - umană şi animală. Alegerea discului solar ca divinitate de stat (Aton) corespundea mai bine aspiraţiilor universaliste ale unui rege a cărui putere reală în teritoriile străine controlate era pusă serios în discuţie. „Schisma" atoniană nu schimba cu nimic ideea că regele este o ipostază a zeului (fiu) şi îndeplineşte o funcţie religioasă majoră, aceea de intercesor între oameni şi zei. Sigur există tendinţa de a fi marginalizate alte divinităţi, mai ales Amon-Ra, dar intenţia nu este instituirea unei religii monoteiste. O asemenea ipoteză nu este valabilă nici măcar pentru comportamentul religios al regelui. Scopul politic al acestei reforme a fost acela de a întări absolutismul teocratic. Restabilirea integrală a vechilor culte şi în calitate de culte oficiale se produce la scurt timp după moartea lui Amenhotep IV. în perioada saită (dinastia XXVI), se observă o tendinţă de arhaizare, de reîntoarcere la tradiţiile originare din Regatul Vechi şi Mijlociu. Această tendinţă se manifestă, între altele, în creşterea importanţei cultului ipostazelor animale ale zeilor şi în efortul de perpetuare a unei purităţi religioase. Arhitectura şi tipologia edificiilor de cult au fost determinate de divinitatea adorată şi de tipul de ceremonial prescris. Temple solare de tipul acelora de la Abusin si Abu Gurob şi care au ca model posibil templul lui Ra de la Heliopolis sunt cele mai timpurii edificii religioase. Structura spaţiului cultural este determinată de modalitatea de adorare a zeului în aer liber. Componenta principală a ansamblului sacru o reprezenta curtea deschisă, delimitată cu o incintă, cu un obelisc central pe podium, un altar principal central şi/sau patru altare dispuse spre cele patru puncte cardinale. Templul din vale, calea procesuală, curtea pentru sacrificiu şi barca solară sunt anexe. Natura templului şi ceremonialului în aer liber se armonizează cu o divinitate care se arată credinciosului. Templul atonian de la Tell el Amarna este mai apropiat de acest prototip, deşi preia şi elemente arhitectonice de la Karnak şi Luxor, respectiv intrarea flancată de piloni şi dispunerea curţilor în efiladă. Divinităţile ascunse cum sunt Montou, Amon, Ptah au pretins un alt tip de sanctuar în care încăperile în efiladă primesc din ce în ce mai puţină lumină pe măsură ce se apropie de locul unde zeul este ascuns (Sf.Sfintelor sau Adyton), care este complet în întuneric. Cele două temple amintite (Karnak şi Luxor) reprezintă modele ale unor astfel de edificii. Este necesar să se precizeze că structura complexă a celor două ansambluri s-a constituit treptat, începând cu dinastia IV şi I perioadă intermediară. Dar, o activitate mai importantă este legată de Senusret I şi apoi de epoca Regatului Nou theban. Din nou este vorba de ansambluri complexe constituite dintr-un sanctuar principal compus din curte hipostilă, sală hipostilă şi Adyton, o serie de capele dedicate diferitelor divinităţi asociate, o cale procesională străjuită de ipostazele animale ale unor divinităţi, lac sacru, debarcader, harem etc. Spaţiul sacru s-a extins mereu prin adăugiri, care merg până în perioada dinastiei saite. Un templu particular este acela de la Dendra dedicat zeiţei Hathor, care are ca anexă lacuri, arbori şi şerpi sacri. Ceremonialul funerar nu poate fi înţeles în afara concepţiilor cu privire la natura fiinţei umane şi la soarta după moarte a fiecăruia din cele cinci elemente imateriale componente (Akh - principiu solar, luminos, care accede la stele; Ka -forţa vitală care se multiplică în funcţie de puterea posesorului, de exemplu Ra posedă 14 Ka, acestei componente i se aduc ofrande); Ba - asigură puterea, o comportare aidoma zeului, independent de corp, reprezentat printr-o pasăre cu chip de om, părăseşte corpul în momentul morţii şi se reîntoarce după mumificare; in sfârşit, două elemente care dispar odată cu trupul - umbra şi numele. Problema care se pune este a măsurii în care fiecare fiinţă umană posedă aceeaşi structură. Dacă nu cumva, la început, numai regele posedă akh, numai el Putând să-şi asigure un destin solar şi poate mai multe Ka. Singularitatea mormintelor regale şi dezvoltarea cultului funerar regal obligă la adoptarea acestui Punct de vedere. O schimbare esenţială s-a produs în Regatul Mijlociu şi Nou, când Pare să se fi produs o egalizare a soartei indivizilor după moarte indiferent de poziţia lor ierarhică, poate în cadrul unui fenomen de „revărsare" a graţiei regale asupra tuturor locuitorilor Egiptului. Informaţiile principale privind soarta indivizilor după moarte sunt rezultatul cercetării arheologice a necropolelor sau a ansamblurilor funerare şi a conţinutului textelor funerare: Textele Piramidelor. Textele Sarcofagelor. Cartea Morţilor. Cartea dêsp Am-Duat. Cartea adoraţiei lui Ra în Occident. Cartea Cavernelor. Cartea Nopţii. Cartea Porţilor. Li se adaugă stele funerare, învăţături (a lui Kheti II către Merikara), părţi din Textele Sarcofagelor şi Cartea Morţilor, care se referă la judecarea defunctului de către tribunalul divin prezidat de Osiris şi care insistă asupra unui mod de comportare bazat pe respectarea riguroasă a unor legi morale foarte stricte. Important este faptul că între Regatul Vechi şi Nou se înregistrează universalizarea unui destin după moarte, rezervat iniţial doar regelui. Aceste credinţe au impus păstrarea corpurilor prin elaborarea unor procedee de mumificare şi au făcut din obligaţiile de natură funerară o preocupare majoră însumând efort de amenajare a spaţiului funerar, organizarea şi continuitatea cultului funerar şi, mai cu seamă, asigurarea materialelor necesare procedurilor de mumificare şi construirea mormântului. Deja din perioada protodinastică se constată alegerea rituală a locului de îngropăciune, cel puţin, pentru regi. Din Regatul Vechi se asistă la amplificarea cultului funerar regal. Regele beneficiază de un mormânt de o formă singulară - piramida (în trepte sau clasică). De subliniat că acest mormânt nu este solitar, ci se află în legătură nemijlocită cu mormintele aristocraţiei de tip mastaba şi un grup de temple (de primire, în vale; templul intim, templul cultului funerar, capele, magazii, gropi pentru bărcile de lemn - cinci asemenea bărci provin de pe faţadele de est şi de sud ale piramidei lui Cheops). Evoluţia acestor ansambluri priveşte, în primul rând, disocierea dintre templul funerar şi mormântul regal (în Regatul Nou, mai ales). în dinastiile IV-V-VI se observă şi un alt fenomen - tendinţa unor membri ai aristocraţiei, mai ales a celei provinciale, de a se îndepărta de ansamblul funerar regal şi de a-şi construi propria necropolă în noma de reşedinţă (v.Tehna, Seic Said, Deir-el-Gebrawi, Beni Hassan). Planul mormântului este modificat în favoarea hipogeelor. în Regatul Mijlociu cea mai interesantă schimbare este dublarea mormântului, mai exact, construirea unui mormânt real (de tip piramidă) şi a unui cenotaf, de regulă, în apropierea centrului religios de la Abydos. Cu Thutmes I se inaugurează o necropolă regală în Valea Regilor. între aceste morminte trebuie menţionat hipogeul lui Sethi I, considerat arhetipul pentru orice mormânt regal. în sfârşit, templele funerare devin edificii spectaculoase de sine stătătoare. Se pare că arhitectul Senmout şi-a construit, pe lângă piramida şi templul funerar în terase de la Deir-el-Bahari al reginei Hathsepsut, şi propriul mormânt. Temple funerare faimoase sunt cel al lui Ramses II de la Abu Simbel (acum strămutat) şi al lui Ramses III de la Medinet Habu. în ceea ce priveşte urbanistica şi arhitectura, sunt de amintit câteva aspecte preliminare. Ca şi în cazul templelor, fundarea de oraşe este un privilegiu regal care presupune efectuarea unor gesturi rituale. Din păcate, nu au fost recuperate decât planurile câtorva oraşe, toate întemeieri regale. Nu cunoaştem planul nici unei aşezări înainte de Regatul Mijlociu. Chiar şi pentru această perioadă, în care ştim că fiecare rege din dinastia XII şi-a întemeiat un oraş-capitală propriu, nu este cunoscut complet decât planul oraşului ridicat la Kahun. Cele mai complexe cercetări sunt cele care au scos la lumină tot ansamblul de construcţii al oraşului Akhetaton (Tell el Amarna) - zona urbană, zona sacră, palatul, cartierele funcţionarilor, meşteşugarilor, ateliere. A fost recuperată capitala lui Ramses II, Pi-Ramses la Tell ed Daba în Delta Orientala, înălţata peste Avaris. De reţinut că acest centru a fost reconstruit până la sfârşitul dinastiei XX. s e adaugă recuperarea unei părţi din Tanis şi Bubastis. în toate situaţiile amintite se constată preferinţă pentru planul „tablă de şah" şi respectarea cu rigoare a transpunerii în teren a ordinei sociale. La Kahun şi în aşezarea de mineri de la Deir-el-Medinet, aceste două criterii apar cu evidenţă. Arhitectura egipteană se caracterizează prin folosirea paralelă a cărămizilor crude şi a pietrei în zidărie, înălţarea de construcţii fără fundaţie, absenţa bolţii, locul important al coloanelor şi pilaştrilor. Arta plastică, indiferent de gen (sculptură, pictură, arta minoră), este expresia a două nevoi - una religioasă şi funerară, alta politică. Datorită originei ei, arta regală funerară sau religioasă prezintă o serie de caracteristici care nu ţin neapărat de stângăcia artiştilor: sublinierea diferenţelor de statut prin dimensiunile taliei, reproducerea funcţiei, nu a persoanei, deci lipsa de interes pentru sublinierea trăsăturilor individuale, idealizarea figurilor şi neglijarea diformităţilor, stereotipie etc. Aceste caracteristici se constată în cazul statuilor de regi (v.Pepi I) sau de funcţionari (v.Rahotep şi Nofret). Dar, în ciuda acestui stil care cultivă impersonalitatea, au fost realizate şi câteva opere în care artiştii au dovedit o mai mare libertate de exprimare (v.Scribii, Seik-el Beled). Trebuie menţionat că reliefurile pictate din mormintele de tip mastaba surprind scene de viaţă adevărată în ciuda necunoaşterii legilor perspectivei şi a dispunerii episoadelor în prim plan sau pe registre suprapuse. Ceva mai multă spontaneitate şi diversitate de stiluri şi opere se constată în Regatul Mijlociu. Aceste diferenţe de stil se explică prin apariţia mai multor şcoli. Şi anume la Theba, o şcoală care a dat monumente celebre precum coloşii de la Karnak. O altă şcoală, din Fayum, este ilustrată prin stâlpii osiriaci şi o suită de statui din lemn. în sfârşit, şcoala memphită cultivă reîntoarcerea la tradiţia din Regatul Vechi. Abia în arta amarniană se înregistrează o modificare deosebită. Se constată un oarecare realism, care merge până la redarea unor detalii patologice (v.figura lui Amenhotep IV), ceva mai multă spontaneitate şi interes pentru o serie de teme noi (scene din harem, scene familiale). în aceste două faze din istoria Egiptului, fresca se adaugă reliefului şi sculpturii în rondebosse. De asemenea, se dezvoltă o artă a metalului, care a dat capodopere de genul acelora cunoscute din mormântul lui Tutankamon şi sculptura mică, atât de bine ilustrată de vasele de piatră decorate cu scene din viaţa faraonului ca şi orfevrăria. Producţia literară nu este mai puţin spectaculoasă. Chiar dacă unele teme sunt împrumutate sau au avut o circulaţie mai largă sau ilustrează şi literaturile altor popoare orientale, Egiptul rămâne o zonă de foarte mare bogăţie: profeţii (Noferehu), învăţături (Kheti II către Merikara, Amenemhet I către Senusret I, i ş i i l ) , maxime şi sfaturi de înţelepciune (Ptahotep, Kagemni), meditaţii filosofice (Dialogul unui om disperat cu sufletul său), povestiri (Ţăranul bun de Surii, relatări de călătorie (Sinuhet). mituri, drame sacre şi anale (Thutmes III, Harrises II), poezie lirică, incantaţii magice reprezintă o parte din această moştenire. or li se adaugă textele cu destinaţie funerară despre care s-a amintit mai sus. Ştiinţa este ilustrată de câteva ramuri care au adus progrese remarcabile în cunoaşterea umană: astronomia, care a permis elaborarea calendarului solar, matematica şi geometria (predate pe baza unor manuale), medicina (anatomie, Patologie, chirurgie, ginecologie, stomatologie). Aveau cunoştinţe de farmacologie; aovadă - interesul pentru „importul" de plante sau substanţe medicinale, existenţa re ţetelor. De asemenea, se găsise o soluţie de anestezie. Evident, tot acest stoc de cunoştinţe nu au diminuat importanţa magiei în ar ta vindecării. â ţ i i i l ) , meditaţii l maxime şi sfaturi de înţelepciune (Ptahotep, Kagemni), 1. Izvoarele studierii istoriei Egiptului (izvoare arheologice, epigrafie, scrierile autorilor antici) 2. Problemele începutului statului egiptean 3. Periodizarea istoriei Egiptului antic i,. 4. Tipurile de proprietate 5. Organizarea administrativă 6. Trăsăturile caracteristice culturii egiptene Teme de referate 1. Expediţia lui Napoleon şi începuturile egiptologiei 2. Civilizaţia egipteană în opera autorilor antici 3. Arta egipteană în contextul civilizaţiilor mediteraneene 4. V i z i u n e a v e c h i l o r e g i p t e n i a s u p r iai m o r ţ Bibliografie selectiv ă ; întrebări recapitulative '■'■ ; Izvoare • Herodot, Istorii, Bucureşti, 1964 • Les Lettres d'El Amarna: Correspondance diplomatique du pharaon, Paris, 1987 Studii şi sinteze • Bard, K.A (éd.), Enciclopedia of the Archaeology of Ancient Egypt, London-New York, 1999 • The Cambridge Ancient History, IV, 1988 • Assmann,J., Egyptian Solar Religion in the New Kingdom, London-New York, 1995 • Bjorkman, G., Kings at Karnak, Uppsala, 1971 • Ciho, M., Faraonii Egiptului, Editura Nereamia Napocae, Cluj-Napoca, 2003 • Daniel, C, Civilizaţia Egiptului antic, Editura Sport-Turism, Bucureşti, 1976 • Daniel, C, Arta egipteană şi civilizaţiile mediteraneene, Editura Meridiane, Bucureşti, 1980 • Desroches Noblecourt, C, Femeia în vremea faraonilor, Editura Meridiane, Bucureşti, 2002 • Lalouette, C, Thebes ou la naissance d'un empire, Paris, 1986 • Reeves, C.N., Valley of the Kings, London, 1990 • Sabatino, M., Vechi imperii ale Orientului, Editura Meridiane, Bucureşti, 1982 • Schweizer, A., Itinerarul sufletului în ţinuturile tainice, Editura Saeculum I.O, Bucureşti, 1999 • Spencer, A.J., Early Egypt. The Rise of Civilisation in the Nile Valley, London, 1993 • Vercoutter, J., Egiptul antic, Editura Corint, Bucureşti, 2002 , II. MESOPOTAMIA ,■ 1. Ţara şi populaţia Termenul de Mesopotamia, folosit întâia oară de Arrian, corespunde teritoriului cuprins între Tigru şi Eufrat, fluvii care se vărsau în vechime, prin două guri separate, în Golful Persic. Acum cele două albii se unesc formând Shat-El-Arab. Limitele geografice amintite nu cuprind un pământ cu o structură unitară. Partea sudică era, înainte de cca.4000-3500 î.H., o zonă mlăştinoasă, insalubră, nelocuibilă. Instalarea celor mai timpurii comunităţi umane aici a pretins un efort de drenare, asanare şi regularizare a revărsărilor celor două fluvii prin construirea de canale de irigaţie. Condiţia particulară a acestei zone explică de ce cele mai timpurii culturi preistorice din sud sunt Eridu, Uruk şi Djemdet Nasr. Nordul şi părţi din Mesopotamia centrală, situate la o altitudine superioară în raport cu nivelul mării şi posedând resurse naturale mai mari, au evoluat mai de timpuriu şi într-un ritm din ce în ce mai alert. Astfel, din mezolitic (Shanidar), neoliticul preceramic (Ghar-i-Khamarband, Qualat Jarmo) şi ceramic (Muallafat, Hassuna, Samarra, Halaf, El Obeid) se constată o concentrare importantă de populaţie şi apariţia unor centre majore cum este cazul aşezărilor halafiene de la Arpaciah, Ninive şi fepe Gawra. Ultima aşezare se pare că avea controlul asupra unei artere comerciale de mare interes care unea Mesopotamia cu NordEstul Afganistanului, mai exact, cu minele de lapis lazuli de la Badakshan. Funcţia acestui punct, cunoscut prin nivelele de locuire, mai multe temple succesive, prezenţa hambarelor circulare şi a unor necropole care conţin şi ofrande din lapis lazuli, apare cu evidenţă. Nordul Mesopotamiei oferea şi unele resurse naturale - păduri, piatră, unele minereuri. O altă caracteristică o constituie faptul că zona nu depindea şi nu era supusă revărsărilor celor două fluvii. In restul Mesopotamiei, bogăţiile naturale sunt modeste sau neimportante Pentru antichitate. Vegetaţia acvatică, puţinii arbori, în principal curmalul, au Pretins un efort uman constant pentru a pune în valoare acest pământ. Numai aşa se explică prosperitatea zonei şi marea concentrare demografică, care au favorizat ?ezvoltarea urbană şi apariţia statului. Regiunea centrală a Mesopotamiei era bogată n păşuni, în special, pe valea Diyalei. Aici au existat condiţii favorabile pentru ezvoltarea păstoritului transhumant şi, apoi, sedentarizarea unor grupe, la origine Predominant pastorale. Este zona care a atras, fie dinspre spaţiul arabic, fie dinspre c el sirian, valuri succesive de populaţie semitică, care vor constitui o componentă et nică foarte de timpuriu instalată. Cu toată lipsa de diversitate a resurselor naturale, poziţia geografică favorabilă, tu Jicţia teritoriului mesopotamian ca spaţiu de convergenţă, stabilirea timpurie de relaţii simbiotice cu platoul iranian au făcut posibile nu numai dezvoltarea rapidă, dar şi crearea imaginii unui spaţiu paradisiac. Numai asa se exnliră àp CP în r.onp ă (II, 8-14), Grădina Edenului este descrisă prin coordonatele geografice ale Mesopotamiei. Trebuie adăugat că destul de timpuriu au fost adăugate noi trasee unele maritime (prin Golful Persic şi Marea Roşie), spre valea Indus-ului şi Egipt, « altele terestre, spre nordul Siriei. î Cât priveşte populaţia, nu trebuie pierdut din vedere faptul că, deşi } Mesopotamia nu a fost niciodată uitată, creatorii celei mai vechi civilizaţii din Valea Tigrului şi Eufratului au rămas neştiuţi până la 1869, când J.Oppert identifică cele mai vechi inscripţii redactate într-o limbă necunoscută până atunci - limba sumeriană. Faptul că centrele sumeriene se întindeau din zona oraşului Nippur până la ţărmurile Golfului Persic, zona nelocuibilă până în fazele Eridu - Uruk, i-a obligat pe cercetători să găsească un răspuns în legătură cu originea populaţiei. O asemenea tentativă a făcut H.Frankfort, care, pornind de la studii antropologice (schelete recuperate în necropolele de la Kish şi Ur, de exemplu), a încercat să reconstituie tipul rasial. A doua sursă cu care a operat Frankfort a fost arta, respectiv tipurile umane reprezentate în relief, sculptura mică, statuaria, mozaic. Nici una din aceste două modalităţi nu a oferit date revelatoare. Singurul element indiscutabil rămâne limba de tip aglutinant. Din păcate, nici o limbă vie sau moartă nu prezintă afinităţi cu limba sumeriană. Din acest sector lingvistic nu poate veni nici un indiciu asupra originii sumerienilor şi regiunii din care au pornit. Se pare că peisajul descris în miturile şi legendele sumeriene, tipul de vegetaţie arată ca patrie de formare chiar sudul Mesopotamiei. Acest detaliu indică prezenţa timpurie a sumerienilor în zona căreia îi vor transfera numele, în Sumer. Când au venit şi, mai ales, de unde au venit aceştia continuă să rămână o enigmă. Două amănunte trebuie adăugate pentru a realiza complexitatea problemei. Primul este de natură lingvistică şi priveşte acceptarea existenţei unui strat de populaţie anterior, identificabil prin elemente de vocabular disparate (numele Tigrului - Idigna - şi al Eufratului - Buranum ), nume de oraşe, persoane, obiecte şi meserii. Transferarea acestui bagaj lingvistic sumerienilor nu echivalează însă cu o continuitate culturală în zonă. Cea de-a doua problemă priveşte măsura în care între culturile ce s-au succedat în Mesopotamia există o continuitate. Şi dacă originile culturii Uruk-Djemdet Nasr pot fi căutate în Halaf sau Obeid. O asemenea problemă nici nu ar trebui să fie pusă întrucât există diferenţe notabile între Tell Halaf şi El Obeid şi între aceste două culturi şi culturile Uruk-Djemdet Nasr. Aceste diferenţe sunt determinate de conţinutul culturii. Halaf şi Obeid sunt culturi cu ceramică pictată, în vreme ce în Uruk şi Djemdet Nasr pictura dispare în favoarea vaselor de piatră sculptate. Trebuie să adăugăm deosebirile de stil. Nu există tradiţie comună între Halaf şi Obeid. Mellaart crede că purtătorii culturii Obeid vin din spaţiul arabic şi determină dispariţia culturii Halaf. Săpăturile de la Arpacizah au confirmat natura distructivă a purtătorilor culturii El Obeid. între nivelele halafiene şi cele El Obeid se interpune un nivel de distrugere. Pictura Obeid, de un stil diferit de cel halafian, este redescoperită în faza mijlocie a culturii Obeid. Cea de-a treia deosebire este dată de tehnică. Cu Obeid se introduce roata olarului sau turneta şi o dată cu ea se schimbă şi tipologia ceramicii. Deci, mai curând se poate vorbi de discontinuitate culturală de două rupturi majore, una legată de sfârşitul catastofic al culturii Halaf, cealaltă de formarea culturii Uruk - Djemdet Nasr. Al treilea element etnic, copleşitor din punct de vedere numeric, lingvistic militar, politic, îl reprezintă semiţii. Prezente semitice istorice în Mesopotamia sunt: akkadienii, amorriţii (care dau dinastii importante la Eshnunna, Babylon, Isin, Mari, Larsa, Assur) şi arameii instalaţi la Babylon în perioada de ultimă glorie a oraşului. Consecinţa cea mai impozantă o acestei prezenţe o constituie eliminarea limbii sumeriene din cancelarie si înlocuirea ei cu limba akkadiană, conservată până la sfârşit, chiar şi după dispariţia imperiului" akkadian şi instaurarea altor grupe alogene (guti, kassiţi), inclusiv în regatele amorrite amintite mai sus. Amorriţii, ca şi arameii sunt semiţi vestici. Originea akkadienilor rămâne o necunoscută. Sigur este faptul că structura lingvistică este diferită de cea a semiţilor occidentali. Foarte important este faptul că akkadiană va rămâne limba administraţiei până la înlocuirea ei cu limba arameică, chiar şi atunci când se înregistrează unele deosebiri dialectale: babyloniana şi assiriana. Este necesar să se adauge că nume regale de la Kish, Shuruppak, Ur şi Umma sugerează un fond semitic mai timpuriu decât acela akkadian. In sfârşit, sunt de amintit guti, despre care ştim doar că vin din ţara Gutium, dar nu putem să o localizăm, şi ştim, de asemenea, că au dominat Sumerul şi Akkad-ul în jur de 91 de ani. Nici un text nu a permis identificarea acestui grup care şi-a exercitat, eventual, o dominaţie mai mult nominală. Nici în cazul kassiţilor, profitorii înfrângerii Babylonului în 1595 î.H., situaţia nu este prea clară, deşi au fost descoperite câteva cuvinte în texte în akkadiană şi două vocabulare. Din păcate, în aceste texte bilingve nu există termeni uzuali, ci numai echivalenţe akkadiene pentru zeii kassiţi. Chiar şi aşa textele rămân extrem de importante întrucât în liste apar nume divine indoeuropene (Buriash, Maruttash, Shuriash). La fel de interesante sunt numele regale teofore (Burnaburiash). Aceste elemente sugerează originea indoeuropeană a acestui grup, care îşi va pierde tradiţiile proprii şi va adopta limba akkadiană şi cultura sumero-akkadiano-babyloniană. 2. Izvoare Ca şi Egiptul, spaţiul Mesopotamiei a rămas prezent în sursele târzii. Afirmaţia trebuie luată cu prudenţă, întrucât ceea ce s-a ştiut despre această lume provine pe filieră biblică şi greacă şi priveşte cele mai recente etape din istoria ei. Mai exact, este vorba de Noul regat assirian şi de Noul regat babylonian, ambele implicate în istoria celor două regate evreieşti (regatul lui Iuda şi regatul lui Israel), şi de captivitatea babylonică, dar şi de momente mai vechi din istoria evreilor, de exemplu, de epoca patriarhilor. Izvoarele greceşti, mai cu seamă Herodot, au arătat interes pentru această zonă, care devenise o componentă a imperiului persan. Aceasta explică de ce istoricii moderni au operat cu conceptul de civilizaţie assiro-babyloniană (sau chaldeană). Mai există şi o altă explicaţie. Dabylonul vizitat de Herodot era încă un oraş viu, cu monumente „în picioare". Assiria, avantajată de condiţiile de relief şi de natura resurselor, lăsase ruine vizibile încă în secolul jUX, ruine pe care entuziaşti ca P.E.Botta, Austen Henry Layard, V.Place şi Hormuzd Kassam începeau să le pună în valoare începând cu 1842. Nu se formase nici o idee relativ ia istoria de început a Mesopotamiei şi nici la creatorii civilizaţiilor mai vechi. Contribuţia a eosebită a primilor investigatori, indiferent de barbaria metodelor de cercetare, se Materializează în recuperarea unei mari arhive de palat, cea de la Ninive, şi în precizarea Particularităţilor urbanisticei, arhitecturii şi artei assiriene. Abia săpăturile de la Lagash (1877-1878), continuate de diferite şcoli şi ex Pediţii în zona centrală şi sudică a Mesopotamiei, au împins informaţiile până în perioadele pre-, protoistorică şi dinastică timpurie şi au reuşit să recupereze sursele primare ale istoriei acestei lumi. Din punctul de vedere al surselor scrise directe, monumentele cele mai importante rămân recuperarea arhivelor de la Ur (chiar dacă tăbliţele au apărut în contexte arheologice remaniate, numărul mare - cca.35.000 de tăbliţe, diversitatea şi valoarea informaţiei fac din ele surse de primă mână -), arhivele de la Drehem (10.000 de tăbliţe foarte bine datate în dinastia a IlI-a din Ur), arhivele de la Mari (peste 25.000 de tăbliţe de un interes excepţional ca sursă istorică). Alte arhive au fost recuperate în centrul sacru al Sumer-ului, adică la Nippur. Acestor loturi li sau adăugat inscripţii (unele de fundaţie, altele însoţind reliefuri), grupe mai mici de inscripţii din alte centre sumeriene şi tăbliţele numerice şi economice provenind din nivele protodinastice şi dinastice timpurii. Descifrarea scrierii cuneiforme (H.C.Rawlinson, Oppert) şi recunoaşterea limbii sumeriene au facilitat accesul la această moştenire, mai cu seamă la o serie de texte de mare întindere, texte legislative (Legile lui Ur-Nammu, Codul lui Lipit Ishtar. Legile din Eshnunna. Codul lui Hammurabi, Legile assiriene). inscripţii de fundaţie (Manishtushu, Gudea. Assurnazirpal I I ) , inscripţii comemorative (Entemena, Salmanassar III, Assurbanipal II), texte literare şi religioase (Epopeea lui Gilgamesh. mituri ale Creaţiei. Mitul Coborârii zeiţei Ishtar în Infern. Mitul potopului). Studiile lui Samuel Noah Kramer au făcut posibilă identificarea nucleului sumerian al unor opere care au fost preluate în perioada akkadobabyloniană, devenind bun cultural comun al tuturor grupurilor etnice instalate în această regiune. Se ştie că Epopeea lui Gilgamesh. Coborârea zeiţei Ishtar -Inanna sumeriană - în Infern, o serie de teme mitologice (Creaţia. Natura regalităţii, Mituri despre lumea cealaltă. Localizarea paradisului - „Dilmun") şi caracteristicile acestei lumi, tradiţiile legate de funcţia regelui de protector al celor umili vin din acest vechi fond sumerian. De asemenea, a devenit un lucru evident că tipul sau natura proprietăţii, forţa de muncă şi modul de organizare al activităţilor economice, structura administrativă, normele de drept internaţional au fost elaborate în perioada dinastiei a IlI-a din Ur. Aceste structuri au devenit modele pentru alte civilizaţii constituite în Orientul Mijlociu şi Apropiat. Explicaţia acestei difuziuni trebuie căutată în politica expansionistă şi comercială promovată de regi akkadieni (în special, Naram Sin), din dinastia a IH-a din Ur (cu precădere Shulgi) şi de la Mari, în prestigiul de care se bucura această civilizaţie şi, fără nici o îndoială, în caracterul agresiv şi deschis al culturii mesopotamiene. Numai aşa se pot explica descoperirea de fragmente din epopeea lui Gilgamesh, în sumeriană, la Megiddao, descoperirea de manuale scribale sau notariale, în sumeriană, la Ebla şi Ugarit, apariţia traducerilor în alte limbi (de exemplu un fragment din Epopeea lui Gilgamesh a fost recuperat după o traducere în hittită, descoperită la Bogazkoi), răspândirea scrierii cuneiforme şi adaptarea ei la diferite structuri lingvistice (nesita, paleocanaanita în cazul alfabetului protosinaitic), apariţia „dicţionarelor" (Ebla, Ugarit), ca şi faptul că limba akkadiană devine şi rămâne limba diplomatică şi de cultură până în secolele XIV-XIII î.H. şi chiar mai târziu (sec.IVî.H.), când dispare definitiv din uz. Cu aceste precizări s-a ajuns la ideea că, pentru reconstruirea istoriei şi civilizaţiei mesopotamiene, cercetarea modernă dispune de un număr imens de surse scrise interne, de texte mesopotamiene descoperite in contexte culturale străine (în special în mediile canaanite, cele mai sudice texte provenind de la Sichem si Gezer). Cea mai recentă operă istorică redactată în Babylon, de către Berosos (sec.IV ţ H.), este „Istoria Chaldeii", care începea cu facerea lumii. Opera s-a păstrat fragmentar prin Josephus Flavius. Ceea ce se ştie acum pe baza listelor regale de la Nippur si a observaţiilor de la Kish, Ur şi Shurrupak care atestă existenţa reală a unui potop, justifică ideea că Berosos a avut acces la surse „antice" şi că le-a utilizat în opera sa. Imaginea istoricilor asupra Mesopotamiei s-a îmbogăţit datorită descoperirilor arheologice. Dintre rezultatele cele mai spectaculoase ale cercetărilor de teren se numără precizarea limitelor teritoriale ale unor oraşe-state, reconstruirea traseelor canalelor regionale, modificările demografice din Uruk până în dinasticul timpuriu. Este vorba, între altele, de observaţiile lui ThJacobsen (Ur), McAdams (zona Diyala), Gibson (Kish), Nissen (Uruk, Larsa, Umma, Shuruppak). Aceste studii au fost efectuate în perspectiva teoriei lui Chriystaller privind locul central/punctul central/persoana centrală. Rezultatele sunt foarte importante întrucât ele au arătat că raportul om/teritoriu şi raportul om/om într-un spaţiu de activitate dat capătă o fizionomie nouă în dinasticul timpuriu I. Şi anume, concentrarea populaţiei cu abandonarea aşezărilor rurale, apariţia centrelor de mare întindere înconjurate cu ziduri, înălţarea edificiilor monumentale (v.Lagash, Uruk, Ur). Cea de-a doua realizare o reprezintă demonstrarea faptului că potopul şi rolul lui în cronologia mesopotamiană şi a istoriei regalităţii în Sumer nu constituie o construcţie pur mitică, ci aparţine realităţii istorice. Săpăturile de la Ur, Kish, Shuruppak (oraşul în care domneşte personajul care deţine funcţia esenţială în povestire) au demonstrat prezenţa unor depozite de mâl. Nu există nici un dubiu că revărsări catastrofale s-au produs şi că rezultatul lor a fost întreruperea locuirii în oraşele amintite mai sus. Mitul a transformat doar un fenomen cu efecte locale într-o dramă universală. Cea de-a treia serie de date privesc urbanistica şi arhitectura şi reconstituirea proceselor de apariţie a unor oraşe. Trebuie spus că, deşi ruinele dezvelite sunt în unele cazuri mai noi (v.Ur, datat pe la cea. 1850 î.H.), informaţiile nu sunt mai puţin semnificative. Cea mai interesantă constatare ţine de compartimentarea pe criterii socio-religioase a oraşelor. Relaţia specială între palat şi cartierul sacru, poziţia lor tangentă au o semnificaţie deosebită. Se poate adăuga o a patra observaţie interesantă. Şi anume, dovedirea unei foarte lungi durate a ocupaţiei umane, chiar din preistorie, în cazul unor centre pentru care listele regale dau cifre foarte mari pentru durata primelor dinastii şi nume de regi deosebite (nume sau epitete divine, nume ale unor persoane care devin eroi ai unor mituri sau legende, v.Etana şi Gilgamesh). Cazurile Kish-ului şi Uruk-ului sunt cele mai reprezentative din acest punct de vedere. Faptul că la Kish locuirea începe cu El Obeid explică această Proiecţie mitică. In sfârşit, cimitirele de la Kish şi Ur au împins recunoaşterea naturii particulare a regalităţii sumeriene. în mod special, săpăturile lui Woolley de la Ur au evidenţiat ntun funerare neobişnuite pentru membrii primei dinastii. Ceea ce a şocat a fost nu numai somptuozitatea şi varietatea inventarului, ci mai ales numărul mare de sacrificii (umane şi animale), fără analogie în spaţiul Orientului Mijlociu şi Apropiat. Nu au lipsit nici voci care au susţinut că nu este vorba de mormintele unor cupluri regale reale, ci de substitute ale cuplului divin Innana - Dammuzi. Palatul de la Mari şi palatele assiriene de la Ninive, Nimrud şi Khorsabad a u permis reconstituirea modului de viaţă într-un palat - capitală, natura activităţilor desfăşurate la nivel central, ca şi şansa de a recupera arhive. 3. Probleme de cronologie relativă şi absolută Reperele cronologiei relative rămân succesiunea structurilor politice, invaziile, instaurarea de dinastii străine, atacuri. Li se pot adăuga paralelisme sau sincronisme. De pildă, sincronismele dintre domniile unor regi de la Mari şi dinastii din alte oraşe - state sau regate. Se pot cita paralelismele dintre Mari şi Lagash (sub Eannatum), Mari şi Ur (în timpul dinastiei a IlI-a ), Mari şi Babilon (sub Hammurabi), Mari şi Akkad (sub Naramsin). Sursele cele mai importante pentru stabilirea cronologiei relative rămân listele regale descoperite la Abu-Salabih (lângă Nippur), unde se afla templul dedicat lui Enlil şi care era şi locul de încoronare al regilor din diferite state mesopotamiene. Listele sunt destul de ciudate, în sensul că enumera regi cu nume divine sau care au fost mitizaţi. De asemenea, este şocantă durata acestor dinastii, de exemplu, 64.800 ani pentru domniile a doi regi la Eridu, 108.000 ani pentru cei trei regi de la Bad-Zibira, 24.510 ani, 3 luni şi 2 zile jumătate pentru Kish. Aceste dinastii totalizează 241.200 de ani şi sunt situate înainte de potop, care rămâne punctul de referinţă în istoria Sumerului. Desigur, aceste cifre nu au nici o legătură cu realitatea. Importante rămân dimensiunile variabile ale listelor, natura (divină, eroică sau umană a regilor) şi originea numelor (sumeriană sau semitică). Fără nici o îndoială că imensitatea timpurilor cu care se operează în aceste liste este o formă de a sublinia marea vechime a dinastiilor, situate undeva într-un spaţiu şi timp mitic. In legătură cu aceste liste trebuie să se atragă atenţia asupra câtorva aspecte. în primul rând, asupra faptului că ceea ce a ajuns până la noi reprezintă o variantă târzie, foarte probabil de sec.XVIII î.H. O variantă care a suportat o serie de ajustări, între care cea mai gravă este eliminarea unor regi importanţi şi foarte bine cunoscuţi din alte surse (de exemplu Eannatum, cunoscut prin celebra „Stelă a Vulturilor"). Este important de reţinut că unele piese de inventar din necropola regală de la Ur poartă inscripţii cu numele posesorilor lor care sunt regi istorici. Acest dezavantaj este atenuat datorită existenţei unor texte paralele, de exemplu, listele magistraţilor eponimi de la Assur, listele regilor de la Mari (de după potop), listele regilor assirieni. Li se adaugă inscripţii legate de activitatea unor regi (v. inscripţiile de fundaţie ale lui Gudea, ale lui Rimush şi Manishtusu de la Ninive) şi surse externe, cum sunt textele de la Ebla, care dovedesc legăturile speciale dintre acest important centru canaanit şi Naram Sin, documentele din arhiva de la Mari, care confirmă precaritatea puterii dinaştilor de aici în raport cu Eannatum, Sargon cel Bătrîn şi Naram Sin şi relaţiile foarte speciale cu regii din dinastia a HI-a din Ur. Din această înşiruire nu poate lipsi corespondenţa dintre regi Kassiţi şi faraoni din dinastia XVIII, detaliu care are importanţă şi în structurarea unui cadru de cronologie absolută. Ca şi în cazul Egiptului, există trei sisteme de cronologie absolută -lungă, medie şi scurtă. P.Garelli, urmând pe Sewell, S.Smith şi Rowton, înclină pentru cronologia medie, respectiv dintre cele trei variante pentru datarea domniei lui Hammurabi: 1848-1806 î.H. (Sidersky, Thureau - Dangin, A.Goetze), 1792-1750Î.H. (Sewell, Smith, Rowton, Garelli), 1728-1686 î.H. (Albright şi Cornelius), alege pe a doua. Această opţiune priveşte perioada istorică. Există şi în cazul Mesopotamiei câteva repere, mai mult sau mai puţin precise. Una din date este 747 Î.H., stabilită pentru zonă de către rtolemeu, care dă o listă a regilor perşi şi babylonieni cu notarea anilor de domnie. Aceste indicii sunt controlabile prin listele eponimilor assirieni, listele regilor assirieni şi babylonieni şi unele fenomene astronomice menţionate în texte: o eclipsă de soare care a avut loc în luna Sivan în al zecelea an de domnie a regelui Assurdan jll o serie de fenomene astronomice legate de Venus, menţionate pe o tăbliţă descoperită la Ninive, Enuma Anu Enlil, şi puse în relaţie cu domnia lui Ammisaduqa, al zecelea rege din dinastia amorrită a Babylonului. La fel de importante pentru precizarea cronologiei absolute rămân sincronismele amintite deja între Mari, Lagash, Akkad, Ur, Babylon, Assiria (în perioada veche), Egipt, regatul hittit. Cât priveşte începuturile şi ceea ce se poate numi perioadă pre şi protodinastică sau perioada eroică (în accepţiunea lui S.N.Kramer) sau protoliterată, există suficiente elemente pentru a opera cu o cronologie lungă. Paralelismele care au putut fi surprinse între nivelele protodinastice din Egipt şi cele din Mesopotamia sunt în avantajul cronologiei lungi. Fără nici un fel de reţinere, fazele târzii ale culturii Uruk (3 şi 4) şi Djemdet Nasr trebuie să fie plasate în mileniul IV î.H., care se dovedeşte a fi mileniul cheie în evoluţia zonei. Nivelele timpurii de la Uruk, Eridu, Shuruppak, Kish (dinainte de „potop"), apariţia tăbliţelor numerice şi economice (cele mai timpurii au fost descoperite la Uruk) atestă saltul excepţional care are loc în această vreme. Prin aceste precizări se semnalează o evoluţie sincronică sau paralelă între cele două mari focare de civilizaţie din Orientul Mijlociu şi Apropiat, fără ca acet paralelism să presupună, în mod obligatoriu, contacte semnificative sau influenţe reciproce. 4. Apariţia statului şi succesiunea structurilor politice Aşa cum s-a amintit mai sus, Mesopotamia evoluează mai mult sau mai puţin sincron cu Egiptul. De asemenea, în ambele zone, apar o serie de fenomene comune. Intre acestea, cel mai important rămâne apariţia unor forme de irigaţie controlată de tip peren, asociate cu alte tipuri de lucrări hidraulice (drenare, asanare), dezvoltarea unor modalităţi particulare de distribuire şi redistribuire a bunurilor cu crearea unor reţele stabile de schimb la mare distanţă, constituirea elitelor ereditare care-şi asumă funcţii economice. Ceea ce deosebeşte, în mod fundamental, Mesopotamia de Egipt este constanţa <~u care se manifestă tendinţele unificatoare în ultima ţară spre deosebire de Mesopotamia (în special în Su'mer), unde prevalează fragmentarea politică şi unde îpul normal de stat este oraşul - stat. Evidente tendinţe agresive se manifestă şi aici, ar impunerea autorităţii unui oraş sau altuia este vremelnică, uneori chiar efemeră. Cea de-a doua trăsătură distinctivă ţine de periodicitatea cu care elemente a| ogene, cu mod de viaţă nomad sau semi-nomad, se infiltrează treptat sau brutal vPnn migraţii), provocând prăbuşirea unor structuri politice şi un declin al 'nstituţiilor principale ale statului. Trebuie consemnat faptul că, în ciuda efectelor ■negative trecătoare, toate aceste grupe se integrează în tipul de civilizaţie peste Car e s-au suprapus, uneori topindu-se, pierzându-şi fizionomia etnică. Este cazul arnorriţilor şi kassitilor - care ar putea fi citate, între altele -, care-şi pierd limba, rel 'gia, tradiţiile culturale. în sfârşit, este de reţinut că această particularitate trebuie să fie făcută răspunzătoare de lentoarea cu care se desfăşoară procesul de constituire a statului, ca şi schimbarea centrului de greutate din nord în sud. Astfel, în Hassuna, Samarra şi Halaf (datate începând cu mileniul VI î.H.) se înregistrează o serie de fenomene care ar fi putut determina evoluţii interesante. Este vorba de progrese tehnologice, creşterea şi concentrarea bogăţiei cu apariţia elitelor ereditare, dezvoltarea schimbului la mare distanţă, spor demografic cu apariţia ierarhiei intercomunale, crearea unui sistem redistributional controlat de elite, dezvoltarea unei vieţi religioase complexe, sesizabilă în apariţia edificiilor de cult şi poate a unei elite sacerdotale în Halaf etc. Evoluţia este stopată de difuziunea culturii Obeid. Stratul VI de la Arpaciyah ilustrează foarte bine efectele acestei apariţii: distrugeri şi jaf. Din acest moment se înregistrează tendinţa de diminuare a importanţei, sub toate raporturile, a aşezărilor din nord şi un ascendent al comunităţilor, care începând cu El Obeid, Hadji Mohammed şi Eridu, pun în valoare regiunea insalubră din sudul Mesopotamiei. în date absolute, acest proces datează începând cu a doua jumătate a mileniului V î.H. Cronologic, ne găsim aproximativ într-o perioadă contemporană cu cele mai timpurii nivele neolitice din Egipt. Diferenţa între cele două evoluţii este însă foarte mare. Egiptul a parcurs într-un timp extrem de comprimat drumul de la cultura Fayum A la Naqada I în care se pun bazele statului incipient. în Mesopotamia, mai exact, în Sumer, fenomenul are o durată mai mare, chiar dacă se ia în calcul evoluţia începând doar cu El Obeid. în realitate, procesul de structurare a statului în Mesopotamia este mult mai îndelungat (cel puţin din Halaf, cultură databilă de la circa 5000 î.H., dacă nu şi mai de timpuriu) şi mai sinuos, înregistrând momente de progres şi de declin. De abia din Uruk şi Djemdet Nasr (a doua jumătate a mileniului IV î.H.), evoluţia se finalizează prin apariţia mai multor oraşe - state. a. Oraşele - state sumeriene Nu există suficiente informaţii pentru a reconstitui etapele apariţiei statelor în sudul Mesopotamiei. Cercetări arheologice, unele texte (tăbliţe numerice şi economice), conţinutul unor mituri şi legende, reconstituirea traseelor canalelor de irigaţie şi a amplasamentului aşezărilor, precizarea întinderii aşezărilor şi a raporturilor ierarhice dintre ele, constatarea unor fenomene demografice - sporul populaţiei, concentrarea demografică, apariţia oraşelor înconjurate de ziduri nu au condus la rezultate definitive. Unele studii au furnizat însă date interesante, care pot fi chiar proiectate la scara întregii Mesopotamii. Observaţiile cele mai interesante sunt următoarele: 1. O deplasare bruscă a centrului de greutate în sud. Ca exemplu poate fi citat Uruk-ul, în jurul căruia gravitează 100 de aşezări mici situate de-a lungul unor canale; Uruk-ul însuşi ÎŞ 1 extinde suprafaţa şi este fortificat (după tradiţie, de Gilgamesh). Fenomene asemănătoare se observă la Ur şi Lagash; 2. Adâncirea diferenţierii sociale, apariţia elitelor cu funcţie politică şi economică. Modelul clasic pentru ilustrarea acestui proces este oferit de Ur, unde pe lângă mormintele regale au fost recunoscute, în funcţie de natura inventarului, şapte categorii sociale, cea mai interesantă fiind ■ - ■ ■ ■" »— ------------------------------------------------ -i— unui H m hvii acestei elite. «™ in pm a unor atribuţii speciale - efectuarea de lucrări de interes colectiv (fortificaţii, lucrări hidraulice, edificii de cult), protejarea teritoriului, garantarea securităţii membrilor comunităţii (dovada o reprezintă apariţia echipamentului marţial), asigurarea protecţiei divine prin proclamarea naturii speciale a persoanei sale (v.alegerea temelor care decorează sigiliile cilindrice inspirate din mituri şi teme religioase); 4. Crearea unor rudimente de administraţie, instituirea de taxe şi corvezi sunt presupuse pe baza identificării tăbliţelor numerice şi economice. Paralel cu concentrarea acestor procese evolutive în sud se constată regresul regiunilor de nord şi centrale. De pildă, până la invazia amorrită, regiunea Diyala bogată în păşuni nu înregistrează nici un progres în materie de urbanistică. în nord, importanta aşezare halafiană de la Tepe Gawra sucombă, pierzând monopolul asupra comerţului cu lapis lazuli. Aşezările de la Ninive şi Assur, care deţineau puncte cheie în controlul unor trasee comerciale foarte importante ce legau fie cursul navigabil al Tigrului cu drumul terestru ce mergea spre Habur şi Taurus (Ninive), fie traseul nord-sud pe Tigru (Assur), decad în perioada eroică sau dinastică timpurie I. Aceste centre vor fi reactivate, din nevoi comerciale, în perioada akkadiană şi a dinastiei a IlI-a din Ur. Delimitarea teritoriilor rurale în jurul unui/unor centre urbane, care se produce corelativ cu depopularea acestor zone şi concentrarea locuitorilor în oraş, a putut fi constatată în cazul Uruk-ului, de pildă. Aici s-au putut reconstitui fazele eliberării teritoriului rural prin dispariţia aşezărilor săteşti. Dacă în Djemdet Nasr au existat 146 asemenea comunităţi rurale, numărul lor tinde să descrească, ajungând în Dinasticul timpuriu la 76 şi în Dinasticul târziu la 24. Paralel cu acest proces, cele două aşezări El Obeid de pe Kullaba şi Eanna se unifică şi se extind. Situaţii analoage au fost constatate la Lagash, Umma, Ur etc. Rezultatul acestui fenomen l-a constituit apariţia a două linii de oraşe orientate nord-sud, între care cele mai importante sunt Umma, Bad-Tibira, Lagash, Kish, Nippur, Shuruppak, Larsa, Uruk şi Ur. Dincolo de aceste două linii se află două oraşe vechi, cu o poziţie geografică mai excentrică, Mari şi Eshnunna, importante o dată cu instalarea, în fruntea lor, a unor dinastii amorrite. Este extrem de dificil de urmărit istoria acestor oraşe - state din toate punctele de vedere: structură politică, administraţie, organizare socio-economică, succesiune dinastică, natura şi funcţia regalităţii. Unele dintre aceste centre vor juca un rol deosebit în perioada de început, „înainte de potop", dar apoi au dispărut sau au jucat un rol şters. Este cazul Shuruppak-ului, unde „regalitatea căzută din cer" s-a transferat de la Sippar şi care constituie fundamentul mitului potopului, dar care dispare în Perioada istorică propriu-zisă. Uruk-ul a avut o soartă parţial asemănătoare în sensul ca primii regi din liste sunt fii de zei (Meskiangasher), semi-zei (Dumuzi Pescarul) sau eroi (Enmerkar şi Gilgamesh), dar în epoca clasică sumeriană joacă un rol şters. Uoar eliminarea gutilor prin regi din dinastia a V -a a provocat un scurt reviriment ai Prestigiului său. Loc modest, o faimă de scurtă durată vor deţine Isin şi Larsa. u oua oraşe rămân faimoase în calitate de centre religioase (Nippur şi Sippar). Zona va fi marcată politic şi militar de un grup de oraşe care îşi vor disputa dominaţia şi vor obţine pe rând supremaţia: Kish, Ur, Lagash, Umma, mai târziu, *sin şi Larsa. Nu există suficient spaţiu pentru a se urmări cu detalii dinastiile din aceste state. Mai important este să se menţioneze ordinea în care ele şi-au exercitat hegemonia în Sumer. După toate probabilităţile, cel dintâi hegemon a fost Kish-ul sub Mesilim, rege cunoscut dintr-un text comemorativ din Lagash ca arbitrând un conflict între Umma şi Lagash. Este posibil ca, în dinasticul timpuriu, regi ca Meshkalamduk şi Aannipada să fi realizat o performanţă asemănătoare. Stindardul din M 779 de la Ur sugerează succese militare. Lagash-ul sub doi regi, Eannatum şi Entemena, va obţine cele mai mari victorii cunoscute prin monumente (Stela Vulturilor) şi texte. Sigur Eannatum a învins Kish-ul, Akkad, Mari (pune capăt unei dinastii din Mari). Evenimentul s-a produs cândva, înainte de 2445 î.H. Entemena triumfă asupra Ummei. în sfârşit, ultimul rege din Umma, Lugalzaggisi, va impune supremaţia acestui oraş, poate între 2375-2350 î.H. Cu această importantă domnie se încheie epoca clasică a oraşelor-state sumeriene. în jur de 2350 î.H. se produce o schimbare majoră. Neamul semitic al akkadienilor prin Sargon cel Bătrân răstoarnă, în favoarea sa, situaţia. Pentru prima oară în istoria Sumerului se realizează o unificare personală a zonei. Această tentativă o făcuse şi Lugalzaggisi atunci când adoptă o titulatură universalistă „Enlil a cucerit pentru el toate pământurile de la Marea Inferioară la Marea Superioară". Unificarea zonei nu va deveni o realitate palpabilă decât în perioada dinastiei sargonide (cca.2350-2200 î.H.). Invazia gutilor şi lunga durată a dominaţiei lor asupra spaţiului sumerobabilonian vor provoca schimbări fundamentale. 4 b. Dinastia sargonidă Nu există suficiente elemente pentru reconstituirea originii şi ascensiunii dinastiei sargonide a Akkadului. O serie de legende de dată târzie, neobabyloniene inventează o origine umilă pentru Sargon cel Bătrân. Ceea ce se poate afirma cu siguranţă este faptul că Sargon domnea peste un grup de vorbitori de limbă estsemitică, cea mai veche cunoscută în texte, şi că prestigiul regatului creat a făcut ca o limbă vorbită de o populaţie la origine predominant pastorală, cu o cultură rudimentară în raport cu cea sumeriană să devină un vehicul de civilizaţie, instrument al administraţiei şi limba documentelor diplomatice în Orientul mijlociu şi până târziu. Acest fenomen a fost consecinţa a două procese paralele - însuşirea complexă a civilizaţiei sumeriene şi eliminarea sumerienei ca limbă vernaculară. Fără nici o îndoială că un asemenea proces nu ar fi avut loc fără o prezenţa timpurie a akkadienilor în Mesopotamia şi fără parcurgerea unei etape în care cele două culturi s-au întrepătruns. Trei aspecte importante trebuie să fie reţinute în legătură cu această perioadă. Unul priveşte efortul de stabilizare a ţării prin eliminarea tensiunilor ancestrale dintre cetăţile sumeriene. Este o politică de forţă, care a adus, sub ascultarea lui Sargon, Uruk-ul, Ur-ul, Umma, Lagash, Mari. Concomitent, începe elaborarea unei administraţii unitare şi este dezvoltată o doctrină nouă a puterii regale. Este fondată, în apropierea oraşului Sippar, capitala noului regat. Succesorii lui Sargon, în special Manishtusu, vor proceda la extinderea proprietăţilor regale prin cumpărarea de pământ (v. textul actului de vânzare-cumpărare). Nu este singura sursă de înavuţire a regilor akkadieni. Şi Sargon cel Bătrân, şi succesorii lui până la Naramsin inclusiv au dublat politica de cucerire, care s-a finalizat prin controlarea zonei Habur, a Eblei şi anexarea Elamului, transformat de Naram Sin într-o provincie administrată de un guvernator akkadian, cu o politică de încurajare a comerţului la lungă distanţă, il (Assur si NiniveV de tolerare a unor colonii de cetăţeni străini („fiii din Meluhha" în teritoriul Lagashului), deschiderea drumului maritim prin golful Persic şi insula Bahrein spre gurile Indus-ului. Se pare că spre apus, limita maximă a expansiunii a fost atinsă sub Naram Sin,, care-şi extinde influenţa în Ammurru şi Byblos. Politica economică agresivă reprezintă cel de-al doilea aspect important al perioadei akkadiene. în sfârşit, trebuie luată în considerare structurarea, în ciuda respectului manifestat faţă de unele particularisme locale, a unui regat relativ unitar, în care regele dispune de două instrumente de putere: o armată de mercenari, care-i asigura succesele militare şi extinderea limitelor puterii sale, şi o ideologie legitimă exprimată într-o titulatură nouă de tip universalist - „rege al Sumerului şi Akkadului, al celor patru regiuni", ce se adaugă unui titlu anterior de „rege din Kish", care conferea doar dreptul de a arbitra în conflictele dintre cetăţile sumeriene. Este neîndoios că această titulatură nouă coincide şi cu tendinţa de a trece de la ideea delegaţiei divine la natura divină a persoanei regale. Capul de bronz de dimensiuni naturale găsit în templul lui Ishtar de la Ninive ca parte a ofrandelor de fundaţie făcute de Manishtusu, alte două fragmente descoperite la Lagash şi a treia piesă de la Kish prezintă o trăsătură comună cu portretul lui Naramsin de pe Stela Victoriei: perechea de coarne de pe cap. Este vorba de un detaliu care sugerează că deja cu Manishtusu divinitatea regelui devine o componentă a ideologiei politice. Din păcate, succesorii lui Naram Sin nu mai sunt capabili să menţină controlul asupra acestui imens spaţiu. Sharkalisharri (cca.2250 î.H.) nu poate face faţă revoltelor cetăţilor cucerite, presiunii unor atacuri din afară (gutium şi Elam, care se ridică sub o nouă dinastiei). Pierderea puterii se materializează în renunţarea la titulatura triumfalistă şi în revenirea la formula iniţială de „rege al Akkad-ului". Regii care i-au urmat nu pot face faţă stării de anarhie şi nu pot opune rezistenţă hegemoniei gutilor, care se menţine pe o durată de 125 de ani. în ciuda acestei prezenţe şi presiuni, unele din statele sumeriene reuşesc nu numai să supravieţuiască, dar să şi prospere şi să-şi asume organizarea revanşei. Cea mai prosperă cetate rămâne Lagash-ul, care găseşte o soluţie de menţinere a autonomiei sub o dinastie inaugurată de Ur-ban şi continuată prin cei trei gineri, între care se numără Gudea, precum şi de fiul şi nepotul acestuia din urmă. De oarecare libertate temporară se bucură Ur-ul. Şi mai ales Uruk-ul, prin Utu-hegal (cca.2116-2110 îH.), rege din dinastia a IV -a; acesta, proclamându-se rege al Uruk-ului, al celor patru regiuni, şi plasându-se sub oblăduirea lui Enlil, Innanei şi a lui Gilgamesh, obţine victoria asupra regelui gutilor, Tirigan. în ciuda succesului repurtat, Urukul nu-şi poate menţine puterea. De vidul creat va beneficia Ur-Nammu, întemeietorul dinastiei a IlI-a din Ur, care a dat o ultimă epocă de strălucire Sumerului. c. Dinastia a IlI-a din Ur Această dinastie poate fi considerată moştenitoarea unei duble tradiţii. Cea sumeriană, exprimată, cu precădere, în revenirea la limba sumeriană ca limbă a administraţiei, în efortul de restaurare a sanctuarelor ruinate şi în restabilirea obligaţiei regale de a instaura starea de armonie socială. Şi cea akkadiană, marcată de efortul de unificare a zonei, conjugarea cuceririi cu o politică economică activă, r eluarea titulaturii regale universaliste. Acest efort se vădeşte cel mai bine în Promulgarea celui mai vechi cod cunoscut din această zonă -codul lui ITr Namm., în redeschiderea vechilor trasee comerciale legate de schimbul la mare distanţă, inclusiv cel maritim, încurajat de întemeierea, la Diqdikah, a primului port la Gorful Persic. Sunt reactivate vechile colonii akkadiene, cum este cea de la Assur, şi începe un proces de colonizare dincolo de Eufrat, în zona Habur. Mari capătă o funcţie deosebită în controlul comerţului cu nordul Siriei şi Egeea. Sub Ur Nammu, dar mai ales sub Shulgi (2093-2046 î.H.) se structurează administraţia la nivel central şi la nivel provincial, creându-se un aparat funcţionăresc de carieră, subordonat direct regelui. De asemenea, este realizat sistemul economic palatial bine cunoscut pe baza tăbliţelor de la Ur şi Drehem. Pe baza acestor texte a fost posibilă reconstituirea distribuţiei, în teritoriu, a atelierelor sau „Caselor regale", a modului de recrutare şi de salarizare a forţei de muncă, a dimensiunilor şi modului de punere în valoare a pământului. Trebuie subliniat că regii din dinastia a IlI-a din Ur au creat un model de administraţie şi de evidenţă, care va fi copiat sau imitat fie de state succesoare, fie în afară. Regii din aceeaşi dinastie au creat şi tipologia tratatelor internaţionale, precum şi tipul de sacrificii care se aduceau cu această ocazie. Mai multe texte de la Mari (ARM II, 17 şi ARM II, 37) atestă înlocuirea caprelor şi căţeilor cu un măgăruş, la ceremoniile de ratificare a tratatelor. După Shulgi, Ur-ul intră într-o perioadă de uşor declin pentru ca sub Ibisin (2027-2003 î.H.) să se producă catastrofa. Autoritatea regelui este contestată de Eshnunna, Der, Isin, Lagash şi Larsa. Această stare de revoltă a fost agravată de atacurile Elamului şi de invazia amorrită. Prima dinastie care încearcă să refacă tradiţia Ur-ului este cea din Isin. Sub Ishme-Dagan şi Lipit-Ishtar (1934-1924 î.H.), Isin este obligat să se replieze sub ameninţarea Larsei (către 1930 î.H.) şi a Assur-ului, condus de regele Ilushumma. Această fragmentare politică a facilitat pătrunderea amorriţilor, instituirea de dinastii amorrite la Larsa, Uruk, Mari, Assur, Eshnunna. Dinastia amorrită cea mai importantă este cea din Babylon. d. Dinastiile amorrite a. Mari Primul rege din Mari care apare în liste sumeriene poartă numele de AN.BU şi este consemnat în legătură cu o danie a lui Mesannepada. Următoarele nume însă sunt nume semitice - Iliser, Lamgi, Iku(n)-Shamas. Titlurile care le poartă trădează aceeaşi origine: sarru. ish akku. rabu. Cu epoca contemporană cu dinastia a IlI-a din Ur încep să apară numele regale teofore, ca Ishme Dagan, Iahdum-Lim (1823-1810 î.H.), Iaggid-Lim, ultimul fiind Zimri-Lim, contemporanul lui Hammurabi (1782-1759 î.H.). Mari a avut o poziţie geografică privilegiată. Constituia un avantpost în drumurile care legau Mesopotamia de ţărmul egeeo-mediteranean. Controla comerţul cu staniu, lemn de construcţie, pietre, vin şi uleiul de măsline şi monopoliza legăturile cu Creta. Păşunile întinse constituiau o sursă de venituri pentru rege, care practica sistemul arendării lor unor grupe de păstori transhumanţi. De asemenea, obţinea beneficii imense în calitate de cel mai mare creditor. Bogăţia, „.. „„.> c-; fi rAonfiil rpcjilnr rip la Mari sunt ilustrate de splendidul palat dezgropat de Parrot la Tell Hariri. Din păcate, acest oraş-stat va dispare ca urmare a politicii expansioniste promovate de Hammurabi (1758 î.H. ?). De subliniat că Hammurabi nu s-a mulţumit să-1 debarce pe fostul său aliat, ci a distrus chiar oraşul. b.Babylonul Grupul amorrit instalat în Mesopotamia centrală şi-a concentrat atenţia asupra Babylonului, oraş existent deja în timpul dinastiei a IlI-a din Ur, fiind administrat de un şef cu titlul de ensi. Din 1894Î.H., sub Sumuabum şi Sumulael, Babylonul începe să dea semne de autonomie şi de extindere a autorităţii sale. O serie de oraşe ca Dilbat, Sippar, Kazallu, Kish şi Maradîi sunt subordonate. Forţa dinastiei amorrite a Babylonului este în creştere cu Sinmuballit (1842-1792 î.H.) şi cu Hammurabi (1792-1750 Î.H.) Imperiul babylonian este opera exclusivă a lui Hammurabi, care desfăşoară o politică abilă, combinând diplomaţia, atacul surpriză şi forţa. Treptat, sunt aduse sub ascultare Larsa, Uruk, Eshnunna, alte centre sumeriene, astfel încât în jur de 1760 î.H. este controlat vechiul teritoriu al Sumer-ului şi Akkad-ului. Scurt timp mai târziu este eliminată concurenţa oraşului Mari şi este adusă sub ascultare Assiria (1753 Î.H.), punându-se astfel capăt primei etape din istoria regatului assirian. Ca urmare a acestor succese, Babylonul devine cel mai important stat din Orientul mijlociu, influenţa lui exercitându-se până în spaţiul egean, în Canaan, Elam şi Asia Mică. Pe plan, intern efortul lui Hammurabi s-a concentrat asupra unificării instituţiilor şi a normelor juridice, formării unei armate permanente şi organizării schimbului la mare distanţă. Din păcate, cu excepţia codului de legi, care reprezintă o sursă majoră de informaţie, lipsesc arhivele de palat care să permită reconstituirea, în detaliu, a sistemului administrativ. Arhiva regală de la Mari suplineşte numai parţial această lipsă, întrucât analiza comparativă a celor două serii de documente dovedeşte existenţa unor deosebiri importante între Mari şi Babylon, deşi elementele comune nu lipsesc. Această operă însoţeşte şi explică creşterea absolutismului regal. Din păcate, această operă era strict personală şi soliditatea ei era bazată pe prestigiul regelui. Cea mai gravă racilă a acestei structuri o constituie imposibilitatea realizării unei osmoze. Mesopotamia continua să fie o zonă extrem de diversă din punct de vedere etnic, lingvistic, politic şi social. De aici a rezultat şi criza economică şi socială înregistrată jn timpul succesorului său - Samsuiluna. Babylonul intră într-un declin rapid. Treptat, o serie dintre supuşi încearcă să iasă de sub tutela Babylonului. Paralel cu acest fenomen, elemente etnice noi (hurriţii prezenţi în zonă încă din perioada dinastiei akkadiene) ocupă o serie de regiuni, cum ar fi cursul Zabului Mic. în sec.XVI î.H., regatul hurrit sau mitannian începe o politică de expansiune. Lovitura cea mai importantă va fi dată de hittiţi. în anul 1595 î.H. se produce catastrofa, tacul dat de Mursil I va distruge oraşul. De această împrejurare vor profita un «rup de munteni, care presau încă din vremea lui Samsuiluna Babylonul. Gandash Agum I deschid dinastia kassită a Babylonului, care numără 32 de regi. Seria babyloniană kassită începe efectiv cu Burnaburiash I. Din păcate, istoria acestei perioade este extrem de obscură. Contextul politic general explică în mare ma sură lipsa de anvergură a acestei dinastii: ridicarea regatului mittanni, hittit şi m edio-assirian. Pentru o scurtă perioadă, regii kassiţi par să fi câştigat un oarecare Prestigiu. O sugerează corespondenţa dintre Karaindash. Kadashman F.niil T *; Burnaburiash II cu Amenhotep III şi Amenhotep IV, descoperită la Tell el Amarna. Relaţii presupunând schimb de daruri între suverani, între Egipt şi Babylon, se menţin până la sfârşitul dinastiei ramesside. Reorganizarea statului assirian şi promovarea politicii expansioniste au făcut ca, sub Tukulti-Ninurta I, Babylonul să devină o simplă provincie assiriană. După modelul binecunoscut, numai de regele (Kashtiliash) a fost luat în captivitate, ci şi zeul Marduk. Din acest moment, Babylonia va fi administrată de un trimis desemnat de regele Assiriei. Trebuie adăugat că asupra zonei nu presa numai Assiria, ci şi Elamul, care cunoaşte o nouă renaştere sub Untash-Napirisha. c. Assiria Assiria are o istorie sinuoasă, care se întinde pe o durată imensă de timp, şi anume din perioada akkadiana până la 612 Î.H., când Ninive este cucerită şi distrusă de o coaliţie medo-neobabyloniană. Perioadele cele mai glorioase din punct de vedere militar sunt epoca medie şi cea neoassiriană. Perioada de început, legată de interese comerciale akkado-sumeriene şi locale, poate fi considerată o epocă de extraordinară prosperitate. Această prosperitate se explică nu numai prin funcţia de punct de tranzit şi de control, pe care o deţinea Assur-ul, ci şi printr-o politică economică agresivă bazată pe colonii - aşezări fundate în Siria şi Anatolia, colonii ce reprezentau intermediarii între Assur şi şefii diferitelor comunităţi locale în mijlocul cărora sau instalat. O arhivă imensă descoperită la Kanesh, o alta mai modestă de la Hattusas au făcut posibilă reconstituirea obiectului, naturii şi dimensiunilor acestor tranzacţii, ca şi a modului de organizare a aşezărilor respective. Assiria începe cu o structură de tip oraş-stat rezultat dintr-un proces de colonizare. Din punct de vedere instituţional, faza veche din istoria Assur-ului poate fi divizată în două mari secvenţe. Perioada de început este cunoscută prin arhivele de la Kanesh, în care statul este dominat de o aristocraţie comercială şi în care instituţiile principale sunt adunarea oraşului, sfatul bătrânilor şi un magistrat eponim - limmu. Peste această structură originară s-a suprapus, după invazia amorrită, o instituţie nouă - regalitatea. în faza aceasta, regele nu dispune de întreaga autoritate întrucât, din punct de vedere economic, puterea lui era mai puţin importantă decât a aristocraţiei. Dovada o constituie faptul că regele este doar copărtaş la tranzacţiile comerciale, nu deţine, ca în totalitatea statelor orientale, monopolul schimbului la mare distanţă. Pe de altă parte, societatea Assur-ului pare să fie extrem de tradiţionalistă, ceea ce explică rolul pe care continuă să-1 joace vechile instituţii republicane. Poate că şi poziţia specială a Assur-ului (foarte probabil şi Ninive) de colonie akkadiana la origine, dependenţa nemijlocită de regii întemeietori (Sargon, Manishtusu) explică absenţa instituţiei regale. Cea de a doua perioadă este inaugurată de uzurparea lui Shamshi-Àdad I (cca.1814-1782 î.H.). Din acest moment apare tendinţa de trecere la un stat teritorial, în care regele, promovând o politică de centralizare a puterii, preia funcţiile importante în plan economic şi militar şi recurge la două modalităţi de legitimare -charismatismul persoanei sale, demonstrat prin succese militare, şi delegaţia puterii de la o divinitate cu aspiraţie universală - zeul Assur. Ascensiunea Assiriei este continuată şi sub Ischme Dagan (178l-1720 î.H.). .*-: — i.:„ J~ A—;„.,<.;., ,c..™, a«c„i„i Mari. unde construieşte un templu dedicat lui Dagan. Fiul acestui rege, Iasmah-Addu, este instalat ca vicerege în Mari. Dar, destul de repede, începe un proces de dezintegrare. Factorii responsabili trebuie căutaţi în opoziţia aristocraţiei comerciale, deposedată de privilegiile ei, şi în incapacitatea de a se găsi o formulă administrativă centralizatoare, funcţională. Se adaugă o serie de revolte (Eshnunna, Mari). Cele mai grave ameninţări veneau din afara: Babylon şi Mitanni. Rezultatul a fost dezmembrarea ţării şi, în cele din urmă, anexarea ei, fie de Mitanni, fie de Babylon. Numai dispariţia regatului hurrit, agonia regatului hittit şi a aceluia babylonian au creat condiţii favorabile refacerii statului assirian. De data aceasta este vorba de o operă nouă în care s-a finalizat, prin funcţia militară a regelui, statul teritorial. Acest proces începe din sec. 14 î.H., dar adevăraţii fondatori ai imperiului sunt Assuuballit I (1366-1330 Î.H.), Adadnirari I (1307-1275 î.H.), Salmanasar I (1274-1245 Î.H.) şi Tukulti-Ninurta 1 (1244-1208 î.H.). Cea mai importantă performanţă a ultimului rege este extinderea teritoriului spre nord (până în zona lacului Van), spre Est, în zona Munţilor Zagros, spre Sud, unde anexează Babylon-ul. Se pare că în Vest a depăşit Eufratul şi a atins ţărmul Mediteranei. Din punct de vedere al structurilor interne, trebuie notate extinderea domeniului regal prin cucerire, concentrarea forţei de muncă pe proprietăţile regale, dezvoltarea unui rudiment de administraţie dublat de un sistem de relaţii vasalice, implicarea regelui în activităţi economice paralel cu desfăşurarea unei politici militare sistematice. Foarte probabil că din aceeaşi perioadă datează şi elaborarea legilor assiriene recuperate parţial de la Ninive. Poziţia regelui explică transferarea centrului vieţii economice, militare, administrative şi politice la palat. Oricum, judecând după conţinutul unor articole din legile assiriene, rezultă natura extrem de arhaică a societăţii assiriene. Nu se cunosc împrejurările în care această lume se prăbuşeşte. Există mai multe cauze posibile: o ridicare a Elamului sub Shoutrouk-Nahhounte, o mişcare a arameilor care i-ar fi obligat pe assirieni să se replieze. Sigur este faptul că după o scurtă perioadă de declin Assiria renaşte. Din sec.X-IX î.H., începe perioada târzie. Abia acum se poate vorbi de constituirea unui veritabil imperiu, Assiria atingând limitele maxime ale expansiunii. Prin Salmanasar III, Shamshi Adad V (72l-7210 î.H.), Adadnirari III (727-722 î.H.), Tiglathpalassar III (1705-689 î.H.), Salmanasar V, Sargon II (722-705 î.H.), Sennacherib (705-689 î.H.), Asarhaddon (689-668 î.H.) şi Assurbanipal II (668648 î.H.), Assiria anexează sau controlează întreaga Mésopotamie, Media, Persia, Elam, Urartu, Kaskemish (713 î.H.), regatul lui Israel şi Egiptul. Este cel mai întins imperiu cunoscut până atunci şi a cărui fragilitate s-a încercat să fie contracarată Pnntr-o reformă militară şi administrativă, datorată lui Tiglathpalassar III, şi prin accentuarea absolutismului regal. Un număr mare de texte recuperate din mai multe palate (Ninive, Nimrud, fthorsabad) atestă accentuarea etatismului, concentrarea tuturor pârghiilor de putere in mâna regelui, folosirea de soldaţi profesionişti, protejaţi prin lege (ei şi familiile lor) Şi plătiţi prin sistemul acordării de loturi ereditare, controlul modului de administrare a provinciilor prin sistemul prestării jurământului de credinţă faţă de rege de către guvernatori, găsirea unor soluţii pentru a evita rebeliunile (deportările) etc. Ultimul mare efort militar se pare că a secătuit forţa Assiriei Assurbanipal II ocupă şi distruge Susa (646) şi ajunge până la Theba. Efortul militar, dislocarea de trupe pe distan ţe prea mari, atacurile sciţilor, rebeliunea Babylonului şi a mezilor au pus capăt ultimei perioade din istoria Assiriei. O coaliţie medo-babyloniană organizată de un fost guvernator al Babylonului, Nabopalassar, dă lovitura de graţie prin atacarea şi cucerirea oraşului Ninive. Ceea ce a supravieţuit dezastrului s-a grupat în jurul Karkemish-ului. d.Babylonul t ârziu Cunoaşte o strălucire extraordinară şi o faimă care a depăşit hotarele Asiei anterioare în perioada singurului rege important - Nabuchodonosor II. Renaşterea Babylonului nu este un eveniment brusc. Oraşul cunoaşte perioade de prăbuşire sau de reviriment chiar prin bunăvoinţa sau reaua voinţă a regilor assirieni. Chiar şi în perioada dominaţiei assiriene, textele menţionează existenţa unei dinastii (a X-a) care grupează 19 regi de origini diverse, dominând între 732 şi 606 î.H. în realitate, regi assirieni (v.Sargon II) se proclamă regi ai Babylonului şi iau, cu această ocazie, un nume de întronare specific. Sigur, tendin ţe de autonomie există, ceea ce provoacă reacţii dure din partea Assiriei. Este cazul lui Senacherib, care distruge Babylonul, aducându-1 într-o stare de ruină. O situaţie nouă este creată prin dispariţia lui Assurbanipal II. Nabopalassar, guvernatorul assirian al Babylonului, participă la o coaliţie care a reuşit să elimine acest imperiu. Fiul şi succesorul lui, Nabuchodonosor II, a contribuit la refacerea prestigiului acestui centru. Pe de o parte, datorită succeselor militare: cucerirea Iudeii şi aducerea evreilor în captivitate babylonică, a Tyrului, pătrunderea în Egipt până în Deltă. în plan intern, sunt de remarcat opera de construcţie (zidurile de incintă, palatul faimos, calea sacră, temple) şi transformarea Babylonului în cel mai impor tant centru comercial şi bancar. Succesorii săi, Nabonid şi Baltazar, nu sunt capabili să continue această operă. Nu numai că nu sunt în stare să menţină controlul asupra regiunilor cucerite, dar nu pot face faţă presiunii militare persane. în 539 î.H. are loc o primă înfrângere, soldată cu predarea oraşului Sippar. Un an mai târziu (538 î.H.), Babylonul îşi deschide porţile în faţa armatelor lui Cyrus. O proclamaţie dată aici marchează preluarea, de către regele persan, a titulaturii regale sumero-akkadobabyloniene. Babylonia devine o satrapie guvernată, imediat după cucerire, de către Cambyse, fiul şi prinţul de coroană desemnat al lui Cyrus. Perioada inaugurată de Nabopalassar figurează ca a 11 a dinastie a Babylonului (cca.625-538 î.H.) 1 5. Stat şi administraţie. Regalitatea Nu există elemente suficiente pentru a reconstitui natura regalităţii şi tipul de administraţie. Fără îndoială că inventarea scrierii şi constituirea primelor „arhive' alcătuite din tăbliţe economice şi numerice presupun începuturile formării unui aparat administrativ, ţinerea de evidenţe contabile. Folosirea sigiliului şi a procedeului sigilării, apariţia mormintelor unor purtători de sigiliu constituie argumente suficient de serioase în sprijinul acestei idei. Nu ştim nimic în legătură cu atribuţiile care le reveneau şi titlul pe care-l p p ş formula p ăreri în legătură cu deţinerea de către aceeaşi . / 5f W ş religioase. Nici pentru perioade mai recente (presargonida şi sargonida) nu exista purtau. După cum nu se cunoaşte titulatura liderului comunităţii ş, nici nu se pot d d ăt şi / 5f Wi laice şi formaţii mai consistente. Sigur a început să se constituie o administraţie ' i i a l ă în timpul dinastiei akkadiene. Ideea este sugerată de faptul că, după uce Susei, Naram Sin numeşte un guvernator. Nu ştim pe ce criterii era elecţionat. Nu există nici o îndoială că fidelitatea faţă de rege rămâne principalul m oti'v luat în consideraţie. Nu trebuie uitat că este vorba de un teritoriu extramesopotamian. în cazul centrelor sumeriene este de bănuit că au fost respectate tradiţiile locale, regii akkadieni limitându-se la respectarea credinţei şi la îndeplinirea sarcinilor fiscale. Promovarea politicii comerciale active presupune şi existenţa, alături de regi, a unor coordonatori de compartimente specializate, a unui corp de scribi care stăpâneau ambele limbi (akkadiană şi sumeriană). Abia începând cu dinastia a Hl-a din Ur, datorită numărului mare de arhive regale, descoperirii, în texte canaanite (Ebla, Ugarit, Emar), de manuale notariale sau de scribi, există siguranţa constituirii unei duble administraţii - la nivel central şi la nivel provincial. Vârful acestei administraţii este regele. în fiecare provincie au fost desemnaţi doi funcţionari: unul civil, cu titlul de ensi, şi unul cu atribuţii militare, shagin. Sarcinile principale ale acestor funcţionari constau în supravegherea instalaţiilor hidraulice, perceperea impozitelor şi menţinerea ordinei. Aceşti doi funcţionari aveau şi subordonaţi: aga-ush. nu-banda. mashkim şi sukkal, fiecare dintre ei având atribuţii specifice. De notat că aceste funcţii puteau fi ocupate prin desemnare sau cumpărare. Curieri şi spioni („ochii şi urechile regelui") făceau legătura între centru şi diferitele provincii. La nivel central, sub rege, se află un şef al cancelariei regale, în acelaşi timp şi şeful corpului de control şi al curierilor - sukkalmah. Există o scară ierarhică funcţionărească reconstituibilă. Se porneşte de la funcţia de sukkal (curier) pentru a accede la aceea de sukkalmah. ensi sau shagin. Un sistem apropiat de acela din Ur trebuie admis pentru Babylon şi Mari, mai ales, în ceea ce priveşte gradul foarte accentuat de centralizare. La Mari, regele deleagă unele din atribuţiile sale unor funcţionari specializaţi. De exemplu, rabi Amurrim este şeful departamentului relaţii externe, dar are în administraţie şi păşunile regale, cu drept de arendare şi fixare a cuantumului arendei. Ştim, de asemenea, că uneori obligaţiile militare ale regilor erau transferate unor generali care aveau dreptul de a păstra o parte din pradă şi din captivi. Există siguranţa că începuse să se constituie şi o administraţie a palatului. De exemplu, sclavii palatului erau supravegheaţi de un şef - sut res wardim. Date interesante provin din spaţiul assirian, chiar dacă structurile administrative nu au atins niciodată rafinamentul acelora din Ur, Babylon sau Mari. Aşa cum s-a amintit mai sus, organul suprem în Assur (în perioada timpurie) este reprezentat de sfatul bătrânilor în calitate de organ consultativ al adunării cetăţii. Sfatul dispunea de un spaţiu pentru întruniri (bit alim ). Organismul subordonat era sfatul coloniei de la Kanesh (bitKarim). Prin rotaţie, persoane din j! V! e . "! e mai ilustr e ocupau magistratura eponimă - lim'mu. După toate Probabilităţile, nici o decizie a consiliului nu era valabilă fără aprobarea adunării rasului Assur. Pentru transmiterea dispoziţiilor de la centru spre colonii şi pentru stabilirea legăturilor cu autorităţile locale era folosit un corp de „mesageri". O dată cu structurarea statului teritorial şi a imperiului assirian, se elaborează ?' o administraţie. Centrul acestei administraţii se deplasează din „Casa" sfatului şi a agistratului eponim în palatul regal pentru că aici îşi are reşedinţa vicarul lui oŞnur (ishshak Ashur). Tendinţele absolutiste şi universaliste ale regelui sunt legitimate prin această formulă şi fac din cultul lui Ashur o religie de stat. în această calitate, regele devine mediator între oameni şi între oameni şi zei. Ca urmare, vechile instituţii (adunarea, sfatul, limmu) îşi pierd importanţa sau dispar. Se presupune (Kininier-Wilson) că imperiul era administrat la patru nivele: primul era cel central cu focus-ul la palat, unde evoluează un sistem birocratic nu prea bine definit şi în care specializarea nu era un criteriu prea important. Sigur este doar faptul că nu s-a produs, ca în Ur, o separare strictă între funcţiile militare şi cele civile. Şi nici nu a avut loc o disjungere foarte riguroasă între conducerea birourilor centrale şi administraţia provincială. Aşa se explică faptul că unii şefi de departamente cumulau şi funcţia de guvernator. Un edict regal din sec.13 î.H. pretinde examinarea obligatorie a funcţionarilor palatului şi a eunucilor înainte de intrarea în funcţie. Nu se ştie dacă este vorba de alt tip de cunoştinţe decât cele pretinse de etichetă. De asemenea, nu se cunosc detalii în legătură cu sistemul de recrutare a funcţionarilor dincolo de cele spuse mai sus şi de loialitatea absolută faţă de rege. Texte din sec. 14 î.H. atestă că anumite poziţii deveniseră ereditare şi că anumite familii se puteau bucura de o foarte mare influenţă, în principal, prin acumularea de funcţii. Se pare că două categorii sociale furnizau pe funcţionarii - rabani şi sa resi. La al doilea nivel se află eunucii, din rândul cărora puteau să fie desemnaţi şi guvernatori, chiar dacă nu proveneau din familii influente. Cel de al doilea nivel al administraţiei este cel provincial. Condiţia esenţială în desemnarea guvernatorilor rămâne loialitatea faţă de rege, probată printr-un jurământ de credinţă reînnoit annual. Cel de al treilea nivel este reprezentat de instituţiile care funcţionează în oraşe sau în fruntea unor comunităţi rurale. Scopul acestor instituţii era de a asigura colectarea de taxe şi îndeplinirea obligaţiilor militare. Mesageri, controlori, informatori asigurau circulaţia rapidă a ştirilor de la centru spre periferie sau în sens opus. Foarte important rămâne rolul heralzilor regali, a căror misiune era aducerea la cunoştinţă, în pieţele publice, a ordinelor şi edictelor regale. Al patrulea nivel, reprezentat de administarea templelor, nu prezintă interes în acest context. Aceleaşi dificultăţi subsista şi în ceea ce priveşte începuturile şi natura regalităţii. Listele regale notează coborârea regalităţii din cer în puncte diferite din Sumer, în cele două etape întrerupte de potop. Mai întâi, la Eridu, de unde a fost transferată la Bad-Tibira, Larak, Sippar şi Shuruppak. Nivele arheologice foarte timpurii descoperite la Eridu şi Shuruppak susţin o structurare a statului foarte devreme. După potop, regalitatea ar fi coborât din cer la Kish. Există nişte similarităţi între aceste etape. Este vorba de importanţa reală deţinută de Shuruppak şi Kish în raport cu celelalte centre sumeriene. Nu avem suficiente elemente pentru a sesiza condiţiile instituirii regalităţii şi nici nu cunoaştem foarte bine titulatura şi atribuţiile regelui. Dacă luăm în considrare datele de la începutul acestui capitol şi alte texte precum Epopeea lui Gilgamesh şi Enmerkar si stăpânul din Aratta rezultă că este vorba de persoane charismatice, care au demonstrat, prin fapte ieşite din comun, că beneficiază de sprijinul divinităţii. în ceea ce priveşte modalitatea de desemnare a statutului, şi Gilgamesh, şi Enmerkar poartă doar titlul de En. Primul rege care poartă titlul de lugal este Mebaragesi din Kish. Apariţia noii titulaturi coincide cu o perioadă în care elementul legitimator devine victoia. Dovada o constituie monumentele comemorative din Lagash şi stindardul de la Ur. Trebuie subliniat însă că numele regale care apar pe obiecte din morminte nu sunt însoţite totdeauna de titlu, de exemplu, Meshannipada sau Meshkalamdug. Este vorba de o tendinţă de laicizare a regalităţii. Numai în noul regat babilonian se întâlneşte o situaţie aberantă. 1 M a b o . este rege - preot şi îşi neglijează obligaţiile laice în favoarea celor religioase. în epoca akkadiană, titulatura regală se complică corelativ cu creşterea absolutismului regal si apariţia aspiraţiei la puterea universală. Această titulatură, care exprimă parţial o realitate (rege al Sumerului şi Akkadului), parţial o dorinţă de luare în stăpânire a universului (rege al celor patru părţi ale lumii), se suprapune pe un transfer de sacralitate de la instituţie („căzută din cer") la persoană. Expresia materială a acestui transfer o constituie adoptarea de nume teofore (cu Naram Sin) şi a unor noi regalia (şi anume, adoptarea tiarei cu coarne, semnul sacralităţii persoanei). Această ultimă tendinţă apare deja la succesorii lui Sargon cel Bătrân, şi anume Rimush şi Manishtusu după cum o dovedesc statuile de fundaţie descoperite în ruinele templului lui Ishtar de la Ninive. La Babylon şi Mari, legătura specială dintre rege şi o divinitate este subliniată de hierogamie (Hammurabi) şi de ceremonia de investitură (Mari, Babylon). Prevalenta funcţiei militare şi proclamarea sacralităţii persoanei regale au dus la disocierea funcţiei laice de cea religioasă. Numai în unele cetăţi, ca Umma, un mare preot este şi rege. în mod normal, marele preot este desemnat şi subordonat regelui. Atribuţiile militare sunt dublate de două funcţii inseparabile de rege: funcţia de legiuitor, manifestată prin edicte sau legi, şi cea de judecător suprem. Uneori, această obligaţie, care constă în reîntronarea armoniei generale, se realizează prin măsuri dure de genul acelora luate de Urukagina (cca.2380 ? î.H.). De asemenea, regele garantează prosperitatea ţării. Nu ştim dacă această evoluţie a atras, în mod obligatoriu, şi onoruri speciale aduse regelui. în regatele amorrite (Isin, Larsa, Mari, Assur), adoptarea de nume regale teofore devine o practică curentă. Supradimensionarea valorii victoriei şi a sacralităţii persoanei regale sau a funcţiei de intercesori între oameni şi zei o regăsim în Assiria. în sfârşit, nu trebuie pierdută din vedere susţinerea prestigiului prin lucrări monumentale fastuoase chiar ieşite din comun: înălţarea sau refacerea palatelor, întemeierea de oraşe sau redimensionarea lor (v.Ninive şi Nimrud), consacrarea de temple (aceste activităţi reprezentând apanaje exclusiv regale), construirea de căi de navigaţie (terestre sau pe apă), construirea de apeducte (v.opera lui Senacherib). Fără îndoială că în analiza titulaturii regale trebuie să se discearnă măsura în care aceasta este confirmată de realitate sau exprimă doar o voinţă, o intenţie sau pur şi simplu este o formă de manifestare a megalomaniei. Un exemplu în această privinţă poate fi oferit de unii regi din dinastia a HI-a din Ur, care păstrează formula de „rege al celor patru regiuni" fără ca realitatea să o justifice. Se poate adăuga că puterea se bazează pe legăturile personale dintre rege şi subordonaţii săi, pe loialitatea funcţionarilor şi pe armatele de mercenari. în momentul în care echilibrul dintre acest elemente se tulbură, asistăm la reinstaurarea stării de anarhie. 6. Economie si societate Dezvelirea integrală a unor palate (Mari, Ninive) şi recuperarea mai multor Sera de arhive (Shuruppak, Ur, Drehem, Mari, Ninive), existenţa mai multor texte legislative, edicte, serii de contracte (de împrumut, de vânzare - cumpărare, de căsătorie etc.) au făcut posibilă reconstituirea tipului de economie şi a structurii Societăţii mesopotamiene pe secvenţe politice. Aceste arhive, comparate cu cele de 'a Ebla, Ugarit, Arapha, Bogazkô'i, au permis precizarea diferenţelor nu numai în interiorul secvenţelor temporale ale lumilor mesopoţamiene, ci şi între acestea şi societăţi contemporane învecinate sau mai îndepărtate. Primul aspect priveşte controlul exercitat de rege asupra tuturor activităţilor economice, postura de monopolist pe care el o deţine asupra producţiei meşteşugăreşti şi asupra schimbului, în special, a schimbului la mare distanţă. Tendinţa de concentrare a puterii economice în mâna unei persoane sau grup de persoane este sesizabilă deja la nivelul culturii Uruk III a-b, care a dat primele tăbliţe ce conţin liste de obiecte şi persoane. Acestui stoc de tăbliţe li se adaugă cele contemporane de la Shuruppak, care reprezintă două registre cu persoane ce desfăşurau activităţi economice în diverse centre sumeriene. Este vorba de diferite centre sumeriene, categorii de lucrători (lemnari, lucrători în piele, spălători, olari, argintari, zidari, făcători de coşuri, cioplitori etc.).Nu cunoaştem statutul legal al acestor categorii, dar faptul că sunt înregistrate într-o evidenţă centrală sugerează că efortul lor este coordonat de rege. Poziţia lor poate fi dedusă dintr-o serie de texte religioase sau funerare. Astfel, aflăm că asemenea persoane însoţeau pe proprietar ca ofrande funerare. Mormintele de la Ur amintite mai înainte confirmă valoarea istorică a acestor informaţii. Cu dinastia a IlI-a din Ur, sursele devin mai precise şi conţin date despre ateliere, lucrători, nivelul producţiei, stocajul şi distribuţia mărfurilor, felul în care se realizează controlul la nivelul forţei de muncă şi al producţiei, denumirea funcţionarilor şi a lucrătorilor, condiţiile de piaţă. Arhivele de la Drehem aţesţă şi diseminarea diferitelor tipuri de ateliere în teritoriu, ceea ce înseamnă că acest tip de activitate se desfăşoară fie în ateliere localizate înţr-o aripă a palatului, fie în ateliere dispersate şi în funcţie de anumite tradiţii. Controlul asupra muncii este extrem de riguros. în toate cazurile este vorba de persoane libere din punct de vedere juridic, fie originare din zonă şi ajunse în stare de dependenţă economică dintr-un motiv sau altul, fie captivi. Folosirea prizonierilor ca mână de lucru este clar atestată în cazul Assiriei. Al doilea sector economic în care regele deţine un rol predominant este agricultura. Poziţia specială a regelui determinată de faptul că el este deţinătorul a unor domenii întinse. Nu este vorba de a fi unicul proprietar. Cel puţin nu în Akkad şi Assiria, deoarece există dovezi că, alături de proprietatea regală, există o proprietate privată (comunală sau individuală sau familială). Această realitate este atestată de conţinutul actului de vânzare-cumpărare încheiat între Manishtushu şi 8 obşti, ca şi de prescripţiile privind procedeele de înstrăinare a loturilor din codul de legi assirian. Se poate crede însă că regii din dinastia a Hl-a din Ur, cei din Mari stăpâneau cvasitotalitatea terenurilor arabile şi păşunile. O parte din aceste pământuri puteau fi dăruite templelor (într-un procent care nu pare să fi depăşit 10%), ca plată pentru servicii (lucrătorilor din ateliere în contul raţiilor alimentare, soldaţilor în Assiria, Babylon, Eshnunna, pentru serviciile aduse). Practica curentă este aceea a unei duble exploatări a solului - directă, prin „oamenii regelui", sau prin sistemul arendării contra unui cuantum din produse stabilit prin lege (v.Bayilon). Mai ales păşunile reprezentau o sursă importantă de venit (Eshnunna, Mari, Babylon). în ceea ce priveşte schimbul la mare distanţă, regele rămâne unicul organizator, furnizor şi garant, după cum o dovedeşte situaţia din Ur (dinastia a IlI-a), Akkad, Assur, Babylon, Mari. . în sfârşit, unii regi obţin venituri excepţionale prin dobânzi care ajung până la 30-50%. Obiectul acestui împrumut este mai rar argintul. Kar urca până la 20 sicii, în mod excepţional, în împrumuturile pe termen lung, se vehiculează cantităţi mai mari, până la 5 mine de argint (v.ARM, VIII, 37; VIII, 52). De regulă sunt împrumutate cereale din rezervele regelui sau ale templelor până la viitoarea recoltă. Avantajul creditorului se rezumă la obţinerea nu numai a dobânzii, ci şi a unei forţe de muncă suplimentare prin sistemul garanţiilor cunoscut din Babylon şi din Mari. Modificări substanţiale în ceea ce priveşte dimensiunile sectorului regal din economie nu se înregistrează decât în Babylonul târziu (sec.7-6 î.H.). O serie de arhive atestă dezvoltarea unui sector privat important în cămătărie şi comerţ, chiar crearea unor bănci. Se poate cita familia Egibi, trăitoare în Pahirtu (lângă Babylon). Mai multe documente (peste26) dovedesc constituirea unui veritabil clan financiar (în jur de 603 î.H.), care desfăşoară o activitate deosebită cu partenerii de afaceri. Cea mai importantă operaţiune este aceea de credit bazat pe înţelegeri scrise. Mai mulţi Kudurru consemnează aceste operaţiuni, ca şi numele debitorilor. Interesant este faptul că o asemenea anvergură a afacerilor a continuat şi în timpul domniei lui Nabuchodonosor II, ceea ce înseamnă că fenomenul diminuării monopolului regal, cel puţin în sfera cămătăriei, se produsese deja. Folosirea textelor juridice (coduri de legi şi edicte) pentru reconstituirea societăţii mesopotamiene nu este o sarcină comodă aşa cum poate apărea la prima vedere. Cauza principală rămâne faptul că nu se fac referiri explicite la categorii sociale şi nu sunt prescrise obligaţiile şi drepturile fiecărui grup sau fiecărei categorii sociale. Textele legislative conţin un număr de prevederi privitoare la sclavi (obţinerea, marcarea, sancţiuni pentru furt, căsătoria, soarta progeniturii, restricţii comportamentale etc.). Alte categorii sociale şi poziţia lor reală în societate pot fi doar bănuite pornind de la acele prescripţii care fac opoziţie între persoane de rang şi persoane de condiţie inferioară. Nu există nici un alt indiciu care să justifice această opoziţie. Lucrurile sunt complicate şi de faptul că în unele legi (de exemplu cele assiriene) este introdusă o categorie specială, definită nu în termeni ierarhici („oameni = oameni de rang = awilu" şi „cei de rând = muskkenu"), ci în termeni etno-politici şi anume „assirieni". Nu este posibil să se precizeze dacă assirienii din această legislaţie reprezintă un grup social distinct, eventual cu o poziţie intermediară între awilu şi muskkenu, sau fac corp comun cu awilu. în acest caz special s-ar putea să fie vorba de o diferenţiere subtilă între aristocraţia veche, de origine sumero-akkadiană, şi elita ammorită. O altă dificultate este determinată de faptul că nici una din legile cunoscute (Codul lui Ur-Nammu, Codul lui Lipit- Ishtar, legile din Eshnunna, Codul lui Hammurabi) nu reflectă realitatea din epoca redactării lor, ci conţine un număr mare de cutume: de exemplu, obligaţia leviratului şi a sororatului, supravieţuirea legii talionului (parţial în codul de legi al lui Hammurabi, în legile assiriene), menţinerea proprietăţii în indiviziune (legile din Eshnunna, legile assiriene) etc. In sfârşit, nu trebuie pierdut din vedere că, în afara a trei legi (Ur-Nammu, Lipit-Ishtar şi Hammurabi), noi suntem în imposibilitate de a preciza perioada exactă a redactării sau a compilării lor. Condiţiile de găsire (tăbliţe disparate), lipsa prologului care consemna numele suveranului ce îl promulga, unele similitudini de redactare (de exemplu, între legile din Eshnunna şi Codul lui Hammurabi) fac aproape imposibilă'precizarea momentului istoric al elaborării lor, cu alte cuvinte, recunoaşterea, în prevederile cele mai recente, a evoluţiei înregistrate de la cutumă la un anume sistem de drept „modern" şi, pe această cale, constatarea transformărilor în plan social şi economic înregistrate în societatea care le-a emanat. în acelaşi timp, nu trebuie pierdut din vedere faptul că toate aceste legi, inclusiv Codul lui Hammurabi, nu reprezintă o culegere sistematică de norme juridice cu un anume grad de generalitate, aplicabilitate cvasiuniversală, ci sunt o adunare de cazuri concrete cărora li s-a găsit o soluţie juridică şi care pot servi ca model în judecarea unei situaţii analoage. în sfârşit, toate legile al căror prolog s-a păstrat, ca şi edictele regale (Entemena, 2430 î.H., Urukgina, 2350 î.H., de exemplu) dovedesc că intenţia autorului lor nu a fost aceea de a consemna o realitate dată, ci de a îndeplini o obligaţie ce revenea instituţiei regale, şi anume, restabilirea armoniei sociale ca parte a armoniei între lumea pământeană şi cea cerească prin măsuri de protecţie luate în favoarea celor umili (săraci, orfani, văduve, captivi etc.). Cât priveşte societatea mesopotamiană, informaţiile cele mai numeroase sunt cele care privesc familia şi căsătoria. Toate legile amintite menţionează drept criteriu universal de contractare a unei căsătorii cumpărarea (reală sau simbolică), contra dar (în mod obişnuit). în toate legislaţiile, căsătoria presupune încheierea unui contract scris care poate prevedea (Codul lui Hammurabi) dreptul femeii de a nu răspunde cu persoana ei pentru datoriile contractate de soţ înainte de căsătorie. Repudierea poate avea loc numai prin voinţa unilaterală a soţului pentru comportare nepotrivită (înstrăinarea lucrurilor din casă, adulter sau absenţa copiilor). Un singur cod de legi (Codul lui Hammurabi) accepta şi divorţul la cererea soţiei, cu condiţia ca argumentele să fie justificate şi dovedite cu martori. Acelaşi cod de legi prevede şi dreptul femeii de a-şi administra propria avere (zestrea şi darurile primite în timpul căsătoriei), cu condiţia de a nu le înstrăina şi de a le lăsa moştenire copiilor. Autoritatea revine tatălui, care poate dispune de persoana membrilor familiei, inclusiv de posibilitatea de a-i oferi drept zălog pentru datoriile contractate şi neachitate. Această posibilitate nu este consemnată decât în Codul lui Hammurabi şi la Mari. Moştenirea favorizează pe primul născut în defavoarea fraţilor mai mici şi a surorilor. Există şi unele abateri de la această regulă, de exemplu, menţionarea în text a formulei „fiul cel mai iubit" (Codul lui Hammurabi), care nu înseamnă neapărat şi cel dintâi născut. Este important faptul că moştenitorul principal are obligaţia de a constitui „preţul" miresei pentru băieţii dezavantajaţi şi „zestrea" surorilor. Un loc privilegiat revine concubinelor sau sclavelor care au născut copii stăpânilor casei. Adulterul este pedepsit cu severitate. Un detaliu important rămâne lipsa oricărei condiţionări de natură socială în contractarea unei căsătorii. Unele legi precizează condiţiile de impunere a leviratului (moartea prematură a soţului, existenţa copiilor minori, lipsa unor susţinători). Cât priveşte structura socială, nici un cod de legi nu oferă oglinda exactă a realităţilor în care au fost elaborate. Există doar câteva opoziţii evidente: persoane de rang desemnate în Codul lui Hammurabi, legile din Eshnunna, legile assiriene cu termenul de awilu : l e g i l e assiriene adaugă la grupul persoanelor privilegiate şi pe assirieni si persoane_de_ştatut inferior, desemnaţi cu termenul de muskkenu . Această opoziţie rezultă din natura sancţiunilor care le sunt aplicate pentru delicte identice ( de exemplu, Codul lui Hammurabi). Nu apare nicăieri nici un fel de justificare, indiferent de natura ei, a acestei realităţi, nici de natură religioasă, 1 m nici de natură militară. Pentru legislaţie, opoziţia principală pare să fie acea între liber şi sclav, cu o diferenţiere între liber de rang şi liber de condiţie inferioară. Singurele categorii sociale care beneficiază de o tratare specială sunt sclavii, soldaţii şi zăîogii. Articolele privesc preţul unui sclav (Codul lui Hammurabi, legile assiriene, textele din Mari), furtul şi marcarea unui sclav cu semne false (Hammurabi), delicte comise de sclavi (spargerea unei case, furt din case), statutul sclavei ţiitoare - mamă sau nu. în unele legislaţii (assiriene), apar condiţii sau prescripţii legate de modalitatea de apariţie în public a sclavelor. Astfel, mai multe articole fac referire la interdicţia pentru sclave de a se arăta, în public, cu văl, precum şi la sancţiunile prevăzute pentru acei care constată delictul şi nu-1 aduc la cunoştinţa autorităţilor, inclusiv avantajele denunţătorului. Există, de asemenea, (Codul lui Hammurabi, legile assiriene) articole referitoare la drepturile copiilor născuţi de o sclavă cu condiţia să fie recunoscuţi de tatăl lor. Soldaţii beneficiază, în conformitate cu legile assiriene şi Codul lui Hammurabi, de o atenţie specială: deţin o funcţie ereditară, plătită prin atribuirea unui lot, beneficiază de măsuri de protecţie, atât ei (răscumpărare în caz de cădere în captivitate), cât şi familiile lor (chiar întreţinerea de către palat a soţiei şi copiilor minori) în cazul unei absenţe îndelungate (misiuni prelungite în „ţări străine", prizonierat) Această protecţie a familiilor soldaţilor merge până la interzicerea recăsătoriei soţiilor într-o limită de timp prescrisă şi în condiţiile existenţei sau absenţei mijloacelor de întreţinere (3-5 ani), inclusiv cu menţionarea dreptului soţului - soldat asupra copilului născut în absenţa sa printr-o legătură nelegală. Indicii cu privire la structurile sociale ar putea fi considerate şi datele privitoare la statutul proprietăţii, în principal, asupra pământului. Din păcate, prevederile existente în diferite legislaţii nu sunt foarte explicite. Din aceste motive este necesar să se ţină seama şi de alte surse: edicte regale (de exemplu Edictul lui Entemena şi Edictul lui Urukagina), acte de vânzare-cumpărare cum sunt „Figura cu pene", inscripţia lui Manishtushu, contractele de împrumut din arhivele de la Mari. Toate aceste texte ne oferă un tablou extrem de complex al naturii proprietăţii: proprietăţi regale sau de stat, cumpărate („Figura cu pene", Manishtushu), administrate direct, cu „oamenii regelui" (Dinastia a IH-a din Ur, Codul lui Hammurabi), sau posedate, în virtutea unui drept eminent, pământuri dăruite templelor cu posibilitatea revocării daniei (Urukagina), proprietatea privatcolectivă, aparţinând unor obşti (Manishtushu) cu drept de înstrăinare liberă sau beneficiind doar de dreptul de preemţiune în caz de vânzare (legile assiriene), şi Proprietatea individuală, fără nici un fel de restricţii. Diversitatea tipurilor de Proprietate presupune o diversitate de statute sociale. în acelaşi timp, dreptul de 'nstrăinare a pământului (voluntară, silită sau mascată) constituie cauza apariţiei . \ mgroşării unei categorii sociale, libere din punct de vedere juridic, dar dependentă >n punct de vedere economic şi care reprezintă principala forţă de muncă pe Pământurile sau în atelierele regale. Efortul lor, contabilizat foarte strict, este dspliatit fie prin atribuirea unui lot, fie prin raţii zilnice în alimente şi îmbrăcăminte Wr m timpul celei de-a IH-a dinastii, Assiria). Această categorie, care formează srosul acelor muskkenu, nu este în stare să-şi depăşească condiţia, adică să iasă din st area de dependenţă, întrucât niciodată nu poate produce mai mult decât este ne cesar întreţinerii zilnice. în sfârşit, cămătăria, cuantumul mare al dobânzilor si sistemul stingerii datoriei prin garanţi au dus la apariţia unei categorii speciale -zălogii (Codul lui Hammurabi, Mari) şi a sclavilor pentru datorii, vânduţi în „ţări străine" (Edictul lui Entemena). î 7. Civilizaţia mesopotamiană Civilizaţia mesopotamiană este produsul unui fenomen sincretic foarte complex grefat pe fondul originar sumerian. Acest fenomen se produce cu o anumită periodicitate, fiecare nou strat de populaţie şi de cultură, suprapuse, topindu-se sau făcând corp comun cu civilizaţia sumeriană. Deşi situaţiile au fost deja semnalate, ele trebuie să fie reamintite: akkadieni, amorriti, kassiti, aramei şi-au abandonat în cvasiexclusivitate tradiţiile proprii (în afara limbii şi a unor divinităţi din panteon în cazul akkadienilor; doar câteva divinităţi din panteonul originar în cazul kassitilor). Deşi păstrează o serie de divinităţi canaanite (El, Hadad, Anat, Baal), arameii au preluat panteonul sumerian. Chiar şi grupe care au intrat în contact trecător cu Mesopotamia, cum au fost hurriţii, au preluat scrierea, teme mitologice, divinităţi din panteonul sumero-akkadian. Una din componentele civilizaţiei mesopotamiene, cu o foarte mare putere de difuziune, este scrierea, care parcurge trei etape majore. O primă etapă este caracterizată prin scrierea pictografică, ilustrată prin tăbliţele din Uruk III—IV, din zona Eanna a Uruk-ului (databilă pe la cca.3300 î.H.). De această etapă se leagă apariţia tăbliţelor numerice şi economice. Un progres notabil se înregistrează o dată cu trecerea la scrierea liniară. Este un proces de stilizare, urmat de schimbarea instrumentului de scris şi de inventarea scrierii cuneiforme. Momentul acestei transformări este legat de mileniul III î.H. Poate la începutul mileniului, poate în vremea lui Gudea. în orice caz acum (în vremea lui Gudea), scribii încep să opereze cu ideogramele, înscrise pe orizontală, de la stânga la dreapta. Trebuie precizat că scrierea cuneiformă este o scriere silabică (fiecare silabă se compune dintr-o consoană şi vocala aferentă). Semnele aveau funcţii diferite: logograme (utilizate pentru valoarea lor fonetică), ideograme şi determinative. Numărul mare de variante de lectură ale fiecărui semn (homophonie) a impus apariţia silabarelor, dicţionarelor, listelor de semne (pictografice, cuneiforme, variantele în lectură, numele semnului şi semnificaţia în lectură) în perioadele akkadiană şi kassită. Acest sistem de scriere s-a dovedit extrem de adaptabil la transpunerea unor limbi cu o altă structură gramaticală (proto-canaanita, mai exact eblaita, akkadiană, hurrita şi nesita). Originalitatea acestui spaţiu este vizibilă şi în alte sectoare ale civilizaţiei, în urbanistică, arhitectură şi artă. Planurile oraşelor sunt puţin cunoscute, mai ales pentru ceea ce se numeşte perioadă presargonidă şi sargonidă. Explicaţia este foarte simplă. Materialul cu care s-a lucrat este deteriorabil. Principalul material de construcţie a rămas, până în perioada sargonidă, chirpicul. Nu se folosea nici un liant în afară de lut, nu se utilizau materiale durabile în fundaţie. Abia cu Sargon încep să fie utilizate cărămizile arse în fundaţie, se foloseşte bitumul ca liant. Pentru perioada lui Gudea şi a dinastiei a III-a din Ur, există un număr important de descoperiri care atestă doua tendinţe în urbanistica mesopotamiană. O primă tendinţă este dezvoltarea spaţiului urban prin construcţii haotice (străzi şerpuite, înguste, absenţa unei concepţii urbanistice). Este cazul Ur-ului, care reprezintă un model de oraş dezvoltat în mod spontan. Cea de-a doua tendinţă se înregistrează în cazul unor întemeieri regale. în asemenea situaţii se constată respectarea unui plan: cartiere separate de o stradă lată de 3 m, piaţă centrală, străzi paralele perpendiculare pe strada principală formând mici insule rezidenţiale. Astfel de oraşe se cunosc la Qaliny Agha, Habuba Kabira, Grai Resh. Unele dintre aceste întemeieri sunt fortificate cu incinte rectangulare prevăzute cu turnuri pătrate (v.Habuba Kabira). Redimensionarea şi reorganizarea spaţiului urban au loc la Ninive sub Senacherib: extinderea perimetrului oraşului de la 3 la 12 km, construirea unei incinte din blocuri de calcar străpunsă de 15 părţi, pavarea unui parc în jurul oraşului, parc întreţinut prin realizarea unui apeduct de 50 km. Un plan şi mai complicat se întâlneşte la Kalakh. Cât priveşte arhitectura monumentală, ea trebuie divizată în două mari grupe de monumente: edificii religioase (temple) şi laice (palate). Fără a se intra în prea multe amănunte, trebuie să se reţină că fundarea oraşelor, a templelor şi a palatelor reprezintă un privilegiu regal rezultat din relaţia foarte specială dintre rege şi o divinitate. Doi cilindri de argilă, conţinând o lungă inscripţie de fundaţie a lui Gudea, ne introduc în ceea ce se poate numi mitologia fundaţiilor regale şi permit reconstituirea gesturilor asociate cu actul de întemeiere, ca şi a responsabilităţilor materiale care-i incumbă regelui, în primul rând, procurarea materialelor rare -lemn preţios, aramă, aur, argint, pietre semipreţioase. In ceea ce priveşte tipurile de temple, acestea sunt două. Templul în trepte (ziggurat) este dedicat divinităţilor protectoare ale oraşelor. Cel mai vechi ziggurat, pe fundaţie de piatră, a fost descoperit la Uruk. Dar cel mai bine păstrate sunt zigguratele de la Ur (dinastia a IlI-a ) şi Khorsabad. Trebuie făcută precizarea că zigguratul nu este un edificiu solitar, ci se înscrie într-un ansamblu de edificii religioase constituit din temple de plan orizontal. Acest tip se compune dintr-un edificiu central cu cella, altar, nişă pentru amplasarea statuilor zeilor, curte cu altar şi bazin cu apă lustrală, clădiri-anexe (arhive, depozite, ateliere, locuinţe etc.). Dintre edificiile cu destinaţie laică se cunosc doar palate. Cel mai vechi palat este acela de mici proporţii, descoperit la Kish (Dinastic timpuriu III). Palatul cel mai faimos ca dimensiuni, structură, decor (frescă, mozaic, serii de statui regale sau de preotese şi zei) este acela de la Mari. La fel de somptuoase, dar deosebite în ceea ce priveşte decoraţia interioară (prevalează reliefurile inspirate din faptele regale, mai rar, se recurge la pictură ca în cazul Qalakh-ului) sunt palatele assiriene de la Ninive, Qalakh şi Khorsabad. Arhitectura funerară prezintă interes datorită recurgerii la un detaliu arhitectonic. In general, ceea ce caracterizează arhitectura orientală indiferent de dimensiunile construcţiei (palat, casă modestă) este forma plană a acoperişului. Uoar în unele necropole (Ur, Bahrein = Dilmun, Kish, Assur, Nippur) se întâlneşte bolta sau cupola. Cât priveşte planul casei, detaliul cel mai important îl constituie structurarea casei în jurul spaţiului principal care este curtea interioară şi faptul că aceste case privesc spre interior nu spre stradă (v. situaţia de la Ur). Numai construcţiile cu destinaţie specială - ateliere, şcoli de scribi, prăvălii (cârciumi ?) -au faţada s Pre stradă. în ceea ce priveşte contribuţia Mesopotamiei la cultura universală, ea nu poate fi înţeleasă în afara creării, aici, a ştiinţelor administrative (v. elaborarea de manuale scribale), a instrumentelor menite să formeze specialişti în legislaţie şi administraţie (manuale de notari), a dezvoltării sistemului juridic şi legislativ prin elaborarea celor mai vechi culegeri de norme juridice sistematizate pe diferite domenii (de pildă, drept familial, penal, comercial etc.), ca şi formularea principiilor de drept interstatal. Ca şi în Egipt, panteonul sumerian este foarte bogat, iar sistemul teologic a fost atât de bine elaborat încât nici valurile de populaţie semitică (akkadieni, amorriţi) sau ariană (kassiţi) nu au reuşit să-1 elimine. Sigur, există unele excepţii; de exemplu unele divinităţi ariene (Buriash şi Sureya) au beneficiat de un cult retrâns în perioada kassită. Cazurile cele mai interesante sunt reprezentate de Marduk, divinitate „naţională" din perioada Babylonului amorrit şi Assur care, în ciuda asimilării lui cu Enlil, păstrează o formă particulară de reprezentare - portret într-un disc înaripat, soluţie ce pare să fi servit, mai târziu, ca model pentru imaginea lui Ahuramazda. Lumea supranaturală poate fi divizată în demoni (sufletele rele ale morţilor neîngropaţi sau decedaţi din cauze ciudate, care nu au putut ajunge în lumea cealaltă şi rătăcesc la nesfârşit aducând numai nenorocire), spirite bune şi zei. Aceste trei categorii se repartizează într-o structură dominată de Triada masculină compusă din Anu (suveranul, zeul lumii superioare, al cerului), Enlil (zeul spaţiului intermediar, al aerului sau atmosferei, divinitate creatoare şi protectorul regalităţii) şi Enki- Ea (zeul apelor dulci, izvoarelor, stăpânul tuturor ştiinţelor şi, în special, al magiilor, împărţi torul dreptăţii şi al destinelor). Această Triadă masculină este dublată de o Triadă feminină formată din Ninhursag (zeiţa mamă), Ninmah şi Innana (stăpâna cerului, perfidă, capricioasă, răzbunătoare şi violentă, dar şi zeiţa fecundităţii, dragostei, patroana naşterilor). Zei de-al doilea rang sunt divinităţile astrale (Nanna - Luna, Utu - Soarele, stăpân al timpului, destinului şi echilibrului universal), zeii infernali (Ereşkigalsora Innanei şi paredrul ei Nergal), zeul războiului Ningirsu (şi divinitatea protectoare a oraşului Lagash), zeii vindecători (Gula cu un sanctuar celebru în Isin), zeii naturii (sub toate formele ei). în sfârşit, la ultimul nivel se situează acele spirite (bune sau rele), zeii personali, zeii instrumentelor sau ai profesiunilor. Unul dintre aspectele cele mai importante este felul în care aceste divinităţi sunt vizualizate. Spre deosebire de Egipt, în Sumer nu se întâlnesc divinităţi teriomorfizate sau combinând elemente antropomorfe şi zoomorfe. Regula o constituie reprezentarea lor exclusiv antropomorfă. Evident, apar şi forme simbolice, dar acestea sunt alese dintre astre (de pldă, Anu este simbolizat printr-o stea, Innana este asimilată cu Luceafărul) sau constelaţii (de exemplu Dummuzi, paredrul Innanei, este asimilat constelaţiei Orion). De asemenea, există animale care îndeplinesc funcţia de atribut (de pildă, felinele sunt atributul zeiţei Innana), dar niciodată nu sunt percepute şi ca epifanii sau ipostaze. O problemă dificilă rămâne aceea a originii acestor culte şi vechimii lor, a centrului posibil care a elaborat o anume teologie. Pentru lămurirea acestor probleme cercetarea nu dispune de informaţii complete, dar măcar câteva trebuie amintite pentru importanţa lor. în primul rând, este vorba de texte, unele foarte timpurii (chiar sumeriene) conţinând fragmente din mituri şi legende pe care le regăsim reunite în variantă semitică (Mitul Innanei), fragmente dintr-un mit al creaţiei, mitul potopului, părţi din epopeea lui Gilgamesh, mituri cosmogonice (în variante: Enlil - creator, Anu - creator, Marduk - creator, cu forma cea mai elaborată în Enuma elisti). Li se adaugă nume de divinităţi invocate în texte oficiale, liste de zei şi ofrande, descrierea unor ceremonii, rugăciuni etc. 0 contribuţie importantă la reconstituirea religiei sumerienilor a adus-o cercetarea arheologică. Pe baza elementelor de datare existente se poate afirma că în perioada zisă „eroică" sau predinastică panteonul era deja elaborat, ca şi principalele obligaţii liturgice. Săpăturile de la Eridu, Uruk atestă marea vechime a complexului ceremonial din care făcea parte şi ziggurat-ul. Faptul că, la Uruk, zigguratul se suprapune peste o serie de temple mai vechi dă câştig de cauză ipotezei că acest oraş a jucat un rol teologic important, poate legat de mitul Innanei, de moarte şi de lumea cealaltă. După cum pare destul de plauzibilă idea că Nippur-ul a fost centrul în care un vechi mit popular, dezvoltat în jurul lui Enlil, a fost definitivat. Eventual, se poate face încercarea de a căuta, mai adânc, în trecut originile sau începuturile unora dintre aceste culte. Mai exact, încă din Halaf, perioadă asociată cu înălţarea celor mai timpurii temple în Mesopotamia, se constată un interes neobişnuit pentru piatra Innanei (Lapis lazuli) şi apar o serie de reprezentări (dublul topor, fluturele) considerate de Mallowan drept simboluri ale zeiţei fertilităţii. în ceea ce priveşte desfăşurarea cultului sunt de reţinut o serie de particularităţi, printre care asocierea dintre temple de plan orizontal cu o cella în care era amplasată (îmbrăcată, spălată, parfumată şi împodobită) statuia divinităţii, căreia îi era dedicat şi templul în trepte cu cella situată la ultimul etaj. Preoţi de diferite ranguri, bocitoare, cântăreţi la diferite instrumente (flaut, harfă, liră, timbale), sacrificatori, prostituate sacre slujeau aceste divinităţi. Obligaţiile erau zilnice (rugăciuni, invocaţii, aducerea de ofrande - libaţii, daruri votive de diferite tipuri, arderea de aromate, flori, sacrificii sângeroase) şi ocazionale (ceremonii sau procesiuni care urmau un traseu prescris, incluzând şi deplasarea de-a lungul unor canale, cu care ocazie statuia divinităţii onorate era purtată întrun cortegiu foarte complicat). O dată pe an nu numai hierodulele, ci şi cele mai onorabile femei săvârşeau acel tip de ofrandă destinat Innanei, cunoscut sub numele de prostituţie sacră. Instalarea amorriţilor în Mesopotamia nu a fost urmată numai de asimilarea tradiţiei religioase sumeriene. Personalitatea noului grup s-a materializat în substituirea numelor sumeriene ale unor divinităţi cu nume semitice, atunci când funcţiile sunt identice. Este cazul lui Utu si al Innanei, adorate sub nume noi, respectiv Shamas şi Ishtar. Pe de altă parte, vechi divinităţi semitice moştenite din perioada existenţei Pastorale a amorriţilor se bucură de o favoare aparte, ca Sin, care beneficia de un sanctuar faimos în Sippar şi era slujit de un corp de „vestale" de origină nobilă, chiar regală. O serie de descoperiri arheologice şi izvoare scrise atestă credinţele despre moarte şi lumea cealaltă. Mai multe versuri (42) din Epopeea lui Gilgamesh. Coborârea Zeiţei Tshtar în Infern, o tăbliţă cu şase coloane care relatează despre moartea şi înmormântarea lui Ur-Nammu, un text conţinând funeraliile lui Ludingirra, textele care descriu ţara Dilmun (Paradisul sumerian) atestă practica sacrificiilor umane cu ocazia înmormântărilor şefilor. Textul despre Ur Nammu este foarte important, întrucât nu mai menţionează jertfe umane, ci numai animale (oi şi boi), depunerea de arme, vase, bijuterii etc. Aceasta nu înseamnă că obiceiul a dispărut definitiv odată cu dinastia a IlI-a din Ur. Descoperiri de la Tehoga Zâmbii atestă supravieţuirea lui până în perioada mediobabyloniană. De data aceasta corpurile au fost incinerate. Există şi o imagine foarte precisă asupra dificultăţii legate de călătoria în lumea cealaltă, o reprezentare a acestei lumi, ca şi de conceptul de judecată (a lui Utu sau Nanna) şi de şansa, pentru cel mort, de a duce o existenţă paradisiacă. Lamberg-Karlovsky plasează acest spaţiu edenic, numit de sumerieni Dilmun. în insulele Bahrein. Argumentul principal rămâne descoperirea, aici, a unui număr de peste 150.000 de tumuli, unele conţinând cinci sau mai multe schelete, multe dezarticulate, de unde concluzia că este vorba de morminte secundare. Inventarul este pur sumerian. De aici, presupunerea că exista un ceremonial special care consta din deshumarea, transportul cu barca şi reîngroparea scheletelor în Bahrein, în speranţa că astfel se obţine nemurirea. Pe de altă parte, mituri ca acelea ale lui Etana şi Adapă, neşansa lui GÎlgamesh în obţinerea „plantei nemuririi" sunt expresia unei balansări între aspiraţia pentru obţinerea vieţii veşnice şi conştiinţa imposibilităţii atingerii ei. Arta debutează în Uruk prin gliptică. Sigiliile cilindrice (din focă ordinară, agată sau lapis lazuli) decorate cu teme mitice sau eroice atestă o foarte mare abilitate artistică. în Djemdet Nasr se remarcă un progres prin apariţia vaselor din piatră cu decor în relief. Sculptura mare (statuaria) şi relieful, cel mai adesea cu subiecte comemorative, sunt ilustrate în Lagash prin „Stela vulturilor" şi seriile de statui care-1 reprezintă pe Gudea. Epoca akkadiană a dat opere deosebite - statui ca acelea de la Ninive (statuia lui Manishtusu, celebra cască a lui Sargon cel Bătrân şi relieful cunoscut sub numele de „Stela Victoriei"). Există diferenţe de stil între statuaria sumeriană şi cea akkadiană. Tot aşa cum statuaria de la Mari se singularizează prin capacitatea artiştilor de a reda individualitatea şi trăirile persoanelor reprezentate, inclusiv mişcări de dans în cazul celebrelor dansatoare. Această trăsătură şi deosebeşte statuile regilor assirieni de cele de la Mari. Sculptorii nu erau preocupaţi sa redea persoane, ci instituţia pe care ele o încarnează. Mai vii şi mai interesante rămân reliefurile assiriêne inspirate din evenimente istorice reale. Pictura rar prezentă în mileniul IV î.H. (v. Uqair) a dat opere faimoase la Mari (v. Fresca învestiturii regelui şi Scena sacrificiului) prin tematică, stil, colorit şi tehnică. Se cunosc, de asemenea, fresce la Kar-Tukulti-Ninurta şi Til-Barsib, DurKurigalzu, deci, din palate kassite şi assiriene databile între sec.XIV-VII î.H. Gliptică, mozaicul, toreutica şi orfevreria sunt ilustrate de o serie de piese de o mare valoare artistică. Bijuteriile de la Ur şi de la Assur, casca de aur a lui Meshkalamduq, vasele de aur şi armele din acelaşi metal găsite în mormintele regale de la Ur, celebrul stindard din acelaşi complex funerar sunt câteva exemple reprezentative pentru grupul de monumente aparţinând artelor minore. în ceea ce priveşte literatura, este de amintit absenţa unor genuri foarte culj tivate în Orientul Apropiat - profeţiile, învăţăturile, poezia lirică. Producţia literară cea mai importantă s-a structurat pe un nucleu oral timpuriu ţinând de epoca protodinastică. Se cunosc o serie de texte sumeriene, fragmentare sau mai ample, cuprinzând mituri (ex. Potopul. Mitul lui Etana. Mituliui Adapă, CobQrârea_Zeitej Innna în Infern, mituri ale Creaţiei lumii) şi fapte eroice ale unor regi de dinainte sau de după potop, de exemplu Ziusudra, GÎlgamesh, Enmerkar Pe acest strat, pus în valoare de Kramer, a crescut producţia literară mai târzie, ilustrată de Epopeea iih P h â i t i I j ţ â L JD UU E f fi Cel mai popular şi cel mai difuzat text rămâne epopeea lui Gilgamesh, care a circulat în variantă sumeriană sau în traducere în Asia Mică şi în întregul Canaan, părţi din acest text au fost integrate, aproape în formă nemodificată (doar numele este schimbat), dar contextul, secvenţa evenimentelor şi consecinţele sunt aceleaşi în Vechiul Testament. Este vorba de tema potopului. Există, în cazul acesta, şi o altă explicaţie. O parte din actul creaţiei lumii şi a istoriei poporului evreu este proiectată în spaţiul mesopotamian, care a constituit, cel puţin pentru unele grupe, de ex. tribul lui Iacob şi al lui Beniamin, o zonă foarte familiară datorită celor două îndeletniciri ale vechilor evrei - păstoritul transhumant, asociat cu practica arendării păşunilor şi comerţul caravanier. Este necesar să se menţioneze stilul comemorativ şi cel narativ care au dat primele consemnări istorice (v. tăbliţa lui Entemena). Analele regale vor deveni o componentă a literaturii mesopotamiene începând cu perioada medioassiriană (v. analele sau inscripţiile comemorative ale lui TukultiNinurta I, Assurnazirpal II, Salmanassar III, Assurbanipal II). De remarcat că textul scris are o replică mută în reliefurile care decorează palatele regale assiriene. 1. Condiţiile apariţiei oraşelor-state mesopotamiene. Factorii determinanţi 2. Tabloul cronologic al evolu ţiilor statal-politice în spaţiul mesopotamian 3. Natura regalităţii şi persoana regelui 4. Structura socială după Codul lui Hamurabi 5. Tipurile de proprietate 6. Arta mesopotamiană. Trăsături generale Teme de referate 1. Istoricul cercetărilor arheologice în spaţiul mesopotamian 2. Patrimoniul mitologic mesopotamian / Epopeea lui Ghilgamesh 3. Femeia în societatea mesopotamiană 4. Codul lui Hamurabi între tradiţie şi modernitate 5. Zeii şi oamenii în tradiţia mesopotamiană Bibliograf ie selectiv ă Izvoare • Daniel C, Acsan, I., Tăbliţe de argilă, Scrieri din Orientul antic, Bucureşti, Editura Minerva, 1981 • NegoiţăA., Gândirea assiro-babyloniană în texte, Bucureşti, 1974 • Pritchard, J.B.(editor), Ancien Near Eastern Texts, Princetovn, 1955 • Le code Hamurabi. Introduction, traduction, annotations par A. Finet, Paris, 1983 Studii şi sinteze • Achimescu, N., Istoria şi filosofia religiei la popoarele antice, Editura Tehnopress, Iaşi, 2002 • Amiet, P., Antichitatea orientală, Editura Corint, Bucureşti, 2002 Cambridge Ancient History III: The Assyrian Empire, Cambridge, 1970 , if n!e > c-> Civilizaţia summeriană, Editura Sport-Turism, Bucureşti, 1983 uarnel, C, Civilizaţia asiro-babiloniană, Editura Sport-Turism, Bucureşti, 1981 ue aporte, L, La Mésopotamie. Les civilisations babylonienne et assirienne, Paris, 1923 • Uelaporte, L., La religion akkadienne, Paris, 1959 • Urelli, P., L'Assyrologie, Paris, 1972 • Kramer, S.N., Istoria începe la Sumer, Bucureşti, 1962 • Sabatino, M., Vechile civilizaţii semite, Editura Meridiane, Bucureşti, 1975 • Sabatino, M., Vechi imperii ale Orientului, Editura Meridiane, Bucureşti, 1982 • Parrot, A., Archéologie mesopotamienne, Paris, 1953 • Parrot, A., Sumer, Paris, 1960 •Z c P; / Jt « ii întrebări recapitulative III. CANAAN 1. Ţara şi populaţia în mod tradiţional, spaţiul cuprins între Peninsula Sinai şi Eufratul mijlociu este desemnat cu tripla denumire de Siria, Fenicia, Palestina, noţiuni geografice sau moderne care nu reflectă, în chip exact, realităţile etnice, culturale şi politice ale zonei. Argumentele decisive în favoarea adoptării unui termen comun sunt dictate de faptul că, dincolo de unele deosebiri regionale (culturale sau dialectale), factura civilizaţiei materiale, trăsăturile moştenirii spirituale, apartenenţa la un trunchi lingvistic comun, particularităţile vieţii economice şi politice apar cu evidenţă, ceea ce justifică folosirea denumirilor convenţionale de Canaan şi canaanit pentru desemnarea teritoriului, civilizaţiei, limbii şi neamurilor care au existat de-a lungul ţărmului oriental al Mediteranei în mileniile IV - II. î.H. De altfel, descoperirea la Ebla (Tell Mardikh la 40 km sud de Alep) a celor mai vechi texte redactate într-o limbă vestsemitică (a doua jumătate a mii.III î.H., către 2500-2400 î.H.) confirmă existenţa unui strat foarte vechi numit şi canaanit timpuriu (15000 tăbliţe din Arhiva palatului G.). Li se adaugă 32 vocabulare însumând traducerea din sumeriană în canaanită a 1000 de cuvinte, ca şi importante arhive de dată mai recentă (mii.II Î.H.) provenind de la Ras Shamra (Ugarit), Ras Ibu Hani şi Alalakh. Particularităţile lingvistice ale acestui strat semitic arhaic, confirmat de toponime transmise de surse egiptene (liste topografice, inscripţii comemorative, papyri şi ostraca), demonstrează unitatea lingvistică a spaţiului luat în considerare anterior pătrunderii în zonă a amorriţilor şi arameilor. De aceea par justificate punctele de vedere care pledează pentru împingerea, spre nord, a frontierei Canaanului (M.Maisler, J.Simons, R.de Vaux). Mai exact, prin cuprinderea, sub această denumire, a regiunii delimitate de Marea Mediterană, Oronte, Lebo Hamat (Labweh pe Orontele Superior), Sedad (la nord de Hermon), Haşor-Enân (Qaryatein la jumătatea distanţei dintre Damasc şi Palmyra). De altfel, câteva texte ebraice (Numeri, Ezechiel şi Josua) sprijină această ipoteză. în ce măsură amorrita, o limbă foarte puţin cunoscută, de altfel, din lipsă de documente, poate fi socotită ca reprezentând stadiul cel mai vechi al semiticii de vest înainte de diferenţierea dialectelor, mai exact, anterior construirii canaanitei, rămâne o ipoteză pe care descoperirile de la Ebla par să o infirme. De altfel, în ultima vreme, există tendinţa de a identifica progresele culturale observate în epoca timpurie a bronzului, în special din Br.T.II - IV (cca.2750-2100/2050 Î.H.), cu deosebire, urbanizarea (demonstrată de cercetări arheologice de la Ebla, Ugarit, Hazor, Kirbet Iskandu, Megiddo, Ai, Jerichon, Arad, Telle! arah,Bab edh Dhra, Numeira), cu vorbitori ai canaanitei sau protocanaaruţi. Dincolo de această ipoteza care-şi găseşte justificarea în continuitatea culturală dintre fazele şi subfazele bronzului timpuriu şi mijlociu (v.Khirbet Iskandu, Numeira, Ebla) trebuie subliniat ca a existat, fără nici un dubiu, şi conştiinţa apartenenţei la acest trunchi etnolingvistic şi cultural, conştiinţă menţinută până târziu, în secolul al V -lea d.H. Mărturie stau în această privinţă cuvintele lui Augustin din Hippona: „Astfel, dacă întrebaţi pe ţăranii noştri ce sunt, ei vă vor răspunde, în limba punică, Chanani, adică cananeeni." Deci, şase secole după distrugerea cetăţii lor, cartagenezii aveau conştiinţa că sunt moştenitorii unei civilizaţii particulare. Peste acest fond de populaţie nord-vest semitică se adaugă, probabil la sfârşitul mileniului III î.H. şi începutul mileniului II î.H., alte valuri de semiţi nord-vestici, şi anume amorriţii, MAR TU sau „oamenii din vest" în texte sumeriene databile în timpul domniei ultimului rege din dinastia a IlI-a din Ur, Ibbi-Sin (scrisoarea lui Ibbi-Sin către Puzur-Namushda, guvernator în Kazallu). Nivelul de incendiu care sigilează palatul G de la Ebla în jur de 2250 î.H. şi apoi cea de-a doua distrugere datată la aproximativ 2000 î.H. pot fi eventual corelate cu menţiunea, în scrisoarea lui Ibbi-Sin, a pătrunderii, la est de Eufrat, a unor nomazi având drept patrie deşertul sirian. Este o mişcare violentă si relativ rapidă care atinge Mesopotamia Centrală şi de Nord, Canaanul Central şi de Nord, cu limita maximă sudică reprezentată de Amurru, dar nu este exclusă nici o infiltrare în Palestina în perioada care corespunde celei de-a Ii-a perioade intermediare şi dominaţiei hicsoşilor în Egipt. Dovada o constituie nivelurile de distrugere surprinse la Khirbet Iskandu, Tell el Hesi, Bab edh Dhra, Numeira, Jerichon etc. Iar onomastica şi unele texte egiptene care fac aluzie la ameninţarea asiaticilor (Plângerile lui Ipu-Wer şi Profeţia lui Nofer-Rohu) confirmă această presupunere. Precedată de simple raiduri de pradă, migraţia amorriţilor pare să fi început încă în perioada predecesorului lui Ibbi-Sin. In scrisoarea mai sus amintită, Ibbi-Sin face aluzie la împrejurările în care duşmanul său Ishbi-Irra, „omul din Mari", un nesumerian, îşi poate pierde autoritatea. Trebuie să se admită că la acea dată amorriţii au început să se deplaseze dinspre deşert spre centrele civilizate din Sumer şi din Canaan, dar şi să instaleze „case" dinastice în diverse principate. Aşa se explică de ce, în primele secole ale mileniului II î.H., de la Eshnnuna şi Babylon până la Mari, Karkemish, Yamhad, Alalakh, Ebla, Ugarit, Qatna şi Amurru, se întâlnesc dinastii amorrite care se vor menţine, într-un număr de centre, până în a doua jumătate a mileniului II î.H., mai exact până în jur de 1200 î.H., adică până la invazia „popoarelor mării". Excepţie fac acele oraşe sau principate în care Suppiluliuma şi succesorii lui au instalat, în locul vechilor dinastii, guvernatori din casa regală hittită, de exemplu la Karkemish şi Iamhad/Halap. Este foarte probabil că dispariţia sau slăbirea concomitentă a regatului hittit şi a principatelor sau a micilor regate canaano-amorrite, decăderea puterii egiptene în Orientul mediteranean au făcut posibilă ridicarea pe primul Plan a arameilor. Este foarte probabil că triburile arameice reprezentau un element care gravita de multă vreme la limita nord/nord-estică a „semilunei fertile". Dar noile condiţii politice din ultimul sfert al mileniului al II lea î.H. au favorizat pătrunderea lor in Mesopotamia şi în Canaan, zonă în care întemeiază un număr de mici state independente. Este necesar să se facă în acest context un foarte scurt rezumat asupra opiniilor privitoare la cele mai timpurii menţiuni în izvoare ale arameilor şi la relaţia or cu valul vestsemitic care i-a precedat, respectiv cel al amorriţilor. Cea mai timpurie menţiune sigură într-un text extern (Analele lui Tiglathpalassar 1 cea. 1112 î.H. ) asociază Ahlamu-Aramei, detaliu care a dus la presupunerea că orice aluzie la Ahlamu, anterioară lui Tiglathpalassar, poate fi intregrată în istoria arameilor mai veche decât sfârşitul secolului XII î.H.. Pe această bază s-a ajuns la predecesorii imediaţi sau mai îndepărtaţi ai lui Tiglathpalassar I (Assur-resh-îshi, Tukulti-Ninurta I, Salmanasar I, Adad-Nirari I, Arik-dîn-ibi) şi chiar în perioada dinastiei Kassite din Babylon (Burnaburiash II), în perioada Arhivelor din Mari şi a domniei lui Rim Sin (sec.XVIII-XIV î.H.), deci, într-o vreme în care, în conformitate cu opinia tradiţională, domină elementul amorrit. Această situaţie, ca şi surprinderea unor paralelisme între mişcarea amorrită şi cea arameică (originea în deşertul sirian, direcţia sudvestică a mişcării, coincidenţa regiunilor ocupate de cele două valuri, structura socio-economică comună - păstori nomazi cu tendinţe de sedentarizare şi de constituire a unor regate în zonele civilizate), au condus la sublinierea sensului geografic, nu etnic, al termenilor MAR.TU (Sumerian) şi Amurru (Akkadian), respectiv „ţara din vest", „oamenii din vest". Această concluzie i-a determinat pe unii cercetători, între care R.de Vaux, să considere că nu este vorba de două popoare, ci de unul singur, care migrează în două etape principale. Dovada lingvistică ar constitui-o faptul că în textele de la Mari, despre care ştim că era un oraş amorrit, akkadiana utilizată ca limbă de cancelarie conţine unele particularităţi fonetice, morfologice şi de vocabular care anunţă arameică. în consecinţă, există tendinţa de a clasifica acest prim val zis amorrit drept proto-arameic, care ar fi fost urmat de cel al arameilor propriu-zişi la sfârşitul mileniului al II lea î.H., moment în care devine clară diferenţierea dialectului arameu de cel cananean. Scurt timp după conflictul cu Tiglathpalassar I apar şi primele inscripţii redactate în limba arameică. Sigur este că, în ciuda tradiţiei lor pastoral-nomade şi orale, într-un timp relativ scurt, arameii adaptează la particularităţile fonetismului propriu alfabetul fenician. Cea mai veche inscripţie cunoscută este cea de la Tell Fakhariyeh (2 km est de Tell Halaf, pe Habur), un text bilingv assiro-arameic ce se datează din secolul 11 sau 10 î.H. Este redactat în ceea ce s-a numit arameică veche sau timpurie standard, o limbă distinctă de canaanită. Din acest moment şi până la limita secolului 8 î.H. inscripţii în arameică se întâlnesc din zona Halap (Hamath, Inash) şi din sud (Damasc, Deir' Alia în valea Iordanului) de unde provin inscripţii scrise în subdialecte, între care dialectul Deir 'Alia. Amorriţii (protoarameii) nu sunt singurele populaţii pastorale semite. Alte grupe înrudite -şutii, hateenii, o parte din triburile sau fracţiunile de triburi evreieşti urmează un model asemănător în trecerea de la nomadism la viaţa sedentară: se opun şi se asociază totodată oraşelor, sunt în contact permanent cu teritoriile cultivate şi centrele urbane, manifestă aceeaşi tendinţă naturală spre sedentarizare. Dintre neamurile nesemite ajunse în zonă, unele s-au instalat aici definitiv. Altele au dat numai elemente ale păturii politice superioare - dinaşti sau membri ai unor sfaturi ale bătrânilor. în al doilea grup se numără hurriţii şi hittiţii, care au exercitat succesiv supremaţia asupra principatelor din centrul şi nordul Canaan-ului. Primii sunt filistinii. Aşezaţi în Palestina în calitate de mercenari în serviciul statului egiptean, ei vor deveni autonomi şi vor elabora un model propriu de organizare deosebit de acela egipteano-canaanit. Nu li se pot preciza etnia şi nici patria. Există doar indicii că au participat la invazia „popoarelor mării" şi că, ulterior, s-au angajat mercenari în Egipt la paza Deltei unde sunt recunoscuţi la Tell el Jahudiyeh şi Nabeshin Mai apoi sunt strămutaţi pe coasta Palestinei. Argumentul adus în favoarea unei origini egeene îl constituie ceramica, mai exact, categoriile care continuă stilurile micenian III B şi III C şi Cipriot târziu. La acestea se pot adaugă planul de tip megaron al templelor filistine descoperite la Gaza, Tell Qasile şi Tell Mevorakh şi monopolul metalurgiei fierului - o achiziţie recentă, rezultatul unei lungi migraţii care a atins imperiul hittit. Nivelul culturii materiale, asimilarea unor formule administrative egiptene, stăpânirea metalurgiei fierului, eficacitatea trupelor de care, sistemul mercenariatului le-au asigurat supremaţia asupra populaţiei locale canaanite şi vor face din filistini timp de trei secole principalul obstacol în constituirea unui stat unitar evreiesc. Ei au jucat, deci, un rol foarte important în viaţa culturală şi politică a Palestinei între 1200 î.H. şi ridicarea statului unificat evreiesc sub Saul si David (ccaJOOOî.H.) Spre deosebire de semiţi, filistinii se aşează într-o arie geografică restrânsă, între Negev şi Joppa, unde întemeiază 12 cetăţi, dintre care cinci majore (Ashkelon, Ashdad, Gaza, Ekron şi Gath), ce se constituie într-o confederaţie (Pentapolis) ce gravitează în jurul centrelor religioase de la Tell Qasile şi Tell Mevorakh. Deşi asimilează influenţe egiptene (sarcofage antropomorfe din lut ars - Ashad, Deir el Balah, Beth Shan etc.) şi canaanite (sau „palestiniene") în ceramică (motivistică) şi religie (adorarea unor divinităţi semitice ca Dagan, Baal-Zebub, Astarte), limbă şi scriere, filistinii se diferenţiază totuşi printr-o serie de tradiţii culturale, politice şi militare particulare. Spre deosebire de alte regiuni în care s-au constituit state orientale, Canaanul nu se prezintă unitar, ca în Egipt, de exemplu, ci este fragmentat în zone ecologice distincte orientate în direcţia NE-SV şi dispuse în şiruri paralele. Şi anume: 1. Zona de câmpie de coastă, mai lată în sud, îngustată la nord, spre Ugarit; 2. Şirul de munţi care se succed din Iudeea, Galileea, Liban, Djebel Ansariey, Aman, Taurus; 3. O zonă depresionară întinsă de la pustiul Arabic şi Marea Moartă, Valea Iordanului, Beqa, Djebel Adjlin, Hermon, Anti Liban, Djebel Zawieh, Djebel Sinse'ân până la limita platoului deşertic. Cu excepţia Eufratului, apele au un debit foarte mic şi instabil, cantitatea de ploaie căzută anual este insuficientă, mai ales, în hinterland. Unicitatea peisajului, asocierea stepă/stepă păduroasă şi zone agricole, caracterul fragmentat şi accidentat al teritoriului, pătrunderea adâncă în zonele civilizate ale stepei sau deşertului ai căror stăpâni rămân triburile nomade sau seminomade explică, în mare măsură, particularităţile evoluţiei politice, incapacitatea realizării unor structuri statale mai vaste, complexitatea, complementaritatea relaţiilor oraş/zonă agricolă/ populaţia sedentară/stepă/zonă montană/păstorit/nomazi şi seminomazi. în acelaşi timp, o poziţie geografică avantajoasă de-a lungul unor drumuri caravaniere, caracterul ţărmului şi posibilitatea de a se amenaja porturi, avuţia naturală (lemn de conifere, răşini, catran, minereuri metalifere, metale, pietre semipreţioase), varietatea şi calitatea producţiei agricole (grâu, vin, ulei, vite şi cai) şi meşteşugăreşti (textile, obiecte de lux din metal preţios sau bronz, ceramică, Pastă sticloasă etc.) explică înflorirea, la o dată timpurie, a unor centre urbane sau proto-urbane, evoluţia spectaculoasă a unora dintre ele (de exemplu Ebla, Karkemish, Alalakh, Ugarit, Byblos/Gubla), caracterul strălucitor şi unicitatea civilizaţiei create. în acelaşi timp, permit înţelegerea interesului manifestat de alte state pentru accesul la aceste drumuri, pentru controlarea şi stăpânirea lor, interes atestat deja prin texte sau izvoare arheologice la nivelul regatului vechi-egiptean, al dinastiei akkadiene şi al dinastiei a IlI-a din Ur şi păstrat neîntrerupt până la dispariţia acestor structuri. Natura habitatului, poziţia particulară în raport cu pustiul arabic, instabilitatea Politică explică importanţa rolului populaţiilor nomade sau seminomade si a grupurilor marginalizate, dislocate din structurile lor originale, şi anume acelea cunoscute sub numele de hapiru. 2. Izvoare Izvoarele istoriei Canaan-ului se grupează în izvoare arheologice şi scrise, interne şi externe. Este corect să se afirme că teritoriul Mediteranei Orientale reprezintă un teritoriu privilegiat pentru arheologi. Aceasta şi datorită evoluţiei lui spectaculoase, locului pe care-1 ocupă în saltul la civilizaţie, ritmului accelerat al dezvoltării începând cu neoliticul. Un interes cu totul special este acordat chalcoliticului şj epocii bronzului timpuriu ca stadii care au precedat sau au favorizat naşterea civilizaţiei urbane. Cercetări arheologice au fost efectuate în oraşe importante (Karkemish, Halap, Alalakh, Ebla, Ugarit, Gubla/Byblos, Kinza/Qadesh, Qatna, Sidon, Tyr, Hazor, Megiddo, Lachish, Sichem, Jerichon, Gaza, Beth Shan, Tell Qasile), ca şi în zonele periferice sau în centre încă neindentificate prin nume, respectiv, în Moab, la Khirbet Iskandu, în zona M.Moarte la Bab edh Dhra şi Numeira, în peştera Nahal Mishmar etc. Aceste cercetări în teren au permis să se precizeze caracterul original, autohton al civilizaţiilor canaanite, data, natura şi dimensiunile unor influenţe externe, de exemplu, sumeriană şi egipteană, caracterul protourban chiar spectaculos al majorităţii aşezărilor cercetate (v. Khirbat Iskandu, Numeira, Ebla, Jerichon), întrepătrunderea sedentar/nomad extrem de clar surprinsă la Khirbet Iskandu şi Bab edh Dhra, detaşarea unor dinaşti locali şi elaborarea setului de regalia, încă din bronzul timpuriu, distrugerile din B T III şi apariţia unui element străin, şi anume a purtătorilor de torques-uri, renaşterea vieţii urbane în bronzul mijlociu, migraţiile târzii şi încetarea locuirii unor oraşe, dominaţia străină şi efectele ei etc. Aceloraşi cercetări arheologice li se datorează scoaterea la lumină a unor imense loturi de tăbliţe provenind din arhive regale sau din „biblioteci" private, care au redus dependenţa istoriei Canaan-ului de izvoarele externe sau de relatările din Vechiul Testament. Cele mai mari arhive care oferă un imens material informativ referitor la administraţie, comerţ, diplomaţie, politică internă (inscripţii genealogice), fiscalitate, producţie literară, tradiţii religioase, sunt arhivele din Marele Palat de la Ugarit şi Arhivele din palatul G de la Ebla. Li se adaugă loturi mai mici provenind din Palatul mare (de sud) şi Palatul mic (de nord) de la Ras Ibn Hani (o reşedinţă de vară a regelui din Ugarit), de la Minet el Beidha, ca şi mici loturi de arhive particulare din acelaşi Ugarit. în toate cazurile este vorba de texte redactate fie în ugaritică cu alfabet ugaritic, fie în akkadiană (limba de cancelarie a Orientului Mijlociu), fie în eblaită sau canaanită timpurie cu scriere cuneiformă sau în alfabet protosinaitic. Extrem de rar se întâlnesc texte în ugaritică, dar folosind scrierea silabică cipro-minoică (C M 3 după terminologia şi cronologia Emiliei Masson). Un număr de inscripţii au fost recuperate la Karkemish (cele mai multe din perioada siro-hittită), Alalakh (451 de texte între care inscripţia autobiografică a regelui Idrimi), la Halap, Byblos, Oadesh, Qatna. Foarte interesante sunt tăbliţele redactate în sumeriană cu scriere cuneiformă databile în perioada dinastiei a IlI-a din Ur descoperite la Megiddo şi Byblos, precum şi traducerile sau adaptările după anuale „scribale" sumero-akkadiene descoperite la Ras Shamra, ca şi inscripţiile hieroglifice în zona de dominaţie egipteană (Sichem, Lachish, Beth Shan). Tabloul realităţilor politice interne, conflictul de interese, natura legăturilor dintre regatele sau principatele siro-palestiniene şi dintre acestea şi marile puteri din Orientul Mijlociu şi Apropiat pot fi reconstituite pe baza unor importante izvoare externe. Cele mai timpurii sunt de origină akkadiană şi relatează despre expediţii ale lui Sargon cel Bătrân şi Naram Sin şi despre statutul de dependenţă al Eblei faţă de Akkad. Chiar dacă se elimină expediţia lui Sargon cel Bătrân până la „Marea de Sud", dat fiind caracterul literar al textului care o aminteşte, nu poate exista nici un dubiu asupra poziţiei lui Naram Sin de „stăpân până la munţii de cedru" şi suzeran a două oraşe - Arman (Halap) şi Ebla. Cronologic, aceste legături coincid cu palatul G de la Èbla. Aceste informaţii se asociază cu intensificarea influenţei mesopotamiene în Canaan, proces continuat şi dezvoltat în perioada următoare. Al doilea grup de texte sunt cele legate de dinastia a IH-a din Ur. Chiar dacă nu există dovezi clare privind o dominaţie politică asupra zonei este limpede că raporturile dintre Ur şi alte cetăţi sumeriene cu unele oraşe - stat din Canaan nu se rezumau numai la interese strict comerciale. Astfel, două texte din Drehem amintesc de un ensi numit Ibdati la Gubla/Byblos. Originea sumeriană a titlului şi a instituţiei respective este evidentă. Pe de altă parte, texte din Ur atestă importanţa contactelor comerciale cu Gubla (Byblos), Mukis (Alalakh), Urssu, Ebla şi Qatna, mai ales, în legătură cu procurarea lemnului, pietrei şi marmurei. Intensităţii legăturilor şi prestigiului civilizaţiei sumeriene i se datorează, deci, preluarea scrierii cuneiforme şi a limbii sumeriene, circulaţia unor texte cuneiforme până la Qatna şi Byblos, adoptarea „manualelor" şi elaborarea de vocabulare. Pentru primele secole ale mileniului al II lea î.H., informaţia începe să fie extrem de bogată datorită imenselor arhive palaţiale de la Mari, în primul rând, şi a ştirilor provenind din surse egiptene. De data aceasta, textele oferă informaţii mai complexe şi mai bogate; date despre structura internă şi succesiuni dinastice din Canaan, tratate de alianţă, inclusiv căsătorii diplomatice, stări conflictuale, trimiterea de mesageri şi de daruri, tranzacţii comerciale. Concomitent, se înregistrează şi cele mai timpurii informaţii de amploare din Egipt, de exemplu, relatări de călătorie (Povestirea lui Sinubej. Interesul pentru Canaan al scribilor egipteni coincide cu intensificarea legăturilor economice, culturale şi politice, în principal, cu oraşele de pe coastă (de la Suksu şi Byblos până la Ugarit). Acestor informaţii li se adaugă inscripţii (Byblos), descoperirea de monumente egiptene (de exemplu Sfinxul, reprezentând o prinţesă egipteană de la Ugarit), importuri, imitaţii, mai ales, la curţile princiare. Relaţiile politice nu se înscriu încă 'n sena acelora rezultând dintr-un regim de ocupaţie, ci, mai curând, poate fi vorba le recunoaşterea unor regi. în acest ultim sens poate fi interpretată descoperirea unui sceptru purtând cartuşul faraonului Hetepsibre (dinastia a XIII-a) în mormântul "Stăpânului caprelor" de la Ebla. Intre secolele XVI/XIV şi XIII î.H., Canaan-ul devine deja teatrul confruntării unor mari imperii - Egiptul din perioada regatului Nou, Regatul hurrito-mitannian ŞJ Imperiul hittit - cu scopul precis de a se realiza împărţirea sferelor de influenţă Ş| chiar de a impune o ocupaţie efectivă, aşa cum se întâmplă cu oraşele Karkemish ? Halap sau cu Palestina. Această etapă beneficiază de o imensă informaţie provenind fie din arhive de palat (Hattussas, Amarna), fie din alte categorii de informaţii (Analele lui Thutmes III şi Ramses II, Suppiluliuma), tratate internaţionale (Ramses II - Hattusil III), tratate de alianţă de tip vasalic, corespondenţă, liste topografice, texte literare şi religioase, inscripţii regale şi ale unor funcţionari la care se adaugă reprezentări iconografice. Este o perioadă în care menţinerea autonomiei este condiţionată de respectarea loialităţii şi de plata tributului şi în care o parte din oraşele - state canaanite dispar, cum este cazul Eblei (a cărei existenţă încetează în jur de 1600 î.H.), sau sunt transformate în simple provincii guvernate de regenţi, de regulă, membri ai casei imperiale hittite sau de către înalţi funcţionari egipteni. Pentru sfârşitul mileniului II şi începutul mileniului I î.H., este de amintit scăderea drastică a numărului surselor externe. Explicaţia trebuie căutată în faptul că Egiptul decăzut sub ultimii Ramessizi şi în perioada dinastiilor XXI-XXV nu mai dispune nici de forţa, nici de prestigiul necesare menţinerii vechilor legături comerciale. Doar un singur text, cu caracter literar, Călătoria lui Wen - Amon la Byblos, prezintă un oarecare interes. Dispariţia regatului hittit o dată cu domnia lui Suppiluliuma II explică încetarea arhivei de la Hattusas. Cu ridicarea Assiriei şi, mai târziu, a noului Regat Babylonian se înregistrează o strămutare a centrului de putere, mai întâi la Ninive şi apoi la Babylon, unde au fost descoperite şi texte care luminează un aspect sau altul din istoria târzie a Canaan-ului, ce se încheie, în mod convenţional, o dată cu asedierea şi cucerirea Ierusalimului de către Nabucodonosor II; deşi, în mod logic, ar trebui să fie urmărită până la Alexandru sau până la constituirea regatelor elenistice. 3. Originea statelor canaanite. Evoluţia internă Fondul comun de civilizaţie pe care evoluează totalitatea structurilor canaanite îl reprezenta Ghassoulianul, datat aproximativ între 4600-3600 î.H. Saltul considerabil este realizat în cursul epocii timpurii a bronzului, mai exact, în fazele mai recente (III şi IV). Problema care se pune este aceea dacă în fiecare caz în parte este vorba de o evoluţie locală sau dacă un centru care a evoluat mai rapid a jucat funcţia de stimulator şi catalizator al procesului urbanizării. Mai ales, P.Matthiae, cercetătorul de la Ebla, este înclinat să vadă în acest oraş cea mai veche aglomerare urbană din zonă, capitala unui vast imperiu care controla inclusiv Palestina în perioada în care autorul o numeşte cultură siriană timpurie. Argumentele sunt de căutat în aspectul deja urban al fazei celei mai vechi a cetăţii (Br.M A I), datată în jur de 3000 î.H., şi apoi în etapele mai recente (Mardikh II B 1 - cea. 2400-2250 î.H.) şi Mardikh III A (cca.2000-1800 î.H.), când palatele, templele, alte construcţii cu caracter monumental, dar mai cu seamă arhiva atestă elaborarea unei administraţii birocratice şi existenţa unei autorităţi politice şi comerciale, pe baza unor texte şi prin dovezi incontestabile. Mai ales, aceste ultime caracteristici sunt definitorii, căci în ceea ce priveşte existenţa unor aşezări fortificate cu caracter protourban, Ebla are rivale. De pildă, Walter Rast crede că în B T II şi B T III (cca.2750-2350 î.H. ) este atins apogeul dezvoltării urbane în Transiordania. El are în vedere Numeira, ca şi alte centre din Palestina, şi anume, Ai, Arad, Bab edh Dhra, Megiddo, Tell el Farah, Khirbet Iskandu, Jerichon, Jawa. Evident, se pot constata o serie de paralelisme: cetăţi de întindere considerabilă, sistem de fortificaţie sofisticat, construcţii monumentale în interiorul zidurilor, amenajarea cartierelor conform unui plan, activitate economică complexă; cu excepţia folosirii scrierii şi existenţa unui aparat birocratic. Abia după „invazia" amorrită şi după nivelul distrugerilor care sigilează B T III se asistă la constiuirea unui număr de principate sau oraşe- state. O parte însă din structurile mai vechi dispar cu totul sau sunt ocupate temporar sau pe o durată mai lungă de către nomazi. Este cazul „oraşelor" de la Numeira, Khirbet Iskandu, Ai, Jerichon, de pildă. Cea mai mare parte dintre ele, însă, renasc sub dinastii amorrite la începutul bronzului mijlociu. Cauzele acestei înfloriri trebuie căutate în rolul pe care-1 joacă regiunea în comerţul de tranzit şi ca producătoare sau posesoare de mărfuri foarte căutate în Orient şi în Egeea. Se poate afirma că cele mai importante rute comerciale caravaniere traversau întreaga zonă. Mari făcea joncţiunea între drumurile care uneau Eufratul mijlociu de Babylon sau diverse centre sumeriene, Podişul Iranian. Alte drumuri treceau prin Tadmor şi Qatna, coborau spre Palestina şi, de aici, mai departe, în Egipt. 0 rută nordică avea ca punct de tranzit Halap-ul sau Karkemish-ul. Cel de-al treilea drum unea diferite oraşe de pe coasta Mării Mediterane sau din hinterland cu un drum al mirodeniilor şi al pietrelor scumpe care venea din Arabia. în sfârşit, trei mari centre deţineau monopolul căilor maritime în Egeea şi Mediterana în perioada anterioară invaziei „popoarelor mării": Ugarit (Ras Shamra) cu portul situat în imediată apropiere, la Minet el Beidha, pentru comerţul egeean via Cypru. Importanţa acestui schimb este demonstrată de prezenţa unei colonii cipro-minoico-miceniene la Minet el Beidha şi de adaptarea, la dialectul ugaritic, a scrierii cipro-minoice (CM 3); Suksu (Tell Sukas) şi Gubla (Byblos) pe coasta sudică, care deţineau, primul - monopolul exportului cu vin către Egipt, al doilea -monopolul exportului cu lemn de conifere destinat aceleiaşi ţări. Invazia „popoarelor mării" şi instalarea filistinilor în câmpia de coastă a Palestinei vor periclita aceste operaţii, vor face imposibilă deplasarea, în siguranţă, a mesagerilor (v.Călătoria lui Wen-Amun) şi vor provoca chiar ruinarea unor oraşe, cum este cazul Ugaritului. Renaşterea activităţii portuare şi a comerţului pe mare este strâns legată de succesele repurtate de israeliţi asupra filistinilor. De aceste condiţii noi nu vor profita însă cetăţile mai vechi, ci acele oraşe care în mileniul II î.H. duseseră o existenţă relativ obscură. Este vorba de Sidon şi mai cu seamă de Tyr care, începând cu secolul X î.H., va deveni cea mai importantă metropolă canaano-amorrită. Dintre cetăţile continentale care vor juca un rol excepţional în comerţul internaţional sau de tranziţie se numără Halap, care controla comerţul cu fildeş intre Mediterana şi Mesopotamia şi primea în depozite cupru şi obiecte de lux din Egeea; de asemenea, ca piaţă de tranzit, Karkemish-ul şi Emar-ul (Meskene) îndeplineau un rol cheie. în afara mărfurilor tranzitate, aceste cetăţi posedau ele msele o serie de bunuri dezirabile: vin (Suksu, Ugarit, Qatna, Karkemish), lemn (de cedru, chiparos, brad) necesar construcţiilor şi pentru sarcofage (Byblos, Alalakh, Qatna), ulei (Ugarit, Halap, Karkemish), cereale (Ugarit, Emar), răşini necesare îmbălsămării (Qatna), vite mici (oi şi capre: Alalakh), cai (Amuru, Karkemish), textile (Qatna, Alalakh, Ugarit), miere, argint şi pietre preţioase (Alalakh) etc' Bogăţia zonei, poziţia geografică avantajoasă explică rolul pe care-1 joacă aceste cetăţi în politica marilor puteri. Instabilitatea internă, provocată, în principal, de ameninţarea continuă a nomazilor şi semi-nomazilor, de prezenţa bandelor de habiru, şi interesul acestor mari puteri de a nu se realiza coaliţii de durată sau state teritoriale în stare să le ameninţe posesiunile explică, între altele, dimensiunile formaţiunilor politice amintite. Majoritatea lor sunt structurate pe tipologia oraşului - stat ce posedă un teritoriu mai mare (de exemplu, Iamhad cu centrul principal Halap, Mukis cu capitala la Alalakh, Karkemish, Ugarit). Uneori, teritoriul iniţial putea fi extins prin subordonarea micilor principate, de exemplu, Siannu la sud de Ugarit, sau prin impunerea dominaţiei de tip vasalic asupra unei zone foarte întinse. Acesta pare să fie cazul Eblei în mileniul ÎI î.H. şi în perioada arhivelor de la Mari, Magnus Magnuson şi Mathie consideră că Ebla ar fi constituit un venerabil imperiu ce mergea din sud, de la Hazor sau chiar mai la sud, şi până în nordul Canaan-ului. O asemenea eventualitate rezultă din tăbliţele care consemnează „afacerile internaţionale" ale Eblei, din existenţa unor dinastii locale şi a unei administraţii centralizate care număra printre „viziri"persoane ca Ebrium, din descoperirea, în mormântul „stăpânului caprelor", a unui sceptru purtând cartuşul unui rege egiptean din dinastia XIII (Hetesibre), ceea ce îngăduie să se presupună că exista, undeva, o zonă de contact direct între Egipt şi Ebla. Pe de altă parte, această ultimă descoperire sugerează ideea că aceşti „mari" regi de la Ebla nu erau chiar atât de siguri de autoritatea de care dispuneau şi simţeau nevoia legitimării ei printr-o confirmare venită din partea unei mari puteri, în cazul de faţă, Egiptul. O altă categorie de state sunt acelea care pot fi desemnate ca principate sau ţări (Amurru, Nubasse, Moab, Amon). Ele se particularizează prin lipsa administraţiei unice, prin menţinerea, alături de un rege, cu un statut mai înalt, a unui număr de mici regi sau principi subordonaţi, şi care sunt menţionaţi în cazul încheierii unor tratate internaţionale. De exemplu, alături de Amutpiel din Qatna stau alţi 10-15 regenţi sau regişori şi şefi de trib locali. O situaţie comparabilă se constată în Nuhasse unde nici măcar nu există vreo subordonare ierarhică între regi, iar tratatele se încheie cu fiecare şef de trib în parte. Cu excepţia Eblei, cele mai importante formaţiuni politice din Canaan rămân, pentru mileniul al II lea î.H., Karkemish, Halap/Iamhad, Alalakh/Mukis, Qatna, Kinza/ Qadesh, Amurru, Ugarit, Gubla/Byblos, Megiddo şi Hazor. Altele, mai mici sau cu o organizare politico-administrativă mai puţin clară, vor juca un rol minor sau subordonat. Este vorba de Emar, Urssu, Hassu, Nuhasse, Niia, Tunip, Lachish etc. Din păcate, unele state menţionate în izvoarele externe nu au fost identificate în teren; în consecinţă, cunoştinţele noastre relativ la istoria lor rămân fragmentare. Perioada de înflorire şi de dominaţie politică a Eblei datează aproximativ între 2400-1800 î.H., dar nu este vorba de o evoluţie continuă, ci de două etape separate printr-un nivel de distrugere corespunzând migraţiei amorrite (cca.2250-2000 î.H.), urmat de instalarea dinastiei amorrite la Tell Mardikh (Ebla). Aceste două mari etape din istoria cetăţii se caracterizează prin construcţii monumentale (zid de incintă, acropole, porţi monumentale, mai multe palate (G, E, Q), temple, clădiri administrative, arhive).Ceea ce a frapat în cazul Eblei a fost existenţa, în texte, a unor toponime şi a unor nume de persoane care se reîntâlnesc mai târziu. Astfel, frapează numele de Ebrium sau Ebrum purtat de un funcţionar, un nume cu o rezonanţă deosebită în tradiţia biblică unde un Eber figurează drept strămoş al lui Abraham şi totodată ca strămoş eponim al evreilor. La acesta se adaugă nume ca Ab-ra-mu, Ish-ma-elu, E-sa-un, Da-u-dum, Sa-u-lum, Is-ra-ilu sau toponime ca Sinai, Gaza, U-ru-sa-laima, care leagă direct tradiţia eblaită de aceea a Vechiului Testament. Angrenată în sistemul de alianţe şi obligaţii tipice pentru perioada akkadiană, Ebla va cunoaşte o decădere a puterii ei prin ridicarea unor regate puternice şi extinderea succesivă a dominaţiei acestora asupra nordului Canaan-ului. Este vorba de Mari şi vechiul regat babylonian, ambele guvernate de dinastii amorrite. Declinul politic al oraşului este marcat de hegemonia lamhad-ului. Acestei ultime faze, datată între 1800-1600 î.H., îi aparţin clădirea Q şi cele două morminte princiare, dintre care unul conţinând un sceptru egiptean purtând cartuşul faraonului Hetep-si-bre din dinastia XIII. Este foarte probabil că, după marea campanie hittită în cursul căreia Alep, Alalakh, Karkemish şi Ebla au constituit ţinta atacurilor lui Hattusil I cu consecinţe foarte grave, Halap şi Alalakh vor renaşte, dar Ebla nu-şi va reveni niciodată din ruină şi va dispărea, în locul ei trecând pe prim plan Emar-ul (Meshkene). Ocupând un loc excepţional în comerţul de tranzit, Karkemish-ul face parte din seria oraşelor siriene care, indiferent de sfera de influenţa în care au fost integrate, de natura factorului dominator, de origina dinastiilor şi de statutul internaţional al acestora (regent = auilum/rege sau Sarrum/guvernator), supravieţuiesc tuturor transformărilor politice ce au afectat zona. Subordonat autorităţii regelui din Iamhad şi apoi din Alalakh, mai târziu regelui din Mari, Karkemish-ul va intra ulterior în sfera de influenţă mitanniană şi apoi hittită, iar acest statut se cvasipermanentizează în ciuda campaniilor victorioase ale lui Thutmes I şi Thutmes III. Mai ales cu domnia lui Suppiluliuma, statutul de dependenţă al Karkemish-ului se agravează în sensul că statutul de stat autonom tributar (de exemplu oferea 50 de vase de vin, 50 de vase de miere, stofe şi piatră regelui din Mari) este pierdut; oraşul devenind capitala unei provincii în care rezidează un vicerege în persoana lui Sarrikusuh (Piiassili), fiul regelui hittit; Sarrikusuh este investit ca rege de fratele lui, Mursil II, în ţara şi oraşul Karkemish şi această situaţie se va menţine până în sec.XII î.H., când regatul hittit se destramă; autoritatea regelui va fi mărită datorită dreptului de control asupra altor formaţiuni (până la Nuhasse, Ugarit şi Amurru). Noul statut se reflectă în titlul de (sa)rrani Mes pe care-1 poartă (Mare Rege). în perioada assiriană, oraşul Karkemish va constitui un centru al regatului târziu hittit sau siwhittit, cu dinaşti ce poartă titlul de Lu-GAL şi contractează căsătorii diplomatice cu prinţese assiriene. lara Iamhad cu oraşul-capitală Halap va juca un rol extrem de activ în organizarea unei rezistenţe şi realizarea unei coaliţii care se opunea tendinţelor expansioniste ale oraşului Mari. în acest efort, rolul de principal aliat revenea Qatnei cu care Halapul întreţinea legături tradiţionale. Poziţia Halap-ului se datora nu numai aşezării, ci şi rolului ei de mijlocitor în comerţul cu cositor şi fildeş. începuturile statului nu sunt foarte clar sesizabile. Sigur este că, în texte de la n an, un Summuepuh din ţara Iamhad este menţionat în fruntea unui trib, deci în aiitate de rabbu. Dar sigiliul nepotului său, Abbael, atestă instaurarea, prin urnmuepuh, a unei dinastii care se încheie cu Hammurabi II. Competiţia cu arkemish-ul determină reconsiderarea alianţelor şi asocierea cu Mari şi Babylon. Rezultatul a fost obţinerea unor victorii importante - cucerirea Alalakh-ului şi a lurar-ului, înfrângerea unei coaliţii conduse de Irrite, instituirea hegemoniei asupra n ârkemish-ului, extinderea sferei de influenţă spre Emar. Cea mai importantă r eahzare a lui Abbael rămâne aducerea Alalakh-ului la statutul de al doilea centru " Portant din Iambad, cu un auelum în calitate de reprezentant al regelui din Halap. Raportul ierarhic între acestea apare în titulatură: regele Alalakh-ului poartă numele de regent (LU) nu de LU GAL; abia sub Iarimliam III, Alalakh-ul începe sa se elibereze de tutela Iambad-ului, raportul de subordonare între cei doi regi menţinându-se, totuşi, în opoziţia dintre titlul de regent (LUGAL Alalakh) şi Mare Rege (Halap). în împrejurările create de atacurile lui Hattusil I şi Mursil I, de extinderea sferei de dominaţie mitanniană şi mai târziu hittită, au loc şi cucerirea Halap-ului, sfârşitul dinastiei amorrite, instalarea, ca rege, a lui Talmisarruma, care încheie un tratat de alianţă cu Thudalia II. 0 nouă dinastie este inaugurată de Sarrael. Dar, aşa cum s-a întâmplat în cazul oraşului Karkemish, Suppiluliuma a procedat într-o manieră drastică. Fără îndoială, că pentru regele hittit nici o casă dinastică locală nu prezenta suficiente garanţii. Dovada o constituia însăşi lipsa de loialitate a Iamhad-ului. în consecinţă, Suppiluliuma reduce oraşul la funcţia de centru religios legat de trinitatea Tesub, Hapat şi Surruma, punând în fruntea lui un alt fiu, Telepinu, în calitate de mare preot şi vicerege, dar subordonat lui Piiassili din Karkemish. Oraşul trebuie să fi decăzut treptat ca importanţă, ultima menţiune despre el fiind într-o listă topografică din vremea lui Ramses III. Ţara Mukis cu oraşul - capitală Alalakh, unul dintre cele mai puternice regate, poseda un teritoriu întins. După cum rezultă din reglementarea cu Parattarna, Mukis-ul era situat undeva între Kizzuwadna (N), mare (V), graniţa Halap-ului (E), Nuhasse (SE), Niia (S). Istoria Alalakh-ului este mai bine cunoscută atât prin surse externe, cât şi printr-un grup de izvoare scrise, interne, toate provenind din ruinele construcţiilor din stratul VII. Ca şi în alte situaţii, se ştie foarte puţin despre începutul statului. Datele cele mai timpurii consemnează căsătorii diplomatice la nivelul caselor dinastice din Ebla, Alalakh şi Apisal, ca şi statutul de subordonat al regelui din Alalakh în raport cu Ebla. Deosebirea de statut este evidentă în titlurile pe care le poartă cei trei regi: LUGAL (cel din Alalakh), SARRIM (cel din Ebla), regent LU (cel din Apisal). Această realitate, care este surprinsă în perioada domniei lui Ammitakum, corespunde unei faze modeste din istoria cetăţii. Abia cu Iarimlim (strat XII) este înălţată o reşedinţă fastuoasă, oraşul este fortificat şi dotat cu alte construcţii de caracter monumental. Acestei domnii îi corespund organizarea birocraţiei şi constituirea arhivei palatului. Cronologic, epoca corespunde şi cu succesele militare şi impunerea dominaţiei Alalakh-ului asupra unei zone foarte întinse. Sunt succese de scurtă durată pentru că, la sfârşitul stratului VII, se constată ruinarea bruscă a palatului şi templelor. Nu pot fi reconstituite împrejurările care au dus la aceste violenţe. Inscripţia autobiografică a lui Idrimi oferă date surprinzătoare privind agravarea dependenţei Alalakhului de Halap, căci regele nu face parte din vechea dinastie, ci inaugurează o dinastie nouă reprezentând ramura cadetă a familiei regale din Halap. Din acest moment şi până la sfârşitul nivelului Alalakh IV se constată un reviriment, dar ridicarea împotriva ţării Hatti duce la o înfrângere, la distrugerea palatului. Cucerit la sfârşitul domniei lui Suppiluliuma, Alalakh-ul îşi pierde independenţa. Ultimul rege cunoscut, Itturada, se află într-o dublă subordonare - este nu numai vasal al regelui hittit, ci se afla sub controlul regelui din KarkemishAcum, oraşul încetează de a mai juca vreun rol politic, iar în jur de 1200 Î.H., în împrejurări total necunoscute, îşi încheie definitiv existenţa. Ţinut de stepă, prin excelenţă nişă ecologică proprie modului de viaţă seminomad, Amurru va fi multă vreme sinonim cu „Ţara de Apus" (MAR TU din textele sumero-akkadiene). Natura ţării şi structura socio-economică a populaţiei explică de ce Amurru rămâne tot timpul un ţinut privilegiat pentru nomazi, seminomazi şi marginali. Mai precis se constată, pe toată perioada existenţei statului, o relaţie particulară cu hapiru. Totodată, caracterul particular al modului de viaţă al tării explică imposibilitatea centralizării statului, fărâmiţarea într-un şir de mici regate guvernate de „regenţi". Deja, în arhivele de la Mari se menţionează existenţa, în Amurru, în vremea lui Shamsiadad, a patru regi purtând toţi titlul de sarrani A (mu-ur-ri-i). Nesiguranţa zonei este menţionată şi în izvoare externe, de exemplu, papirusul Anastasi I. Cu precădere legătura dintre hinterland şi coastă era periclitată de prezenţa bandelor de rebeli (hapiru: dezrădăcinaţi, emigranţi, fugari, dezertori). Din controlarea acestui factor, unii regi au putut trage folos personal prin arogarea statutului de „mare rege". Este cazul lui Abdiasirta, a cărui influenţă asupra grupelor de hapiru, în calitate poate de şeic, i-a asigurat controlul drumurilor care duceau spre oraşele de pe coastă, în special Byblos, şi a făcut cu putinţă impunerea unei poziţii de forţă nu numai vizavi de centrele urbane de pe ţărm, ci şi faţă de autoritatea egipteană exercitată printr-un funcţionar-ră£>/şu, ce rezida la Sumur. De aici au rezultat interesul cu totul particular de a stabili relaţii prieteneşti cu Amurru, lupta între marile puteri pentru a obţine bunăvoinţa unor regi mai puternici şi mai influenţi. Este cazul lui Aziru, a cărui lungă şi autoritară domnie a făcut din el principalul pion în lupta pentru hegemonie, în Siria, între Egipt şi Hatti. Aziru a uzat de mai multe metode pentru a-şi atinge scopul: 1. Folosirea ca forţă importantă a acelor hapiru. 2. Crearea de partide favorabile chiar în interiorul unor oraşe-state vizate de politica lui expansionistă (de exemplu, în Byblos îşi câştigă partizani chiar în familia lui Ribaddi). 3. încheierea unui tratat de alianţă cu Suppiluliuma, care-i acorda protecţie în schimbul unui tribut constând din 300 shekeli aur şi pietre preţioase. Rezultatul acestei politici l-au constituit recucerirea Sumur-ului şi lichidarea stăpânirii egiptene în zonă, instituirea unui control până undeva în apropiere de Qadesh, Libeh şi Damasc, recunoaşterea dreptului de transmisie ereditară a puterii în familia lui Aziru, drept demonstrat şi de faptul că toţi succesorii lui (Du-Tesub, Duppitesub, Bentesina, Sausgamuya) sunt înscăunaţi prin voinţa unor regi hittiţi care reînnoiesc tratatele de alianţă cu aceştia, stabijirea de legături dinastice cu acele state care nu intrau sub autoritatea lor (Ugarit). în ciuda acestor succese şi a poziţiei de forţă pe care Amurru o deţinea în Canaan, acesta nu poate face faţă valului de distrugeri care au cauzat dispariţia regatului hittit, a Ugaritului, a cărui soartă o împărtăşeşte. Qatna (Tell el Misriffp), situat într-o câmpie bogată în cereale, vii şi măslini, centru comercial de importanţă majoră pe drumul care leagă Eufratul, prin Tadmor, ZOna e coastă A şi Palestina, este cunoscută în arhivele de la Mari. Istoria ei este, fără îndoială, mai veche, judecând după natura fortificaţiei, care poate data aproximativ la sfârşitul mileniului III î.H. Cele mai importante monumente - palatul Sl templele, între care cel mai faimos, dedicat zeiţei Nin Egal, era obiectul unei veneraţii deosebite. Importanţa economică şi politică a Qatnei este confirmată de rolul exceptional Pe care-1 joacă acest oraş în tranzacţiile cu metal, cereale, vin, untdelemn, iemn, răşini, de numărul mare de emisari plecaţi din sau sosind spre Qatna, de căsătoria dintre Iasmahadad din Mari cu o prinţesă din puternica familie regală amorrită din oraş. Vechimea legăturilor cu Mesopotamia explica puternica influenţă exercitată asupra oraşului; dovadă - importurile (ceramică, sigilii, statui) şi construirea templului zeiţei Nin-Egal. în istoria acestui centru, invazia amorrită a jucat, fără îndoială, un rol foarte important; dovadă - originea vestsemitică, amorritică a celui mai vechi nume regal cunoscut- Ishiadad. Este adevărat că la început nu este vorba de un rege cu autoritate deplină, ci doar de un mic suzeran care are în subordine un şir de regenţi şi şefi de trib local (10-15 la număr). Situaţia se menţine şi mai târziu, în vremea domniei lui Akizzi, contemporanul lui Amenhotep IV, alături de care există alţi 4-5 regi. Spre deosebire de alte centre, nu există o imagine prea clară asupra istoriei politice a Qatnei. în schimb, există o listă de regi care au făcut danii templului lui Nin-Egal, listă care oferă posibilitatea de a reconstitui şirul aproximativ al domniilor de la Amutpiel la Akizzi. Interesul listelor nu stă numai în aceasta. Prezenţa în inventar a unor importante elemente hurrite (scriere, grafie, termeni) sugerează că sub o dominaţie vestsemitică se ascunde şi un strat hurrit, poate la nivelul aparatului administrativ. Poziţia geografică, importanţa excepţională în comerţul de tranzit explică îndelungata dominaţie egipteană, chiar tendinţa de a gravita spre Egipt a regilor din Qatna, evidentă, mai ales, pe la mijlocul şi în a doua jumătate a mileniului II î.H. Dar primul semn al acestor legături îl constituie descoperirea unui fragment de statuie înfăţişând pe Ita, fiica lui Amenemhet II. Subordonarea faţă de Egipt este dovedită de prezenţa unor trupe egiptene în vremea lui Amenhotep II şi de faptul că acest oraş a constituit obiectul unor atacuri hittite, de care poate fi legat nivelul de distrugere datat aproximativ la mijlocul secolului al XIV -lea î.H. Dispariţia oraşului nu este corelată cu aceste evenimente, el continuând să fie menţionat în liste topografice. Nu mai este însă menţionat în legătură cu bătălia de la Qadesh. Deci, în vremea lui Ramses II, Qatna era fie deja dispărută, fie atinsese un asemenea grad de decădere, încât nu mai conta ca forţă. Abia în mileniul I î.H., o aşezare arameică este întemeiată peste vechile ruine, iar în sec.VII î.H., un nou oraş (Homs-Hemeia) preia rolul de mijlocitor în comerţul dintre Levant şi Mesopotamia. O evoluţie politică asemănătoare se înregistrează în cazul Qadesh-ului (Kinza = Tell Nebi Meud). începuturile sale sunt destul de vechi, poate încă la sfârşitul mileniului al III î.H., devreme ce oraşul este menţionat în textele de la Mari. In mileniul al II-lea î.H., deţine un rol de prim ordin în organizarea unei coaliţii antiegiptene, zdrobită de fhutmes III la Qadesh şi Megiddo. Situaţia oraşului este destul de complexă. Pe de o parte, cercetarea arheologică atestă o foarte puternica influenţă egipteană, pe de altă parte, izvoarele scrise menţionează o animozitate, o opoziţie crescândă faţă de tendinţele expansioniste egiptene şi de practica de a impune în diferite oraşe (Nu-y-sa şi Halkura) prinţi vasali. Structura vasalică, cel puţin la nivelul clasei conducătoare în secolele XV-XIII Î.H., este mai puţin obişnuită şi explică poziţia oscilantă a oraşului în raport cu marile puteri. Numele regilor care se succed în această perioadă (Sutatarra, Aitagama, Urritesub) sunt fie vestsemitice, fie hurrite, fie indoariene. Politica unora dintre aceşti regi s-a soldat nentru soarta oraşului şi a propriei familii. Astfel, opoziţia lui Sutatarra faţă de expansiunea hittită a avut ca rezultat asedierea Qadesh-ului şi deportarea regelui şi a familiei sale în Hatti. Aceeaşi animozitate se înregistrează la moartea lui Aitagama, când, din nou, oraşul este distrus, iar dinastia înlăturată prin neacceptarea fiului acestui rege ca vasal. De altfel, scurt timp după acest episod, Qadesh-ul se afla sub suzeranitatea regelui din Ugarit. Cu atât mai straniu apare statutul Qadesh-ului sub Aitagama, care reuşeşte să menţină bunele relaţii cu două mari puteri rivale - Egiptul şi Regatul Hittit. După acesta, însă, autoritatea hittită asupra Qadsh-ului este definitivă. Nici după bătălia de la Qadesh, oraşul nuşi mai recapătă hegemonia, nici nu reintră sub dominaţia egipteană, ci rămâne sub controlul viceregelui din Karkemish. Probabil că, la scurt timp după acest eveniment, oraşul îşi pierde orice importanţă, căci inscripţia de la Medinet Habu nu-1 mai aminteşte. Cinci centre au îndeplinit funcţia de mari porturi la Mediterana: Bvblos (dubla). Sidon, Tvr. Suksu şi Ugarit. în perioada pe care o luăm în considerare (mileniul III—II î.H.), doar trei dintre acestea au avut o importanţă deosebită şi, în consecinţă, există mai multe informaţii în legătură cu activitatea lor economică, structura administrativă şi istoria lor politică. Este vorba de Suksu, Byblos şi Ugarit. Aceste trei centre se caracterizează printr-o trăsătură comună, şi anume o mare vechime a legăturilor cu Egiptul şi o tradiţie în controlul traseelor maritime, chiar dacă numai Ugaritul va reuşi să dezvolte o veritabilă thalassocraţie canaanită în Mediterana Orientală. Un alt aspect important priveşte relaţiile politice şi comerciale reciproce, de exemplu între Tyr şi Ugarit, între ultimul şi Byblos, relaţii din care a rezultat, probabil, şi o anumită împărţire a debuşeelor: Byblos şi Susku monopolizând comerţul cu Egiptul, Ugaritul comerţul cu Mediterana şi Egeea via Alasija (Cipru). Bvblos (Gubla în texte orientale, Gebail) reprezintă, prin excelenţă, partenerul comercial al Egiptului în bronzul mijlociu şi târziu. Dar textele de la Drehem, un vocabular sumerian descoperit la Byblos, titlul de ensi pe care-1 poartă Ibdati atestă nu numai contacte, ci şi o foarte puternică influenţă sumeriană. Concomitent, însă, se stabilesc relaţii comerciale, pe mare, cu Egiptul, relaţii ce vor fi întrerupte de evenimentele care pun capăt Regatului vechi egiptean. Menţiunile din textele de la Drehem şi, mai târziu, din arhivele de la Mari constituie indicii că drumurile maritime nu au polarizat comerţul oraşului, ci că alte centre canaanite sau mesopotamiene au intrat în sfera de interes a Byblos-ului. Cu Regatul mijlociu însă (dinastia XII şi XIII), prezenţa Egiptului este copleşitoare. Inscripţiile, construcţiile, monumentele sculpturale, obiectele de artă minoră egiptene descoperite atestă o prezenţă masivă şi o influenţă puternică la toate nivelurile. Mai mult decât atât, regi care se intitulează „slujitori" ai unor faraoni îşi înscriu numele, după practica egipteană, într-un cartuş. Punctul maxim al influenţei egiptene o reprezintă domniile lui Sethi I şi Ramses II. Legătura era atât de strânsă ■ncât, în papirusul Anastasi I, Byblos-ul şi Zeul lui sunt tratate ca egiptene. Nu este foarte clară evoluţia politică internă. Unele texte menţionează un or aş şi o ţară Byblos conduse uneori de regi rivali. De exemplu, prin inscripţii s "gilare este cunoscut un Hasrumum, rege în ţara Byblos. Unul din textele de la Drehem aminteşte de „asiaticii din Gubla", de triburi din Gubla, dar nimic despre un rege. Mai târziu, în perioada Regatului Nou, mai Tiuite texte menţionează existenţa, în fruntea oraşului, a unui hazanuu sarri, ales lin rândurile aristocraţiei locale şi reprezentant al faraonului, cu titlul de rege, econdat de un sfat al bătrânilor. Este cazul lui Ribaddi, instalat de Amenhotep III. ) ste foarte probabil că regii din Byblos, a căror ordine de succesiune nu este cunoscută, :rau de origine vestsemitică şi că puterea lor s-a datorat, între altele, faptului că erau iroprietari de corăbii şi, în consecinţă, deţineau monopolul unora dintre drumurile ;omerciale maritime. Spre Egipt, în primul rând, dar şi spre Cipru, cum par să o lovedească descoperirile din necropola „K" de la Byblos, în care au apărut cea. 100 de 'ase cipriote, aparţinând mai multor stiluri, databile în bronzul târziu (cipriot târziu), îyblos-ul reuşeşte să supravieţuiască invaziei „popoarelor mării" şi expediţiei lui Piglathpalassar I. Dar decăderea Egiptului, începând cu dinastia XXI, a dus la pierderea statutului de dependenţă. O nouă etapă istorică începe cu domnia lui Ahiram pe la xa. 1000 î.H. . Numai că acum alte oraşe-porturi, Tyr-ul şi Sidonul, profitând de lispariţia Ugarit-ului şi de decăderea Byblos-ului, care-şi datora în mare parte bogăţia egăturilor cu Egiptul, trec pe primul plan. în perioada mijlocie a bronzului, Ugaritul era deja un centru important care ntreţinea legături diplomatice cu Egipt, Iamhad, Ur şi Mari. Dovadă sunt statuile eprezentând regi, regine şi înalţi funcţionari egipteni din prima dinastie thebană lescoperite la Ugarit, referirile din textele de la Mari. Ceea ce pare destul de ciudat :ste desemnarea dinaştilor din Ugarit cu formula „oamenii (LU) din Ugarit" sau folosirea titlului de auilum nu de sarrum, în vreme ce un sigiliu dinastic din această perioadă menţionează ca rege pe „Iaqarum, fiul lui Niqmadu (sar URU u-ga-ri-t) din Ugarit". C. Schaeffer datează sigiliul în perioada anterioară lui Hammurabi din Babylon şi-1 consideră pe Iaqarum drept întemeietorul dinastiei raphaite, care va domni până la dispariţia oraşului. Importanţa lui Iaqarum a fost atât de mare încât numele lui devine titlu regal. Spre deosebire de totalitatea statelor canaanite, Ugaritul dispune de cea mai bogată arhivă - peste 20.000 texte provenind din palatul regal din Ugarit, alte texte administrative şi diplomatice din palatul de la Ras Ibn Hani, din arhive particulare din Ugarit. La acestea se adaugă descoperirile arheologice, care completează tabloul vieţii economice, culturale, politice a oraşului; de exemplu, importurile de ceramică cretană, miceniană şi cipriotă, crearea unui stil ceramic (vase decorate cu car sau cu tauri) la Ugarit pentru satisfacerea gustului clientelei cipriote sau din recia continentală, adoptarea limitată a scrierii cipro-minoice. Toate acestea constituie dovezi ale unei prezenţe active şi interacţiuni culturale dintre cele două zone. Iar vasul de nuntă al lui Niqmadu II, înfăţişând pe cei doi soţi (regele şi o egipteană, poate o femeie din haremul regal) însoţiţi de o inscripţie hieroglifică, se adaugă la textele care dovedesc existenţa unor relaţii între Ugarit şi Egipt. Nu este suficient de clară succesiunea dinastică în perioada anterioară arhivelor regale. Cu Niqmadu II şi cu inaugurarea administraţiei birocratice şi a arhivelor de stat, evoluţia politică internă poate fi urmărită pas cu pas. La tăbliţe se adaugă sigiliile dinastice, care menţionează pe predecesori, şi informaţiile provenind din izvoare externe (corespondenţă, tratate de alianţă, liste topografice, anale). Este interesant că în a doua jumătate a mileniului II î.H. Ugaritul iese din sfera de influenţă egipteană şi este integrat în reţeaua de relaţii „vasahee" a ţării Hatti. Deja Niqmadu II încheie o alianţă cu Suppiluliuma, prin care se reglementează tributul (12 mine + 20 shekeli de aur = 500 shekeli de aur + 1 vas de aur în greutate de 1 mină + obiecte de îmbrăcăminte şi lână); graniţele Ugarit-ului se întindeau de la Oronte (NE şi E), Usnatu (S), Suksu şi Gibala (în SE), precum şi reglementări relative [a fugarii politici. Din acest moment, unii regi raphaiţi sunt întronaţi de regii hittiţi, se procedează la ajustări de graniţă. De exemplu, Mursil II separă Siiannu de Ugarit. Treptat, Ugaritul îşi pierde din prestigiu. în cazuri speciale, regele din Ugarit este supus arbitrajului altor dinaşti, de exemplu, procesul de despărţire a lui Ammitamru II de fiica regelui Bentesina din Amurru este arbitrat de Initesub din Karkemish. Supunerii Ugaritului faţă de înalta autoritate a regelui din Karkemish i se adaugă mărirea tributului datorat ţării Hatti la 50 mine de aur. Istoria finală a Ugaritului este strâns legată de soarta regatului hittit. O stare de nelinişte începe să se instaureze în cele două regate învecinate, dar între ele continuă să se desfăşoare tranzacţii comerciale. De pildă, un text menţionează livrarea de ulei către Abrm din Alasiia şi un Abrm din Egipt, precum şi livrări de cupru pentru turnătorii din Beruta. Dar, foarte curând, o scrisoare a lui Hammurabi, ultimul rege din Ugarit, contemporanul lui Supiluliuma II, adresată către „tatăl" lui, regele din Alasija, pomeneşte de prezenţa a şapte corăbii duşmane care au fost zărite în apropierea ţărmului într-un moment când trupele pedestre se aflau în ţara hittită şi flota în ţara Lukka. Aceasta este ultima ştire din Ugarit. Lipsa de pază a coastei şi absenţa armatei de interior au făcut imposibilă apărarea. Ugaritul şi anexele sale (Ibn Ras Hani, „Versailles-ul" familiei regale din Ugarit) şi portul de la Minet el Beidha sunt distruse. De acest nivel de distrugere se leagă descoperirea de ceramică miceniană derivată din stilul Granary şi fibule de bronz cu arc în formă de frunză de salcie databile între a doua jumătate a secolului XII şi prima jumătate a secolului XI î.H. - începutul secolului X î.H. După această dată, aşezarea este părăsită pentru multe secole. Ea va fi succedată în secolele V—III î.H. de un simplu sat. Aşa cum s-a afirmat mai sus, Ugaritul este oraşul, şi statul, cel mai bine cunoscut. Dispunea de propriul său teritoriu, la care au fost anexate ţări mai mici, de exemplu, Siiannu. Mai multe tăbliţe descoperite la Ras Ibn Hani permit identificarea circumscripţiilor administrative (Arru, Guru şi Saparu), precum şi obligaţiile ce le revin (impozite, corvezi, tribut faţă de marele rege din Hatti), ca şi distribuţia lor pe unităţi mai mici, sate. Alte texte fac posibilă reconstituirea modului de funcţionare a comunităţilor săteşti, mai exact, stabilirea responsabilităţii colective a tuturor membrilor lor relativ la: 1. Plata taxelor subdivizate în mai multe categorii: a) tributul „Soarelui", variabil ca valoare, plătibil în argint şi perceput de tamkariăi regelui din Ugarit sau tamkari străini; b) taxe mixte plătite în argint şi produse naturale (oi) pentru dreptul de păşunat; c) argint şi grâne destinate magaziilor regale, plătite de întregul sat ca un corp colectiv; d) vin şi ulei / pe sat sau gospodărie; e) vite /1 bou de la două sate; oi / 1 animal pe gospodărie sau 68 miei pe sat. 2) Obligaţii militare (ca arcaşi sau în serviciul naval). 3. Corvezi (tăieri de arbori - contra raţii). Este sigur că taxele şi corvezile nu erau distribuite în mod egal, ci probabil în funcţie de dimensiunile proprietăţii sau dimensiunile familiei. La taxele propriu-zise se adaugă darurile pentru prinţesele regale şi gineri, care primeau temporar sau pe viaţă dreptul de a pretinde muncă sau de a colecta taxe; la fel, templele şi unii înalţi funcţionari primeau în dar, nu satul sau oamenii, Cl numai dreptul de a percepe taxe şi a impune obligaţii. Plata se făcea pe familii, dar răspunderea era colectivă. Sustragerea de la plata obligaţiilor atrăgea confiscarea loturilor, pierderea statutului de membru al comunităţii, preluarea acestora de către persoane care-şi asumau obligaţiile restante sau confiscarea pământului în beneficiul coroanei şi aducerea fostului contribuabil la statutul de nayyalir, pentru a putea supravieţui, respectivul nayyalu devenea dependent regal, lucrând pământurile regale. Se pare că exista o dublă jurisdicţie asupra pământurilor comunale - cea a comunităţii şi cea regală. Fiecare sat avea în fruntea lui un supraveghetor {hazannu aii) şi un colector de taxe (sakinu aii). Cât priveşte relaţiile de proprietate, se pare că situaţiile sunt destul de variate. Existau persoane care deţineau mai mult pământ, mai multe vite şi sclavi, în vreme ce altele decad în situaţia de nayyalu sau sunt lipsite de vite; după cum există urme de proprietate colectivă („fraţii neîmpărţiţi"), dar şi practica diviziunii loturilor contra sau fără compensaţie. în sfârşit, se menţionează ipotecarea loturilor, precum şi vânzarea lor. Ceea ce frapează, pe baza unui studiu comparativ cu alte state orientale, este preţul foarte mare al unui ilku (prin care se înţeleg lotul şi obligaţiile aferente). De trei ori mai mult decât în Babylon, de 18-19 ori mai mult decât în Nuzi, de 10 ori mai mult decât în Hatti. Explicaţia trebuie căutată în întinderea mai mică a pământului arabil, raportată la numărul populaţiei şi la calitatea culturilor. Observaţii foarte interesante au putut fi făcute asupra organizării comerţului, asupra bunurilor desfăcute şi sacralitătii persoanei regale. Oricum, regii din Ugarit nu poartă nume teofore şi titulatura nu face aluzie la o încărcătură religioasă. Se bucură numai de protecţia unor zei. Titlul este de melek sau sarru. Autoritatea regală este, în primul rând, întemeiată pe puterea economică. Regele este cel mai mare proprietar de pământ - proprietarul păşunilor şi al unui fond de teren arabil foarte mare pe care-1 poate mări prin confiscări sau cumpărare; el controlează comerţul internaţional prin tamkarii săi şi-1 reglementează pe bază de tratate internaţionale, are controlul construcţiei şi echipării vaselor cu pânze şi al construcţiei şi reparării carelor în ateliere regale. Prin aceasta, ca şi prin taxele şi corvezile pe care le pretinde, regele din Ugarit apare ca organizatorul celui mai important sector al economiei - economia regală, aflată sub propria administrare. Paralel, exista o proprietate a reginei. De aceasta ea dispune în mod liber, putând chiar înstrăina părţi din ea, având dreptul de a o administra printr-un intendent al casei reginei. în sfârşit, regele poate face donaţii rudelor şi funcţionarilor. Acestui sector nu pare să i se opună un sector al economiei templului. în schimb, există un sector paralel, care este acela al economiei săteşti. Trebuie să se adauge că una din funcţiile importante ale regelui rămâne săvârşirea unor „sacrificii regale", menite să asigure bunăstarea şi securitatea ţării. Totodată, regele este judecătorul suprem şi vârful administrativ la nivel central şi controlează buna funcţionare a comunităţilor săteşti prin delegaţii lui, face conscripţii şi conduce armata. Din punct de vedere al statutului, primul loc după rege este ocupat de reginamamă. Ca şi la hittiţi, în lipsa regelui aceasta deţine întreaga autoritate, dispune de proprietatea pe care o administrează după bunul său plac. Nu pare să fie vorba de o practică generală, ci de o situaţie întâlnită în doar trei cazuri, începând cu a doua jumătate a secolului XIV î.H. Şi nu este exclus ca aici să fie vorba de o transferare a unor obiceiuri de la curtea hittită. Trebuie menţionat că puterea regelui din Ugarit era limitată prin impunerea dublei vasalităţi, şi anume faţă de Hatti şi faţă de viceregele din Karkemish. Analiza atentă a tuturor structurilor din Ugarit duce la concluzia că, dincolo de unele elemente comune, aici lipsesc sau sunt atenuate o serie de trăsături specifice statelor orientale. Particularităţile rezultă din rolul pe care îl joacă economia de schimb în viaţa acestui oraş. în Palestina, dintre numeroasele centre cunoscute prin texte sau prin cercetări arheologice, două au jucat un rol excepţional în istoria mileniilor III—II î.H. Unul dintre ele este Hazor, cel mai de seamă oraş din sud, cunoscut, din izvoare externe, prin sistemul de fortificaţii şi prin construcţiile monumentale din interiorul lui. Deşi a jucat un rol însemnat în relaţiile economice şi politice din prima jumătate a mileniului II î.H., îşi pierde independenţa şi devine, în vremea Regatului Nou, unul din punctele de sprijin ale autorităţii egiptene în Canaan. Garnizoane şi funcţionari rezidau aici, iar faraoni ca Amenhotep III şi Sethi I au dedicat lui Hathor o serie de temple (templul din nivelul VII) şi după un model care se întâlneşte la Amarna. Existenţa populaţiei locale în perimetrul zidurilor este confirmată de descoperirea templului „stelei" din aria C, care printr-o serie de particularităţi (nişe şi şir de 10 stele + o statuie cu o semilună + o zeitate feminină pe un leu) poate fi legat de panteonul canaanit. Hazor este distrus, se pare, în jur de 1200 î.H., poate în legătură cu pătrunderea evreilor. Al doilea oraş - Megiddo, documentat ca structură urbană în jur de 2400 î.H., va reprezenta, după Thutmes I şi III, o importantă fortăreaţă egipteană în inima Canaan-ului. într-o etapă mai veche, oraşul a fost supus influenţelor mesopotamiene. Dovada o constituie descoperirea în stratul V de impresiuni de sigilii databile în dinasticul timpuriu II şi, mai apoi, a unei tăbliţe sumeriene conţinând un fragment din epopeea Gilgamesh. în nivelurile corespunzând stăpânirii egiptene au fost înălţate o serie de temple de tip migdal sau de plan dreptunghiular flancate de o intrare prevăzută cu turnuri şi un portic deschis. în niveluri mai recente corespunzând bronzului târziu, de fapt în ultima fază preisraelită a cetăţii au apărut mai multe construcţii de acelaşi plan, dar de dimensiuni mai modeste. De altfel, nivelurile VII A şi B, cărora le corespund aceste temple, se caracterizează şi prin descoperirea de fragmente ceramice canaanite de tranziţie şi ceramică filistină. Pe această bază pot fi datate în al doilea sfert al secolului al XII-lea î.H.. Distrus în legătură cu ridicarea Israelului şi invazia „popoarelor mării", oraşul se reface. în nivelul de ocupaţie israelită a fost descoperit un templu care preia, în parte, modelul templului E dedicat lui Baal din stratul IX - cu o singură cameră, cu intrarea flancată de camere între care două coloane suportau acoperişul porticului. Templul din stratul V datat în vremea lui Saul constituie prin plan şi accesorii (altare cu coarne, boluri pentru libaţii, altare tripode, candelabre) modelul templului din vremea lui Solomon. Arhitectura de tip egiptean în cartierul rezidenţial, temple sau clădiri de tip migdal sau de tip Amarna, descoperite la Sichem, Lachish, Beth Shan asociate cu inscripţii, stele regale, statui, vase din sticlă sau din faianţă, scarabei etc. atestă egiptenizarea Palestinei, prezenţa efectivă a trupelor, funcţionarilor şi a altor categorii de rezidenţi în diverse centre. Nivelurile de distrugere marchează, peste tot, încetarea dominaţiei egiptene Şi instalarea filistinilor si a israeliţilor. 4. Vechii evrei şi formarea statului evreiesc Trei probleme se pun în legătură cu evreii. Cea dintâi priveşte măsura în care aceştia moştenesc şi sunt continuatorii civilizaţiei canaanite. Cea de-a doua se referă la patria acestui grup de triburi care sub Saul şi David pun bazele statului teritorial, în sfârşit, este necesar să se precizeze care este denumirea cea mai exactă pentru a marca apartenenţa etno-lingvistică a vechilor evrei. Din păcate, la nici una dintre aceste probleme nu se poate da un răspuns clar. Motivul principal rămân dependenţa cercetării de o singură sursă (Vechiul Testament), data târzie a redactării acesteia chiar şi în cazul celui mai vechi strat (E), dificultatea de a extrage partea de adevăr din noianul de compilaţii ulterioare. în al doilea rând, este vorba de apariţia recentă a celei dintâi referiri la israeliţi într-un izvor extern. Este vorba de „Stela lui Israel" conţinând un fel de imn al victoriilor lui Merneptah cu care prilej se aminteşte supunerea absolută a lui Israel. Monumentul datează la sfârşitul secolului XIII î.H. Scribul egiptean foloseşte un nume colectiv pentru a desemna pe acest adversar înfrânt. Acoperă acest nume totalitatea triburilor evreieşti ? Şi dacă nu, care este adevăratul nume distinctiv pentru întreaga populaţie. S-a încercat să se stabilească o relaţie etimologică între hapiru Abriu /evrei. Or, există suficiente motive pentru a respinge suprapunerea hapiru/evrei. în primul rând, pentru că termenul de hapiru nu are înţeles etnolingvistic, ci social. Bandele de hapiru care infestau Levantul şi constituiau o ameninţare permanentă nu erau formate din triburi sau fracţiuni de triburi, ci reprezentau, de regulă, diverse elemente dislocate prin migraţii şi cuceriri, fugari, dezertori, criminali etc. Elementul care-i suda erau perspectiva îmbogăţirii lor prin jaf şi existenţa unui şef autoritar şi cu prestigiu. Intenţia ultimă a acestor hapiru era de a se reintegra, fie şi sub forma mercenariatului, în alte comunităţi. Probabil, din cauza acestei agresivităţi şi a manierei de constituire a bandelor, termenul de hapiru a intrat şi în limbajul unor cancelarii orientale, de pildă, cea egipteană, cu înţelesul de rebel sau de persoană care a încălcat un jurământ de loialitate. Din acest motiv se manifesta o rezervă serioasă la asimilarea hapiru/evrei. La aceasta trebuie adăugat şi faptul că însuşi termenul de evreu nu are o acoperire documentară. Dimpotrivă, Vechiului Testament îi sunt străini termeni ca evreu şi limba ebraică în sens etnic. Textul biblic îl foloseşte doar în trei ocazii, de fiecare dată desemnând persoane sau grupe de persoane dependente (mercenari, datornici insolvabili, sclavi). De altfel, răspândirea termenului este de dată târzie, post-exilică şi se datorează, în mare măsură, unor vorbitori de limba greacă. In acest context este necesar să se facă menţiunea că există o singură sursa care permite să se stabilească o relaţie între gentiliciu-ibrium şi un trib sau un clan. Este vorba de tradiţia relativă la genealogia lui Abraham al cărui strămoş ar fi Eber, nume asimilat cu Ebrum sau Ebrium din eblaită. Pe de altă parte, relatările legate de „cucerirea ţării" menţionează o serie de triburi distincte, nu un popor unitar. în momentul de faţă nu există mai multe şanse de a dovedi autenticitatea unei părţi din tradiţie, şi anume fragmentarea tribală, mişcarea independentă a diverselor triburi, structura socio-economică extrem de diversă. De la grupe sedentare agricole instalate în zona colinară a Palestinei cu câteva centre mai importante, de exemplu, Sichem, la grupe creatoare de civilizaţie urbană la Ebla, de la seminomazi şi caravanieri (v. istoria lui Abraham) la păstori de vite mici (oi, capre şi măgari). Această opoziţie sedentar/nomad-civilizat/primitiv este proiectată cu precădere asupra epocii patriarhilor. De pildă, se pare că tribul lui Iacob, instalat în zona colinară centrală şi care îşi schimbă ulterior numele în tribul lui Israel, era ataşat unei economii agrare. în consecinţă, populaţia era răspândită în mici aşezări săteşti şi în câteva oraşe, şi anume: Sichem, Bethel, Hebron, Tell al Far'a. Vechimea prezenţei în zonă şi impunerea noului nume ca expresie a tipului de religie practicat sunt presupuse de CAhlstrom pe baza evidenţei negative, şi anume, absenţa oricărei menţiuni, în Vechiul Testament, despre victoria lui Merneptah asupra lui Israel. De aici se trage concluzia că scriitorii biblici nu erau familiari cu istoria ţării dinainte de 1200 î.H. S-a încercat să se sugereze o anumită cronologie a mişcărilor din şi spre Hebron, spre Negev şi Tel Masos (Hormah) în ceea ce se numeşte epoca fierului I şi să se asocieze diferitele complexe arheologice cu un val sau altul, respectiv pătrunderea în zona colinară a triburilor lui Simeon, Levi şi Manasse. în acest context s-a subliniat interesul regiunii situate pe ultimul tronson al „drumului mirodeniilor", ce lega Arabia de coasta levantină şi de Egipt. Este o mişcare care prefigurează constituirea statului lui Saul şi David. O altă discuţie priveşte definirea însăşi a tipului de nomadism practicat de unele triburi „evreieşti". Se vorbeşte, nu fără temei, de un „nomadism cu măgari" subordonat transportului caravanier şi comerţului la mare distanţă. De aici, încercarea de a reconstitui adevărata bogăţie a unor patriarhi - mărfuri şi măgari sau turme de vite mici crescute într-un sistem de economie pastorală, mai curând transhumantă decât nomadă, încercare în care alternativele merg de la a-1 califica pe Abraham drept un prinţ - negustor, un tamkar în regatul hittit (Gordon) până la considerarea lui drept şeful unui clan rămas nomad, care continuă să trăiască în cort şi respinge modul de viaţă urban (Saggs - vezi disputa Lot / oraş - Abraham / nomad). Problema este aceea a spaţiului pe care aceste triburi, fracţiuni de triburi sau clanuri se deplasează, de a preciza motivele care au provocat acele migraţii, dacă există informaţii mai circumstantiate decât acelea tradiţionale (ciclurile de povestiri despre istoriile unor mari familii sau clanuri) pentru a le localiza, cel puţin pentru o etapă a istoriei lor îndelungate. Foarte importante pentru lămurirea problemei sunt menţiunile, în arhivele de la Mari, relative la un trib nomad al Jaminiţilor sau Bene-Iamina asimilat cu beniaminiţii biblici. Fără îndoială că acest trib făcea parte din aceea ce textele din Mari numesc „fiii stepelor". Textele fac menţiunea că şi-au părăsit ţara şi oraşele în căutare de păşuni şi că în fruntea lor se afla un şef care poartă titlul de da-u-dum. Alte surse sugerează destrămarea confederaţiei de triburi jaminite între Qatna şi Amurru. Observaţiile de mai multe ori amintite de la Ebla obligă la rejudecarea tuturor surselor privitoare la patria lui Abraham. Nici soluţia Ur, nici soluţia Ura nu par să mai funcţioneze. în schimb, prezenţa mai multor antroponime legate de ciclul lui Abraham în texte de la Ebla (Abramu, Ebrium, Is-ra-i-lu), ca şi imaginea regelui păstor din mormântul masculin descoperit aici fac plauzibilă ideea că, în acest oraş, este de căutat, daca nu patria, cel puţin locul unde nucleul originar al temei a fost elaborat, chiar dacă naraţiunile despre patriarhi au căpătat forma definitivă târziu, în perioada exilică sau a „reconstrucţiei" templului şi chiar dacă ele reprezintă o istorie telescopată divizibilă în cinci straturi. Oricum, relaţia Ebla/Beni, Israel/ Mari/Beni Jamina dau mai mare greutate relatărilor care aduc diferite grupe tribale dinspre Eufrat-Aram-Naharina şi din zona Haranului. De altfel, într-un studiu mai recent, A.Lemaire încearcă să găsească explicaţia asocierii între tradiţiile patriarhale şi spaţiul mai înainte amintit. Lemaire crede că tradiţia, de origine arameică, a suprapunerii Eden/bit Adini cu Zona Habur, Balih, Eufrat, ca şi elaborarea mitului alungării din Eden, ca mit de origine, trebuie să fie legate de grupul lui Beni Jacob, care a migrat în Sichem în împrejurările provocate de prăbuşirea regatului mitannian şi invazia lui Adadnirari I şi Salmanasar I în Hanigalbat, invazii care jau obligat să-şi părăsească ţara de origine - Aram-naharina/Bît - aini şi să-şj cucerească o ţară nouă, în Palestina, unde vor fi urmaţi de alte grupuri, între care grupul lui Beni Israel. Pe baza acestor elemente se poate susţine că o parte din vechii „evrei" au dus o existenţă semipastorală, dar cu tendinţa de a se sedentariza într-o zonă destul de întinsă din Levantul Central şi de Nord. Mai exact, între Ebla-Mari-Harran-Eufrat, unde au putut să joace un rol deosebit şi în viaţa religioasă a triburilor vestsemitice, Harran-ul fiind principalul centru al culturii zeului Sin. în acelaşi timp, importanţa pe care Harran-ul o deţinea în calitate de centru de seamă în comerţul caravanier dă o oarecare greutate asocierii dintre patriarhi / nomadism cu măgari / comerţ caravanier. întreaga demonstraţie poate fi luată în considerare cu atât mai mult, cu cât expansiunea hittită a afectat într-o primă etapă (Hattusil I - Mursil I) tocmai această zonă, ca şi o serie de centre importante din nordul Levantului, inclusiv Halap şi Ebla. Fără îndoială că, în aceste împrejurări, s-a produs o primă dislocare a populaţiei. Părţi din unele triburi s-au rupt şi au migrat separat. Dar, ulterior, s-au putut constitui confederaţii din fragmente tribale diferite, şi în cadrul acestui proces de disoluţie şi de asociere, a avut loc şi întrepătrunderea diverselor tradiţii culturale, inclusiv cele privitoare la genealogiile diverşilor patriarhi. Pătrunderea şi reaşezarea unor triburi în Palestina par să fi fost, în această etapă, de proporţii modeste. Mai curând o insinuare sau infiltrare paşnică într-o zonă periferică deloc sau foarte puţin populată. Altfel nu se explică lipsa oricăror referiri la un marş sau la conflicte militare în vreun izvor contemporan. în ce măsură au fost capabili să „israelizeze" grupe de canaaniţi găsiţi pe loc, aşa cum crede Ahstrôm, sau au asimilat elemente de civilizaţie palestiniană şi egipteană, cum este mai probabil, constituie un subiect de discuţie. Mai cu seamă că este încă destul de dificil să se reconstituie ponderea influenţelor reciproce în absenţa unor noi date arheologice. Este foarte probabil că, în perioada care a precedat ocuparea principalelor cetăţi canaanite de interior, a fost întreprinsă o reformă religioasă care a constat, pare-se, în promovarea lui Jahwe (poate o altă ipostază a lui El) la rangul de divinitate supremă. Reforma a fost dublată de o încercare de a o impune cu forţa. Condiţiile şi etapele cuceririi „ţării promise" au fost extrem de complexe. Tradiţia a reţinut trei războaie care au urmat distrugerii Jerichonului şi care au avut ca rezultat înfrângerea rezistenţei canaanite. Un război dus prin centrul ţării, soldat cu cucerirea cetăţii Ai (Et fell). Altul purtat spre sud-vest, încheiat cu înfrângerea confederaţiei canaanite la Gibeon. Şi, în sfârşit, un război purtat împotriva coaliţiei regilor din nord, terminat cu cucerirea şi distrugerea Hazorului (Tell el Qedah). Observaţiile arheologice nu au oferit suficiente elemente pentru a susţine istoricitatea acestei tradiţii. Jerichonul a suferit două distrugeri catastrofale., în jur de 2300-2200 şi apoi la jumătatea secolului XVI Î.H. Este părăsit j reocupat pe la 1400 î.H. de o populaţie care nu mai procedează la ridicarea unor i fortificaţii, ci le foloseşte pe cele vechi, fără modificări. Dacă s-au prăbuşit zidurile jerichonului la apariţia evreilor, de aceste ruine trebuie să fie vorba. Sigur este că durata ultimei aşezări a fost foarte scurtă, cel mult de un secol, numai că nu există dovezi care să ateste că după nivelul acesta târziu ar fi avut loc instalarea, aici, a unei noi populaţii. în cazul cetăţii Ai (Et Tell), situaţia este şi mai confuză. Ultima distrugere coincide cu prima catastrofă de la Jerichon. Spre deosebire însă de alte situaţii, cetatea nu se mai reface, locuirea încetează şi abia în jur de 1200 î.H. apare aici un sat" nefortificat constând din colibe şi corturi. Gibeon-ul (El Jib) a jucat un rol economic foarte important în epoca regală. Texte şi reprezentări picturale din perioada celui de-al doilea imperiu theban dovedesc însă că încă din această vreme el deţinea un loc deosebit în producerea, stocarea şi distribuţia vinului. Aceasta explică înflorirea sa încă din epoca mijlocie şi târzie a bronzului şi legendele legate de cucerirea lui de către israeliţi. în schimb, nu există nici un dubiu că principalul efort al triburilor evreieşti a trebuit să se concentreze asupra cuceririi Hazor-ului, cea mai mare şi mai puternică cetate canaanită din Palestina, singura în măsură să organizeze rezistenţa comunităţilor locale în condiţiile în care autoritatea egipteană se prăbuşise. De altfel, distrugerea şi încetarea locuirii în jur de 1200 î.H. confirmă tradiţia. Pe baza datelor existente până acum (texte şi descoperiri arheologice) se poate elabora un fel de scenariu al mişcării diverselor triburi evreieşti: 1) într-o primă etapă (sfârşitul sec.XVII-începutul sec.XVI î.H.), dislocarea grupului sau grupelor concentrate în Ebla sau în jurul ei; 2) strămutarea, spre sud, din Harran a grupului lui Iacob (sec.XVî.H.); 3) instalarea de triburi sau fracţiuni de triburi în unele foste centre canaanite sau ale administraţiei egiptene (Ai, Gibeon) din zona de câmpie, ocuparea zonei colinare, pătrunderea în zona Negev-Tel Masos avansându-se spre sud, spre graniţa tradiţională dintre Palestina şi Egipt. Durata aproximativă a acestei operaţii este de trei secole, adică dinainte de domnia lui Merneptah şi până în perioada regală, mai exact, până în vremea lui David, când toate micile regate evreieşti (Hebron, Gilgal, Iuda, Israel) sunt reunite sub o singură autoritate şi când printr-o politică de forţă şi alte regate, arameice, Moab, Ammon, Edom, regatul Jebussit cu capitala la Ierusalim sunt anexate. Condiţiile generale care au făcut posibile consolidarea triburilor şi trecerea de la structurile de tipul şefiilor, având în frunte şefi charismatici (patriarhi sau judecători), la stat, au fost decăderea Egiptului, dispariţia regatului hittit şi a altor regate puternice din Levant, ameninţarea filistină bazată pe o elită de războinici. O primă formaţiune politică mai importantă este aceea a lui Samuel, care stăpânea peste Bethel, Ramah şi avea controlul asupra locului de cult de la Gigal. tea de-a doua formaţie timpurie s-a constituit în jurul Gibeonului şi cuprindea: Gibeon, Kiriath-Jearim şi Beerot. Statul unificat este rezultatul unui proces îndelungat şi târziu. El a fost condiţionat de înfrângerea filistinilor, mai exact, de nevoia de a opune forţei militare Şi politice a acestora un stat centralizat, dispunând de o armată capabilă să opună rezistenţă şi să lichideze dominaţia străină. Este un deziderat nu numai al teritoriilor sau triburilor situate în zona centrală, în contacte directe cu oraşele de pe coastă ci şi al grupurilor din Galileea şi estul Iordaniei. s nO în aceste împrejurări, Saul, un israelit, este chemat rege în Gilgal (sec.XlX î.H. ). Nu există suficiente elemente pentru a se stabili care era principiul dinastic în virtutea căruia Saul a fost desemnat. Se pare că în acest caz charismatismul a triumfat, ceea ce leagă regalitatea lui Saul de perioada ce l-a precedat (adică de perioada judecătorilor). Ereditatea nu pare să fi jucat vreun rol în această alegere, Saul fiind doar descendentul unei importante familii. Caracterul regalităţii se armonizează cu structura primitivă a administraţiei şi a puterii centrale. Saul se bazează încă pe rude în guvernare (Jonathan, Abuer), nu s-a realizat încă separarea funcţiilor militare de cele civile, puterea regelui conta pe un grup de războinici ataşat de el prin legături personale şi opus trupelor gentilice, aparatul administrativ era rudimentar, diversele instituţii tipic orientale, cum ar fi sistemul corvezilor si al tributului, nu era încă elaborat. Lipsa de unitate şi continuitate în transmiterea regalităţii explică împrejurările în care David accede la putere, înlăturând pe urmaşii naturali ai lui Saul. Drumul spre coroană al lui David a trecut printr-o etapă în care, după răzvrătirea împotriva socrului său Saul, îşi constituie o bandă formată din rude şi alţi partizani (cca.400 de persoane + un preot + un profet), cu ajutorul căreia reuşeşte să se îmbogăţească, oferind protecţie (contra bani), jefuind sau angajându-se, în calitate de mercenar, în slujba unui filistin (regele din Gath). Dispunând de o armată, este chemat rege în Hebron, care va deveni nucleul noului regat. David a reuşit să impună un nou principiu dinastic - ereditatea şi să dezvolte o ideologie politică menită să-i consolideze puterea. Regatul lui David a parcurs mai multe etape: consolidarea puterii prin uniunea dintre Hebron şi cucerirea regatului Jebussit şi mutarea capitalei la Ierusalim; uniunea personală între regatul lui Iuda şi regatul lui Israel, consfinţită prin transferarea Arcei înţelegerii la Ierusalim; întărirea armatei prin creşterea ponderii mercenarilor filistini şi reducerea contingentelor tribale; introducerea unei administraţii după model egiptean şi folosirea de funcţionari egipteni şi canaaniţi; extinderea hotarelor regatului prin anexarea unor mici regate din Palestina, cum sunt Moab, Edom, Ammon, constituind ceea ce A.Malamat numeşte un „imperiu multinaţional"; organizarea birourilor fără separarea încă a domeniului coroanei de tezaurul public; instituirea unor obligaţii pentru supuşi, în primul rând, taxe şi corvezi constând din zilele la seceriş şi munci pentru construcţii. Din nevoia de a da un suport trainic acestei structuri este elaborată o ideologie sau o teologie a puterii în conformitate cu care regele nu este numai nagîd, adică „alesul" sau „desemnatul" divinităţii, ci şi viceregele sau administrator al lui Jahwe pe pământ. Religia, prin stabilirea unei relaţii particulare cu statul, este transformată într-un instrument politic în administrarea şi consolidarea puterii. Această relaţie specială se materializează şi în rolul direct pe care îl joacă regele în organizarea cultului, construirea de temple (templul principal din Ierusalim şi temple in diferitele centre districtuale), însărcinarea slujitorilor acestor temple din provincie - leviţi şi cu atribuţii administrative, civile şi judecătoreşti. Deci, puterea lui David se sprijină pe mai mulţi piloni: mercenarii, între care rolul cel mai important revine filistinilor, ce formează trupele de elită (trupe de care); religia „naţională" reprezentată prin marele preot, profetul; clasa leviţilor legată de sanctuarele bamot întemeiate de rege, şi prin respectarea cultului jahwist simbolizat în „Arca înţelegerii"; o pătură de privilegiaţi favorizată de rege; putere economică realizată prin sistemul impozitelor şi corvezilor; o serie de alianţe încheiate cu Tyrul şi cu Egiptul. Constituirea acestui sistem politic complex explică transmiterea, fără dificultăţi, a tronului unuia dintre fii, Solomon, precum şi stabilitatea statului în timpul domniei acestuia din urmă. Regatul unificat de David părea consolidat şi, în consecinţă, lui Solomon u-i mai revin sarcini militare. Politica lui este axată pe organizarea internă, n dezvoltarea birocraţiei şi constituirea unei reţele de cetăţi regale, de fapt, mici fortăreţe în care rezidau funcţionari şi trupe şi în care se concentrau impozitele districtuale. Cea de-a doua coordonată a politicii lui Solomon o constituie dezvoltarea schimbului la mare distanţă, controlul drumului care lega Marea Roşie - Orphir - coasta levantină. în sfârşit, prin alianţa cu regina din Sabba şi Ahiram, Solomon îşi asigura nu numai prestigiul internaţional, ci şi un loc de prim ordin în viaţa politică şi economică a zonei. Autoritatea lui, întărită prin realizarea unor lucrări de prestigiu - templul şi palatul -, se exprimă în titulatura de „mare rege" (melek rab) pe care o adoptă. Din păcate, efortul de consolidare a statului şi a dinastiei nu a dat roade. Rivalităţile tribale au supravieţuit politicii de unificare, iar opoziţia între interesele dinastice şi cele ale supuşilor în materie socială şi de cult s-a agravat. Aceste tendinţe de disoluţie se observă deja la moartea lui Solomon, căruia statul unitar nu-i supravieţuieşte. Vechile animozităţi între Iuda şi Israel triumfă, ceea ce duce la împărţirea regatului în două state cu interese rivale: Iuda, cu capitala la Ierusalim, şi Israel, cu capitala la Samarria. Pe de altă parte, opoziţia între puterea centrală / puterea religioasă, dintre interesele clasei conducătoare şi cele ale poporului de rând se manifestă pe mai multe planuri. în primul rând, în încercările reformatoare ale lui Ezekias şi Iosua în materie de cult, reforme menite, în realitate, să contribuie la centralizarea statului. Reacţia nu a întârziat să se manifeste în persoana lui Manasse, un tradiţionalist, care reinstaurează jahwismul în Iuda. în acelaşi timp, nemulţumirea populară împotriva clasei guvernante şi a marii preoţimi se manifestă în mişcarea profetică şi în încercarea de a introduce reforme menite să reinstaureze dreptatea, să stăvilească abuzurile şi să restabilească anumite practici cutumiare. Acestui efort i se datorează cea mai mare parte a codului de legi civile (Deuteronomul), exceptând articolele moştenite dintr-o legislaţie mai veche, poate anterioară apariţiei statului. Incapacitatea de a accepta reforme, exacerbarea tradiţionalismului rabinic au avut drept rezultat slăbirea capacităţii de apărare şi prăbuşirea celor două regate sub loviturile succesive ale regatului assirian şi neo-babylonian. în 722, Samarria, capitala Regatului lui Israel, este ocupată de către Sargon al II-lea şi statul este încorporat în Regatul Assirian. Regatul lui Iuda reuşeşte să supravieţuiască atacurilor lui Senacherib şi Assarhadon, dar dispare în urma cuceririi Ierusalimului, în 586, de către Nabucodonosor II. Din acest moment începe o nouă etapă în istoria evreilor, marcată de captivitatea babylonică, continuitatea mişcării profetice şi renaşterea din perioada persană. Această etapă Şi va lăsa amprenta în viaţa religioasă şi culturală. Dar anul 586 nu marchează numai un eveniment militar, ci şi unul politic, şi anume dispariţia definitivă din 'storia politică a Orientului Antic a evreilor, reduşi la o simplă comunitate religioasă şi naţională a cărei unică şansă de supravieţuire a rămas păstrarea nealterată a tradiţiei jahviste. De aici, exclusivismul şi tendinţa de închidere a comunităţilor evreieşti. 5. Legături politice, economice şi culturale 1. Stabilirea de relaţii interstatale în cursul mileniilor III—I î.H. presupune fixarea unor reguli generale acceptate de toţi partenerii. Asemenea reguli pornesc de la un principiu fundamental - recunoaşterea reciprocă a diferitelor state, precum şi a unor ierarhii între regii care le guvernează, în funcţie de dimensiunile ţării, importanţa economică, puterea politică, influenţa personală. De exemplu, în perioada Iui Hammurabi din Babylon, între cei cinci regi mai influenţi se numără Amutpiel din Qatna şi Iarimlim din Iamhad. Din această recunoaştere mutuală rezultă nu numai normele obligatorii de comportare, formulele de politeţe etc., ci şi căile prin care aceste relaţii erau întreţinute. în primul rând, reducerea legăturilor dintre două sau mai multe state la nivelul strict al vârfurilor ierarhiei politice, indiferent de natura tranzacţiilor: tratate de alianţă, încheierea de căsătorii diplomatice, trimiterea de ambasadori, tranzacţii comerciale. Există însă şi unele abateri de la regulă. De pildă, în Ugarit, un înalt funcţionar, sakinu, dispunea de o competenţă foarte largă în materie de politică externă. De exemplu, reprezenta pe rege în caz de conflicte, răspundea de ordine, în special, faţă de străini, întreţinea corespondenţă şi făcea schimb cu funcţionari de acelaşi rang, din alte ţări, ca Amurru, Alalakh, Qadesh sau Alasija. Tratatele şi reglementările de graniţă, de alianţă sau de vasalitate urmează, toate, aproximativ acelaşi formular - invocarea împrejurărilor care au dus la încheierea respectivului act, menţionarea evoluţiei raporturilor dintre statele semnatare, clauze reciproce şi blesteme în caz de încălcare a înţelegerii. în mod obligatoriu, încheierea unui tratat presupunea efectuarea unor gesturi rituale, inclusiv sacrificii sângeroase. Au fost recuperate din mai multe arhive politice (Ebla, Ugarit, Alalakh, Mari şi Amarna) asemenea tratate. La tratate pot fi adăugate referirile din corespondenţa diplomatică. Chiar şi atunci când este vorba de raporturi comerciale, mai ales, când regele deţine monopolul asupra unui mijloc de transport, asupra unor mărfuri sau controlează trasee comerciale, operaţiile de schimb sunt efectuate între suverani. Astfel, la Ugarit, a fost descoperită o scrisoare, în akkadiană, adresată de către regele din Tyr către regele din Ugarit. Acestui text îi pot fi ataşate şi altele în care intendenţi sau funcţionari regali mijlocesc transferul unor mărfuri foarte căutate: ulei, textile fine, piatră de alaun, cositor şi aramă, cai; chiar se solicită mijlocirea de tranzacţii cu terţe ţări, de pildă, între Tyr şi Emar prin Ugarit. Li se adaugă corespondenţa diplomatică urmând uzajul internaţional cu numele destinatarului precedat de formula „tata", „frate", „fiu", în funcţie de statutul ierarhic al destinatarului. De exemplu, în scrisoarea lui Hammurabi II către regele Alasiei în care îl informa despre starea precară a Ugaritului în faţa unei primejdii iminente, primul i se adresează cu apelativul „tată". De regulă, corespondenţa era transmisă prin mesageri însoţiţi de daruri preţioase menţionate sau nu, în mod expres, în scrisori. în realitate, prin această formulă se prelungeşte sistemul întăririi alianţelor prin schimburi de daruri între şefi. Situaţiile concrete sunt atât de numeroase încât o înşirare a lor ar ocupa o întindere prea mare. Demn de reţinut este şi faptul că alături de rege şi sakinu, de intendenţii regali şi de prinţi de sânge sau de gineri, reginele erau implicate în viaţa diplomatică, întreţinând corespondenţă. Este cazul reginei Ulmi, care se adresează reginei din Ugarit într-un moment foarte special - despărţirea lui Ammistamru II de fiica regelui din Amurru, Bentesina. A fost un eveniment foarte complicat care a provocat o corespondenţă şi un proces de arbitraj sub supravegherea lui Initesub, regele din Karkemish. în sfârşit, căsătoriile diplomatice constituiau un mijloc eficient de întărire a legăturilor, de a cimenta alianţe cu condiţia ca ele să aibă o anumită durabilitate, cazurile de repudiere fiind relativ întâlnite. Este necesar să se facă precizarea că, în cvasitotalitatea lor, documentele diplomatice sunt redactate în limba akkadiană - limbă de cancelarie sau de administraţie în majoritatea statelor din Levant şi, în acelaşi timp, limbă de înţelegere internaţională. După cum s-a menţionat ceva mai sus, chiar în cazul corespondenţei dintre dinastii amorriţi din Levant, limba folosită este akkadiană. Fac excepţie documentele de la Ebla redactate în sumeriană, poate datorită datei mai timpurii. Se adaugă situaţiile în care sunt redactate două versiuni, de pildă, una akkadiană şi alta hittită în cazul tratatelor de alianţă încheiate între ţări. Fără îndoială că formaţia scribală şi dependenţa Canaan-ului şi a altor zone (Mitanni, Hatti) de tradiţie sumero-akkadiană explică această alegere în condiţiile în care au fost elaborate sisteme de scriere originale, de tip silabic sau alfabetic - ugaritică, feniciană, arameică sau ebraică. Doar limba arameică şi tipul de alfabet pătrat, propriu arameicii, vor elimina şi vor înlocui, în mileniul I î.H., limba akkadiană (redusă de multă vreme la statutul de limbă moartă), atât din administraţie, cât şi în relaţiile interstatale. Poziţia statelor canaanite în raport cu alte structuri formate în Orientul Antic şi în spaţiul egeo-mediteranean explică natura şi modalităţile de asimilare a diferitelor influenţe exercitate asupra zonei levantine, pe de o parte. Pe de altă parte, explică rolul de mediator între sfere culturale dintre cele mai diverse. Fără îndoială că o importanţă covârşitoare au avut preluarea, prelucrarea şi asimilarea unor teme sau motive elaborate în culturi cu prestigiu în Orient, în special, cea sumero-akkadiană. Descoperirea unui fragment din Epopeea lui Gilgamesh, la Megiddo, sugerează căile prin care teme ca aceea a eroului victorios asupra haosului sau asupra fiarelor , mituri etiologice sau mituri de origine, legenda potopului, elaborate în Sumer, au fost vehiculate prin akkadieni şi alţi semiţi în restul Mesopotamiei şi, de aici, prin contacte directe sau indirecte, prin intermediul unor texte ajunse departe, în sudul Palestinei. Mai cu seamă pătrunderea în ceea ce se Poate numi învăţământul scribal a unor manuale elaborate în Sumer în timpul dinastiei a Hl-a din Ur a avut o influenţă deosebită. Se adaugă o listă de nume divine care a circulat, în afară de Ugarit, şi la Emar (Meskene). Un alt manual conţinând formule juridice - neugaritice, respectiv sumero -akkadiene, provine din Ugarit. Alte texte conţinând o binecuvântare pentru rege, găsite în acelaşi oraş Şi m Emar, prezintă unele particularităţi între care folosirea mai multor variante: v siune fy a sumeriană „barbară" cu elemente de sumeriană „silabică" şi o alta în akkadiană - toate pornind de la un text original, erudit akkadian. Numai că introducerea unor formule distincte, lipsa de aderenţă la formula originală atestă intervenţia unui scrib din Ugarit. Mai există şi variante prescurtate, retuşate, care ■"nanifestă un alt spirit, de pildă, un text de la Emar. Din aceste descoperiri rezultă c ă la Emar, Ugarit, Byblos sau Megiddo existau o înclinaţie şi un interes pentru Producţiile literare istorice sau juridice sumero-akkadiene. Poate că prin această filieră prescripţiile codului de legi al lui Hammurabi au fost integrate în legislaţia ebraică. Totodată, trebuie să fie luată în considerare şi ideea după care însuşi planul de templu canaanit descoperit la Ebla, de pildă, este preluat din lumea sumeriană. Dovada ar constitui-o templul de la Gebel Aruda. Sub raportul gradului de asimilare, influenţa egipteană rămâne superficială, deşi un teritoriu destul de întins a intrat sub directa administrare faraonică, iar trupe şi funcţionari egipteni au rezidat într-o serie de aşezări. Explicaţia trebuie să fie căutată în circulaţia, numai la nivelul păturii alogene, a scrierii hieroglifice. Căci în afara Byblos-ului nu se cunoaşte nici o tentativă de a transpune, în plan local, sistemul de scriere egiptean. La aceasta se poate adăuga şi faptul că, în ciuda puterii statului egiptean şi a prestigiului civilizaţiei sale, limba, scrierile şi producţiile proprii au rămas izolate. Inclusiv cancelaria faraonică folosea limba akkadiană în corespondenţa diplomatică şi în tratatele de alianţă. Ceea ce s-a vehiculat în afara hotarelor ţării sunt valorile materiale, tehnici de zidărie şi stiluri arhitectonice, planuri ale unor construcţii cu destinaţie laică sau religioasă, produse meşteşugăreşti de lux (vase de piatră, de faianţă, obiecte de podoabă). Trebuie chiar subliniat că o parte din aceste obiecte erau vehiculate de agenţi canaaniţi spre Mesopotamia sau Mediterana. Dovada cea mai clară a unei asemenea asocieri o constituie încărcăturile unor corăbii scufundate în preajma litoralului (la capul Gelidonya şi Ulu Burum) microasiatic şi care conţineau, între altele, vase şi bijuterii de provenienţă egipteană. Unele din complexele tipic egiptene au fost deja amintite : templul dedicat zeiţei Hathor de la Timna, templele şi construcţiile civile de la Lachish, Megiddo, Sichem, Beth Shan. De aceleaşi fenomene trebuie să fie legate sarcofagele antropoide din Philistia (Deir el Balah, Tell el Far'a, Lachish, Beth Shan). Mai clare sunt dovezile care atestă un circuit invers al influenţelor încă la nivelul culturilor badariene, amratiene şi ghassuliene, foarte probabil prin Maadi. Ceramica, lapis lazuli, sigilii cilindrice, motive decorative, teme precum lupta cu fiarele au fost vehiculate spre Egipt şi egiptenizate până la începuturile dinastiei I thinite (Nar-Mer). Nu este exclus ca unele dintre aceste elemente să nu fi parcurs drumul pe uscat, prin Levant, ci pe apă, peste Marea Roşie. De asemenea, unele mituri foarte vechi, cum este mitul lui Osiris, care cuprinde şi mai multe episoade „asiatice", să fi reţinut şi detalii din miturile canaanite. Cea de-a treia zonă de contact rămâne spaţiul egeo-meditanean. Legăturile trebuie să fi fost foarte strânse şi trebuie să fi depăşit cu mult simplele contacte comerciale. Scrisoarea lui Hammurabi II adresată regelui din Alasija, epitetul pe care-1 foloseşte presupun legături politice, poate chiar vasalice. în acelaşi timp. faptul că, cel puţin la Ugarit şi Minet el Beidha, există o colonie de cetăţeni ciprioţi sau micenieni explică de ce s-a simţit nevoia cunoaşterii limbii şi a sistemului de scriere (ciprominoica 1) ale partenerilor după cum rezultă din descoperirea unei inscripţii în ciprominoica la Minet el Beidha şi a mai multor inscripţii scurte sau semne izolate la Ugarit şi Lassatie. De notat că, în afară de trei tăbliţe din Palatul de Sud, restul inscripţiilor în ciprominoica nu apar în arhiva regală, ci în depozite din locuinţe şi în arhive particulare. Mai importante decât aceste tăbliţe economice sunt cele redactate în Cipro-minoică 3, o scriere creată pentru a traduce sunetele dialectului ugaritic. Durata şi importanţa contactelor cu lumea creto-miceniană ş| cipriotă se reflectă în mitologia greacă.' în unele cetăţi miceniene, aceste legături trebuie să fi prevalat. Numai aşa se explică importanţa influenţei semitice şi a miturilor străine la Theba. Nu este exclus ca după distrugerea cetăţii, eventual la sfârşitul fazei Myc III B 1, locul de principal partener cu Levantul să fi fost preluat de Atena. Cât priveşte influenţa cipriotă, cretană sau miceniană asupra Canaan-ului ea poate fi circumscrisă zonal; în afară de Philistia, unde, în virtutea originilor, filistinii introduc peste tradiţiile culturale locale, dintre care unele vor supravieţui, o serie de elemente egeene, este vorba de Ugarit. în rest avem de-a face cu simple importuri distribuite la nivelul păturii conducătoare. între elementele egeene din Philistia se numără un tip de templu identificat la Tell Qasile. Este vorba de un templu reconstruit şi mărit de trei ori între secolele XII-X î.H., prezentând analogii cu acelea de la Kition şi Enkomi (Cipru), Phylakopi şi Ay, Irini (Ciclade). De asemenea, este evident caracterul micenian al ceramicii, care din punctul de vedere al formei, tehnicii şi decorului poate fi atribuită Myc III C 1 b. Cea mai importantă achiziţie datorată instalării filistinilor o constituie metalurgia fierului practicată pe scară largă, după cum o dovedeşte descoperirea, în Palestina, a celor mai vechi cuptoare de reducere a minereurilor de fier. 6. Cultura în ciuda numeroaselor curente şi influenţe care s-au exercitat asupra Canaan-ului, a cosmopolitismului societăţii canaanite, cultura elaborată în această zonă se caracterizează nu numai prin originalitate şi bogăţie, ci şi prin forţa de penetraţie şi influenţa pe care a exercitat-o asupra altor culturi. Una din cele mai însemnate realizări a fost inventarea unor sisteme de scriere mai simple. Cea mai veche scriere alfabetică, operând încă cu semne cuneiforme, aşa numitul alfabet proto-sinaitic, a fost utilizată la Ebla, în jur de 2500 î.H. Această scriere constă din 100 semne care redau silabe sau cuvinte. Ea reprezintă doar o etapă spre inventarea alfabetului propriu-zis, care opera cu 27 semne notând numai consoanele. Este vorba de ceea ce s-a numit alfabetul fenician, preluat şi adaptat fie de alte neamuri semitice, arameii, de exemplu, fie de către greci. Arameii, a căror limbă şi scriere va deveni limba cancelariilor în mileniul I î.H., vor proceda la două modificări - una de grafie, realizându-se ceea ce s-a numit alfabetul pătrat, adoptat şi de vechii evrei. Notarea unor vocale situate la mijlocul sau sfârşitul cuvântului, folosirea mai multor semne pentru acelaşi fomen, introducerea unor consoane cu valoare vocalică constituie cea de a doua inovaţie. Creaţia literară este cunoscută, pe de o parte, datorită textelor literare şi mitologice descoperite la Ebla şi Ugarit, pe de altă parte, datorită tezaurului literar păstrat prin intermediul Vechiului Testament, care a vehiculat texte, teme, mituri. Intre acestea sunt de amintit Mitul Creaţiei Lumii, Mitul Potopului, alte mituri biologice sau de origine precum Mitul Expulzării din Eden. Li se adaugă cântece războinice (Cântecul Deboreî), poezia lirică (Cântarea Cântărilor), poezia religioasă (csalrni şi imnuri adresate divinităţii), literatura profetică şi de înţelepciune. La Ugarit circulau cicluri de poeme cum sunt Povestea lui Aqhat şi Povestea regelui Kheret (un personaj legendar), apoi o serie de mituri legate de Ciclul lui Baal şi Anat. Ultimul motiv are o vechime foarte mare la Ugarit, încă de la începutul mileniului N î-H. Este urmat de povestea lui Aqhat, ale cărei apariţii timpurii sunt databile aproximativ în sec.XVIII î.H. , pentru ca epopeea despre Keret să fie recunoscută în texte abia în secXVI Î.H. Este o foarte mare deosebire între primele producţii literare şi ultima. Ciclul Baal-Anat şi povestea lui Aqhat sunt proiectate în lumea divină, în timp ce Epopeea lui Keret este legată de motivul fundării unei dinastii regale. Nu există în întreaga această zonă o operă care să poată fi considerată istorică, adică de tip analistic, aşa cum cunoaştem din lumea akkadiană, hittită, egipteana sau assiriană. Numai în Vechiul Testament găsim o istorie care împleteşte evenimentele reale cu mituri etiologice, tradiţii şi legende tribale. Deci, există părţi care au valoare istorică {Cartea judecătorilor, Josua, Cartea lui Samuel, Cartea Regilor, Cartea Cronicilor, ultima, mai ales, pentru perioada postexilică). Nu există, de asemenea, o legislaţie elaborată sub forma unui cod într-un stat sau altul. Se cunosc numai acele manuale de natură notarială cu scop strict practic, menite deci să asigure rezolvarea unor cazuri concrete. Cele două coduri cuprinse in Vechiul Testament (Deuteronomul şi Codul Sacerdotal) sunt redactări târzii. De exemplu, cele mai multe articole cuprinse în Deuteronom (începând cu nr.31) sunt redactate, în mod sigur, în secolele VII-VI î.H., de către reformatorii aflaţi sub influenţa profeţilor (Iosua). Sigur că acest cod cuprinde şi referiri la practici mai vechi, la unele cutume, de exemplu levirat, distincţia între tipuri de cetăţi, referirile la Anul Jubileu etc., dar partea cea mai importantă reprezintă o legislaţie care nu a fost aplicată în cadrele statale ale vechilor evrei. Acelaşi lucru se poate spune şi despre Codul Sacerdotal, a cărui redactare este şi mai târzie, respectiv datează din perioada exilică şi postexilică (sec.VI-V î.H. ) şi este, în parte, datorată lui Esdras. Ca şi în cazul legilor civile, codul conţine rituri şi practici mai vechi, dar nu este uşor să se deosebească diferitele straturi ale acestor redactări. Trebuie să se sublinieze că două au fost marile centre culturale creatoare ale Canaan-ului, şi anume Ebla şi Ugaritul. Afirmaţia se bazează pe faptul că părţi însemnate din Vechiul Testament îşi au originea în literatura canaanită. în literatură şi artă este de remarcat existenţa unei anumite tipologii proprii, care diferenţiază monumentele locale de acelea din alte culturi orientale. în primul rând, este tipică independenţa spaţială între palat şi templu.. Constatarea este valabilă atât pentru Alalakh, cât şi pentru Ebla şi Ugarit. în al doilea rând, trebuie să se reţină simplitatea planului de templu canaanit. Şi anume, o clădire bipartită, axială cu o antecella, o cella cu nişă simplă sau dublă, nişă axială. Templul dedicat lui Dagan de la Ebla (faza III A), cele de la Ugarit sau Alalakh prezintă toate aceste caracteristici. Se cunosc însă şi construcţii cu o structură care prefigurează planul templului de perioadă solomonică. Este un plan identificat deja în bronzul timpuriu la Megiddo - o cella pătrată cu două coloane pentru susţinerea acoperişului, precedată de un portic. Al doilea element original îl constituie templul Stelei din aria C de la Hazor, particularizat prin prezenţa statuii divine, decorată cu o semilună şi aşezată într-o nişă, precum şi cu un număr de stele anicone. în sfârşit, trebuie să fie amintit şi tipul de templu israelit de perioadă iahvistă, şi anume de plan pătrat cu nişă axială, cu o curte în care este amplasat altarul din lut sau piatră, fără trepte, pentru ars mirodenii; două pavimente la intrarea în cella reprezintă locurile pentru Jachim şi Boaz; bănci în interior şi nişă pătrată flancată de două altare pentru mirodenii; în colţul de NV al nişei o piatră fasonată, un massebach care simbolizează prezenţa zeului. Pe acest tip de plan a fost construit templul din Ierusalim, menit să adăpostească şi Arca Alianţei Dintre ansamblurile tipice pentru Palestina se numără locul de cult conţinând un altar şi înconjurat de un zid eliptic, deschis la soare şi cunoscut sub termenul de b descoperit la Megiddo. I se adaugă sanctuarul de pe înălţime, constând din 10 monoliţi dispuşi într-un şir de la nord la sud, de la Gezer, precum şi o serie de capele socotite tribale, cum este aceea din apropiere de Amman, constând dintr-o încăpere pătrată pe un piedestal destinat să susţină stâlpul sacru, fără temenos. Un sigiliu kassit descoperit aici se referă la Amat-Banitu şi paredrul său, Sarpanitu. Este probabil că toate aceste ansambluri erau locuri de pelerinaj în care aveau loc sacrificii umane anuale, în special, sacrificii de copii. Descoperirea la Amman a numeroase oase umane calcinate (în procent de 90%), ca şi vârsta sacrificaţilor (copii între 12-14 ani) confirmă tradiţia biblică şi dă mai mare greutate interpretării amintite mai sus. Reconstituirea panteonului canaanit este o sarcină relativ uşoară. Textele de la Ebla şi Ugarit, ştiri mai târzii de la Tyr şi Sidon, referirile din Vechiul Testament şi surse provenind din diferite colonii semitice, în primul rând Cartagina, permit recunoaşterea diverselor divinităţi: EL, zeu creator, stăpân al haosului, imaginat ca un bătrân cu barbă albă, având drept paredră divină pe Asherat, cuplul Baal-Anat, concurenţi la locul de divinităţi supreme. Baal, cunoscut prin supranume, fie prin numele sale proprii (Haddu, Hadad), era zeul tunetului şi al furtunilor de iarnă, zeul munţilor unde se formează furtunile, stăpânul înălţimilor Sapaou, războinic prin excelenţă. Anat juca, de asemenea, un rol important în cult. Prin elementele care o caracterizează - zeiţă cerească, virgină şi mamă -, are cele mai strânse legături cu Thinit cartagineză. De un rang inferior este cea de-a treia zeiţă - Astarte. Dacă acesta este tabloul pe care ni-1 oferă textele mitologice ugaritice -un panteon în fruntea căruia se află două triade paralele - una masculină (El, Dagan, Baal) şi una feminină (Asherat, Anat, Astarte) ai căror membri se află, fiecare în parte, într-o anumită poziţie ierarhică, şi dacă sunt relativ simplu de înţeles motivele pentru care El, în ciuda rolului de zeu creator suprem, a fost împins în plan secundar, iar Dagan şi Baal au trecut în prim plan în calitate de protectori ai regilor din unele oraşe canaanite (Ugarit, Karkemish, de exemplu), rămân un fenomen greu explicabil abandonarea, chiar prohibirea vechiului panteon canaanit (venerat la Ebla de o dinastie care poate fi asociată cu strămoşul eponim al evreilor - Ebrium) şi adoptarea religiei iahviste ca bun exclusiv naţional al evreilor din perioada fundării statului. Pentru a înţelege acest proces este nevoie de câteva detalii privind natura iahvismului în perioada preexilică (spre 585). înainte de aceasta trebuie menţionat că texte de la Ebla, Karkemish şi Mari confirmă existenţa unui dublu sau a unei ipostaze a lui El - Yahw. Dar spre deosebire de El, care este perceput fie sub formă umană (bătrân), fie teriomorfă (taur), Yahw ne apare ca o ipostază nepersonificată. Vechimea acestei componente a panteonului canaanito-amorrit este confirmată de prezenţa, în nume regale teofore, a acestei divinităţi. Este vorba, deci, de un fenomen foarte timpuriu, dar care a căpătat o semnificaţie deosebită în procesul de diferenţiere a evreilor de alte populaţii înrudite trăitoare în aria de formare a statului propriu. Faptul că în calendarul de la Gezer (sec.X Î.H. ) şi în inscripţiile de la Kautillat, alături de Jahve apare paredra sa, Asherat, confirmă această ipoteză. Judecând după izvoare (texte mitologice provenind, în principal, de la Ugarit |i Ebla, legende, dar şi după scrieri, mai recente (Sanchuniathon, Philon din Byblos, kusebios, Vechiul Testament) este posibil ca, în spaţiul vestic să fie avut loc două reelaborări sau sistematizări. Una, legată poate de o şcoală teologică ugaritică, care impune ca divinitate suverană pe El, zeu creator al pământului, al cerurilor, al unor zei minori, arbitrul păstrătorul echilibrului universal, de la care emană regalitatea, şi două triade >aralele, una masculină (El, Dagon, Baal) şi alta feminină (Athirat, Athart = Astarte, nat), care se situează deasupra unor serii de zei minori astrali, de exemplu, Shapasu soarele), Yarikh (luna), Kothar (zeul magician şi creator de arme, instrumente, ităpân al tehnicilor) etc. Trei divinităţi minore joacă un rol deosebit, ca tulburătoare de echilibru: \thrar (poate simbolizând deşertul), Yam (marea) şi Mot (moartea), toate trei legite de mitologia lui Baal (divinitatea care moare şi învie). Este necesar să se adauge amănuntul că, deşi aceste Triade sunt regăsite n toate oraşele canaanite, iar El rămâne pretutindeni cu statutul de zeu suveran, iecare stat şi-a ales ca divinitate protectoare fie una din ipostazele lui Baal (Baal a Ugarit, Baal Eshmun la Sidon, Melqart la Tyr), fie Dagon (Tuttul), fie o zeiţă Baalat\à Byblos). Trebuie reţinut caracterul pluralist al lui Baal (natură ce rezultă lin epitetele care-i sunt atribuite), dar mai ales faptul că Baal, ca şi Adonis la 3yblos reprezintă personajele principale dintr-un mit sau dramă care are drept ;adru ritmul vieţii agrare cu toată succesiunea de operaţii de la semănat până la :drobitul boabelor de grâu şi prepararea făinii. Această temă este pusă în lumina n poemul Baal şi Mot (Moartea = Seceta), un text care poate fi foarte bine înţeles lin perspectiva antropologiei culturale, ca şi în cazul mitului lui Adonis, a cărui maliză este datorată lui Frazer. în ceea ce priveşte reprezentarea zeilor, aceasta este determinată de natura ;i atributele care le sunt asociate. O particularitate a panteonului vest-semitic, în principal, levantin o constituie dubla încarnare a divinităţii. Şi o imagine intropomorfă, de exemplu, El ca un bătrân cu păr şi barbă albe, întronat şi cu :oamele sacralităţii (deci, ca suveran ceresc), Baal ca un tânăr impetuos, cu barbă, )onetă ascuţită şi coarne scurte, cu lancea arborescentă (simbolul fulgerului) în nana stângă. Dar şi o imagine zoomorfă (El ca taur, Baal ca viţel). Este necesar să ;e adauge acum că, foarte probabil, El a avut şi o ipostază nepersonificată, Jahw. Cât priveşte administrarea cultului, aceasta revenea unor persoane specializate (preoţi, preotese, un personal ajutător important) şi se desfăşura fie tn temple urbane (v. templul lui Dagon de la Ebla) sau cele două temple gemene (dedicate lui Dagon şi Baal) de pe acropola Ugarit-ului, fie în aer liber, pe altare ;au în temple în afara zidurilor amplasate, pe pante sau pe înălţimi (v. Byblos, rad, Sidon). Modele de temple canaanite (de plan rectangular sau de plan pătrat) au fost dentificate în toate centrele în care au fost efectuate cercetări arheologice. Ceea ce onferă particularitate acestor temple este prezenţa acelui mazzebach (un con de >azalt înalt de 50 cm), de exemplu în templul din stratul IX de la Beth Shan şi care imbolizează prezenţa zeului. La Arad a fost descoperit şi prototipul templului | israelit, de plan pătrat, cu altar din lut şi piatră fără trepte, corespunzând Ex. 20, ~:4-26; 27, 1 şi cu locurile pentru amplasarea, la intrarea în cella, a celor doi stâlpi - Jachim şi Boaz. Cum s-a amintit deja, există şi construcţii neobişnuite. Este cazul templului stelei de la Hazor, cu o zeitate reprezentată în relief cu două mâini înălţate şi cu o semilună deasupra lor (zeul Lunii ?), asociată cu o altă divinitate (feminină) ce ţine m şarpe şi un şir de zece stele aşezate în vecinătatea templului. Un edificiu isemănător a apărut la Gezer (cu zece monoliţi dispuşi în şir). Cea mai stranie situaţie este cea recunoscută la Amman, unde, într-o simplă curte delimitată cu un zid, fără nici un altar, au apărut urme consistente de jertfe animale şi umane. Ofrandele aduse acestor divinităţi constau din libaţii (vin, untdelemn), arderea de aromate şi sacrificii sângeroase, inclusiv sacrificii umane. Cea de-a doua mare reformă este reforma Jahvistă, care a constat din epurarea cultului de elementele lui idolatre, nereprezentarea în nici o formă a unicii divinităţi Yahve, care devine zeu naţional în sensul cel mai strict al cuvântului. O simplificare a ceremonialului prin excluderea riturilor orgiastice legate de Baal, Adonis sau Astarte, reducerea, în primă fază, a slujitorilor cultului trebuie amintite şi ele. Poporul lui Israel a fost ales de Yahve pentru a-i revela existenţa şi legea orală. Această alegere a presupus un dublu pact, dintre Abraham şi Dumnezeul lui şi dintre Yahve şi Moise, pe Muntele Sinai, când sunt revelate Tabelele Legii (Torah sau Pentateucul). Deci, pe Muntele Sinai a avut loc o theofanie sau ceea ce se mai numeşte revelaţia sinaitică. Se pun astfel bazele unei teocraţii sau theopolis. Este necesar să se facă precizarea că forma originală a iahvismului a fost modificată în perioada exilică şi postexilică prin adoptarea unor principii zoroastriene, de exemplu, opoziţia dintre bine şi rău, ideea de faptă şi răsplată pe lumea cealaltă, ca şi introducerea cultului îngerilor. Nu constituie o întreprindere uşoară încercarea de a preciza cauzele, împrejurările şi momentul în care s-a produs această reformă. Mai ales, cum s-a realizat fuziunea absolută între religie / divinitate / neam. Căci, spre deosebire de celelalte religii, iahvismul este exclusivist, respinge orice contact cu străinul şi orice idee de prozelitism. Acordând o destul de mare credibilitate tradiţiei mozaice, Albright asociază reforma iahvistă cu grupul de evrei veniţi cu Moise şi o pune pe seama influenţei pe care cultul lui Aton, instituit de Amenhotep IV, l-a putut exercita asupra comunităţii evreieşti din Egipt. Albrecht Alt şi Martin Noth, urmaţi de Gottwald, consideră reforma iahvistă drept rezultatul unei anumite evoluţii istorice şi etnice în Canaan. Abandonarea vechilor culte canaanite şi adoptarea unei religii noi au reprezentat o modalitate de autodefinire a unei populaţii destul de eterogene ca mod de viaţă, istorie, interese. După Gottwald, acest proces s-a produs în două etape. într-o fază incipientă, paralel cu constituirea unei ligi culturale (amphictionii) a celor 12 triburi; ceea ce desemnează textul biblic şi unele surse externe (v. Stela lui Merneptah) cu numele de Israel reprezintă tocmai această amphictionie .De grupul egiptean al lui Moise este asociată cea de-a doua etapă, care nu a făcut decât să consolideze aceste tendinţe şi să adâncească opoziţia evrei / canaaniţi, oferindu-i o bază ideologică nouă -iahvismul. , întrebări recapitulative i- Structurile politico-statale din spaţiul canaanit. Caracterizare generală j- Izvoarele studierii istoriei spaţiului canaanit (arheologice, scrise) J- Oraşe-state canaanite: structuri politice, specializare economică, comerţ 4- Particularităţile formării şi dezvoltării statului evreiesc 5 - Civilizaţia feniciană 1. Interferenţe culturale în spaţiul canaanit 2. Formarea statului evreiesc între tradiţia biblică şi cercetarea arheologică 3. Civilizaţia feniciană şi difuzarea ei în spaţiul circum-mediteranean 4. Miturile etiologice în Vechiul Testament Bibliogra fie selec tiv ă Terne de referate .; ; Izvoare • Biblia (traducere Gala Galaction), Bucureşti, 1938 • Gândirea feniciană în texte (traducere C. Daniel, A. Negoiţă), Bucureşti, 1979 Studii şi sinteze • Aslstrom, D.Edelman, Merneptah, Israel, JNES,1,1985 • Aslstrom, D.Edelman, Merneptah, Where Did the Israelite Live, JNES, 2,1982, p.183 şi urm. • Daniel, C, Orientalia mirabila, Editura Ştiinţifică şi Enciclopedică, Bucureşti, 1976 • Daniel, C, Civilizaţia feniciană, Editura Sport-Turism, Bucureşti, 1979 • Deshayes J., Civilizaţiile vechiului Orient, I-III, Editura Meridiane, Bucureşti, 1976 • Johnson, P., Une histoire des Juifs, Paris, 1989 • Laperrousaz, E.-M., Manuscrisele de Ia Marea Moartă, Editura Meridiane, Bucureşti, 1997 • Lods, A., Israel des origines au milieu du VIH-eme siècle, Paris, 1932 • Magnusson Magnus, The Archeology of the Bible Land, Londra, 1977 • Negoiţă, A., Religia canaanită, în „Studii Teologice", XI, 1959, nr. 9-10, p.525-555 • Sabatino, M., Vechile civilizaţii semite, Editura Meridiane, Bucureşti, 1975 • Vaux, O., Histoire ancienne de l'Israël, YAFW, vol. 142, Berlin, 1977 w IV. HAITI SI MITANNI '.?. ■ 1. Ţara şi populaţia Inima ţării hittite este localizată în podişul anatolian, pe cursul fluviului Halys (Marassantiya) între zona de coastă a Mării Negre în nord, munţii Taurus la sud, Eufratul superior, Ceylon şi Seyhan în vest şi până la Murad Dag în est. 0 regiune relativ săracă, cu ape puţine, lacuri sărate, oferind în schimb păşuni şi unele bogăţii minerale foarte căutate - minereuri cuprifere, minereuri de fier, argint şi aur. Aceste bogăţii au făcut ca mai multe drumuri să traverseze Anatolia. Unul dintre ele lega Mesopotamia de nord-vestul Asiei mici. Pe acest drum trebuie să fi circulat aurul din valea Pactolus spre Ur şi bijuteriile sumeriene spre Troia, ca şi cositorul şi arama. Pe traseu, traversarea câmpiei Elbistan şi atingerea localităţilor Kultepe şi Imikusagi erau obligatorii. Cea de-a doua arteră importantă pornea de la Hattusas sau alte oraşe centrale anatoliene, traversa Taurus şi Cilicia, şi atingea nordul Siriei. La acestea pot fi adăugate un drum, în diagonală, care lega Transcaucazia şi coasta Mării Negre de Cilicia şi altul care mergea din zona centrală a ţărmului vestic al Asiei Mici până în podişul anatolian şi de aici, mai departe, spre izvoarele Eufratului. Ţara hittită, la originile ei, este o ţară prin excelenţă continentală. Nu este însă o ţară izolată, căci bogăţiile pe care le posedă şi poziţia geografică avantajoasă de-a lungul acestor artere comerciale au favorizat integrarea ei într-un sistem de relaţii interstatale care a dus, inclusiv, la întemeierea unor colonii comerciale assiriene la Kanesh (Kultepe), Alishar (Kussara), Bogozkoi (Hattusas), eventual la Mikusagi. La începuturile istoriei hittite, ţara aceasta nu era nici mare, nici unitară, ci era subdivizată într-o serie de principate cu un oraş-capitală, şi anume Kussara, Hattusas, Purushanda, Kanesh, Zalpa, Pala, Nenassa, cărora li se adăugau oraşe cu funcţii strict religioase, ca Arinna, de exemplu. Lărgirea teritoriului s-a realizat aproximativ între 1800-1250 î.H. Unul din mijloace a fost cucerirea sau anexarea. A fost un proces de lungă durată ale cărui începuturi pot fi legate de domniile lui Pithana Şi Anitta şi care a fost desăvârşit în perioada noului regat. Cea de-a doua cale a fost aceea a realizării unui sistem de alianţe cu sau fără ameninţarea cu forţa, soldat cu aducerea sub dominaţie a unor state, până la un timp autonome, de exemplu, Samuha, Isuwa, Zuhma şi Pahhuwa în sud-est. Prin extinderea graniţei până la Eufrat, hittiţii au devenit vecinii nordici ai regatului mitannian. în sud- vesti Kizzuwatna (constituită pe teritoriul Ciciliei actuale) este mai întâi silită să încheie un tratat de alianţă, iar ulterior îşi pierde autonomia şi este transformată într-o simplă provincie. Prin aceste succese, Hittiţii şi-au asigurat culoarul de acces, prin Hurri şi Kizzuwatna, spre nordul Siriei, unde un Suppiluliuma îşi va instala proprii fii în calitate de Guvernatori sau de-a lungul litoralului vestic, se înşirau un număr mare de ţări şi oraşe, cum sunt: ! Sallapa, Millawata, Lukka, Tara Arzawa, Wilusa (Uilusa), toate cunoscute din texte, (în special din înţelegeri încheiate între marele rege din Hatti şi regi sau prinţi locali (v. tratatul dintre Mwattalu şi Alaksandus din Wilusa) şi din cunoscuta corespondenţă în jurul Milawatei. Dominaţia regatului hittit asupra acestei reţele periferice de state dependente nu era admisă fără contestaţie şi nici nu s-a realizat fără violenţă. Dovadă stau nivelurile de distrugere de la Karahuyiik (Konya) şi Kanesh, Lidar şi Imikusagi. Nu este o sarcină comodă precizarea structurii etnice şi lingvistice a acestui spaţiu atât de întins. Un lucru este sigur. Limba, mai exact, unele din limbile folosite în administraţia regatului hittit aparţin unui trunchi indo-european şi reprezintă un stadiu primitiv de evoluţie caracterizat prin arhaismul structurii fonetice şi morfologice. Conform opiniilor tradiţionale, este vorba de hittită (nesită), luvită şi palaită, primele două foarte bine cunoscute prin texte redactate fie cu scriere cuneiformă, fie cu scriere hieroglifică (luvita). Problema este dacă vorbitorii acestor limbi şi dialecte sunt autohtoni sau pătrund în Asia Mică într-unui sau în mai multe valuri. în acest ultim caz, se pune întrebarea: care a fost ordinea migraţiei vorbitorilor de nesită, luvită şi palaită ? Sigur este că, din punct de vedere lingvistic, nesita şi luvita nu prezintă deosebiri care ar putea fi explicate prin vehicularea lor de către grupe tribale distincte, care migrează la distanţe foarte mari de timp una de cealaltă. Arheologic, situaţia este şi mai complicată. Pe de o parte, se înregistrează un val de distrugeri care afectează, concomitent, în jur de 2300-2200 î.H. , un număr de aşezări. Asemenea niveluri de distrugere au fost identificate în cele mai importante centre atribuite epocii bronzului timpuriu II (Troia II, Alishar, Beycesultan), situate fie în zona litorală, fie pe platoul anatolian. Simultan cu aceste distrugeri se constată o descreştere bruscă a populaţiei, sărăcirea culturii şi o oarecare accentuare a vieţii pastorale. Pe de altă parte, este limpede că cel puţin trei tradiţii culturale urmează nivelul de distrugeri. Nu este uşor să se precizeze patria de origine pentru purtătorii acestor aspecte culturale noi. Una din tradiţii este cunoscută prin cimitirul databil în Bronzul timpuriu 3 de la Ikiztepe (regiunea pontică), caracterizat prin bogăţia inventarului şi ofrandelor, între care se numără bijuterii lucrate în aur şi argint, vase din metal, arme (vârfuri de lance, săgeţi, pumnale), unele decorate cu figuri umane în relief. Faptul că domină mormintele masculine de luptători, ca şi elementele de stil animalier, tehnologia bronzului (bronz arsenizat) i-au făcut pe descoperitori să creadă că cimitirul aparţine unui grup de populaţie indo-europeană migrând din Caucaz spre Anatolia şi parcurgând zona Samsun, Amasya, Coruncu, Tokat, Kostamonu. A doua serie de descoperiri sunt cele de tip Alaèa Huyiik-Horoztepe-Dorak, caracterizate prin morminte care prin formă şi inventar prezintă unele analogii cu grupul Maikop din Ciscaucazia. In sfârşit, aşezarea şi cimitirul biritual de la Geidikli (reg. Islakiye, SE Turciei) ocupă un loc aparte şi reprezintă a treia tradiţie importantă. Numărul mare de morminte de incineratie, incineratiile parţiale, care îşi au contrapartida în ceremonia funebră hittită, descrisă într-un text databil în sec.XIV-XIII î.H., uşurează interpretarea monumentului în discuţie. Această descoperire poate fi socotită drept o dovadă sigură a instalării unui nou grup etnic în zonă. Originea grupului este mai greu de stabilit, întrucât în Caucaz nu se cunosc cimitire de incineratie la această vreme. Ele sunt, în ce măsură nivelurile de distrugere, care marchează sfârşitul fazei bronzului timpuriu 2 pe coasta de vest a Asiei Mici, se datoresc apariţiei şi instalării luviţilor, rămâne o problemă discutabilă. Complexele amintite, la care pot fi adăugate cimitirele de tip Karatas sau Yortan cu inhumaţie în pithoi, atestă pluralismul tradiţiilor culturale anatoliene. Dincolo de unele particularisme sau diferenţe regionale, fireşti atunci când este vorba de un teritoriu atât de vast şi supus unor influenţe diverse, rămâne ca explicaţie plauzibilă a acestei realităţi arheologice pătrunderea mai multor valuri de populaţie alogenă. Nu există nici un dubiu că unele din aceste deplasări au modificat brusc şi violent modelele culturale şi politice ale bronzului timpuriu şi că, într-o serie de sectoare, continuitatea între Anatolian timpuriu şi Anatolian mijlociu a fost întreruptă. Situaţia contrastează cu ceea ce se întâmplă la trecerea de la Anatolian mijlociu la Anatolian târziu, când, prin tipul de fortificaţie, tehnică de construcţie, ceramică, arta metalului, iconografia sigiliilor, se constată o evoluţie gradată şi o continuitate culturală evidentă. Problema este cine sunt agenţii acestei schimbări şi ce tip de relaţii s-au stabilit cu populaţia peste care s-au suprapus. Evident, înţelegerea complexă a realităţilor anatoliene presupune o cercetare complexă , pluridisciplinară, bazată pe date lingvistice, arheologice, antropologice şi de istorie politică. Deocamdată, trebuie să se reţină că termenul general de hittiţi aplicat noilor veniţi are mai curând un sens larg, politic sau teritorial, decât lingvistic sau cultural. Pe de altă parte, este important că în tăbliţele cappadociene, descoperite la Alishar şi Kanesh, apar nume care aparţin unui strat lingvistic particular, numit nasili sau kaneshit, nume care pot fi asociate cu schimbările ce se înregistrează la sfârşitul Anatolianului timpuriu şi la începutul Anatolianului mijlociu, deci într-o vreme care corespunde şi cu instituirea primelor dinastii istorice locale, de pildă, cea a cărui întemeietor este Pithana. Ce se întâmplă cu predecesorii lor şi care este modalitatea de a-i delimita de noii veniţi nu constituie o sarcină simplă. în mod curent aceştia sunt numiţi protohittţi. Documentele hittite înseşi le clasifică limba drept hattili şi o opun limbilor nasili, luwili şi palanili. Există însă unele indicii arheologice, cum sunt acelea furnizate de cimitirul extramural de la Gordion, care atestă că în unele zone elemente ale tradiţiilor prehittite nu numai că au supravieţuit, dar au constituit substratul mai vechi pe care lumea hittită a crescut. Interferenţele culturale se exprimă în dualismul obiceiurilor funerare şi în elaborarea unui fond comun pe care evoluează Regatul Vechi hittit. Mai exact, este vorba de procentul pe care îl deţine practica înhumării în pithoi, un vechi obicei anatolian, ca şi de tradiţiile religioase..Apartenenţa lingvistică a acestor precursori nu este limpede, în ciuda conservării în texte a unor elemente lexicale care le aparţin. Caracterul aglutinant al limbii pare să fie în afara oricăror îndoieli. Termenul ales pentru desemnarea acestui strat - protohittiţi - creează confuzii şi sugerează un tip de relaţii pe care taptul arheologic pur nu este în măsură să-1 surprindă. împrejurările istorice care au dus la disoluţia Imperiului hittit şi la distrugerea aşezărilor din Anatolia Centrală, inclusiv a capitalei - Hattusas, sunt în general cunoscute. Ele se integrează într-o migraţie transcontinentală, cunoscută, îndeobşte, ca invazia „popoarelor mării". Anatolia a fost afectată nu numai periferic, asa cum 0 atestă descoperirile de la Troia şi Tarsus, ci chiar pe platoul central.' Grupele lui orientală care-şi păstrează independenţa vizavi de regele hittit. în schimb, va deveni, sub Shuttarna, dependentă de Assiria. 2. Izvoare Deşi amintirea regatului hittit a dispărut din memoria istoriei încă din perioada redactării Vechiului Testament, în momentul de faţă el reprezintă o lume destul de bine cunoscută graţie cercetărilor arheologice şi descifrării rapide a textelor descoperite în capitală - la Hattusas. Condiţiile politice din imperiul otoman nu au favorizat o activitate de depistare şi studiere a urmelor materiale lăsate de predecesori. Dar, începând cu ultima parte a secolului XIX şi în primele decenii ale secolului XX , Anatolia a devenit una din zonele privilegiate pentru arheologi. Cercetări ca acelea întreprinse la Troia, Bogazkoi, Kultepe, Alishar, Yazilikaia au atras atenţia asupra varietăţii şi originalităţii evoluţiei culturale. în perioada care a urmat primului război mondial, care a coincis şi cu descifrarea, de către Hrozny, a documentelor scrise, interesul cercetătorilor s-a extins şi asupra altor puncte datând din perioadele protohittită, hittită şi frigiană de pe platou (de exemplu Masat Hoyuk şi Gordion). Totodată, a început să fie extinsă explorarea unor staţiuni de perioadă prehittita (neolitic şi bronz timpuriu) nu numai în Podişul Anatolian, ci şi în zonele periferice, respectiv în Cilicia şi în vestul Asiei Mici, de pildă, la Mersin, Beycesultan şi Tarsus. în est, Arslantepe, Karaz şi Pulur sunt staţiunile cel mai bine cercetate. în Anatolia Centrală se fac săpături de amploare cu rezultate spectaculoase la Èatal Huytik, Haèilar, Èayonu, Can Hasan, Alaèa Hoyuk, Ahlatibeî etc. Cât priveşte izvoarele scrise interne, acestea pot fi divizate în două mari grupe. Un grup imens de texte provenind din coloniile comerciale assiriene din Cappadocia, şi anume peste 10.000 tăbliţe conţinând date extrem de interesante, de natură economică şi politică, descoperite la Kanesh (Kultepe), la care se adaugă un număr mai mic de texte de la Alishar şi Hattusas. Pentru istoric sunt de o valoare excepţională, nu numai pentru că oferă informaţii despre structura societăţii anatoliene, despre economie, despre natura tranzacţiilor comerciale şi „bancare", ci şi pentru că furnizează cele mai timpurii informaţii relative la principatele hittite, notează cele mai vechi elemente de onomastică anatoliană şi hittită. Cel de-al doilea grup este reprezentat de arhiva regală de la Hattusas. Texte redactate în hittită, akkadiană sau hurrită se constituie într-o moştenire inestimabilă constând din coduri de legi, reglementarea succesiunii la tron, datorată lui Telepinu (importantă şi pentru preambulul care conţine o listă a regilor hittiţi), anale sau res gestae ale mai multor regi, tratate de alianţă, texte administrative, corespondenţă diplomatică, texte rituale, religioase, Omina, mituri etc. Li se pot adăuga inscripţiile monumentale din regatele siro-hittite, în special, cele de la Karkemish, inclusiv inscripţiile de pe sigilii. Informaţii numeroase provin din surse externe. In primul rând, din arhiva de la Amarna, care permite urmărirea etapă cu etapă a progresului hittiţilor în Canaan, precum şi evoluţia raporturilor hittito-egiptene. Se adaugă reliefurile şi textele care consemnează declanşarea ostilităţilor, inclusiv bătălia de la Kadesh, textul . _ -l _i i..._ t _i..i..: j„ -.i L î f o- 'cocTTsi Hattusil III, texte literarp rpfpritnare la aceleaşi evenimente. Alte surse importante rămân arhivele de stat sau particulare de la Ugarit, Karkemish şi Alalakh. Ele constau în duplicatele unor tratate, liste de tribut, corespondenţă diplomatică. Toate acestea dau măsura imixtiunii hittite în jumătatea de nord a Canaan-ului. Pentru perioada târzie hittită, izvoarele neoassiriene completează, de o manieră surprinzătoare, puţinele texte interne. 3. începuturile şi evoluţia regatului hittit Cele mai timpurii date asupra realităţilor politice din Asia Mică sunt furnizate de tăbliţele „Cappadociene". Din tranzacţiile efectuate cu dinaşti locali, inclusiv împrumuturi, rezultă, pe de pe o parte, existenţa unui număr de principate anatoliene, pe de altă parte, raportul de dependenţă între Karum şi dinastul local, de regulă, în defavoarea acestuia din urmă, care era obligat a presta un jurământ de credinţă faţă de autorităţile assiriene de la Kanesh, cea mai înaltă instanţă din zonă. între ţările menţionate în aceste texte se numără: Washania, Tamira, Zalpa, Nachtum, Burushattum, Hattus, Taisama, Sibuha, Kapitra, Sîrmuin, Taurnia, Kussar. Se mai constată, de asemenea, că unii dintre suverani moştenesc acest statut. Texte precum El 247 confirmă natura raporturilor Kanesh / autoritate indigenă. Indiferent de unele acte de autoritate, este evident că unii dintre aceşti prinţi locali nu dispuneau de prea mare putere în raport cu sfatul din Kanesh. Este limpede, de asemenea, că deja exista o ierarhie între principate. De pildă, prinţul din Burushattum putea lua decizii contrare celor ale Karum-ului din Kanesh. Alte texte consemnează tranzacţii încheiate de membrii familiilor regale. Evident, relaţiile dintre părţile contractante sunt condiţionate de dimensiunile regatelor şi de poziţia ierarhică a dinaştilor. Indiferent de acest statut, orice decizie era precedată de prezentarea de daruri regale. Fără îndoială că implicarea prinţilor locali în afacerile acestor colonii comerciale a avut drept consecinţă creşterea puterii lor economice şi a prestigiului lor politic. De pildă, prinţul din Taisama dispunea de o reţea de vasali şi de o armată suficient de puternică pentru a organiza raiduri împotriva altor oraşe. Interesul deosebit al acestor texte rezultă din numărul mare de antroponime care permit reconstituirea structurii etnolingvistice a populaţiei din raza de acţiune a diferitelor Karum-uri assiriene. Nu mai puţin de 112 nume hittite sau hittizante, raportate la cele aproximativ 30 nume luvite, la cele 50 nume hurrite şi aproximativ 10 nume hattili (protohittite - asianice), atestă importanţa factorului hittit şi pun în evidenţă tendinţa de asimilare a populaţiei autohtone. Pe de altă parte, este frapant totuşi caracterul eterogen al populaţiilor şi al dinastiilor anatoliene. în acelaşi timp, este clar că fuziunea între diverse comunităţi etnice era deja în curs de desfăşurare. Căci, dintr-o serie de acte juridice se poate constata frecvenţa căsătoriilor mixte. Constituirea statului unificat hittit a început din iniţiativa lui Anitta, fiul lui Pithana, rege în Kussar. Unul din actele acestui rege, supunerea regelui (,,0mul") din Purushanda, este consemnat în cel mai vechi text emanând dintr-o cancelarie regală, celebra tăbliţă a lui Anitta. Foarte probabil că de activitatea militară a lui Anitta se leaeă disnaritia. orin violenţă, a coloniilor assiriene de la Kan sh Alishar, Zalpa. La Kanesh, stratul Karum II b dispare în incendiu. Aceeaşi situaţie se constată la Bogazkoi, unde nivelul IV (Acropole) şi Karum IV din „Oraşul de Jos" sunt distruse. La Alishar, nivelul 10 T 1 încetează într-o conflagraţie. în toate cazurile semnalate, coloniilor assiriene li se suprapun fortificaţii, construcţii monumentale sau oraşe hittite. Asocierea dintre Anitta şi aceste distrugeri este confirmată de tradiţia hittită, care a păstrat amintirea originii din Kussar a celor mai timpurii regi, şi de un vârf de lance de bronz, purtând numele lui Anitta, descoperit în ruinele unui palat distrus de la Kanesh. Datarea domniei lui Anitta, în jur de 18001750 Î.H., se bazează pe observaţii arheologice şi studii tipologice. Evoluţia ulterioară a regatului nu este prea clară. Există două perioade de disoluţie sau de lipsă de strălucire. Prima este cea care se întinde între Anitta şi domniile regilor Hattusil şi Mursil I. Nu este foarte clar ce s-a petrecut în răstimpul dintre Anitta şi Hattusil î. Sigur însă că nu este vorba de eliminarea dinastiei din Kussar şi de ridicare a unei noi dinastii. Există un element interesant. Hattusil şi succesorul lui imediat, Mursil I, poartă nume protohittite (terminaţia în - il este tipică pentru onomastica hatti). Amănuntul sugerează eventuale conflicte interne neînregistrate în texte. Sigur este faptul că preambulul legiuirii lui Telepinu (cca.1525-1500 î.H. ), care reprezintă un fel de cronică a predecesorilor, nu conţine nici o aluzie la Pithana sau Anitta, ci menţionează în fruntea listei regale pe Labarnash, mare rege, fiii, fraţii, rudele prin căsătorie etc., după care este amintit Hattusil. Nu rezultă din acest text nici câţi regi se interpun între Labarna şi Hattusil, nici gradul de rudenie dintre ei, nici durata exactă a domniilor. Informaţia privitoare la Labarnash este exactă totuşi, dovada fiind transformarea numelui în titlu regal şi păstrarea, în fruntea tuturor listelor de sacrificii pentru foştii regi şi prinţi, a lui Labarna şi a soţiei lui Tawannana. în sfârşit, un text analistic din vremea lui Hattusil, descoperit mai recent şi redactat în două versiuni (hittită şi akkadiană), îi prezintă pe Labarna (Tabarna) şi Tawannana drept predecesori. Situaţia amintită sugerează o discontinuitate dinastică, poate instituirea unei dinastii printr-o lovitură de stat. Perioada inaugurată de Labarna este desemnată ca regatul vechi hittit. Prologul legiuirii lui Telepinu înşiră succesele repurtate de rege şi anexarea unor cetăţi ca: Khupishana, Tuwanuria, Nenashsha, Landa, Zallara, Purushanda, Lushna, toate situate în regiunea de la sud de Kizil Irmak (Halys). în unele cazuri, fără îndoială, este vorba nu de o cucerire, ci de o restabilire a autorităţii hittite. Este cazul Purushandei, care a fost recucerită acum. Al doilea act semnificativ este transferarea capitalei de la Hattusas, care devine centrul administrativ şi politic al regatului în vremea lui Hattusil I. Textul bilingv amintit adaugă campaniile împotriva Shanakuuitta-ei şi Zalpar-ului, apoi pătrunderea în nordul Siriei unde sunt atacate şi distruse Alalakh, Urssu, Igakalish, Tashkinya, cu precizarea că, drept urmare a victoriilor, regele şi-a „umplut casa cu tezaure". Repeziciunea cu care se deplasează, absenţa oricăror menţiuni relative la împotrivire demonstrează că drumul de acces, prin Taurus, în Syria era deja sub controlul hittit. în sfârşit, după conflictele cu Arzawa şi Hanigalbat, ţări care apar pentru prima oară în istorie, urmează o nouă acţiune îndreptată asupra Halap-ului, care coaliza forţele siriene împotriva regelui hittit. La aceste relatări se adaugă un text literar (în akkadiană) care descrie asediul oraşului Urssu. Intenţia ultimă a regelui era de a atinge marea, :l- siriene si cele rnntv-a Aw „pi Succesorul lui Hattusil I a fost Mursil I, beneficiarul unei cărţi de învăţătură. Activitatea acestuia se remarcă prin continuarea asediului şi distrugerea Halap-ului si prin atacul şi distrugerea Babylonului, eveniment petrecut la sfârşitul domniei lui Samsuditana (1595 î.H. ). De acest act au profitat însă kassiţii şi hurriţii, ultimii fiind menţionaţi deja în vremea lui Hattusil I. Cu moartea lui Mursil I ia sfârşit nu numai expansiunea hittită, ci însuşi statul unificat. Acum începe un proces treptat de disoluţie a regatului, provocat de lupta pentru succesiunea la tron. 0 serie de uzurpări şi violenţe au făcut posibile ridicarea hurriţilor şi extinderea dominaţiei asupra unor principate siriene. începe o lungă perioadă intermediară marcată de crime în familia regală. Acest proces nu poate fi stăvilit nici de Hantili I, cu toate succesele asupra Karkemish-ului şi lucrările de fortificare a capitalei. Pentru a introduce ordinea şi a lichida orice focar de dezordine, Telepinu, poate fiul lui Ammuash, fratele mai tânăr al lui Tittish şi Hantili, introduce o lege prin care este reglementat dreptul de ascensiune la tron, limitându-se strict numărul persoanelor vizate. între prescripţiile prevăzute în acest text este de amintit efortul de a asocia aristocraţia la guvernare, de a-i acorda dreptul de legitimare a viitorului rege şi de a decide în caz de delicte în familia regală, precum şi statutul privilegiat pe care-1 acordă reginei mamă, al cărei titlu, tawannanash, arogat de soţia lui Labarna, este moştenit doar la moartea titularei precedente. Poate această prescripţie este o tradiţie hatti reînviată de Telepinu. Cu atât mai mult, cu cât mari prinţese de coroană pot transmite soţilor tronul regal. Tot în vremea lui Telepinu, încep să fie elaborate cele dintâi elemente de drept internaţional; dovadă - tratatul cu Ishputakhshu din Kizzuwatna şi redactarea unui catalog al tratatelor. Asemenea principii de drept interstatal diferenţiază între puteri rivale, protejaţi şi vasali. Tratatul cu regele din Kizzuwatna era o măsură absolut necesară pentru a asigura acestuia securitatea drumului spre Siria. în ciuda eforturilor lui Telepinu, regatul hittit iese cu greu din anonimat, datorită, în primul rând, slăbiciunii unui şir de regi (Hantili II, Hattusil II, Arnuwanda, Thudhaliya III) care nu duc o politică externă de anvergură. Există însă câteva elemente noi care merită să fie amintite. în primul rând, căsătoriile diplomatice cu prinţese din familia regală hurrită devine o practică curentă. De aici, tendinţa de hurrizare a regalităţii hittite. Este consecinţa firească a prestigiului regatului Mitanni. Expresia cea mai clară a acestui fenomen o constituie „interpretatio hurritică" a panteonului anatolian şi proliferarea cultelor hurrite. Cel de-al doilea factor este reprezentat de expansiunea egipteană, Thutmes I şi Thutmes III (cea. 147l-1450 î.H.), ajungând până dincolo de Eufrat. Aceste expediţii s-au soldat cu instalarea administraţiei egiptene şi a unor trupe egiptene în unele oraşe-state canaanite, impunerea de tratate de „vasalitate", stabilirea, la Qatna, a limitei sudice a sferei de influenţă mitanniană. în aceste condiţii, hittiţii pierd Kizzuwatna în favoarea unor dinaşti de origine hurrită. în sfârşit, din vremea lui Arnuwanda, care duce o politică externă activă, se întâlnesc şi cele mai timpurii referiri la Ahhiyawa, la acea dată o putere rivală. Refacerea autorităţii hittite sub Tudhaliya în Arzawa, Khapalla, Ţara râului ekka, Wallarimma, Asuwa, Wilusiya şi Tarusia într-un moment care coincide cu începutul penetraţiei miceniene în Asia Mică (Milet, Musghebi, lassos) explică declanşarea, sub Arnuwanda, a conflictului cu Ahhiyawa. Acelaşi rege domină nordul S;iv-;„; „: — Î-— ,„:„„4-„ t„-, -,(-„lo /-n Hnian-ul. Din năratp situat; Ai, o -, ,™ „ m -,., „<-;„. Destul de repede se produc o serie de revolte. Arzawa, sub Tarkhundaradu, întreţine corespondenţă cu Amenhotep III, iar în Siria se produce o revoltă generală. Antatarma şi Kaska jefuiesc şi distrug chiar capitala regatului. Gloria şi întinderea regatului nou hittit sunt legate de numele lui Suppiluliuma (1385-1350 î.H.), care operează pe mai multe planuri. Pe plan intern, prin dezvoltarea monarhiei teocratice absolutiste. Tendinţa este marcată de introducerea, în titulatura regală, a epitetului „Soarele Meu" sau „Soarele puterii". Pe plan extern, noua titulatură este menţionată în legătură cu tributul datorat ţării Hatti, şi anume se face precizarea cantităţii de bunuri (argint) ce urmează să fie virate „Soarelui". Introducerea unei noi arme - carul de luptă - a asigurat o suită de succese, între care victoriile asupra ţărilor Azizi, Arzawa, Wilusiya, Kizzuwatna şi reînnoirea tratatelor de alianţă. De asemenea, Suppiluliuma duce o politică abilă în Siria de Nord. Pe de o parte, este triumfător asupra unei coaliţii organizate împotriva ţării Hatti. Cele trei oraşe importante - Karkemish, Halap şi Alalakh sunt reduse la situaţia de viceregate guvernate de fiii regelui. Pe de altă parte, Suppiluliuma reuşeşte să-şi atragă de partea sa unii dinaşti locali; de pildă, Aziru din Amurru recunoaşte dreptul de succesiune la tron al regilor din Ugarit etc. Prin această politică, el ştirbeşte treptat din sfera de influenţă egipteană şi, în mod fatal, se ajunge la o stare conflictuală cu Egiptul. Rezultatul a fost încheierea unui tratat de alianţă care va fi încălcat datorită evenimentelor petrecute la moartea lui Thutankamon. Se pare că Meritaten încercase o legătură dinastică cu Suppiluliuma, iar asasinarea fiului regelui hittit care urma să se căsătorească cu regina amintită a constituit, pentru Suppiluliuma, pretextul ruperii alianţei şi începutului unui conflict întrerupt de moartea regelui şi de declanşarea unei epidemii de ciumă. în sud-est, Supiluliuma intervine în disputele dinastice din Mitanni. Pretextând tranşarea conflictului dintre Mattiwaza, Artatama şi Shuttarna, Suppiluliuma impune ruperea regatului în două părţi - una de vest, cu capitala la Wassuggani, care este încredinţată spre administrare, în calitate de vicerege sau guvernator, lui Mattiwaza, fiul regelui Tushratta (ucis la 1354 î.H.) şi ginerele regelui hittit, şi alta orientală (Hanigalbat), guvernată de Shuttarna III şi ajunsă în situaţia de dependenţă faţă de Assiria. In vest, relaţii particulare sunt stabilite cu Alasiya, care devine ţară supusă, familia regală fiind luată în captivitate. Mai complicat este statutul Milawatei, care are în frunte un agent al regelui din Ahhiyawa, dar în acelaşi timp încheie un tratat cu hittiţii. Arzawa, ţara Lukka sunt reduse la situaţia de ţări vasale. Politica succesorului imediat, Mursil II, este mai curând un efort de consolidare a cuceririlor lui Suppiluliuma. Ofensiva împotriva Egiptului este reluată de Mawattallu. Cea mai importantă bătălie se dă lângă Qadesh, unde Muwattallu şi aliaţii săi, între care se numără Drdn, conduşi de Alaksandus din Wilusiya, obţine victoria asupra lui Ramses II (cea. 1300 î.H.). Din păcate, victoria nu a putut fi speculată. Cele doua mari pericole, invazia „popoarelor mării" şi ridicarea Assiriei l-au obligat pe Hattusil III să încheie un tratat de alianţă cu Ramses II ( cea. 1295 î.H.), tratat de alianţă întărit prin trimiterea unei prinţese hittite în Egipt. Succesorii lui Hattusil III Arnuwanda III şi Suppiluliuma II (cea. 1190 î.H.), sunt incapabili să oprească procesul de dezagregare a regatului. Zona centrală, cu capitala Hattusas, este ocupată de o nouă populaţie - frigienii. Descifrarea hieroglificii hittite si o serie de descoperiri arheologice au permis entităţi politice recunoscute pe baza unor sigilii dinastice, inscripţii interne şi texte assiriene databile între secolele IX-VII î.H., ca şi din textele urartiene. Asemenea state se cunosc la Que, Tabal, Melidu, Hilakku, Kummuhhi, Adana, Wassurme, Karkemish, €urgum, Dananim, Hamath. Este interesant că o serie de inscripţii cu caracter genealogic au făcut posibilă reconstituirea succesiunii dinastice, de exemplu, lista genealogică a regelui Wapalawas din Tuwanana, a regelui Katuwas din Karkemish sau a regelui Halparu (n) ti (j) din Gurgum. Caracterul divin al regalităţii, nume teofore, ereditatea tronului, titulatura din texte externe (Sarru/LUGAL), epitete precum „marele", „regele-erou", „mare rege", „rege luminat de razele Soarelui", „favoritul lui Kubaba şi Zeul Soare" atestă natura puterii şi raportul cu alte state. O serie de schimbări de dinaşti sau de case dinastice prin intervenţia regilor assirieni (TiglatPilesar III, Sargon II, Asharhaddon şi Ashurbanipal) dovedesc că aceste mici stătuleţe erau dependente în realitate,de Assiria. Numele şi legătura evidentă cu panteonul hittito-luvit din mileniul II î.H. confirmă continuitatea între regatul dispărut în vremea lui Suppiluliuma II şi noile entităţi politice constituite la sud de platoul anatolian şi în zona dintre Eufrat şi Oronte. în sfârşit, o serie de inscripţii, de exemplu, cea a regelui Aziwata din Dananim sau a lui Araras din Karkemish, atestă caracterul complex al activităţii regelui: organizarea armatei şi războiului, construirea de fortificaţii la hotare, a unor noi cetăţi, construirea de temple şi de canale de irigaţie. 4. Regalitatea hittită. Administraţie şi stat Cele mai vechi ştiri despre existenţa unor principate şi a unor regi care rezidează în palate sunt cele legate de activitatea coloniilor comerciale assiriene, în special a celei de la Kanesh. Aceşti prinţi care guvernau la Burushattum, Kanesh, chiar Wahsusana aveau un drept de preemţiune asupra mărfurilor transportate, prelevau taxe, erau în relaţii comerciale cu Karum-ul, relaţii care implicau intervenţia lor directă prin corespondenţă sau convenţii şi îşi impuneau uneori, prin forţă, autoritatea asupra supuşilor. De exemplu, în Hahhum, regele procedează la înăbuşirea unei revolte a populaţiei din principat. Nu este foarte clară structura internă a acestor entităţi. Textele provenind din arhivele acelor Karum vorbesc fie de prinţi sau regi, fie de palat. Semnificativ este că aceşti prinţi sau regi nu poartă nume assiriene, ci nume hatti, nesite sau, mai rar, hurrite, de exemplu, Inar şi Warsamma (în Kanesh), Amum-Hirbi (în Mumma), Pithana, Anitta (în Kussar). Se ştiu foarte puţine lucruri despre organizarea internă a acestor principate. Sigur este că cele mai importante dintre ele se bucurau de deplină independenţă şi exercitau, totodată, un control eficace asupra coloniilor assiriene. Treptat, însă, pe măsură ce unele din aceste principate au devenit mai prospere şi mai puternice, ele au reuşit să-şi impună dominaţia asupra altora mai mici şi să creeze un sistem de relaţii vasalice. Importanţa acestor principate poate fi bănuită şi în funcţie de titulatura pe care o utilizează assirienii în raport cu dinastii locali: rabaum (prinţ) sau LUGAL -Şarrum (rege). Este drept că ultimul titlu nu apare decât în trei texte. Dificultatea este sporită de faptul că aceşti doi termeni sunt folosiţi alternativ pentru a desemna l 0\e din H hh R favoarea lui Amum-Hirbi (Mamma) şi a prinţului din Kanesh rezultă dintr-o scrisoare a celui dintâi. Oraşele situate în principate cu o economie predominant agrară funcţionau drept capitală. Regele sau prinţul deţinea întreaga putere: economică, militară, încheia convenţii, făcea schimb de ambasadori, îşi impunea voinţa asupra unor ţări 1 mai mici şi mai slabe ai căror şefi erau numiţi „câini" sau „sclavi". De exemplu, J regele sau prinţul din Kanesh era suzeranul prinţului din Taisama. Deasupra acestei ierarhii de state se situa regele din Burushattum, care purta titlul de „mare prinţ"! titlu uzurpat ulterior de Anitta după ce supune Ullama, Zalpa, Itattusa, Salatiwar| Interesant este că şi prinţese erau implicate în activitatea comercială şi" deţineau funcţii oficiale, inclusiv aceea de lider al unui oraş, de pildă, în Ankuwal şi Luhusattia, poate numai în calitate de regente. Titlul particular pe care îl poartă este acela de rubatu. Al treilea personaj în ierarhie era rabi similtin (prinţul moştenitor), care îndeplinea sarcini importante legate de stocarea mărfurilor şi încheierea de tranzacţii legale într-un loc special; era deci investit cu funcţii economice, juridice şi militare. Sub acest nivel se aflau diverşi şefi (rabu) de departamente, între care cei mai importanţi răspundeau de turmele de bovine, capre şi cai (creşterea animalelor reprezentând un sector dominant în economie), de grădinile de legume şi de câmpurile de grâne, de meşteşugari, în principal, metalurgişti (turnători şi bronzări), de antrepozite, de piaţă etc. Elaborarea ideologiei regale hittite, a principiilor transmiterii puterii, cu precizarea funcţiilor suveranilor, evoluează pe această tradiţie. Numai aşa se poate înţelege caracterul arhaic al regalităţii hittite în perioada regatului vechi, inclusiv în viziunea lui Telepinu. Lipsa oricărei reglementări a succesiunii la tron rezultă din preambulul amintitei legiuiri. Atât în cazul lui Labarnash, cât şi în cazul lui Hattusil I se face aluzie la locul fiilor, fraţilor, rudelor prin alianţă, al legăturilor de sânge, în general, în desemnarea succesorului. Pe de altă parte, se precizează unitatea dintre rege şi familia sa şi armată. în acelaşi timp, titlul de „mare rege" pe care-1 poartă Labarnash presupune, în mod automat, existenţa unor regi de statut inferior, aflaţi în relaţii vasalice cu marele rege. Un text hittito-akkadian reflectă o etapă nouă în evoluţia regalităţii. Deja titulatura s-a complicat prin transformarea numelui lui Labarnash în titlu regal. Formula sună: (Tabar) na Hattusilish, Mare rege în Hattusha, omul din Kussar. Rolul important, din punct de vedere politic şi religios, al reginei este atestat, de asemenea. în sfârşit, descoperirea unei liste de sacrificii, stabilită pentru foştii regi şi prinţi, atestă elaborarea unui cult dedicat regilor defuncţi. Vechimea acestui cult este confirmată de o descoperire arheologică recentă. Este vorba de scoaterea la lumină, la Bogazkôy, în apropierea drumului monumental ce duce la „Poarta regală", a trei capele dintre care una (A) conţinea un pilastru central pe care era fixat un orthostat decorat cu un relief înfăţişându-1, probabil, pe regele Thutalia. Locul orthostatului şi decorul îndeamnă la recunoaşterea divinizării regelui defunct şi a existenţei unui cult regal ancestral. Ideea este confirmata de o descoperire de la Lidar. Menţiunea din reglementarea lui Telepinu, relativă la buna înţelegere cu rudele şi armata, presupune practica consultării adunării oştenilor (pankus) şi a constituirii unui embrion de administraţie prin apelul la rude şi la fidelitatea unor funcţionari ataşaţi de suveran prin legături personale. Se poate bănui că palatul era'centrul vieţii economice, politice, administrative t rpste funcţii nir ov.Vi-s T„ .- î . i- este evident că regele îşi menţine autoritatea şi îşi păstrează prestigiul prin purtarea războiului şi obţinerea unor victorii strălucite. Este de presupus, de asemenea, că regele îndeplinea un rol esenţial în desfăşurarea unor ceremonii religioase, de a căror exercitare era legată prosperitatea regatului. Nu există, în acest stadiu, nici un element din titulatura regală care să exprime caracterul sacru al persoanei, există însă genii nenumite, protectoare ale regelui şi tronului. De abia cu Suppiluliuma şi succesorii săi se arogă titlul de „Soarele Meu", care apare în documente externe, de exemplu, în tratate de alianţă şi corespondenţă. Astfel, tratatul dintre Mursil II şi Duppitesub din Amurru are ca protocol „Soarele Mursil, Marele rege, rege al ţării Hatti, viteazul, favoritul zeului Furtunii, fiul lui Suppiluliuma, Marele rege, rege al Ţării Hatti, Viteazul". în context se face simpla menţiune „Eu, Soarele..." Simpla referire la Soare, în calitate de suzeran căruia i se plăteşte tribut, apare şi în alte documente externe. De exemplu, din listele de taxe pretinse locuitorilor din Ugarit se constată că aceştia erau siliţi să plătească două serii de impozite, unul pentru regele ţării şi altul pentru Soare, ultimul totdeauna în argint. Sacralizarea persoanei a determinat elaborarea unei etichete minuţioase, impunerea unor reguli foarte stricte de păstrare a purităţii regelui, ca şi a unui ceremonial funerar particular. Texte din secolele XIV-XIII î.H. menţionează ritualul de înmormântare a regilor, care este identic cu cel descris în Iliada în legătură cu Patrocle. Ca şi în Egipt, regele participa la o ceremonie menită să-i asigure revitalizarea forţelor. Poate că, şi în acest caz, ceremonia avea un caracter jubiliar. Numai că în vreme ce, în Egipt, sărbătorile Heb Sed şi Opet echivalau cu un fel de epifanii ale zeului încarnat în faraon, la hittiţi este vorba de o ceremonie cu caracter foarte arhaic, charismatic, în care un personaj (prizonier sau criminal) era supus unui ritual complicat ce se încheia cu uciderea lui, după care urma reaşezarea pe tron a „noului rege", cu care prilej i se oferea un set nou de regalia în locul celor arse o dată cu acela care l-a substituit. Ca pretutindeni în Orientul Apropiat, regele guverna efectiv. între sarcinile care-i reveneau de drept şi pe care le exercita, în mod obligatoriu erau organizarea armatei şi purtarea războiului. Inscripţii comemorative şi Analele regale, o serie de surse externe menţionează prezenţa în fruntea armatei, campanie de campanie, a regilor hittiţi. Funcţia justifică epitetul de „Viteazul" sau „Eroul" cuprins în titulatură, cu toate elementele de suprauman pe care le comportă. Regele era şeful administraţiei, numind pe guvernatori. în cazuri speciale îi revine administrarea unor teritorii de interes strategic, în mod direct sau prin delegaţi aleşi dintre membrii familii regale - fii şi gineri. Este cazul oraşului Karkemish, cucerit şi jefuit de către Suppiluliuma, unde a fost instalat ca vicerege unul dintre numeroşii săi fii, Sarrikusuh (Piiassili), cu drept de succesiune pentru urmaşi, acordat de către Mursil II. De un statut identic a beneficiat Halap/Iamhad, unde este numit, probabil în aceeaşi calitate de vicerege, Telepinu, mare preot în Kizzuwanda şi fiu al lui Suppiluliuma. Acest sistem se instituie în perioada Regatului Nou. Guvernatorii rezidau în „palate" (E.GAL) care funcţionau în calitate de centre politice, administrative şi economice în fiecare provincie. Sarcinile ce le erau încredinţate constau în perceperea impozitelor, administrarea domeniilor regale, supravegherea mâinii de lucru dependente ataşate palatului, efectuarea de reparaţii, îndeplinirea de sarcini cultuale, numirea preoţilor în sanctuarele locale, îndeplinirea oficiului de judecător şi a unor obligaţii militare. care le exercitau în numele regelui. Ei se aflau sub control direct regal, căci pentru imperiul hittit lipsesc menţiuni privitoare la existenţa unui aparat birocratic ierarhizat care să se interpună între rege şi nucleele administrative locale. In calitate de şef al diplomaţiei, regele prezida încheierea de tratate între parteneri egali (v. Ramses II - Hattusil III) sau între marele rege şi micii regi dependenţi sau vasali (v. tratatul dintre Muwattalu şi Alaksandus din Wilusiya sau, mai înainte, dintre Mursil I şi Niqmepa din Ugarit). Se poate afirma chiar că în perioada regatului nou hittit, dincolo de succesele militare, constituirea acestui mare stat teritorial şi multinaţional a fost rezultatul unei diplomaţii abile care a făcut din duşmani sau opozanţi aliaţi loiali. Cazul cel mai interesant îl prezintă Alaksandus din Wilusiya, care participă, alături de Muwattallu, la bătălia de la Qadesh în fruntea unui contingent de Drdn (dardani). în cazuri excepţionale, activitatea diplomatică a regelui, constând din trimiterea de ambasade, corespondenţă, contractarea de căsătorii de interes politic, este dublată de aceea a reginei. Este cazul, cu totul special, al Puduhepei soţia lui Hattusil III, care semnează corespondenţa alături de rege. Regele este legiuitor şi judecător suprem, atribute pe care le exercită din plin; dovadă - proclamarea legiuirii lui Telepinu şi a celor două variante de coduri de legi ce prescriu şi cazurile în care decizia judecătorească revine regelui, fie în prima instanţă, fie în apel. în sfârşit, în calitate de intermediari între ţară şi divinitate, regelui şi reginei le revin numeroase obligaţii religioase menite să asigure bunăstarea, prosperitatea, victoria, sănătatea poporului. în ceremoniile religioase în care oficia ca mare preot, regele purta un costum special compus dintr-o mantie, o calotă şi un lituus. în absenţă, era substituit de preoţi sau de o pâine, asupra căreia regele făcea un semn cu mâna. Cunoscător al principiilor religioase şi al ritualurilor, regele era participant şi totodată răspunzător direct de consecinţele nefaste provocate de încălcarea jurămintelor sau de neglijarea obligaţiilor sacerdotale. în acelaşi timp, este şi organizator al cultului şi reformator. De pildă, unele texte menţionează o reformă a lui Tudhalya IV, care prescrie diferite întreceri atletice sau teste ale puterii fizice ce aveau loc cu prilejul unor sărbători, cum era „sărbătoarea secerii", sau cu prilejul desfăşurării riturilor regale de fundaţie. Este vorba de luptă (trântă), ridicarea greutăţii (ridicarea pietrei), dans acrobatic, inclusiv dansul cu sabia, imitaţii ale jocurilor de război (lupta cu arme de bronz, tragerea cu arcul, lupta cu măciuca), boxul, fuga în jurul vetrei, aruncarea cu mingea sau băţul în apă, lupta cu fiarele (pantera, taur). în afara obligaţiilor religioase zilnice efectuate în palat sau în templu (rugăciuni, gesturi rituale, aducerea de ofrande), cuplul regal participa, în mod obligatoriu, la două mari sărbători: una de primăvară (AN.TAH.SUM), care ţinea 38 de zile, şi una de toamnă (nuntariyasha). Ambele constau dintr-un ritual foarte complicat ce presupunea parcurgerea unui itinerar obligatoriu, în care intra vizitarea unor oraşe şi temple sfinte. Itinerarul urma un traseu ce desemna semnul S. Deplasarea în car, ca şi modelul drumului parcurs, simboliza luarea în proprietate, reproducerea rotaţiei anotimpurilor şi regenerarea naturii şi a comunităţii. Ca şi alte elemente ale regalităţii hittite, acest ritual aminteşte un model arhaic de guvernare, care îşi găseşte cele mai directe analogii în ceremonia Anului nou din India ariană. . în Regatul vechi nu a existat un principiu dinastic. Regalitatea apare, pe de rudele apropiate şi colaterale şi cu soldaţii, cuprinse în preambulul proclamaţiei lui Telepinu. Pe de altă parte, lungul text privitor la preluarea puterii de către Mursil I confirmă faptul că regele avea dreptul să-şi aleagă succesorul, inclusiv înlăturând de la tron pe propriul său fiu. în cazul de faţă, Hattusil I dezmoşteneşte pe Labarnash I şi-1 impune ca succesor pe Mursil I, probabil nepotul său. Telepinu reglementează accesul la tron, impunând principiul ereditar pe linie bărbătească, reducând strict posibilitatea de a alege între trei categorii de candidaţi, alegerea fiind condiţionată de absenţa unui succesor legal din categoria precedentă. Şi anume, devine moştenitor legal fiul cel mai mare al primei soţii (tawannana), în absenţa lui - fiul cel mai mare al celei de-a doua soţii şi, în ultimă instanţă, soţul fiicei celei mai mari de la prima soţie. Această ultimă prescripţie a determinat considerarea regalităţii hittite ca un caz aparte în care principiul transmiterii puterii prin femei funcţionează alături de principiul eredităţii masculine şi al seniorităţii. O discuţie destul de acerbă se poartă în jurul adevăratului rol al „fiicei celei mai vârstnice" a „marii prinţese" sau a „prinţesei de coroană". De acest rol a fost legată şi poziţia privilegiată a unor regine care deţin un loc deosebit în guvernare. Concluzia cea mai acceptabilă este aceea potrivit căreia reginele asociate la viaţa politică, inclusiv în viaţa internaţională, sunt acelea care au fost favorizate de legea de succesiune, respectiv, sunt fiicele cele mai vârstnice ai căror soţi au moştenit tronul. Un al doilea aspect particular, unic regalităţii hittite, este caracterul de absolutism controlat,de către pankus (adunarea ostaşilor în arme) în perioada veche hittită, de tulia (adunarea nobiliară) în perioada inaugurată de Telepinu. I 5. Economie şi societate Statutul hittit nu se înscrie în structurile de tip hidraulic, deşi pentru perioada bronzului se presupune existenţa unui sistem de irigaţie în câmpia Elbistan. Lipsa de interes pentru irigaţii sau importanţa lor cu totul minoră în economia hittită sunt probate de rarele referiri la culturi întreţinute printr-un sistem hidraulic în cele două variante ale codului de legi. De fapt, este vorba de un singur articol (109) privitor la grădini irigate. Viaţa economică era complexă în sensul că numeroase sectoare de activitate funcţionau paralel şi beneficiau de o organizare la nivel central. Situaţia este surprinsă deja la nivelul coloniilor assiriene, când este menţionată în texte existenţa unor şefi (rabi), care poartă răspunderea asupra unor sectoare economice distincte. Aceleaşi concluzii rezultă şi din natura şi dimensiunile tranzacţiilor efectuate. Din această etapă apare evident rolul palatului în calitate de organizator, controlor, proprietar de stocuri imense de bunuri agricole, animaliere şi meşteşugăreşti şi ca principal acţionar în operaţiile comerciale şi de credit. Funcţia palatului de principal agent economic nu s-a modificat în perioada postkarum. Evident, nu se ştie prea mult despre activitatea economică propriu-zisă desfăşurată la palat în perioada paleohittită. Unele referiri legate de campaniile lui Hattusil I şi Mursil I, menţionarea numărului deportaţilor şi a cantităţii de bunuri intrate în ,|casa" regelui dovedesc că palatul continuă să rămână principalul posesor de bunuri, chiar dacă regele nu mai este atât de implicat în tranzacţii comerciale. Situaţia devine mult mai clară în — ..i „„,, r, <■; Î„ npvinada Drecedentă, textele consemnează. în mod exnlirit. yjjy ş g înde erau repartizaţi, fie pe domeniile regale, fie ale templelor, fie în ateliere. Fără doiala că acest loc de concentrare şi de repartizare la care face aluzie Mursil II era îsuşi palatul regal principal din Hattusas. Existenţa magaziilor regale din zone riferice este probată, între altele, şi de scrisoarea adresată unui faraon, în care şele afirmă că nu are fier bun în magaziile sale din Kizzuwatna. Este de presupus ateliere şi meşteri specializaţi, cum erau metalurgiştii, lucrau în zonele în care dstau materia primă, instalaţii şi tradiţii meşteşugăreşti şi că tot acolo se stocau mărfurile. De altfel, în cazul de faţă, metalurgia fierului, cu o foarte veche tradiţie Asia Mică (mil.IV—III î.H. ), beneficia de acest statut. Evident, palatul nu deţinea umai o funcţie economică. Palatul sau „Casele regelui" puse sub protecţia zeului lawalli erau în acelaşi timp centrul vieţii politice, loc de judecată în caz de procese olitice sau care atingeau familia regală, centru religios în care aveau loc ritualuri, consultau oracole, se făceau profeţii. Una din cele mai importante probleme este aceea a proprietăţii asupra amantului, mai precis, a măsurii în care în ţara hittită şi în regatul mitannian ncţiona principiul dreptului eminent al suveranului asupra întregului pământ, acă aveau loc distribuiri de loturi şi în ce condiţii se efectua această operaţie. O rie de prescripţii ale codului (inclusiv versiunile mai recente) permit să se distingă ouă mari categorii de pământ, arabil sau păşuni. O primă categorie era proprietatea egală din care regele putea dărui porţiuni cu sau fără clauză de a efectua servicii Hku). Asemenea beneficiari pot fi meşteşugari, cultivatori, păstori, soldaţi, care imesc în schimbul muncii depuse pentru rege o cotă parte din produse sau un )t. Uneori se menţionează, alături de pământ, şi sclavi („capete"), vite şi oi >aragr.53). Există însă şi danii de pământ, precum şi cazuri de stăpânire fără nici n fel de compensaţie sau acelea în care se acordă scutire de servicii (cele 3 oraşe finte - Nerik, Arinna, Zippalanda, cei care primesc pământul în cadrul unui remonial). Cea de-a doua categorie este desemnată cu termenul de ogoare ale oporului satului (paragr.46, 47). Formulările dau dreptul să se presupună că aceste ite erau organizate în comunităţi de obşte care reglementau distribuţia loturilor ître familiile individuale. Menţiunea faptului că un sat putea să încredinţeze :renuri unor persoane străine de comunitate dovedeşte că realitatea era foarte mplexă. De altfel, legiuitorul distinge numeroase cazuri particulare, din care se oate deduce că lotul putea fi acaparat, moştenit, dăruit, cumpărat (paragr.183, 85) de la stat (rege) sau de la un sat (comunitate). Mai mult chiar, preţurile modeste care sunt vândute terenurile arabile (2 sau 1 shekeli de argint) dovedesc că era >arte mult pământ disponibil. Ceea ce se urmăreşte prin lege nu este atât mişcarea sine a pământului, cât precizarea cazurilor când deţinerea lotului presupune şi fectuarea unor servicii (taxe, corvezi, obligaţii militare) şi când exista scutire de -ice fel de asemenea obligaţii. Este adevărat, că în anumite condiţii (paragr. 46), ;rviciile ataşate de un lot nu sunt preluate de către noul proprietar, ci rămân în :ama restului membrilor familiei. O situaţie asemănătoare a fost surprinsă pe iza unor texte juridice în Arrapha (Nuzi, structuri hurnte integrate în statul hittit). :este arhive completează cu date extrem de interesante informaţiile cu privire la oncentrarea deportaţilor la palatul din Hattusas sau în alte „case ale regelui" situate nele chiar în regiuni periferice, de exemplu, în Attarimma şi Isuwa. Astfel, Analele iLil amintesc despre aşezarea, într-un singur loc, a 88000 deportaţi, loc de f d l în scris, fac posibilă reconstituirea procesului de treptată dezagregare a proprietăţii comunale şi transferul pământului în proprietate individuală, precum şi procedeele ascunse prin care avea loc acest fenomen. Astfel, o serie de documente atestau pierderea loturilor de către una din cele mai numeroase mari familii (dimatu), şi anume dimatu Pirsanni. Aceasta deţinea iniţial o suprafaţă de peste 100 imerii, terenuri care sunt transferate în favoarea unui cămătar ce îndeplinea totodată o funcţie într-un district (halşuhlu), şi anume, Tehib-Tilla. Una din liste include 20 posesori, membri ai acestei familii care-şi pierd pământurile înregistrate în dimatu Tehib-Tilla sa Pirsahhe. Lucrurile nu par să fie prea simple. Pe de o parte, este evident că în cadrul marilor familii, se procedează la o partajare a proprietăţii rurale, „după posibilităţi", între familiile nucleare. Faptul că loturile nu erau egale a determinat o stratificare a acestor familii, unele devenind mai bogate. Este cazul familiei lui Tehib-Tilla în care se constată diferenţa de avere între el însuşi, fii şi alte rude de sânge, de un statut preferenţial bucurându-se, iniţial, fiul cel mai mic. Dar casa mare moştenită este cumpărată de un alt frate, primul păstrându-şi un mic lot cu valoare simbolică. Numai că transferul de proprietate nu atrage după sine şi dispensa de obligaţii, inclusiv cele militare, respectiv Hku. Dimpotrivă, acestea continuă să greveze asupra foştilor uzufructuari care cedau pământul creditorului prin pseudo-adopţiune. Responsabil pentru îndeplinirea obligaţiilor era capul ei -ewri, care dispunea de un lot suplimentar cu suprafaţa de un imeru, în calitate de preot al zeilor şi strămoşilor marii familii (ilanu u etemmu). Există însă şi cazuri în care străinii sunt introduşi în marea familie, fie de către rege, fie de către ewri. în ultima situaţie, şeful familiei îl introduce pe creditor în dimatu, transferându-i nu numai calitatea de succesor legal, ci şi pe aceea de ewri. Numai că, în acest caz, titlul pe care-1 poartă este disociat de funcţiile religioase ale capului de familie. Capacitatea legiuitorului de a distinge o infinitate de situaţii concrete apare vizibilă şi în cazul adopţiunii lui Tehib-Tilla de către un oarecare Parhenari, fiul lui Hulukk, şi de fratele acestuia, Kawinni, prin care operaţie îşi însuşeşte 5 imeru de pământ, deşi obligaţia Uku continuă să fie prestată de fostul proprietar. Dincolo de detalii, de varietatea cazurilor constatate în texte, este de subliniat că cel puţin la Arrapha în Nuzi constituirea marilor domenii nu este rezultatul unei ficţiuni care face dintr-o persoană imaginea comunităţii încorporate şi nu se explică, în mod automat, prin raportul autoritate/divinitate, ci este urmarea procesului intern de disoluţie, de pierdere a dreptului de proprietate comunitară asupra pământului datorită dezvoltării operaţiilor de credit. Semnificativ este că în legislaţia hittită sunt extrem de rare sancţiunile legate de neplata taxelor faţă de rege sau pentru cei care nu-şi ndeplineau prestaţiile sau corvezile, aşa cum se întâmplă în Ugarit. Doar loturile părăsite, nelucrate sau acaparate erau atribuite altor persoane. La fel se proceda uneori şi în cazul acelora ai căror uzufructuari sau proprietari refuzau să îndeplinească servicii (v. parag.39 şi 40). în schimb, menţiunile (paragr. 146, 166, 168, 169), privitoare la încercarea de a strica preţul de cumpărare, încălcarea hotarelor, acapararea ogoarelor semănate, ca şi pedepsele stabilite (paragr.166) dovedesc frecvenţa abuzurilor. De altfel, apărarea avutului, indiferent de natura lui (ogoare semănate, grădini, vii, vite, unelte etc.), constituie o caracteristică a codului hittit. Aceste paragrafe îngăduie presupunerea că, alături de sectorul palatial, cel mai important şi mai complex din întreaga economie, există şi un sector individual, Economia hittită era caracterizată prin importanţa pe care o deţin creşterea vitelor, viticultura, horticultura şi meşteşugurile, alături de cultura cerealelor. Totodată, numărul mare de articole şi minuţiozitatea cu care sunt stabilite preţurile, numărul mare de sortimente luat în considerare atestă, alături de comerţul efectuat prin mijlocirea tamkarilor regali, şi un comerţ intern, cu amănuntul. Caracterul fragmentar al regatului, numărul mare de state dependente chiar în aria nucleară a regatului hittit explică şi existenţa unor asociaţii regionale de tamkari. Este evident însă că tamkarii hittiţi beneficiau de un statut aparte; dovadă - paragraful 5 din cod. Explicaţia stă în faptul că tamkarii făceau oficiul de agenţi regali nu numai în Hatti, ci şi în ţările vasale. De exemplu, în Ugarit aveau dreptul de a percepe tributul datorat „Soarelui" şi, în caz de refuz sau de insolvabilitate, aveau dreptul să procedeze la vînzarea, ca sclavi, în ţări străine, a debitorilor. Trebuie adăugat că anumite bunuri nici nu circulau ca mărfuri propriu-zise, ci făceau obiectul unui schimb de daruri între suverani. în această privinţă, siguranţă exista doar în cazul fierului, a cărui producere şi vehiculare constituiau un „monopol" regal. Afirmaţia se bazează pe descoperirea, la Tell el Amarna, a unei scrisori emanând din cancelaria regală hittită şi din care rezultă că, aşa cum se întâmpla şi în vremea lui Anitta, fierul şi obiectele din fier erau oferite ca daruri între suverani. Societatea hittită prezintă o îmbinare de trăsături arhaice şi mai avansate. Pe de o parte, se constată importanţa sectorului privat în economie, predominanţa compensaţiilor în caz de delicte sau conflicte, absenţa legii talionului. în favoarea arhaismului, pledează şi statutul juridic al sclavilor, practica leviratului, căsătoria prin rapt, dreptul de justiţie personală, cazurile de răspundere colectivă, variabilitatea echivalenţelor de schimb (argint, animale, produse animaliere , cereale). Pe de altă parte, structurile sociale nu sunt clar definibile. Există o opoziţie între vârful compus din rege, familia regală, marea aristocraţie militaro-gentilică, care este reprezentată prin tulia. şi masa mare a populaţiei, constrânsă să îndeplinească muncă pentru rege şi plata taxelor. Din păcate, nu este uşor de a discerne categoriile sociale în interiorul acestui corp social dependent şi nici criteriile de diferenţiere. Evident, criteriul fundamental rămâne gradul de dependenţă faţă de rege. Numai că, din păcate, nu se poate preciza ponderea numerică a ţăranilor liberi (organizaţi în familii sau obşti teritoriale cu familii individuale), a celor aflaţi într-un raport de subordonare şi a deportaţilor instalaţi cu statutul de persoane dependente, a meşteşugarilor dependenţi, ca şi a soldaţilor, care primeau, drept compensaţie, pentru serviciul îndeplinit, un lot de pământ. Se poate bănui că la origine se făcea deosebire între mâna de lucru dependentă de origine locală şi cea deportată, dar textele legislative nu o reţin. în legătură cu statutul juridic al sclavilor frapează o serie de prescripţii din cod ce nu sunt de înţeles în afara arhaismului despre care s-a vorbit mai sus. între aceste prevederi se numără dreptul la căsătorii mixte încheiate fie prin cumpărare(paragr.34, 36), fie prin rapt (paragr.35), păstrarea statutului juridic al femeii libere căsătorite cu un sclav, cu o singură excepţie (paragr. 35), condiţia juridică a progeniturii în caz de desfacerea căsătoriilor mixte etc. Este necesar să se adauge că, dată fiind întinderea regatului în perioada maximei expansiuni, au fost cuprinse într-o structură politică unică zone cu o dezvoltare socio-economică neuniformă. Hittiţii nu par să fi intervenit pentru a modifica în vreun fel vechile structuri, cu excepţia măsurilor militare: deportarea populaţiei, confiscarea bunurilor regale, luarea în captivitate a familiilor regale etc. Aceasta a determinat construirea unei societăţi pluraliste în care, alături de structuri tipic tribale, de exemplu, cele proprii populaţii Kasga, existau structuri evoluate, prospere, angrenate în activităţi economice importante (meşteşugari, comerţ) ca în Karkemish şi Kizzuwatna. 6. Legături politice, economice, culturale în judecarea legăturilor economice ale Imperiului hittit, trebuie să se pornească de la două constatări. în primul rând, de la faptul că cea mai mare parte din bunurile dezirabile erau obţinute de regele hittit ca tribut, în cadrul relaţiilor vasalice, sau prin confiscări şi jaf. în al doilea rând, că, indiferent de dimensiunile tranzacţiilor comerciale, acestea erau controlate de rege, natura mărfurilor, cantitatea, preţul, forma în care se mişcau fiind reglementate prin legi sau tratate internaţionale. Ultima trăsătură nu este o caracteristică a ţării hittite, ci o trăsătura generală a comerţului interstatal al Orientului Antic, în care mişcarea obiectelor de preţ, se realiza, mai degrabă, prin sistemul schimburilor de daruri. Aceasta şi explică caracterul de unicat al unor piese şi contextul în care ele apar. Fenomenul este mai vechi în Anatolia. Se poate cita, cu titlu de exemplu, descoperirea, în tezaurul Dorak, a unei piese de aur purtând cartuşul Iui Sahure. Un caz analog îl constituie descoperirea, în palatul micenian de la Theba, a unui sigiliu cilindric hittit, o piesă care a însoţit, probabil, nişte daruri schimbate între suverani. Foarte probabil că modelul a rămas neschimbat până la sfârşitul Imperiului hittit. Ipoteza se întemeiază pe constatarea că numai în puţine cazuri vase cretane sau miceniene au fost descoperite în contexte palaţiale din Anatolia Centrală. De exemplu, la Masat Hoyiik (poate Tappiya), în nivelul databil în sec. XIII î.H., au fost descoperite vase miceniene de tip Myc III B, ca şi la Fraktin (de unde provine o singură piesă de ceramică). Acolo unde elementele de cultură materială se constituie într-un nivel compact nu mai poate fi vorba de relaţii comerciale, ci de instalarea, ca un corp distinct, a unor grupe de cretani sau de micenieni care evoluează independent în cadrul unor relaţii politice particulare. în acest context sunt de menţionat situaţiile surprinse pe coastă la lassos, Milet, Muskebi, ca şi în insulele Karpathos.Kassos şi Saria. Absenţa oricăror urme de violenţă sugerează contacte paşnice, cu excepţia Miletului (Milawata), în legătură cu care mai multe texte scot în evidenţă o stare de tensiune. Menţinerea hotarelor regatului la oarecare distanţă faţă de ţărmul mării, libertatea de mişcare şi de colonizare a unor populaţii străine în zona litoralului se explică prin faptul că hittiţii nu deţineau o flotă, nu aveau experienţa călătoriilor Pe mare şi erau, în această privinţă, dependenţi de statele deţinătoare de baze maritime. Două ştiri, una din vremea lui Hattusil III, alta din vremea lui Hammurabi din Ugarit, demonstrează că transportul grânelor intra în obligaţiile vasalice ale regelui din Ugarit. De exemplu, 2000 kur de grâne provenind din ţara Mukis trebuiau s & fie duse în Ura pe cale maritimă. De asemenea, paza coastelor Asiei Mici se efectua cu ajutorul flotei ugaritice. Nu este exclus ca această prezenţă creto[niceniană pe ţărmul microasiatic (din peninsula Halicarnass până la Troia), ca şi în insulele din imediata apropiere a litoralului Asiei Mici şi Ciprului (Kassoa, Karpathos, Saria) să fi fost determinată de asigurarea controlului drumului maritim ce lega Levantul de insulele din Egeea şi Grecia Continentală Lingouri sau corăbii scufundate înşirate din rada portului Haifa până în golful Antalya (vas scufundat la Side), Capul Gelidonya, capul Ulu Burun (Kash) şi Deveboynu Burnu (Cap Krio) fac verosimilă o asemenea ipoteză. In ce măsură hittiţii aveau acces la bunurile transportate (lingouri de aramă, cositor, sticlă, fildeş, vase cipriote, canaaneite, micenine, arme de bronz, podoabe de aur, argint, faianţă şi ambră, sigilii, vase de metal, aur, instrumente muzicale, amfore siro-palestiniene lucrate la Minet - el Beidha, răşini, seminţe, arsenic galben, fructe, mărgele din sticlă sau faianţă albastră, scarabeu de aur) rămâne o problemă deschisă. Relaţiile politice erau, fără îndoială, mult mai complicate. Ele pot fi divizate în tratate încheiate cu entităţi politice din interiorul ţării hittite, rezultat aproape invariabil al unor succese militare repurtate de regii hittiţi. Prin sistemul tratatelor de alianţă, regele hittit devenea suzeranul direct al unor mici formaţiuni, la rândul lor dependente de un principat mai important. De exemplu, cronica lui Tudhalya IV menţionează în legătură cu Asuwa (prototipul pentru Asia ?) alte două ţări, Wilusiya (Wilusa) şi Taruisa. Este posibil ca, într-o vreme, un alt grup de ţări precum ţara râului Seha, Lazpa, Wilusiya, poate Mira să fi avut ca centru administrativ Milawata. Un fragment de scrisoare atestă dubla subordonare a succesorului lui Alaksandus în Wilusiya, Walmu, şi anume, şi faţă de regele hittit, şi faţă de M (probabil Mashuitta, un personaj de rang mai înalt care beneficiază de apelativul „fiul meu"). Un statut particular ocupa Milawata (Milet ?), controlată de hittiţi după atacul şi cucerirea ei la nivelul L H IIA - L H III A1, dar în acelaşi timp aflată în sfera de influenţă a Ahhiyawei, ale cărei interese erau reprezentate printr-un rezident. Mai multe texte (Scrisoarea Tawagalawas, scrisoarea Milawata, scrisoarea către M) demonstrează complexitatea relaţiilor politice dintre Hatti şi Ahhiyawa şi gradul de imixtiune al acesteia din urmă în relaţiile anatoliene. Un model de alianţă rămâne acela stabilit între Muwattalu şi Aleksandus din Wilusiya. Cooperarea între cei doi contractanţi este consolidată prin adoptarea, ca fiu, a lui Aleksandus. Clauzele tratatului se referă la recunoaşterea suzeranităţii regelui hittit, cooperare armată, loialitate, sprijin politic reciproc, la acordarea de asistenţă regilor din Kupanta şi Mira. Obligaţiile lui Aleksandus nu se opresc la teritoriul strict limitrof, respectiv la participarea trupelor sale la înfrângerea Arzawei; ia parte, alături de Muwattalu, în fruntea unei armate numeroase (pedestră şi care de lupta), la bătălia de la Qadesh. Confirmarea acestei prezenţe se datoreşte scribului egiptean care menţionează pe Drd şi pe Aleksandus cu ocazia confruntării dintre Ramses II şi Muwattalu. Numărul cel mai mare de asemenea tratate de „vasalitate" provine din ţările din Levant. Este interesant că încheierea unui act care consemnează obligaţiile reciproce era obişnuit chiar şi atunci când partea contractantă subordonată făcea parte din familia regală. Astfel, într-un text, Bo NV 12, III. 17. se precizează condiţiile în care Sarrikusuh (Piiassili) este instalat de către Suppiluliuma în Karkemish. Respectiv, se menţionează limitele teritoriale ale puterii acestuia, mult extinse în raport cu aceea a membrilor fostei dinastii locale. Clauzele contractului sunt completate de către Mursil II, care adaugă dreptul de succesiune ereditară pentru urmaşii fratelui său, Sarrikuhuh. Este semnificativ faptul că niciodată nu era considerată definitivă o convenţie încheiată cu un rege. Dimpotrivă, acolo unde s-au instalat dinastii ereditare, ca în Ugarit sau în Amurru, tratatul de alianţă este reînnoit la începutul fiecărei domnii De exemplu, succesorii lui Niqmadu II, Arhalba şi Niqmepa, instalaţi de către Mursil II încheie un tratat nou de alianţa. Fe de alta parte, se constată' că în interiorul regatului s-a constituit o structură piramidala de relaţii vasalice. Astfel Niqmadu II suportă o dublă suzeranitate, a Karkemish-ului, graţie tratatului încheiat cu Sarrikusuh (RS 17 334 = PRU IV 53 0, Şi a regelui hittit, în baza clauzelor tratatului cu Suppiluliuma (cel mai vechi document diplomatic). La rândul lui, el este suzeranul regelui din Siiannu. între clauzele acestor tratate nu pot lipsi: plata tributului, natura şi mărimea acestuia, reglementarea foarte strictă a graniţelor, dreptul de liberă circulaţie a tamkarilor regali, extrădarea fugarilor, loialitate, ajutor militar în caz de atac; în plus, regele din Ugarit era obligat să pună la dispoziţia tamkarilor din Ura corăbii necesare transportării tributului în grâne. Poziţia geografică, legăturile vechi cu Mesopotamia şi populaţia hurrită explică puternica influenţă exercitată de aceste culturi asupra hittiţilor. Domeniul cel mai semnificativ îl reprezintă scrierea. Căci, alături de un sistem de scriere propriu, hieroglific, este preluată scrierea cuneiformă, care devine scrierea documentelor de cancelarie. O dată cu acest sistem de scriere s-a introdus şi un grup de semne particulare - sumerogramele, cu valoare fonetică modificată. Hittiţii au acceptat nu numai scrierea, ci şi utilizarea limbii akkadiene ca a doua limbă a administraţiei şi ca limbă de înţelegere interstatală. Şi, o dată cu limba, elemente ale literaturii şi religiei sumero-akkadiene sunt vehiculate în Hatti. Pe de altă parte, influenţa hurrită se manifestă destul de puternic începând chiar sub Hattusil I şi succesori, dar, mai ales, după Suppiluliuma, sub formă de Omina astrologice (v. U B VIII 34), cărţi de vise, ritualuri magice şi liste divine. Inclusiv principala divinitate hurrită, Tesub, Zeul Furtunii, este introdus în panteonul hittit. In sfârşit, unele teme literare precum povestirile despre "regele din Kutha şi tamkarii regali", legenda lui Kumarbi sunt preluate şi vehiculate în lumea hittită. în perioada târzie hittită, se înregistrează alte influenţe, şi anume feniciană, egipteană şi assiriană, marcate de apariţia inscripţiilor în feniciană sau bilingve şi de elemente de vestimentaţie. 7. Cultura hittită Spre deosebire de alte culturi ale Orientului Apropiat, hittiţii nu au lăsat o moştenire culturală de valoare excepţională. O parte însemnată a producţiei literare nu reprezintă altceva decât o preluare şi prelucrare a unor teme generale care circulau în lumea mesopotamiană şi hurrită. între producţiile originale se numără textele comemorative, res gestae sau analele regale. Cel mai vechi text din această categorie este reprezentat de tăbliţa lui Anitta. Pentru perioada regatului vechi hittit sunt de menţionat relatările despre victoriile lui Hattusil I şi Mursil I, învăţăturile către Mursil I şi Preambulul legiuirii lui Telepinu. Cele mai lungi şi mai importante Anale datează din perioada Regatului Nou. Acum sunt elaborate două texte distincte, unul reprezentând epopeea lui Supiluliuma, celălalt victoriile succesorului său imediat, Mursil II, ambele redactate prin grija acestui ultim rege. Doar două povestiri pot fi socotite ca aparţinând, în mod sigur, unui ciclu mitologic propriu - Mitul Şarpelui Illuyanka şi Mitul lui Telepinu. Alte texte mitologice, precum cele elaborate în jurul zeului Kumarbi, sunt adaptări ale unui mit hurrit. Foarte interesante pentru înţelegerea psihologiei religioase şi a complexităţii ritualului rămân rugăciunile - oracole, textele magice. Lipsesc din literatura hittită genuri atât de larg răspândite în Orient precum - literatura de înţelepciune şi cea profetică, poezia lirică, povestirile, imnurile religioase de sine stătătoare. în schimb au circulat opera faimoase precum Epopeea lui Gilgarnpşh care a şi fost tradusă în hittită. Descoperirile arheologice şi unele surse scrise permit reconstituirea altor domenii în care spiritul naţional este evident. Este vorba, în primul rând, de tehnica de construcţie şi de arhitectură. Observaţiile de la Bogazkoi, Mersin Alishar, Masat Hiiyuk, Kiiltepe etc. atestă, ca trăsătură tipică pentru lumea hittită folosirea pietrei nefasonate în fundaţie pentru incintele de fortificaţie si construirea părţii superioare a zidurilor din piatră fasonată dispusă pe sistemul cutiilor. Dezvelirea unor oraşe întregi a confirmat necunoaşterea normelor de urbanistică şi compartimentarea oraşelor pe criterii sociale şi religioase. Planul oraşelor, în special al Hattusas-ului, dovedeşte interesul pentru funcţional, nu pentru estetic. Pe de altă parte, ideea de monumentalitate este exprimată în masivitatea zidurilor, arhitectura porţilor şi a căilor procesionale regale. Tipul de temple şi de capele urbane descoperite la Hattusas, în „Oraşul de Jos", rămân caracteristice. Un loc aparte în această tipologie îl constituie capelele dedicate strămoşilor regali divinizaţi. Ca structură, un templu se compune dintr-o clădire principală precedată de o curte cu coloane şi o suită de clădiri anexă - locuinţele preoţilor, magazii, capele perechi. Cel mai straniu complex religios - sanctuarul rupestru de la Yazilikaia, este foarte probabil o realizare târzie şi a presupus angajarea de „mână de lucru străină" pentru realizarea sculpturilor. Foarte probabil că iniţiativa creării acestui spaţiu sacru revine lui Hattusil III şi Puduhepei şi urmaşului lor, Thudhaliya IV. Tradiţia este probabil hurrită, iar sculptorii veneau din Babylonul kassit. Specific spiritualităţii hittite este ritualul de fundaţie, care presupune executarea de către rege şi de către arhitect a unor gesturi particulare - ofrande sângeroase, libaţii, dansuri acrobatice. Sculptura hittită nu dovedeşte prea mare rafinament. De aici concluzia că lipseau o tradiţie, o şcoală, trăsături dovedite prin inabilitatea tehnică. De altfel, o scrisoare a lui Hattusill III solicita regelui Babilylonului cioplitori în piatră. Mai aproape de spiritul şi tradiţiile hittite sunt sigiliile recuperate, între altele, de la Kara Huyùk şi Acemhuyùk. în tematică şi stil, ele atestă o mai mare originalitate, deşi nici în acest caz nu lipseau elemente împrumutate din lumea cretană. De asemenea, le sunt proprii unele bijuterii şi motive sau teme decorative cum sunt medalioanele cu steaua cu şapte colţuri, rozeta cu opt petale, piese cu motive care se înscriu în arta regală hittită. Religia reprezintă un model de sincretism. Specifică rămâne coabitarea divinităţilor din vechiul panteon indoeuropean menţionate chiar la Hattusas în persoana lui Mithra, Varuna şi gemenii Nasatiya. Pe de altă parte, se constata promovarea unor divinităţi oficiale şi ale statului - zeiţa Soarelui din Arinna, a zeului Tesub. Unele din aceste zeităţi provin din vechiul fond asianic, altele vin pe filieră hurrită (v. Tesub). Important şi interesant este faptul că în documentele oficiale nu figurează divinităţile menţionate în capela strămoşilor de la Hattusas, ci Tesub şi cei 1000 zei ai ţării Hatti. Trebuie menţionată existenţa unor oraşe sfinte (Arinna, Nerik, Zappalanda, mai târziu Halpu). întrebări recapitulative \ Periodizarea istoriei statului hittit 2 Regalitatea hittit ă. Prerogativele regelui şi ale membrilor familiei regale 3 Tipul de proprietate şi categoriile sociale după codurile de legi hittite 4. Particularităţile religiei hittite 1 Hitti ţii şi rolul lor în istoria statelor orientale 2. Legile hittite. Elemente de arhaism şi modernitate 3. Practici diplomatice în regatul hittit 4. Rit şi ritual în lumea hittită Bibliografie Teme de referate s? selectiv ă Izvoare • Gândirea hittită în texte, (traducere, notiţe introductive şi note de A. Negoiţă), Editura Ştiinţifică şi Enciclopedică, Bucureşti, 1986 • Laroche, Em., Catalogue des textes hittites, Paris, 1971 Studii şi sinteze • Bittel, K., Les Hittites, Paris, Gallimard, 1976 • Ceram, C.W., Le secret des Hittites, Paris, 1955 • Contenau, G., La Civilisation des Hittites et des Hurrites du Mitanni, Paris, 1948 t Delaporte, L, Les Hittites, Paris, 1936 • Haas Volkert, Hurriter und Hurrutisch, Konstanz, 1988 • Laroche, Em., Les dieux de Yazilikaya, în RHA, 84-85,1969 • Riemschneider, M., Lumea hittiţilor, Editura Ştiinţifică, Bucureşti, 1967 • Vieyra,M., Hittite Art, London, 1955 • Zamarovschy, V., Din tainele Imperiului hittit, Editura Junimea, Iaşi, 1980 V. INDIA Istoria subcontinentului indian s-a desfăşurat în afara oricărei idei de continuitate, geografică, etnică, lingvistică sau culturală. Explicaţiile trebuie căutate în particularităţile geopolitice ale zonei şi în caracterul dominator al condiţiilor ecologice şi alaeoclimatice. Particularităţi la care poate fi adăugată o oarecare fragilitate a structurilor politice, incapabile să acţioneze creator în momente de stress. Rezultatul a fost ruinarea, până la dispariţia completă, a unor civilizaţii spectaculoase, cum au fost civilizaţia Harappa sau cea a Imperiului Maurya. 1. Ţara şi populaţia Cea mai veche civilizaţie care atinge perioada de deplină cristalizare şi înflorire aproximativ între 2400-2000 î.H. şi-a avut aria nucleară pe cursul mijlociu şi inferior al Indus-ului şi al afluenţilor săi sudici, adică în ceea ce s-a numit regiunea marelui Indus. Din această zonă, prin fenomenul colonizării, s-a extins spre zona de la Vest de Indus şi de Suleiman, şi anume, în Makran şi Belucistan. Urmând, în principal, coasta arabică acoperă, la sud de delta fluviului, Katch-Kathiawar-Gayarat. Cea dea treia direcţie se situează la nord de Hindu-Kush, spre NE Afganistanului, unde la confluenţa dintre Amu-Dariya şi Kokcha a fost identificată aşezarea de la Shortughai. Trebuie menţionat că atât în teritoriul cuprins între Makram, Belucistan şi Kathiawar, care este presărat cu oraşe continentale sau oraşe-porturi, cât şi la nord de Hindu-Kush ne găsim în prezenţa unor întemeieri legate de trasee comerciale terestre sau maritime. Un teritoriu întins, deci, cu o varietate de condiţii climatice, mergând de la zone deşertice şi semideşertice la zone umede, presărate cu mlaştini sărate, nisipuri mişcătoare şi soluri negre sărate sau zone scăldate de curenţi marini sau situate sub condiţii musonice, ca şi de oaze şi uadi-uri. Cu rare excepţii, este vorba de regiuni cu o vegetaţie săracă şi extrem de caracteristică, constând din păduri de ienupăr, salcâm şi măslin sălbatic, de întinderi de tamarisk, mirt, fistic, laur. Aceste condiţii climatice au impus, cu necesitate, realizarea de importante lucrări hidraulice care, la rândul lor, au condiţionat înflorirea civilizaţiei harappiene. Din păcate, mişcări eustatice şi tectonice - scăderea nivelului mării, înnisiparea porturilor, ridicarea coastei, adâncirea şi diminuarea pânzei de apă freatică - par sa fie responsabile de declinul acesteia. Cât priveşte populaţia care a creat cea mai veche civilizaţie din zonă, posibilităţile de a o identifica atât lingvistic, cât şi rasial rămân încă extrem de modeste. Sursele interne sunt precare şi inutilizabile. De exemplu, scrierea hieroglifică proprie care apare pe sigilii nu a fost descifrată. In consecinţă, nu este posibilă încadrarea limbii folosite într-o anumită familie. Pornindu-se de la 0 serie de date etnografice, şi anume de la difuziunea între Penjab, Nepal, Assam si Chota-Nagpur-Orissa, fie compact, fie în insule izolate, ale căror clanuri şi triburi vorbeau diverse dialecte (Kanavari, Kanashi, Kashi, Khervari etc.), aparţinând limbilor munda din familia mon-Khmer, s-a presupus că harappienii se integrează în acest trunchi lingvistic. Fără îndoială că în India preariană au fost vorbite şi alte limbi sau dialecte (dravidiene, andhra, gondi şi brahui), numai că nu există nici un fel de temei care să îngăduie considerarea vorbitorilor lor drept creatori de civilizaţie. Concluziile de mai sus nu trebuie însă absolutizate, întrucât alte două serii de fapte obligă la o oarecare prudenţă. Este vorba, în primul rând, de determinările antropologice pe schelete provenind din cimitirele R 37 şi H de la Harappa, ca şi din cimitirele de la Mohendjo-Daro şi Lothal, care au dus la constatarea unor structuri rasiale, relativ complexe, neuniforme. Astfel, un procent semnificativ a fost dat de protoaustraloizi (Harappa R.37, Mohenjo-Daro) şi euroafricani. Alături de astfel de indivizi apar însă şi mediteranoizi, alpini şi caucazieni. Un singur mongoloid a fost identificat la Mohenjo-Daro. Prezenţa mediteranoizilor şi a tipului caucazian se poate explica prin infiltraţii ariene mai vechi, clare în cazul cimitirului H de la Harappa. Procentual, evidenţa este în favoarea australoizilor şi euroafricanilor. Natural, rămâne de dovedit dacă aceştia erau şi vorbitori de limbi munda. Pe de altă parte, aluziile din Rig Veda susţin ideea tipului negroid în cazul populaţiei băştinaşe. Astfel, în mai multe pasaje, se menţionează luptele arienilor şi ale lui Indra (numit şi Purandara = „distrugătorul de cetăţi") împotriva unor populaţii numite Dasyas sau Dasas, adică cu pielea neagră (Krishna) sau închisă (Asiknî), fără nas (anas) sau cu nas plat, care au buze groase (vrishacipra) şi sunt de statură mică. Alte distincţii, cum sunt cele legate de ritual, sunt reluate în Atharvaveda, care menţionează lipsa de morală şi de principii religioase, ca şi graiul diferit. Există un element neclar în această descriere, şi anume utilizarea aceleiaşi denumiri pentru a desemna fiinţe extraumane sau demoniace. în cazul de faţă, termenii pot fi asociaţi cu duşmani tereştri, adică reali, locuitori ai unor locuri fortificate. Spre deosebire de Harappa, centrul indianităţii hinduse gravitează de-a lungul Gangelui. Trebuie însă reţinut că în primele timpuri, după trecerea lanţului Hindu Kush, arienii au staţionat, o vreme, în aceeaşi zonă a „marelui Indus". Un argument rămâne faptul că geografia vedică păstrează nume de râuri de la vest de Indus (Svat, Krumu, Gomati). Acestor argumente li se adaugă tipul de faună şi de floră menţionat în cărţile sfinte, de exemplu, cămila, leul şi lupul, specii absente in India propriu-zisă. Alte specii caracteristice zonei de la sud de Indus - tigrul şi elefantul, sunt rar amintite sau lipsesc cu totul. Faptele de mai sus sunt folosite Şi în încercarea de reconstituire a locului de elaborare a imnurilor vedice celor m ai timpurii. în acelaşi timp, sunt considerate dovezi în favoarea ideii unei familiarizări relativ târzii a arienilor cu realităţile din valea Gangelui. Din această arie iniţială s-a produs o treptată infiltrare spre Est, urmărindu-se, eventual, unii afluenţi de pe cursul superior al Gangelui. De-a lungul acestui traseu, unele regiuni a u jucat, fără îndoială, un rol însemnat fie în organizarea vieţii religoase, ca, de Pildă, Kurukshetra şi Mathura, fie ca puncte de sprijin în operaţiile ulterioare de cucerire. Este vorba de viitoarele state Koşala, Magadha, Videha, Anga. Aceste principate vor constitui bazele unui stat unificat care, în timpul dinastiei Mauriya, va stăpâni sau va controla un teritoriu imens. Izvoarele greceşti, budiste, inscripţii indiene, ca şi circulaţia monetară confirmă că limitele vestice ale regatului depăşeau India. Provinciile occidentale cuprinse sub autoritatea regilor din această dinastie erau întinse din Avanti (Malava), cucerită de Èandragupta, până în estul Iranului, unde patru dintre fostele satrapii persane - Gedrosia, Arachosia, Areia şi Parapanisadai - sunt anexate, graniţa cu regatul seleucid fiind stabilită pe fluviul Kaphes. Pe de altă parte, deja sub Asoka începe pătrunderea în sud, în Dekkan şi pe litoralul estic. Maxima întindere teritorială este atinsă în dinastia Gupta, mai exact, în vremea lui Samudragupta, ale cărui cuceriri sunt menţionate într-o inscripţie (Koçala de Sud, Mahakantara, Kurala, Piştapura, Kottura, Erandapalla, Visnugopa, Vengi, Palakk, regiunea dintre Himalaya şi Narmada). în mod practic, acest rege controla întreaga zonă cuprinsă între marea Oman şi golful Bengal. Cât priveşte patria arienilor, înainte de instalarea lor la sud de Hindu-Kush, sursele care fac posibilă o localizare a ei constau din elemente de geografie avestică şi vedică, lingvistică, date arheologice şi de antropologie fizică, socială şi culturală. Aşa cum s-a menţionat mai sus, literatura vedică şi alte scrieri indiene pun în contrast pe locuitorii de baştină - dasyas sau Dasa sau Nisadas cu Arya, care aveau pielea albă {gaura), părul galben sau roşcat (pingalah kapilakesh). Patanjali, în comentariile la Gramatica lui Panini, se referă la ochii cenuşii şi părul castaniu al acestora. Prezenţa protomediteranoizilor la Mohenjo-Daro confirmă acolo existenţa mai multor rase. Totodată, a permis stabilirea legăturilor cu alte descoperiri similare, de exemplu, de la Konamazan, Tepe Hissar, Namazga, descoperiri prin intermediul cărora se poate încerca o reconstituire a traseelor urmate de valurile de indo-arieni. Patria lor originară pare să fie cel mai bine descrisă în Avesta, în Imnul lui Mithra, în Videydat. Această patrie, delimitată în mit, se suprapune cu Asia Centrală şi cuprinde (după opinia lui Benveniste) „Ayanam Vaejoh" (Chorasmia sau Seistan), Sughda (Sogdiana), Mauro (Margiana), Bakhdi (Bactriana), Horoya, Harakhuvaiti (Aria-Arachosia), Haetumad (Hilmand). Cu limite pe Datya (=Oxus) şi Paruta Ishkata (Hindu Kush). Toponime, hidronime şi alte fosile lingvistice atestă existenţa, în această zonă, a unui strat foarte vechi IA, anterior diferenţierii iranienilor (indo-arian sau prevedic). Spre aceeaşi concluzie conduc datele de antropologie culturală, mai multe complexe din zonă (Andronovo, Jaz I, Tazabagjab, Namazga VI) prezentând trăsături caracteristice: tipul de economie, importanţa calului, structura sociala tripartită, funcţională, cultul focului etc. Nu intră în acest context discutarea împrejurărilor în care arienii intră în Valea Indusului. Este obligatoriu să se menţioneze însă, în treacăt, că nivelul Jhukar de la Chanhu Daro, ca şi urnele decorate cu motive care fac aluzie la ideea de transmigrare a sufletului descoperite în cimitirul H de la Harappa, trebuie să fie asociate cu instalarea, la sud de Hindu-Kush, a mai multor triburi indo-ariene. în această zonă va începe procesul de diferenţiere a tradiţiilor proprii, de definire a spiritualităţii vedice, proces ce se va încheia în teritoriul Kurukshetra-Mathura prin elaborarea brahmanismului. 2. Izvoare Spre deosebire de alte state ale Orientului Antic, India prezintă particularitatea de a dispune de foarte puţine izvoare istorice propriu-zise, anale, cronici, inscripţii comemorative. Ştiri de natură istorică provin din literatura religioasă. (Vedele, mai ales RigşiAtharva Veda), unele Brahmana (în principal Catapatha B) şi Upanishadas. De exemplu, Catapatha B (XIII, 5,4) şi Aitareya (VIII, 2,23) dau listele regilor care au celebrat marile sacrificii, iar unul din personajele din Upanishade, Aiatacatru, regele din Benares, poate fi identificat în persoana suveranului cu acelaşi nume din prima dinastie maghadiană cunoscută, Çisunaga. Acestor izvoare li se pot adăuga marile epopei, Ramayana şi Mahabharata. Pentru începutul erei budiste, informaţii istorice provin din Puranas. Este vorba de listele regale, din care unele pot fi chiar reale. în sfârşit, sunt de consemnat surse în pali, de exemplu, Mahavamsa şi comentariul Vamşathappakasini. Trebuie precizat că dificultăţile cele mai mari rezultă din lipsa oricărei preocupări pentru consemnarea scurgerii reale a timpului, ca şi folosirea mai multor ere (Kaliyuga, Kali, Vikrama, Caka, Nirvana). De exemplu, era Kali începe cu moartea lui Krishna, ultimul rege din linia Yadavas, în vreme ce Nirvana este plasată pe la 483 î.H. Pentru exemplificare pot fi amintite genealogiile lui Puranas, după care dinastia solară inaugurată de Manu ar fi numărat 93 de generaţii până la războiul Mahabharatei, adică până la 28 februarie 3102 î.H., ora 6 dimineaţa, când începe era Kaliyuga (epoca fierului). Din păcate, aceste liste sunt contrazise de alte surse, în special, cele budhiste, şi anume Canonul (Cullavagga, Vinayapitaka) şi Cronicile singhaleze etc. Rarele inscripţii regale, cum sunt stâlpii înălţaţi de Aşoka între Pataliputra şi Nepal, iar la vest de Indus până în Gandahar (Alexandria Arachton) redactate în brachmi („scriere sfântă"), Kharoshti, arameică şi greacă (aşa zisele edicte), nu au altă semnificaţie decât una pur religioasă. Doar pe stâlpul de la Allahabad, pus în timpul dinastiei Gupta, Samudragupta adaugă, în kharoshti (scriere „măgar-cămilă"), o scurtă inscripţie care-i consemna faptele de vitejie. Alte inscripţii în Kharoshti datază din timpul dinastiei Kushane. Arhive de palat nu au fost identificate. Ştiri indirecte despre administraţia de stat provin doar din ,Arthaşastra". Explicaţia acestui fenomen trebuie căutată în faptul că în ambele şcoli religioase - şi în cea brahmanică şi în cea budhistă - rolul scrierii era nul. Utilizarea ei s-a restrâns la diferite producţii literare, în legislaţie etc. în acest context este de notat că limba folosită pentru scopuri religioase a fost vedica, deja o „limbă" savantă şi cu tendinţe arhaizante, fixată, ca atare, prin imnurile sacre. Cu producţiile mai târzii, Brahmanas, Upanisadas, se înregistrează evoluţia spre sanscrită, caracterizată şi prin fenomenul preluării unor elemente din dialectele populare, pracritice. Procesul este încheiat printr-o operaţie de codificare în perioada compunerii Ramayanei, primul text care consemnează numele sanscritei. Aceasta devine limba exclusivă a inscripţiilor din perioada de după 350 e.n. Trebuie notat, de asemenea, că, în vremea lui Asoka, unul din dialectele orientale Pracritice - limba din Magadha - devine limba imperială de curte sau de cancelarie. Pentru istoria economică şi socială a Indiei, dincolo de informaţiile Provenind din Vede şi comentariile lor, date extrem de importante furnizează Codul de legi al lui Manu, Arthasastra, precum şi seriile de Dharme proprii fiecărei caste. Cât priveşte structura politică şi arta guvernării, pe primul plan se situează opera lui Kauiliya ,Mthasastra". Este necesar să se menţioneze aici că, pentru perioada Mauriya, kushană şi postkushană, elemente semnificative privind regalitatea, simbolistica puterii, dimensiunile spaţiale ale autorităţii regale sunt furnizate de două categorii de monumente arheologice, şi anume monedele (de aur, argint şi aramă), precum şi de reprezentările sculpturale de dinaşti cum sunt cele de la Mat ly, Mathura. Cu această menţiune s-a atins şi cea de-a doua sursă de informaţiecercetările arheologice, care au rămas, deocamdată, unica şansă pentru reconstituirea civilizaţiei harappiene şi care au adus detalii interesante privind perioada ariyană. între acestea sunt de menţionat observaţiile bazate pe săpături din Taxila, Pataliputra şi câteva centre budhiste timpurii, descoperirile de tezaure monetare şi altele. Izvoarelor interne li se adaugă o serie de surse externe, destul de numeroase dacă se are în vedere poziţia geografică a Indiei. în ordinea vechimii sunt de consemnat texte datând din vremea dinastiilor akkadiene şi a IH-a din Ur, în care sunt amintiţi „fiii din Meluhha", care făceau negoţ în Mesopotamia. Evident, textele acestea nu pot fi speculate prea mult, deşi Parpola şi alţii cred că Meluhha reprezintă denumirea sumero-akkadiană pentru India harappiană. Există însă şi alte puncte de vedere, ceea ce obligă la oarecare circumspecţie în această privinţă. Dacă se rămâne la prima variantă, concluzia care se impune este aceea că, după perioada Larsa, India dispare din atenţia lumii occidentale. Abia în vremea achemenidă, în strânsă legătură cu integrarea unei părţi din Valea Indus-ului în structura administrativă a regatului persan, apar menţiuni relative la zonă. între acestea se pot semnala referirile din Herodot (C.III, 91) privind tributul vărsat de către India. Informaţia din Herodot se corelează cu aşa numita „Chartă de la Susa" şi cu reliefurile Apadanei. Cu expediţia lui Alexandru în India şi apoi o dată cu constituirea regatelor elenistice, în măsura în care se cvasipermanentizează raporturile diplomatice cu regatele indiene, numărul şi exactitatea informaţiilor relative la zonă sporesc. Descrierile fabuloase din opera lui Iambulos sau Euhemeres încep să fie dublate de calcule geografice şi de relatări precise, fie de natură etno-geografică, fie politică. în evoluţia legăturilor cu India, de o importanţă covârşitoare a fost opera lui Eudoxius din Cyzic, care descoperă suflul musonilor. Prin aceasta se adaugă, la experienţa de natură personală a lui Nearchos, date ştiinţifice. Rezultatul principal a fost intensificarea legăturilor maritime, responsabile de prezenţa mărfurilor romane în sudul Indiei (sticlă, terra sigilata). Interesul şi importanţa noului traseu rezultă şi din elaborarea unei cărţi speciale de navigaţie, Periplurn maris Erythraei. Numele autorilor din perioada pre Alexandru şi Alexandru - Ctesias, Aristobulos, Onesicritas, Nearchos, trebuie să fie reţinute în ciuda faptului că operele lor nu ne-au parvenit decât prin fragmente consemnate de scriitori mai târzii, din perioada post alexandrină şi, mai ales, din perioada imperială romană. în principal, este vorba de Arrian cu a sa Indike, dar şi de alţi autori, ca, de pildă/Diodor, Strabo, Pliniu cel Bătrân, Dio Cassius, care au preluat şi au integrat în propriile opere date din autori mai vechi. în sfârşit, este absolut obligatorie menţionarea numelor lui Megasthenes, Eratosthenes şi Daimachos din Plateea. Primul, trimis al lui Seleucos I Nicator la curtea lui Çandragupta (Sandracottus), Daimachos, ambasador al lui Antiochos I Soter pe lângă Bindusara (Amitrochates). Cea de-a doua serie de informaţii provine din surse chinezeşti. Cele mai timpurii datează din timpul celor două dinastii Han. Explicaţia interesului pentru India este de căutat în: 1) motive de natură militară şi politică rezultând din prezenţa chineză în Ferghana; 2) deschiderea drumului mătăsii spre Indii; 3) pelerinaje în marile centre budiste din nord. între principalii autori sunt de amintit Seu-ma Xs'ien, care face referiri privitoare la yue-tchi (Kushani) şi Fa-hien. pelerin în India în perioada dinastiei Gupta, de la care s-a păstrat o relatare („Fu-kue-ki") privind regatele budhiste pe care le-a vizitat. Deşi contactele ulterioare cu India sunt târzii, şi anume datează din sec.VI d.H. (518-522) şi prima jumătate a sec.VII d.H., atât ştirile furnizate de Song Yun relativ la Udiana şi Gandhara, cât şi cele ale lui Hiuan-tsang consemnează nu numai starea de ruină a ţării, datorită invaziei hunilor hephtaliţi, dar şi evenimente din perioadele istorice precedente, în special, din perioada Kushana şi Gupta. 3. Istoria politică Aşa cum s-a arătat mai sus, istoria Indiei în antichitate a parcurs două etape distincte ca structură etnică, tip de civilizaţie, arie de constituire. Aceste etape sunt separate de o foarte lungă perioadă obscură situată între cea. 1800-1750-1500 î.H. (când se plasează declinul civilizaţiei Harappa) şi sec. VII î.H., perioadă în care se presupune că a început procesul de constituire a primelor state ariene în Valea Gangelui. I. Civilizaţia Indus-ului sau Harappa a fost recunoscută ca atare prin observaţii de teren la Mohendjo Daro, Harappa şi Chanhu Daro, observaţii datorate lui J.Marshall ( care a şi dat o primă sinteză în Cambridge Ancien History, I), lui Mortimer Wheeler şi Mackey. în perioada postbelică, cercetările s-au extins atât sub raport geografic, în sensul precizării arealului de difuziune al acestei civilizaţii, cât şi sub aspect cultural. S-a urmărit, între altele, sesizarea etapelor ei de evoluţie. O preocupare deosebită o constituie identificarea substratului pe care a evoluat civilizaţia harappiană. Observaţii importante au fost obţinute prin aplicarea unor metode moderne, în acest fel s-a putut stabili cronologia absolută şi preciza împrejurările în care centrele urbane din Valea Indus se ruinează şi cad în uitare. Este necesar să se sublinieze faptul că aspectul cel mai bine cunoscut al civilizaţiei Harappa rămâne faza matură, caracterizată prin structuri de tip urban, economie complexă, incluzând şi lucrări hidraulice, şi un intens schimb comercial la mare distanţă, desfăşurat fie pe mare, fie pe uscat. în general, printr-un nivel de civilizaţie foarte înalt, particularizat şi prin inventarea unui sistem original de memorizare, respectiv o scriere hieroglifică, un sistem propriu de greutăţi, care a realizat progrese tehnologice importante în transporturile terestre şi cele maritime. Este de remarcat că asemenea progrese au fost asociate cu realizarea ideii de emporia sau a unor colonii de cetăţeni de-a lungul traseelor de schimb. Ultima afirmaţie este dovedită prin descoperirea aşezării de la Shortughai (faza A) şi a urmelor de civilizaţie harappină (ceramică, vase de piatră, sigilii, greutăţi) apărute în ins. Bahrein (poate uilmun-ul din textele mesopotamiene), în ins. Failaka şi în Mesopotamia. O serie de observaţii au făcut posibilă stabilirea cronologiei relative şi absolute a culturii Harappa. Observaţii stratigrafice de la Kot Diji (5 mile est de Mohenjo-Daro, Pakistan) şi Kalibangan (N.Rajasthan), ca şi cele de la Amri şi Sărai Khola au scos la iveală un nivel cultural numit, alternativ, pre sau proto-harappian, sau timpuriu harappian, sau cultura Sothi. Judecând după ceea ce se cunoaşte până acum, termenul cel mai potrivit, corespunzător realităţilor din teren, rămâne acela de preHarappa. Această concluzie este impusă de faptul că atât la Kot Diji, cât şi la Kalibangan, harappienii apar ca intruşi. La Kot Diji, nivelul 3 A, desemnat ca proto Harappa sau Harappa timpuriu, este sigilat de un strat de distrugeri violente, provocate, poate, tocmai de harappienii care îşi înalţă o citadelă fortificată cu ziduri prevăzute cu bastioane, în paralel cu oraşul deschis, situat la poalele Acropolei. Cu alte cuvinte, ei întemeiază o aşezare tipic harappiană. Prezenţa unor fragmente ceramice aparţinând unei ipotetice culturi harappiene timpurii, în acest nivel 3 A, nu este suficient de convingătoare pentru a oferi o bază arheologică sigură în vederea delimitării unei etape bine definite, fie şi incipiente, a culturii Harappa. La Kalibangan, situaţia este, în parte, asemănătoare. Cele două movile descoperite aici conţin, în nivelurile inferioare, o cultură particulară numită Sothi. Numai că purtătorii acestei culturi le-au abandonat şi, după o perioadă de timp, pe acelaşi loc, s-au instalat harappienii care au construit o citadelă din cărămizi crude. Din nou, amestecul unor cioburi harappiene în stratul final Sothi a fost interpretat în mod forţat. în realitate nu este vorba de o cultură sau un nivel pe care se dezvoltă, în mod organic, cultura sau civilizaţia harappiană. Prezenţa unor fragmente ceramice în faze mai vechi poate să rezulte şi din operaţia de nivelare care a precedat ridicarea oraşului nou. Indiferent de poziţia culturii Sothi, trebuie să fie subliniată difuziunea largă a acesteia. Ea a fost recunoscută şi în nivelurile foarte vechi de la Mohenjo-Daro şi Harappa. După cum s-a sugerat mai înainte, nu există încă elemente pentru a susţine ideea unor astfel de relaţii decât de natură strict stratigrafică între Sothi şi Harappa. Cu alte cuvinte, se revine la ideea că rămâne obscură originea civilizaţiei Harappa, care ne apare, în mod brusc, deplin formată. Dificultăţile în cercetarea problemei sunt sporite şi de împrejurarea că nu există nici dovezi care să ateste contacte între Harappa şi purtătorii culturii chalcolitice din zonă. Mai mult chiar, analizele au dovedit că, în cele două arii, se folosesc tehnici metalurgice şi surse de materie primă diferite, deşi şi una şi cealaltă au fost în contact cu zonele vest asiatice, care le-au influenţat. In ceea ce priveşte cronologia absolută, trebuie arătat că determinările C u pe probe prelevate în mai multe aşezări nu sunt prea relevante. Pe de altă parte, ele nu concordă, în mod absolut, cu datele rezultând din numeroasele sincronisme stabilite cu Mesopotamia. Astfel, pentru ceea ce s-a numit Harappa timpurie sau proto-Harappa sau cultura Sothi, se operează cu date oscilând între 3700-2800 î.H., pentru faza iniţială, şi cea. 2500-2300 î.H., pentru sfârşitul ei. Cel mai discutabil rămâne momentul final în raport cu Harappa matură, datată, prin metoda sincronismelor, într-o perioadă care corespunde cu dinastia a IlI-a din Ur şi cu dinastia akkadiană, adică aproximativ 2400-2000 î.H. Alegerea datei de C 2500 î.H. pentru începutul civilizaţiei Harappa nu serveşte ideea de continuitate în raport cu etapa culturală precedentă ci, dimpotrivă, susţine cvasicontemporaneitate lor. O oarecare rezervă faţă de aceste determinări se impune cu atât mai mult, cu cât trecerea la ultima fază, Harappa târzie şi apoi dispariţia ei, este situată preas timpuriu, la cea. 2100-2000 î.H. pe baza unor criterii acum amendate substanţial, j Oricum, apelul fie la potop, fie la migraţia ariană nu mai funcţionează acum. ' O cercetare complexă, efectuată în toate cele trei zone geografice de difuziune a civilizaţiei harappiene, a atras atenţia asupra precarităţii existenţei celor mai multe dintre oraşe în jur de' 1900-1700 î.H. De pildă, la Suktangedor şi Sotko-Koh de pe coasta Makran, viaţa încetează în jurul datei amintite mai înainte. Este vorba de studii privind ecologia, fenomenele eustatice şi pluviale. Astfel, creşterea nivelului apelor între 2400-2300 î.H., aspectul litoralului, creşterea precipitaţiilor, ridicarea apelor subterane, fenomene determinabile şi databile sunt socotite printre factorii favorizatori în apariţia şi dezvoltarea civilizaţiei „Marelui Indus". După cum mişcările eustatice şi degradarea regimului alaeoclimatic au avut ca rezultat abandonarea aşezărilor principale şi deplasarea grupurilor umane în zone mai ospitaliere, începând cu cea. 1900-1800 î.H. Cronologia propusă dă o viaţă foarte scurtă acestei civilizaţii, care nu a găsit în ea însăşi alternative de supravieţuire, nu a fost capabilă să descopere soluţii creatoare, de adaptare la presiunile mediului înconjurător. în sfârşit, sunt de menţionat datele extrem de interesante provenind din zona Golfului Persic şi din Mesopotamia, în mod special. Aceste date asigură o relaţie foarte strânsă între cele două arii culturale. Corpus-ul principal de materiale este constituit din sigilii şi impresiuni de sigilii (rotunde, pătrate, aproximativ rectangulare), decorate cu motive caracteristice şi texte hieroglifice. Este vorba de aşa numitele sigilii de stil indian cunoscute şi de la Mohendjo-Daro şi din aria culturii Barbar (Bahrein) . Poziţia stratigrafică a acestor piese este destul de clară acum şi ea sugerează că începuturile legăturilor dintre cele două zone se plasează la începutul perioadei akkadiene. La aceste descoperiri se adaugă unele texte din perioada sargonidă privind corăbii venite din Dilmun, Makkan şi Meluhha. După unii autori (H. von Hirsh, de exemplu,) Meluhha s-ar identifica cu Valea Indus-ului. Chiar dacă opinia nu este general împărtăşită, destui autori opinând pentru o altă interpretare, ea nu poate fi complet exclusă din discuţie atâta vreme cât este demonstrabil, prin alte căi, contactul important şi de lungă durată dintre cele două zone. Chiar diminuate, aceste relaţii se perpetuează şi în perioada dinastiei a IlI-a din Ur până în vremea lui Ibi-Sin şi chiar în timpul dominaţiei oraşului Larsa, adică aproximativ până la mijlocul sec. XVIII î.H. Important pentru noi rămâne limita cronologică a acestor legături care se suprapune, în mod absolut, cu limita fazei de maximă înflorire a culturii Harappa. Sigur, se poate discuta dacă este vorba de relaţii directe sau mediate. O asemenea analiză nu este sterilă, întrucât existenţa unor puncte intermediare este confirmată de descoperirile din aşezări aparţinând culturii Barbar (ins.Bahrein). în ambele secvenţe atribuite acestei culturi (care se datează aprox. 2400-1800 î.H. ) au fost găsite piese caracteristice - sigilii (piese identice au apărut la Mohendjo-Daro şi Lothal), unele cu texte hieroglifice, greutăţi, mărgele din cornalină. Dincolo de analogii este de reţinut o dată C M pentru al treilea templu de la Barbar (cea. 2080 - 2062 î.H. ). Nu este exclus că ins.Bahrein şi Failaka să fi jucat un rol extrem de important, poate de intermediere, în acest schimb. Intre problemele majore legate de civilizaţia harappiană se numără, după cum s-a menţionat, originea, condiţiile şi cauzele apariţiei ei. Ceea ce se ştie astăzi reprezintă destul de puţin. Şi anume, se poate admite, în Principiu, existenţa unui stadiu formativ, anterior anilor 2500-2400 î.H., în care s-au elaborat primele elemente distinctive. Dificultatea constă în aceea că în cultura Sothi acestea nu au fost descoperite. Mai cu seamă lipsesc acele evoluţii caracteristice Proceselor care marchează trecerea de la structuri preistorice la societatea urbană. Prezenţa unei citadele pe movila mică de la Kalibangan, ca şi ceramica cu unele forme şi motive decorative simple în aşezarea citată, precum şi la Kot Diji, nu sunt suficient de convingătoare pentru a trasa etapele constituirii vieţii urbane. Nu este exclus ca primele secvenţe din istoria civilizaţiei Harappa să se fi desfăşurat în zone mai înalte, aşezări ca cele de la Mundikak oferind o bază de pornire în rezolvarea acestei probleme. Se poate, de asemenea, accepta ideea că din acest spaţiu iniţial, civilizaţia, gata formată, s-a extins într-o vastă arie geografică. De notat că şi în cazul aşezărilor multifazice, cum sunt cele de la Kalibangan, Lothal, Rajdi etc., situaţia este identică în sensul că avem de-a face, în mod practic, cu colonizări sau cu fundări de oraşe. Concluzia este întărită şi de observaţia că toate cele 70 de aşezări recunoscute până acum prezintă, fără nici o excepţie, caracteristicile aşezărilor "proiectate" pe baza unor criterii foarte stricte, cuprinzând: 1) o citadelă fortificată conţinând un număr de construcţii standard „silozurile", „Mare Baie", templul sau palatul, care se înalţă pe o movilă artificială; 2) la poalele acesteia, oraşul propriu-zis, orientat şi structurat după modelul „tablei de şah". Aspectul cel mai surprinzător îl constituie lipsa unor dovezi clare care să permită demonstrarea detaşării unei elite care a acaparat întreaga autoritate politică, economică şi socială. Până acum nu au fost surprinse situaţii frapante, din care să rezulte tendinţa de concentrare şi de etalare a averii; după cum nu există nici un element arheologic care să ateste elaborarea unor rituri de trecere speciale, căci nu au fost identificate cimitire sau morminte regale. Aceasta nu exclude posibilitatea ca societatea harappiană să fi elaborat un cod cultural diferit de acelea cunoscute deja. Poate ornamente realizate din materiale perisabile, veşminte, ornamente corporale, tatuaje, un mod de viaţă distinct, eventuala izolare de restul comunităţii (rezida în citadelă) să fi caracterizat elita harappiană. Trebuie să fie reţinut însă faptul că, deşi mormintele princiare somptuoase nu au fost înălţate, alte tipuri de lucrări de prestigiu au fost realizate. între acestea se numără, în primul rând, acropola cu tot ansamblul de construcţii, oraşele cu instalaţiile de canalizare şi de încălzire cu sistem de tip hipocaust, săparea canalelor de irigaţie, organizarea şi susţinerea unei ideologii menite să justifice poziţia privilegiată a unui grup de persoane sau a unei categorii sociale. Importanţa şi dimensiunile acestor lucrări de prestigiu apar cu claritate judecând chiar şi numai după suprafaţa irigată în cazul coloniei harappiene de la Shortughai (cea. 8000 ha de teren irigabil). De notat că aici nu este vorba de o aşezare absolut clasică, ci de una în care coloniştii harappieni s-au adaptat la unele realităţi locale şi au renunţat la o parte din bagajul lor cultural, respectiv la brăţările din scoică şi îa substituted lor din lut. Indiferent de dificultăţile întâmpinate în reconstituirea proceselor socioeconomice şi politice şi de imposibilitatea de a discerne structura statului, se poate totuşi admite că civilizaţia Harappa se înscrie în caracteristicile formulate de V.M.Masson pentru definirea a ceea ce el numeşte „culturi urbane centrale" cu economie centralizată în mari bazine hidrografice, rată de creşterea populaţiei, productivitate, densitatea populaţiei, specializare meşteşugărească permanentă cu activitate localizată, organizare complexă a forţei de muncă, comerţ la mare distanţă, interdependenţă economică, scriere. Declinul civilizaţiei Harappa este destul de lent şi se manifestă diferit în aria ei de răspândire. La Shortughai, de exemplu, schimbarea este bruscă şi se materializează, în faza B a aşezării, în autohtonizarea culturii, adică în închiderea accesului spre India, părăsirea structurilor iniţiale, tendinţa spre nivelare a statutelor, abandonarea sistemului de irigaţii. La Lothal, trecerea la Harappa târzie (III B) este marcată de o gravă inundaţie care a determinat evacuarea temporară a oraşului şi posibila întemeiere; de către foştii locuitori, a unor aşezări mai mici la Rangpur şi Desalpur. Soarta altor aşezări, apărute de-a lungul coastei şi în zona Guyat, trebuie legată de aceleaşi fenomene. Lothal-ul este însă reocupat, dar noul nivel (B) este mai sărac, el corespunde şi dispariţiei portului şi, foarte probabil, sfârşitului comerţului maritim cu Mesopotamia, eventual în jur de 1810 î.H. Este interesant că abia acum apar dovezi privind contactele cu unele culturi chalcolitice din Rajastan şi Dekkan. în sfârşit, cercetările de la Mohendjo-Daro au demonstrat că perioada târzie a civilizaţiei Harappa coincide cu degenerarea accentuată a acesteia, urmată de abandonarea masivă a aşezării de aici fără ca locuirea să înceteze cu totul. Asupra cauzelor care sunt răspunzătoare de fenomenele mai sus schiţate se poartă încă discuţii. Mai multe alternative au fost propuse începând cu invazia indo-ariană, desicarea Asiei Centrale şi segmentarea, din motive interne, a societăţii urbane. Realitatea este că nu se poate opera cu o singură explicaţie pentru că nici situaţiile nu sunt identice. Astfel, faza B de la Shortughai nu continuă faza A, nici cultural, nici stratigrafie. Aşezarea B este alături de cea din faza A (colonială). Transformările frapante care o însoţesc privesc abandonarea agriculturii umede şi practicarea agriculturii uscate, o oarecare pondere a păstoritului nomad, creşterea cailor, practicarea metalurgiei fierului, declinul comerţului (de exemplu, cu lapis lazuli, prezent în faza A), încetarea diferenţelor funcţionale ale aşezării, adoptarea tehnicilor central asiatice de construcţii (vălătuci în loc de cărămizi) etc. Legăturile cele mai clare pentru noul aspect duc spre culturile vest bactriene. O deteriorare a climei, cu tendinţă de accentuare a fenomenului stepizării şi de retragere a deltelor, este probabilă. Numai că aceste procese nu sunt atât de devastatoare încât să impună, cu necesitate, ruralizarea aşezării. Coincidenţa datelor de la Shortughai (cea. 200018000/1500 AD) cu acelea din Valea Indus-uîui obligă la luarea în considerare şi a variantei strămutării unor triburi indo-ariene, concomitent cu schimbarea direcţiei presiunii demografice şi politice. Descoperirea unor urme de violenţă la MohendjoDaro, ca şi menţiunile din Vede privind rolul Harappei ca fundal al unor conflicte armate par să susţină ideea de mai înainte. Mai exact, tendinţa de infiltrare a unor grupuri de populaţie de origine central - asiatică în Valea Marelui Indus. Astfel, la Mohendjo-Daro au fost descoperite numeroase schelete în locuinţe sau pe străzi, unele prezentând urme de răni craniene lungi şi adânci (de exemplu, aria HR, Casa V); nu există nici un semn că aceste trupuri ar fi beneficiat de rituri funerare. Părăsirea unor aşezări ca aceea de la Chanhu-Daro şi instalarea în aceeaşi zonă a purtătorilor unei culturi alogene (v. cultura Jhukar) susţin teza migraţiei. Există însă unele observaţii care atrag atenţia asupra extremei slăbiciuni a centrelor harappiene vizate de indo-arieni. Aşa cum s-a precizat mai sus, indo-arienii au întâlnit, în deplasarea lor la sud de Hindu-Kush, aşezări intrate în faza târzie sau finală, cu o forţă mult diminuată, unele relativ ruinate sau cu sistemul de fortificaţie deja degradat. în aceste condiţii, faptele menţionate în Rig Veda apar mai degrabă simple proiecţii mitologice, amplificări ale unor realităţi istorice mai puţin spectaculoase. Cauzele degradării structurilor urbane harappiene sunt de căutat, aşa cum s-a văzut în unele cazuri, în efectul dezastruos al inundaţiilor. Nu este exclus însă ca şi alţi factori climatici să fi provocat slăbirea puterii de rezistenţă a acestora. Intre fenomenele cele mai interesante se numără cele înregistrate în akran şi pe coasta de Vest. Este vorba de cauze eustatice şi tectonice (ridicarea (astei, depunerea activă de nisip), care au îndepărtat porturile Suktagen-Dor Sotko-Ko de coastă cu 12 până la 30,8 mile faţă de linia iniţială a ţărmului. în giunea Kutch-Kathiawad-Gurajat, nivelul mării a scăzut cu 5 m, portul Lothal, şi unele avanposturi mai mici (Kotadi, Henu-nu-Dhar, Kanthakot, Morve, Vada) fost înnămolite sau au început să aibă dificultăţi în aprovizionarea cu apă. nsecinţa naturală a acestor fenomene a fost eliminarea din joc, între cea. 2000100-1800 î.H., a oraşelor porturi, urmată de închiderea drumului maritim spre st. Datorită acestor procese, tendinţa lumii harappiene este de a se continentaliza, de o parte, iar pe de altă parte, de a se strămuta spre zone mai ospitaliere, de dă, spre Valea Gangelui. Fără îndoială că trebuie să se caute şi alte explicaţii ale acestui fenomen de :generare progresivă, şi anume, în însăşi societatea harappiană. Mai exact, să se că apel şi la capacitatea de reacţie pozitivă sau negativă a comunităţii în caz de ress ecologic. Or, se pare că standardul civic decăzuse în asemenea măsură încât au mai existat resursele necesare redresării echilibrului dintre subsisteme şi ntre sistemul socio-cultural şi mediu. Cu alte cuvinte, nu s-a găsit o alternativă ibilă la variabilele critice care presau asupra comunităţilor harappiene. în orice caz, apare limpede acum faptul că migraţia indo-ariană nu a fost un oces unitar, uniform şi nici nu a avut consecinţe identice în zona Indus-ului. acurile au vizat cetăţile care au reuşit să se menţină la un anumit nivel de zvoltare ca Harappa însăşi şi Mohendjo-Daro şi, în consecinţă, şi-au concentrat rţele asupra acestora. 4. India ariană a. Formarea statului şi instituţii publice Nu există date istorice precise relative la perioada care a urmat momentului cheierii cuceririi centrelor harappiene. Doar Rigveda VII se referă la bătălia celor ce regi. Denumirile celor zece triburi asupra cărora a triumfat Sudas, regele îaraţilor, sugerează existenţa, la acest nivel, a unor structuri de caracter tribal, cu sibila constituire temporară, în vederea atingerii unui scop precis, a unor nfederaţii de triburi. Aceasta înseamnă că Arya au întrat în India în stadiul tribal organizare şi şi-au menţinut structurile nealterate şi după instalarea lor, în ceea Brahmana numeşte „ţara de mijloc". Este vorba de regiunea care se întinde, pă geografia brahmanică, între Sarasvati, Yamuna şi Gange. Cu alte cuvinte, în irukshetra („ţara înţelepţilor sacralizaţi" = Brahmarshideca) şi Mathura, regiune care, după toate probabilităţile, a fost completat şi perfecţionat ritualul vedic şi început să fie redactate primele comentarii liturgice. Şi tot aici au fost elaborate ualurile de consacrare a regilor. Treptat, centrul de greutate s-a deplasat spre :; la limita estică şi nord-estică a teritoriului delimitat de Marea Orientală şi jnţii Himalaya şi Vindhyas. Dar menţionarea acestora din urmă este târzie. Abia Upanishadas se aminteşte despre existenţa, în această arie, a unor „oraşe" precum mpila, Kauçambi, Kaçï (Benares), Koçala. Rămân în afara interesului imediat al delor ţări ca Magadha. Date ceva mai precise provin din surse budhiste. în conformitate cu acestea, tabloul politic al Indiei ariene devenise mai complex. Deja la poalele munţilor Himalaya exista un stat, Cakyas, cu capitala la Kapilavastu. Alt stat, cu o evoluţie interesantă, este Koçala, cu capitala la Cravasti şi cu o dinastie inaugurată de regele Kamsa din care a făcut parte Agnidatta (Prasenjit), prietenul şi interlocutorul lui Buddha. Ca importanţă, pe primul loc se situează Magadha, cu capitala la Girivraja, transferată apoi la Rajagrha şi, în cele din urmă, la Pataliputra. între suverani trebuie să fie reţinut numele de Bimbisara, un alt contemporan al lui Buddha. Ca succesorul acestuia, Ajataçatru a început, prin mijloace diplomatice sau prin forţă, anexarea teritoriului altor state sau triburi, şi anume Videha, Licchavis, ultimul interesant pentru rolul jucat în istoria buddhismului. De reţinut că listele regale, numele regatelor şi elementele de istorie politică provenind din surse buddhiste şi figurând în marile epopei, în principal, Mahabharata, nu prezintă garanţia istoricităţii. O parte din ele sunt semi-istorice, legendare sau chiar pur literare sau mitice, ceea ce obligă la acceptarea ideii că, în afară de unele fapte mai recente (contemporane cu Buddha), restul este ataşabil unei perioade eroice, obscure. în aceeaşi categorie se înscriu genealogiile din Puranas. Interesante rămân însă conceptele de dinastie lunară şi solară, care sugerează că, în unele din regatele constituite (Kauçambi, Koçola), a început elaborarea unor teologii politice. O asemenea tendinţă pare să se fi conturat şi în Magadha, în perioada anterioară instalării Çicunaga, prima dinastie istorică. Operându-se cu era Nirvana, perioada de guvernare a regilor din dinastia Çicunaga, de care se leagă consolidarea statului şi inaugurarea tendinţelor centralizatoare, se plasează în sec.VII şi în prima jumătate a sec.VI î.H. Importanţa perioadei este sporită de faptul că acum brahmanismul traversează o gravă criză finalizată prin elaborarea a două religii reformate - jainismul şi buddhismul. O intrigă de palat iniţiată de un bastard a provocat răsturnarea dinastiei Çicunaga şi instaurarea, la sfârşitul sec. V î.H., a unei dinastii Nandas - caracterizată drept „casa Sudra". Se cunoaşte extrem de sumar evoluţia statului arian în această vreme. Se poate doar bănui că paralel cu statul Magadha, în nord, în bazinul Indus-ului, se formează alte regate, unele faimoase, cum a fost acela al Taxilei. Pe de altă parte, deja de la sfârşitul secolului VI î.H. o parte a zonei de la vest de delta Indus-ului a devenit parte integrantă a imperiului persan (Drangiana, Sattagydie, Arachosia, Maka). Este posibil ca, într-o măsură importantă, evoluţia politică a lumii indo-ariene a fost influenţată de contactul cu Imperiul achemenid. De altfel, numeroase descoperiri din Asia Centrală şi din Sindh mărturisesc despre integrarea acestor zone în sfera civilizaţiei persane. Abia acum, reînfloreşte, în această zonă, viaţa urbană dispărută odată cu prăbuşirea civilizaţiei Harappa. Sfârşitul etapei coincide cu expediţia indiană a lui Alexandru cel Mare şi cu inaugurarea contactelor greco-indiene. Deja, cu perioada achemenidă se intră într-o zonă de mai mare rigoare istorică. Prezenţa lui Alexandru în Indii şi apoi interesul manifestat de succesorii lui pentru frontiera extrem orientală a regatului seleucid au făcut posibilă sincronizarea istoriei re gatului indian cu aceea a civilizaţiilor occidentale. Contacte diplomatice cu mtemeietorul dinastiei Mauriya-Çandragupta (Sandrokottos = Androkottos) şi apoi c u succesorii săi, Bindusara (Nandasara, Amitrochades) şi Asoka (Piyaisi), împreună cu un număr de surse interne (inscripţii, monete, texte buddhiste), se constituie ntr-o reţea de informaţii menite să ofere un cadru cronologic mai solid. Cu toate dificultăţile provocate de lipsa de siguranţă în privinţa relaţiilor dintre religiile buddhiste şi jainiste şi membrii dinastiei Mauriya (Çandragupta şi Aşoka), se admite, în general, ca an de întemeiere a acesteia 322 î.H. / 317 î.H. şi ca durată posibilă a domniei lui Aşoka cea. 297/273/268 - 236/232/229 î.H. Trei mari realizări sunt legate de dinastia Mauriya: 1) centralizarea statului; 2) politică externă activă având ca rezultat fundarea Imperiului indian; 3) o politică culturală şi religioasă vizând unificarea ideologică a regatului. Pe plan intern un obiectiv principal l-a constituit stoparea tendinţelor centrifuge fără distrugerea acelor ganas sau sanghas din vechile „republici" aristocratice, care se menţin şi în cadrul unui stat teritorial „multinaţional". De altfel, nici în administraţie grupările bazate pe rudenie (clanuri) nu-şi pierd însemnătatea. Grija pentru menţinerea stabilităţii merge până la amestecul în probleme religioase. Politica externă se manifestă pe două planuri. Pe de o parte, prin încheierea de tratate de alianţă sigilate prin Kedos sau epigamia. în baza acestora se lărgesc relaţiile comerciale. Este vorba, între altele, de legăturile cu regatul seleucid urmând drumul continental peste Kaboul, Bactria şi Porţile Caspiene. Asemenea relaţii, inaugurate de Çandragupta, au continuat sub Bindusara şi Asoka. Trebuie menţionat, în acest context, că intensificarea contactelor cu grecii a avut şi consecinţe în plan social. Se presupune, de pildă, că aceşti greci au primit un fel de drept de cetăţenie prin gruparea lor într-o variantă a castei Kshatriya. Atingerea acestui ţel de pace nu s-a realizat decât în condiţiile unor succese militare însemnate. în baza lor, Çandragupta anexează Taxila, Kandahar, Paramisades, Herat, Gedrosia. în sud, Asoka cucereşte Kalinga. Acelaşi rege exercită o suzeranitate asupra regiunii de dincolo de Munţii Vindhyas. Pe seama lui Asoka este pusă şi fundarea capitalei Kashmir-ului - Crânagar. La sfârşitul dinastiei Mauriya, statul indian atinsese dimensiunile unui vast imperiu centralizat, cu o structură administrativă bine articulată, dar care prezenta o extrem de mare diversitate de tradiţii. Aceasta şi explică tendinţa de fragmentare sau de revenire la formele politice mai vechi, care reprezentau modul de viaţă tradiţional. Deşi succesiunea lui Asoka nu este prea bine cunoscută, surse diferite oferind liste regale variate, este foarte probabil ca unii dintre urmaşi (fii sau nepoţi) să fi menţinut autoritatea în structuri mai modeste. Acesta pare să fie cazul lui Virasena, rege în Gandhara. Inima regatului rămâne Magadha, unde se instituie prin Pusyamitra, o nouă dinastie, Çunga, în jurul datei de 184 î.H. Nu există nici o sursă directă care să confirme această tradiţie buddhistă (puranas). Dincolo de valoarea istorică a numelor regale menţionate în Divyaradana, fenomenul care pare sa particularizeze această perioadă este lupta între buddhismul militant şi autoritatea de stat, marcată de o persecuţie declanşată de fondatorul dinastiei, pe de o parte. Pe de altă parte, tot acum se asistă la elaborarea cultului lui Krishna - Vishnou (=Bhagavat Vasudeva). Cel de-al doilea fenomen important îl constituie ridicarea unor noi regate, de exemplu, regatul Andhra cu centrul la Pratishtana, pe Godavari, care încorpora Dekkanul până la sud de Kistna. Informaţia despre acest regat parvine din Puranas şi din inscripţii care dau nume comune în listele regale. Deci, teritoriile sudice sunt pierdute. Mai mult, regii Andhra triumfă asupra acelora din dinastia Çunga. Concomitent, teritoriile de la nord-vest de Indus cunosc o istorie furtunoasă. In primul rând, este vorba de pierderi în favoarea unor regate greceşti. Astfel, succesorii lui Euthydemos (Demetrios) anexează Arachosia (Kandahar), ajungând până la Pendjad-ul Oriental, constituind astfel un vast imperiu afgano-bactrio-indian. Urmaşii lui Demetrios, Pantaleon, Agathocle şi Apollodor îşi întind autoritatea până la Golful Carnbay. Din acest imperiu se rupe, sub Eukratides, teritoriul cuprins între Bactriana şi Taxila, în vreme ce Pendjab-ul Oriental rămâne credincios casei lui Demetrius. Aceste regate greceşti nu au avut o mare putere de supravieţuire, deşi, în plan cultural, prezenţa lor a fost benefică. Prin ele s-au introdus, în zone atât de îndepărtate, forme caracteristice de civilizaţie greacă (arhitectură, decoraţie monumentală, arte plastice, literatură, filosofie, teatru, monete etc.). Cucerirea scito-partă a însemnat revenirea, pe teritoriul fostelor regate greceşti, la unităţile administrative cunoscute sub numele de satrapi. între seriile de satrapi, care merită să fie reţinute, trebuie să fie menţionată aceea inaugurată de Manes (=Moga), care îşi arogă titlul de „rege al regilor indieni"ş\ care ne este cunoscută prin emisiunile monetare şi prin inscripţii. El domnea în jur de 72 î.H. şi domnia lui constituie un reper important pentru istoria Indiei. Este urmat de Azes, Azilises, Azes II, după care seria este întreruptă de Gondopharnes, a cărui autoritate se exercita până în Taxila, aproximativ între 19-45 î.H. în sfârşit, în timpul guvernării lui Gondopharnes, un neam puţin cunoscut străbătea drumurile de acces spre Indii - Kushanii. Ei vor constitui, peste ruinele satrapiilor scito-persane, un nou imperiu - imperiul indo-Kushan, întins din nordul Indiei până în Afganistan, bazinul fluviilor Sâr-Dariya, Amu-Dariya şi bazinul occidental al Tarimului. întemeietorul lui şi cuceritorul Indiei este Vima Kadphises. Prin Vima Kadphises şi Kaniskha, Kushanii instaurează o nouă eră în istoria Indiei, începând cu aproximativ 50 î.H. Este o perioadă relativ bine cunoscută, cel puţin, în unele aspecte ale sale - istorie politică, ideologie regală, economie, viaţa religioasă, în ciuda faptului că exista o destul de mare nesiguranţă în ceea ce priveşte cronologia. Câteva repere sunt totuşi semnificative: expediţia lui Pan-Tch' ao în Turkestan, înfrângerea lui Kadphises de către chinezi în Câmpia Kashgar, ambasada pe lângă Traian în 99 d.H., legături cu regatul part. Regatul atinge limitele maxime în vremea lui Kaniskha şi a succesorilor săi imediaţi, întinzându-se din zona Kaboul şi Kashmir până în Valea Gangelui cu centrul puterii la Mathura. O repliere a Kushanilor are loc după moartea lui Vasudeva, în jur de 200 d.H.. Acum, Imperiul Kushan indian dispare, Kushanii concentrându-şi puterea în zona Kaboul. Este foarte probabil că prăbuşirea regatului s-a datorat presiunii hunilor albi. Concomitent cu evenimentele care aveau loc în nordul Indiei, în Magadha, reîncepe constituirea unui regat „naţional". Fondatorul noii ere, dinastii şi a imperiului Gupta este Çandragupta I, un personaj de obârşie obscură, dar care reuşeşte să-şi consolideze puterea printr-o căsătorie diplomatică, mai exact, cu o prinţesa Licchavis. Gestul a avut drept efect imediat recunoaşterea lui Çandragupta ca rege în Patliputra în 320A.D. Extinderea graniţelor este opera lui Samudragupta şi Çandragupta II. Direcţiile expansiunii au fost peste Dekkan prin Kalinga, de-a lungul coastei de vest şi spre zona Indus-ului. Pe traseu au fost integrate o serie de regate precum Orissa, Mahakantara, Kurala, Palakka, Palawa, regatele din pădure (atavica rajya). La acestea se adaugă un număr de clanuri şi regate tributare ca Samatata, Davaka, Nepala. Vandragupta II, războinicul prin excelenţă, cucereşte Oudjein. Paralel cu operaţiile rnilitare au fost regândite structurile administrative, procedându-se la divizarea ţării în provincii conduse de guvernatori, dintre care unii de neam regal. După Kumaragupta, hunii hephtaliţi încep raidurile în India propriu-zisă. Seriile de campanii purtate de Skandagupta şi Budhagupta (ultimul rege din dinastie anii 477-496) nu au avut drept efect stoparea invaziilor. Deşi autoritatea sa se mai exercita asupra unui spaţiu destul de întins - Eran, Benares, Magadha, Bengalul de Nord, soarta ţării nu a putut fi modificată. Căci succesorii nu se dovedesc capabili să-i menţină integritatea. Astfel, în jur de 500 î.H., statul indian este redus din nou la Magadha - regatul care s-a dovedit a fi cel mai puţin fragil şi care a asigurat, în antichitate, continuitatea ideilor politice ale indianităţii. b. Forme de guvernământ. Regalitatea indiană Totalitatea cercetătorilor sunt de acord cu ideea că în lumea indo-ariană au coexistat două tipuri de stat: republici (aristocratice) şi regate sau monarhii. între structurile de tip republican sunt citate Licchavis, cu oraşul capitală Vaiçali (important pentru istoria buddhismului), Cakyas (deşi legendele aşează aici o rasă regală înrudită cu cea a regilor din Koçala), chiar şi Magadha înainte de instaurarea dinastiei lunare. Este interesant că asemenea state se menţin chiar şi în perioada dinastiei Maurya şi beneficiază de statutul de autonomie, aşa cum rezultă din Arthaçastra şi din literatura buddhistă. Principiul de guvernare, în asemenea structuri, rezidă în consiliul şefilor de familii nobile - Kshatriyas - în care fiecare participant avea drept de decizie egal. Textele subliniază că rolul dominant, esenţial, în republicile aristocratice, revine acestor Kshstriyas şi consiliului nobiliar, fără ca vreunul din membrii lui să fie investit cu titlul de rege. Situaţiile întâlnite nu sunt identice însă. Astfel, la Cakyas, existau adunări de clan, iar alegerea unui şef dintre capii de familii nu se făcea decât cu titlu temporar şi în vederea unui scop precis. în alte situaţii, la Licchavis, de pildă, unele clanuri (gana) deţineau o putere mai mare decât altele, deci se poate vorbi, în acest caz, de tendinţa de acaparare a puterii de către un clan cu un statut ierarhic mai înalt. în opoziţie cu republicile aristocratice se întâlnesc monarhii puternic centralizate indiferent de întinderea teritoriului administrat. Este cazul regatului Koçala, care va juca un rol în procesul de constituire a imperiului indian. Este în afară de orice îndoială că aşa-numitele republici aristocratice reprezintă forme, uneori şi etape, de destrămare a legăturilor gentilico-tribale şi de consolidare a principiului teritorial de asociere. Niciodată însă în India ariană nu se va finaliza acest proces, criteriul consangvinităţii şi cel teritorial funcţionând concomitent, indiferent de forma de guvernământ. Regalitatea indiană, ca şi întreaga structură tripartită, funcţională a indo-arienilor sunt moştenitoarele sistemului ierarhic indo-arian din perioada anterioară elaborării religiei brahmane. Nu avem suficiente elemente pentru a judeca statutele regale în perioada amintită. Listele genealogice care împart primele dinastii în dinastii lunare (de exemplu, Magadha) şi dinastii solare (de exemplu, Koçala) impun acceptarea ideii că, în perioada care a urmat invaziei ariene în India, a fost elaborat conceptul de regalitate de drept divin sau al regalităţii ca expresie a concordiei dintre lumea divină şi cea terestră. Abia în era brahmanismului canonic, ideologia regală a fost constituită, au fost puse la punct detaliile sacrării, a fost fixat setul de regalia şi au fost precizate funcţiile regelui. Spre deosebire de alte state orientale, în India, regele nu este niciodată considerat zeu, fiu de zeu sau reprezentant al zeului pe pământ. Putea fi detronat şi chiar ucis 1A9 „ca un câine turbat" dacă nu-şi onora obligaţiile şi statutul cu care era investit. Atitudinea aceasta era conformă cu tradiţia, care făcea din Parasurama (un avatar al lui Vishnu) un personaj cu funcţia precisă de exterminator al regelui, prevalându-se de calitatea acestuia de membru al castei Kshatriya. Aceasta nu înseamnă că regele era un Kshatriya oarecare. El era considerat a face parte dintr-o clasă de fiinţe puternice, dotate cu puteri supraumane, care îi permiteau să controleze, în egală măsură, natura si sfera umană. Este, cu alte cuvinte, un deva. Pe de altă parte, este Dharmatman, adică încarnează dharma, ordinea, adevărul şi justiţia, principii care menţin echilibrul lumii. Prin aceasta, regele îndeplineşte, printre oameni, aceeaşi funcţie ca şi Brahma, printre zei. Totodată, în virtutea faptului că poseda, ca şi Indra, ogas (energia vitală creativă), regele garantează pacea, prosperitatea, bunăstarea. De altfel, egalitatea sau asemănarea cu Indra îi conferă o calitate deosebită, aceea de Cakravartin. Expresiile simbolice şi actele legate de funcţiile regelui ca restaurator şi păstrător al ordinei cosmice şi morale şi de justiţiar, în strânsă relaţie cu conceptul de suveranitate universală, sunt: măciuca (gada = simbolul solar şi totodată simbolul ordinei cosmice), sceptrul ( Danda- atribut al lui Vishnu, simbolul puterii regale, asociată cu funcţia de judecător, cu arta de a guverna şi de a pedepsi), umbrela (unul dintre cele mai vechi şi mai faimoase simboluri ale regalităţii indiene), carul (simbolul suveranităţii universale, exprimată şi în formula „rege al regilor"), ridicarea stâlpului cosmic (simbolul identificării puterii regale cu ordinea cosmică), efectuarea unor rituri în calitate de rege al sacrificiilor (acte care îi conferă calitatea de cakravartin, adică îl face egal lui Indra). Unul din cele mai însemnate acte rituale era sacrificiul Somei pentru Indra. în principiu, regele este un Kshatriya, care a fost consacrat în cursul unui ceremonial destul de complicat. Ceremonia de consacrare este precedată de rajasuya, care constă dintr-o suită de probe, şi anume: mersul pe o piele de tigru pentru a lua în posesie puterea animalului, prinderea unei turme de boi, jocul de zaruri şi parcurgerea călare a unui anumit spaţiu în direcţia punctelor cardinale, sacrificiul calului. La începuturile istoriei indiene, din seria actelor rituale făcea parte şi sacrificiul uman. Numai după îndeplinirea ceremonialului amintit, regele era recunoscut, uns cu apă purificată cu aur (Soma) ca expresie a uniunii dintre puterea brahmană şi cea regală, proclamat ca suveran stând, ca şi zeii, pe tron şi flancat de reprezentanţii celor patru varne aşezaţi în cele patru puncte cardinale: N = Brahmanii, È = Kshatriya, S = Vaisyas, V = Sudras. Asemănător zeilor în viaţă, el devenea zeu după moarte, beneficiind de un fel de apoteoză. Această tradiţie s-a transmis, prin dinastiile de origine străină, până la Gupta. Treptat, peste tradiţia brahmană s-au suprapus influenţe budhiste, sivaite, persane, kushane, mesopotamiene. Totodată, se constată tendinţa de legitimare a puterii prin asimilarea, de către regii Kushani, a unor idei brahmane. Două serii de fenomene se înregistrează în perioada kushană. în primul rând, se constată multiplicarea cazurilor de acordare de nume regale teofore (v. Vasudeva). în al doilea rând, se adaugă epitete noi, de exemplu, Salvator ( = trădară). în sfârşit, emisiunile monetare Şi sculpturile de epocă Kushana dovedesc tendinţa de asimilare a tradiţiei brahmane concomitent cu introducerea unor elemente simbolice noi: diadema sau tiara, chlamida, nimbul, flăcări ieşind din umeri, carul, spicul de grâu, roata, soarele şi luna, tridentul. în sfârşit, trebuie să se reţină faptul că, în legătură cu zeificarea regilor defuncţi, apar practici noi, între care înălţarea unor temple memoriale (=devakula) şi expunerea statuilor regilor defuncţi ce au devenit obiect de cult. Asemenea construcţii au fost identificate la Mat, Nanaghat. Inscripţiile însoţitoare şi atributele simbolice permit identificarea unor regi precum Vima Kadphises, Kanishka, Huviska etc. Un ultim aspect, privind titulatura regală din perioada kushană, atesta multitudinea de contacte şi influenţe receptate şi integrate în spiritualitatea ariană: maharaje (indiană), rajatiraya (indiană), devaputra (chineză ca sens), şahi (Yueh-chih=kushana). Din faptele semnalate rezultă confirmarea presupunerii că organizarea cultului regilor defuncţi este rezultatul divinizării lor, poate în cadrul unei ceremonii de apoteoză, deoarece nu se adoptă titlul pentru regi în timpul vieţii, ca parte a titulaturii regale. c. Administraţie şi legislaţie în India, ca şi în totalitatea statelor orientale, regele este vârful administraţiei. De notat că locul său nu are o valoare exclusiv simbolică, ci, efectiv, regele este participant la actul de guvernare. Atât Megasthene, cât şi Arthaçastra menţionează sarcinile zilnice ale suveranului, în care intra obligaţia de a asculta şirul neîntrerupt al solicitanţilor şi de a îndeplini o serie de acte de milostenie. Totodată, regele veghea efectiv la administrarea acelor părţi din regat pe care le controla direct, prin funcţionari numiţi, acorda scutiri de impozite şi stabilea destinaţia taxelor percepute, transmitea instrucţiuni subordonaţilor din provincii, intervenea în probleme de natură religioasă etc. Se poate explica amestecul direct al regelui în viaţa publică prin caracterul paternalist al puterii. Nu trebuie uitate însă o serie de aspecte care depăşesc sfera noţiunii de paternalism. Este vorba, în primul rând, de faptul că, o dată cu dinastia Maurya, tendinţele centralizatoare şi de imixtiune a statului în toate domeniile devine o realitate. Şi este evident că asemenea puteri se structurează pe ideea veche, IE, a suveranului universal ( = monarh cu roata = Cakravartin), domnind prin justiţie asupra universului. Este drept, un univers destul de limitat după Arthaçastra (IX, 1), adică întins între Himalaya şi mare. Din această concepţie a rezultat amplificarea gradată a titlului regal. Astfel, dacă Aşoka poartă titlul de Magadhe râjâ şi de devanamplya (iubit de zei), în dinastiile mai recente, Kushana şi Gupta, sub diverse influenţe, se ajunge la o formulă complicată „Maharajaj rajadhiraja" (pe inscripţia de la Mathura) sau într-o versiune mai completă „daivaputrasahinşaha - nuşahi" (inscripţia de pe stâlpul de la Allahabad). Autoritatea regală se întăreşte prin purtarea de războaie victorioase soldate cu anexări de teritorii, ca şi prin rolul pe care-1 joacă suveranul în calitate de proprietar şi organizator al vieţii economice. Căci regele este unicul proprietar al solului necultivat (păşuni, păduri, pământuri nedefrişate), deţine monopolul prelucrării metalelor preţioase, al construirii de căi de comunicaţie, al comerţului internaţional. Inscripţia de la Bairat (=Bhabra), din vremea lui Asoka, şi cea de la Allahabad, din vremea lui Samudragupta, dovedesc că statutul diferitelor teritorii din Imperiul Mauriya sau Gupta nu era uniform şi că, spre deosebire de ceea ce se cunoaşte in alte ţări ale Orientului Antic, India ariană nu poate fi înscrisă în grupul statelor centralizate, în ciuda eforturilor autorităţii de a impune o administraţie unică. De exemplu, în vremea lui Aşoka, doar „ţările din Est", în principal, Magadha, cu provincia Kauçambi, erau administrate direct de rege, fie prin funcţionari special 144 desemnaţi în calitate de guvernatori, fie prin consilii locale (=mahamatras). Cea de-a doua categorie administrativă este formată din provinciile care beneficiază de o oarecare autonomie, constituind un fel de fiefuri încredinţate „prinţilor regali" (=Kumatras) cu titlul de vice-regi. Intră în acest grup Kalinga (=Orissa), Avânţi (=Malva), Uţtarapatha, Kanakagiri. Trebuie să se reţină şi amănuntul că între guvernatorii acestui grup există diferenţe de rang. Titlurile pe care le poartă sunt o dovadă grăitoare. Ele reflectă, fără îndoială, natura raporturilor cu dinastia. Astfel, unii sunt atyaputra (=prinţi), alţii Kumara (=prinţi regali). Indiferent de statute, cele două grupe de provincii fac parte integrantă din imperiul indian. în afara lor se întind districtele care se află doar sub suzeranitatea regelui de la Patalipuţra. Nici în acest caz nu avem de-a face însă cu o identitate de condiţii. Existau ţări cucerite, în care regele avea în subordine funcţionari de un rang inferior, deci sub nivelul Aryapuţra sau Kumara, şi care erau constrânse la plata unui tribut. Este cazul teritoriilor foste seleucide încorporate de regii Maurya. în sfârşit, existau ţări care se bucurau doar de bunăvoinţa regelui, cu care erau întreţinute relaţii de bună vecinătate, cu care se făcea schimb de daruri etc. şi în care intenţiile suveranilor erau transmise prin intermediul unor ambasadori. Este vorba de ţările nebrahmanizate sau nebuddhizate, deci neindianizate, ca Andhras, de exemplu. Din punctul de vedere al funcţiei pe care o îndeplineau în sistemul de apărare şi din punctul de vedere al gradului de civilizaţie, administraţia regală făcea distincţie între districte administrative (=ahara), teritorii militare (kottavishaya) şi de „pădure" (probabil, zona munţilor Vindhya). Inscripţia de la Allahabad nu este atât de lămuritoare în ceea ce priveşte evoluţia formulelor administrative. Obiectul textului îl constituie consemnarea victoriilor lui Samadragupta. Dar unele din precizări permit să se facă diferenţieri între manierele de a trata teritoriile cucerite şi, în consecinţă, privind natura administraţiei în fiecare din cazurile amintite. De pildă, teritoriile din nord au fost obţinute printr-o victorie de tip demoniac. Aceasta însemna nu un simplu succes militar, ci extirparea duşmanului şi anexarea teritoriului (asuravijaya), deci impunerea administraţiei directe cu scopul de a asigura securitatea frontierelor şi a facilita marile drumuri comerciale; în timp ce, în sud, se aplicau principiile dharmavijaya, adică regii înfrânţi erau reîntronaţi în anumite condiţii. Un al treilea grup este reprezentat de "regatele din pădure" (atavika rajya), care, ca şi triburile şi clanurile de la frontieră, erau aduse, cel puţin în parte, la statutul de regate tributare, adică erau obligate să prezinte omagiul, să asculte de ordinele suzeranului şi să plătească tribut. Legăturile dintre unele din aceste teritorii şi regele Gupta nu erau însă foarte strânse. Ele erau reduse, în majoritatea cazurilor, la simpla influenţă politică şi economică exercitată de India. în sfârşit, Saimhala (=Singalezul), regii Kushani din zona Kaboul-Kapica-Gandhara şi locuitorii din insule se limitau la a stabili relaţii diplomatice dublate de daruri. Scopul întreţinerii unor asemenea relaţii era acela de a asigura libera trecere spre centrele buddhiste de pelerinaj. Trebuie să bănuim că dinastii din Gupta, de numele cărora se leagă renaşterea tradiţiilor indianităţii, au procedat şi la o revenire la vechea administraţie Mauriya. Efectele nu au putut să fie prea încurajatoare din motivele deja semnalate şi care se cuvine a fi rememorate acum. începând cu Mauriya, India a dispus de un aparat birocraţie, grupat pe ranguri, ale cărui sarcini constau din efectuarea cadastrelor, recensăminţelor, perceperea taxelor. Puterea centrală controla activitatea persoanelor sau a instituţiilor însărcinate cu îndeplinirea acestor sarcini prin agenţi. Numai că acest aparat birocratic avea două grave deficienţe. Cea dintâi consta în structura lui, întrucât ierarhia era mai curând de titluri decât de funcţii. Aceasta înseamnă că un Kumara, un Aryaputra sau un funcţionar de rang inferior deţinea tot atâta autoritate, diferenţa dintre ei rezultând din statutul juridic al teritoriului pe care îl guvernau. Cea de-a doua anomalie o constituie suprapunerea elementelor de administraţie centralizată şi a formelor de organizare tradiţională - obştea teritorială, structură tribală sau de clan. Din aceste deficienţe a rezultat un sistem administrativ slab consolidat, ceea ce explică fragilitatea statelor indiene, a căror stabilitate era în foarte mare măsură dependentă de personalitatea dinaştilor. Principala sarcină a autorităţilor provinciale era de natură fiscală. După cum rezultă din Cartea a II-a a Arthacastrei, sistemul de taxe, în principal, perceperea a 1/6 din recoltă se realiza prin intermediul unităţii fiscale care era obştea teritorială. La acest cuantum se adăugau impozitele excepţionale, darurile forţate, efectuarea de culturi suplimentare. în plus, se percepeau taxe de trecere spre locurile fixate pentru vânzarea mărfurilor pretinse de la meşteşugari şi negustori. Sigur, pentru impunerea acestor obligaţii era necesară o justificare. Cea dintâi era recunoaşterea, şi în această formă, a autorităţii regale. în al doilea rând, taxele reprezentau contrapartida protecţiei pe care regele o acorda supuşilor. Contribuabilii rămâneau, membrii varnelor inferioare - Vaisya şi Sudra. în ceea ce priveşte destinaţia acestor venituri sporite, prin adăugarea prăzii de război sau a tributului şi a amenzilor, există unele menţiuni în „Edictul reginei" şi Edictul VII. De exemplu, în ultimul text Aşoka, dispune distribuţia darurilor din partea unor persoane aparţinând casei regale, şi anume „fiii reginelor şi fiii soţiilor de al doilea rang, fiii fraţilor şi surorilor", făcând mereu distincţie între propria-i progenitură - divikumaras (prinţi regali), şi alte rude (darakas). „Edictul reginei" menţionează numele celei de-a doua soţii şi al fiului ei şi al darurilor destinate unor fundaţii buddhiste - grădini, case pentru pomană. Fără îndoială că această risipă pe care regele o făcea, spre sfârşitul domniei sale, în beneficiul unor mănăstiri buddhiste nu constituia unica modalitate de a consuma veniturile intrate în tezaurul regal. Deşi ponderea unor asemenea daruri trebuie să fi fost însemnată, judecând după numărul stâlpilor înălţaţi în relaţie cu o stupă sau cu un templu (Hsuan tsang descrie cincisprezece asemenea stâlpi), plata funcţionarilor şi întreţinerea armatei, constituirea fondului de marfă destinat schimbului la mare distanţă reprezentau, evident, sarcinile principale ale administraţiei. Ca pretutindeni în Orient, „regele" spunea legea. Numai că şi sub raportul normelor juridice, în India, au existat cel puţin trei niveluri de obligaţii. Primul strat este legat de cutumă. El se compune dintr-un sistem de norme şi practici ale căror origini trebuie căutate într-un trecut foarte îndepărtat, chiar proto-arian. Din această categorie fac parte acele sutras - culegere de reguli de comportare obligatorii, de exemplu, cele legate de dreptul familial sau de cultul domestic (v.Grhyasutras). Al doilea nivel se constituie din Dharmasutras - culegere de idei morale prescrise diferitelor categorii sociale sau persoane. De pildă, Aşoka, în virtutea obligaţiilor morale ce-i reveneau, se prezintă în calitate de campion al păcii, al liniştii desăvârşite în cadrul imperiului său. Scopul pe care şi-1 propune este de a face să domnească Dharma spre binele statului, spre fericirea supuşilor săi. Pentru , * i a se menţine în limitele acstui principiu moral suprem, Aşoka încearcă sa răspândească, printre locuitorii imperiului, acele virtuţi care se subordonează ideii de Dharma. Expresia concretă a unei asemenea preocupări o constituie emiterea edictelor în care regele se prezintă drept promotor al Dharmei, Adevărului şi Legii în termeni care atestă influenţa ideilor buddhiste şi zooastriene. Este interesant că astfel de texte făceau şi obiectul unor lecturi publice solemne. Mai mult decât atât, Aşoka creează un corp de funcţionari, „dharmamahamatras", a căror misiune era de a veghea asupra modului în care normele morale erau respectate. Drepturile acestor funcţionari vizau, în egală măsură, pe laici şi pe religioşi, pe membrii familiei regale sau pe simplii supuşi. Căci puterea lui Aşoka era atât de mare încât putea interveni şi în viaţa confreriilor religioase. O făcea în dublă calitate, de rege şi de Upasakas (credincios laic). Independent de Dharma, impusă tuturor locuitorilor regatului şi proclamată de rege drept principiu fundamental de guvernare, există culegeri de reguli sau norme în jurul cărora se organiza întreaga existenţă a grupurilor sociale. Aceste norme sau reguli nu au valoare juridică, ci numai valoare de îndreptar moral sau de cod etic. Ultimul nivel este reprezentat de reglementări cu putere de lege. Spre deosebire însă de Dharma, care poartă marca mai multor tradiţii şi influenţe, Codul de legi al lui Manu este, în mod evident, emanaţia exclusivă a gândirii brahmane. Codul consacră divizarea societăţii indiene în caste sau varne pe criterii religioase. Dincolo însă de prescripţiile privind statutul castelor, textul oferă numeroase informaţii privind structura socială şi economică a lumii indiene. Prin conţinut, apare cu evidenţă că legile lui Manu au integrat unele coduri morale sau dharmas, cum sunt cele referitoare la comportarea Kshatriyas pe câmpul de luptă, atribuţiile regelui etc. Aceste părţi din legile lui Manu se constituie într-un veritabil cod al luptei cavalereşti. d. Economie şi societate Spre deosebire de civilizaţia harappiană, civilizaţia gangetică sau ariană nu se înscrie în seria structurilor de tip hidraulic; ceea ce nu înseamnă că, în cadrul acesteia nu au fost amenajate canale de irigaţie, numai că ele nu sunt un monopol de stat sau nu intră în atribuţiile puterii. In schimb, autorităţii îi revine obligaţia de a amenaja căi de comunicaţie pe apă şi pe uscat. Lipsesc însă detalii privind condiţiile în care acestea sunt realizate. Fără îndoială că mâna de lucru era oferită de obştile săteşti în cadrul sistemului corvezilor. Tipul de proprietate nu este atât de uşor de precizat. Probabil, într-o etapă anterioară redactării Arthaçastrei, pământul avea ca unic proprietar statul, încorporat de rege. în momentul în care Kautiliya îşi redacta cartea de învăţătură, ca şi în vremea compilării codului lui Manu, se petrecuseră o serie însemnată de transformări. Regele pierduse dreptul de proprietate exclusivă asupra solului arabil, îşi menţinea, în schimb, proprietatea asupra solului necultivat şi asupra bogăţiilor subsolului. Alături de proprietatea regală sau de stat, s-a constituit şi proprietatea particulară, cu cele două variante ale sale: 1) proprietatea comunală, în care dreptul de folosinţă este condiţionat de apartenenţa la obşte şi 2) proprietatea individuală sau familială cu drept de înstrăinare limitat. în ultima situaţie, lotul nu putea fi vândut fără a se respecta dreptul de preemţiune al membrilor familiei sau clanului, al vecinului sau al unui om bogat (Arthaçastra, C II). Din punct de vedere economic, în agricultură, structura determinantă rămânea obştea teritorială, unitate de producţie şi fiscală răspunzătoare, în mod solidar, de plata taxelor. Statul nu intervenea, pe alte căi, decât cele fiscale, pentru a dirija această ramură a economiei. în schimb, lucrul în mine (în special, extracţia aurului), producţia meşteşugărească (mai ales orfevreria), comerţul erau monopoluri regale şi, în consecinţă, beneficiau de o supraveghere foarte strictă. Muncitorii angajaţi în aceste sectoare lucrau sub un control foarte riguros, iar plata nu făcea distincţie între persoane de condiţie liberă şi sclavi. Dezvoltarea comerţului intern şi interstatal a impus intervenţia statului pentru fixarea târgurilor, pentru precizarea vămilor şi perceperea taxelor de trecere, pentru stabilirea statutului juridic al negustorilor şi pentru acordarea protecţiei necesare desfăşurării activităţii lor. O dovadă semnificativă privind dimensiunile comerţului intern o constituie elaborarea unui sistem monetar propriu. Deja la sfârşitul secolului al VI-lea î.H., apar primele lingouri de argint cu greutate standard (1 satamana = 100 rattis = cea. 12,2 gr.), dar şi piese divizionare (circulare şi uşor scyphate) decorate cu simboluri geometrice. Asemenea emisiuni se cunosc din Gandhara şi Taxila. în sec. V-IV î.H., serii monetare apar pe cursul mijlociu al Gangelui (Kasi şi Koçala). Din nou este vorba de piese cu greutate standard, dar de un alt tip decât acelea din nord (1/2 satamana = 25 rattis). In sud, pe valea Narbadei, în Avanti şi Maghada s-a operat cu alte standarde, respectiv Karshapana (=32 rattis = 3,6 gr.), după ce, într-o perioadă mai timpurie se adoptase standardul satamana (1/2 satamana = 50 rattis = 5,3 gr.). Deci, de la început a fost folosită monedă divizionară, pentru ambele tipuri de schimb. S-au utilizat două standarde majore -satamana şi karshapana, ambele multiple de rattis, diviziunea cea mai mică - 1 rattis - fiind echivalentă cu 0,112 gr., deci, cu greutatea seminţei de Gunja. Asemenea monedă măruntă de argint a fost bătută după 321 î.H. şi a circulat pe o arie relativ întinsă, alături de unele monede locale (exemplu, Taxila). în vremea lui Aşoka, moneda mică de argint este înlocuită cu moneda de aramă. Evident, în legătură cu monetăria indiană se pot discuta o multitudine de alte aspecte, între care cele legate de iconografie. De pildă, sub Kunala (cea. 232 - 224 î.H. ), pentru prima oară, simbolurile geometrice sunt înlocuite de emblema regală (păunul pe o înălţime). Modele iconografice extrem de interesante, legate de simbolistica puterii regale, se întâlnesc în monetăria kushană. Dar acestea sunt aspecte care ies din cadrele discuţiei de faţă. Important de subliniat este detaliul că piaţa indiană a simţit nevoia monedelor divizionare. în ciuda poziţiei sale geografice, India a jucat, în toate etapele civilizaţiei ei, un rol excepţional în schimbul interstatal. Căile de acces au fost fie terestre, fie maritime. Unele din traseele cele mai importante sunt cele stabilite cu China în timpul primei dinastii Han. Un asemenea drum trecea prin Burma şi Yunnan. Alt drum se bifurca din Bactria. Primul traseu s-a stabilizat în sec. III—IV d.H. şi datorită colonizării, de către indieni, a zonei Yung-Ch'ang. Primul, devenit faimos, a fost identificat şi prin descoperiri arheologice. Astfel, cimitirul de la Uth-Shih-chan a dat un număr de 34 morminte conţinând multe piese Han I. Obiectul schimbului îl constituiau, mai ales, mătasea şi hainele de mătase. în sens contrar circula, spre China, ambra. Cât priveşte pătrunderea mătăsii în India, cele mai timpurii menţiuni apar în Arthaçastra. O altă direcţie o constituia Occidentul, spre care ducea drumul prin Nord-Vest, prin Kaboul şi prin Persia, până în Mesopotamia şi, de aici, spre Mediterana Orientală. Produsele care-i puteau interesa pe „occidentali" erau piperul, perlele, pietrele preţioase sau semipreţioase. Se ofereau în schimb vin, vase de sticlă şi terra sigilata, opaiţe. Dovada acestor contacte o constituie prezenţa mărfurilor romane pe coasta de vest şi de sud a Indiei, ca şi intrarea în circulaţie a monedei romane. Cât priveşte legăturile cu Extremul Orient, istoricii nu ezită să vorbească de o veritabilă thalassocraţie indiană. Această expansiune ar fi avut ca punct de plecare fie porturile occidentale, cum sunt Bharakuccha, Surattha, Suppara, fie cele orientale, precum Takkola şi Takkasila (cunoscute de Ptolemeu şi Strabo). Rezultatul primar al contactelor maritime a fost, încă în sec. IV—III î.H., indianizarea, prin brahmanizare sau buddhizare, a Indochinei, Ceylon-ului, Javei şi Sumatrei. Totodată, folosindu-se ca puncte de sprijin insulele, s-a stabilit un drum maritim care lega China de India via Ceylon. Relatările lui Fa-Hien stau mărturie în această privinţă. Locul Indiei în istoria economică a antichităţii se explică, între altele, şi prin poziţia sa geografică privilegiată. Nu există date suficiente pentru a reconstitui procesul diferenţierii sociale şi al elaborării criteriilor care sancţionau scara socială indiană. Cele mai vechi aluzii din Vede (Rig Veda şiArtarvaveda) reprezintă o societate în care funcţionau două principii de marcare a statutelor - consangvinitatea şi funcţia socială. Se poate admite că, în linii mari, aceste principii nu au fost niciodată abandonate. Numai raportul dintre ele s-a modificat în favoarea celui din urmă. Trecerea pe prim plan a criteriului importanţei funcţiei sociale şi religioase s-a petrecut în răstimpul care s-a scurs între redactarea Atarvavedei (sec.VII î.H.), a primelor brahmanas şi instaurarea dinastiei Mauriya. Cert este că Arthaçastra consemnează existenţa, peste structurile organizate în funcţie de legături teritoriale şi de rudenie (comunităţile rurale), a unei ierarhii complexe în care indivizi sau grupe se diferenţiau în temeiul opoziţiei dintre liberi şi sclavi, dintre cei de două ori născuţi şi cei născuţi o singură dată; dintre sudra faţă de restul castelor, dintre sclavi faţă de alte grupe de dependenţi (ahitaka, Karmakara). Această întreagă structură are ca justificare de bază accesul la ritual şi la învăţătura sacră, precum şi importanţa funcţiei exercitate în beneficiul societăţii. Sistemul cu care se opera era acela al castelor sau varnelor, instituţii brahmanice. Etapele care au dus la distingerea celor patru varne principale {brahmani, Kshatriyas, Vaisiya, sudra) şi la opunerea ultimei caste celorlalte trei nu sunt uşor de reconstituit. Unele aspecte pot fi totuşi percepute. în Rig Veda sunt opuse două culori sau varne: albă, încarnată de Arya, practicantă a riturilor stabilite, şi neagră, încarnată de Dasiya, fiinţe demoniace şi fără zei sau practicante ale unor rituri stranii, neliturgice. între acest moment şi secolele VII-VI î.H. s-a produs o evoluţie importantă în cadrul varnei albe. Trei fenomene se cuvine a fi menţionate în acest context. Cel dintâi priveşte diferenţierea brahmanilor de restul stărilor. Aceştia îşi arogă, prin confiscare, culoarea albă, altă dată simbol unic pentru întreaga comunitate ariană. Foarte probabil că procesul merge paralel cu confiscarea ritualului printro ficţiune care face din brahmani posesorii purităţii absolute. Cea de-a doua schimbare fundamentală o constituie translarea termenului de dasya spre grupe de persoane de condiţie servilă, fără a mai reţine şi simbolismul culorii . negre în asociere cu această grupă. în sfârşit, culoarea neagră devine expresia simbolică a celei de-a patra varne - sudra,m condiţiile menţinerii izolării religioase, mai exact, a excluderii membrilor acestei caste de la ritualul brahmanic. în acest context este de menţionat că în Mahabharata (XII, 188-5) cele patru varne sunt simbolizate de culoarile albă, roşie, galbenă şi neagră. Nu este necesar să se consemneze amănunţit statutul fiecărei caste. Codul lui Manu reţine acele dharmas obligatorii în fiecare caz în parte. Judecând după conţinutul acestor norme morale, varnele sau castele ne apar ca entităţi endogame şi ereditare, căsătoriile nerecomandate însemnând, pentru descendenţi, pierderea statutului superior. închiderea castelor a fost efectul radicalizării brahmanismului. în afara statutelor intermediare, exista un număr infinit de caste impure legate de efectuarea unor meserii socotite degradante: Èandalas, Vena, Nesadas, rathacaras, pukkusas. Aceasta însemna că statutul social era strict dependent de nobleţea funcţiei şi de contactul executanţilor cu sfera sacrului. Trebuie să se adauge că dincolo de simbolismul culorilor există şi o proiecţie cosmică a fiecărei caste, respectiv o dispunere solemnă în spaţiu, în raport cu punctele cardinale, cel puţin cu prilejul desfăşurării ceremonialului de sacrare a regelui, şi anume N = Brahman; E = Satria; S = vaisiyas; V = sudra. Este necesar să se facă precizarea că această structură cvadripartită nu este unică, ci reprezintă o tendinţă evolutivă comună pentru întreaga lume indoiraniană. Căci şi în Iran se cunosc patru phistras: Athravas ( = preoţii), rathaestas ( = războinicii), Vastriyas - Fshouyanatas (copii de familie), huitis (= lucrătorii manuali). Ele sunt, în acelaşi timp, expresii materiale sau forme de manifestare ale unor principii recunoscute în mitologia indo-europeană - suveranitatea sau puterea mistică, forţa, virtutea. Autoritatea brahmanului rezidă în cunoaşterea integrală a învăţăturii sacre şi a ritualului, în rolul pe care îl îndeplinea în principalul sacrificiu indian - Soma, precum şi în funcţia pe care o avea în investirea regelui cu autoritate (kshatra) în cadrul unei ceremonii speciale (îl sacrează şi-1 prezintă reprezentanţilor celor patru varne, adică poporului). Dincolo de această misiune ocazională, brahmanul rămâne unicul păzitor al legii morale şi divine. în afară de această sarcină, cu caracter general, poate îndeplini, ca şi Marele Preot din alte religii orientale, rolul de sfătuitor, preot, magician şi ministru, adică purohita. Khsatriya nu se plasează, în scară ierarhică, pe o treaptă inferioară faţă de brahmani. Diferenţa dintre aceste doua varne este nu de statut, ci de funcţii şi de tipul de putere cu care fiecare este investită. Or, un Khsatriya este posesorul forţei sau virtuţii militare şi se află, prin natura autorităţii pe care o deţine, în raporturi de egalitate cu brahmanii. Cu atât mai mult, cu cât regele este desemnat din această castă şi este consacrat. Această egalitate, uneori chiar surclasarea brahmanului de către un Khsatriya, rezultă din accesul egal la sacru. Celor două caste superioare, Vedele le opun castele inferioare, vaisya, în primul rând. Dar numai sub raportul funcţiei. Căci vaisya sunt agricultori, păstori, negustori. Dar în ceea ce priveşte accesul la sacru, nu există deosebiri decât de grad. Diferenţa este nulă din punct de vedere al opoziţiei născuţi de două ori, născuţi o dată. Căci vaisya, ca şi membrii celorlalte două caste superioare, au dreptul să săvârşească ceremonia de iniţiere. Cât priveşte pe sudra, problematica legată de ei este şi mai complexă. Prezenţa reprezentantului acestei varne la ceremonia de sacrare a regelui este o dovadă în favoarea ideii că beneficiau de un important loc în societate. Asupra originii lor se poate discuta fără speranţa de a se ajunge la o soluţie istoriceşte valabilă. Există însă câteva elemente sigure. între acestea, cel mai important rămâne starea de dependenţă colectivă în care se află, o condiţie asemănătoare cu aceea întâlnită şi în alte state formate prin cucerire. Din păcate, în cazul Indiei ariene, subzistă acea confuzie provocată de folosirea denumirii de dasa - dasiya pentru purtătorii civilizaţiei Harappa si, mai târziu, a sclavilor. Dacă sudra ar reprezenta populaţia cucerită, atunci ar fi fost normal ca ei să poarte denumirea de dasa. în ceea ce priveşte locul varnei sudra în ceremonial frapează faptul că îi este interzis complet accesul la ritualul vedic (nici să asculte, nici să recite, v.Gautama, XII, 2). Pe de alta parte, nu sunt consideraţi impuri, devreme ce nici legăturile zilnice, nici căsătoriile cu persoanele de rang nu sunt prohibite. Trebuie să se adauge, că şi între sudra existau categorii (de pildă, niravasita) sau grade, unele situate aproape de excluşi sau de cei de neatins. De reţinut că întreaga greutate a fiscalităţii cădea asupra acestei vama. între Sudra şi dasa (= sclavi) există un număr mare de grupe intermediare, formate din indivizi rupţi de structurile lor originare şi care-şi câştigau existenţa cu zilieri (karmakara). In sfârşit, textele legislative fac distincţie între cele 11 categorii de sclavi. Unii dintre aceştia beneficiau de statute speciale. Este cazul sclavilor născuţi în casă şi care se deosebeau de cei cumpăraţi, zălogiţi sau persoane ce execută sentinţe judecătoreşti. Oricum, indiferent de mulţimea căilor de a ajunge în situaţia de pierdere a libertăţii juridice, fundamental rămâne faptul că sclavii nu au reprezentat, nici un moment, principala forţă de muncă în regatul India. încă un aspect trebuie menţionat. Este vorba de marea stabilitate a sistemului de caste indian, care nu înregistrează seisme sau transformări, mai mult sau mai puţin radicale, indiferent de condiţiile politice ale regatului. Aceasta poate să însemne şi faptul că adevărata osatură a statului indian este constituită nu din verigile politico-administrative vulnerabile şi schimbătoare, ci din acea construcţie de o anumită rigiditate reprezentată de sistemul de caste. e. Elemente de civilizaţie Deşi cea mai mare parte a culturii indiene s-a transmis pe cale orală, ea se constituie într-un patrimoniu de o bogăţie şi o varietate excepţionale. India este patria mai multor religii -brahmanism, jainism, çivaism, vishnuism şi buddhism. Dintre acestea, brahmanismul s-a dovedit a avea cea mai mare capacitate de adaptare, de reformare şi, în consecinţă, de supravieţuire. Şi aceasta, în ciuda faptului că, treptat, din corpul iniţial al comunităţilor de credincioşi s-au rupt o serie de secte care au degenerat până când s-a ajuns la fundarea unor religii noi. Este cazul jainismului şi buddhismului. Religia din vremea elaborării Rig Vedei era o religie spiritualistă, aniconică, cu o mitologie în care puterile mistice (Agni şi Soma), divinităţile cereşti (Indra, Varuna), ca şi cele care guvernează lumea de dincolo (Yama) jucau un rol de prim ordin, în care serviciul divin consta în recitarea de imnuri, pronunţarea formulei sacrificiale şi efectuarea celor două tipuri de sacrificii, Soma şi ritualul domestic, în care sacrificiul sângeros era ocazional şi în care cuvântul îndeplinea funcţia liturgică şi magică cea mai importantă. Acest fond iniţial s-a alterat sau s-a modificat în perioada elaborării Atharvavedei şi Brahmanelor (aşa zisul post vec//sm)prin preluarea, în panteon, a unor divinităţi locale, prin adaptarea ideei de reprezentare a divinităţii, prin asimilarea de practici magice şi vrăjitoreşti, încorporarea ideii de metempsihoză. Practica ascetismului şi a izolării a dus la apariţia unor şcoli de interpretare şi la o criză care transpare deja în Upanishada. Deşi acestea sunt considerate parte integrantă a brahmanismului, adică divine şi revelate, în realitate, ele au făcut posibilă apariţia unor ideologii sau mistici opuse ortodoxismului oficial. între liderii care au provocat o veritabilă schismă şi apoi au contribuit la elaborarea unor noi religii merită să fie amintiţi Parivrajakas şi Çramanas. Din asemenea şcoli, care ajung să nege autoritatea Vedelor şi să recuze autoritatea brahmanilor în materie de cunoaştere a adevărului, au rezultat jainismul, iniţiat de Mahavira, şi buddhismul, elaborat de Çakyamuni. Alături de aceste două mari curente religioase au apărut şi unele secte mai apropiate sau mai îndepărtate de brahmanism, între care civasţii şi vishnuiţii. Dintre toate aceste confrerii sau secte, cea mai importantă rămâne, buddhismul, caracterizat printr-o destul de mare flexibilitate, inclusiv, atunci când 1 face distincţia între credincioşii laici şi religioşi. Raportul cu brahmanismul apare, cu evidenţă, în terminologia noii religii. Astfel, viaţa religioasă buddhistă se numeşte ! brahmakaria, sfinţii buddhişti, „Aryas" sunt adevăraţii brahmani, iar zeul principal rămâne Brahma. Elementele particulare ale buddhismului rămân pûjâ (=actul de devoţiune faţă de zei), care constă din aducerea de ofrande de flori, parfumuri, unguente, muzică, confesiune şi ofrandă de sine, samgha, adică sistemul de dogme care se grupează într-un canon şi de instituţii religioase de tip monastic, precum şi aspiraţia către Nirvana. Buddhismul, ca şi jainismul, a impus un cod de comportare etică, o Dharma. Problema cea mai delicată rămâne cea a raporturilor dintre stat/rege şi comunitatea buddhistă, mai ales în cazul lui Aşoka, în legătură cu care există un număr mare de legende privind convertirea la noua religie. Chiar dacă unele din aceste relatări rămân discutabile, nu se poate contesta faptul că edictele lui Aşoka sunt de inspiraţie buddhistă. Mai mult chiar, unele gesturi ale sale sugerează un zel religios. Astfel, în edictul IX, regele menţionează pelerinaje la locuri sacre, mai exact la Sambodhi, acolo unde s-a produs iluminarea lui Buddha. Se adaugă pomeni şi daruri făcute de el însuşi sau de membri ai familiei regale. în sfârşit, regele intervine în mari dispute pe probleme de dogmă, în calitate de Upasaka. Discuţia este dacă întreaga această operă o face în calitate de convertit sau numai de suveran interesat în a crea o bază ideologică mai largă unei guvernări autoritare. Sub dinastia Kushană, buddhismul a făcut mari progrese datorită sprijinului nelimitat acordat de regi, fideli ai noii religii. Cu instaurarea dinastiei Gupta şi cu revenirea la valorile naţionale tradiţionale, brahmanismul ortodox, radicalizat, îşi recapătă poziţia pierdută. Buddhismul se transformă dintr-o religie tolerată şi, apoi, de stat într-o religie persecutată. în India pierde complet terenul. Câştigă, în schimb, în teritoriile indianizate de peste mări şi dincolo de Hindu - Kush, în Asia Centrală, Tibet şi China. Din meditaţiile asupra adevărului revelat de una sau de alta dintre religiile amintite a rezultat şi elaborarea unor sisteme filosofice structurate în jurul unor teme precum advaita, atman sau Nirvana. Operele cele mai reprezentative rămân Upanishadas. De notat că obiectul acestor meditaţii este mai curând de natură filosofico-religioasă. Moştenirea indo-ariană constă şi dintr-o imensă literatură religioasă (Vedele şi Brahmanas), mituri, legende. Trebuie să li se adauge literatura eroică sau epică materializată în cele două mari opere Mahabharatha (în egală măsură epopee şi smrti, adică enciclopedie de teogonie, morală, drept, politică şi filosofie) şi Ramayana (o kavya, adică un poem sau o operă savantă). în ştiinţă, vechii indieni au adus contribuţii deosebite în matematică, între altele şi prin inventarea cifrelor „arabe", folosirea sistemului zecimal şi marcarea cifrei zero şi în gramatică, cu ramurile fonetică, etimologia şi metrica, fiind şi creatori în aceste domenii. Câteva idei se cuvin a fi consemnate şi în legătură cu arta şi arhitectura. Două mari perioade pot fi distinse în India antică. Prima dintre ele, perioada lui Aşoka, este caracterizată prin influenţe exercitate asupra artei indiene de către arta persană si greacă. Spiritul buddhist şi-a pus şi el amprenta asupra epocii. De influenţa persană se leagă construirea, la Pataliputra, a unui palat conţinând o variantă a Apadanei. Interesante sunt capitelurile „clopot"sau „umbehforme"surmontate de lei înaripaţi, în afara palatului regal, de numele lui Aşoka sau de perioada lui este legată înălţarea de temple Stupas şi Caitias (v. Bodhgaya, Sanchi şi Sârnâth). Trebuie să se reţină faptul că, în ciuda multitudinii de influenţe, artiştii şi-au dovedit capacitatea de a le asimila, contopi sau indianiza. Cea de-a doua perioadă este cea a dinastiei Gupta. Elementul nou, particular al etapei îl constituia declinul influenţei greceşti (drapaj, acant, pilaştri şi canonul grec), sculptura Gupta, cea mai remarcabilă dintre arte (în nord-vestul Indiei şi Mathura), marcând o renaştere a spiritului autohton. O stăruinţă mai mare se impune asupra religiei în India antică. După cum s-a menţionat deja, brahmanismul, ca şi religia persană, a evoluat pe un fond comun arhaic indo-european, care a încorporat, după pătrunderea arienilor în subcontinentul indian, unele divinităţi locale ale fertilităţii (Marea Mamă, de exemplu,) sau versiunea prevedică a lui Shiva şi Vishna). Părţi din Rig Veda, Atharvaveda şi Satapatha - Brahmna confirmă un antagonism între divinităţile ariene vedice şi aceste divinităţi indigene. Nu încape nici o îndoială asupra faptului că arienii au traversat masivul Hindukush cu o mitologie populată de un panteon foarte complex şi în posesia unor învăţături (imnuri religioase şi norme de comportare) de o mare vechime. Sistemul lor de credinţe se baza pe o literatură sacra, transmisă pe cale orală (Vedele), compusă, în parte, în patria lor central asiatică (părţi din Rig Veda). Fondul originar al acestor învăţături a fost îmbogăţit în noul lor spaţiu de vieţuire într-o durată relativ lungă de timp. Dacă se admite că invazia ariană s-a produs pe la 1500-1400 î.H. şi că deplasarea din valea Indus-ului în valea Gange-lui a durat aproape şapte sute de ani, se realizează răstimpul în care vechea religie protovedică s-a transformat în brahmanism, adică într-o formă de manifestare religioasă care pretinde rigoare şi care are, drept principiu de bază, accesul exclusiv la sacru al celor trei caste privilegiate [brahmanii, Ksiatriya, vaisya). Acest efort de canonizare trebuie să fi avut loc în teritoriul situat între Indus şi Gange, sub controlul castei sacerdotale, paralel cu elaborarea următoarelor trei Vede (Samaveda, Yajurveda, Atharvaveda) şi a primelor Brahmanas (texte de ritual explicative). Efortul s-a concentrat asupra sistematizării tradiţiei şi asupra adaptării ei la o realitate istorică nouă, ca şi a integrării unor concepte filosofice. Evident, o parte din vechea mitologie ariană a traversat reforma şi s-a păstrat, chiar dacă unele din divinităţi au căpătat şi funcţii noi. Varuna, Mithra, Aditiyas, Agni, Indra, ca şi conceptul religios de soim au supravieţuit. Dar divinităţile prevedice (Vishnu, Shiva) Şi-au găsit şi ele loc în panteon. Tendinţa spre rigorism, pe măsura complicării ritualului, s-a accentuat în perioada dinastiei Gupta şi ca răspuns la cele două schisme Pe care brahmanismul le-a înregistrat - jainismul şi buddhismul. Se poarte vorbi începând din această perioadă de un brahmanism ortodox sau de hinduism. Elaborarea hinduismului a însemnat şi punerea în circulaţie a unor concepte cum sunt acelea de: atman (absolut), samsara (transmigrare). Partea principală a brahmanismului o constituie efectuarea ritualului prescris (formularea cu voce tare sau murmurată a unor rugăciuni, psalmodierea altora, aducerea de jertfe pe altar: prinoasele câmpului, sacrificii de animale - vacă stearpă sau gestantă - şi, mai cu seamă, prepararea şi consumarea somei (o băutură halucinogenă a cărei formulă a rămas necunoscută, preparată poate dintr-o specie de ciuperci). Asemenea sacrificii nu au legătură cu un templu, religia brahmană, ca şi cea persană, nepretinzând înălţarea unei „case" a zeului. Ca şi la vechii perşi, accesul la divinităţile nepersonificate era direct, ritualul desfăşurându-se în aer liber, doar pe un altar sau pe vatra casei. Natura exclusivistă a ritualului brahmanic, dar şi o oarecare libertate de gândire şi de acţiune au dus la apariţia unor secte: krsnaismul (Krsna fiind o divinitate sincretică, asimilat cu Vishnu), Vaişnavismul şi Sivaismul. Sectele majore rămân Vaişnavismul şi Soivanismul, ambele caracterizate prin tendinţe monoteiste. Alături de ele apar secte legate de alte divinităţi {Sakti, Surya şi Ganesa). în încheiere trebuie să se menţioneze faptul că, deşi religia persană şi cea vedică au pornit de la acelaşi fond religios arhaic, ele nu au evoluat în aceeaşi direcţie. Zoroastrismul a pretins organizarea vieţii individului în raport de un principiu moral unic - lupta binelui împotriva răului, în timp ce brahmanismul acceptă pluralitatea normelor de comportament în funcţie de poziţia ierarhică a grupului social şi face din îndeplinirea scrupuloasă a ritualului, principala ţintă a vieţii religioase, fără nici o preocupare pentru alegerea unei valori supreme care să dea justificare zelului religios. Numai aşa se poate explica apariţia unor religii reformate - jainismul şi buddhismul. Cele două religii au unele trăsături comune: au luat naştere şi s-au răspândit prin activitatea profetică şi misionară a unui personaj a cărui existenţă istorică este probată. în ambele cazuri, ideeade iluminare sau de revelaţie este prezentă. S-au constituit cam în aceeaşi vreme (sec.VI î.H. ) şi au avut ca spaţiu originar de diseminare Maghada. Este posibil ca cei doi reformatori, ambii de origină aristocratică, Mahavira (Jaina/Jina) şi Buddha, să se fi mişcat în aceeaşi vreme în Maghada, fără ca să se fi întâlnit vreodată. în sfârşit, ambele religii se întemeiază pe o învăţătură scrisă, rezultată din lungi ani de reclusiune şi meditaţie, pe comunităţi monahale, concentrate în jurul unor temple. Cât priveşte normele de comportare şi principiile vieţii sacre, acestea sunt stabilite prin concilii şi urmărite printr-un cler ierarhizat. De asemenea, presupun pelerinaje la diferite locuri sfinte şi ceremonii desfăşurate în mod ritmic. în plus, buddhismul acceptă ideea de relicvă. Diferenţele rămân totuşi importante, una dintre ele fiind determinată de raporturile cu brahmanismul. Jaina respectă tradiţia vedică, admiţând ideea de sacrificiu, în timp ce buddhismul reduce ofranda la flori şi arderea de aromate şi consideră sacrificiul inutil şi barbar. Mahavira, fiu de rege dintr-o mică aşezare din Maghada (Kundagrama), s-a retras din viaţa obişnuită şi prin meditaţie, ascetism şi chiar mortificare a reuşit, prin revelaţie, să găsească o cale pentru a triumfa asupra lui însuşi şi asupra suferinţei universale. Din acel moment a devenit Victoriosul (Jina), Atotştiutorul (Kevalin), Venerabilul (Arhat) şi Marele Erou (Mahavira). A predicat până la 72 de ani când moare. Important este faptul că predicarea a făcut-o folosind exclusiv dialectul popular. Noul cult pretindea o serie de obligaţii, diferite pentru laici şi pentru călugări. Sase dintre ele sunt foarte importante şi trebuiau să fie respectate, cu rigurozitate, de către călugări: controlul simţurilor; atenţia; respectarea celor zece obligaţii între care se numărau: amabilitatea, umilinţa, sărăcia voluntară şi disciplina; recunoaşterea celor 12 reflecţii despre caracterul trecător al vieţii şi asupra căilor de a obţine libertatea; rezistenţa pentru a suporta cele 22 de nenorociri, suferinţe si privaţiuni fizice şi morale la care sunt supuşi călugării; conduita corectă, după modelul lui Mahavira. Obligaţiile rituale erau extrem de dure, pe lângă milostenie, hrănire, presupunând studiu, meditaţie, învăţare, mortificarea trupului şi confesiune. Numai aşa se putea atinge starea de puritate într-un univers necreat şi etern, iar sufletul putea să se elibereze de karman (forţa care leagă spiritul de lumea materială, determină calităţile psihice individuale, predispoziţiile). Expulzarea sau eliberarea de Karman permite ascensiunea sufletului de-a lungul celor 14 trepte ale purităţii. Prin aceste idei, ca şi prin obligaţia parcurgerii unor grade de iniţiere, jainismul se înscrie printre religiile salvării. Dintre toate religiile orientale, numai una şi-a elaborat o teologie şi o structură suficient de suplă pentru a-i permite adaptarea la realităţile istorice şi tradiţiile cele mai diverse şi a o face general accesibilă. Este vorba de buddhism, care se bazează pe o gândire filosofico-religioasă originală, în opoziţie atât cu brahmanismul, cât şi cu noile religii apărute în India (de pildă, jainismul). Buddhismul respinge doctrina Karman-ului şi elaborează nişte concepte noi, cum sunt: samsara, Nirvana (Renaştere) şi Parinirvana (Nirvana atinsă prin moarte). Esenţa buddhismului se reduce la găsirea căilor de comportare etică, de meditaţie şi de stăpânire interioară, astfel încât să se evite fenomenul transmigrării (samsara) şi să se atingă starea de Nirvana. Condiţiile fundamentale pentru atingerea acestui scop erau recunoaşterea doctrinei lui Buddha, acceptarea vieţii conform unor norme morale, fie individual, fie în cadrul unor confrerii de tip monahal. Buddhismul pune accent pe meditaţie, ca principal mijloc de salvare, dar şi pe respectarea unor valori ca rugăciunea, milostenia, aducerea de ofrande, confesiunea, iluminarea minţii, transferul meritului, purificarea, învăţarea, comportarea morală, vizitarea locurilor sfinte, dar şi respectarea legii şi autorităţii. Poate şi datorită ultimelor prescripţii, buddhismul s-a bucurat de sprijinul unor regi din dinastia Mauriya. Este vorba de Aşoka, despre care textele buddhiste susţin că s-a convertit şi a ridicat buddhismul Ia statutul de religie de stat (în imperiul Kushan, de pildă). Este interesant că forma originară a buddhismului cuprindea un sistem teologico-filosofic scris, principii morale şi concepte inaccesibile indivizilor care au trăit în afara mediului brahmanic. Idei ca samsara, Karman, Nirvana rămâneau în afara percepţiei adepţilor altor religii. Or, buddhismul este o religie care a făcut din misionarism o preocupare permanentă. în consecinţă, reformatorii au procedat la încorporarea unor elemente străine, în principal, zoroastriene, în buddhismul indian (Hinayana) , ajungându-se la ceea ce se numeşte buddhismul iranian sau Mahayana. Astfel, în locul unei Nirvane care închide cercul fără de sfârşit al samsarei, Mahayana propune un Paradis concret (Sukhavati), descris în Saddharmapundarikasuţra, în care se putea pătrunde prin donaţie către diferite instituţii monastice (samgha). Căci transferul de merite de la Budha sau de la Maitreiya către orice buddhist devine normal pentru cel care s-a dovedit zelos în materie de donaţie. Speranţa de renaştere după moarte în Paradis, acceptarea ideii zoroastriene a pluralităţii sufletului, zeificarea regilor morţi au fost opera unui grup de călugări şi legiuitori - Bodhisattragana - care au lăsat texte în Kharosti. 0 altă evoluţie a constat în înlocuirea imaginilor simbolice ale lui Buddha {tălpile picioarelor, umbrela albă, arborele sub care s-a produs iluminarea, roata, elefantul alb, tronul, stupă - un fel de reliquariu pentru trupul nepieritor al lui Buddha - şi stâlpul de foc) cu reprezentări antropormorfe. Primele imagini antropormorfizate apar în Gandhara, Buddha fiind înfăţişat în picioare sau şezând, în scene de ofrandă sau de cult. Pentru buddhismul iranian, caracteristica este dată de venerarea sufletelor drepţilor decedaţi prin ofrande alimentare, arderea de aromate, libaţii. Inclusiv lui Buddha Shakyamuni şi soţiei sale Bothisattva Maitreiya, în calitate de strămoşi eminenţi, li se aduceau ofrande. în sfârşit, o existenţă onorabilă în conformitate cu Asha (legea universului în zoroastrism) presupune donaţii şi ofrande către samghas, către imaginile lui Buddha, stupa, călugări şi călugăriţe. Ultima fază a acestei evoluţii a constat în asimilarea lui Buddha cu Ahuramazda (v. fresca şi inscripţia din mănăstirea buddhistă de la Karatepe în Bactria) şi chiar desemnarea lui cu formula Marele Salvator (Soter Megas) sau Sol Invictus. Acest buddhism reformat va cuprinde un spaţiu imens din Asia Centrală, prin Nepal, Tibet şi Mongolia până în China (înfloritor după 220 î.H.), Coreea (372 î.H. ) şi Japonia (în jur de 552 î.H. ). în Asia de sud est, încă din vremea lui Aşoka se propagă, după tradiţie, prin misionari de obârşie regală, în Ceylon, Cambogia, Vietnam, Siam, Burma. Ceva mai târziu, în timpul dinastiei Gupta, atinge Java, Sumatra, Malayezia. în această zonă este vorba de difuziunea buddhismului indian (Hinayana). Receptivitatea faţă de alte credinţe, flexibilitatea, capacitatea de continuă adaptare la realităţile concrete explică transformarea buddhismului dintr-o sectă indiană într-o religie universală. întrebări recapitulative 1. Cultura Harappa. Trăsături generale 2. Formarea statelor indo-europene şi problema originii arrienilor 3. Izvoarele studierii istoriei Indiei arriene 4. Regalitatea hindusă 5. Castele şi relaţiile sociale după Codul de legi al lui Manu 6. învăţăturile filosofice ale Indiei antice 7. Politica internă şi externă în timpul dinastiei Mauriya 1. Brahmanismul între canon şi ritual. Schisma religioasă din secolul VI î. Ch. 2. Budismul. Origine, principii, ritual 3. Moştenirea literară a Indiei 4. Alexandru Macedon şi cucerirea Indiei Teme de referate Bibliografie J Izvoare selectiv ă ; 1 • Filosofia indiană în texte (traducere, studiu introductiv şi note de S. Al-George), Editura Ştiinţifică şi Enciclopedică, Bucureşti, 1974 • Legea lui Manu, Editura SC Chrater B, Bucureşti, 1991 Studii şi sinteze • Achimescu, N., India. Religie şi filozofie, Editura Tehnopress, Iaşi, 2001 • Akkaraju Sama, Decline ofHarappan Cultures: A Re-look, East and West, 1977 • Al-George, S., Limbă şi gândire în cultura indiană, Editura Ştiinţifică şi Enciclopedică, Bucureşti, 1976 • Bongard-Levin, M., India in the Mauryan Age, Moscova, 1973 • Chatterji, C.J., Filosofia ezoterică a Indiei, Editura Herald, Bucureşti, 2001 • Daisaku, Ikeda, Buddhism the First Millenium, Tokyo, 1977 • Oldenberg, H., India antică, Editura Enciclopedică, Bucureşti, 1995 • Paussin,V., Brahmanismul, Editura Herald, Bucureşti, 2001 iu. VI. CHINA Reconstituirea drumului parcurs în antichitate de către una din cele mai strălucitoare şi mai originale civilizaţii, cum este cea chineză, nu este uşor de realizat. Nu din cauza puţinătăţii izvoarelor, ca în cazul altor state, ci din pricina caracterului obscur al începuturilor statului chinez. Este vorba, mai cu seamă, de insuficienta cunoaştere a perioadei predinastice, ceea ce poate să ducă la impresia că trecerea la stat s-a produs relativ brusc şi în afara oricăror contacte cu alte civilizaţii orientale. Una din problemele cele mai dificile o constituie recunoaşterea, ca realitate istorică, a legendarei dinastii Xia. Mai ales, rămân încă greu de armonizat tradiţia istoriografică şi datele arheologice. Este vorba, în principal, de cercetările de la Erlitou, Zhenghzou, Pan-Lung-Kh'eng şi Aniyang, care au făcut cu putinţă delimitarea mai multor faze în Shang şi identificarea etapei celei mai timpurii -Erlitou -cu structuri mai curând protourbane. Faza conţine majoritatea trăsăturilor culturale tipice pentru această dinastie. întrebarea pe care şi-o pune R.Thorp este dacă Erlitou reprezintă, efectiv, un stadiu incipient Shang sau este expresia materială a dinastiei Xia. întrebarea rămâne, deocamdată, fără răspuns. Importante sunt identificarea însăşi a acestei faze, posibilitatea de a-i preciza, pe baza unor trăsături culturale, unele legături cu o cultură chalcolitică din zonă, şi anume, Longshan. în sfârşit, cercetările din cele patru staţiuni amintite au făcut posibilă împingerea datei de început al statului chinez până către 2000 î.H. 1. Ţara şi populaţia Ceea ce desemnăm astăzi cu termenul de civilizaţie chineză îşi are originea într-o arie geografică restrânsă, şi anume în câmpia aluvionară situată în provincia He-nan, la nord de cursul inferior al fluviului Galben. Centrele principale sunt: Anyang, Zhengzou, Erlitou. Aici, în această zonă nucleară, au fost elaborate principalele instituţii şi programul ideologic menit să le justifice. Adică, apar instituţia de wane, primele elemente de administraţie, structurile militare şi politice şi, tot aici, este elaborat cultul strămoşului fondator al dinastiei, şi anume, Shang Di. Treptat, teritoriul controlat de casa dinastică Shang s-a extins spre vest, înl Shaanxi, la sud de Hubei şi Anhui, spre vest în Shangdong, la nord de Hebei. Ceea| ce trebuie să se reţină, în acest context, este faptul că nu este destul de simplu de stabilit natura legăturilor politice între aceste provincii noi şi aria nucleară. Sigur este doar faptul că, în plan cultural, are loc un proces de sinicizare sau de aculturaţie fără a se ajunge la o veritabilă nivelare sau contopire de tradiţii, Laci există o evidentă deosebire între ceea ce s-a numit stil sau civilizaţie metropolitană şi stilurile provinciale". Chiar şi în condiţiile unei asemenea expansiuni, statul chinez de început rămâne, prin excelenţă, continental, fiind în afara orizontului lui geografic marea şi zonele de la vest de bazinul fluviului Wei. Este interesant că aceste limite geografice nu au fost depăşite nici mai târziu. Două texte, Ye Hong (tributul lui Yu) si Chan hai king (Cartea munţilor şi mărilor), ultima însoţită de hărţi, o confirmă. Frontierele oscilau în jurul Ho-Nan-ului, iar principalele axe rămân Fluviul Galben si Fluviul Albastru. Contacte dincolo de această frontieră maximală se înregistrează deja la sfârşitul dinastiei Shang şi în Zhou, şi anume, în sud-vest, în Sechiuan. Este vorba însă numai de contacte economice şi culturale care nu devin semnificative până în perioada „Principatelor în luptă". Consolidarea statului chinez sub dinastia Qin şi inaugurarea erei imperiale au favorizat expansiunea teritorială. Astfel sunt cucerite Yu Yue, Fou-Kien, Kouang-Si, Kouang-Tong. Prin aceasta, China atingea ţărmul şi devenea o ţară deschisă. Pe de altă parte, avansarea spre sud, de-a lungul coastei, a deschis calea spre Yunnan şi Annam. în nord, hotarul a fost stabilit dincolo de Tche-Li şi a fost marcat prin marele zid, care mergea de la râul Leao până în zona de nord-vest a regiunii Kan Su. Abia în aceste împrejurări, se creează condiţiile extinderii legăturilor cu Manciuria, Coreea, cu insulele de peste mări şi cu ţările sau popoarele din vest. în sfârşit, războaiele de prestigiu, purtate în timpul celor două dinastii Han, au avut drept consecinţă implicarea Chinei în teritorii situate la mari distanţe în raport cu graniţele ei tradiţionale. O asemenea dimensiune a intereselor militare chinezeşti a determinat elaborarea mai multor soluţii alternative pentru atingerea scopurilor propuse. Astfel, în afara folosirii tacticii i-i-chic-i sau i-i-fa-i (folosirea barbarilor contra barbarilor) şi a constituirii trupelor mercenare, a consolidării prestigiului politic prin perfecţionarea tratatelor de vasalitate (sistemul bo-ch'in) şi impunerea unei pax sinica asupra unui spaţiu imens, începând cu domnia împăratului Wu (140-124 î.H.), este declanşată o politică externă ofensivă. Rezultatele principale ale acestei politici au fost cucerirea unor ţinuturi îndepărtate precum Ta Yuan-ul (Ferghana) şi impunerea, aici, a dominaţiei chineze (101 î.H.) Concomitent, autoritatea împăratului câştigă teren în statele sud şi sud-vestice -Tien (Yunnan), Na, dar şi mai departe, peste Marea Chinei, în Japonia (şi anume în perioada Yayoi din istoria acesteia). Succesele maritime au fost facilitate de ocuparea, în 108 î.H., prin atacarea pe mare şi pe uscat, a Tachao-Sien-ului. Această operaţie a fost precedată de colonizarea Kan-Su-ului şi a Manciuriei. Alte succese sunt înregistrate asupra populaţiilor Hiung - Nu de nord şi de sud. Controlul asupra acestui vast teritoriu presupunea însă pacea internă, domnii autoritare, organizarea şi întreţinerea unor armate imense. Răscoala „Turbanelor Galbene"şi prăbuşirea dinastiei Han II (de est) au avut ca efect o noua divizare a ţării, ceea ce a provocat, implicit, atingeri grave aduse frontierelor. Graniţele de nord şi de vest sunt încălcate şi noi neamuri se instalează dincoace de „Marele Zid", iar ţara chineză se repliază în limitele teritoriului ei de formare. Abia în secolul al XVII-lea va fi reluată politica de centralizare şi de reconstituire a imperiului. Din punct de vedere geografic, zona de formare a statului chinez, ca şi ţinuturile învecinate anexate în perioada primelor trei dinastii, se particularizează Prin caracterul de câmpie aluvionară, mlăştinoasă, supusă inundaţiilor devastatoare. Pentru a le pune în valoare a fost nevoie de angajarea unor importante lucrări hidraulice - drenări, asanări, săparea de canale de irigaţie lucrări care au căpătat o amploare deosebită abia în timpul dinastiei Qin. Creatorii civilizaţiei Shang aparţin marii familii de limbi sinotibetane, ramura chineză sau sinică, cea mai importantă familie de limbi din Asia, prin numărul vorbitorilor, prin valoarea creaţiilor spirituale, prin funcţia de limbă diplomatică pe care a jucat-o în sud-estul Asiei. Din punct de vedere morfologic, este vorba de limbi monosilabice sau izolante în care sensul exact al cuvântului este dat de context şi de accent. Limba primelor texte scrise - inscripţii pe oase sau pe carapace de broască ţestoasă şi inscripţiile pe vase rituale de bronz - este încă o limbă arhaică, trăsătură pe care şi-o menţine în întreaga antichitate. Ea reprezintă dialectul grupului tribal care şi-a impus dominaţia politică. Fără îndoială că acum, ca şi mai târziu, au existat şi vorbitori ai altor dialecte. Aceasta şi explică de ce, pe măsura centralizării statului, s-a simţit nevoia impunerii unei limbi oficiale unice. 0 asemenea misiune i-a revenit, prin dispoziţia lui Shih Huang Ti, lui Li Ssu care, în jur de 213 î.H., a procedat la o revizuire a limbii şi scrierii pornind de la varianta chin, stilul Xiao Zhuan. Li Ssu a reţinut un număr de 3000 de semne a căror manieră de scriere a fost considerată corectă şi care au fost impuse în cancelarie, ca formă standard. Fără îndoială că operaţia a avut ca rezultat unificarea sistemului de scriere. Din păcate, nu a fost posibil să se ajungă la o lectură identică, pronunţia fiecărui semn diferind în funcţie de gradul de cultură şi de dialect. De exemplu, limba sau pronunţia în mandarină sau wen yen (limba cultă) diferea de aceea din alte dialecte. De aici rezultă constatarea că sistemul unificat de scriere nu a dus neapărat la o lectură uniformă. Explicaţia acestui fenomen trebuie căutată în sistemul de scriere însuşi. Chinezii au inventat, între 2000-1700/1500 î.H., o scriere pictografică, care prezintă, pentru vorbitorii de dialecte şi chiar limbi diferite, avantajul de a o putea utiliza fără ca o dată cu semnul să se impună şi o anume expresie sonoră. Astfel, pictograma pentru rege avea cel puţin trei pronunţii, în funcţie de lector: wang, dacă se folosea limba cultă, ong în dialectul hokian, Wong în dialectul cantonez. Această particularitate explică preluarea scrierii hieroglifice chineze şi adaptarea ei altor structuri lingvistice, de exemplu, coreeană şi japoneză, limbi cu altă structură morfologică, respectiv aparţinătoare familiei de limbi altaice. Şi aceasta pentru că semnul nu impune, în mod obligatoriu, şi preluarea lecturii din limba pentru care a fost elaborată. Scrierea chineză oferă un avantaj major pentru cercetătorul modern, din simplul motiv că atât limba, cât şi scrierea nu au atins niciodată statutul de limbă şi scriere moartă. De altfel, ne găsim în prezenţa unicului caz în care un sistem de scriere inventat în antichitate s-a transmis neîntrerupt până astăzi, astfel încât, pentru o persoană cultă, lectura unui text scris în mileniul II sau I î.H. nu constituie nicio dificultate. Originea acestei situaţii trebuie căutată în opera lui Li Ssu, care a realizat un index oficial sau un dicţionar conţinând 3300 de caractere, cu precizarea manierei corecte de trasare şi de lectură. în timpul dinastiei Han, operaţia de alcătuire a dicţionarului standard a fost continuată. Pe de altă parte, continuitatea civilizaţiei chineze prin evul mediu până în epoca modernă, tradiţionalismul, ataşamentul faţă de valorile spirituale moştenite explică menţinerea, cu ajustările de rigoare, a unui sistem de scriere ancestral. Trebuie să se facă însă o precizare. încă din perioada dinastiei Shang, textele taxează drept barbare (man-yi) o serie de populaţii aflate în sfera de influenţă sau chiar sub autoritatea chineză. Apelativul vizează chiar pe creatorii statutului Zhou. Descoperirile arheologice de la Qishan au confirmat, cel puţin în parte, prezenţa elementelor nechineze, unele fenomene de nomadism în aria de formare a statului ce i-a succedat dinastiei Shang. în acelaşi timp, s-a făcut dovada că, în ciuda persistenţei unor stiluri decorative barbare, fie în Zhou de vest, fie în Zhou de est (v. Zhongshan), majoritatea trăsăturilor culturale sunt chineze (practici funerare, tipuri de ofrande), ceea ce înseamnă că, indiferent de originea populaţiei, zona fusese supusă unui proces intens de aculturaţie, din care a rezultat o cultură complexă. Situaţia nu este unică. Până târziu, în perioada dinastiei Zhou de est, se întâlnesc principate a căror populaţie este caracterizată drept barbară sau lipsită de cultură sau chiar de judecată. Este cazul principatului Song. Acestor grupe de populaţie de veche obârşie li se adaugă diferite neamuri barbare care au fost instalate în interiorul frontierelor regatului, fie în calitate de mercenari, fie în calitate de colonişti. Procesul capătă anumite dimensiuni încă din Zhou, dar se va accentua în Qin si Han. Sunt de menţionat, în acest context Que, (care îşi tăiau părul, se tatuau si vorbeau o limbă de neînţeles), Hiung - nu de sud, Ch'iang (răspândiţi între KanSu, Ssechiuan şi Yunnan), Wuhan-han etc., fiecare dintre aceste neamuri fiind supuse unui grad mai intens sau mai slab de sinicizare. 2. Izvoare Izvoarele istoriei chineze se constituie într-o moştenire monumentală. Cele mai timpurii izvoare scrise sunt legate de centrele ceremoniale Shang, în principal, Erligang şi Anyang. Ele constau din inscripţii - oracole pe oase şi carapace de broască ţestoasă (legate de practica scapulomantiei) şi inscripţii comemorative sau ceremoniale pe vase de bronz, în cvasitotalitatea lor asociate cultului strămoşului familiei regale - Shang Di. Importanţa excepţională a acestor texte devine cu atât mai evidentă, cu cât ele furnizează date fundamentale pentru reconstituirea naturii regalităţii Shang şi pentru înţelegerea religiei din această Perioadă. Dacă se adaugă şi amănuntul că ele reprezintă şi unica sursă scrisă contemporană evenimentelor memorate, se realizează şi măsura în care cunoaşterea istoriei de început a statului chinez este dependentă de această moştenire. Trebuie subliniat şi faptul că practica oferirii de ofrande constând din vase de bronz purtând inscripţii nu se reduce la Shang. Pentru dinastia Zhou se cuvine a fi a mintite inscripţiile de pe un vas de tip pan, care consemnează, pentru prima oară, o Sc urtă istorie a casei regale, ca şi o altă inscripţie, databilă pe la 930 î.H., care conţine Prototipul textelor ritualice din epocă. Cele mai importante rămân inscripţiile lui "zngHou şi Shih Li, interesante prin elementele de istorie politică pe care le conţin i! Pentru valoarea probatorie pe care o deţin în raport cu istoria tradiţională. Prima cronică globală a lumii chineze este de dată târzie şi este opera lui : Seu-Ma Ts'ien (circa 145-87 î.H.), istoric oficial al împăratului Wu (Han I). El îşi jce relatarea (Shih Chi = Memorii istorice) cu Kong-Huo, adică cu anul 841 perioadă pentru care dispune de date istorice precise. Tot ceea ce precede ă perioadă reprezintă relatări cvasilegendare. In asemenea condiţii devine e de înţeles faptul că textul lui Ssen-Ma Ts'ien este completat, în mod fericit, e c ele două serii de inscripţii menţionate mai înainte. Printre textele cu caracter istoric, mai vechi, se numără Analele Primăvara şi Toamna, Zou Zhuan, Discursurile statelor în luptă/combatante = Zhanguo Ce. Ca şi în cazul Cronicii lui Ssen-Ma Ts'ien, ne găsim în prezenţa unor relatări oficiale dintr-o perioadă istorică extrem de agitată. Din acest grup de opere mai importante merită să fie menţionată aici Zou Zhuan (Analele ţării Lu), pusă pe seama lui Confucius, în realitate, redactată în sec. V î.H. în principatul Lu de către un istoric oficial; i se adaugă un alt text, ceva mai târziu (cea. 300Î.H.), scris, probabil, în Tsin, Kuo-yu (= discursuri clasate pe ţări). Având aceeaşi patrie, dar mai recentă ca redactare este şi Zhanguo Ce , extrem de preţioasă, deşi eteroclită şi târzie (sfârşitul sec.III î.H.). Aceste texte sunt completate de o colecţie de decrete grupate pe ţări, fiecare dintre ele conţinând o parte autentică şi una apocrifă, cunoscută sub numele de Shu Jing {=King), o colecţie de sentinţe augurale Yi-King (King), cu două părţi, dintre care numai una cu valoare istorică. Ştirile provenind din aceste surse sunt integrate de o antologie de poeme anonime Shi Ying (=King), compuse într-o foarte lungă durată de timp, circa secXI î.H.(pentru Fong, Zhou Song), şi circa 650/570 î.H(pentru Lu Song),care preamăresc fapte de arme ale împăraţilor din dinastia Zhou. Asemenea izvoare pot fi completate cu Yu Kong {tributul lui Yu), Chan km King {cartea munţilor şi mărilor) şi Analele pe bambus. în sfârşit, pot fi adăugate o serie de jurăminte militare (Shi), unele opere cu caracter filosofico literar {Lao Ce, Louen Yu, Mong Ce), precum şi o serie de lucrări filosofice care ilustrează mai multe şcoli, între care Mo-Ce, Zhuang-Ce, Siun-Ce, Han-fei-Ce, ca şi unele producţii literare, între care cele 11 cântece rituale din zona Siang şi Yuan, strânse sub titlul Kien Ko, sunt interesante datorită vechimii lor (sec.XI î.H.). Al doilea lot masiv de informaţii este de natură arheologică. Trebuie precizat, de la început, că mai buna cunoaştere a istoriei Chinei nu ar fi fost posibilă fără informaţiile extrem de bogate şi de semnificative rezultând din cercetările din teren. Unele dintre aceste descoperiri au fost deja semnalate. Este vorba de identificarea centrelor politice, religioase şi funerare din Yen - Shih, Erlitou, Chang - Shou, Pan - Lung-Cheng şi Anyang. Extrem de interesantă şi lămuritoare pentru precizarea nivelului dezvoltării economice, în special, a tehnicilor meşteşugăreşti (metalurgia bronzului, lucrarea jadului şi a lacurilor, textile -mai ales tehnica mătăsii), a fost înregistrarea, pe o rază de 300 km în jurul Anyang-ului, a 19 mine de aramă, iar resturile de broderii policolore, damascuri şi ţesături simple mărturisesc despre abilitatea meşteşugarilor Shang. în acelaşi timp, necropolele de la Anyang (sectoarele XIBEIYANG, HSIAOUN) oferă numeroase detalii privind ceremonialul funerar regal. Totodată, P«n unele ofrande pe care le conţin, ele servesc pentru reconstituirea ideologiei regateîncă şi mai spectaculoase sunt descoperirile care atestă saltul realizat în plan economic în perioada dinastiei Han. Nu mai puţin de 20 de cuptoare legate d £ metalurgia fierului se cunosc de la Nan-Yang, Zhao-Handan (Hebei) şi TangxiConcomitent, are loc deschiderea de noi mine în aria Anhwei, Kiang-Su, SsiciuanDe un interes deosebit sunt observaţiile care atestă dimensiunile schimburil°r comerciale prin complexe ca acela de la Pazirik, Kenkol din aria Minusinsk Ş1 Transbaikalia, din Mongolia Inferioară, din Turkestanul Oriental (Xinjiang). Trebui să li se adauge monumente funerare ca acela de la vest de Tun-Hung, din caf e provin benzi de mătase, una dintre ele cu inscripţie, completate cu piesele de fier' bronzurile şi jadurile descoperite la Lo-Lang. Relaţiile economice cu teritorii mai îndepărtate din nord sau vest sunt atestate prin descoperiri efectuate în Coreea de Nord şi Manciuria. Spre sud, spre Yuanan, Burma, Thailanda şi Vietman, dovezile provin de la Khin-Ning (Yunnan), Je la Ban Nadi, Non Nok Thai şi Phimai {Thailanda), ca şi din aria culturii Dong Son (Vietnam). în toate cazurile amintite, influenţa chineză devine evidentă în mileniul I î.H. Asemenea descoperiri au redus dependenţa strictă de informaţia literară şi au permis verificarea şi, după caz, confirmarea acesteia. Sunt de menţionat, în acest context, descoperirile din Transbaikalia şi Mongolia, de exemplu, de la Ivolga siNoin Ula, care au confirmat caracterul nomad al populaţiilor de dincolo de graniţa de nord a Chinei, în speţă Hiung-Nu, şi, pe de altă parte, au demonstrat veridicitatea informaţiilor relative la contacte sino-barbare, Implantarea de fortăreţe în teritoriul duşman, puternica influenţă chineză exercitată asupra acestor grupe ca efect al tratatelor încheiate între cele două părţi contractante. O confirmare a tradiţiei, inclusiv a ritualului de fundare a oraşelor, aşa cum este menţionat în Shi Jing (King), rezultă din planul oraşelor Chang'an şi Lo-Yang, capitalele celor două dinastii Han( Han 1 sau de vest, Han 2 sau de est). în sfârşit, descoperirea la ShangyuanChian a 17 bronzuri, între care o greutate cu o inscripţie cuprinzând mandatele primilor împăraţi din dinastia Shang, reflectă procesul de unificare a ţării şi instituirea unei administraţii centralizate. Raportul dintre monarh şi membrii aristocraţiei, dintre monarh, strămoşi şi zei este marcat, între altele, de tipologia riturilor funerare imperiale, asociată cu o simbolistică rafinată. Unele dintre morminte, precum acela de la Leitai (Han 2 = de est), se constituie în veritabile muzee subterane, printre ofrandele funerare numărându-se capodopere de artă. Vasele sau obiectele ceremoniale purtând inscripţii constituie o caracteristică a inventarului. Morminte princiare sau aparţinând unor membrii ai aristocraţiei provinciale se cunosc de la Mancheng (Han 1 = de vest). Replicile lor mai fastuoase au ieşit la iveală la huo Yang şi la Mi Xian. Fără a intra acum în detalii, este necesar să se facă şi precizarea că recunoaşterea civilizaţiei chineze, cu toate dimensiunile ei, nu ar fi fost cu putinţă în afara aportului arheologiei, care a pus la dispoziţia cercetătorului, de la piese lucrate din materiale perisabile (veşminte de mătase, piese din lemn) până la cele mai elegante produse ale artei bronzurilor şi sculpturilor în jad, de la structuri arhitectonice de tip palatial şi elemente de urbanistică la construcţii funerare, tipuri de fortificaţii, arme şi podoabe, greutăţi, monede şi bijuterii. 3. Formarea statului chinez si evoluţia sa în prima jumătate a mileniului II î.H., statul chinez, cu principalele sale instituţii, era deja format. Problemele care se pun în legătură cu această dezvoltare sunt complexe şi nu totdeauna rezolvabile pe baza informaţiei actuale. Dificultatea cea mai de seamă ra mâne aceea de a stabili o relaţie, valabilă din punct de vedere istoric, între tradiţie ?! raptul arheologic. Mai exact, rămâne încă incontrolabilă existenţa unei prime eta dinastice Xia -localizată în sudul Hebei-ului şi nord-vestul Henan-ului. K.C. g, de pildă, consideră că faza de început a culturii Erlitou ar putea, prin trăsăturile specifice şi aria geografică de difuziune, să reprezinte expresia materială a acestei dinastii legendare. Nu există, însă, nici o mărturie scrisă care să confirme această identificare. Pe de altă parte, o serie de caracteristici ale culturii Shang timpurii, recunoscută la Jiangou şi Xiagihuan (ambele în sudul Hebei-ului), îşi au contrapartida în legendele legate de numele lui Wang Hai, strămoş al casei regale Shang. Conform aceleiaşi tradiţii, tot în sudul Hebei-ului s-ar fi aflat şi cea mai veche capitală, Shang (Po). Pornind de la aceste elemente, Zon Heng crede că civilizaţia Shang îşi are originea în sudul Hebei-ului şi în ariile învecinate. într-o asemenea alternativă, Xia nu-şi găseşte loc, în afara cazului când numele acoperă o fază predinastică Shang. în sfârşit, Li Chi se întreabă dacă cultura cu ceramică pictată Yangshao nu poate fi asociată cu dinastia Xia. în realitate, cultura Yangshao (cca.5000 î.H.), deşi oferă suficiente elemente pentru a o integra în seria societăţilor cu mai multe niveluri ierarhice, cel puţin în faza târzie, identificată la Banpo şi Miaodigou, nu conţine trăsături care să o lege de tradiţiile perioadei dinastice. Mai mult decât atât, unele variante regionale ale acesteia- culturile Majia, Maching şi Banshan, practică ritul incineraţiei. In schimb, cultura Longshan (cea. 4000- 2000 î.H.) cu ceramică neagră lustruită lucrată la roată, difuzată în Shandong, Henan-ul vest-central, nordul şi estul Henan-ului şi sudul Hebei-ului, conţine, în toate aspectele regionale pe care le îmbracă (Longshen clasic, Shandong, Dawenkou), o serie întreagă de caracteristici care o leagă, în mod indubitabil, de tradiţiile Shang. Este vorba, în primul rând, de o serie de vase din ceramică cu destinaţie ceremonială sau rituală - cupe cu picior înalt perforat (bei), bol cu suport înalt (dou), bol cu trei picioare (ding). Se poate admite, aşa cum crede şi Jessica Rawson, că asemenea vase erau legate de libaţii cu vin cunoscute şi în Shang. A doua trăsătură frapantă rămâne importanţa lucrării jadului. O materie primă căreia i se atribuiau proprietăţi magice particulare şi din care se realizau, în scopuri magice sau funerare, replici ale unor topoare din piatră ordinară, precum şi pandantive în formă de semilună. Distribuţia controlată a obiectelor lucrate din jad este dovada funcţiei sociale pe care o îndeplineau, şi anume, aceea de a marca statutul persoanei. Ele reprezintă un indiciu indirect al detaşării, la acest nivel, a unei elite. în acelaşi timp, absenţa surselor de jad în aria de difuziune a culturii Longshan presupune organizarea schimbului de daruri în cadrul căruia era vehiculată această materie primă. în afara tradiţiei lucrării jadului, cultura Longshan a putut transmite unele motive decorative precum motivul ochilor oblici. în sfârşit, există descoperiri care sugerează că arta divinaţiei prin scapulomanţie era în vogă la purtătorii culturii Longshan. Trebuie subliniat însă că acest transfer de tradiţii nu pare să se fi făcut direct. Situaţia constatată la Xichuan Xiawangang (Henan) sugerează că această transmisie culturală a fost mediată de o fază de tranziţie. Astfel, la Xichuan Xiawangang au fost identificate boluri pictate derivate din cultura Yangshao într-un nivel târziu (Houang I). Peste acest nivel se suprapune Shang timpuriu. Discutabilă rămâne originea metalurgiei bronzului. Dificultăţile sunt sporite de faptul că nu se poate demonstra existenţa unei experienţe acumulate, în acest sector, în Yangshao şi Longshan. Dimpotrivă, metalul joacă în existenţa comunităţilor Yangshao şi Longshan un rol minor. Metalul este rar şi, oricum, este vorba de obiecte de mici dimensiuni (pandantive, mici ustensile), în cea mai mare parte a cazurilor realizate din cupru aproape pur. în schimb, chiar în faza Erligang, şi în faza de tranziţie (cea. 1600-1200 î.H.) a culturii Shang, se asistă la o excepţională înflorire a metalurgiei, materializată în producerea vaselor rituale din bronz turnate dintr-un aliaj de cupru şi cositor sau cupru, cositor şi plumb. Nu se cunosc foarte bine tehnicile, dar ele trebuie să fi fost suficient de perfecţionate pentru a face posibilă turnarea, în tipare, a unor piese de asemenea dimensiuni. Pentru perioada amintită au fost identificate nu mai puţin de 323 de vase ceremoniale. S-a încercat să se demonstreze că originea metalurgiei bronzului chinez trebuie căutată undeva în vest, în grupul „Ordos", sau în Asia Centrală. Şi este adevărat că există câteva descoperiri care sugerează o cale vestică pentru pătrunderea metalurgiei. Este vorba de un cuţit lucrat din bronz standard (10% cositor) descoperit la Linjia (Gansu), cultura Majiayao (cea. 2750 î.H.). Şi alte exemple pot fi citate aici. Concluzia generală este aceea că în cvasitotalitatea lor obiectele de aramă sau de bronz de dată pre Shang provin din provincia. Gansu. Tot aici a fost constatată marea varietate a tehnicilor de prelucrare - ciocanire la cald sau la rece, turnarea în tipare etc. Paralel au fost lucrate podoabe (inele de nas şi cercei) din aur şi argint. Concentrarea de obiecte de metal în Gansu, precum şi unele motive decorative susţin ideea unei filiere centralasiatice în transferul de tehnologie în China. Toate aceste progrese în sectorul metalurgiei au dublat saltul realizat în diferite compartimente ale economiei. Avem în vedere dezvoltarea agriculturii prin efectuarea unor importante lucrări hidraulice (canale de drenaj şi de irigaţie), folosirea plugului, introducerea unor plante noi, cum este orezul, şi începutul constituirii plantaţiilor de dud. în legătură cu acest ultim aspect trebuie să fie menţionate practicarea sericiculturii, ca şi dezvoltarea, în genere, a ţesutului şi artei broderiilor. De altfel, primele broderii policolore, damascuri şi ţesături simple au fost recuperate din morminte aparţinând acestei perioade. Inventarea carului, folosirea carelor de luptă trase de cai, complicarea armamentului, dezvoltarea tehnicii mineritului se înscriu între noutăţile acestei perioade. Saltul la o etapă istorică nouă este marcat şi de dezvoltarea arhitecturii, urbanisticii, a artei funerare, de apariţia a unor centre urbane fortificate, de exemplu, la Anyang, Zengzhou, Taixi, elaborarea unui stil artistic particular. Această dezvoltare a permis acumularea bogăţiei într-un mic segment al societăţii -clanul sau familia regală Shang. Conform tradiţiei, o revoltă împotriva lui Jie, ultimul rege Xia a impus această nouă linie dinastică. în realitate, lucrurile trebuie să fi urmat o evoluţie mai complicată. Pe de o parte, un proces de detaşare a unui clan sau familii regale în cuprinsul comunităţii din zona Anyang. Justificarea acestui statut Privilegiat era în egală măsură de natură religioasă, economică, politică şi militară: acces exclusiv la zei şi strămoşi prin ritualuri a căror îndeplinire le era rezervată (aducerea de ofrande, consultarea oracolelor), autoritatea morală a şefului clanului, organizarea şi conducerea cetelor militare având drept consecinţă firească creşterea rolului în decizii de natură politică, acumularea de bogăţie în calitate de organizator vieţii economice şi prin perceperea de tribut sub forma unor materii prime foarte căutate (jad, carapace de broască ţestoasă), creşterea prestigiului prin poziţia în 'erarhia rudeniei şi prin distribuţia de daruri. Este în afara oricăror îndoieli că, în această etapă istorică, valoarea charismatică a persoanei a jucat un rol însemnat în recunoaşterea statutului politic, a fost una din ideile care justificau concentrarea autorităţii. Importanţa acordată vânătorilor regale, prin care charismatismul este confirmat, pare să susţină o asemenea interpretare. în sprijinul afirmaţiei de mai înainte stau inscripţiile de pe vasele de bronz, succesul la vânătoare fiind considerat drept expresia unor performanţe magice. Se ştie destul de puţin despre structura internă, administrativă a statului şi despre funcţiile regelui. Din inscripţii rezultă existenţa mai multor centre urbane cu funcţii politice, administrative şi religioase. în legătură cu această administraţie şi cu obligaţiile ceremoniale s-a simţit nevoia elaborării unui sistem de scriere şi a unui calendar. Natura raporturilor dintre rege şi şefii structurilor regionale este anevoie de stabilit. Se poate presupune existenţa unor relaţii de tip vasalic fără ca aceasta să însemne şi uniformizarea instituţiilor şi a culturii. De altfel, în capitolul precedent s-a atras atenţia asupra caracterului extrem de fluid al administraţiei şi asupra opoziţiei dintre centrele principale sau specializate şi restul ţării, care, structural, erau non Shang. Reţeaua care le reunea era destul de fragilă, ceea ce şi explică tendinţele centrifugale şi revoltele locale. Totodată, trebuie să se reţină ideea că, deşi tradiţia istoriografică menţionează existenţa a două capitale - prima, oraşul de reşedinţă al lui T'ang, întemeietorul dinastiei (Po), cea de-a doua legată de numele lui P'an K'eng (Ao) - în realitate, niciunul din oraşele identificate arheologic nu pare să fi deţinut funcţia de centru politic unic. Impresia este aceea a unor dinaşti itineranţi care-şi schimbă reşedinţa în raport cu obligaţiile rituale asumate. De altfel, mai sunt menţionate şi alte oraşe - Hsiang, Pi şi Yen. în ceea ce priveşte titulatura şi ideologia, nu se mai poate opera cu un punct de vedere simplificator. Este evident că, la început, regelui îi reveneau, în afara obligaţiilor militare şi politice, o serie întreagă de sarcini de natură religioasă, de exemplu, efectuarea de sacrificii sângeroase şi libaţii pentru strămoşi şi consultarea oracolelor în legătură cu evenimente excepţionale din existenţa comunităţii - vreme, boală, vise, viitorul recoltei. Perioada în care s-a produs o schimbare fundamentală în ideologia regală pare să fie legată de domniile lui Wu Ting şi ale succesorilor săi imediaţi - Tsu Keng şi Tsu Chia. Dovezile cele mai spectaculoase ale acestor transformări rămân inventarul funerar din Mormântul 5 de la Hsiaof'n şi inscripţiile de pe vasele de bronz. Pe baza acestora din urmă se poate trage concluzia că, la începutul perioadei Anyang mijlocii, a avut loc o modificare importantă. Şi anume, se înregistrează o tendinţă de scădere a importanţei divinaţiei, care devine mai artificială, deci mai puţin dramatică. Totodată, obiectul acestei arte s-a schimbat începând cu această perioadă. Inscripţiile privesc, în totalitate, trei aspecte, respectiv efectuarea sacrificiului ca un act regal de rutină, perioada celor zece zile, vânătorile regale. Această evoluţie trebuie să fie corelată şi cu valoarea simbolică a titlului de Wang. Tendinţele universaliste sunt prezentate deja în titlul regal. Căci ideograma care-1 reprezintă semnifică cele,, trei lumi" peste care regele guvernează. Schimbarea obiectului actelor divinatorii coincide şi cu apariţia unor teme decorative noi, cum este eroul cu fiarele (doi tigri), temă pe care o putem considera ca partea unei istorii mitice a regalităţii. în sfârşit, două vase Yu descoperite în mormântul 1005 de la Xibeigang sugerează apariţia unor teme ideologice noi şi a complicării programului regal prin introducerea unor rituri noi. Este vorba de vase în interiorul cărora sunt dispuse, în diagonală, patru reptile cu coarne (= dragoni). Motivul are o contrapartidă în decorul de pe capacele vaselor rituale guang. Descoperirile sunt suficient de semnificative pentru a le lega de apariţia, în Shang, a conceptului de dragon şi a riturilor asociate, de regulă, rituri legate de ploaie şi de zeul Fluviului Galben. Aceasta înseamnă că, în afară de ofrandele oferite strămoşului casei regale, Shang Di, regele era obligat să îndeplinească o serie de rituri prescrise de un mit al dragonului. Tendinţa de sacralizare a persoanei regale şi a consoartei sale este confirmată de practica sacrificiilor umane şi animale. Astfel, o inscripţie pe oase menţionează nu mai puţin de 2656 sacrificaţi. Morminte conţinând până la 400 persoane sacrificate au fost identificate la Hsiao-t'un, de pildă. Statul Shang nu a reuşit să armonizeze interesele diferitelor principate dependente. De altfel, aşa cum s-a menţionat, sinicizarea nu s-a realizat uniform. Unele principate au conservat pecetea „barbariei" lor. Această realitate a ieşit în evidenţă atât în Zhou, cât şi în Zhongshan, care oferă tabloul unor culturi locale complexe, cu multe elemente nechineze. Mai ales, relativ la Zhou există câteva indicii ce fac din creatorii civilizaţiei tradiţionale clasice chineze un grup pentru care migraţia şi trecerea de la un mod de viaţă nomad la unul sedentar au jucat un rol important. De exemplu, Shih-chi relatează un mit de origine din care rezultă că Zhou au fost siliţi să-şi părăsească de mai multe ori ţinutul de baştină. Pe de altă parte, descoperirile arheologice atestă faptul că înaintea ridicării sale politice, din bazinul Wei (centrul provinciei Shen-si), cultura conţine numeroase elemente nechineze. Şi procesul absorbirii sau acumulării de tradiţii străine creşte pe măsura extinderii teritoriului controlat de regii Zhou. începuturile dinastiei Zhou sunt legate de numele lui Wen, a cărui domnie oscilează între 1071 şi 1059 î.H. Diferenţa rezultă din încercarea de a corecta şi deplasa momentul inaugural în funcţie de unele elemente astronomice, şi anume conjuncţia a cinci planete, elemente consemnate în „Analele pe bambus". Evenimentul astronomic amntit a fost luat drept semn ceresc, ceea ce l-a determinat pe Wen să declare, anul următor, ca începutul domniei lui asupra lumii. Abia trei ani mai târziu (1056 î.H.), Wen îşi arogă titlul de wang şi inaugurează un nou calendar regal sub influenţa provocată de emoţia apariţiei cometei Halley. Rebeliunea împotriva autorităţii casei Shang, succesele militare repurtate de Wen şi fiul său Wu apăreau, în mintea contemporanilor, drept expresia bunăvoinţei divine. în mod formal, anul 1056 î.H. marchează deci începutul primului „mandat ceresc". în acelaşi timp, menţionarea unor asemenea evenimente astrale constituie o cale importantă pentru verificarea cronologiei absolute. Dinastia Zhou nu evoluează linear. Date importante privind succesorii lui Wu - rege marţial prin excelenţă - şi fapte memorabile petrecute în timpul domniei lor parvin din inscripţii regale, de exemplu, cele ale lui Mu Wang şi Kung Wang. De altfel, domniile lui Cheng Wang şi Kung Wang reprezintă apogeul dinastiei Zhou de vest. Cu urmaşii lor se înregistrează deja fenomene îngrijorătoare. Astfel, un vas Kuei datând de la aprox. 930 î.H. consemnează acordarea de favoruri regale, ca şi o activitate militară importantă la frontiere. O altă inscripţie din 918 î.H. menţionează evenimente asemănătoare. Asemenea informaţii atrag atenţia asupra agravării stării conflictuale din regat, as upra accentuării tendinţelor centrifugale în condiţiile în care armata, lipsită de sprijin, nu poate face faţă atacurilor din Est şi din Vest sau din Sud. în aceste ■niprejurări are loc la 771 î.H. asasinarea lui Yu, după cucerirea capitalei (Haojing Xi'an) şi strămutarea metropolei la Louyang de către regele Ping. Acesta este momentul în care se plasează sfârşitul dinastiei Zhou de Vest, urmată de o lunga perioadă extrem de zbuciumată în care se suprapun Zhou de Est, cu două etape cunoscute sub denumirile de Primăvara şi toamna (770-476 î.H. ), şi Perioada principatelor sau statelor în luptă (475-221 î.H. ). Pentru a înţelege viaţa politică din Zhou şi starea cvasipermanentă de confruntare dintre principatele sau ducatele ce compuneau regatul sunt necesare câteva precizări. în ciuda importantelor progrese economice înregistrate în această etapă, structura politică internă nu era suficient de articulată. Coeziunea regatului nu se baza pe existenţa unui sistem administrativ centralizat, ci pe prestigiul de care se bucura regele şi pe reţeaua de relaţii rezultând din acordarea de fiefuri membrilor propriului clan, unora dintre membrii clanului Shang şi funcţionarilor. Pe de altă parte, este elaborat un program politic coerent, care justifica uzurparea puterii şi legitima o nouă dinastie. Această situaţie explică existenţa a nu mai puţin de 55 principate, cele mai multe legate, prin nume, de familia imperială. Unele din aceste principate vor juca un rol excepţional în declanşarea crizei interne datorită unor tendinţe de autonomie şi unor programe de reformă, activităţii legislative promovată de unele dintre ele. Se cuvine a fi amintite, în acest context, principatele Qin, Chu, Tsi (=Qi), Yan, Zhao, Wei, Lu. Luptele pentru hegemonie dintre aceste ţări sau principate s-au desfăşurat în întreaga perioadă cuprinsă între 771 - 221 î.H. Evoluţiile cele mai interesante sunt cele înregistrate în ţara Lu, unde, alături de „Ogoare cu fântână" (=Jingtian), care constituie baza sistemului fiscal, se întâlnesc câmpuri aflate în proprietate privată. Pe de altă parte, tot aici se constată tendinţa acaparării pământului de către un număr mic (3) de familii aristocratice. Pe planul ideologic, principatul Lu rămâne sub influenţa ideilor politice şi morale ale lui Confucius, profund ataşat de Zhou de Vest. Aceasta şi explică pierderea poziţiei hegemoniste în favoarea aceluia dintre principate care, datorită reformei efectuate în jurul anului 359 î.H. de către Shang Yang, se va consolida pe plan intern şi va încheia opera de cucerire şi apoi de centralizare a statului. Este vorba de principatul Qin. Cele mai timpurii date istorice privitoare la Qin menţionează aducerea sub ascultarea împăratului Hiao-Wang a ţării situate în Kan-Su. Aceasta se întâmpla în jurul datei de 900 Î.H. Pe măsura emancipării principatului de sub tutela regelui Zhou se asistă la continua creştere a ţării, mereu în direcţia estică prin anexarea: Po (cea. 710 î.H.) şi Kno (687 î.H.), Leang (641 î.H.), Younei (640 î.H.). în această ţară mărită, ducele Xiao iniţiază reforma care a condus, în primul rând, la abolirea sistemului „jingtian", recunoaşterea legală a proprietăţii private, dreptul la liberă cumpărare a pământului; în al doilea rând, s-a renunţat la practica recrutării funcţionarilor din rândul aristocraţiei gentilice şi la ereditatea funcţiilor şi au fost impuse criterii noi de a accede la funcţii (calităţi personale, grad de instrucţie, merite militare). Pe această cale s-a instituit un veritabil sistem administrativ servit de funcţionari subordonaţi regelui, în cadrul unui sistem ierarhic. în sfârşit, sectorul economiei de stat a înregistrat o revigorare prin extinderea controlului rega' (=monopol) asupra efectuării de lucrări hidraulice (rezervoare, stăvilare, canale» de exemplu, un canal care lega Jing de Wei), a meşteşugurilor (metalurgia bronzului şi fierului, producerii sării, mătăsii), precum şi comerţului. în condiţiile create de această evoluţie, Qin câştigă ultima bătălie asupra armatelor reunite ale statelor Han, Wei, Chu, Zhao, Qi, iar regele Zhou de Est este răsturnat în 249 î.H. Noile realităţi politice se reflectă şi în ideologia regală. Jing Zhend îşi arogă un nume nou de întronare, şi anume acela de Shih Huang Ti. Este o formă nouă de legitimare a puterii prin apelul la un strămoş mitic - primul dintre cei Trei Auguşti. Prima măsură luată de Shih Huang Ti a constituit-o lichidarea fărâmiţării „feudale" prin desfiinţarea structurilor politice existente şi înlocuirea lor cu un număr de provincii (36 iniţial, apoi 40). între 230-221 î.H., sunt anexate şi reduse la statutul de provincii Han, Wei, Chu, Zhao, Yan, Qi. în 214 î.H., prin operaţiile împotriva populaţiei Yue, graniţa sudică a ţării este extinsă până la mare. Importanţa excepţională a acestei dinastii, în ciuda scurtimii ei (22l-206 î.H. ), nu stă numai în succesele militare şi în mărirea teritoriului statului chinez. Ele au fost dublate de o serie de măsuri care fac din această perioadă placa turnantă în istoria civilizaţiei chineze. Principalele realizări rămân lichidarea fărâmiţării politice, introducerea unui sistem birocratic centralizat şi înlocuirea regalităţii paternaliste printr-o monarhie autocratică de drept divin. Centralizarea politică a fost dublată de o integrare economică adâncită prin impunerea monopolului de stat în sectoarele principale ale vieţii economice, ca şi prin lichidarea oricăror tendinţe centrifuge. In această operaţie nici un aspect nu a fost neglijat. De la obligaţia membrilor aristocraţiei de a-şi părăsi domeniile şi a rezida în capitală până la distrugerea zidurilor care împrejmuiau oraşele şi statele altădată independente, de la impunerea unor funcţionari imperiali, în calitate de guvernatori militari şi administratori, şi până la elaborarea unui nou sistem fiscal. Pe de altă parte, construirea unei reţele de trei drumuri de acces radiind din capitală, dotate cu hanuri, permitea rapida circulaţie de la centru spre periferie a ordinelor imperiale. Au fost impuse, în întreg imperiul, măsuri, greutăţi, monedă, calendar şi mijloace de transport unice. Shih Huang Ti nu s-a rezumat însă la măsuri de ordin administrativ şi politic. El s-a străduit să distrugă şi baza ideologică a sistemului Zhou. Şi, în primul rând, a acelei ideologii care slujea interesului structurilor bazate pe raporturi personale stabilite între rege şi membrii aristocraţiei provinciale. Este vorba, în primul rând, de confucianism. Dar nici alte curente filosofice nu au beneficiat de un tratament favorizator. Acest efort s-a materializat într-un edict prin care toate şcolile de filosofie erau închise. Mai mult, cărţile de filosofie, inclusiv cele ale lui Confucius, au fost arse. Au făcut excepţie de la această măsură arhivele imperiale, cărţile de medicină, divinaţie şi agricultură. Concomitent, o nouă doctrină imperială a fost elaborată. Ideile originii divine a regalităţii şi a universalităţii puterii regale sunt acum diferite, împăratul însuşi este stăpân al spaţiului şi timpului şi, în această calitate, guvernează ordinea cosmică şi stabileşte un echilibru între lumea divină şi cea terestră, adică instituie Marea Pace (T'ai p'ing). Mărturii concrete ale noii concepţii sunt structura palatului imperial, care reproduce universul, alegerea modelului pentru care, a constelaţiilor şi aştrilor pentru decorarea hainelor şi a drapelelor, impunerea unui anumit mod de viaţă pentru suveran. în sfârşit, descoperirea, în necropola regală de la Lishan, a mormântului lui Shih Huang Ti a demonstrat că poziţia împăratului a fost marcată şi în plan funerar. Acest statut este subliniat prin dimensiunile incintei în care mormântul este amplasat, prin monumentalitatea parcului funerar şi a construcţiilor pe care le cuprindea, prin aspectul şi proporţiile mausoleului a cărui construcţie a început în anul 246 î.H. , ca şi prin imensa mână de lucru utilizată (cea. 7.000.000 de oameni). în sfârşit, numărul şi splendoarea ofrandelor funerare întregesc tabloul onorurilor care l-au însoţit pe primul împărat după moarte. Din păcate, fiscalitatea excesivă, conscripţiile militare determinate de o politică externă activă, proporţia corvezilor impuse populaţiei în vederea realizării unor lucrări de pestigiu (palat, mausoleu), a căilor de comunicaţie şi a unor lucrări de apărare (începutul construirii, în 214 î.H., a marelui zid chinezesc), dublate de conflicte dinastice au determinat o revoltă populară, condusă de mai mulţi şefi, asupra cărora va triumfa Liu Pang. în urma unor victorii, Liu Pang se instalează la Xiang-Yu, ia titlul de Han Kao-Tsu şi inaugurează o nouă dinastie, Han, la 202 î.H. Această nouă dinastie marchează o etapă de maximă înflorire a civilizaţiei chineze. înainte de a preciza subdiviziunile noii perioade este necesar să se atragă atenţia asupra unui aspect foarte important. Este vorba de faptul că istoriografia contemporană chineză aşează sfârşitul antichităţii o dată cu prăbuşirea dinastiei Qin şi consideră că, prin Han, începe evul mediu din această parte a lumii. Există argumente solide pentru a respinge o atare opinie. între acestea sunt de amintit menţinerea aparatului administrativ centralizat, existenţa unui consiliu imperial, importanţa meşteşugurilor şi a comerţului intern şi extern, slaba autonomie locală, importanţa mâinii de lucru a sclavilor etc. Din punct de vedere cronologic şi structural, dinastia Han nu se constituie într-o continuitate absolută. Casa fundată de Liu Pang în 202 î.H. este cunoscută ca Han de Vest, după capitala Chang-an (sau Han I). Uzurparea lui Wang Mang şi răscoala „Sprâncenelor roşii" au întrerupt evoluţia. Ceea ce urmează este cunoscut ca Han de Est cu capitala la Loyang (sau Han II). Semnificative pentru această perioadă rămân tentativa de a reveni la ideologia Zhou, mai exact, reabilitarea confucianismului şi recunoaşterea prerogativelor aristocraţiei provinciale. Nu este vorba însă de o restauraţie totală. Este adevărat că Han Kao-Tsu a procedat la distribuiri de pământ şi la acordarea de fiefuri. Dar s-a căutat să se găsească căi pentru reducerea influenţei posesorilor lor. Măsura principală a constat în restrângerea suprafeţelor acestor danii, precum şi în subordonarea activităţii membrilor acestei aristocraţii, guvernatorilor şi altor funcţionari imperiali. Aceasta însemna conservarea conceptului de administraţie centralizată, subordonată direct împăratului. Pe de altă parte, din 199 î.H. se revine la formula Qin de concentrare în interiorul şi în jurul capitalei a celor mai vechi şi mai puternice familii, ceea ce a avut ca rezultat înfrângerea rebeliunii celor şapte state în 154 î.H. Procesul de continuă diminuare a forţei acestor familii a fost continuat de către Han Ching-Ti (156-141 î.H. ) şi Han Wu-ti (14l-87 î.H. ), care au permis divizarea pământurilor între tată şi toţi moştenitorii încă din timpul vieţii şi, în acelaşi timp, au procedat la confiscări de fiefuri pentru comportament necorespunzător. în sfârşit, Liu Pang a păstrat vechea structură administrativă cu armata de funcţionari grupaţi pe ranguri şi în funcţie de pregătire, adică de cunoaşterea cărţilor confucianiste (Li Chi = Cartea riturilor, Chou Li = Cartea ceremonialului; Li = Cartea altor ceremonii). Numai că funcţiile încep să se cumpere. Ruptura cea mai importantă, în raport cu Qin, se manifestă în acceptarea ideilor confucianiste relative la puterea imperială. Vechea idee a mandatului ceresc este reînviată şi întărită prin concepţia după care acest mandat îi este hărăzit şi că cerul îşi manifestă, în mod concret, susţinerea pentru o anumită persoană. Principiile morale care stau la baza guvernării rămân cele de tip patriarhal: suveranul conduce supuşii, tatăl pe fiu, soţul pe soţie. Politica internă s-a concentrat şi asupra vieţii economice şi administrative. O serie întreagă de activităţi au continuat să fie monopol de stat. Iar unele domenii ating o înflorire excepţională - metalurgia, producerea şi prelucrarea mătăsii. De aici preocuparea pentru debuşee şi surse de materii prime şi deschiderea drumurilor comerciale prin anexarea unor părţi din Asia Interioară, între care, Ferghana. Ceea ce frapează este faptul că negustorilor li se impun restricţii umilitoare între care interzicerea purtării de brocarturi, mătăsuri, broderii şi haine fine, purtarea de arme şi de a călări cai. Se adaugă taxele grele şi interdicţia de a cumpăra pământ. Şi aceasta în ciuda importanţei schimbului la mare distanţă. Măsurile adoptate nu au avut succesul scontat. Dimpotrivă, aşa cum s-a menţionat deja, negustorii acced la funcţii de stat pe care le cumpără şi pot chiar, prin intermediul lor, să primească titluri nobiliare. Sfârşitul dinastiei Han I (sau de Vest) a fost marcat de o reformă - reforma lui Wang Mang, care a contribuit, alături de starea de nemulţumire provocată de o serie de calamităţi, la izbucnirea a o serie de răscoale dintre care cea mai importantă -prin numărul participanţilor, obiective şi rezultate - rămâne „răscoala Sprâncenelor roşii". Principalele obiective ale reformei lui Wang Mang erau: revenirea la proprietatea de stat asupra pământului şi interzicerea tranzacţiilor cu pământ, interzicerea comerţului cu sclavi, introducerea unui sistem de bănci de stat cu împrumuturi garantate cu dobânzi mici, stabilirea de preţuri maximale. Toate, dublate de o reformă monetară. Redistribuirea pământurilor şi restaurarea „ogoarelor cu fântână" au provocat o reacţie violentă a tuturor categoriilor lezate: shih, shang şi nung. Reforma fiscală, monopolurile de stat în sectorul meşteşugurilor (sare, fier, băuturi fermentate, monetărie), standardizarea monedei au agravat starea de nemulţumire. O serie de factori obiectivi - secetă şi foamete - au contribuit la declanşarea războiului civil în octombrie/noiembrie 25Î.H. Rebeliunea a fost condusă de Liu Hsin, membru al unei ramuri colaterale a casei imperiale. Bătălia principală s-a dat la K'un Yang la 7 iulie 23Î.H. Câteva luni mai târziu, la 6 octombrie 23, Wang Mang era ucis. Preluând puterea, Liu Hsin mută capitala la Loyang. în acest moment, Liu Hsin se proclamă împărat sub numele de Kuang Wu şi inaugurează o nouă casă dinastică Han II sau Han de Est. legitimarea noii dinastii s-a făcut prin îndeplinirea unei suite de sacrificii şi ritualuri între care acelea destinate Eminentului Fondator (Kao), întemeietorul Sacrificiul pentru Kao, destul de târziu îndeplinit de către Kuang Wu, are o semnificaţie mai profundă. El subliniază continuitatea între cele două dinastii, justificată, de altfel, şi prin legătura de rudenie cu casa dinastică uzurpată. Este necesar să se facă, în acest context, precizarea că dinastia Han (I + II) reprezintă, pe planul politicii interne, al dezvoltării economice şi al dimensiunilor politicii externe, cea mai interesantă perioadă din istoria Chinei. Există şi o cauză obiectivă care explică imaginea mai completă existentă asupra acestei etape. Este vorba de numărul şi calitatea izvoarelor, principala sursă fiind Sseu-ma-ti'en. I se adaugă numeroase acte oficiale imperiale, precum şi relatări de călătorie efectuate fie în Asia Centrală, fie în India. Deşi, regii din Han I şi II îşi consolideează puterea printr-o raportare la tradiţiile politice din Zhou şi deşi Kuang Wu a eliminat, în mod violent, pe Wang Mang ale cărui reforme au fost condamnate, în realitate, el a menţinut o mare parte din moştenirea Qin şi pe aceea lăsată de Wang Mang. Lucrul pare cu atât mai paradoxal cu cât, în ciuda faptului că şcoala legalistă a fost combătură, multe din reformele elaborate sub influenţa ei au rămas neatinse. Astfel, este păstrat, cu micile inovaţii dinastiei Han, Marelui Exemplar (Wen), Exemplarului Epocal (Wu). de rigoare, şi sistemul administrativ centralizat. în fruntea ierarhiei administrative se afla un grup de funcţionari cu puteri egale şi care răspundeau de un domeniu special (lucrări publice, regent, cancelar). Deasupra celor trei funcţionari se situau cenzorii imperiali, care acţionau în numele regelui şi aveau drept de control în toate verigile administrative. între aceştia se aflau persoane cu o calificare specială - experţi în ritual (marele maestru al ceremoniilor), în arta divinaţiilor şi a auspiciilor (Marele Augur, Marele Astrolog etc.). Un corp important de funcţionari (grupaţi în şapte birouri) aveau misiuni legate de întreţinerea cultului funerar al împăraţilor din ambele dinastii Han. Acestuia i se adaugă Marele Tutor, un personaj care deţinea pe viaţă rolul de îndrumător moral al împăratului. Funcţiilor civice li se adaugă cele militare constând în comandarea gărzii imperiale, supravegherea ordinii în capitală, întreţinerea grajdurilor imperiale, administrarea păşunilor din nord-vestul Chinei, aplicarea justiţiei, cum ar fi purtătorul de măciucă. Dezvoltarea contactelor cu populaţiile vecine sau mai îndepărtate, schimbul de ostateci, ca şi redactarea tratatelor au făcut necesară apariţia unor funcţii specializate cum era aceea de Mare Herald având în subordine un birou al interpreţilor şi un altul al oaspeţilor. în sfârşit, imixtiunea statului în economie, creşterea ponderii monopolurilor de stat, ca şi colectarea taxelor au pretins un partaj între obligaţiile funcţionarilor din provincii şi cele din birourile centrale, v. Marele Ministru al agriculturii sau Trezorierul casei imperiale. La nivel local, administraţia a fost concepută încă din 106 î.H. (Wu). Acum, ţara este împărţită în treisprezece provincii conduse fiecare de către un inspector. Din anul 7 î.H., acesta este înlocuit cu un funcţionar cu rang mai înalt, dar soluţiile rămân alternative. Kuang Wu a menţinut guvernatorii, dar a redus numărul provinciilor la 12, numind în fruntea lor agenţi ai puterii centrale care rezidau în capitalele provinciilor şi aveau sarcina de a prezenta rapoarte anuale. Organizarea armatei a urmat şi ea principiul centralizării şi al subordonării faţă de împărat. Tendinţa a fost de reducere a numărului comandanţilor, făcânduse distincţie între prefecturi, marchizate (cu fiefuri ereditare) şi mărci de graniţă. Momentul crucial al administraţiei Han II rămâne edictul din 36, conform căruia funcţionarii erau recomandaţi pe baza examinării lor anuale în Academie după un procedeu instituit în perioada precedentă. Cât priveşte politica externă se înregistrează mai multe tendinţe. Una din aceste tendinţe este aceea de explorare a ţinuturilor de dincolo de graniţă, urmată de stabilirea de contacte economice şi, în ultimă instanţă, de trupe. Aceasta este situaţia Asiei Centrale, unde Chang Chien face o călătorie de 13 ani cu întoarcerea în 123 î.H. Rezultatul l-au constituit pătrunderea negustorilor chinezi în India după 122 î.H. , ca şi deschiderea, prin Turchestanul Oriental şi Asia Centrală, a drumului mătăsii, urmată de anexarea Ferghanei în 101 î.H. Situaţii mai complicate sunt cele constatate la frontierele de nord, nord-vest şi sud-vest. Şi în această zonă au fost urmate mai multe soluţii în funcţie de gradul de agresivitate al populaţiilor instalate dincolo de frontieră. Este vorba în principal de Hiung-Nu. Prima reacţie a fost de natură defensivă, şi anume fortificarea frontierei, în Han II se procedează la o schimbare de tactică. O parte din Hiung-Nu, Hiung-Nu de sud devin aliaţii imperiului şi participă la două înfrângeri importante suferite de Hiung-Nu de nord (în 73 şi 83 î.H.). Aceste două succese au determinat declanşarea unei politici expansioniste şi renunţarea la formula cumpărării păcii cu daruri. Expresia 170 concretă a faptului că statul chinez a recurs la soluţia subsidiilor în baza unor tratate de vasalitate o constituie descoperirea, în teritoriile aparţinând acestor Hiung-Nu, a unor aşezări si cimitire (Ivolga, Noin Ula) care conţin numeroase obiecte de inventar de provenienţă chineză. Schimbarea raporturilor sino-barbare este demonstrabilă nu numai pe baza izvoarelor scrise, ci şi prin fenomenul împlantării de fortificaţii şi garnizoane dincolo de graniţă, de exemplu, T'uei tang, Fan Fu Yen (201 î.H. ) şi Chao-hsin (90 î.H.). Aici se instituie un protectorat chinez, ca şi în cazul tibetanilor (Wu-huan). Scopul sistemului propus de Pan Piao era de a evita atacurile, de a reduce tensiunile şi de a permite desfăşurarea comerţului de frontieră. Campanii importante sunt cele conduse de Wu Di în Nan Jue (Vietnamul de Nord) în 115 î.H. şi în Coreea (108 î.H.). Schimbarea politicii faţă de barbarii de la frontieră a avut nu numai urmări pe plan local, adică menţinerea la frontieră a unor populaţii cvasipacificate. Activitatea militară a lui Wu-Di şi a suveranilor din Han II a avut o consecinţă enormă pentru evoluţia ulterioară a lumii vechi. Se au în vedere dislocarea acelor Hiung-Nu şi forţarea lor de a-şi schimba nu numai direcţia atacurilor, ci şi de a-şi părăsi ţinuturile în care hălăduiau. Treptat, patria lor originară este părăsită şi, din secolul II î.H., începe o lungă şi cvasiimperceptibilă deplasare spre apus, care va culmina, la 375 d.H, cu trecerea Volgăi şi declanşarea migraţiei primelor neamuri neeuropene. 4. Regalitatea S-a amintit deja că regii Shang îşi legitimau puterea prin accesul direct la strămoşi şi la alte spirite. Căci sacrificiile îndeplinite faţă de acestea şi intrarea dinaştilor în contact cu ele constituiau sursa esenţială a puterii lor. în fruntea spiritelor protectoare se afla Marele Zeu, numit şi Di sau Shang Di, stăpânitor al lumii divine, precum regele era stăpânul lumii terestre. Este interesant că lumea spiritelor dominată de Shang Di era organizată pe ranguri, cel de-al doilea cerc de spirite fiind al persoanelor decedate la o dată mai recentă. Obligaţiile rituale ale suveranului faţă de spiritele strămoşilor erau strict reglementate. Astfel, nu mai puţin de zece zile din lună erau destinate îndeplinirii obligaţiilor faţă de cel de-al doilea cerc. Modalitatea de a intra în contact cu această lume ierarhizată a spiritelor rămânea divinaţia o artă bine statuată în spiritualitatea chineză. Textele oracolelor, aşa cum ne-au parvenit, dovedesc că în Shang se stabilise deja un formular standard din care nu lipsesc precizarea zilei în care a avut loc consultarea, numele prezicătorului, eventual locul unde s-a produs actul magic. Este interesant că toate textele conţin subiecte legate de interese de stat şi de persoana împăratului - campanii militare, încredinţarea comenzii unor ofiţeri, înălţarea de monumente, organizarea corvezilor, plata tributului, ca şi vânători regale, călătorii la locuri sfinte, vremea şi recolta etc. Inscripţiile, monumentele care presupun o mare concentrare de forţă de muncă, dimensiunile impozitelor sau ale tributului, numărul mare de victime umane şi animale sacrificate (rituri de fundaţie, agrare, funerare), gradul de complexitate al vieţii economice fac posibilă identificarea funcţiilor regelui. Nu sunt însă suficiente pentru a preciza natura regalităţii în Shang. Arta divinaţiei şi rolul pe care-1 ocupă în existenţa cotidiană a regelui conferă persoanei sale elemente charismatice. Pe de altă parte, similitudinea celor două lumi - terestră şi divină 173 îndreptăţeşte presupunerea că împărăţia chineză era considerată drept imaginea încarnată a lumii divine. De aici şi până la sacralizarea persoanei regale nu este decât un pas şi adoptarea titlului de Wang o confirmă. Ca si Shang Di, regele guvernează asupra celor trei lumi, adică asupra întregului univers. Această evoluţie explică şi adoptarea carului ca vehicul regal. Cu toate modificările în ideologia regală, înregistrate în perioadele mai recente, ideile fundamentale în ceea ce priveşte maniera de legitimare a suveranului nu s-au schimbat prea mult. Ca şi Shang, semnele cereşti, prezicerile şi prevestirile continuau să constituie mijloacele cele mai eficace de verificare a bunăvoinţei zeilor, iar aducerea de ofrande la mormântul eroului fondator al fiecărei dinastii, formă normală de legitimare a puterii. Ceea ce dispare este natura ofrandelor prezentate. Mai exact, încetează practica sacrificiilor umane, cu excepţia celor două tipuri de ritual - fong (către cer) şi shang (către pământ). Trebuie precizat că anul în care Wu a efectuat sacrificiul fong coincide cu luarea în posesie a imperiului ca fiu al cerului şi când, printr-o serie de gesturi, se marchează continuitatea între Zhou şi Han : acordarea de danii unui descendent al familiei Zhou, călătorii în cele patru orizonturi (simbolizând luarea în posesie a universului), instituirea unui nou calendar, deci a unei ere noi şi arogarea titlului de „om unic". în felul acesta se reînnoda şi codifica tradiţia Zhou, pe care suveranii din Han, la origine persoane de condiţie modestă, au simţit nevoia să o reactualizeze. în ce consta această tradiţie Zhou ? în primul rând, este vorba de adoptarea unor tipuri noi de regalia - sceptre şi discuri (simbolul cerului) din jad. De asemenea, se constată predilecţia pentru unele motive noi, şi anume motivul cerbului şi al dragonului. Alegerea acestei materii avea, fără îndoială, o încărcătură magică, de jad fiind asociate accesul în lumea spiritelor şi, în general, ideea de nemurire. De tradiţia Shang se leagă sacrificiile în onoarea fondatorului legendar al dinastiei - Heou tsi (prinţul Mei), ca şi efectuarea unor gesturi rituale: primul arat efectuat de suveran pentru desacralizarea pământului, în vederea muncilor agricole, sacrificii către Zeul Fluviului Galben, călătorii în scopuri religioase. în ciuda acestor transformări, din care nu poate lipsi elaborarea conceptului de mandat ceresc, regii Zhou nu dispuneau de prea mare putere efectivă, de vreme ce erau dependenţi de loialitatea vasalilor lor. Din păcate, sursele directe provenind din Zhou (texte literare şi inscripţii pe vase de bronz) nu sunt suficient de lămuritoare în ceea ce priveşte natura regalităţii în această etapă istorică. Reconstituirea este posibilă dacă se porneşte de la elementele preluate în Han datorită efortului de recreare a formelor de ritual mai vechi, anterioare dinastiei Qin. Pentru a atinge acest scop au fost reactualizate cărţile privind ritualul Zhou Li. Descoperirea unui vas de bronz - ding - pe care sunt figurate un altar şi scene de ofrandă este considerată drept o dovadă a veneraţiei pentru o practică veche, venind dintr-o epocă socotită de aur. Acordul divinităţii sau cerului rămâne un element fundamental în legitimarea domniilor. Chiar dacă scapulomaţia îşi pierde din importanţă, deşi în Zhou încă mai apar inscripţii pe oase, alte forme de consultare sau alte tipuri de semne sunt luate în considerare. Fie că este vorba de consultarea astrologilor sau magicienilor, care se bucurau de încredere în faţa lui Shih Huang ti, de pildă, fie că este vorba de observarea atentă a diverselor fenomene naturale socotite adevărate avertismente divine. Din această preocupare, chiar obsesie, rezultă şi scrupulozitatea cu care asemenea evenimente erau înregistrate şi interpretate. Semnificaţia deosebită ce li se acorda rezultă şi din faptul că un Kuang Wu promulga edicte în strânsă relaţie cu fenomene naturale ieşite din comun. De proiecţia cosmogonică a regalităţii ţine şi spunerea calendarului în Casa Calendarului, inclusiv reformarea calendarului, în fond un act magic de întronare a echilibrului universal. Călătoriile în cele patru orizonturi se subordonează ideilor cosmogonice şi universaliste legate de regalitate şi de actul luării în posesie. Fiecare dintre punctele cardinale erau simbolizate printr-o specie şi o culoare: Est (Dragonul Verde), Vest (Tigrul Alb), Sud (Pasărea Roşie), Nord (Războinicul Negru sau Broasca ţestoasă sau Şarpele). Al cincilea punct este prezentat de centru, simbolizat prin culoarea galbenă. Este drept că aceste călătorii în locuri de cult (Ch'ang'an, Yung, Fen-Jin, Kan-ts'uan) au fost substituite cu sacrificii suburbane (tăbliţe strămoşeşti şi altare fiind strămutate la Lo-Yang). Oricum, suma obligaţiilor rituale şi religioase rămâne impresionantă: altare, rugăciuni şi sacrificii pentru Kao, fondatorul dinastiei Han, pentru zeii pământurilor şi grânelor, pentru cer, pentru strămoşii Kao, Wu, Wen, Suan, Yilan, pentru părinţi, sacrificiile Fong şi Ihang. Trebuie să se reţină faptul că toate aceste ritualuri presupun ceremonii complicate, cu sacrificii obligatorii şi standardizate de animale, cu ofrande de aromate urmate de împărţiri de daruri şi punerea de inscripţii. Este interesant că la unele din aceste ceremonii se face apel fie la Kao, fie la Heou-tsi spre a servi ca inţercesori între împărat şi cer (Kao) sau Pământ (Heou-tsi). Un ultim aspect asupra căruia trebuie să se atragă atenţia este diferenţa de nuanţă între Zhou şi Han în ceea ce priveşte originea şi natura puterii regale. Conceptul de mandat ceresc propriu dinastiei Zhou priveşte nu atât persoana suveranului, cât instituţia şi presupune delegaţia puterii prin voinţa divină pentru o perioadă determinată. Este vorba de o situaţie temporară şi, într-un fel, condiţionată de charismatismul persoanei regale. în timp ce conceptul de fiu al cerului transferă sacralitatea de la instituţie la persoană şi, totodată, dă mai multă substanţă intenţiilor universaliste, exprimate şi în obligativitatea riturilor îndeplinite în cele patru puncte cardinale. Se poate bănui că pe fondul elaborării unor idei legate de imortalitate (în legătură cu aceasta vezi simbolismul jadului şi al oglinzilor) s-a adâncit credinţa în unicitatea regelui şi a fost posibilă elaborarea întregului ansamblu de norme de etichetă şi a unui mod de viaţă asemenea cerului. O parte din aceste idei au fost combătute de către adepţii curentului taoist constituit în confrerii. Astfel, în jur de 184 d.H., Zhang Jiao dispunea, în Hebei, de 36 de secţiuni numărând între 6000 - 10000 oameni. Sub influenţa acestora se produc o serie de răscoale care au făcut posibil, mai întâi, controlul malului stâng al Fluviului Galben şi, apoi, atacul asupra capitalei. Şi după moartea lui Thang Jiao, răscoala cunoscută sub denumirea de „răscoala Turbanelor galbene" continuă încă douăzeci de ani culminând, în 204 d.H., cu răsturnarea dinastiei Han II. Consecinţa principală a fost dizolvarea statului într-o serie de structuri mai modeste începând cu perioada celor trei regate (cea. 220 - 265 d.H.): Wei (N), Wu (SE), Shu (SV). 5. Economie şi societate. Legislaţie şi fiscalitate Economia în perioada dinastiei Shang se dovedeşte de o mare complexitate, iar în unele ramuri ca, metalurgia bronzului, moştenitoare a unei tradiţii bogate, dar încă neidentificate. Sigur, unele premise au existat încă din neolitic. Ele nu sunt însă suficient de semnificative pentru a explica înflorirea constatată din Shang 175 şi Zhou. Pentru că nu este vorba numai de folosirea pe o scară mai mult sau mai puţin importantă a metalului sau a aliajului, ci şi de realizarea unor piese care presupun cunoştinţe numeroase, experienţă tehnologică şi abilitate. Este cazul vaselor mari din bronz, turnate în tipare decorate cu motive simbolice şi purtând inscripţii. Ursula Martin Kranklin încearcă nu atât să găsească un răspuns, cât să sugereze direcţii de cercetare. Elementul care i se pare cel mai şocant rămâne faptul că, înainte de faza Erlitou, în care apar primele vase turnate din bronz, nu se constată interes deosebit pentru obiecte de podoabă sau de ornamente lucrate din metal, în afară de aur. în schimb este evidentă preferinţa pentru ornamente din materiale nemetalice - jad, alte roci, os, dinţi, perle, scoică. în această situaţie este normal să se încerce a se găsi adevărata obârşie a metalurgiei, acceptându-se chiar alternativa absenţei dovezilor în favoarea autohtoniei acestei tehnici. Dar unde trebuie căutată originea acesteia rămâne o întrebare fără răspuns plauzibil. în legătură cu tehnologia bronzului este necesar să se menţioneze că meşterii chinezi foloseau cuptoare înalte şi tipare formate din mai multe piese. Sistemul este complex şi presupune o excepţională diviziune a muncii, organizarea şi coordonarea producţiei. Astfel, înaintea lucrării tiparului era nevoie să se realizeze un model al piesei respective din lemn, lut, eventual piele. Tiparul era făcut după acest model, secţionat în bucăţi, ars, reasamblat. Obţinerea piesei depindea, deci, de mai mulţi factori - calitatea modelului, abilitatea celui care realiza tiparul şi—1 asambla, natura aliajului şi ştiinţa turnării lui. Este vorba, deci, de un proces tehnologic complex şi unitar, fiecare secvenţă fiind bazată pe cea precedentă. Această artă, elaborată odată cu Shang, s-a păstrat nealterată chiar şi după inventarea metalurgiei fierului. Se pare că între condiţiile fundamentale pentru calitatea obiectelor turnate se numără folosirea, în funcţie de procesul tehnologic şi de destinaţie, a mai multor calităţi de bronz: bronz de culoare galbenă obţinut prin aliajul clasic (bronz + cositor), bronz de culoarea argintiu-cenuşie (prin adăugarea de plumb). De exemplu, oglinzile de bronz conţin şi un procent de 3% plumb, ceea ce explică culoarea „albă", în vreme ce vasele ceremoniale sunt lucrate din bronz standard. Fără îndoială că aceste adaosuri vizau evitarea unor consecinţe negative, de pildă, greutatea mare sau casabilitatea sporită în cazul armelor. Trebuie adăugat că măiestria metalurgiştilor era pusă la încercare în cazul turnării, în tipare, a unor vase de mari dimensiuni şi de greutate apreciabilă, cum sunt vasele de tip ding, fang sau Yu. Pentru a atinge asemenea performanţe trebuiau să se construiască cuptoare înalte, cu o tipologie adaptată fiecărei forme de vas. Din experienţa bronzărilor chinezi a rezultat un text conţinând formule şi soluţii - Lu Shi Chun Qiu (Zhou de Est). Fără îndoială că asemenea progrese au fost realizate în strânsă dependenţă de arderea, la 1200 gr.C, a ceramicii albe de Anyang. Grade de tehnicitate care, la rândul lor, explică de ce, în China, s-a realizat şi turnarea fierului. în sfârşit, este necesar să se menţioneze că turnarea în tipare plurivalve a supravieţuit în primele două dinastii, după cum a intrat în uz şi tehnica à cire perdue. Ambele tehnici au fost tot timpul secondate de prelucrarea prin ciocănire a aurului şi electronumului. Etapele de evoluţie ale tehnicii bronzului sunt: Erlitou (primele vase turnate), Zhengzhou şi Anyang, stilurile timpurii Zhou, Primăvara şi Toamna, tehnicile incrustaţiei şi auririi în Zhou târziu, unele fiind paralele cu dezvoltarea pe scară largă a lucrării fierului (în Zhou de E). 176 începuturile lucrării fierului se plasează în sec. VI î.H. Analizele au dovedit obţinerea fierului moale şi utilizarea lui pentru unelte. Este interesant că, şi în China, folosirea fierului terestru a fost precedată de realizarea de lame de halebarde din fier meteoritic încă din Shang. Cum este firesc, organizarea forţei de muncă şi găsirea resurselor necesare în vederea desfăşurării activităţilor metalurgice s-au realizat în ateliere de stat sau regale. Zona în care aceste ateliere erau concentrate în Shang gravitează în jurul Anyang-ului, în strânsă relaţie cu locurile de extracţie şi cu centrele ceremoniale importante. Nu este dificil de presupus că toate aceste procese tehnologice, ca şi rezultatele lor, constituiau monopol regal. Sfera acestui monopol s-a extins şi asupra altor ramuri economice, cum sunt textilele, producţia de jaduri şi lacuri, exploatarea sării. Zhou a menţinut monopolul de stat asupra acestor ramuri. De exemplu, o sursă importantă de venituri era exploatarea salinelor şi minelor. Chiar unele dintre principatele care se vor înfrunta în Zhou de Est îşi datorau bogăţia acestui monopol. Este vorba de Qin, Qi şi Lu, de exemplu. Din păcate, nu există suficiente informaţii pentru a reconstitui modul de desfăşurare a activităţii în cadrul acestor structuri economice şi nici pentru a cunoaşte măsura în care monopolul de stat permitea şi existenţa paralelă a unor meşteşugari individuali. Drept semne ale deprecierii vechilor structuri economice sunt socotite modificările în fizionomia oraşelor. Astfel, în Shang, oraşele nu reprezintă altceva decât reşedinţele aristocraţiei. Din Zhou de Est, însă, apare un al doilea Zid la Linzi şi Shandong, care delimitează cartierul comercial şi meşteşugăresc. Este semnul creşterii numărului elementelor nearistocratice în oraşe, al apariţiei unor ateliere particulare şi a comerţului cu amănuntul. Această evoluţie explică emiterea, în 118 Î.H., a unei monete standard, din aramă, de cinci cash (3,2 gr.). Apariţia acestei facilităţi nu a fost însă prea operantă de vreme ce în Han II continuă să fie folosite ca etalon veşminte, mătase, grâne, aur. Dezvoltarea din Han se explică şi prin progrese înregistrate în epoci mai vechi. De exemplu, în sec. III î.H., statul Yen avea importante legături comerciale cu Coreea şi Manciuria. Aici au fost descoperite pumnale „Ko", monede în formă de cuţit (Mingtao). Mai mult decât atât, pentru sfârşitul aceluiaşi secol este amintită, în texte, o familie faimoasă, Chao din Shu, care producea şi comercializa, la frontiera de SV, fierul. Activităţi similare desfăşura la NV un negustor Lo din Wu-Chih. Asemenea operaţii au fost stimulate de măsuri ca acelea întreprinse în Qin. Numai că dezvoltarea nestânjenită a meşteşugarilor şi a comerţului particular nu a găsit condiţii favorabile în Han I—II, deşi procesul era anevoie de oprit. Sigur este faptul că, încă din 17 î-H., monopolul de stat pe sare şi fier era reintrodus, ca şi monopolul asupra mineritului. Dovada cea mai clară o constituie organizarea a 48 birouri pentru fier şi 35 pentru sare, în vederea supravegherii activităţii, a stocării şi comercializării produselor. Intervenţia statului a fost cu atât mai necesară, cu cât sarea se obţinea prin procedee complicate, şi anume prin evaporarea apei de mare (Shan-tung) sau din saline (Ssici'uan, Yunnan). Expansiunea Han a stimulat prospectarea şi mineritul, ceea ce a dus la descoperirea de noi zone de interes (Yunnan, Kiang-Si, Vest de râul Han). Existenţa atelierelor de stat nu se reduce la aceste sectoare. Astfel, în Han I existau două mari ateliere de ţesut imperiale (Tung-Chih-Shih - Camera de ţesut de Est şi His Chih-Shih - Camera de ţesut de Vest). Importante ateliere legate de mătase funcţionau la Shan-tung şi Ssiciuan. Valoarea producţiei realizate în atelierele regale poate fi estimata dacă se ia în considerare dimensiunea darurilor oferite unorj populaţii cu care suveranul întreţinea bune relaţii. Astfel, după prestarea jurământului de credinţă, Hu-han-Yeh a primit 20 lingouri aur, 200.000 cash (moneta chineză), 7 haine, 6000 greutăţi fire de mătase, 30.000 Ku de orez. Dezvoltarea meşteşugurilor a fost favorizată de existenţa unei reţele de căi de comunicaţie pe apă, de deschiderea marilor drumuri continentale, ca şi de poziţia geografică în raport cu frontierele. Ceea ce se constituie în măsuri puţin stimulatoarei sau chiar prohibitive, atât în ceea ce priveşte practicarea comerţului individual, câţi şi a meşteşugurilor, sunt impozitele fixate în 119 î.H. şi care reprezentau 9,2% dini venituri pentru negustori şi 4,3% pentru meşteşugari. Nu trebuie uitat că asemenea I măsuri aveau intenţia de a anula statutul favorizator de care s-au bucurat aceste | categorii după reformele lui Shang Yang. în ciuda dezvoltării meşteşugurilor şi a importanţei lor, principala ramură economică rămân agricultura şi creşterea vitelor, desfăşurate, cel puţin în primele două dinastii, pe proprietăţile regale sau de stat, pe fiefurile distribuite de către rege membrilor clanului sau persoanelor devotate în cadrul relaţiilor vasalice, în cadrul „ogoarelor cu fântână". Celula de bază în agricultură rămâne, în Zhou, obştea teritorială, în care pământul era distribuit în folosinţă în loturi familiale, cu obligaţia membrilor obştii de a lucra lotul reprezentând rezerva de stat. De altfel, o legendă atribuie lui Heou-tsi divizarea pământului în loturi. Progresele înregistrate în acest sector constau în introducerea şi creşterea importanţei culturii orezului, dezvoltarea viticulturii, sericiculturii, a cultivării unor plante textile (inul şi cânepa), a legumiculturii. Saltul excepţional a fost realizat în Zhou de Est. El se manifestă pe două planuri. Pe de o parte, în introducerea plugului cu brăzdar de fier cu tracţiune animală, care, laolaltă cu creşterea importanţei lucrărilor hidraulice, au creat condiţii sporirii producţiei. Pe de altă parte, se înregistrează două mari tendinţe. Una dintre acestea constă în renunţarea la proprietatea de stat asupra pământului, permiterea liberei circulaţii a pământurilor şi, în consecinţă, - lichidarea obştilor săteşti şi a sistemului de fiscalitate bazat pe „ogoarele cu fântână". Shang Yang şi Shih Chuang Ti au promovat această politică. Numai că în Han I—II se încearcă o restaurare a tradiţiilor Zhou şi în această privinţă, prin măsuri menite să încurajeze pe ţărani, prin interzicerea vânzării către negustori a câmpurilor cultivate. Din păcate, procesul concentrării pământului nu a putut fi stopat. Se cunosc mari proprietăţi măsurând până la 3277 ha, 1383 ha, 3688 ha. Uneori, întinderea pământurilor este completată cu concentrarea unei masive forţe de muncă a sclavilor şi de animale. Astfel, fiul lui Kuang-Wu deţinea 3688 ha, 1400 sclavi, 1200 cai. Este de remarcat că exploatarea acestor mari proprietăţi nu se făcea, aşa cum s-a sugerat deja, cu ajutorul membrilor obştilor săteşti, ci cu sclavi, arendaşi sau ţărani liberi. Totodată, obligaţiile faţă de stat, în produse sau bani, erau împovărătoare. De exemplu, după un cadastru efectuat în 39 d.H., taxele şi contribuţiile în cereale erau astfel fixate încât o familie nu reţinea din recoltă decât ceva mai mult de 50% din necesarul de hrană/familie/an. Evident, putea să adauge un surplus prin munci suplimentare - meşteşuguri, legumicultura, creşterea animalelor, producerea băuturilor. Chiar şi aşa, hrana era insuficientă pentru o familie mai numeroasă, de unde obiceiul vânzării copiilor sau al infanticidului. Asemenea soluţii disperate erau agravate de catastrofe naturale - inundaţii, secete, ridicarea exagerată a preţurilor la cereale cu 20%. 178 Cât priveşti obligaţiile faţă de stat, acestea constau într-un şir de taxe precum: 1/30 parte din 'rÉ'colta stabilită, în 156 î.H., capitaţia constând din 120 cash (2928 gr.aur/an) plătiţi de femei şi de bărbaţi între 15-16 ani, taxa pentru copii, de 20 cash (0,488 gr.auf/an) pentru fiecare copil între 3-14 ani, o taxă pentru fân şi paie, pe animalele de povară sau vite în general. De aici şi starea de nemulţumire din rândul populaţiei săteşti, care a contribuit la declanşarea celor două mari răscoale - a „Sprâncenelor roşii" şi a „Turbanelor galbene". Despre comerţ s-a vorbit deja. în acest context este necesar să se reamintească principalele direcţii ale legăturilor comerciale ale Chinei, nu înainte de a se preciza faptul că, dincolo de unele iniţiative particulare, schimbul la mare distanţă ţinea de autoritatea regală, care nu a ezitat să pună forţa militară în serviciul intereselor sale comerciale (v. expediţia din Ferghana). Ca şi alte ramuri ale economiei, comerţul a beneficiat de îmbunătăţirea sistemului de transport. Construirea de drumuri de uscat şi dotarea lor cu hanuri şi animale, în vremea lui Shih Chuang Ti, crearea de canale intermediare, de exemplu, între Li şi Hsiang, şi racordarea lor la marile artere fluviale, atingerea ţărmului şi amenajarea porturilor, de exemplu, p'an-yu (Canton), dezvoltarea navigaţiei maritime datorită inventării bărcilor cu rame sau cu pânze, introducerea unei monede divizionare pe lângă lingouri (huan), şi anume moneta mare (Kin) cu două diviziuni (leang şi yi) şi apoi a unei monede şi a mai multor, mărunte, în Qin şi Han au favorizat acest sector. Deşi nu se cunoaşte exact dimensiunea mărfurilor transferate în cadrul operaţiilor comerciale, este interesantă menţiunea unor negustori, principate sau oraşe care au manifestat iniţiativă în această privinţă. Astfel, principatul Zhou trecea drept o ţară de negustori, iar oraşele Ying-tu Zh'en şi Chen-Zu'uen, din acelaşi stat, erau mari centre comerciale. în sfârşit, după deschiderea drumului mătăsii spre vest, în 51 d.H., se inaugurează calea prin Burma spre India. Atingerea Coreei şi Manciuriei şi progresele în materie de navigaţie au făcut posibilă stabilirea de raporturi politicocomerciale cu Japonia. Prin Yunnan şi Annam s-au deschis căile, pe mare, spre insulele din sud-est. Cât priveşte frontiera de Nord, aici situaţiile au oscilat în funcţie de raporturile dintre suveran şi diverse triburi barbare, raporturi care au determinat alternarea circulaţiei mărfurilor pe calea tributului sau pe căi economice. Nu există prea multe informaţii explicite relative la structura socială în Shang. în ciuda acestei situaţii, se poate afirma că societatea Shang trebuie să fi fost complexă, prezentând mai multe niveluri ierarhice în afara clanului regal. Faptul că se întâlnesc mai multe ideograme pentru a desemna pe funcţionari sau şefi (Wang, Kong, Kiun, Hen, Wu-jen) este un argument în favoarea ideii diviziunii între funcţiile civile şi militare şi a existenţei unui aparat birocratic, în frunte cu suveranul (Wang). Criteriile de recrutare nu puteau fi altele decât cele de origine, adică funcţiile erau accesibile numai clanurilor nobile. Este interesant că, în Zhou, terminologia a fost în mare măsură abandonată. Dar structura ierarhică piramidală s-a perfecţionat. Nu mai puţin de cinci grade ierarhice au fost stabilite pentru a marca poziţia socială, Kong, hen, po, tsen şi nan, termeni pe care istoriografia, care vede în Zhou deja o societate de tip feudal, i-a asimilat cu titlurile occidentale de duce, marchiz, conte, viconte şi baron. în realitate, unii dintre aceşti termeni au o altă accepţiune. De exemplu, Kong (în Zhou şi Han) avea înţeles de tată, iar po înseamnă frate mai vârstnic. Dacă acesta este înţelesul real sau originar al titlurilor utilizate, este normal să se accepte ideea că ne găsim, în fond în m-»™" — unei structuri de tip patriarhal la scara întregii societăţi, vizibilă si în titlul imperial, tsongtse, eventual chiar în faţa unei involuţii în raport cu perioada precedentă. Baza societăţii chineze o constituiau membrii comunităţilor săteşti. Există însă şi un număr impresionant de sclavi. Deja în Shang, inscripţiile pe carapace de broască ţestoasă reţin termeni ca: Zh'en, pu, nu, fu, cu care sunt desemnate diferite categorii de sclavi a căror importanţă economică era nulă. De regulă, ele serveau ca victime cu ocazia diferitelor ritualuri, ceea ce înseamnă că în societatea Shang nu exista soluţie de integrare socio-economică a acestora. Sursa principală trebuie să fi fost războiul, ca şi în Zhou. Spre deosebire însă de Shang, prizonierii de război reduşi în stare de sclavie în baza unui act (tsi) erau întrebuinţaţi în mod economic, de obicei fiind repartizaţi la lucrări de construcţii. Este cazul clanurilor Shang, cărora li se atribuie construirea oraşului Lo, ca şi punerea în stare de cultură a unor pământuri necultivate. Prin acest exemplu se poate înţelege şi faptul că obţinerea statutului de sclav, ca o consecinţă a legii războiului, vizează în egală măsură poporul de rând şi clanurile nobile. Cu vremea, categoria sclavilor a căpătat în Zhou de Est, Qin şi Han o importanţă din ce în ce mai mare în agricultură, unde a fost utilizată ca forţă de muncă, deşi obiceiul sacrificării lor cu ocazia ritualurilor funerare nu este definitiv abandonat (v. funerariile lui Wu-Kong şi Mu-Kong, cu care prilej au fost sacrificaţi 66 şi, respectiv, 177 de sclavi). Numărul sclavilor a crescut considerabil şi numeroase documente consemnează situaţii deosebite cum este aceea menţionată mai sus. Măsuri pentru protejarea acestei categorii sunt târzii. Astfel, în 35 d.H., Kung-Wu interzice uciderea sclavilor sub pedeapsa uciderii unei persoane libere. Mai mult, se interzice practica înfierării sclavilor (bărbaţi sau femei), pedepsele aplicate sclavilor apropiindu-se, într-o anumită măsură, de sancţiunile prevăzute pentru o persoană liberă. Totodată, se abrogă obiceiul executării sclavilor în public şi al formelor de execuţie prin tortură. Trebuie subliniat că asemenea edicte, conţinând prescripţii mai blânde, nu rezultau neapărat dintr-o judecată lucidă, ci reprezintă, de cele mai multe ori, rezultatul unei reacţii emoţionale provocate de un semn ceresc oarecare. în sfârşit, este necesar să se semnaleze şi faptul că activitatea legislativă din Qin, Han I (Wang Mang) şi Han II a creat premisele unei mari mobilităţi sociale. Este adevărat că în fruntea societăţii chineze au continuat să se afle o serie de clanuri nobile. Numărul lor este mult mai mare (220 în Han I, 372 în Han II). Nu toate s-au bucurat însă de aceeaşi consideraţie. Doar 24 s-au situat efectiv în vârful ierarhiei şi, dintre acestea, două erau venerate cu deosebire, Kung (clanul lui Confucius) şi Pan (clanul lui Pan Ku). De regulă, aceste clanuri nu-şi păstrează aceeaşi poziţie. Ele se mişcă spre centru sau se periferizează în funcţie de legăturile cu casa imperială (de exemplu, împărătesele proveneau din Shang, Ton şi Fu), de bogăţie, afiliaţie facţională, numărul membrilor cu funcţii, ranguri şi titluri, numărul copiilor etc. Important este şi faptul că, în Qin şi Han, persoane de jos, provenind din familii îmbogăţite prin comerţ, şi care aveau calităţi deosebite şi primiseră o educaţie aleasă, puteau accede la statute înalte prin concurs sau prin cumpărare. Chiar şi în aceste, condiţii marile funcţii de stat au continuat să fie deţinute şi transmise pe cale ereditară în cadrul unui număr extrem de mic de clanuri nobile. Trebuie să se menţioneze şi faptul că stabilitatea statului a depins, într-o măsură importantă, de abilitatea împăratului de a manipula diferitele facţiuni şi de a le controla conduita, inclusiv prin proclamarea unor legi somptuoare a căror încălcare atrăgea pedeapsa maximă, ca şi prin sancţionarea, cu toată duritatea, a opoziţiei fată de autoritatea imperială, neexecutarea ordinelor, provocarea de tulburări şi corupţia. între vârfurile societăţii şi sclavi se situau diferite categorii de producători liberi, de condiţie inferioară: ţărani liberi cu proprietate individuală sau membri ai obştilor, meşteşugari particulari sau organizaţi în ateliere imperiale, negustori mici, funcţionari de rând etc. Poziţia lor juridică poate fi presupusă pornind de la o serie de edicte cum sunt cele din 27 şi 36 d.H. Iar daniile făcute în caz de catastrofe văduvelor, orfanilor, bolnavilor si săracilor confirmă existenţa unor categorii incapabile să-şi asigure existenţa. 6. Civilizaţia si cultura Contribuţia Chinei antice la constituirea patrimoniului cultural universal este incomensurabilă. Ca o primă caracteristică generală este de menţionat dezvoltarea armonioasă a tuturor sectoarelor culturii de la orfèvrerie şi artele minore până la arhitectură, filosofie şi ştiinţă, din acest punct de vedere China fiind departe de imaginea altor state orientale în care sectoare întregi au fost neglijate, de exemplu, Persia sau India. Cel de al doilea element caracteristic îl constituie originalitatea culturii, absenţa sau slaba influenţă exercitată de alte civilizaţii asupra celei chineze. Posibilele paralele propuse sunt totuşi discutabile, mai ales, în ceea ce priveşte direcţia curentelor culturale. în sfârşit, este necesar să se reţină că, prin vechime şi complexitate, civilizaţia chineză s-a constituit într-un factor de iradiere în întreaga Asie sud-estică, inclusiv dincolo de mare. în analiza difuziunii civilizaţiei chineze nu trebuie uitate nici zone mai îndepărtate, ca Manciuria, Siberia, Tibet, Mongolia interioară, care au fost atinse direct sau mediat de fenomenul sinicizării. Primele structuri urbane sunt cele identificate la Erilitou, apoi la Zhengzhou şi Anyang. Datele C 14 indică oscilaţii între 2000-1500 î.H. De la început frapează proporţiile monumentale ale zidurilor de incintă (de exemplu, la Zhengzhou, perimetrul zidurilor este de 7195 m) şi ale clădirilor, planul geometric al oraşului, volumul mare de muncă pe care îl presupune construirea platformelor şi monumentelor. Şi este interesant că deja la acest nivel cartierele sunt proiectate în raport de funcţionalitatea lor. în sfârşit, trebuie să se adauge că este dovedit că se practică, în cadrul riturilor de fundaţie, sacrificiile umane. Aceasta înseamnă că ritualul de fundare al oraşelor, descris în She King, a fost deja elaborat în Shang, pe de o parte. Pe de altă parte, structura planificată a oraşului marchează efortul de a transpune, în teren, o ordine cosmică. De aici, forma pătrată şi dispunerea cartierelor în raport cu reşedinţa imperială amplasată în centru, şi ea de formă pătrată şi fortificată. Continuitatea tradiţiei se constată până în Han II. Fundarea Loyangului corespunde întru totul ritualului complicat, prescris de cutumă. în ceea ce priveşte ordinea lucrărilor, acestea începeau cu incinta şi construirea porţilor (între l-3 pe fiecare latură); pe latura de vest se înşirau Kuang-Yang-men (destinată deplasării trupelor şi pentru sacrificii aduse Spiritului drumurilor), Yung-men (poarta armoniei) şi Poarta de Vest (Shang-his-men); pe latura de Nord, Poarta Hsia (Hsia-Men) şi Ku-Men (poarta r.Ku); pe latura de Est, Shang-tung-men (Poarta Superioară de E) pe unde ieşeau călătorii spre Est, poarta centrală de Est (= Chung-tung-men) şi Poarta Hao (=Hao-men); pe latura de Sud, K'ai-yang-men (avea deasupra Ursa Mare), Poarta liniştii (P'ing-ch'eng-men sau P'ing-men) şi Hsiao-yuan-men (Poarta micului parc cu destinaţie funerară). Numărul, numele si amplasarea porţilor erau în strânsă corelaţie cu întreaga viaţă religioasă, politică şi socială. Aluzii din Ying Shao sugerează că porţile erau pictate pentru a răspunde şi mai bine principiilor cosmologice, şi anume în alb (Vest), negru (Nord), verde (Est) şi roşu (în Sud). Porţile erau permanent închise. Abia după trasarea incintei si a porţilor se proceda la construirea clădirilor monumentale începând cu cele cu destinaţie religioasă - altare (Altarul soarelui), temple (Templul strămoşilor), turnul calendarului (Ming t'ang), plantarea arborilor sacri pentru instrumente muzicale şi sicrie. Abia în a treia fază era construit, în terase, palatul. Particularităţile arhitecturii chineze constau în preferinţa pentru planul orizontal şi evitarea desfăşurării construcţiilor pe verticală, asocierea dintre forma pătrată (plan) şi circulară (acoperiş) ca expresie a ordinii cosmice, utilizarea coloanelor ca elemente arhitecturale de bază, forma sinuoasă a acoperişurilor, care imită aripile aripile de fazan în zbor. Ca material de construcţie a fost folosit lemnul, atât în structură, cât şi în şarpante şi în realizarea coloanelor, iar pentru pereţi, lutul. Revoluţii semnificative în arhitectură sunt înregistrate pe la mijlocul secolului VII î.H. Deja din această vreme cunoaştem numele unui arhitect - Hi Ssen. De activitatea acestuia se leagă construirea, în Lu, a unui templu la care, pentru prima oară, s-a realizat forma chinezească clasică a acoperişului. De noua tendinţă în arhitectura se leagă pictarea cu roşu a coloanelor (în loc ca ele să fie văruite), decorarea pereţilor cu fresce (palatul regelui din Lu). Legendele (de exemplu, ciclul de legende legate de Cheu-sin) menţionează săli decorate cu fildeşuri şi porţi ornamentate cu jad. Interesant este faptul că reşedinţele fastuoase din sec. VII-VI î.H. erau considerate replici ale palatelor Zhou. In sfârşit, trebuie să fie semnalate soluţiile menite să transfere, în plan arhitectural, ideile universaliste din Qin şi Han. Palatul, considerat un microcosmos, reproducea lumea (conţinea atâtea camere câte zile erau într-un an), iar relaţiile cu cerul erau subliniate prin reproducerea Căii Lactee şi a podului triumfal despre care se credea că îl traversează. Tradiţia Qin atinge forme spectaculoase în palatul construit de Wu (Han I), ale cărui elemente componente reprezintă, realmente, sinteza lumii: parcuri cu ape, lacuri şi insule artificiale, toate speciile de animale şi plante, coloane izolate din bronz decorate cu genii înaripate etc. Sculptura este reprezentată prin lucrări în ceramică sau în bronz, cum sunt seriile de acrobaţi, dansatori, soldaţi, conducători de care, provenind din descoperiri de caracter funerar cum sunt acelea din mormântul lui Shih Hunag Ti sau din mormântul de la Leitan (Han II). Măiestria artiştilor chinezi este probată nu numai de capacitatea de redare a fizionomiilor particulare, dar şi prin realizarea unor statui ecvestre, de exemplu, călăreţul din bronz din mormântul Han II de la Wu-Wei (Kansu). Sculptorii animalieri rămân faimoşi, printre aceştia numărându-se acela care a creat un cal în galop, provenind din acelaşi mormânt de la Wu-Wei (Kansu). O categorie specială o constituie obiectele uzuale decorate cu figuri umane sau animale, din care pot fi citate lampa de bronz susţinută de un personaj feminin îngenunchiat, descoperit în mormântul prinţesei Tou Wan, şi modelul cu turn cu ceas din ceramică smălţuită (Han II). grup extrem de interesant îl constituie cărămizile decorative conţinând scene de toate zilele (minerit, operaţii meşteşugăreşti) sau redând faţade de monumente etc Arta bronzărilor chinezi este dominată de vasele de bronz, decorative şi prin forma lor (de exemplu, vasul ritual zun în formă de berbec descoperit la Ningxiand si datând dm Shang) sau, mai ales, prin motivistica ce a permis distingerea mai multor stiluri artistice, cum sunt cele cinci stiluri din Shang. Li se adaugă clopotele si oglinzile din bronz, ca şi piesele din jad, fildeş sau lac. Producţia istoriografică a fost deja semnalată la locul cuvenit, după cum au fost amintite opere literare care au servit şi ca sursă de inspiraţie pentru istoric. Din aceste motive nu mai este necesară o revenire asupra lor. De reţinut doar numele poetului Qu Juan, autorul poemului Li Sa. în schimb, este obligatorie prezentarea ceva mai amănunţită a şcolilor filosofice chinezeşti, care înfloresc începând cu secolul al VI-lea î.H., dintre care unele au jucat un rol important, uneori chiar decisiv, în viaţa politică şi socială a statului; în total, nouă şcoli filosofice (Kia) mai importante dintre cele 100 menţionate în izvoare, rol capital jucând şcolile Yu (Lu), Tao (Ch'u), Mo (în Song), Fa (în Qin). Printre doctrinele elaborate în aceste şcoli se numără confucianismul, elaborat de Kong Qin (Confucius) ataşat tradiţiilor spirituale din Zhou. Preocupat de filosofie morală, acesta elaborează o serie de concepte precum Jen (virtutea sau bunăvoinţa) şi li (buna comportare). Totodată, el aşează deasupra tuturor obligaţiilor morale sacrificiile faţă de strămoşul divin şi sacrificiul personal în favoarea valorilor tradiţionale. în sfârşit, proclamă atotputernicia divinităţii şi a providenţei şi ridică la statutul de dat ceresc sistemul de societate pe ranguri şi principiul seniorităţii, ca şi respectul faţă de autoritate. Cu alte cuvinte, confucianismul reprezintă o formă de salvare a patrimoniului ideologic din Zhou. Dintre elevii lui Confucius cel mai important rămâne Mong-Tze (Mencius). Şcoala întemeiată de Mo Tzu se diferenţiază de confucianism atât prin filosofia politică, cât şi prin cea socio-morală, dovedindu-se în ambele domenii un utopic (mohism). Astfel, Mo Tzu consideră guvernarea ideală cea încredinţată înţelepţilor şi proclamă ca unic remediu pentru starea de nemulţumire, banditism şi imoralitate, întronarea principiilor fraternităţii. Taoismul, expresia doctrinară a şcolii Tao, opera lui Lieu-Tzu şi Chuant-tzu, acceptă guvernarea ca un rău necesar şi promovează ideea de nonrezistenţă sau de inacţiune faţă de aceasta. Ideea centrală a filosofiei rămâne principiul atotcuprinzător de tao, elementul fundamental al întregului univers. Aspectele negativiste ale doctrinei rezultă din formularea de către Lieu-u a concepţiei care refuză respectul faţă de legi şi neagă virtuţile. Dar nici ideile utopice nu lipsesc din doctrina sa, între care aspiraţia spre o ţară ideeală, lipsită de orice valori civilizate, în care domneşte pacea. In sfârşit, şcoala legaliştilor, care pretinde că nici o ţară nu poate fi guvernată fără o lege severă. Nu mai puţin importante sunt realizările în domeniul tehnicii şi al Ştiinţelor teoretice. Din astrologie şi sub presiunea unor interese politice s-a născut astronomia care a dat nume ilustre (Gan De din Chu şi Shi Shen din Wei) şi o lucrare „Cartea Stelelor" conţinând date precise despre 800 stele, descrieri de poziţie, mişcările Planetelor (Saturn, Venus, Jupiter, Mercur), date despre mişcarea soarelui, succesiunea anotimpurilor, date meteorologice. Progrese însemnate se cunosc în medicină prin dezvoltarea unor domenii ca pediatria, metode de diagnosticare, Un tratamente, ca şi farmacologie. Hidraulica (având ca exponent pe Wang Ching), matematica, inventarea lacurilor, mătăsii, hârtiei şi oţelului, ca şi ştiinţa războiului (elaborată de strategi ca Su Wu şi Su Bin din Qi) completează tabloul contribuţiei Chinei antice la progresul cunoaşterii umane. Trebuie să se sublinieze forţa de iradiere a civilizaţiei chineze, care a dat mai mult decât a primit. Li Chi nu poate cita în favoarea unor influenţe mesopotamiene decât vasul în formă de floare şi motivul „omul cu fiarele". Jessica Rawton, preluând alte puncte de vedere, atrage atenţia asupra unor teme decorative central asiatice având ca sursă grupul Ordos. Raportul poate fi şi invers, adică arta animalieră din Asia Centrală să fi evoluat sub influenţa sinică. între aceste elemente străine preluate în spaţiul chinez, cel mai important rămâne, fără nici o îndoială, difuziunea, începând cu Han II, a buddhismului. Acceptat la palat, buddhismul a reuşit să marginalizeze cultele tradiţionale şi să se instituie în religie de stat. în ceea ce priveşte religia, China Antică, spre deosebire de alte zone ale lumii orientale, prezintă o caracteristică importantă şi destul de stranie. Este singura zonă în care s-au petrecut fenomenul pierderii mitologiei şi reducerea comportamentului religios la respectarea unor ritualuri ancestrale. De asemenea, se pare că principalul zel religios este concentrat în jurul cultului strămoşilor fiecărui clan, inclusiv ai clanului regal. Cel de-al doilea aspect interesant îl constituie elaborarea unor doctrine filosofice care încorporează elemente de religie şi chiar tind, cu vremea, să se transforme în religii (confucianismul şi d(t) aoismul). Important este şi faptul că, indiferent de unele date legendare care au fost vehiculate, cele două doctrine principale au fost dezvoltate de gânditori a căror viaţă şi loc de desfăşurare a activităţii sunt mai mult sau mai puţin reconstituibile. Trebuie să se adauge şi amănuntul că aceste doctrine au fost răspândite atât pe cale orală, cât şi prin texte. Există o serie de diferenţe importante între confucianism şi d(taoism). Cea dintâi priveşte convingerea adepţilor lui Lao Zi că învăţăturile sale grupate în Lao Zi (ulterior desemnată cu titlul Dao De Jing) sunt revelate. Aceasta, în timp ce opera confucianistă este atribuită lui Confucius şi adepţilor şi succesorilor lui şi este lipsită de ideea de revelaţie. Trebuie ţinut seama şi de faptul că, în dinastia Qin, opera confucianistă a fost interzisă şi că ceea ce i s-a atribuit reprezintă şi rezultatul unui efort de reconstituire ulterior. Este necesar să se adauge că opera confucianistă este importantă şi prin numărul mare de tradiţii ancestrale încorporate şi care permit reconstituirea gândirii religioase originare chineze, ca şi observarea unui ataşament foarte puternic pentru aceste tradiţiiPrincipale cărţi confucianiste sunt: Shu Ching (Cartea Istorie), cu părţi de istorie reală sau mitizată care merg până la începuturile statului chinez; Shih Ching (Cartea Odelor), importantă pentru principiile morale pe care le proclamă; / Ching (Cartea schimbărilor) este cartea divinaţiei care cuprinde şi rituri foarte vechi; Ch'un Chin (Analele despre perioada Primăvară şi Toamnă), care conţin trei comentarii, scrise chiar de Confucius, în care este explicată doctrina sa; Li Ching (Cartea ritualului şi a protocolului), din nou cu elemente foarte timpurii mergând până în perioada Zhou. Acestor texte li se adaugă Lun Ju (opere selctate şi adnotate de Confucius); Meng îi (opera lui Mencius); Hsiao Ching (Cartea filiaţiei). Operele taoiste principale rămân: Tao The Ching (cunoscută şi ca Zicerile lui Huang Ti - patronul mitic al şcolii taoiste şi Lao-Tzu); Chuang-Tzu (în care este condamnată doctrina lui Kan-T7.11 Hua Hn China (Cartea conversiunii barbarilor din vest). La aceste surse trebuie să se adauge textele divinatorii de pe oase şi de pe carapacele de broască ţestoasă datând din prima dinastie istorică - Shang. Importante sunt şi inscripţiile pe stele. între acestea, referirile la Lao-Tzu drept „emanaţie a haosului"şi la „coeternitatea lui cu cei trei luminători - soarele, luna, stelele" marchează deja zeificarea lui. La aceste date trebuiesc adăugate încă două elemente. Şi anume, o trăsătură comună. Ambii creatori de doctrine au sfârşit prin a fi sanctificaţi (Confucius) sau divinizaţi (Lao Tzu) şi au beneficiat fie de temple, fie de altare şi de obligativitatea aducerii de ofrande. Ofrandele constau din mătase, vin, zeamă de carne şi un bou (în cazul lui Confucius). Li s-a adăugat o ceremonie a dansului pe un acompaniament de flaute şi cânt. în cazul lui Lao Tzu, ofrandele cele mai importante constau din arderea de aromate, dansuri rituale acrobatice. Sub influenţa buddhistă, imaginile celor doi creatori de doctrine au fost expuse în temple. Evident, aceste evoluţii se înregistrează în perioada medievală din istoria Chinei. Dar, deja în Han, fenomenul mai sus amintit este vizibil. Se mai poate adăuga, ca o trăsătură comună pentru antichitate, absenţa unor preoţi care să fie ataşaţi celor două culte. Abia în epoca ■ mai nouă se întâlnesc preoţi, congregaţii şi ierarhii sacerdotale (cel puţin în d(t)aoism). Diferenţele cele mai importante privesc modalitatea de diseminare a ideilor fiecărei şcoli în parte şi publicul cărora le sunt adresate. Confucius şi adepţii săi se adresează persoanelor educate, nobile prin obârşie sau prin învăţătură. Cadrul normal în care învăţătura este propagată este creat de şcoală şi de Academie. De altfel, Confucius va fi ales drept patron al literaţilor. D(t)aoismul s-a răspândit prin misionarism şi se adresează oamenilor de rând, fără educaţie, care chiar resping învăţătura ca aducătoare de moarte timpurie. Este important că ambele tradiţii au preluat, prin sincretism, vechi culte şi credinţe tradiţionale şi chiar religii străine, cum este buddhismul. Pornindu-se de la aceste informaţii, la care se adaugă o serie de descoperiri arheologice, se pot reconstitui etapele religiei în China. O perioadă iniţială este dominată de perceperea lumii supranaturale ca fiind divizată în spirite favorabile sau demoniace, de cultul strămoşilor şi de divinaţie. Din această triplă viziune a rezultat natura tripartită a „agenţilor" de cult: vrăjitori/magicieni, astrologi -invocatori - sacrificatori, fiecare îndeplinind funcţii foarte clare. Peste această lume a spiritelor s-a suprapus un panteon foarte confuz format din două divinităţi principale complementare (cerul şi pământul) şi un număr mare de manifestări întruchipând elemente naturale (ploaie, foc) sau componente ale efortului uman (recoltă, ziduri etc.), spirite ale unor personaje dispărute în mod tragic şi care au fost eroizate etc. Nici una dintre aceste divinităţi nu este concepută antropomorf, ci doar ca o putere sau voinţă. Valoarea celor două categorii de puteri este perceptibilă in natura ofrandelor şi regularitatea cu care erau aduse. Ofrandele pentru strămoşi Qrau obligatorii, în timp ce ofrandele pentru zei erau facultative. Trebuie subliniat că, până la pătrunderea buddhismului şi la transformările înregistrate de confucianism şi d(t)aoism, nu există temple, ci numai altare şi nici alte tipuri de slujitori cu excepţia acelora menţionate mai sus. Cât priveşte riturile îndeplinite de rege în dinastiile Shang şi Zhou, acestea constau din aducerea de jertfe pentru strămoşul clanului regal (Shang Di), cerului, pământului, ploii (apelor), consultarea semnelor tracspvpa nrimelor brazde si ..snnnov»->" ~->r — A— i...T „J ..„ _r.— J_ îumărau un disc de jad perforat, animale, cereale, fructe, peşte, prăjituri, chiar oameni. ndeplinirea strictă a obligaţiilor ritualice şi respectarea unor norme de comportare norală constituie esenţa învăţăturii confucianiste. Confucianismul nu promitea o ;peranţă în legătură cu viaţa de dincolo de moarte. în sfârşit, din Han, obligaţii speciale ;unt legate de Confucius, în principal, în locul său de baştină (din 59 d.H.) - Ch'u-fu din principatul Lu - şi în şcoli unde sunt amenajate capele sau altare. D(t)aoismul oferea speranţe mai mari - nemurirea sau măcar o viaţă cât mai ungă, de aici preocuparea pentru găsirea elixirului vieţii. Panteonul d(t)aoist s-a structurat abia în Han, deşi Creatorul doctrinei este contemporanul lui Confucius. Divinitatea supremă este proclamată Huang Ti (împăratul galben), o divinitate cosmică, considerată de către Lao Tzi încarnarea lui Tao (Marea Cale). Ceva mai târziu a fost elaborat conceptul de triadă. Prima divinitate devine Yuan Shih Tien Ts'un, una din ipostazele lui Tao şi care se revelă în caracterele jadului. Un mit al :reaţiei a fost articulat pe această concepţie din care nu lipseşte natura revelată a cărţilor sacre ale d(t)aoismului = Ling Pao - bijuterii sacre. La al doilea nivel se flă Ling Pao Chin, stăpânul bijuteriilor sacre. în sfârşit, pe al treilea loc se afla hiar Lao Tzi, care poartă epitetul de Tai Shang Lao Chun. Ultimul revela învăţătura Iao oamenilor care au dovedit că pot ajunge printre nemuritori. Importantă este prezenţa, în panteon, a unei zeiţe - His Wang Mu = regina mamă a vestului şi care domnea peste un paradis în munţii K'un Lun, paradis locuit de nemuritori. Această divinitate feminină este, în acelaşi timp, o mediatoare între oameni care aspiră la mortalitate şi zei. Iarba nemuririi era cultivată sub supravegherea ei. Era nevoie de o pregătire specială pentru a putea consuma această plantă, posedarea de talismane, în principal, cunoaşterea textelor sacre. Din sec.IH-VI d.H. s-a pus accentul pe texte. Din sec.VI d.H. încep să fie înălţate stele în onoarea „împăratului jadului". Dar, abia din dinastia Sung, d(t)aoismul devine cult aflat sub protecţie oficială. Până atunci, numărul mare de adepţi se găseau în categoriile de jos ale populaţiei. Nu trebuie uitat că cele două mari răscoale populare din Han - a „Sprâncenelor osii" şi a „Turbanelor galbene" - au fost provocate de agitatori d(t)aoişti. De notat şi lunga durată a perioadei de pregătire a oficianţilor, care poate ajunge până la 20 de ani. Cunoaşterea orală a textelor, mai ales cele secrete, respectarea unor restricţii alimentare, rostirea de litanii etc. făceau parte din programul de formare. D(t)aoismul a influenţat şi arta şi literatura. Un mit al creaţiei lumii din timpul lui Lao-Tzi este inventat acum. O serie de teme, cum este aceea a nemuritorilor (fiinţe înaripate), se regăsesc pe lacuri şi oglinzi încă din Han. De d(t)aoism se leagă şi ecomandarea de a poseda cunoştinţe de alchimie, care capătă în acest condiţii o dezvoltare deosebită. în special, producerea aurului din mercur era extrem de dorită i exprima aceeaşi aspiraţie spre nemurire. Consumarea drogurilor, gimnastica espiratorie, alte genuri de exerciţii sunt recomandate ca tot atâtea trepte spre a atinge imortalitatea. Dat fiind aceste idei, d(t)aoismul poate fi integrat în grupul eligiilor de salvare. 1. Problemele legate de apari ţia statului chinez. Repere cronologice 2. Particularit ăţile statului chinez şi a evoluţiei acestuia 3. Centralizarea statului şi contribuţia dinastiei Qin la procesul de unificare. Politica de reforme 4. Instituţiile politice şi evoluţia lor. Regalitatea chineză 5. Specificul religiei chineze. Cultul str ămoşilor Teme de referate 1. Drumul mătăsii sau fenomenul sinicizării 2. Confucianismul între filozofie şi religie 3. Budismul şi aporturile sale în lumea chineză 4. Contribuţia civilizaţiei chineze la dezvoltarea patrimoniului cultural universal Bibliografie selectiv ă întrebări recapitulative Izvoare • Cartea poemelor Shi, (traducere Mira C. Lupeanu), Bucureşti, 1985 • Yuan Ke, Miturile Chinei antice, Bucureşti, 1987 • Perceptele lui Confucius, Editura ETA, Cluj-Napoca, 2000 Studii şi sinteze • Bielentein H., The Restoration of the Han Dynasty, Stockolm, 1953 • Bielentein H., The Restoration of the Han Dynasty, vol IV, Stockolm, Bulletin, 51,1979 • Bozan, Jian Sia, A Concise History of China, Beijing, 1988 • Fitzgerald, C.P., Istoria culturală a Chinei, Bucureşti 1998 • Gemet, J., Lumea chineză, HI, Editura Meridiane, Bucureşti, 1985 • Granet, M., La pensée chinoise, Paris, 1934 • Lombard, D., China imperială, Editura Corint, Bucureşti, 2003 VIL IRANUL 1. Ţara şi populaţia Teritoriul pe care se vor succeda trei structuri politice - Elam, Media şi Persia - ocupă o poziţie geografică avantajoasă din punctul de vedere al contactelor cu mari centre de civilizaţie, în principal, cu cea mesopotamiană. Aceasta şi explică evoluţia timpurie, sincronă şi raporturile dintre platoul iranian şi comunităţile din zona celor două fluvii - Tigrul şi Eufratul, în ciuda multor dezavantaje pe care le oferea din punct de vedere geografic şi climatic, precum şi rolul de placă turnantă între Asia Anterioară şi Mijlocie, India şi Asia Centrală. Trebuie adăugat că funcţia de culoar între neamuri şi civilizaţii nu apare să fi fost favorizată de detaliile mediului geografic. Un platou imens străbătut de o mare depresiune deşertică (considerată cea mai uscată din lume), cu lacuri şi soluri sărate, cu dune mişcătoare, fără nici o urmă de viaţă posibilă. Unele oaze apar doar în jumătatea sa nordică (Dacht-e Kevir). Acest spaţiu imens este înconjurat de lanţuri muntoase, şi anume, Zagros la vest, Elbourz la nord, Khorassan, Makran şi Suleiman la est, sud şi sud-est. Unele din aceste lanţuri muntoase (Zagros) ofereau, între pantele lor, condiţii de viaţă sau bogăţii foarte căutate: păşuni, păduri, iar poalele şi câmpiile de la baza lor au permis dezvoltarea horticulturii (rodia, smochinul), viticulturii şi cultivarea unor plante ca grâul, orzul, macul. Condiţiile climatice schimbătoare au contribuit la practicarea păstoritului nomad sau transhumant cu capre şi oi. Munţii Elbourz, deşi sunt mai înalţi, au permis accesul spre Marea Caspică, mărginită, în zona sudică, de câmpii bogate, cum este aceea a Azerbaidjanului iranian. Şi astăzi, regiunea respectivă este una dintre zonele cele mai populate, în care agricultura reprezintă ocupaţia principală. Zona amintită este cunoscută şi sub numele de „istmul medic", întrucât este străbătută de două drumuri care au permis accesul, dinspre Asia Centrală spre vestul Iranului, a unor grupe de migratori. Nu trebuie uitat că magii sunt consideraţi ca făcând parte dintr-un trib originar din Azerbaidjan. Două trecători care străbat Makran permit accesul spre golful Oman şi Belucistan. Uşor de străbătut era şi Khorassan-ul, un lanţ nu prea înalt şi care era dublat de o vale foarte fertilă, reprezentând şi ea o cale comodă de pătrundere spre platou. La aceste câmpii şi văi se adaugă cea mai prosperă dintre toate, Khuzistan-ul (Susiana), care deschide dublul acces spre Mesopotamia şi Golful Persic. La avantajele şi dezavantajele amintite trebuie adăugate climatul excesiv continental cu ierni foarte reci şi veri toride şi puţinătatea apelor cu debite mari care să permită dezvoltarea unui sistem de irigaţie. Doar un fluviu şi un râu cu debite mai importante - Karoun navigabil, spre vărsare şi Hilmand-u\ - prezintă interes. Ultimul se varsă în lacul Zerreh după un curs de 1000 km. Foarte importante sunt bogăţiile subsolului, care au făcut din Iran un spaţiu dezirabil - roci nobile (marmură, alabastru, chlorit), pietre semipreţioase (comalină, turcoise), minereuri metalifere (fier, aramă, staniu, plumb). Li se adăugau lemnul de construcţie (stejar, gorun, nucul). Şi mai importante erau căile de acces care facilitau circulaţia între extremităţile platoului, între platou şi Mesopotamia, Asia Centrală, bazinul Indus-ului. Cele mai importante sunt drumurile care legau „istmul medic" de Susiana, drumul prin Diyala şi Kerkha între Ecbatana şi Mesopotamia. Cea de-a treia cale importantă este aceea care unea, prin valea Kabulului, platoul iranian de India. în sfârşit, cea de-a patra legătură era pe mare. Se poate sublinia că, după toate datele cunoscute până acum, cel de-al patrulea drum posibil nu a fost niciodată explorat înainte de Alexandru. Pentru lumea iraniană, căile terestre, cu toată lungimea şi cu toate dificultăţile lor, erau mai familiare şi, în consecinţă, erau unicele frecventate de către locuitorii de pe platou. Platoul iranian este o zonă populată relativ târziu, cele mai vechi prezenţe umane fiind legate de mezolitic şi de neoliticul preceramic şi ceramic. Interesant este faptul că, din mileniul IVî.H., se înregistrează aici o dezvoltare spectaculoasă, în mai multe zone care ofereau condiţii geo-climatice favorabile se constituie aşezări de tip protourban. Problemele cele mai importante care se pun în legătură cu Iranul antic sunt cele legate de originile locuitorilor lui. Numele dat în documente sumero-akkadiene ţării constituite dincolo de Zagros -Elam - a fost extins asupra populaţiei, limbii şi culturii. Ca atare, operăm cu conceptul de elamiţi şi limba elamită pentru a defini nivelele cunoscute de la Susa (I, III), Shahr-I-Sokhta, Tepe Giyan, Godin Tepe, Tepe Sialkh, Tell-i-Iblis etc. Numărul mare de referiri în texte mesopotamiene, textele elamite (numai de la Tchoga Zâmbii au fost recuperate 47 de inscripţii de fundaţie), descifrarea scrierii elamite liniare au făcut posibilă clasificarea, puţin cam vagă, a acestui grup printre populaţiile asianice, înrudite poate cu cele caucaziene. Peste acest fond etno-lingvistic s-au suprapus mai multe valuri de vorbitori de limbi indo-iraniene. Grupul masiv este format din iranienii propriu-zişi (mezi, perşi, sagartieni, părţi, haraiva, sakka) care s-au înşirat de-a lungul platoului iranian. Se presupune că începutul procesului de migraţie are loc în jur de 1500 î.H. şi are ca efect, mai larg, ruperea din corpul indo-iranian a iranienilor. Există impresia că acest val principal a fost precedat de alte două grupuri. Un grup foarte subţire de care pot fi legate nume, tradiţii religioase şi militare din regatul Mitanni. Cel de-al doilea, mai important din punct de vedere numeric şi politic, ar fi constituit din kassiţi şi alte mici grupe afiliate. Nu este uşor de precizat patria şi traseele urmate de grupurile care s-au deplasat mai de timpuriu. Când este vorba de ultimul val, localizarea patriei în zona estcaspiană şi central asiatică este confirmată de geografia avestică. Cât priveşte căile de pătrundere, pot fi luate în considerare „istmul medic" şi un drum mai lung peste Oxus, Bactria. Aşezarea de la Tepe Hissar, cu ceramică neagră, este considerată a reprezenta dovada arheologică cea mai timpurie a noilor veniţi. Cât priveşte dispunerea în spaţiu sau modul de luare în stăpânire a ţării este de menţionat poziţia occidentală a mezilor. Perşii şi sagartienii rămân în răsăritul Iranului. Nu este uşor de fixat momentul în care un clan regal persan avansează spre Apus şi se instalează în Susiana, în ţara elamită. Pârtii rămân la M »5 :-- i_ .~ i_ : îai vechi strat, databil de la sfârşitul mileniului II î.H., numit iranian vechi, limba Dmună sau primitivă, nu este cunoscut din texte. Cele mai timpurii atestări ale mbii persane vechi (meda, avestica) nu sunt anterioare secolului VIII î.H. Cu îcolul IV—III î.H., se operează cu conceptul de mediopersană sau pahlavi. Aceleiaşi erioade sau faze îi aparţine partha. Apariţia noului grup de populaţie este marcat u numai de o clasă nouă de ceramică (cea neagră), ci şi de obiceiuri funerare iferite, de un tip antropologic nou, de prezenţa pieselor şi motivelor „nordice". Trebuie subliniat că această migraţie nu s-a realizat într-un singur val imicitor, ci este vorba în realitate de o penetrare în etape, marcată de lungi popasuri, u care ocazie migratorii asimilează populaţia locală şi îşi impun o parte din tradiţiile ulturale proprii. O asemenea situaţie este ilustrată de necropola B de la Sialkh (în aza Kashan), în care trăsăturile central asiatice şi ciscaucaziene sunt evidente. Dacă mezii reprezintă avangarda iranienilor şi noua lor patrie este mărginită e Munţii Zagros, pare destul de ciudat faptul că, pentru vecini (kassiţi şi assirieni), ingura autoritate politică recunoscută continuă să fie Elamul. Până la 649 î.H., llamul este adversarul cel mai periculos de dincolo de Zagros. Mezii şi perşii nu par în texte externe înainte de sec.IX-VIII î.H., şi anume, în calitate de entităţi lependente de statul assirian. Doar la sfârşitul sec.VIII î.H., Sargon II menţionează i stare tulbure în zona medă. începuturile ridicării mezilor şi perşilor este legat de doua jumătate a secolului VII î.H. Fără nici o îndoială că lichidarea regatului lamit, dublată de decăderea dinastiei assiriene, a favorizat această ascensiune. 2. Izvoare Ca şi în cazul altor state orientale, perioada pentru care izvoarele externe tbundă este cea mai recentă. în cazul nostru, mezii şi perşii au intrat în conştiinţa storică prin istoriografia greacă şi romană. Interesul manifestat de greci este explicabil datorită confruntării dramatice dintre cei dintâi şi perşi. Herodot şi Eschil „Perşii") ilustrează acest interes cvasicontemporan cu evenimentele care s-au ) rodus la Marathon sau la Salamina. Nu este singura explicaţie. Victoria lui Cyrus tsupra lui Cresus, cucerirea regatului lidian, instituirea controlului regelui persan tsupra Asiei Mici, inclusiv asupra Greciei microasiatice, erau motive suficiente ) entru a trezi un interes pentru noua putere politică. Din motive total opuse, adică din simpatie, perşii ocupă un rol pozitiv în relatările Vechiului Testament privind perioada postexilică. Pentru epoci mai recente trebuie să se adauge numele lui Kenophon, Strabon, Diodor din Sicilia, Arrian şi Quintus Curtius. Descifrarea scrierii cuneiforme a permis accesul la surse mai vechi, mai ales, kkadiene. Importanţa cea mai mare a avut-o însă şansa de a utiliza sursele interne, n principal, de epocă achemenidă. Acestea constau dintr-o serie de tăbliţe de iindaţie, de exemplu, aşa numită „Cartă de la Susa", „chitanţele" din palatul de la D ersepolis (peste 30.000 de tăbliţe), inscripţii comemorative (v. marea inscripţie de a Behistun), funerare (Naqh-i-Rustam). Trebuie precizat că limba acestor texte nu |este neapărat persană. Persana este utilizată în inscripţii comemorative, unele [chitanţe, în cartea sfântă, care este Avesta, scurte inscripţii din palate, cum ar fi ele de la Susa şi Passargadae. Paralel cu persana, care rămâne limba vorbită de un arameica şi o variantă târzie de akkadiană. Acestor texte li se adaugă inscripţii redactate în elamită, emanând din cancelariile regale şi un lot imens de tăbliţe cu scriere pictografică şi liniară protoelamită. Aceste texte, care se datează între aprox. 33002800 î.H., sunt economice (Susa, Sialkh, Shahr-I-Sakhta, Malyan, Tepe Yahiya) şi numerice (Godin Tepe, Tehoga Mish, Ghazir, Susa). între textele elamite cele mai interesante rămân cele 47 de inscripţii descoperite în zigguratul de la Tehoga Zâmbii. Izvoarele scrise sunt completate, în mod fericit, cu cele arheologice, începuturile arheologiei iraniene sunt legate de numele lui Jacques de Morgan, care a dezvelit, printr-o cercetare de tip industrial, Susa. I-a urmat scoaterea la lumină a palatelor de la Passargadai şi Persepolis. Cele mai spectaculoase rezultate sunt cele legate de descoperirea monumentelor de epocă protoelamită şi elamită. între acestea se numără ansamblul de la Tehoga Zâmbii, constând dintr-un oraş fortificat, în care se înscriu un cartier de locuinţe, trei palate, un ziggurat (cel mai bine conservat), alte temple, porţi monumentale, morminte. Surse importante de informaţie rămân reliefurile (indiferent de tehnică - cărămizi smălţuite sau basorelief ) care decorează Apadana (de la Persepolis), interiorul şi uşile palatelor. De un interes deosebit a fost descoperirea tezaurului de la Persepolis, o construcţie care prin obiectele recuperate din interiorul ei a uşurat înţelegerea unui ceremonial special ce avea loc de Anul Nou în această cetate mai importantă din punct de vedere politic şi religios decât administrativ. De asemenea, o serie de stele, cum este „Stela Canalului", a făcut posibile reconstituirea artei aulice persane şi modul în care erau percepute raporturile dintre rege şi supuşi. în sfârşit, recunoaşterea originalităţii arhitecturii şi artei monumentale elamite a permis cercetătorilor identificarea sectoarelor în care arhitectura, arta şi administraţia persană sunt tributare civilizaţiei create de predecesorii lor. Monumentele funerare regale se constituie, de asemenea, într-un patrimoniu important. 3. începuturile statului. Evoluţia structurilor politice A. Ceea ce frapează în cazul stratului protoelamiteste originalitatea procesului de urbanizare, în ciuda faptului că legăturile cu Mesopotamia au fost permanente şi că componente Uruk şi Djemdet Nasr, componente ale sale, au fost recuperate dincolo de Zagros, în principal, în Susiana. De fapt, este vorba de două serii de evoluţii originale. în primul rând, este vorba de Susa, care se dezvoltă autonom, dar care influenţează aşezări situate în nord-vestul Iranului (Giyan, Sialkh) sau pe platoul Kerman (Tell-I-Iblis). Alte centre evoluează autonom în raport cu Susa. Este cazul aşezării Shahr-I-Sokhta din delta Hilmandului (Seistan). Fără să se intre în prea multe detalii arheologice este necesar să se reţină că aşezările amintite, atribuite perioadei protoelamite, sunt aşezări multifazice care deţin puncte cheie de-a lungul unor trasee comerciale (de exemplu, Godin Tepe, Sialk, Tel-I-Ghazir, Susa, Shahr-I-Sokhta) sau sunt avantajate de bogăţia în materii prime (chlorit la Tepe Yahiya, minereuri de aramă la Tell-I-Iblis, Sialk). O serie de detalii sugerează ca aceste aşezări aveau funcţii urbane. De exemplu, este confirmată existenţa unor m esteS U £ ri S ecializat-p rrr H ?U P iviyitinpa m nnrii la T np Y V ahiva A nco cm to lnH A ir* cartiere speciale. De asemenea, îndeplinesc rolul de centre de redistribuţie în cadrul nimbului la mare distanţă. Prezenţa unor străini care ocupă o zonă distinctă a ezării a fost şi ea semnalată la Tepe Yahiya. Mai multe indicii dovedesc ierarhizarea icietăţii, detaşarea elitelor (v. diferenţele de inventar, prezenţa sau absenţa obiectelor : prestigiu) în cele 20.000 de morminte cercetate la Shahr-i-Sokhta. Descoperirea ior clădiri monumentale şi a arhivelor constituite din tăbliţe numerice şi economice, umărul mare de sigilii şi impresiuni de sigilii pledează pentru existenţa unui idiment de aparat administrativ. Evoluţia acestor centre nu a fost uniformă. De exemplu, Shahr-I-Sokhta era :dus la un simplu sat pe la 2000 Î.H., după care dispare, deşi între 2400-2100 î.H. tinsese o extensiune maximă (ocupă o suprafaţă de 80 ha). Nu s-a putut identifica devărata cauză a acestui declin brusc. Numai în Susiana se înregistrează o evoluţie ontinuă, ilustrată nu numai de situaţia Susei, ci şi de numărul mare de aşezări ) ărute în regiune, aşezări controlate de Susa, transformată în placa turnantă în omerţul cu Mesopotamia. Aceasta trebuie să fie una din explicaţiile faptului că, începând cu a doua îmătate a mileniului III Î.H., o dinastie elamită şi-a consolidat autoritatea la Susa asupra unui spaţiu întins, realizând o unificare culturală. Nu ştim prea multe ieruri despre această dinastie. Sigur este faptul că acum se utilizează două sisteme e scriere - cea cuneiformă, împrumutată din vale o dată cu limba sumeriană, şi o criere proprie, adaptată limbii elamite. Acest avânt a fost stopat de tendinţele xpansioniste manifestate de regii akkadieni, începând chiar cu Sargon cel Bătrân, bia succesorii săi vor duce la bun sfârşit această operă. Naramsin înfrânge orice icercare de împotrivire şi reduce Elamul la statutul de provincie încredinţată pre administrare unui guvernator (c.2160 î.H.). Măsura cea mai importantă legată e această perioadă este substituirea elamitei cu akkadiana, ca limbă a administraţiei. ie înregistrează, de asemenea, un fenomen de semitizare a numelor proprii. Raportul Akkad/Elam cunoaşte o răsturnare spectaculoasă în momentul în are este desemnat, drept guvernator un elamit, în persoana lui Puzur-Inshushinak. Jumelé teoforic pe care-1 poartă personajul (Inshushinak este divinitatea suverană in panteonul elamit) sugerează că este vorba de un membru al fostei dinastii. Oricum, lomnia lui Puzur este marcată de renaşterea spiritului „naţional", ilustrată de eintroducerea elamitei liniare şi elaborarea unei politici expansioniste, precum şi de reocuparea pentru realizarea de lucrări de prestigiu (temple, palate). După moartea ui Naramsin şi în condiţiile dominaţiei gutilor asupra Mesopotamiei, Elamul cunoaşte perioadă de înflorire, stopată de ridicarea dinastiei a IlI-a din Ur. Mileniul II î.H. este marcat de migraţia kassitilor şi iranienilor, pe de o parte, ar pe de altă parte, de ridicarea Babylonului. Efecte de durată va avea doar primul nomen. Oricum, el coincide cu ridicarea unei noi dinastii mai bine cunoscute. i ales că din această a treia fază se cunosc structurile politice, titulatura regală. Cste o epocă de mare vigoare marţială, marcată de prăbuşirea dinastiei a IlI-a din r şi impunerea unor dinastii la Larsa şi Isin. Acest avânt va fi stopat de ridicarea >abyIonului sub Hammurabi. Doar invazia kassită va crea o nouă configuraţie politică de care vor profita :lamiţii, inaugurând perioada cea mai înfloritoare din istoria lor. Noua dinastie atinge iDogeul sub Untash-Napirisha, Shutruk Nahhunte (1207-1171 î.H. ), Kutir-Nahhunte, Mesopotamia şi de mari constaicţii (v. ansamblul de la Tchoga Zâmbii). Este o epocă de aur, caracterizată prin elaborarea civilizaţiei palaţiale elamite, prin dezvoltarea tradiţiilor particulare, distincte. Din păcate, nu nou pericol ameninţa Elamul. în primul rând, este vorba de Assiria, care, la 646 î.H., va da lovitura mortală Susei. Acesta este un pericol exterior, însă. Pericolele grave se acumulau pe platou, datorită procesului de structurare a formaţiunilor politice mede şi persane. Ultimii staţionau chiar în Susiana, poate în calitate de mercenari. Distrugerea centrului puterii elamite a permis schimbarea raporturilor de forţă în favoarea perşilor şi explică de ce aceştia încep să joace un rol în politica assiriană faţă de această zonă. Noua situaţie nu va putea fi speculată însă de către perşi. Mezii, aflaţi într-un proces mai adâncit de structurare a statului, au fost capabili să se organizeze militar şi să participe la coaliţia care va înfrânge definitiv Assiria. B. Mezii şi perşii apar în analele assiriene în vremea lui Salmanassar III, care consemnează că, la 836 î.H., aceştia plăteau tribut. Este cea mai timpurie atestare într-un text extern a numelor „parsua" şi „mada". Menţiunile următoare sunt legate de Shamshiadad V (820 Î.H. ) şi Tiglathpalassar III (734 'î.H.). La aceste date (sec.IX -VIII î.H.), deşi textele assiriene amintesc de regi, nu se poate vorbi decât de triburi în curs de deplasare şi de sedentarizare. Este drept că scrierile zoroastriene folosesc o terminologie care presupune teritorializarea (casă, clan, district, ţară). Dar procesul de cristalizare a unor structuri în care criteriul administrativ era prevalent nu se produsese încă. Sigur este că societatea medă, ca şi cea persană, era divizată după principiul trifuncţionalităţii în preoţi, nobili care folosesc carul, păstori şi meşteşugari. Abia la sfârşitul sec. VII (715 î.H. )este înregistrată prima tentativă de unificare şi de răzvrătire împotriva Assiriei. încercarea a eşuat, Sargon II capturându-1 chiar pe Deiokkes. Adevăratul fondator al statutului med este Phraortes. După tradiţia greacă, acestor doi regi li se datorează fundarea capitalei - Ecbatana, constituirea aparatului birocratic, organizarea vieţii la curte, terminologia specială pentru armată, funcţionarii de stat, slujitorii palatului, ca şi administraţia teritorială. Faptul că, în cvasitotalitate, terminologia medă este preluată de perşi constituie o dovadă că structurile statale mede le-au servit drept model. Ceea ce se poate numi imperiul med este opera fratelui şi succesorului lui Phraostes - Cyaxares, care accede la putere după 653 î.H. Cyaxares va ajunge să controleze un teritoriu imens, întins de la Halys la Marea Caspică, iar prin sistemul relaţiilor de tip vasalic, va supune alte grupe iraniene, în primul rând pe perşi. Succesul lui Cyaxares se explică prin reorganizarea armatei (tactica, organizarea de unităţi specializate - suliţaşi, arcaşi, cavalerie, echipament, armament). Nu este singura cale la care a recurs Cyaxares. O politică abilă i-a facilitat încheierea unei alianţe cu Nabopalassar, guvernatorul assirian al Babylonului. Victoria cea mai însemnată asupra Assiriei este obţinută în 612 î.H. şi se soldează cu cucerirea şi distrugerea Ninivei. Regatul assirian se prăbuşeşte. Consecinţa acestui succes a fost împărţirea sferelor de influenţă între Babylonia şi regatul med. Cea dintâi şi-a rezervat întreaga Mésopotamie şi provinciile vestice ale fostului imperiu assirian, în vreme ce mezii deţineau controlul absolut asupra platoului iranian, fie prin sistemul administraţiei directe, fie prin tratate „vasalice". în nord, ei dominau fostul regat Urartu. în vest, interesul regelui med viza anexarea, cel puţin parţială, a Asiei Mici. Cyaxares nu va reuşi totuşi să depăşească fluviul Halys. Succesorul său, Astyages (585550 î.H.), va relua ofensiva. Dar, după cinci ani de conflicte, eclipsa de soare din .-.; c c o ostilităţilor şi delimitarea sferelor de influenţă între regatul med şi cel lidian. Bariera între cele două zone nu va fi depăşită decât de Cyrus cel Mare. Natura guvernării lui Astyages şi soluţia la care a recurs pentru a menţine starea de subordonare sau fidelitatea perşilor, şi anume, o căsătorie între cele două „case" regale nu au dat rezultatele scontate. C. Constructorul puterii persane rămâne Cyrus cel Mare (II), care-1 înfrânge în 550 î.H. pe Astyages, îl capturează şi modifică raportul de forţă între mezi şi perşi în favoarea perşilor. înainte de a urmări succint etapele constituirii imperiului persan sunt necesare câteva detalii în legătură cu predecesorii lui Cyrus cel Mare şi cu natura surselor relative la succesiunea dinastică. Ceea ce ştim despre mezi provine fie din surse assiriene (v. inscripţia lui Sargon II, care consemnează capturarea lui Deiokkes), fie greceşti (Herodot). în schimb, începuturile regatului persan şi succesiunea primilor regi achemenizi ne sunt cunoscute printr-o serie de inscripţii, despre care se va face o scurtă menţiune mai jos, ca şi prin inscripţia de la Behistun, care marchează preluarea puterii de către o ramură de mult detronată a familiei regale. Există o problemă în legătură cu aceste inscripţii timpurii. Este vorba de inscripţii pe tăbliţe de aur care notează numele, titulatura şi ţara stăpânită de un rege sau altul. Din păcate, există unele dubii în legătură cu autenticitatea lor şi chiar în legătură cu locul de provenienţă. Două tăbliţe, una a lui Ariaramnes, alta a lui Arsameis, par să provină din Ecbatana. Cele mai importante informaţii recuperabile din aceste texte rămân: confirmarea existenţei mai multor ţări (2) persane şi natura temporară a uniunii lor, modificările titulaturii regale rezultate din diminuarea sau creşterea autorităţii, numele de persoană. Astfel, Teispes (numele iranian este Cishpish) este rege doar în Anshan şi se află sub o triplă suzeranitate - elamită, assiriană şi medă. Cu Ariaramnes (Ariyaramna) se asistă la adoptarea unei titulaturi care presupune existenţa unei structuri de tip piramidal „mare rege, rege al regilor, rege al ţării Par sa". Cele două titulaturi reţin două entităţi politice distincte -Anshan şi Parsumash, reunite sub Ariaramne şi fiul său, Arsame. Linia inaugurată de Ariaramnes se încheie cu Arsame. Probabil că, în jur de 640 î.H., puterea a revenit altei ramuri, în persoana lui Cyrus I (Kurash), care, la rândul lui, o cedează fiului său Cambyses I (Kanbujya). Titulatura acestuia din urmă sugerează o diminuare a autorităţii. Cambyse este doar „mare rege, rege în Anshan". Linia Teipes, Ariaramnes, Arsames va reveni la tronul regal cu Darius I, care este nepotul lui Arsames. în ceea ce priveşte numele iraniene ale regilor achemenizi nu există nici un dubiu că ele sunt caracteristice pentru dialectele orientale. Din acest motiv se presupune că peste grupul de triburi persane s-a suprapus, la un moment dat, un clan regal - acela al achemenizilor -, care este legat prin antroponime, chiar şi prin tradiţii religioase, de spaţiile răsăritene ale platoului iranian, poate şi de zone ale Asiei Centrale dominate de modul de viaţă pastoral, nomad sau transhumant. Ascensiunea perşilor este legată de Cyrus cel Mare (al II lea). Trebuie notat că, de la început, Cyrus şi-a arătat calităţile care-1 caracterizează: abilitatea, prudenţa, evitarea conflictelor sângeroase inutile, blândeţea în tratarea supuşilor. Este necesar să se sublinieze că, în ciuda titulaturii megalomane pe care predecesorii lui Cyrus cel Mare şi-o arogă, în realitate, perşii se află până la 559 Î.H. în —.— * J----------!„).. I „ „..r—„ „Us nnr>5 Hknaritia Elamului si Açsiripi mfvii si-aU impus supremaţia. Aceasta era situaţia şi în momentul în care Cyrus cel Mare succede tatălui său, Cambyses I. Deşi îşi extinde treptat autoritatea asupra ariilor limitrofe (E, NE, SE), continuă să folosească o titulatură prudentă. Inscripţiile descoperite la Passargadai (noua sa capitală) nu conţin decât formula „mare rege, Achemenidul". Victoria principală pe care o repurtează este aceea asupra bunicului său Astyages, victorie care-i reduce pe mezi la statutul de comunitate de rang secundar, deşi Cyrus a dat dovadă de respect faţă de tradiţiile moştenite şi faţă de valorile mede. Acest respect şi spirit integrator se manifestă în recunoaşterea Ecbatanei drept una din capitalele regatului şi în preluarea integrală a experienţei în materie de administraţie, organizarea armatei, organizarea vieţii de curte. Nu este un gest unic. Politica sa binevoitoare faţă de populaţiile cucerite s-a repetat şi în Babylon, şi în regatul lidian şi faţă de oraşele feniciene, faţă de evrei cărora le permite reorganizarea statului şi a comunităţii religioase şi faţă de oraşele greceşti din Asia Mică. Victoria asupra mezilor făcea din Cyrus regele unui întins teritoriu. Şi aceasta pentru că, o dată cu Media, intrau sub ascultarea regelui persan nordul Mesopotamiei, regatul Urartu şi porţiunea Asiei Mici până la Halys. Ambiţiile lui depăşeau, fără nici o îndoială, dimensiunile acestei moşteniri. Succesele lui se materializează în cucerirea regatului lidian (547 Î.H.) şi constituirea, în Asia Mică, a două provincii - a Ioniei şi „a celor de la mare". încheierea anexării Asiei Mici s-a realizat prin toate căile posibile - cucerire, cumpărare, trădare. în 538 î.H. i se deschid, prin trădare, porţile Babylonului. Edictul babylonian al lui Cyrus inaugurează o nouă politică de legitimare a regelui persan. Această politică se vădeşte în preluarea prototipului neobabylonian al titulaturii regale. în acest context, ideea de cucerire se estompează în raport cu ideea de continuitate şi de legitimitate. Fără îndoială că Cyrus proiecta o extindere a graniţelor occidentale ale imperiului. Politica de bunăvoinţă faţă de oraşele - state siriene şi feniciene, şi faţă de evrei poate să se lege de intenţia sa de a crea un curent de opinie favorabil în perspectiva unor campanii victorioase. Dominaţia lui Cyrus asupra părţilor orientale ale imperiului era foarte problematică. Cauzele sunt de căutat în structura geografică şi economico-politică a zonei (este vorba de regiuni greu de controlat din cauza reliefului), dar şi în instabilitatea locuirii şi a imposibilităţii subordonării reale a entităţilor politice de aici. Cea de a doua cauză poate fi găsită în moştenirea medă. Regii mezi au preferat, pentru regiunile acestea atât de greu de controlat, respectarea unei autonomii destul de mari cu condiţia prezentării de omagii şi daruri de către şefii locali. Un „cilindru al lui Cyrus", care menţionează omagiile prezentate de Artasyras (şeful hircanienilor), saci, părţi, bactrieni, atestă faptul că Cyrus este moştenitorul şi continuatorul tradiţiei mede. Sigur exista un interes major pentru a menţine controlul asupra acestei zone. Este vorba de protejarea drumului Khorassanului, care lega Ecbatana de Bactria, un drum a cărui porţiune occidentală atingea Damascul. Drumul străbătea Porţile Caspiene, Tus, Kopet Dagh şi avea o dublă importanţă. Era un drum strategic vital şi un drum comercial folosit de caravanele ce vehiculau materii prime sau mărfuri dinspre Asia Centrală. Aşa se explică faptul că formula omagiului va fi dublată de desemnarea, în fruntea unor asemenea regiuni (Bactria, Sogdiana, Margiana), a unor guvernatori legaţi de familia regală prin naştere sau prin căsătorie. Din aceste motive, Cyrus va fi obligat să-si concentreze atenţia asupra mărginit de Yaxarte. Aici îşi va găsi moartea în efortul de a stopa incursiunile unor grupe nomade, în principal, sacci (530 î.H.). Succesorilor lui Cyrus nu le-au rămas decât puţine şanse de a reedita politica sa expansionistă. Fiul şi urmaşul lui, Cambyses (530-522 î.H.), realizează o performanţă notabilă - cucerirea Egiptului în urma bătăliei de la Pelusium din 525 î.H. Din păcate, în timpul domniei aceluiaşi rege se înregistrează un fenomen care putea să aibă ca deznodământ disoluţia imperiului persan. Este şi ceea ce se întâmplă la 522 î.H., când se produce o revoltă generală. Unitatea va fi restabilită de Darius I, care reuşeşte să readucă sub ascultare toate provinciile răsculate. Inscripţia de la Behistun comemorează această performanţă şi refacerea unităţii imperiului. Este necesar să se menţioneze că ambiţiile lui Cambyse au trecut dincolo de efortul de legitimare şi de prezentare a sa în calitate de succesor al faraonilor egipteni. Trei campanii urmau să fie dirijate în noul continent. Una dintre ele era îndreptată spre oaza lui Amon, importantă pentru că deschidea drumul spre Cirenaica. Această campanie a avut un dublu efect - recunoaşterea sa ca „fiu al lui Amon" şi supunerea Cyrenei. A doua campanie proiectată de Cambyse viza Cartagina. Dar i-au lipsit mijloacele materiale pentru a o realiza, întrucât nu dispunea de o flotă. Cât priveşte expediţia spre Etiopia, ea s-a soldat cu un eşec. Izbucnirea rebeliunii mezilor conduşi de Gaumata l-a obligat pe Cambyse să renunţe la planurile lui fanteziste, să părăsească Egiptul după ce l-a încredinţat administraţiei unui guvernator şi să facă cale întoarsă. Din păcate, moartea lui ciudată (poate în cursul unei crize de epilepsie) a creat o criză dinastică încheiată prin preluarea puterii de către Darius, un membru al unei ramuri a familiei regale persane şi unul din membrii consiliului celor şapte (522-486 î.H. ). Interesul lui Darius s-a concentrat asupra a două probleme: lumea greacă insulară şi continentală, implicată în sprijinirea revoltei Miletului şi stoparea pericolului scit. Trebuie spus că nici unul din acesteobiective ale politicii lui Darius nu a fost atins. Expediţia împotriva sciţilor, concepută într-o variantă foarte complexă - atacarea sciţilor dinspre vest prin folosirea forţei persane, dar şi cu sprijinul coloniilor greceşti, s-a soldat cu un eşec, mai exact, cu abandonarea ideii. Nu se ştie exact când a avut loc această tentativă - 519/514/512 î.H. Există argumente pentru a susţine data cea mai timpurie. Cât priveşte lumea greacă, nici Darius, nici Xerxes nu au obţinut decât succese trecătoare şi neimportante. Marathon şi Salamina au luat orice şansă de reuşită. Singurul efect care poate fi reţinut este constituirea unei satrapii a Thraciei. Succesele principale ale lui Darius sunt legate de înăbuşirea revoltelor, restabilirea unităţii imperiului şi consolidarea lui prin elaborarea unui sistem administrativ articulat. Dintre urmaşii lui Darius, doar Xerxes (486- 465 î.H.) va mai continua politica expansionistă. După înfrângerile de la Salamina şi de la Mycale, Persia îşi va modifica politica faţă de greci. Şi anume, se renunţă la politica de forţă în favoarea aceleia de a stimula, contra aur, formarea de partide propersane. Trebuie adăugat că o serie de conflicte dinastice au creat situaţii de criză, dar statul se menţine în dimensiunile din vremea lui Darius, care adaugă, foarte probabil, o nouă satrapie, a Sindh-ului. Structura instituţională persană şi-a dovedit fragilitatea, lipsa de coeziune reală cu ocazia campaniilor lui Alexandru în Orient. Mai multe bătălii pierdute au scos la iveală ineficienta armatei persane, în ciuda dimensiunilor ei numerice. Victoria de la Gaugamela (331 î.H.) şi asasinarea lui Darius III (338-330 î.H.) marchează 4. Stat, administraţie, regalitate Nu dispunem de suficiente date pentru a reconstitui structurile regatului elamit. Sigur este faptul că s-a elaborat o administraţie centralizată, că centrul puterii este palatul şi că în serviciul acestei puteri a fost creat un sistem de scriere propriu (scrierea elamită) şi au fost adoptate şi utilizate, alternativ sau concomitent, două limbi de cancelarie (elamita şi akkadiana) şi două sisteme de scriere (liniara elamită şi cuneiforma). Nu cunoaştem componentele sau verigile acestei administraţii, nici titlurile funcţionarilor. Nu există nici o îndoială asupra faptului că economia este de tip palatial şi că principalele ramuri controlate de rege sunt schimbul la mare distanţă şi meşteşugurile (metalurgia, prelucrarea pietrelor semipreţioase, olăritul, sculptarea vaselor de piatră). Foarte probabil că, în unele zone, ca în Susiana, agricultura pe domeniile regale reprezenta un sector important. Nu trebuie uitat că în această parte a lumii s-au realizat, în mileniul II î.H., domesticirea cămilei şi folosirea ei ca animal de transport. Era un câştig extraordinar şi o adaptare perfectă la tipul de relief şi la climat şi, mai cu seamă, la imensitatea drumurilor ce urmau să fie străbătute în cadrul comerţului caravanier. Cât priveşte natura regalităţii, ea poate fi dedusă din titulatură. Aspectul cel mai interesant rămâne condiţia de „trimis al zeului", care sugerează o dublă postură, de vicar şi de intercesor. Natura paternalistă este subliniată de formula „tată şi rege". Cât priveşte dimensiunile acestei puteri, ele apar destul de restrânse, din punctul de vedere al teritoriului peste care se manifestă, în varianta .,tată şi rege în Anshan şi în Susa", ce apar ca entităţi teritoriale distincte încă din perioada elamită. Este ciudat că în inscripţiile de fundaţie de la Tchoga Zâmbii lipsesc o serie de detalii în titulatură. în ciuda splendorii operei întreprinse de rege, titulatura este foarte modestă „Eu, Untash-Gal, fiul lui Hubanumen, rege în Anshan şi în Susa". Două elemente prezintă interes în această titulatură. Primul este perpetuarea celor două componente ale teritoriului administrat de rege (Anshan şi Susa). Cel de-al doilea element mi se pare mai important. Este vorba de menţionarea numelui tatălui, ceea ce dovedeşte că regalitatea elamită era ereditară. în sfârşit, apariţia numelor teofore având în componenţă nume divine ca Inshushinak, Nahhunte, Gal sugerează tendinţa de sacralizare a persoanei regale. Adăugarea unor regalia, cum este tiara, reprezintă o încununare a aceleiaşi tendinţe. Situaţia din regatul elamit are paralele în spaţiul med. Poate că realităţile sunt chiar mai complicate în sensul că, spre deosebire de Elam, nu dispunem nici de arhive, nici de palat. Reconstituirea se bazează pe două serii de fapte. Pe de o parte,terminologia administrativă, fiscală, militară de epocă persană este medă. De a ci ' PresuPunerea că a fost moştenită sau preluată de regatul persan. De asemenea, există impresia că diferenţa de tratament între satrapiile orientale şi cele occidentale urmează aceleaşi model med. Se poate adăuga că mezii nu au elaborat ei înşişi noul tip de administraţie. La rândul lor, aveau la dispoziţie trei modele - cel elamit, cel assirian şi cel babylonian. Judecând după natura regalităţii, importanţa legaturilor personale dintre rege şi funcţionari, nu este exclus ca modelul care a prevalat să fi fost acela assirian. Doar o asemenea alternativă poate explica puterea excesiv de mare pe care continua să o deţină aristocraţia chiar şi după Cyaxares. Această aristocratie continuă să fie arpu Hp'ctănSnit ÎV . .w.v)., -------')-..„x„:: -------------------------------------------------------------------------------------------------*.-: .!. Sigur este, de asemenea, că, în societatea medă, condiţia aristocraţiei era mai bine definită. Dovada o constituie faptul că termenii care desemnează diferitele categorii de rang ca rege, mare rege, prinţ regal, aristocrat, nobil, splendoare regală, proclamare sunt şi ele de origine medă. La fel stau lucrurile în ceea ce priveşte titlurile legate de administraţia de stat (de exemplu, agenţi fiscali, supraveghetori ai activităţilor economice, supraveghetori pur şi simplu) şi de protocolul de la curte, care au, în persană, aceeaşi origine. Adoptarea unor noi formule administrative în statul persan s-a realizat în etape. Cyrus cel Mare a menţinut modelul med. Creatorul unei noi ordini rămâne Darius I, care introduce o serie de inovaţii fără a elimina, cu totul, acea autonomie acordată regiunilor orientale atât de greu de subordonat. Dar, chiar şi în acest caz, se încearcă creşterea gradului de control prin desemnarea, în funcţia de satrapi, a unor rude de sânge sau prin alianţă. Este cazul lui Hystaspe, care va primi o asemenea însărcinare. Uneori, în cazul unor puncte strategice majore, practica este să fie desemnat drept guvernator chiar prinţul de coroană. Aşa s-a întâmplat cu Babylonul, unde a fost instalat Cambyses. în imperiul persan nu există un sistem birocratic centralizat propriu zis. Există şi o explicaţie posibilă în legătură cu absenţa acestuia. Regele persan se bazează nu numai pe spasaka (supraveghetori şi observatori) şi gausaka, pe ochii lui (patyaxsa). Nucleul puterii lui este format din cele şapte triburi nobile persane. Cu alte cuvinte regele este susţinut de un corp naţional privilegiat, care beneficiază de avantaje. Cel mai important rămâne faptul că şefii acestor triburi formează „consiliul celor şapte", organismul de cel mai înalt nivel din regat. Şi tot din acest corp este desemnat funcţionarul situat imediat după rege, şi anume, hazarbadh, un personaj cu un statut apropiat de acela al vizirului, dar fără să dispună de autoritatea acestuia. în sfârşit, soţia principală, mama viitorului prinţ de coroană, provenea din una din cele şapte familii reprezentate în consiliu. între rege şi funcţionarii din provincii se interpun inspectorii itineranţi, ochii şi urechile regelui, investiţi cu autoritate şi puteri cvasiregale în virtutea cărora pot să meargă până la aplicarea de sancţiuni, înlocuiri sau condamnări la moarte în cazul personajelor găsite vinovate de trădare sau proastă administrare. în ceea ce priveşte organizarea teritoriului, trebuie reţinută reforma lui Darius. Nu este o reformă pur administrativă, ci una administrativă şi fiscală, întrucât pentru fiecare satrapie era stabilit cuantumul tributului. De notat că cele 20 (sau 22) de satrapii amintite în inscripţia de la Behistun, în „Charta de la Susa" şi în Herodot (III, 9) nu sunt propriu-zis unităţi administrative. Mai curând este vorba de ţări sau popoare cărora regele le-a impus o modalitate de supraveghere prin trei funcţionari (satrap, comandantul trupelor, secretar), care se spionează reciproc, şi le-a fixat o serie de obligaţii fiscale şi militare în raport cu resursele ţării. De exemplu, Sogdiana vărsa lapis lazuli, cornalină, dar şi produse meşteşugăreşti - akinakes, topoare, brăţări - şi cai. în alte cazuri, tributul era fixat în aur (India), argint (Chorasmia, Parthia) sau cămile (Bactria şi Parthia), grâne şi peşte sărat (Egipt) etc. Criteriul care era luat în considerare în desemnarea acestor funcţionari nu era profesionalismul, ci loialitatea faţă de rege. De aici, grija ca în zonele nevralgice sau de un interes strategic deosebit să fie desemnate, ca satrapi persoane din familia regală, inclusiv prinţi de coroană sau persoane aHate prin căsătorie. Ultima situaţie i menţine ordinea şi de a garanta supunerea. Obiceiul depunerii jurământului în cadrul solemn pe care-1 oferă ceremonia Anului Nou devine o regulă începând cu Xerxes. Este un tip de jurământ special însoţit de daruri, care se constituie în expresia materială a loialităţii. In sfârşit, trebuie să se adauge că, uneori, s-a permis ca unii dinaşti locali să fie investiţi cu această funcţie specială de satrap sau să fie împuterniciţi (v.Ezra) ai regelui persan. Un aspect care trebuie să fie amintit este importanţa pe care o acordă regele raporturilor dintre el şi totalitatea supuşilor. Raporturi directe, nu mediate de trimişii săi. O parte a artei aulice este expresia acestei nevoi. Teme ca supunerea sau recunoaşterea autorităţii regale (Naqh-I-Rustam, Stela Canalului), susţinerea tronului (Naqh-I-Rustam), aducerea tributului sau a darurilor (Persepolis), ca parte a procesiunii de Anul Nou desfăşurată în capitala religioasă Persepolis, sunt cele mai caracteristice. în ceea ce priveşte natura regalităţii, trebuie luat în considerare faptul că tradiţia persană era modestă şi este perfect ilustrată de inscripţia trilingvă din palatul R de la Passargadal „Eu sunt Cyrus, Regele, un Achemenid". Ideea că modestia titulaturii este expresia dependenţei lui Cyrus faţă de Astyages nu este neapărat o explicaţie, pentru că regi "vasali" ca Teispes, Ariaramnes şi Arsames adoptă o titulatură inspirată din modelul elamit („rege în Anshan şi în Susa') şi cel med („mare rege, rege al regilor'). După anexarea Babylonului, Cyrus preia, poate doar ca fenomen strict local, modelul akkado-babylonian („rege al Sumerului şiAkkadului, al celor patru părţi ale lumii, rege al universului, care a dat mâna lui Bel"). Se pare că nu exista o lege foarte strictă în ceea ce priveşte succesiunea la tron. Criteriul eredităţii era important, dar nu exclusiv. Aceasta înseamnă că legitimitatea succesiunii este dată de îndeplinirea mai multor condiţii. Prima este aceea ca succesorul să facă parte din clanul regal, indiferent de linie (seniorială sau cadetă). A doua condiţie este ca regele să rezulte dintr-o căsătorie considerată legitimă (mama să fie persană şi să provină din familia unuia din membrii consiliului celor 7). în sfârşit, o a treia condiţie este să fie desemnat ca prinţ de coroană încă din timpul vieţii tatălui. Această ultimă condiţie este specificată pe inscripţia de fundaţie pusă de Xerxes în haremul de la Persepolis - „Au fost şi alţi fii ai lui Darius, dar după dorinţa lui Ahuramazda, Darius, tatăl meu, m-a făcut cel mai mare după el însuşi". Aceasta înseamnă că a fost desemnat ca succesor şi i s-au încredinţat, în această calitate, atribuţii speciale. Cu Darius şi cu succesorii săi apare o condiţie nouă, neobişnuită la predecesori - graţia lui Ahuramazda. Nu este cazul să se facă o discuţie prea lungă în legătură cu această ultimă condiţie. Trebuie subliniat totuşi că sprijinul sau graţia divinităţii figurează, pentru prima oară, în inscripţia de la Behistun, iar textul menţionat mai sus dovedeşte că formula s-a perpetuat. Pentru a înţelege fenomenul este nevoie să se ţină seama de împrejurările in care Darius a preluat puterea: dispariţia liniei lui Cyrus, revoltă generală, provocată de o lovitură de palat organizată de un mag - Gaumata. Atât în inscripţia de la Behistun, cât şi în inscripţia de fundaţie amintită transpare nevoia de legitimare. Sigur, succesul militar, calitatea sa de triumphator (v.Behistun) erau importante, dar nu suficiente pentru a justifica urcarea pe tron. Apartenenţa la clanul regal era o c o n d i ţ i e o b l i g a t o r i e , c a ş i c i t a r e — ■ ™ - *- -- - - -■ - ™a n— -- ' ■ ■ si Arsames erau în viaţă când, la dorinţa lui Ahuramazda, Darius, care era tatăl meu a fost făcut rege pe acest pământ"). Se poate afirma că aceste două condiţii intrau în tradiţiile politice persane. Invocarea lui Ahuramazda reprezintă o inovaţie a lui Darius şi poate fi legată şi de proclamarea acestei divinităţi, definitorii pentru credinţa zoroastriană, drept zeu personal şi protector al regatului (v. Naqh-I-Rustam). în ceea ce priveşte însemnele puterii regale, acestea vin pe cele trei filiere - veche persană (chiar general indo-iraniană), medă şi elamită. Costumul special de curte, coroana, coafura, portul bărbii sunt de inspiraţie elamită. De exemplu, într-un relief care decora o uşă din palatul R de la Passargadai, costumul purtat de Cyrus reproduce pe acela al regelui Teumman al Elamului. Din fondul vechi ino-iranian vin umbrela (v. relieful din palatul P de la Passargadai), baldachinul şi platforma (cea mai timpurie atestare în vremea lui Cyrus, dar tema platformei apare pe mai multe monumente oficiale (de exemplu, Naqh-I-Rustam, Stela canalului), arcul compus şi lancea (monede). De spaţiul med se leagă costumul de călărie figurat pe monete şi în scena darurilor de la Persepolis. în sfârşit, relaţia specială cu Ahuramazda trebuie asociată cu funcţia oricărei regalităţi de a asigura starea de armonie, pacea, prosperitatea, bunăstarea. Regele este garantul acestei stări nu numai prin graţia pe care o invocă şi prin aducerea de jertfe pe altarul focului (v. Naqh-I-Rustam), ci şi prin efectuarea, sub efectul consumării haomei, a dansului scutului cu ocazia celebrării naşterii lui Mithra. Grecii numeau acest dans persikon. Ceremonia presupunea şi sacrificarea unui cal. Un grup de sigilii, ca şi temele unor reliefuri inspirate din vânători regale se subscriu ideii că regele încarnează modelul de erou arhetipal, ucigaşul forţelor şi creaturilor ostile, considerate, în general, ca încarnări ale răului. De aici şi valoarea lor apotropaică. Figurarea regelui ca arcaş în faţa altarului, ca ideal clasic de erou, ca victorios, ca rege al lumii primind daruri sunt considerate a exprima, pe de o parte, puterea universală, iar pe de altă parte, rolul de făuritor şi de garant al unei „pax persiană". Toate aceste componente ale artei aulice pledează pentru natura absolutistă a puterii regale, care-şi exprimă voinţa prin edicte sau prin decizii unilaterale. Consiliul celor 7 şi hazarbadh-ul nu au decât un rol pur consultativ. Nu există nici cel mai mic semn că regii erau consideraţi zei încarnaţi sau de esenţă divină, că beneficiau de onoruri divine în timpul vieţii sau după moarte. Şi aceasta, în ciuda faptului că, în principiu, regele era inaccesibil şi că la palat normele de protocol erau de o foarte mare rigoare. Puterea economică a regelui se baza pe un domeniu imens pus în valoare de „oamenii regelui", pe perceperea tributului, care era dirijat spre magaziile de la Susa, şi pe dreptul de a emite cele două serii de monede: din aur (dareic) şi argint (sigloi). Expresia materială a puterii regelui şi a relaţiilor sale cu supuşii este reprezentată de tezaurul de la Persepolis. Tăbliţele în elamită şi persană descoperite în tezaur şi, mai ales, obiectele cu destinaţie deosebită aflate aici împreună cu imagini sau piese legate de Apadana confirmă destinaţia specială a locului. Şi anume, stocarea darurilor conferite regelui într-un cadru ceremonial deosebit. Construcţia şi datarea se leagă de domniile lui Xerxes I şi Artaxerxes I (479/8 - 436/5 î.H. ). între piesele stocate se numără vase de piatră pentru preparat haoma, care vin din Arachosia (Afganistan), alte vase sculptate din serpentina, alabastru, marmură, diorit, lapis lazuli, între care unele cu inscripţii, vase de metal, sticlă, monede, --..w..„; k;;,,fOvii fvadmpntp de haine decorate cu ornamente aplicate, antichităţi, Nu mai puţin de 53 de vase poartă inscripţia „Xerxes, mare rege" în persana veche, akkadiană, elamită şi egipteană. Unele din aceste vase au precizat şi numele trimiţătorului, de exemplu, Data-Mithra şi Baza-Pata din Arachosia. Nicholas Cahill, care publică tezaurul, consideră că această construcţie conţine obiecte oferite în cadrul ceremonialului de Anul Nou nu pentru valoarea lor în sine, ci pentru valoarea simbolică pe care o încorporau. 5. Economie şi societate Menţionarea dreptului regal de a bate monedă ar putea crea falsa impresie că în imperiul persan a funcţionat o economie de tip monetar. Nimic mai inexact, pentru că aceste monede nu au avut funcţia de mijloc de plată sau de schimb. Dovada o constituie faptul că deşi Darius adoptă, după modelul lidian, sistemul monetar bimetalic, el continuă să plătească lucrătorii angajaţi la Persepolis cu raţii (carne, orz, grâu şi vin). Chiar şi sub Xerxes, raţiile prevalează asupra plăţii în metal (2/3 raţii, 1/3 metal). Tăbliţele provenind din tezaurul de la Persepolis conţin date privind plata constructorilor (311 lucrători), meşteşugarilor (13 ocupaţii diferite figurează în texte) şi a personalului ataşat birourilor, arhivei şi depozitelor. Plăţile se întind între anii 30 ai domniei lui Darius (492 î.H.) şi anul 7 al domniei lui Artaxerxe I (451 î.H.). Din nou frapează atribuirea de raţii (oaie, vin, grâne). Doar circa jumătate din plăţi, înşirate pe o perioadă de 8 luni între decembrie 467 î.H. şi august 466 î.H., sunt făcute în argint în loc de grâne sau oaie. Se presupune că această modificare poate fi legată de o criză agrară. Oricum, folosirea monedei în mod curent este o caracteristică a satrapiilor occidentale, unde există o tradiţie în această privinţă. Nu trebuie uitat însă un amănunt. Indiferent de influenţa şi de funcţia monedei, este neîndoios că atelierele specializate, respectiv monetăriile, erau controlate de rege. Faptul că iconografia este inspirată de ideologia regală şi teme ca regele cu arcul şi lancea în mâna dreaptă, regele încordând arcul, regele cu arcul în mâna stângă şi cu săgeţi în mâna dreaptă, care diferenţiază cele patru tipuri monetare, dovedesc că arta monetară se încadrează şi îndeplineşte aceeaşi funcţie ca şi restul artei aulice. Interesant este şi costumul regal figurat pe monete: coroana cu vârf ascuţit, tunica scurtă persană, barba lungă. Aceste tipuri au fost emise între cea. 500 î.H. (tipurile 2 şi 4, deci, cel cu arcul încordat şi cu săgeţile) şi 490 î.H. (tipul 1, cu lancea, şi tipul 3, cu pumnalul). Nu au inscripţii. Deşi apariţia ei contrastează cu tradiţiile Orientului Apropiat, moneda persană nu a avut o funcţie economică deosebită şi nici o circulaţie foarte largă. De semnalat că în vestul Asiei Mici au circulat paralel emisiuni lidiene şi greceşti. Aceste detalii sunt necesare pentru a atrage atenţia asupra unei realităţi care diferenţiază imperiul persan de statele multietnice care l-au precedat. Nu este vorba doar de o fragmentare etnică, religioasă şi de tradiţii diferite. Asemenea trăsături au caracterizat şi imperiul hittit, babylonian sau assirian. Deosebirea cea mai mare este de nivel de dezvoltare economică, în acest stat coexistând economii de schimb (v. oraşele - state greceşti din Asia Mică) şi economii pastorale, nomade sau seminomade specifice nu numai satrapiilor din Asia Centrală, dar şi pentru spaţii de pe platoul iranian.. Darius a încercat să realizeze un stat centralizat şi puternic prin impunerea unei administraţii controlate şi supravegheate. Acest efort a avut consecinţe doar de suprafaţă, în primul rând, pentru că, dincolo de loialitatea supuşilor şi perfecta îndeplinire a obligaţiilor de către fiecare funcţionar în parte, regii persani au permis păstrarea limbii, particularităţilor, instituţiilor, religiei şi tradiţiilor artistice ale fiecărui popor supus. Mai mult, nu au impus ca limba generală de comunicare limba persană. Limba administraţiei a devenit arameica. Dacă se adaugă la aceasta şi faptul că unii şefi locali au rămas în funcţie, se înţelege lesne de ce, în ciuda eforturilor unificatoare, lumea persană a rămas extrem de diversă, fiecare componentă a sa fiind în raport ireconciliabil cu celelalte părţi. în aceasta a şi constat slăbiciunea principală a imperiului. Fără îndoială că şi în Persia a existat o economie palaţială, centrată pe exploatarea pământului regal. Acest domeniu s-a mărit neîncetat prin cucerire; se adaugă funcţionarea unor ateliere şi monopolul asupra schimbului la mare distanţă. Cu Cyrus, dar mai ales cu Darius, ponderea acestui segment a devenit, foarte probabil, mai mult decât neglijabilă. Sigur este faptul că magaziile regale de la Susa sunt umplute prin tribut. Cât priveşte atelierele, o privire fugară asupra tributarilor este suficientă pentru a realiza că produsele meşteşugăreşti sunt obţinute pe aceeaşi cale, pentru rege problema esenţială rămânând colectarea regulată şi transportarea acestor bunuri din satrapii la Susa. Se poate adăuga că acele chitanţe provenind de la Persepolis (fie din palat, fie din tezaur) se referă la servicii plătite, mai ales, la plata lucrătorilor din construcţii. Nu se face nici o aluzie la ateliere regale de tipul acelora cunoscute în toate statele orientale. O cercetare atentă a acestor surse conduce la concluzia că perşii, în calitatea lor de etnie privilegiată, sunt întreţinuţi prin eforturile locuitorilor din întregul imperiu, în schimbul protecţiei speciale pe care o acordă regelui. Societatea medo-persană trebuie tratată ca un corp unic, întrucât principiul de bază în jurul căruia se structurează este trifuncţionalitatea. De asemenea, un segment al acestei societăţi - preoţii - este de origine medă, iar în ceremonia de întronare ce avea loc la Passargadai rolul magilor este fundamental. Aceasta înseamnă că se situează, mai mult sau mai puţin, pe acelaşi plan, membrii celor şapte clanuri persane nobile care formau, la origine, casta războinicilor cu car şi magii, adică preoţii care făceau parte dintr-un trib med. Din prima categorie era constituit consiliul celor şapte, era desemnat vizirul şi cei mai importanţi dintre „protectorii regatului", adică satrapii. Fără să deţină acelaşi statut, dar bucurânduse de o foarte mare influenţă, sunt persoanele ataşate administraţiei palatului -hazarapatish (un fel de mareşal al palatului), eunuci, paharnici, care nu erau neapărat de origine persană. Membrilor marilor clanuri aristocratice (vis-pura/ azata) li se adaugă satrapii, şefii locali împuterniciţi şi dokimoi sau oamenii regelui. Această ierarhizare s-a suprapus peste subdiviziunile arhaice formate din airyaman (clasa conducătoare împărţită în preoţi = athravan , conducători de car = rathaeshtar, păstori = vastrya fshuyant şi meşteşugari = huiţi). Chiar denumirea globală a clasei conducătoare sugerează că se făcea deosebirea între un grup etnic privilegiat şi alte neamuri. Această opoziţie s-a menţinut şi după migraţie şi după formarea statelor medo-persane. Modificarea importantă rămâne accesul în anturajul regelui a unor persoane de altă origine, fără ca aceasta să însemne şi decăderea din statutul privilegiat al perşilor. Trebuie subliniat că această structură priveşte strict lumea medo-persană. Sublinierea este obligatorie, întrucât la nivel local se păstrează, măcar în parte, vechile ierarhii. De exemplu, în Babylon se conservă o serie de instituţii, precum consiliul oraşului (Kimishtu/Kimiltu) format din 25 de persoane de rang (rabe bănia) şi având un „preşedinte ". Funcţionează şi o adunare a cetăţenilor (puhru), care îndeplineşte atribuţii judecătoreşti. Continuă să supravieţuiască marile familii de bancheri, cum este aceea cunoscută din perioada de glorie a Babylonului, familia Egibi. Acestor familii li s-a respectat statutul înalt obţinut încă din perioada de dominaţie assiriană. Un exemplu comparabil este acela oferit de posesiunile orientale, mai ales, de acelea numite hyparchii, în care o veche instituţie, formată din şefii clanurilor - syllogos, continuă să funcţioneze măcar ca o componentă a ierarhiei aulice, în cazul judecării proceselor criminale. Una din cele mai importante instituţii rămâne garda, formată din arcaşi, lăncieri şi conducătorii carului regal, a cărei comandanţi erau totdeauna nobili de origine persană, cu poziţii foarte importante. Numele unora dintre aceste personaje ne sunt cunoscute - Intaphernes, Aspathines, Pathiramphes, fiul lui Otanes. 6. Cultura Aşa cum rezultă din cele prezentate până acum, la răsărit de Munţii Zagros s-au succedat două culturi distincte: cea elamită şi cea medo-persană. Nu este vorba însă de o simplă substituire de civilizaţii, pentru că mezii şi perşii au împrumutat cea mai mare parte a componentelor culturale elamite. Pentru a înţelege acest proces este nevoie să se sublinieze trei aspecte. Cel dintâi priveşte originalitatea şi complexitatea civilizaţiei elamite, care a oferit modele în quasitotalitatea domeniilor. Al doilea aspect, care nu trebuie să fie uitat ţine de natura culturii iranienilor instalaţi pe platou. Cu excepţia religiei, faţă de care mezii şi perşii au arătat un ataşament nedezminţit în toate etapele istoriei lor, iranienii veneau cu o cultură modestă, de tip nomad, fără nici o tradiţie în materie de arhitectură, tehnică de construcţie, artă pe suport dur. Ceea ce pare să le definească tezaurul cultural se reduce la arta ceramicii, a metalului, în special toreutică sau orfevrărie, poate şi la arta reliefului rupestru, artă pe care o vor cultiva până târziu. în sfârşit, nu trebuie să fie uitat spiritul eclectic al perşilor, capacitatea lor de a asimila influenţe diverse. Descoperirile de la Susa şi Tchoga Zâmbii au făcut posibilă recuperarea urbanisticii şi arhitecturii palaţiale şi sacre a elamiţilor. Mai ales Tchoga Zâmbii, dezvelit în totalitate, a revelat această moştenire. Este vorba de un oraş fortificat, cu un zid de incintă lung de 3 km. O a doua incintă, lungă de 1,5 km, separă cartierul sacru conţinând mai multe temple, inclusiv un ziggurat. Mai multe porţi (7 în cazul primei incinte, 3 în cazul celei de-a doua incinte) permit accesul spre cartierul sacru, cartierul rezidenţial şi cele trei palate. Au fost recuperate palatele din secolul XIII î.H. de la Susa şi părţi din palate mai vechi, databile la începutul mileniului II î.H. La Susa s-a dovedit că, în planul palatului, piesa centrală era sala de recepţie, care comunica printr-o poartă largă cu o curte principală, de onoare, dalată cu cărămizi arse. O particularitate arhitectonică se constată în cazul sălii de primire, lungă de 25 metri şi, la care bolta era susţinută de 4 pilaştri (2 x 0,60 metri). Li se adaugă două săli gemene pe latura de vest, folosirea bolţilor cu o deschidere foarte largă (3,60 m), predilecţia pentru săli hipostile (cu 12 coloane, originale, din lemn de cedru). în ceea ce priveşte tehnicile de construcţie, elamiţii au folosit cărămida arsă legată cu bitum şi cărămizile smălţuite în decoraţia monumentală. Toate aceste tehnici şi tradiţii sunt regăsibile în arhitectura persană, de exemplu, în palatele lui Darius de la Susa şi Persepolis. Este vorba de arhitectura legată de edificii laice. Zona în care perşii au refuzat moştenirea elamită este arhitectura sacră. Inscripţiile de la Tchoga Zâmbii conţin referiri la un număr foarte mare de temple, diferite ca structură: Ziggurat, dedicat lui Inshushinak, templul shunshur, a-lu-mi-im-ma şi a-as-ta-am, dedicate lui Pinikir, alte tipuri dedicate lui Nahhunte, Ninali, Shimut, de exemplu. Li se adaugă capele, altare, boschete şi arbori sacri. Unele dintre aceste i edificii erau de o mare splendoare, deoarece inscripţiile conţin blesteme la adresa acelora care vor smulge aurul şi argintul de pe cărămizi (textul chiar pomeneşte de cărămizi de aur) şi vor arde coloanele. Statuile unor divinităţi (Pinikir, Shimut, Ninali şi Nahhunte) erau din aur. Din aceste inscripţii se poate recupera şi panteonul elamit, care conţine divinităţi naţionale (Inshushinak, Gal, Nahhunte, Pinikir de aur, Nurkiprat numit „Lumina lumii", Sunkirrishar numit „divinul rege'), dar şi divinităţi împrumutate din panteonul sumero-akkadian precum Nabu, Innana- ] Regina, Ninegal. Alte aspecte ale civilizaţiei elamite - administraţie, scriere, instituţii au fost | amintite mai sus şi nu se impune o revenire asupra lor. Pentru transpunerea limbii persane vechi a fost împrumutat un număr de I semne din scrierea cuneiformă. Cu scrierea cuneiformă în persană veche au fost redactate tăbliţa lui Ariaramnes şi „charta de fundaţie a palatului" lui Darius de la Susa. La fel în inscripţii lapidare (funerare sau comemorative) cum sunt cele de la Behistusa şi Naqh-I-Rustam, care au şi o variantă în persană. Acest sistem şi limba j persană au avut o întrebuinţare restrânsă. Limbile şi scrierile utilizate în administraţie, dar şi în texte oficiale au fost arameica şi elamita. Arameica, cu un statut aparte, deoarece avea funcţia de lingua franca în tot imperiul, din Egipt până j în Sindh. Cel mai lung text în arameica de epocă achemenidă este versiunea din inscripţia de la Behistum. Se pare că în administraţia palaţială era în mod obişnuit I folosită elamita. Ideea este sugerată de faptul că din cele 30.000 de tăbliţe din arhiva ! de la Persepolis, cel mai mare lot este redactat în elamită. Doar câteva texte sunt arameice. Nici un text în persană nu a fost descoperit. Folosirea paralelă a mai multor limbi şi scrieri presupune existenţa mai multor categorii de scribi cunoscători ai celor trei limbi, poate şi existenţa unor dicţionare necesare traducerii diferitelor versiuni. Arhitectura persană este cunoscută datorită descoperiri seriilor de palate construite în cele trei capitale ale regatului - capitala administrativă la Susa, capitala | de încoronare la Passargadai, capitala ceremonială la Persepolis. Inscripţiile de fundaţie sau cele care însoţesc reliefuri permit identificarea regelui fondator. în ceea ce priveşte planul, tehnica de construcţie şi de decoraţie monumentală exterioară, modelul preluat de perşi este cel elamit. Acest fenomen nu se explică numai prin prestigiul civilizaţiei elamite, ci şi prin aceea că mâna de lucru calificată era constituită din elamiţi. Nu este singura tradiţie asimilată de perşi. Substituirea stâlpilor cu coloane de inspiraţie ionică dovedeşte influenţa greacă. De altfel, în „Charta de la Susa", Darius I aminteşte şi prezenţa lucrătorilor greci (cioplitori în lemn şi în piatră). Se pare că nu este vorba de o inovaţie târzie. Meşteri greci au lucrat şi la Passargadai, ca şi la Persepolis. Spiritul persan trebuie căutat în temele favorite din reliefuri care decorau interioarele palatelor, şi în obiceiul flancării uşilor, scărilor şi porţilor cu perechi de animale în mărime naturală - câini, berbeci, capre, tauri. Sigur, animalele protectoare nu reprezintă o caracteristică unică. Practica se cunoaşte şi din alte culturi orientale - assiriană şi elamită. Alegerea speciilor, mai ales a câinilor, foarte onoraţi în zoroastrism în calitate de binefăcători, protectori şi fiinţe Care fac legătura între cei în viaţă şi cei morţi, ţine de tradiţie proprie. Se adaugă perechile de tauri, păzitori regali şi simboluri ale purităţii şi puterii creatoare. Asocieri speciale între capră (ibex) şi regalitate se cunosc de la Persepolis. Dacă ideea şi specia vin din tradiţia iraniană, stilul şi valoarea artistică a acestor opere sunt rezultatul artiştilor greci care le-au realizat; unii din aceşti artişti ne sunt cunoscuţi fie pentru că şi-au semnat opera, fie că sunt semnalaţi la curtea regilor persani. Este cazul lui Telephanes din Phocaea; două serii de monumente sculpturale în ronde-bosse sunt de menţionat: statuaria animalieră şi statuile regale. Calitatea artistică a statuilor de animale sugerează originea greacă a sculptorilor. Chiar şi în cazurile reliefurilor inspirate din teme regale - calitatea drapajului, vivacitatea, mişcarea trădează aceeaşi pricepere. Stilul achemenid este de căutat în statuile regilor la a căror realizare artiştii nu puteau beneficia de libertatea de expresie. Ca şi în cazul assirienilor, ceea ce era redat în aceste statui nu era o individualitate distinctă, ci imaginea marelui rege. Arta persană este ilustrată şi prin frizele realizate în tehnica cărămizilor smălţuite, în marea scenă a aducerii de daruri de la Persepolis, dar meşterii erau babylonieni sau elamiţi. Nici în alte domenii ale artelor minore (orfèvrerie, toreutică, lucrarea fildeşului), meşterii nu sunt perşi, ci mezi, egipteni, lidieni, greci. Perşii şi-au pus pecetea originalităţii lor în religie. Sigur că fondul originar al religiei persane se înscrie în moştenirea indo-ariană, panteonul fiind comun ambelor segmente etnice. Faptul că, după reforma lui Zoroastru, numele unora dintre aceste divinităţi s-au păstrat, chiar dacă au fost reduse la statutul de daimon, este un argument hotărâtor. Iar Mithra continuă să fie onorat în toată perioada achemenidă. Sigur este faptul că din acest vechi fond religios ancestral au supravieţuit cultul focului, ilustrat şi prin imagini figurate (v. scena de la Naqh-i Rustam), rolul magilor ca unici experţi în materie de cult, desfăşurarea ceremonialului religios în aer liber, doar pe altare, absenţa templelor închise, natura şi tipurile de sacrificii şi de ofrande. Religia vechilor perşi, deci, se diferenţiază de ansamblul religiilor orientale prin câteva trăsături distinctive. Ea face parte dintre religiile care au evoluat de la politeism şi reprezentarea antropomorfă a divinităţilor la un cvasimonoteism în jurul lui Ahura Mazda, a cărui imagine este redusă la un profil într-un disc înnaripat. A parcurs un drum foarte interesant, de la un spaţiu mitologic foarte bogat la o doctrină teologică sistematică, atribuită, în Gatha, lui Zoroastru (= Zarathustra), doctrină cuprinsă într-o carte sfântă (Avesta). Reforma lui Zoroastru a eliminat zeii vechi, reducându-i la statutul de yazata (buni sau importanţi sau de prim nivel, exemplu, Mithra, şi răi sau demoni, exemplu, Indra), şi a impus pe Ahura Mazda, personificarea Binelui. Administrarea ritualului zilnic (purificări, rugăciuni, recitarea unei veritabile liturghii la ore exacte ale zilei, sacrificii) intră în sarcina unui corp sacerdotal a cărui existenţă era justificată, în fond, prin ideologia tripartită indo-europeană. Este vorba de magi (după unii, un trib originar din Rahagai sau Atropatene (Azerbaidjen) şi stămutat în jurul Behistun-ului), care nu au nici un fel de aspiraţii în materie de teologie, ci sunt simpli oficianţi, constrânşi să ducă o viaţă foarte sobră, sunt întreţinuţi de rege şi sunt împărţiţi pe grade ierarhice. Doctrina, ca atare, are ca temă principală continua confruntare dintre Bine (Ahura Mazda) şi Rău (Ahriman), şi ideea de răsplată, într-o lume viitoare, a celor care au dus o existenţă conform principiilor morale impuse de Avesta. Zoroastrismul admite pluralitatea spiritului (fravash), fiecare individ posedând cinci elemente spirituale (jân, gjan, ruvân, daenâ, axu = boy), dintre care numai unele pot exista în eternitate (daenâ, ruvân, boy) eu condiţia ca posesorul lor să fi primit absolvirea tribunalului divin, compus din Rashnu, Mithra şi Sraosha (toţi trei cu statutul de yazata). Cum s-a amintit deja, zoroastrismul nu presupune înălţarea de temple, ci numai de altare dedicate Focului veşnic nepersonificat. Astfel de altare instalate pe terase special amenajate au fost descoperite la Pasargadai, în apropiere de Susa, la Dahan-i-Gulaman (în Seistan). Cât priveşte obligaţiile rituale, acestea presupuneau şi sacrificii animale şi umane (prin strangulare), unicul sacrificator fiind magul. Este o problemă foarte dificilă aceea de a stabili momentul în care a avut loc elaborarea zoroastrismului. Până de curând se admitea o dată recentă, ulterioară secolului III d.H., când se datează inscripţia lui Sapor I de la Naqh-I-Rustam. 0 asemenea opinie este, fără îndoială, exagerată. Căci, începând cu inscripţia comemorativă a lui Darius I de la Behistun, Ahura Mazda apare ca susţinător al puterii şi al gloriei regale. Iar unii învăţaţi susţin ideea adoptării calendarului zoroastrian de la 441 (sau 481 î.H.). Deci, nu există argumente serioase împotriva unei datări mai timpurii a perioadei de existenţă a lui Zoroastru. împotriva unei prea mari vechimi şi a unei patrii central asiatice pentru această doctrină este adusă natura numelui principalului venerat - Ahura Mazda. Prima componentă a numelui în cele mai vechi variante (textul în elamită de la Behistun) este Assara, şi nu este iranian. Cea de-a doua componentă, Mazda (Mazas în textul amintit), este medă. Prima parte a numelui, laolaltă cu forma de reprezentare, obligă la luarea în considerare a unei influenţe a cultului lui Assur. Câteva aspecte trebuie să fie menţionate în încheiere. Zoroastrismul a conservat (cel puţin în antichitate) o parte din religia persană arhaică. în primul rând, o parte din panteon, Mithra, Anahita (zeiţa fertilităţii) bucurându-se, în continuare, de veneraţie. De altfel, Avesta a păstrat, în capitolele ei cele mai vechi (Iasht), elemente importante din mitologia anterioră migraţiei iraniene. Din acelaşi fond vechi, preachemenid vin şi cultul Focului şi maniera de desfăşurare a ritualului pe altare şi nu în temple. Descoperiri arheologice de epocă preachemenidă demonstrează această realitate. în sfârşit, cultul lui Zurvan (zeul destinului şi al firmamentului) dovedeşte vechimea lui în raport cu zoroastrismul. Trebuie să se adauge toleranţa şi lipsa de interes pentru prozelitism, deşi zoroastrismul a influenţat alte religii (iahvista, chiar şamanismul şi buddhismul) şi a dovedit o mare putere de conservare, adepţi ai acestei religii supravieţuind şi astăzi. întrebări recapitulative 1. Forma ţiunile statale din spaţiul iranian şi succesiunea cronologică a acestora 2. Domina ţia achemenidă şi ascensiunea Imperiului persan 3. Reforma administrativ ă a lui Darius 4. Regalitatea persan ă. Natura regalităţii, prerogativele regale, regalia 5. Structura societ ăţii medo-persane 1. Arheologia iranian ă: cercetări, reconstituiri, soluţii 2. Limbi şi populaţii în spaţiul iranian. Sisteme de scriere 3. Reforma religioas ă a lui Zarathustra 4. Arta şi cultura persană Teme de referate Bibliografie selectivă Studii şi sinteze • Autran, Ch., Mithra, Zoroastru şi istoria ariană a creştinismului, Oradea, 1995 • Brentjes, B., Civilizaţia veche a Iranului, Editura Meridiane, Bucureşti, 1976 • The Cambridge Ancient History of Iran, I: The Land of Iran, Cambridge, 1968 • Girshman, R., L'Iran des origines à l'Islam, Paris, 1976 VIII. STATE ORIENTALE PERIFERICE A. Regatul Urartu (Van) 1. Condiţii geografice şi populaţia Regatul Urartu (Van) ocupa platoul armean din Asia Anterioară, cu o înălţime de 1500-1800 m deasupra nivelului mării, fiind înconjurat din toate părţile de vârfuri muntoase. în partea de nord, acesta era limitat de munţii Pontici, la nord-est de lanţul muntos ce formează Micul Caucaz, iar la sud de munţii Tavriei şi Kurdistan. Formele de relief, tipurile de climă şi vegetaţia sunt atât de variate, încât Armenia a fost numită „ţara contrastelor". Platoul central, cu un relief puţin mai atenuat, alternează cu lanţurile de munţi împăduriţi, care ofereau o protecţie naturală. Din masivul armean îşi iau începutul fluviile Tigru şi Eufrat, iar alte două fluvii îşi poartă apele în direcţii opuse: Araxes, cu lungimea de 950 km, şi Araţani. în munţi, la înălţimea de peste 1 000 m, se aflau 3 lacuri: lacul Van (1720 m), unde se găsea şi capitala regatului, Tuşpa; Urmia (1250 m), cu concentraţia de sare de 6 ori mai mare decât în ocean, şi lacul Sevan cu apă dulce şi bogat în peşte. Clima era foarte diversă. In mare parte e vorba de o climă continentală, aproape de cea de stepă, mai aspră în partea de nord a platoului, iar în cea de sud-est mai blândă. Aici se întâlnesc la un loc zone de pustiu, semipustiu, stepă, silvostepă şi munţi bogaţi în păduri. Vegetaţia era foarte diversă, munţii constituind hotarul natural dintre cele două zone botanico-geografice: zona umedă, de silvostepă şi zona uscată, iraniană. Populaţia vorbea o limbă înrudită cu cea a hittiţilor, deci aparţine familiei de limbi indo-europene. 2. Izvoare Regatul Urartu face parte din categoria statelor orientale care au cunoscut scrisul hieroglific, fapt documentat şi de descoperirile de la Toprah-kale şi Karmir-blur. Printre izvoarele referitoare la istoria Transcaucaziei un rol important îl ocupă inscripţiile urarte. în cazul acestora, deosebim mai multe categorii de documente, în funcţie de caracterul informaţiei: cronici, care reflectă activitatea regilor urarţi, în special biruinţele repurtate în timpul campaniilor militare (de exemplu, inscripţia lui Arghisti şi a fiului său Sarduri), inscripţii privind construcţia unor edificii importante (cetăţi, palate, temple, canale de irigaţii) şi cele cu caracter cultic şi s religios. în total se cunosc peste 400 de inscripţii urartiene. Astfel, inscripţia luil Sardur II are 295 de rânduri, iar cea a lui Arghisti I (de pe stânca de lângă lacul Van) - 375 de rânduri. . 1 Necesitatea adoptării unui nou sistem de scris, în locul celui pictografic, s-al impus încă din sec. IX î.H., când urartienii au împrumutat de la assirieni scrisul f cuneiform. Cele mai vechi inscripţii ale regilor urartieni au fost făcute în limba akkadiană, dar se observă deosebiri vădite de stil. Cele mai vechi informaţii despre Urartu le conţin documentele assiriene din a doua jumătate a secolului XIII î.H. în ele se fac un şir de referinţe la campania militară a lui Salmanasar I împotriva unor ţări din Transcaucazia, cu nume comun Uruatria sau Nairi. Probabil că acesta era numele unor uniuni de triburi din această zonă. Termenul „ţara Urartu" se întâlneşte pentru prima dată în analele lui Aşur-nasir-pal II (anii 883- 859 î.H.), descoperite în palatul de la Kalhu. în ele se vorbeşte despre cucerirea pământurilor de la „gurile râului Subnat (cursul superior al Tigrului) până la ţara Urartu". 3. Apariţia statului Urartu Din documentele regelui Aşur-nasir-pal II rezultă că, încă din secolul IX î.H., în locul numeroaselor formaţiuni de triburi de pe teritoriul Transcaucaziei apare un stat nou, Urartu. Centrul acestui stat îl formau ţinuturile de pe malurile de est şi de nord ale lacului Van. Tot în această perioadă se mai cunoaşte însă o formaţiune politică urartiană, în partea de sud-vest a lacului Urmia, cu numele de Musasir. Consolidarea celor două state a fost determinată de necesitatea unirii eforturilor împotriva agresiunii assiriene. Din cronicile assiriene este cunoscut numele primului rege ale Urartului, Aramu (anii 864-845), amintit în legătură cu campania militară a regelui assirian Salmanasar al III-lea în Transcaucazia. Se pare, însă, că cele două formaţiuni urartiene au reuşit să-şi menţină independenţa, cu toate că Salmanasar al III-lea afirmă că „i-am strivit eu ţara, aşezările le-am transformat în ruine şi le-am trecut prin foc. Mormane de capete am ridicat în faţa porţilor oraşului (Arzaşku)". în 1878, în timpul săpăturilor din palatul lui Salmanasar al III-lea de pe colina Balavat au fost descoperite plăcuţe de bronz, care, iniţial, decorau suprafeţele unor porţi de lemn. Toate plăcuţele au fost acoperite cu scene din campania assirienilor împotriva Urartului, din anul 860, fiind însoţite de texte explicative. Un rol important în istoria Urartului l-a jucat Şardur I (anii 833-825), care a reuşit unirea tuturor posesiunilor sale într-un singur sistem statal, îndreptăţindu-şi titlul de „rege al regilor, care primeşte tribut de la toţi regii". S-au făcut eforturi considerabile în domeniul construcţiilor, care au cuprins întreaga ţară. Capitala statului devine oraşul Tuşpa, în jurul căruia se ridică puternice ziduri de apărare. Inscripţiile din acea perioadă lasă să se întrevadă activitatea economică şi culturală a acestui cârmuitor, în timpul căruia se înalţă un şir de palate şi temple, se organizează sistemul economic palatial. Pentru a consolida ideologia statului, compus din mai multe triburi, Şardur I a înfăptuit o reformă religioasă, unificând panteonul urartian. în cadrul acestuia, locul central îl ocupă triada divină: Halda - zeul cerului, Teisheba - zeul tunetului şi al ploii şi Şivini, zeul soarelui, cărora li se ridică temple şi li se aduc ofrande bogate. Izvoarele assiriene amintesc, în repetate rânduri, despre templul lui Halda din Musasir, unde se oficiau ceremoniile de învestitură a regilor urartieni. în plan extern, tânărul stat se impune printr-o politică energică, concretizată în numeroase campanii militare. Armatele urartiene pătrund în Regatul Manniei, capturând o bogată pradă de război şi alipindu-şi noi teritorii. 4. Consolidarea şi înflorirea Regatului Urartu Apogeul dezvoltării economice şi politice a Urartului a fost atins în timpul domniei acestor regi, fiind ilustrat cu lux de amănunte în analele oficiale, care, devin adevărate documente de stat. în plan intern, Menua a înfăptuit o reformă administrativă, care urmărea scopul de a favoriza integrarea noilor provincii alipite în economia ţării, cât şi buna guvernare a acestora. Tot teritoriul statului a fost împărţit în provincii, în fruntea cărora au fost numiţi reprezentanţi ai puterii centrale - şefi de provincii. Pentru a-şi confirma dominaţia politică, în teritoriile alipite Menua a construit cetăţi în care erau amplasate garnizoane militare. Un important punct militar şi administrativ a devenit cetatea Menuahinili de pe malul stâng al râului Araxes. Menua a desfăşurat o intensă activitate de construcţii, oglindită în peste o sută de inscripţii. Două dintre ele relatează despre construcţia unei cetăţi la est de lacul Van, care ulterior s-a numit „oraşul zeului Halda"; în altă inscripţie se spune că Menua a dat dispoziţie să se planteze o livadă şi o podgorie, cunoscută sub numele „podgoria lui Menua". S-au construit, de asemenea, depozite şi magazii de cereale şi vinuri. Dintr-o altă inscripţie descoperită la Bostankaja aflăm că „regele Menua a construit acest gie, în care se păstrează 900 akarki de vin". Este vorba despre un depozit de vin. Profesorul B.B. Piotrovskij a încercat să calculeze cantitatea de vin păstrată în beciurile regelui Menua, apreciind-o între 216-225 mii litri. Lucrări de amploare au fost executate în zona capitalei Tuşpa, unde a fost săpat un canal de irigaţie cu lungimea de 70 km, căruia i s-a dat numele aceluiaşi rege. în plan extern, Menua a acţionat în două direcţii, spre sud-vest şi spre nord. Desfăşurarea unor vaste campanii militare presupunea o bună organizare şi echipare a armatei. în acest sens se trece la dotarea armatei cu armament assirian, care era cel mai bun din Asia Anterioară la acea dată, iar echiparea devine o prioritate a puterii centrale. Regiunile ocupate urmau să recunoască hegemonia politică a Urartului şi să plătească un tribut considerabil. Dar interesele politice ale Urartului în Asia Anterioară se ciocneau de cele ale altei mari puteri politice din zonă - Assiria, care tindea să-şi impună dominaţia asupra principalelor căi comerciale din bazinul de est al Mării Mediterane. Continuatorul politicii lui Menua este Argişti I, care, prin curaj şi energie ieşită din comun, stârneşte panică şi groază în rândurile asirienilor. Acesta este comparat, în cronicile assiriene, cu „o furtună puternică, ale cărei forţe sunt nelimitate", înaintând spre sud, Argişti I reuşeşte prin forţă, dar şi cu diplomaţie, să-şi formeze noi aliaţi. Trecând prin Siria, trupele urartiene taie căile comerciale de mare importanţă pentru Assiria şi ajung la hotarele Babylonului. Astfel, poziţia Assiriei este puternic zdruncinată de ascensiunea statului Urartu şi a aliaţilor săi, pe care îi are în imediata vecinătate a graniţelor sale. O altă direcţie a politicii externe a statului Urartu o constituie extinderea hotarelor spre nord, armatele urartiene ajungând până pe malul stâng al râului Araxes, iar de acolo până la lacul Sevan. Inscripţia lui Argişti, păstrată pe o stâncă de lângă lacul Van, descrie numeroasele campanii ale acestui rege. Ulterior, în regiunile din sudul Transcaucaziei, se întemeiază cel de-al doilea centru economic al statului Urartu, care a jucat un rol important în timpul conflictelor militare cu Assiria. în domeniul economic, s-a pus în aplicare un program centralizat de construcţii, care a dus la rezultate remarcabile. S-au ridicat noi oraşe-cetăţi (Erebuni,' pe locul Erevanului de astăzi, Arghiştihinili, „oraşul lui Argişti", în regiunea Armavir). în legătură cu acest subiect, cronicile menţionează că, la construcţia oraşului-cetate Erebuni, Argişti I a folosit 6600 de prizonieri de război „şi aici, unde ţara era pustie măreţe fapte a săvârşit". Cercetările arheologice întreprinse în aceste aşezări au scos la iveală magazii uriaşe de cereale, depozite de vinuri, în care se păstrau rezervele de produse agricole ale statului. Se pare că tot teritoriul statului era acoperit cu o reţea de oraşe -cetăţi, unde staţionau trupele regilor urartieni şi ale guvernatorilor. De asemenea, au fost ridicate un şir de construcţii de cult (temple) şi civile, iar în jurul oraşelor au fost plantate livezi şi viţă de vie. A fost lărgit sistemul de irigaţie (în cronici sunt amintite 4 canale), care a dat posibilitatea valorificării unor noi terenuri agricole. Organizarea unui sistem central de irigaţii a dus la consolidarea şi păstrarea comunităţilor săteşti, a obştilor. O sursă importantă de muncă, în condiţiile unui vast program economic şi de construcţii, o constituiau prizonierii de război. Cronicile consemnează că pe timpul lui Argişti I au fost strămutaţi de pe pământurile lor cea. 280.000 de bărbaţi şi femei. In această situaţie, Urartu reuşeşte să-şi confirme poziţia de stat puternic, atât economic, cât şi politic şi militar, capabil să-şi revendice drepturile pentru supremaţie în această parte a Asiei. Evenimentele ulterioare au condus la o confruntare directă cu statul assirian. Invazia regelui Tiglathpalassar al III-lea, în anul 743 î.H., s-a soldat cu înfrângerea Urartului şi a aliaţilor săi în Siria de Nord, lângă oraşul Arpad. Această biruinţă a încurajat pregătirea unei noi campanii militare împotriva Urartului, întreprinsă, conform cronicilor assiriene, în anul 735 Î.H. De data aceasta, Tiglathpalassar al III-lea şi-a concentrat armatele în centrul ţării, în regiunea lacului Van, reuşind să supună o parte din teritoriul Uratului. Assirienii au ajuns până la Tuşpa, asediind oraşul, dar n-au reuşit să-1 cucerească. Au rămas independente regiunile transcaucaziene, care constituiau cel de-al doilea centru economico-administrativ al statului; de asemenea şi regiunea Musasir. Cu toate acestea, Urartu a suferit prima înfrângere importantă în confruntarea directă cu Assiria. Dar lupta pentru hegemonie nu se încheiase. Ambele părţi se pregăteau pentru confruntarea finală, Assiria fiind mult avantajată. în această situaţie nefavorabilă regatului Urartu, obiectivul principal al politicii sale externe s-a axat pe evitarea sau, în cel mai rău caz, amânarea unei confruntări directe cu adversarul, iar în domeniul intern s-a purces la consolidarea unităţii administrative a ţării şi la întărirea puterii economice. Aceste obiective au fost îndeplinite cu succes în timpul domniei lui Rusa I (anii 735-714), care a reuşit să refacă unitatea statului urartian, înfrângând rebeliunile unor şefi locali, şi să relanseze economia, contribuind la crearea unor complexe economice în jurul lacurilor Urmia şi Van. Au fost construite oraşe-cetăţi, săpate canale şi organizate domenii ale familii regale. Lângă lacul Van, Rusa I construieşte un mare bazin de apă, ridicând la un nivel calitativ nou agricultura din zonă, şi înfiinţează un nou oraş, care îi poartă numele - Rusahinili. Intr- una din inscripţii, Rusa I reglementează dreptul de folosire a apei din canaluri, stabilind „ca acest lac să fie folosit pentru irigarea oraşului Rusahinili". Astfel, inscripţiile aveau şi puterea unor acte normative. Activitatea regelui Rusa I s-a impus şi pe plan extern. în scurt timp, acesta reuşeşte să extindă hotarele statului în Transcaucazia, la nord-est de lacul Sevan, unde doar într-un singur an, potrivit inscripţiilor oficiale, a învins 23 de regişori (cârmuitorii locali). în aceeaşi perioadă au fost înregistrate, în nord, şi ciocniri între trupele urartiene şi cimerieni, soldate cu victoria celor din urmă. Cu toate acestea, duşmanul principal continua să rămână Assiria., care, îngrijorată de refacerea Urartului, pregăteşte o nouă campanie militară. în 714 î.H., Sargon al II-lea, regele assirian, îşi conduce armata împotriva conducătorilor locali din spaţiul de la est de lacul Urmai. Rusa I a încercat să ia prin surprindere trupele duşmane, dar manevra a eşuat. Victoria assirienilor a fost covârşitoare, ei reuşind să zdrobească aproape întreaga armată urartiană; doar regele, cu o mică armată, a reuşit să se retragă în munţi. Nimicind şi incendiind totul în calea sa, Sargon al II-lea s-a îndreptat spre complexul economic de lângă lacul Urmia, construit de Rusa I. Făcând ocolul lacului Van, regele assirian a jefuit tot ce se putea jefui, dar n-a avut curajul să pătrundă în ţinuturile urarte străvechi de pe malurile de est, unde se afla capitala Tuşpa. în schimb, la întoarcere spre Assiria, Sargon al II-lea, printr-o lovitură fulgerătoare, a reuşit să cucerească Musasirul, vechiul centru urartian de cult, situat în creierul munţilor, unde a pus mâna pe bogăţiile fabuloase ale oraşului şi templului lui Halda, adunate în timpul mai multor domnii. în afară de cantitatea enormă de aur (cifrele nu s-au păstrat), au fost luate circa 5000 kg de argint, 109.000 kg de bronz, peste 333.500 de obiecte din metale preţioase. A fost jefuit şi palatul regal, de unde s-au sustras circa 1040 kg de aur, 5060 kg de argint, peste 400 kg de lucruri de preţ, printre care 6 spade de aur, 11 cupe de argint ale regelui Rusa. Unul din reliefurile palatului lui Sargon al II lea, cunoscut numai după o schiţă de desen (relieful s-a scufundat în Tigru, când era transportat în Franţa), înfăţişa scena devastării templului din Musasir. Aceste evenimente au marcat începuturile decăderii politice a statului Urartu, care renunţă la lupta pentru supremaţie şi îşi concentrează eforturile asupra înlăturării pericolului dintre sud-est, unde triburile nomade ale sciţilor au creat un „regat" propriu în Iranul de nord-vest. Fiind lipsit de resursele umane şi materiale necesare, pe care altădată le furnizau războaiele, regii urartieni nu au mai reuşit să refacă sistemul de apărare al ţării, încât la începutul sec. VI î.H. regatul Urartu cade în dependenţă faţă de Media, iar către 590 î.H. îşi încetează cu totul existenţa. Se încheie, astfel, istoria uneia dintre cele mai strălucitoare civilizaţii ale Orientului Antic, care a lăsat o urmă vizibilă în cultura popoarelor Transcaucaziei. 5. Baza economică şi structura statului Baza economică a regatului Urartu o constituia agricultura irigată, căreia regii acestuia i-au acordat întotdeauna o atenţie deosebită. Inscripţiile regale stau dovada acestui fapt, menţionând în mod sistematic săparea canalurilor, a rezervoarelor de apă, plantarea viilor şi a livezilor. Descoperirea unor mari depozite - hambare în incintele oraşelor - cetăţi (Erebuni, Argiştihinili, Teishebaini) demonstrează avântul producţiei cerealiere, axată pe cultivarea grâului, orzului, ovăsului. în pivniţe speciale erau depozitate mii de decalitri de vin şi ulei, care făceau parte din rezerva regală. în jurul citadelei se întindeau domeniile regale sau ale marilor latifundiari. Pământuri întinse deţineau şi templele, dar gospodăriile acestora erau relativ mai mici. într-o inscripţie se menţionează construcţia unui templu închinat zeului Halda, în jurul căruia regele urartian a dispus să fie plantate vii şi livezi pentru zeul respectiv. Partea covârşitoare a averii templelor o constituiau darurile regale. De exemplu, regele Işpuin şi fiul său Menua au dăruit templului din Musasir arme de paradă şi vase din argint. în aceeaşi inscripţie se aminteşte că, în timpul vizitei sale în oraş, regele a donat templului 22712 capete de vite. Bineînţeles, nu toate animalele au fost sacrificate zeului, ci o mare parte din ele au intrat în gospodăria templului. Totodată, regii donau lunar, pentru a fi jertfite, câte 6 vaci, 6 iezi, 96 boi şi 305 oi. De multe ori, turme întregi de vite, capturate în timpul războaielor, intrau în posesia templelor. O altă activitate de bază o constituia prelucrarea metalelor, în jurul cetăţilor fiind descoperite ruine ale atelierelor de confecţionare a uneltelor de muncă şi a pieselor de armament. în conducerea statului, regii urartieni se sprijineau pe un enorm aparat de funcţionari, a cărui structură, însă, nu este foarte bine cunoscută. în izvoarele assiriene sunt consemnate două categorii de nobili: persoane ce aparţineau familiei regale şi nobili militari, funcţionari ai statului. Sargon al II lea menţionează că a făcut prizonieri mulţi sfetnici şi apropiaţi ai familiei regale, rude ale regelui: militari, guvernatori de regiuni, înrolaţi în armata regală. Printre aceştia se numără guvernatorii generali ai provinciilor, principalul şef militar, turtanii - marii conducători de armată. O dată cu trecerea timpului, sistemul de conducere se amplifică şi se complică. Apar un şir de funcţii noi: „deţinător al peceţii regale", „omul evidenţei", „omul semănatului" (organizatorul producţiei agricole), „păstorul superior". Baza socială a regatului o constituiau membrii liberi ai obştilor, desemnaţi prin termenul "oameni liberi înarmaţi ai tribului". Obştea îşi păstra, într-o anumită măsură, autoconducerea, relaţiile ei cu puterea centrală fiind reglementate de un şir de impozite către stat şi temple şi prestări de servicii (participări la construcţiile de stat, serviciul militar). Membrii obştii formau aşa-zisa oaste populară, pe care se sprijineau la început regii urartieni. Uneori, obştea dispunea şi de sclavi. Numărul persoanelor dependente şi a sclavilor era foarte mare, principala sursă constituind-o numeroasele războaie. Majoritatea prizonierilor erau strămutaţi cu tot cu familii pe domeniile regale. Probabil, la fel ca şi în Assiria, în Urartu existau aşezări de sclavi de stat, care erau obligaţi să aibă gospodăria lor. Uneori, prizonierii de război puteau fi incluşi în componenţa forţelor armate, dar, de cele mai multe ori, regii angajau mercenari din rândurile sciţilor şi ale cimmerienilor. Armata constituia un alt organism important din structurile statului, fiind un instrument puternic în mâinile regelui. Existenţa acesteia se explica nu numai prin tendinţele expansioniste ale Urartului, ci şi prin necesitatea unei bune administrări a provinciilor alipite, al căror ataşament faţă de puterea centrală se afla în dependenţă directă de profesionişti, care erau în întregime echipaţi de rege. Grija acestuia pentru instruirea şi perfecţionarea cadrelor militare este reflectată în inscripţiile assiriene, care remarcă măiestria urarţilor în dresarea cailor pentru călărie. însuşi regele participa la competiţiile militare, etalându-şi virtuţile. Pe o stelă comemorativă s-a păstrat următoarele menţiune: „Calul, pe nume Arţibini, 213 încălecat de Menua, a sărit din acest loc la 22 de coţi", ceea ce este egal cu 11 m şi 20 cm, comparabil cu recordurile contemporane. Cu toate aceste măsuri de organizare, regii urartieni n-au reuşit crearea unui stat trainic, centralizat, fapt demonstrat de rebeliunile unor guvernatori de provincii şi de răscoalele populare. Constituirea celor două centre economice ale ţării, în jurul lacului Van şi în Transcaucazia, nu s-a soldat cu crearea unui sistem economic unitar. Acestea şi constituie principalele cauze ale forţei interne slabe a Urartului, care i-au influenţat declinul. 6. Civilizaţia urartiană a. Arhitectura şi arta Avântul economic pe care l-a marcat societatea urartiană în scurta, dar strălucitoarea sa existenţă a favorizat dezvoltarea unei arte aristocratice, deschisă influenţelor artistice străine, ce s-a grefat pe fondul moştenirii hittite. Descoperirile arheologice din ultima jumătate de secol au scos la iveală mărturiile unei civilizaţii cu vechi tradiţii arhitecturale, sculpturale şi picturale. O dezvoltare aparte a cunoscut-o arta toreutică, gustul şi măiestria artiştilor urartieni fiind binecunoscute departe de hotarele ţării. în cadrul artei arhitecturale deosebim 3 categorii de construcţii, în funcţie de caracterul acestora: 1. Construcţii civile (ansamblul palatial de la Musasir, Eribuni). 2. Construcţii cu caracter militar. Toate oraşele aveau o citadelă cu bastioane, care constituiau avanposturi ale puterii regale şi militare în provinciile cucerite. Fortificaţiile erau ridicate pe înălţimi, fiind construite din blocuri masive de piatră. 3. Construcţii cultice (temple, nişe). Tuturor zeităţilor urartiene le-au fost ridicate temple. Din inscripţiile assiriene aflăm că templele erau prevăzute cu coloane, iar faţada şi interioarele erau acoperite cu picturi murale. Pereţii templului lui Halda erau decoraţi cu scuturi şi lănci de paradă. Arta sculpturală este reprezentată prin sculpturile monumentale ale zeilor, amplasate în interiorul templelor, despre care s-au păstrat doar mărturii scrise. în schimb, s-au păstrat statuetele de bronz ale mai multor divinităţi, printre care cea a zeiţei Bagbartu ş.a. Printr-o măiestrie excepţională se disting operele meşterilor urarţi în prelucrarea artistică a bronzului, din care au fost confecţionate piese de podoabă (brăţări, torques-uri, pandantive, cercei) şi de armament, diferite elemente de decor ale tronului. Pentru pictura murală a templelor şi palatelor urartiene sunt caracteristice motivistica, ritmica statică a reprezentărilor antropomorfe, zoomorfe şi celor vegetale. Printr-un oarecare dinamism se disting doar scenele de vânătoare, cu participarea suitei regale. b. Religia Studierea religiei regatului Urartu s-a făcut pe baza a două categorii de izvoare: inscripţiile urartiene şi reprezentările artistice, care vin să reflecte nu numai dogmele religiei oficiale, ci şi credinţele populare. Toate textele urartiene încep prin a se adresa unei sau mai multor divinităţi, în special fiind invocat numele zeului Halda, căruia îi erau consacrate victoriile militare ale regilor. Paralel cu numele lui Halda, sunt menţionate şi numele zeilor Teisheba şi Şivini. Se pare că Halda, zeul cerului, era o divinitate urartiană, zeul unui trib din componenţa Regatului Urartu. Cultul lui Teisheba, zeul furtunii şi al războiului, era strâns legat de cel al zeului micro-asiatic Teshub, iar Şivini, zeul soarelui, avea rădăcini assiro-babyloniene. Printre izvoarele urartiene un rol important îl are inscripţia săpată pe stânca de lângă lacul Van, numită „Mher-Kapusi". în acest text, datat de la sfârşitul sec. IX î.H., au fost trecute numele zeilor urartieni (74 la număr), alături fiind indicate numărul şi speciile de animale sacrificate fiecărui zeu. De exemplu, zeului Halda îi erau jertfiţi 17 boi şi 34 oi, lui Teisheba - 6 boi şi 12 oi, lui Şivini - 4 boi şi oi. în afară de sacrificiile de animale, zeilor li se aduceau şi sacrificii umane. în timpul săpăturilor din Toprah-kale s-a descoperit o aglomeraţie de animale şi oameni, cărora le lipsea craniul. Se presupune că aceşti oameni au fost sacrificaţi în cinstea zeului Halda, iar craniile lor se păstrau într-un loc special. Inscripţiile urartiene vin să confirme practicarea acestui ritual sângeros. Zeilor li se ridicau un şir de temple ş construcţii de cult (porţi, nişe săpate în stânci, stele). în credinţele urartiene, zeii locuiau în munţi, iar nişele din stânci erau săpate tocmai pentru a le facilita ieşirea. Pe un şir de obiecte de cult apar reprezentate divinităţile tradiţionale în diferite ipostaze. Zeul Halda, ocrotitorul puterii regale, cel care binecuvânta regele în campaniile militare şi îl ajuta să obţină victoria, este înfăţişat, de obicei, în armură. Nu este întâmplător că în templul din Musasir era venerat cultul lancei şi al scutului, iar templul era numit „casa scutului". în aceeaşi ipostază apare şi Teisheba, înarmat cu un topor de luptă şi o ghioagă cu vârful discoidal, reprezentat pe o statuetă de bronz, descoperită în 1941 la Karmir-blur. Pe cap zeul purta un acoperământ înfrumuseţat cu coarne, care îi dădea o înfăţişare feroce. După cum se poate observa, caracterul activităţii de bază a aristocraţiei, cel militar, se răsfrânge şi asupra felului în care îşi reprezentau urartienii zeii. Simbolul zeului Şivini, zeul soarelui, era un disc solar, care apare deseori asociat cu alte imagini cultice (peşti, păsări, protome de animale sau motivul arborelui vieţii). în cazul iniţial, avea chip de pasăre sau de animal. B. Imperiul Kushan Pe ruinele Regatului Greco-Bactrian se constituie treptat una dintre cele mai mari formaţiuni politice ale lumii antice - Imperiul Kushan. Un şir de izvoare antice consemnează avântul economic şi cultural pe care l-au atins populaţiile din spaţiul actual al Afganistanului şi ai ţărilor vecine în perioada kusană, iar descoperirile arheologice confirmă cu prisosinţă acest fapt. Specificul civilizaţiei kushane constă în capacitatea de a sintetiza tradiţiile şi realizările culturale ale mai multor popoare care au făcut parte din hotarele Marelui Imperiu. 1. Izvoare în ceea ce priveşte istoria politică a puternicului Imperiu Kushan, sursele antice sunt foarte vagi. într-un şir de lucrări ale istoricilor romani, bine informaţi despre situaţia Pârtiei, inamicul de totdeauna al Romei, nu se pomeneşte nimic despre Statul Kushan. Chiar şi atunci când apar menţiuni despre venirea solilor din Bactria sau India, nu se ştie cu certitudine cine a trimis aceste delegaţii. Un alt izvor de cunoaştere îl constituie cronicile chineze, care, deşi sunt extrem de lapidare, conţin un preţios material informativ. Paralel au fost studiate şi inscripţiile din India, care transcriu numele unor regi kushani şi anul în care a fost făcută menţiunea, dar nu se cunoaşte până în prezent sistemul de calculare a anilor, astfel încât este foarte dificil să se stabilească perioadele de domnie ale acestora. Cercetarea monedelor kushane constituie un alt izvor de cunoaştere, iar legendele de pe ele oferind posibilitatea de a urmări succesiunile la tron, însă, din nefericire, nici pe monede nu sunt trecuţi ani. Astfel, istoria politică a Imperiului Kushan poate fi cercetată doar în linii generale. 2. Formarea statului Kushan La început, nucleul statului îl constituia teritoriul Bactriei, unde, după prăbuşirea Regatului Greco-Bactrian, existau mai multe formaţiuni politice. Printre nomazii ce au periclitat existenţa puternicului regat, cronicile chineze îi menţionează şi pe iueciji, care au năvălit în Bactria de Nord. La aceste migraţiuni au participat şi alte triburi, inclusiv cele ale saccilor. Ţinuturile de la sud de AmuDaria şi-au păstrat, într-o anumită măsură, independenţa, recunoscând autoritatea politică a cuceritorilor din nordul fluviului. Din cronici este cunoscut numele unui regişor Hermei, care în a doua jumătate a sec. I î.H., reuşeşte să facă să renască pentru scurt timp gloria statului Greco-Bactrian. însă în „Istoria dinastiei Han timpurie" din sec. I î.H. care reflectă evenimentele dintr-o fază anterioară, Bactria nu este amintită. Sunt consemnate doar 5 formaţiuni politice, printre care şi Geişuani, supuse autorităţii politice a conducătorilor triburilor iueciji. Conform altei cronici chineze, „Istoria dinastiei Han târzie", cele 5 formaţiuni reprezintă uniuni de triburi iuecije. în acest caz, cărui document urmează să-i dăm crezare ? Se pare, totuşi, că, în perioada la care ne referim (sec. I î.H.), s-au atenuat deosebirile dintre veneticii din nord şi autohtoni. Cercetările arheologice au demonstrat faptul că, încă din sec. I î.H., a început un proces de unificare a culturii materiale de la nord şi sud de Amu-Daria, o parte din nomazi fiind asimilaţi de populaţia locală. Destul de repede aceştia şi-au însuşit tradiţiile somptuoase, însoţiţi de un bogat inventar funerar (descoperirile de la Tillea-tepe, Afganistanul de Nord). Din punct de vedere economic, asistăm la un avânt al dezvoltării agricole şi comerciale. Apariţia unui şir de canale de irigaţie, crearea oazelor agricole şi a unor aşezări urbane au înviat faima ţinutului cu „o mie de oraşe". Schimburile economice devin din ce în ce mai intense, iar cerinţele pieţei au dus la emisii monetare regulate. în majoritatea cazurilor sunt imitate monedele ultimilor dinaşti greco-bactrieni, Eukratidos şi Heliclos. Mai târziu, chipul celui din urmă este înlocuit cu figura unui regişor local necunoscut. Doar pe la mijlocul secolului I î.H., putem vorbi despre instituirea unei tradiţii numismatice a regilor kushani, o dată cu apariţia monedei lui Herai. Pe avers apare chipul regelui cu mustăţi şi bărbuţă, iar pe revers - acelaşi personaj, dar de data aceasta călare, iar la spatele lui este reprezentată zeiţa Nike cu o coroană în mână. Conform legendei de pe monedă, Herai era stăpânitorul principatului Gheişuani (Kushan), localizat în valea roditoare a râului Kaşka-Darja. în scurt timp, creşterea puterii politice a acestei formaţiuni a dus la cucerirea celorlalte patru principate ale triburilor nomade şi la unificarea Bactriei într-un tot întreg. în „Istoria dinastiei Han târzie" apare numele celui care a pus bazele unui stat nou, cu capitala la Lanşi (probabil Alexandria Balha) - Kiotziukiu, cunoscut de pe monede şi cu numele de Kadfise I. Mai târziu, Kadfise I supune şi statele unor regi mai mici din dinastia elenă, proclamându-se „rege al regilor" (a doua jumătate a sec. I d.H.). Noul stat tinde să-şi lărgească în continuare hotarele, îndreptându-şi privirile spre sud, pe unde treceau căile comerciale tradiţionale. Kadfise I reuşeşte să treacă dincolo de Hiducuşi, întărindu-şi dominaţia asupra unui şir de regiuni. Consolidarea Statului Part la hotarele de vest ale imperiului Kushan a determinat oarecum modificarea direcţiei sale de expansiune, orientată acum spre est, unde fărâmiţarea politică a Indiei de nord-est îi oferea şanse reale de extindere. Politica de cucerire a fost continuată şi după moartea lui Kadfise I, când fiul moştenitor al acestuia, Kadfise II, reuşeşte să anexeze o bună parte din India de Nord-Vest. Regiunile Kaşmir şi Gandhara au fost cucerite de Kadfise I, iar în timpul domniei fiului său hotarul de est trecea pe cursul inferior al Indului. Astfel, Imperiul Kushan reuşeşte să se impună drept unul din cele mai mari state ale lumii, cu un teritoriu uriaş ce cuprindea o parte considerabilă a Asiei Mijlocii, teritoriul actual al Afganistanului, o mare parte din Pakistan şi nordul Indiei. Localizarea hotarelor de nord ale Statului Kushan a stârnit vii discuţii printre cercetători. Descoperirile arheologice din acest secol au demonstrat existenţa unei puternice linii de apărare în nordul Bactriei, care cuprindea 3 tipuri de fortificaţii: a) Ziduri de apărare cu bastioane. Cercetările din zona Darband au scos la iveală ruinele unui zid cu o lungime de peste 1,5 km şi înălţimea de 2-5 m, având grosimea la bază de 6,5 m; pereţii exteriori au fost ridicaţi din chirpic, iar emplectonul - din pietre de râu şi pământ. Construcţia datează din sec. I - III d.H. b) Cetăţi fortificate, care apărau trecerile prin trecătorile din munţi (Kafarkala, Sari-Band, Taragaj - tepe). c) Cetăţi ce controlau vadurile de trecere peste râul Oxus (Amu-Daria). Nu este exclus ca în partea de Nord-Vest a Bactriei să fi existat şi ziduri ce împrejmuiau oazele cele mai importante, asemănătoare celor din jurul aşezării Balh. Toate aceste măsuri de apărare fac dovada unei linii de fortificaţii centralizate, capabilă să asigure paza hotarelor de nord-vest ale Imperiului. în legătură cu această situaţie, este foarte posibil ca Bactria de Nord-Vest să se fi bucurat de un statut special de regiune de frontieră. Despre existenţa unor astfel de unităţi administrative aflăm dintr-o inscripţie de la Surh-Katala, în care numele guvernatorului este însoţit de titlul „şef al regiunii de frontieră". în plan economic, Kadfise II a întreprins un şir de măsuri de susţinere a noului stat. Printre ele se numără şi reforma monetară. A fost elaborat un nou tip de monedă, preluat ulterior de toţi regii kushani. Pe avers apare figura lui Kadfise II în veşminte orientale, aşezat pe o mică platformă sau în picioare în fata unui altar. Imaginea de pe reversul monedei reflectă politica regelui de consolidare a unităţii imperiului său. De obicei, este reprezentată figura zeului hindus Siva, uneori cu un tau. Unul din numele acestui zeu, Mahisvara, apare şi în titulatura regală a lui Kadfise II, care s-a proclamat „rege al regilor", stăpânul lumii, Mahisvara, „salvatorul". Declarându-şi înclinaţia spre hinduism, Kadfise II urmărea să-şi consolideze stăpânirea în regiunile indiene ale imperiului. Cel mai cunoscut dintre cârmuitorii Imperiului Kushan a fost regele Kanişka (anii 78-101 d.H.). Domnia acestuia este marcată de conflictul dintre Statul Kushan şi China dinastiei Han în Turkestanul de Est, pe unde treceau importante căi comerciale. Consolidarea Chinei în imediata vecinătate a hotarelor kushane a stârnit motive de îngrijorare, astfel că în anul 88 d.H. o delegaţie a regelui kushan se îndreaptă spre China pentru a reglementa situaţia. Intervenţia brutală a lui Ban Èao, şeful armatei chineze, de numele căruia este legată expansiunea spre vest a Chinei, a dus la izbucnirea conflictului militar, iar în anul 90 d.H., o armată de 70.000 de ostaşi kushani năvăleşte în Turkestanul de Est. Războiul s-a încheiat cu înfrângerea kushanilor, dar armata kushană a reuşit, în cele din urmă, să pună capăt expansiunii chineze, reluându-şi politica ofensivă la începutul sec. II d.H., după moartea lui Ban Èao. Pe timpul lui Kanişka, capitala imperiului se transferă în Purusapura (actualul Preşavar), iar nucleul statului se deplasează spre India. în tradiţia istorică, Kanişka este cunoscut nu atât în calitate de comandant de oşti, ci mai ales ca protector al buddhismului. Sub egida acestui rege a avut loc o mare întrunire budistă, unde s-au stabilit principalele dogme ale buddhismului nordic, mahajana. în timpul domniei lui Kanişka s-au ridicat un şir de construcţii religioase. însuşi regele în persoană patrona mănăstirile şi filosofii buddhişti devenind, astfel, una din figurile populare ale literaturii buddhiste. Concomitent, din raţionamente politice, erau tolerate şi celelalte curente religioase din spaţiul marelui imperiu. Analiza materialului numismatic a permis evidenţierea unei galerii de divinităţi însoţite, uneori, şi de inscripţia numelui, fapt ce lasă în afara oricăror discuţii natura personajelor. Pe lângă reprezentările lui Budha, care nu sunt foarte numeroase, se întâlnesc zeităţi din mitologia antică (Helios, Hephaistos), divinităţi avestice (Mithra, Veretragna, Anahita). Astfel, Kanişka, prin emisiile monetare, se adresa tuturor supuşilor săi. Este interesant să menţionăm că spre deosebire de dinastii anteriori, care îşi notau numele şi titlul pe monede în limba greacă, în timpul lui Kanişka legenda era scrisă în limba bactriană (cunoscută şi de pe inscripţia „Regele regilor Kanişka / al / Kushanilor". Probabil, din timpul acestui rege, limba bactriană a devenit una din limbile oficiale ale cancelariei imperiale, iar inscripţiile de pe monede s-au făcut numai în această limbă. Succesorul lui Kanişka, conform inscripţiilor indiene, a fost Vasişka, care a domnit între anii 102-106, urmat de Huvişka (anii 106-138). însă numele lui Vasişka nu apare pe nici o monedă. între anii 152-176, izvoarele indiene şi cele numismatice îl amntesc pe Vasudeva. Monedele acestui rege reînnoiesc tradiţia lui Kadfise II; astfel, pe majoritatea emisiunilor este reprezentat zeul Siva. Despre urmaşii lui Vasudeva izvoarele nu sunt prea explicite. Printre ei au fost persoane cu numele Kanişka şi Vasudeva. Cert este faptul că, în sec. III d.H., Imperiul Kushan cuprindea între hotarele sale Bactria, Kabulistan, Gandhara şi India de Nord-Vest. Dar perioada de vârf a imperiului a trecut, acesta fiind ameninţat de expansiunea monarhiei sasanide, cu care a ajuns să se confrunte pe timpul lui Ardaşir I şi Bactria, ceea ce a zdruncinat din temelie bazele Imperiului Kushan. Totodată, cucerirea independenţei unor regiuni din nord - vestul Indiei a accelerat declinul acestei mari formaţiuni politice din antichitate. O oarecare renaştere a imperiului se observă în a doua jumătate a sec. IV d.H.; pe timpul domniei lui Kidara, dar statul Kushan n-a mai putut ajunge la măreţia de altă dată. Totuşi, în această perioadă, este recucerit teritoriul Bactriei. înaintând spre sud, peste Hiducuşi, Kidara şi-a extins stăpânirea asupra regiunii Gandhara, profitând de circumstanţele politice ce îi erau favorabile. în literatura de specialitate, această perioadă de reunificare a teritoriilor este cunoscută sub numele de statul micilor Kushani. Din cronicile armeneşti rezultă că, între anii 368-374, regele kushan s-a ridicat împotriva celui sasanid, Sapur II, pe care l-a învins. Al doilea conflict între cele două imperii a avut loc în anii 374 şi 377 şi s-a soldat, din nou, cu înfrângerea sasanizilor. Destrămarea Imperiului Kushan s-a produs la sfârşitul sec. IV d.H., sub presiunea invaziei militare a hephtalitilor, care se constituie într-o nouă formaţiune politică din Asia Mijlocie. 3. Dezvoltarea sodal-economică. înflorirea oraşelor Tabloul dezvoltării social-economice a ţinuturilor cuprinse în hotarele Imperiului Kushan este dezvăluit de rezultatele descoperirilor arheologice din acest spaţiu, completat şi de mărturiile autorilor antici. Tradiţia istorică a consemnat fastul şi bogăţia oraşelor din Regatul Greco-Bactrian, cunoscut ca ţara cu „o mie de oraşe", iar investigaţiile arheologice au demonstrat că, în perioada Imperiului Kushan, oraşele alcătuiau un adevărat sistem urban, cu o reţea de drumuri şi căi de caravane, care asigurau o bună legătură între toate zonele ţării. între oraşe se disting două tipuri : oraşe care s-au construit treptat, devenind mari centre de civilizaţie, şi oraşe ridicate în perioada greco-bactriană. Ptolomeu menţionează că în Bactria existau, pe la mijlocul secolului II d.H., circa 18 aşezări urbane. O deosebită dezvoltare cunoaşte capitala Bactriei - oraşul Bactra (Balh), „mama oraşelor", care a fost un timp şi capitala Imperiului Kushan. Intensificarea activităţii de construcţie a condus la edificarea unui şir de obiective în afara incintei fortificate şi la extinderea teritoriului urban. S-au păstrat urmele unui vechi monument buddhist, cunoscut cu numele de Topi-Rustam, care, din cauza aglomeraţiei, a fost ridicat în afara zidurilor oraşului. Un alt centru important era şi oraşul Termez, situat în nordul Bactriei. Grosimea straturilor culturale ale acestei aşezări atinge aproape 6 m; în suburbii se aflau ateliere de ceramică şi de prelucrare a fierului; tot aici se aflau şi ruinele a două mănăstiri buddhiste, Cingiz-Tepe şi Kara-Tepe. Un interes deosebit îl reprezintă ruinele unui alt oraş din perioada kushană, în prezent Kei-Kobad-şah, situat pe cursul inferior al râului Kafirnigan. Spre deosebire de Termez, Kei-Kobad-şah a fost construit după un plan bine stabilit. Incinta avea forma dreptunghiulară, cu o suprafaţă de 12 ha, fiind împrejmuită de ziduri cu turnuri. Un număr impunător de oraşe sunt cunoscute în partea de sud a Bactriei. Unul din puţinele oraşe cercetate, ai cărui nume a fost stabilit, este oraşul Behram, situat la cea. 60 km de Kabul, la poalele munţilor Hindukuşi. în antichitate, oraşul se numea Kapisa, fiind cunoscut şi sub numele de Parapamisadai. Incinta dreptunghiulară, împrejmuită de ziduri groase, cuprindea un spaţiu de cea. 25 ha. Se pare că în dezvoltarea oraşului au existat 3 perioade. Prima perioadă -Behram I - cuprinde stratul inferior şi datează din sec. I î.H. O stradă principală împărţea oraşul în două părţi. Materialul ceramic se caracterizează prin calitatea înaltă a pastei şi eleganţa formelor. S-au descoperit şi statuete de divinităţi. Cea de-a doua perioadă - Behram II - datează de la sfârşitul secolului I d.H. -secolul III d.H. Se observă dispariţia ceramicii gri şi apariţia cupelor cu fimis negru - liliachiu. Printre alte forme ceramice se evidenţiază vasul-ploscă, specific populaţiilor nomade. Este posibil ca apariţia lor în Behram să fie legată de infuzia unui val de populaţii alogene. De cultura materială a acestora ţin şi unele categorii de obiecte de podoabă (brăţări, inele, pandantive cu pietre preţioase), care înregistrează analogii cu un şir de obiecte din arta triburilor sarmate de pe cursul inferior al Volgăi şi din bazinul est-pontic. în centrul oraşului s-au descoperit ruinele unui palat, cercetat doar parţial. Zidurile au fost construite din chirpici, fiind ridicate pe fundaţii de piatră. Surpriza o constituie descoperirea unui tezaur de obiecte de artă în interiorul edificiului, care reflectă legăturile culturale şi comerciale ale Imperiului Kushan. Aici se aflau vase decorate din sticlă, aduse din provinciile estice ale Imperiului Roman, de unde provin şi sculpturile din bronz ale lui Hippocrate, Herakles, medalioanele de gisps cu diametru de 15-20 cm, decorate cu reprezentări în relief inspirate din mitologia romană (Minerva, Amor şi Psyhea). O categorie aparte o constituie colecţia de piese din fildeş alcătuite, în special, din garnituri ce decorau suprafeţele unor obiecte din lemn, inclusiv ale pieselor de mobilier. Apropierea stilurilor ar sugera originea lor nord-indiană, dar nu este exclusă nici confecţionarea locală. Menţionăm că această colecţie din Behram înregistrează o serie de analogii cu piesele descoperite în oraşul roman Pompei, acoperit de lava vulcanului Vezuviu în anul 79 d.H. A treia perioadă - Behram III - datează de la mijlocul secolului III - începutul secolului IV d.H. şi marchează faza de decădere a vieţii economice a oraşului. Pe ruinele vechiului palat a fost ridicat un alt edificiu, cu ziduri masive. Majoritatea locuinţelor descoperite erau formate din 2-3 încăperi. Se mai cunosc, de asemenea, ruinele unei construcţii de cult. In ceea ce priveşte producţia ceramicii, aceasta continuă să păstreze vechile tradiţii. Dispare decorul plastic, care este înlocuit cu cel ştampilat. Distrugerea şi, ulterior, dispariţia oraşului au fost puse de unii cercetători în legătură cu campania militară a lui Şapur I. 4. Dezvoltarea comerţului într-un raport adresat împăratului dinastiei Han, de la mijlocul secolului II d.H., Cjan Ţeani remarcă faptul că locuitorii Bactriei sunt iscusiţi în ale comerţului, iar în capitala lor exista o piaţă. Acelaşi autor menţionează că negustorii din Parţia îşi vând marfa în ţările vecine, la o distanţă de cea'. 1000 li ( 1 li = 0,5 km). Aceste mărturii vin să confirme importanţa comerţului interior şi exterior din Imperiul Kushan, care constituie una din caracteristicile dominante ale acestuia. Pe unul din primele locuri se situau legăturile comerciale cu provinciile orientale ale Imperiului Roman. încă de pe timpul Ahemenizilor, exista un drum comercial ce lega India şi Bactria cu ţările est-mediteraniene. Mărfurile orientale ajungeau până în Alexandria egipteană - cel mai mare port comercial din bazinul Mării Mediterane. Tot prin Bactria trecea şi drumul spre China. Operaţiile comerciale se făceau şi pe apă. în secolul I d.H. creşte importanţa căii maritime comerciale ce lega Egiptul şi Industanul, care trecea prin Marea Roşie, de-a lungul peninsulei arabice. Dezvoltarea comerţului pe apă a fost favorizată şi de folosirea vânturilor periodice din aceste regiuni - musonii. Mărfurile apusene ajungeau până în oraşele-port indiene, cum ar fi Barbaricon şi Barigaz, de unde luau calea uscatului spre Bactria. Pe acelaşi traseu erau aduse şi mărfurile chineze din nord, în special ţesăturile din mătase şi articolele din piele tăbăcită. Pe coasta de sud a peninsulei Industan au fost înfiinţate un şir de factorii comerciale - aşezări fondate de negustori. Bineînţeles, întreaga activitate comercială era supusă unor taxe vamale, care aduceau un venit considerabil în visteria statului. Mărfurile ce circulau pe aceste căi comerciale era foarte diverse. Spre Roma îşi urmau calea caravane cu mirodenii, pietre scumpe, fildeş, vopsele, lemn de esenţe preţioase, zahăr şi pânză de bumbac. Din India plecau, spre a fi vânduţi, şi robii eunuci. De la Roma soseau ţesături şi haine gata cusute după gusturile aristocraţiei orientale, bijuterii din sticlă, aur şi argint, statuete, vinuri nobile, piese de vestimentaţie, femei pentru harem şi muzicanţi. în cantităţi mari circulau monede romane din aur şi argint, descoperite sub formă de tezaure pe teritoriul Imperiului Kushan. Se presupune că kushanii foloseau aurul roman la baterea propriilor monede. Astfel, volumul negoţului cu provinciile Imperiului Roman era destul de considerabil. Cunoscutul naturalist şi scriitor latin Plinius cel Bătrân menţiona în a sa Istorie naturală că India, China şi Peninsula Arabică „înghit" anual circa 100.000.000 sesterţi din tezaurul imperiului. Pe de altă parte, acelaşi autor afirmă ca India necesita anual doar 55.000.000 de sesterţi, în schimb trimitea mărfuri care se vindeau la Roma de 100 de ori mai scump. Este de netăgăduit faptul că o parte considerabilă din cele 55 de milioane revine Imperiului Kusan. Mai puţine mărturii s-au păstrat despre legăturile comerciale dintre kushani şi China dinastiei Han. încă de la sfârşitul sec.II î.H., din China porneau anual spre est caravane cu marfă. Uneori, cu astfel de caravane ajungeau în China solii ţărilor apusene. Interesele statelor din regiune se ciocneau, în special, în problema controlului asupra „drumului mătăsii". Iniţial, acest traseu era controlat de Parţia, care îşi exercita controlul asupra segmentului final şi care încerca din răsputeri să-şi menţină poziţia de monopol în comerţul cu China. Cronicile chineze consemnează faptul că părţii împiedicau serios pătrunderea negustorilor din Imperiul Roman în China. O dată cu formarea Imperiului Kushan, Parţia a pierdut monopolul asupra „drumului mătăsii". Un rezultat benefic asupra dezvoltării economice a ţării îl constituia şi schimbul intern de mărfuri. Centrele orăşeneşti, specializate în produse meşteşugăreşti, furnizau regiunilor rurale mărfuri de calitate. Pentru a favoriza comerţul cu amănuntul, regii kushani emiteau în cantităţi mari monede de aramă. Moneda de bază era cea de argint, cu greutatea de 10,36 şi 2,59 g, însă cu timpul valoarea ei se diminuează prin adaosul de aliaje. O dată cu întemeierea Imperiului Kushan şi dezvoltarea unei largi reţele de oraşe, preocupările regilor kushani s-au îndreptat spre constituirea unui sistem monetar care să satisfacă necesităţile pieţii. Pe timpul lui Kadfise II a avut loc o reformă monetară radicală, locul monedei de argint fiind luat de moneda de aur cu greutatea de 8,03 g. Uneori se emiteau şi stated dubli, cu greutatea de 16,07 g, niai rar - sferturi de stateri, cu greutatea de 2,01 g. Moneda de aramă de 10 g a fost înlocuită cu cea de 16-17 g. Dacă moneda de aur era o imitaţie a celei romane, emisiile de aramă se deosebesc radical de echivalentele lor romane, demonstrând o altă tradiţie în aprecierea valorilor monetare. Astfel, reforma monetară înfăptuită de Kadfise II a consolidat situaţia financiară a statului. Moneda de aur era confecţionată din metal de înaltă calitate, fapt ce îi conferea o poziţie puternică pe piaţa monetară din această parte a Asiei. în comerţul cu amănuntul, însă, moneda de aramă era preferată celei de aur. 5. Structura socială Imperiul Kushan a fost un stat centralizat, cârmuit de un „rege al regilor". Personalitatea regelui era uneori divinizată, încadrându-se unui sistem ideologic dinastic. Acestui cult i-au fost consacrate un şir de temple şi construcţii cultice. în conducerea statului, dinastii se sprijineau pe un vast aparat birocratic ierarhizat, care cuprindea un şir de ranguri şi gradaţii. Sursele antice şi inscripţiile consemnează numele de mare satrap, satrap simplu, guvernator, „şef al serviciului de frontieră" ş.a. în ultima perioadă de existenţă a imperiului, după slăbirea puterii centrale, creşte rolul politic şi economic al unor guvernatori generali din regiunile cele mai dezvoltate, fapt care a dus, în ultimă instanţă, la destrămarea statului Kushan. Din surse assiriene aflăm că oraşele erau cârmuite de locţiitori ai regelui. în ceea ce priveşte organizarea socială, izvoarele scrise sunt foarte sumare. în agricultură, principala unitate de producţie era obştea sătească de contribuabili. Paralel, existau şi mari gospodării centralizate, care aparţineau regelui, templelor sau latifundiarilor. în aceste gospodării era folosită, probabil, şi munca sclavilor. Existenţa sclavilor este atestată în izvoarele scrise privind istoria Pârtiei, în care se deosebesc două categorii de robi: aşa-zişii „bandaci" şi prizonierii de război. Aceeaşi situaţie există, probabil, şi în statul Kushan. 6. Cultura perioadei Kushan ; Imperiul Kushan a unit în hotarele sale un şir de popoare cu diferite tradiţii culturale, care împărtăşeau diverse credinţe religioase. Această situaţie şi-a pus amprenta asupra dezvoltării culturale din perioada Kushan, care cunoaşte o înflorire fulminantă a oraşelor, fapt ce a dus la intensificarea legăturilor dintre principalele centre de civilizaţie ale lumii antice. O influenţă semnificativă asupra ţărilor din cadrul Imperiului l-a jucat răspândirea buddhismului. Potrivit tradiţiei, regii kushani au fost susţinătorii şi protectorii acestei credinţe. Se cunosc un şir de monumente buddhiste în Kabulistan, Parapamisadai şi Bactria. Multe dintre mănăstirile buddhiste s-au descoperit în Termez şi în alte oraşe ale Bactriei de Nord. Paralel cu răspândirea religiei buddhiste şi a monumentelor legate de această tradiţie (mănăstiri, temple, basoreliefuri tematice), în tot Imperiul Kushan continuă ă existe diverse culte locale şi religii populare, cum ar fi zoroastrismul. Se înalţă în continuare altare speciale. Erau răspândite şi figurinele de teracotă ale spiritelor Protectoare, reprezentate, în majoritatea cazurilor, cu chip de femeie. Dar nu lipsesc nici statuetele masculine, multe dintre ele reprezentând personaje ecvestre. în arhitectură, sculptură şi pictură şi-au găsit reflectarea trei tradiţii artistice: cele străvechi, ale civilizaţiei bactriene; cele ale artei elene, care se infiltrase adânc în acest spaţiu cultural şi, în final, arta Indiei vechi. Răspândirea celei din urmă a fost favorizată de adoptarea religiei şi a filosofiei buddhiste, aceasta fiind reprezentată, în special, prin reliefuri şi monumente sculpturale, numărul cărora este de ordinul zecilor de mii. în aspectul iconografic, reliefurile indiene nu sunt altceva decât ilustrarea sculpturală a legendelor şi povestirilor buddhiste. Nucleul compoziţiilor îl constituia figura lui Budha, care se impune prin dimensiuni exagerate, în raport cu celelalte personaje. Acesta este reprezentat de fiecare dată într-o poziţie canonică, cu o atitudine de detaşare totală de lumea celor „mici". Celelalte personaje, însă, sunt foarte realiste, chipurile lor exprimând toată gama de trăiri umane. O adevărată „insulă de comori" a artei indiene s-a descoperit în vecinătatea oraşului Djalala-bad, de unde au fost recuperate mii de fragmente de statui de teracotă. Toate figurile sunt personale, cu trăsături umane, inspirate, probabil, de prototipuri reale: bărbaţi cu chipuri severe şi mustăţi dese, îmbrăcaţi în tunici; adolescenţi cu trăsături fine ale feţei. Arhitectura kushană se impune prin grandoare şi mare fast, caracteristice palatelor, templelor şi locurilor de cult buddhiste (de exemplu, sanctuarul de la Surh-Katala). Exteriorul acestor edificii se îmbina armonios cu decorul interiorului, bogat în compoziţii picturale şi sculpturale. De obicei, acestea reprezentau scene religioase sau portrete de grup ale membrilor familiei regale (descoperirile de la Halceayan din Bactria de Nord). Din nou poate fi observată aici maniera caldă, realistă de redare a chipurilor umane. Mai târziu, pictura se restrânge în nişte canoane rigide, impuse de cultul dinastic, iar reprezentările personajelor buddhiste sunt executate după modelul obişnuit de frumuseţe extrem de rafinată. La cristalizarea acestor trăsături ale artei kushane au contribuit atât tradiţiile artistice locale, cât şi influenţele greceşti şi iraniene. s întrebări recapitulative Statul Urartu 1. Sursele scrise şi arheologice privind istoria statului Urartu 2. Repere cronologice în evoluţia politică a statului Urartu 3. Structura socială şi tipurile de proprietate 4. Aspecte ale culturii şi artei urartiene Impe riul Ku sh an 1. Problemele începutului statului Kushan 2. Evoluţia politică a statului Kushan 3. Particularităţile culturii kushane 22: BIBLIOGRAFIE GENERALĂ Acta Antiqua Hungarica, XXII, 1974 Aslstrom, D. Edelman, Merneptah, Israel, JNES, 1, 1985, p.59 şi urm. -Aslstrom, D. Edelman, Merneptah, Where Did the Israelite Live, JNES, 2, 1982, p.l83şiurm. Akkaraju Sarma, Decline of Harappan Cultures: A Re-look, East and West, 1977, p.231 şi urm. -Bass, G.F., A Bronze Age Shipwreck at Ulu Rurun, AJA 2, 1984, AJA, 1,1989 Bayard, Doon, Agriculture, Metallurgy and State Formation in Mainland Southeast Asia, CA, Feb., 1984, p. 183 şi urm. Bell Lanny, Luxor Temple and the Cult of the Royal KA, JNES, 4,1985, p.251 şi urm. - Bielentein H., The Restoration of the Han Dynasty, Stockholm, 1953 - Bielentein H., The Restoration of the Han dynasty, vol.IV, The Government, MFEA, Stockholm, Bulletin, 51,1979 - Bielentein H., Lo-Yang in Later Han Times, MFEA, Stockholm, Bulletin, 48,1976 - Bielentein H., Han Portents and Prognostications, MFEA, Stockholm, Bulletin, 56,1984 - Bongard - Levin, M., India in the Mauryan Age, Moscova, 1973 - Bozan Jian Sia, A Concise History of China, Beijing, 1988 - Bruce Williams, Forebears of Menés in Nubia: Mith or reality, JNES, 1, 1987, p.15 şi urm. -Bruce Williams, the Logan, The Metropolitan Museum Knife Handle and Aspects of Pharaonic Imagery before Narmer, JNES, 4,1987, p.245 şi urm. -Brunswig R., Radiocarbon Darting and the Indus Civilization: Calibration and Chronology, East and West, NS, l-2,1975, p.lll şi urm. Brucy R. Trevor, Ahhiyawans and Miceneans. An Anatolian View Point, Oxford Journal of Archeology, 8, 3, 1989 Brucy R. Trevor, A Reinterpretation of the Milawata Letter in the Ligh of New Joint Piece, AS, XXV, 1985, p. 13 şi urm. -Buhl, M., L., Les representations de Naram - Sin et ses parents dans la Koroplastique, Syria, 47, 2-3-4-, 1980, p. 140 şi urm. - Cambridge Ancient History III: The Assyrian Empire, Cambridge, 1970 - The Cambridge Ancient History of Iran, I: The Land of Iran, Cambridge, 1968 - Carter, Ch., Athletic Contest in Hittite Religious Festival, JNES, 47, 3, 1988, p.185 şi urm. - Chi Li, The Beginnings of Chinese Civilization, Seattle-London, 1974 - Chronologies in Old World Archaeology, Chicago şi Londra ed. R. Ehrich 1965 - Contenau G., La Civilisation des Hirrites et des Mitanniens, Paris, 1934 - Curvers, H., H., Glenn, M. Schwartz, Excavations at Tell al Raqa'l: A Small Rural Site of early Urban Northern Mesopotamia, AJA, 91, 1, 1990, p.3, şi urm. - Daisaku, ikeda, Buddhism the First Millenium, Tokyo, 1977 - Delaporte, L, Les Hittites, Paris, 1936 - Deshayes, J., Les civilizations de l'Orient Ancien, Paris, 1969 (ed. şi în limba română) - Dobbins K. Walton, The Kamra Kharosthi Inscription of Vasişka, East and West, SN, l-2,1975, p.105 şi urm. - Dothan T., The Philistines and their Material Culture, Israel Exploration Society Y.U. New Haven - Londra - Jerusalim, 1982; rec. Syria, 60,l-2,1083 - Englund, Gertie, Akh-une notion religieuse dans l'Egypte pharaonique, Uppsala, 1978 - Fitzgerald, CP., Istoria culturală a Chinei, Bucureşti, 1998 - Frankfort, H.P. şi colab., Fouilles de Shortughai, Recherches sur l'Asie Centrale protohistorique II-I, Paris, 1989 - Frankfort, H., Kingship and the Gods, Chicago, 1978 - Frankfort, H., Archaeology and the Sumerian Problem, UP, Chicago, 1932 - Garelli, P., Les Assyriens en Cappadoce, Paris, 1963 - Garelli, P., Le Proche Orient asiatique, N Clio, Paris, 1969 - Garelli, P., L'Assyrologie, Paris, 1972 - Garstand, J.O.R. Gurney, The Geography of the Hittite Empire, Londra, 1959 - Garnet, J., Lumea chineză, Bucureşti, 1985 - Gesellschaft und Kultur im alten Vordeasiens, ed. Klengel, Berlin, 1982 - Ghosh, A, The Pillars of Asoka. Their Purpose, East and West, SN, 17, 3-4, 1967, p.273 şi urm. - Ghirshman R., L'Iran des origines a l'Islam, Paris, 1976 - Ghirshman R., La Perse Antique, Paris, 1956 - Glum P., Rain magic at Anyang, MFEA, Bulletin 94,1982, p.241 şi urm. - Granet M., La pensée chinoise, Paris, 1934 - Gray J., The Biblical Doctrine of the Reign of God, Syria, 59,l-2,1982, p.159 şi urm. - The Great Bronze Age of China: A Symposium, Los Angeles, 1981 - Gurney O.R., Anatolia C. 1750-1600 B.C., vol.11, Cambridge UP, Cambridge, 1965 - Gurney O.R., Anatolia C.1600-1300 B.C., vol.11, Cambridge UP, Cambridge, 1966 - Guterbock GH, The Hittites and the Aegean World: Part 1. The Ahhiyawa Problem Reconsidered, AJA, 2,1983, p. 133 şi urm. - Halpern D., The Constitution of the monarchy of Israel, Harvard Semitic Monographs, 25, Chicago, 1981 - Harden D., The Phoenicians, Hardmondsworth, 1971 - Haas Volkert, Hurriter und Hurritisch, Konstanz, 1988 - Heltzer, M., The Internal organization of the Kingdom of Ugarit, Wiesbaden, 1982 Heltzer, M., Goods, Prices and the Organization of Trade in Ugarit, Wiesbaden, 1978 Hsia Nai, New Archaeological Finds in China, Pekin, 1974 Huber Fitzgerald, Shang Bronze Styles from the Period of the Intervening Capitals, AJA, 94,1990, p.324 Jacobson, The Waters of Ur, Iraq, 1960 Johnson Paul, Une histoire des juifs, Paris, 1989 Lamberg-Karlovsky G., Dilmun: Gateway to Immortality, JNES, 1,1982, p.45 şi urm. Late Prehistory of the Nile Basin and the Sahars, Poznan, 1989 Le Bon G., The World of Indian Civilization, Geneva, 1974 Lamaire A., Le pays d'Eden et le Bît-Adini aux origines d'un mythe, Syria, 63, 3+4,1985, p.313 şi urm. Linduff M.K., The Western Zhou Transformation, AJA, 94,1990, p.324 şi urm. Lods A., Israel des origines au milieu du VIH-e siècle, Paris, 1932 ■ Lods A., Des prophètes a Jesus, Paris, 1935 Kolb, R, Die Stadt im Altertum, Muchen, 1984 Krzyzaniak I, Early Farming Culture on the Lower Nile, Varşovia, 1977 -Malamat A., Das davidesche und solomonische Konigreich, Viena, 1983 -Man, Settlement, Urbanism, Hertfortshire, 1972 Macqueen J.g., Geography and History in Western Asia Minor in the second Milenium BC, AS, XVIII, 1968 -Magnusson Magnus, The Archeology of the Bible Land, Londra, 1977 Masson-Oursel şi al., L'Inde antique et la civilisation indienne, Paris, 1933 -Mattiae, P., Two Princely Tombs and Tell Mardikh Elba, Archaeology, 33, 2, 1980, p.9 şi urm. Mathews H.V., The Role of the Rabi Amurrim in the Man Kingdom, JNES, 38,2, 1979, p.129 şi urm. Mc Adams R, The Study of Ancient Mesopotamien Settlement Patterns and Problem of Urban Origins, Sumer l-2, 1962, p.lll şi urm. -Mellinik J. Machteld A., Hittite Cemetery at Gordlon, Philadelphia, 1956 -Mitchner M, India: Mimute Silver Coins of the Early Mauryan Empire East and West, BN, 33, l-4, 1983, p.112 şi urm. -Moscaţi S., Vechile civilizaţii semitice, Bucureşti, 1975 -Nadav Na'Aman, Habiru and Hebrewa: The Transfer of a Social Term to the Literary Sphere, JNES, 4, 1986, p.271 şi urm. -Olmstead A.T., History of the Persian Empire, Toronto, 1960 -Parrot A., Sumer, Paris, 1960 -Parrot A., Assur, Paris, 1960 -Parrot A., Mari, un ville perdue, Paris, 1945 -Prewitt J.T., Kinship Structures and the Genesis Genealogies, JNES, 40, 2, 1981, p.87 şi urm. -Potts D., The Road to Meluhha, JNES, 4, 1982, p.279 şi urm. -Rast E.W., Bronze Age Cities Along the Dead Sea, Archaeology, 40, 1, 1987, p.42 şi urm. -Rawson J.,' Ancient China, Art and Archaeology, Londra, 1980 The Religion of the Ancient Egyptians Cognitive Structures and Popular Expressions, Uppsala, 1987 - Richard S., Excavation at Khibert Iskandu, Jordan, Expedition, 28, 1, 1986 r - Rothenberg B An Egyptian Temple of Hathor Discovered in the Southern Arabia, Israel, Bulletin, 12, 1970 - Sanders N., The Sea Peoples Warriors of the Ancient Mediterranean 12501150 BC, Londra, 1978 - Schwarz F.G., Arrian's Indike on India: Intention and Reality, East and West NS, l-2,1975, p.181 si urm. - Setters van J., Abraham in History and Tradition, New Haven - Londra, JUP 1975 - Spangnoli Mariottini M, The symbolic Meaning of the Club in the Iconography of the kuşana King, East and West, SN, 17, 3-4,1967, p.248 şi urm. - Thorpe R., The Growth of Early Shang Civilization, Harvard Journal of Asiatic Studies, 45, 1,1985, p.5 şi urm. - Tornoo Ishida, The Royal Dynasties in Ancient Israel, ZAFW, vol.142, Berlin 1977 - La Vallée Poussin, L'Histoire du Monde, Paris, T.6, l-2, 1930-1935 - Vaux 0, Histoire ancienne de l'Israël, Paris, 1979 - Verardi G., The Kuşana Emperors as Cakravartins, Dynastie Art and Cuits in India and Central Asia: History of a Theory, Clarifications and Refutations, East and West, 33,l-2,1983, p.224 şi urm. - Vercoutter J., L'Egypte et le Monde egeen prehellenique, Cairo, 1956 - Wheeler M., The Indus Civilization, Cambridge, 1968 - Weiss H., Calderone L., Third Millenium Urbanization and State Forma tion at Teli Leilan, AJA, 94, 1990, p.306 şi urm. - Wilber D., Persepolis. The Archeology of Parsa. Seat of the Persian Kings, Londra, 1969 - Wright M., Contacts between Egypt and Syro-Palestina during the Old Kingdom, Biblical Archaeologist, 51, 3, 1988, p.143 şi urm. - Yeng Yap, Cotterell A., The Early Civilization of China, Londra, 1975 - Ying-Shih Yu, Trade and Expansion in Han China, Berkley - Los Angeles, 1967 